
Istoria noastră este in tradiţiile poporului, in movilele 
nenumărate ce Împestriţează întinsele noastre timpii, 
in mănăstirile ce cuvioţii noştri domni au zidit in adu- 
cerea-aminte a biruinţelor ciştigate, in hrisoave şi in 
orice şi, in sfirşit, in cronicele Grecenilor, Popeştilor, 
Urecheştilor, Costineşlilor şi a alîtor alţi bărbaţi care 
intr-o mină fineau sabia spre apărarea patriei şi intr- 
alia condeiul spre a scrie măreţele lor fapte. 

M. Kogălniceanu 




Cuvînt înainte 


România, stat cu adinei temelii istorice, care a cunoscut mari prefaceri 
sociale şi economice în ultimele trei decenii, se numără printre acele ţări 
din lume a căror aşezare se defineşte cu uşurinţă datorită unor elemente 
geografice bine cunoscute (Carpaţi, Dunăre, Marea Neagră). 
Carpatică — prin relief, dunăreană — prin reţeaua hidrografică şi 
pontică — prin litoral, România cuprinde pe un teritoriu relativ restrins 
(237 500 km 2 ) o mare varietate de relief, proporţional şi armonios 
constituit. 

în centru se ridică podişul nu prea înalt al Transilvaniei (circa 500 m), 
înconjurat de cununa carpatică ce-şi etalează cînd creste dantelate şi 
semeţe ce sclipesc pină tîrziu, în iunie, sub mantia albă a zăpezii, cînd 
spinări prelungi şi netede ce poartă hlamida somptuoasă a codrilor 
întunecaţi. In Carpaţi sc îmbină pitorescul alpin al stîncilor golaşe şi 
al lacurilor alpine cu plaiurile larg ondulate, smălţuite de flori viu 
colorate, cu mulţimea depresiunilor intracarpatice şi a păsurilor şi 
trecătorilor. 

Mărginind coroana munţilor, se desfăşoară zona dealurilor subcarpatice 
şi a dealurilor de podiş acoperite cu vii şi livezi de pomi şi cu o puzderie 
de sate, de oraşe, de staţiuni balneoclimaterice. Dealurile sfîrşesc, la 
rindul lor, prin cîmpii întinse şi mănoase — adevărate grinare — ce 
întregesc armonia reliefului românesc. 

Farmecul peisajului muntos şi deluros este sporit de variata îmbrăcă¬ 
minte a pădurilor de brad şi de foioase şi a pajiştilor alpine cu o floră 
bogată, la care se adaugă frumuseţea specifică regiunilor de silvostepă, 
flora din Moldova sau de pe litoralul Mării Negre. Prezenţa pe teritoriul 
României a unei flore şi faune deosebit de originale şi de variate, mulţi¬ 
mea relicvelor, a endemismelor, precum şi a unor formaţiuni geologice 

— mărturii încremenite, dar grăitoare ale unui necontenit zbucium 
tectonic al pămîntului românesc — a făcut posibilă constituirea unor 
rezervaţii botanice, forestiere, speologice, geologice şi paleontologice 
de mare valoare ştiinţifică şi atracţie turistică. 

Ca urmare a aşezării sale pe paralela de 45° (deci în plină zonă tempe¬ 
rată) şi pe meridianul de 25° (în plin continent european), România 
are o climă temperat continentală, cu caracter de tranziţie între cea 
oceanică şi cea continentală tipică şi cu trăsături specifice imprimate de 
zonalitatea concentrică a reliefului. 

Frumuseţea pămîntului României este întregită de uriaşul brîu de apă 
al Dunării, care culege, pe parcursul celor 1 075 km de cale românească, 
păienjenişul de rîuri dispuse radiar în jurul inelului central carpatic. 
După ce scapă din încleştarea de la Porţile de Fier, unde s-a terminat 
nu de mult construcţia uriaşului sistem hidroenergetic, Dunărea îşi 
poartă leneşa apele prin sudul Cîmpiei Române pentru a sfîrşi în Marea 
Neagră, nu însă înainte de a se despleti în trei braţe — Chilia, Sulina 
şi Sf. Gheorghe — ce înconjură cel mai tinăr pămint al ţării — paradis 
al păsărilor — Delta Dunării. 

Pe lîngă armonie şi frumuseţe o altă caracteristică a pămîntului României 
este bogăţia lui. Pămîntul — atît de fertil pentru agricultură —, pădurile 
şi păşunile naturale, sarea, cărbunele, petrolul, fierul, aurul, argintul, 
arama, gazul metan, izvoarele minerale şi termale şi abundenţa mate¬ 
rialelor de construcţie şi atîtea altele, laolaltă, grăiesc despre resursele 
solului şi subsolului, resurse care stau la baza dezvoltării multilaterale 
a economiei ţării. 

Toate acestea au făcut ca pămîntul românesc să fie în permanenţă locuit 

— din cele mai vechi timpuri şi pînă azi -- de un popor harnic şi cu 
o mare vitalitate, ce numără azi peste 20 900 000 de locuitori. 

In acest context trebuie remarcat faptul că aşezările rurale, ca şi oraşele, 
apar pe teritoriul României din timpuri străvechi. Cele mai vechi, cunos¬ 
cute astăzi pe baza mărturiilor arheologice, datează de prin secolul al 
Vll-lea î.e.n., unele dintre ele, din Dobrogea, dispărute (Histria), altele 
In plină înflorire ca: Tomis (Constanţa) sau Callatis (Mangalia), 
în scrierile geografului grec Ptolemeu (sec. al II-lea î.e.n.) găsim infor¬ 
maţii privind existenţa pe teritoriul geto-dacic a 44 de « aşa-numite 
Oppida », adică « oraşe întărite ». Cele mai multe dintre acestea şi-au 
continuat existenţa şi in perioada ocupaţiei romane în Dacia ( civitates , 
municipiu sau colonia). Amintim, printre altele: Sarmizegetusa, Apulum, 
Napoca, Potaissa, Ampelum ş.a. Tot din aceeaşi perioadă sînt cunos¬ 
cute, la sud de Carpaţi, o serie de centre rurale şi urbane cu important 
rol strategic sau economico-administrativ. Multe dintre ele poartă 
denumiri vechi geto-dacice: Drobcta, Admutrium, Pelendava, Acidava, 
Burridava, Sucidava, Dierne, Rusidava şi Antela, iar altele latineşti, 
precum: Castra Traiana, Romula, Praetorium, Pons Vetus ş.a. 

Timp de un mileniu, de la retragerea legiunilor romane şi pînă la ulti¬ 
mele valuri ale populaţiilor migratoare, înaintaşii noştri — daco¬ 
românii — la adăpostul cetăţii carpatice şi al pădurilor întinse ce acope¬ 
reau nu numai muntele dar şi dealurile şi o mare parte a cîmpiei, au 
continuat să locuiască fără întrerupere spaţiul carpato-balcanic pînă 
la ţărmul Mării Negre. In perioada cristalizării relaţiilor de producţie 
feudale, pe teritoriul Romanici se dezvoltă vechile centre urbane, apar 
numeroase aşezări (sate şi oraşe), se înregistrează o sporire a populaţiei, 
o intensificare a activităţilor economice. 

Dezvoltarea feudalismului a făcut posibilă înfiriparea primelor formaţiuni 
statale pe teritoriul ţării noastre, iar mai apoi, la mijlocul sec. al XlV-lea, 
formarea statelor feudale independente -- Ţara Românească, Moldova 
şi Transilvania -- care, de timpuriu şi-au făcut simţită prezenţa in 
marea familie a popoarelor europene. 

O serie de oraşe (Suceava, Tîrgovişte, Sibiu, Bistriţa, Cluj, Braşov, 
Sighişoara, Bucureşti) devin importante centre economice şi culturale, 
care întreţin legături cu diferite oraşe europene. 

în toate acestea, ca şi în multe alte aşezări, se găseşte o mare bogăţie 
de mărturii ale trecutului nostru social-politic şi cultural. 

Vechile şi vestitele monumente ale arhitecturii feudale (mănăstiri, 
biserici, palate), salba cetăţilor şi a altor construcţii militare, şantierele 
arheologice, muzeele şi numeroasele monumente de artă sînt tot atîtea 
dovezi ale unui trecut bogat în fapte pilduitoare. 

Prezentînd aceste mari bogăţii spirituale şi materiale ale istoriei noastre, 
cu sentimentul profundei recunoştinţe pentru aceia care le-au durat, 
ne vom explica mai uşor marile realizări pe care poporul român le 
obţine azi. 

Căci, de fapt, ce altceva este istoria unui popor decit sumum -ul valorilor 
autentice create de-a lungul existenţei sale? 

In prezentarea monumentelor cultural-istorice şi de interes turistic, 
autorii au pornit de la criteriul actualei împărţiri administrativ-teritoriale 
a ţării, pe judeţe, acestea avînd in România tradiţii istorice vechi de 
peste o jumătate de mileniu. 

Fiecare judeţ are o succintă prezentare fizico-şi economico-geografică 
(inclusiv informaţii cu caracter turistic), după care urmează o scurtă 
descriere istorică a unităţii teritorial-administrative respective şi a 
celor mai importante obiective cultural-istorice din oraşul reşedinţă 
de judeţ. Pornind de aici, în funcţie de anumite trasee impuse de căile 
de comunicaţii existente — pe cît a fost posibil — sint prezentate şi 
celelalte monumente din judeţ. 

Textul este completat de planuri ale oraşelor reşedinţe de judeţ şi de 
hărţi ale judeţelor. Acestea din urmă cuprind centrele urbane şi rurale 
care au importante monumente istorice şi locuri de interes turistic. 

Semnele convenţionale indică fie localizarea obiectivelor respective, 
fie zona in care acestea sînt amplasate, precum şi căile de acces. 
Hărţile judeţelor au menţionate pe verso principalele obiective 
turistice, monumentele istorice fiind prezentate, în detaliu, in text. 
Harta generală cuprinde localităţi (oraşe şi comune) şi locuri de 
interes turistic (inclusiv unele sate), marcate prin puncte, ce pot fi 
găsite pe harta fiecărui judeţ. 

Cu prilejul acestei noi ediţii (completată şi îmbunătăţită), autorii 
aduc mulţumirile lor tuturor Consiliilor judeţene pentru cultură şi 
educaţie socialistă care au avut o contribuţie preţioasă prin adăugirile 
şi observaţiile făcute, precum şi acelora care prin scris (recenzii, note, 
scrisori) sau verbal le-au dat un real sprijin la realizarea acestei 
ediţii. 


Autorii 

Municipiul Bucureşti 

în partea de sud a ţării, la 60 km distanţă de bătrînul Istros şi la 100 km 
de culmile Carpaţilor, la încrucişarea vechilor drumuri comerciale care 
legau Transilvania, Oltenia şi Moldova cu cele ce duceau spre Giurgiu 
şi celelalte porturi dunărene, se află de peste cinci veacuri cetatea de 
scaun Bucureşti, astăzi Capitala României. 

Municipiul Bucureşti deţine în limitele teritoriului său administrativ, 
impărţit în opt sectoare, şi 12 comune suburbane cu 23 sate compo¬ 
nente, o suprafaţă de 605 km 2 . 

Fiind aşezat în mijlocul Cîmpiei Române, relieful zonei oraşului Bucu¬ 
reşti se prezintă sub forma unui cîmp cu o uşoară înclinare dinspre nord- 
vest spre sud-est, fragmentat de văi puţin adinei însoţite de terase şi 
lunci largi. 

Clima municipiului Bucureşti are un caracter continental cu nuanţe 
excesive, cu amplitudini mari de la vară la iarnă şi precipitaţii între 500 
şi 600 mm. 

Teritoriul oraşului este străbătut de rîurile Dîmboviţa şi Colentina, care 
formează în această zonă o salbă de lacuri, importante locuri de atracţie 
şi agrement, ca: Mogoşoaia, Herăstrău, Floreasca, Tei, Chitila. 
Dinamismul dezvoltării armonioase a economiei municipiului Bucureşti, 
mutaţiile calitative ce s-au produs în viaţa socială şi spirituală, reflectă 
înfăptuirea vastului program de făurire a unei industrii moderne şi a 
unor dotări social-culturale şi edilitare. 

Economia Capitalei, complexă, se caracterizează printr-un pregnant 
caracter industrial şi printr-o agricultură cu specific suburban. 
Industria, dezvoltată intens în ultimele decenii, cuprinde cele mai 
moderne întreprinderi, reprezentînd aproape toate ramurile — in 
care lucrează personal de înaltă calificare —, precum şi o largă bază de 
cercetări tehnico-ştiinţifice. 

Volumul total al producţiei industriei Capitalei reprezintă 17,1% din 
producţia globală industrială a ţării. Cea mai mare parte a ramurilor 
industriale sînt de importanţă republicană, în Capitală aflîndu-se între¬ 
prinderi industriale cu renume bine stabilit atît pe piaţa internă, cit şi 
internaţională, ca: uzinele «23 August», «Republica», « Griviţa 
Roşie », « Vulcan », « Timpuri Noi », « Semănătoarea », « Electro¬ 
magnetica », « Electronica », « Danubiana » ş.a. 

Principalele ramuri industriale, după ponderea lor in producţia indus¬ 
trială globală a Capitalei, sînt: industria construcţiilor de maşini şi 
prelucrării metalelor (40,7%), alimentară (12,8%), textilă (11,1%), 
chimică, confecţii, pielărie şi încălţăminte, metalurgie feroasă şi nefe¬ 
roasă, poligrafică etc. în cadrul Capitalei este puternic dezvoltată şi 
industria locală şi cooperatistă. 

Agricultura, practicată pe teritoriul administrativ al municipiului, în 
comunele suburbane, are un caracter preorăşenesc tipic, fiind principala 
sursă de aprovizionare a oraşului cu legume şi zarzavaturi, produse 
lactate, ouă, fructe etc. 

Capitala avea în anul 1972, fără comunele suburbane, 1 507 295 de 
locuitori, adică 7,8% din populaţia întregii ţări, reprezentînd cel 
mai mare oraş al României, cu mult distanţat ca număr de locuitori 
de cele imediat următoare (circa 200 000 loc.). Densitatea populaţiei 
atinge în limitele Capitalei 2 674 Iocuitori/km 2 , aceasta fiind cu mult 
superioară densităţii atinse in cea mai mare parte a oraşelor ţării noastre. 
BUCUREŞTI este cel mai important centru politic, economic şi cul- 
tural-ştiinţific al României, aici avînd reşedinţa Comitetul Central al 
Partidului Comunist Român, Consiliul de Stat şi Guvernul ţării, minis¬ 
terele şi celelalte instituţii centrale. De asemenea, este şi un important 
centru turistic sub aspectul atragerii unui puternic flux de turişti din 
ţară şi din străinătate, cit şi centru de plecare a unui curent masiv şi 
permanent de turişti în alte regiuni turistice din România sau din afara 
ei. Această dublă funcţie a Bucureştilor se explică în primul rind prin 

calitatea de Capitală şi implicit prin aceea că deţine importante 
obiective istorico-culturale, arhitecturale şi economice. 

De asemenea, în Bucureşti sînt deopotrivă de interesante cartierele 
vechi şi cele noi, casele în care au trăit oameni de seamă ai ţării, grădi¬ 
nile, lacurile şi pădurile înconjurătoare. 

O caracteristică a capitalei o constituie în ultimii ani noile cartiere şi 
ansambluri arhitectonice, unele în plină construcţie. Dintre aceste cartiere 
de locuinţe, adevărate oraşe prin dimensiuni şi compoziţie, se remarcă 
în mod deosebit cartierele Balta Albă, Drumul Taberei, Floreasca, 
Pajura, Berceni, Calea Griviţei ş.a. La acestea, şi încadrîndu-se armonios 
in planul oraşului pe care-1 înfrumuseţează şi mai mult, se adaugă 
complexele cultural-sportive : 23 August, Stadionul Republicii, Dinamo, 
complexul sportiv Floreasca ş.a. 

în Bucureşti, numeroase şi atrăgătoare sînt grădinile şi parcurile, ver¬ 
deaţa şi florile fiind caracteristice ansamblurilor publice dar şi locuinţelor 
particulare. Cele mai mari parcuri ale oraşului, situate în diferite sectoare 
ale capitalei sînt: Parcurile Herăstrău şi 23 August, Grădina Cişmigiu, 
Grădina Botanică, Parcul Libertăţii, Pădurea Băneasa cu grădina zoolo¬ 
gică, iar în împrejurimile oraşului (circa 40 km) pădurea, parcul şi 
lacul cu complexul sportiv Snagov, Pădurea Pustnicul, parcul şi palatul 
Mogoşoaia, valea Argeşului, Pădurea Andronache, lacul şi pădurea 
Căldăruşani, Pădurea Cernica ş.a. 

Capitala este deservită în mod satisfăcător de o reţea de căi de transport 
complexă care o leagă de restul ţării, Bucureşti fiind cel mai mare 
nod rutier, feroviar şi aerian al României. De asemenea, o reţea intraur- 
bană şi suburbană de maşini, tramvaie şi troleibuze ale I.T.B. deser¬ 
veşte traficul intens al capitalei. 

« Soarta naţiunii române se va hotărî în Bucureşti », scria George 
Bariţiu intr-un articol publicat în anul 1848, intuind rolul şi importanţa 
acestui oraş pentru viitorul naţiunii române. Şi intr-adevăr, de la 1848 
începînd, toate evenimentele marcante ale istoriei naţionale poartă 
pecetea Bucureştilor. Vatră de civilizaţie străveche, oraşul a avut în 
ultimul secol şi jumătate una dintre cele mai rapide evoluţii, ajungînd 
să poarte pe umerii săi greaua sarcină, dar şi titlul de mîndrie, de a fi 
capitala ţării, primul dintre oraşele noastre ca mărime şi importanţă, 
şi unul dintre marile oraşe ale lumii. 

Deşi Bucureştii sînt menţionaţi în documente abia în sec. XV, săpă¬ 
turile arheologice au scos la iveală urme de locuire încă din paleolitic 
(descoperirile de la Ziduri-între-Vii, Radu-Vodă, Bucureştii-Noi, 
Pantelimon, Colentina), neolitic (descoperirile de la Malul Roşu, Căţelu, 
Giuleşti, Vidra, Glina, Străuleşti, Dealul Arhivelor etc.), epoca bronzului 
(descoperirile de la Străuleşti, Bucureştii-Noi, Băneasa, lacul Tei, 
Fundeni, Pantelimon, Giuleşti, Ciurel, Dudeşti, Popeşti-Leordeni, 
Dămăroaia, Pipera, Căţelu etc.), ca şi cele ale unor aşezări din epoca 
fierului (descoperirile de la Bordei-Herăstrău, Dămăroaia, lacul Tei, 
Pipera, Colentina, Fundeni, Ciurel, Radu-Vodă etc.). Cel mai adesea, 
în localităţile amintite mai sus, viaţa a continuat de-a lungul mileniilor, 
straturile de culturi fiind suprapuse (ex. Radu-Vodă, Dealul Arhivelor 
Statului, Tei, Fundeni, Ciurel etc.). 

Teritoriul oraşului şi împrejurimile sale au fost intens locuite şi-n 
timpul dacilor şi al ocupaţiei romane. Săpăturile arheologice au scos la 
lumină urme de civilizaţie din aceste oerioade la Mihai-Vodă şi Radu- 
Vodă, la Arsenal, biserica lui Bucur, în Dealul Spirii, la Tei, Pipera, 
Militari etc. Tot culturii dacice aparţin şi tezaurele de la Herăstrău 
şi Colentina, Bragadiru, Fundeni, Popeşti-Leordeni etc. 

Bine ilustrată este şi perioada stăpînirii romane (descoperirile de la 
Giuleşti, lacul Tei şi numeroasele monede care indică o intensă activi¬ 
tate comercială a locuitorilor acestui teritoriu, cu oraşele greceşti de 

la Pontul Euxin şi cu cele din Peninsula Balcanică). Descoperirile 
de la Giuleşti şi lacul Tei şi în alte puncte ale oraşului dovedesc atît 
existenţa unor aşezări din sec. II —III, cit şi o continuitate de locuire 
in aceste vechi centre. 

Retragerea legiunilor şi administraţiei romane din Dacia (271 — 275) 
nu a însemnat o întrerupere a vieţii de pe teritoriul Bucureştilor (nici 
nu făcuse parte administrativ din provincia romană, dar suferise un 
puternic proces de romanizare), activitatea omenească a continuat 
cu aceeaşi intensitate, fapt dovedit şi de monedele romane din sec. 
IV, descoperite la Sărindar, lacul Tei, Mogoşoaia, Crîngaşi, de aşezările 
din aceeaşi perioadă identificate la Curtea Veche, Dealul Arhivelor 
Statului, Radu-Vodă. Tot aşa de numeroase sint şi dovezile de locuire 
din sec. VI—VII (Curtea Veche, Sf. Nicolae-Şelari, Colentina etc.), 
ca şi cele din perioada ultimului val de popoare migratoare corespunzînd 
sfîrşitului sec. IX şi sfîrşitului sec. XIII (Snagov, Floreasca, Ciurel, 
Tei, Jilava, Fundenii Doamnei etc.). 

Săpăturile arheologice efectuate în ultimii ani pe teritoriul Capitalei 
şi mai ales cele din perimetrul fostelor curţi domneşti au adus noi 
date la cunoaşterea istoriei marelui oraş, precizîndu-se unele momente 
din perioada feudalismului timpuriu. Astfel, pe terenul de la Curtea 
Veche, în timpul săpăturilor, au fost identificate (Str. Soarelui nr. 8 
şi 12) două bordeie datînd din sec. VI —VII. Pe aceeaşi stradă s-au 
descoperit resturile unei construcţii din sec. XIV (un turn de apărare). 
C. C. Giurescu presupune că aici îşi avea reşedinţa pîrcălabul de Ilfov. 
Fortificaţia se ridicase în mijlocul unui tîrg cu importante rosturi 
economice, fapt dovedit de descoperirile arheologice din diferite 
puncte ale oraşului. Tîrgul s-a dezvoltat rapid datorită aşezării sale 
favorabile. în 1459, documentul dat de Vlad Ţepeş precizează că a fost 
emis « în cetatea Bucureşti», fiind primul care atestă, cu certitudine, 
existenţa unei cetăţi în acest loc. Care cetate ? Istoricul Ion Ionaşcu 
emitea părerea că între 1458 şi 1459 la Bucureşti s-au desfăşurat lucrări 
de construcţie de mare amploare. într-adevăr, domnitorul a construit 
o nouă cetate, date fiind nevoile luptei împotriva primejdiei otomane, 
accentuată după căderea Giurgiului sub turci, în anul 1417. Faptul că 
domnitorul a acordat preferinţă cetăţii de la Bucureşti, mai ales in inter¬ 
valul 1458 — 1462, a avut o mare importanţă pentru evoluţia oraşului. 
Stînd aici, împreună cu dregătorii sfatului domnesc, curtenii şi oastea 
lui, a contribuit la creşterea numărului de locuinţe, a suprafeţei locu¬ 
ite, în ultimă instanţă, iar meşteşugurile au cunoscut o rapidă dez¬ 
voltare datorită cererii mereu sporite de produse. 

Aşa se explică faptul că din a doua jumătate a sec. XV, Bucureştii 
devin, după Tîrgovişte, a doua cetate de scaun a Ţării Româneşti. 
Oraşul s-a dezvoltat într-un ritm rapid; documentele din a doua jumă¬ 
tate a sec. XVI menţionează existenţa a numeroase mori pe firul Dîmbo¬ 
viţei, prăvălii şi ateliere meşteşugăreşti, comerţul intens ce se 
desfăşura aici. 

Bucureştii se afirmă şi pe plan cultural. în 1582 a apărut prima carte 
tipărită în capitala Ţării Româneşti, în chiliile Mănăstirii Plumbuita, 
de către ieromonahul Lavrentie. 

Intensificarea dominaţiei otomane, ca urmare a campaniilor lui Soliman 
Magnificul (1520 — 1566), a agravat situaţia Ţării Româneşti şi, implicit, 
şi a Bucureştilor. Produsele ţării se îndreptau tot mai muit spre Poartă, 
comerţul se orienta spre sudul Dunării. 

Presiunea neîncetată, economică şi politică, exercitată de Imperiul oto¬ 
man de-a lungul sec. XVI, a determinat o profundă nemulţumire în 
păturile sociale cele mai largi, culminînd cu luptele antiotomane con¬ 
duse de Mihai Viteazul, Starea de nemulţumire împotriva dominaţiei 
otomane cuprinsese şi populaţia Bucureştilor; de altfel, acţiunea lui 
Mihai Viteazul, care ţintea recucerirea independenţei depline, a început 

aici, în toamna anului 1594, prin suprimarea creditorilor turci aflaţi 
în oraş. La numai cîteva zile, un corp expediţionar turcesc, format din 
2 000 de oameni, care se întorcea dintr-o campanie efectuată în Ungaria 
şi staţionase în Capitală, dedîndu-se la excese împotriva locuitorilor, 
a fost complet nimicit. Campania « de pedeapsă », organizată de Sinan- 
paşa în vara anului 1595 — deşi ţinută o clipă-n loc prin strălucita vic¬ 
torie obţinută de oştenii lui Mihai la Călugăreni —, a avut ca rezultat, 
printre altele, şi ocuparea Bucureştilor. Oraşul a fost fortificat de către 
turci, în nădejdea că vor rămîne aici pentru mai mult timp, dar ofensiva 
rapidă declanşată de Mihai, cu ajutoare de la Sigismund Băthory, 
i-a silit să-l părăsească-n pripă, nu înainte însă de a fi « dat pradă focului 
şi flăcărilor toate casele, bisericile, grădinile şi vilele, adică aşezările 
boiereşti». 

După retragerea turcilor, oraşul avea o înfăţişare dezolantă, căci incen¬ 
diul lăsase « pămîntul pustiu ». Iată dar împrejurările în care, pentru 
o scurtă vreme, Tîrgovişte îşi redobîndeşte vechea sa calitate de cetate 
de scaun. Unii dintre domnitori aveau s-o prefere, căci era mai departe 
de Dunăre şi în acest fel turcii nu-şi puteau exercita un control prea 
riguros asupra domniei. 

Dar, cu sprijinul domniei, bucureştenii au refăcut oraşul; în 1625, 
Alexandru Coconul îşi avea reşedinţa la Bucureşti, ceea ce însemna 
că oraşul trecuse deja peste acele clipe grele. Cei 32 de ani de linişte 
ai domniei lui Matei Basarab şi-au pus pecetea asupra vieţii oraşului, 
care a cunoscut o perioadă de înflorire economică şi culturală. Domni¬ 
torul a refăcut Curtea Domnească, a construit case domneşti la Plum¬ 
buita, numeroase edificii religioase şi a sprijinit dezvoltarea economică, 
în timpul său se dezvoltă un alt tîrg « cel de sus », în partea de est 
şi nord-est a curţii, ca apoi, spre sfîrşitul sec. XVII să apară un al treilea, 
« Tîrgul de afară ». 

Documentele sec. XVII pomenesc adesea pe meşteşugarii şi negustorii 
oraşului; aceştia erau împărţiţi în bresle, conduse de vătafi şi, respectiv, 
staroşti. Studiul atent al documentelor permite observarea diferenţierii 
în cadrul unui meşteşug, apariţia unor ramuri noi, specializarea tot 
mai accentuată; paralel cu acest proces, datorită nevoilor mereu sporite, 
apar meşteşuguri noi. Călătorul sîrb Bogdan Baksic arată că, în 1640, 
Bucureştii aveau « 100 de biserici . . . multe mănăstiri » şi « 12 000 case ». 
La 1655, în Bucureşti, se desfăşoară puternica răscoală a seimenilor 
(oşteni cu leafă). Aceştia s-au ridicat împotriva domnitorului Constantin 
Şerban, răscoala lor extinzîndu-se repede în întreaga ţară, căpătînd 
un pronunţat caracter social. Lor li s-au alăturat orăşenii săraci, precum 
şi unii dintre rumînii şi ţăranii liberi. Au fost prădate case de boieri 
şi negustori, mulţi boieri şi clerici pierind de sabia răsculaţilor. Au fost 
înfrînţi numai cu ajutor străin, fiind chemaţi în acest scop paşii de Silistra 
şi Vidin, domnitorul Moldovei, Gheorghe Ştefan, şi principele Tran¬ 
silvaniei, Gheorghe Râkoczi II; trupele celui din urmă, sosite mai 
repede, i-au înfrînt pe răsculaţi în lupta care s-a dat la Şoplea, pe Teleajen, 
în ziua de 26 iunie 1655. 

Odată liniştea restabilită, viaţa şi-a reluat cursul normal. Documentele 
de Ia sfîrşitul sec. XVII, precum şi relatările călătorilor străini prezintă 
Bucureştii ca un mare centru economic şi cultural. începind cu anul 
1678, în cadrul mitropoliei a început să lucreze o nouă tipografie, de 
sub teascurile căreia a ieşit, în 1688, cunoscuta Biblie. în timpul domniei 
lui Şerban Cantacuzino (1678 — 1688) s-a reorganizat Şcoala de slavonie 
de la Sf. Gheorghe-Vechi. Domnia lui Constantin Brîncoveanu (1688 — 
1714) reprezintă, de asemenea, o perioadă de înflorire a oraşului. în 
anul 1692 s-a înfiinţat prima şcoală superioară din Ţara Românească, 
« Academia » domnească de la Sf. Sava, o adevărată « vatră de lumină », 
cum au denumit-o contemporanii. Progrese importante înregistrează 
oraşul şi pe tărîm economic: un document din 1690 arată că Şerban 
Cantacuzino luase de la mănăstirea Radu-Vodă « 14 prăvălii ... în 

mahalaua Grecilor », pentru care voievodul da în schimb « 7 prăvălii 
in oraş, la vad bun, la Sf. Gheorghe Vechi. . . ». în 1692 oraşul capătă 
un nou « pod », pavat cu bîrne de stejar — Podul Mogoşoaia —, care 
va deveni în scurt timp principala arteră a oraşului — Calea Victoriei 
de azi. La capătul dinspre Dîmboviţa va ridica Brîncoveanu marele 
han « Constantin-Vodă », pe locul unde s-a construit mai apoi Palatul 
Poştelor. Ample lucrări a iniţiat domnitorul la Curtea Domnească. 
Documentele din vremea lui Brîncoveanu oglindesc o intensă activitate 
economică; adesea sînt amintiţi «cupeţii» (negustori) organizaţi în 
bresle (25 martie 1700), alteori zarafii (1689), băcanii (în 1708 este 
pomenit un « Rizea, vătaf de băcani »), mărgelarii (negustori de podoabe 
şi găteli), mătăsarii, sticlarii, măcelarii, pescarii etc. 
în timpul lui Brîncoveanu, în Bucureşti s-au construit numeroase 
edificii, mărturii ale unei epoci de mare înflorire a artei şi culturii 
româneşti. Oraşul continuă să se dezvolte ca centru economic şi cultural 
de-a lungul întregului sec. XVIII, cu toate că adesea a avut de întîmpinat 
momente grele (incendii, războaie, epidemii de ciumă etc.). Grăitor 
pentru dezvoltarea economică a oraşului spre sfîrşitul sec. XVIII 
este şi faptul că din cele 20 de manufacturi existente în Ţara Româ¬ 
nească, 14 se aflau in Bucureşti şi împrejurimi. Odată cu dezvoltarea 
economică se produce o ascuţire a contradicţiilor sociale. în 1765, 
meşteşugarii organizaţi în bresle, sprijiniţi de sărăcime s-au adunat la 
mitropolie şi au cerut « iertare de dăjdii ». Foarte puternice au fost 
acţiunile lucrătorilor postăvari de la manufactura Pociovalişte din 
anii 1796, 1799 şi 1803. 

Dezvoltarea economică, creşterea populaţiei au necesitat o extindere a 
oraşului care, conform unei catagrafii din anul 1798, ajunsese să aibă 
93 de mahalale. 

Bucureştii au constituit un loc central în desfăşurarea răscoalei populare 
din 1821, condusă de Tudor Vladimirescu, care şi-a avut tabăra în oraş, 
timp de 56 de zile. Apoi Capitala a fost ocupată, din mai 1821 pînă în 
septembrie 1822, de turci şi a asistat la represiunile acestora împotriva 
eteriştilor. 

în deceniile trei şi patru ale sec. XIX, la Bucureşti se desfăşoară o 
intensă activitate culturală şi politică, vizînd pregătirea ideologică a 
revoluţiei de la 1848. Oraşul a fost inima revoluţiei muntene. La 23 
iunie, în cadrul unei entuziaste adunări, Gh. Magheru a dat citire procla¬ 
maţiei revoluţionare, iar poetul Ion Cătină, în actuala Piaţă 1848, a 
făcut cunoscută cetăţenilor oraşului noua constituţie. Sub presiunea 
maselor, domnitorul Gh. Bibescu a semnat constituţia şi a recunoscut 
guvernul revoluţionar; de altfel, în noaptea de 25/26 iunie, Bibescu a 
abdicat, plecînd spre Braşov. La 27 iunie, pe Dealul Filaretului — numit 
mai apoi Cîmpia Libertăţii — 30 000 de bucureşteni au depus jură- 
mîntul pe noua constituţie. Cînd la 1 iulie reacţiunea a arestat cîţiva 
membri ai guvernului revoluţionar, masele populare, însufleţite de 
Ana Ipătescu, au înfrînt complotul, eliberîndu-i pe arestaţi. 

Vestea intrării turcilor in ţară a stîrnit indignarea populaţiei oraşului 
care, adunată în număr de peste 20 000 pe Cîmpia Libertăţii, a semnat 
un protest împotriva intervenţiei. Consecventă idealurilor revoluţiei, 
populaţia oraşului, intr-o mare adunare, ţinută la 18 septembrie, a ars 
Regulamentul organic şi Arhondologia (condica rangurilor boiereşti), 
manifestîndu-şi şi în acest fel ataşamentul faţă de programul revoluţiei, 
în ziua de 23 septembrie, trupele turceşti au intrat în oraş, fiind întîm- 
pinate de bucureştenii adunaţi în mare număr la bariera de vamă 
Beilic (Ca(ca Şerban Vodă). Două zile mai tîrziu, în faţa reprezentanţilor 
marii boierimi, Fuad-paşa a citit o proclamaţie, care cerea « să piară 
cu totul orice urmă de revoluţie ». A fost numit un caimacam, iar con¬ 
ducătorii revoluţiei au fost arestaţi. Populaţia oraşului şi-a manifestat 
dorinţa de a apăra cu armele revoluţia, dar a primit sfaturi din partea 
guvernului să evite incidentele. A avut totuşi loc o ciocnire armată în 

Dealul Spirii, la 25 septembrie, cînd garnizoana de pompieri bucureş- 
teană s-a împotrivit cu hotărire trupelor otomane ce pătrundeau în 
capitala ţării. 

Revoluţia munteană era practic înfrîntă, dar idealurile ci, nobilele senti¬ 
mente sădite în sufletul poporului aveau să-şi dea o parte din roade cîţiva 
ani mai tîrziu, cînd prin aceeaşi voinţă dîrză a maselor s-a realizat un 
vis de secole: Unirea. 

în zilele de 22 — 24 ianuarie 1859, bucureştenii au înconjurat Dealul 
Mitropoliei, unde-şi ţinea lucrările Adunarea Electivă, exprimîndu-şi 
limpede adeziunea pentru Unire şi grăbind astfel alegerea lui Alexandru 
loan Cuza ca domn şi în Ţara Românească. în acest fel se făcea primul 
mare pas pe calea realizării statului naţional român. Despre aceste 
evenimente, ziarul «Steaua Dunării» scria: «Dumnezeule, ce popor 
este poporul români Cînd se inspiră de vreo idee uită toate interesele 
private şi se consacră numai pentru triumful cauzei comune. . . ». 
La 8 februarie 1859, Alexandru loan Cuza şi-a făcut intrarea în Bucu¬ 
reşti, ca domn al Moldovei şi al Ţării Româneşti; satisfacţia şi bucuria 
bucureştenilor s-au manifestat vizibil, fiind consemnate de multe 
mărturii. 

Din 1862 Bucureştii au devenit Capitala României; aici, la 9 mai 1877, 
corpurile legiuitoare au votat independenţa deplină a statului român. 
Cele două evenimente marcante ale istoriei noastre moderne —, Unirea 
şi cîştigarea independenţei de stat —, au avut urmări profunde asupra 
dezvoltării oraşului. Relaţiile de producţie capitaliste, la a căror dezvol¬ 
tare un aport deosebit şi-a adus Legea rurală din 1864, devin prepon¬ 
derente în economia ţării. în Capitală sporeşte numărul întreprinderilor 
mai mari, printre care Moara lui Assan (1853), Fabrica de cărămidă 
« Max Tonolla » (1865), Fabrica de bazalt artificial de la Cotroceni 
(1865), Uzina de gaz de la Filaret (1872), Fabrica de zahăr de la Chitila 
(1875) etc. Numărul întreprinderilor creşte de la 25 (în 1864) la 51 
(în 1878), la 115 (în 1893) şi la 178 (în 1902). După punerea în funcţiune 
a liniei ferate pînă la Giurgiu (31 oct. 1869), Bucureştii devin, treptat, 
şi principalul centru feroviar al ţării. 

A doua jumătate a sec. XIX a adus importante schimbări şi-n viaţa 
social-politică a oraşului. Apariţia şi dezvoltarea marii industrii au 
introdus în scenă o nouă forţă socială, proletariatul, care va prelua 
sarcina conducerii luptei poporului român pentru libertate socială şi 
independenţă naţională. Oraşul a devenit cel mai important centru 
muncitoresc al ţării; în anul 1890, la Bucureşti s-a înfiinţat Clubul munci¬ 
torilor, unul dintre nucleele viitorului partid al muncitorilor care şi-a 
desfăşurat activitatea din 1893 pînă în 1899 sub numele de Partidul 
Social Democrat al Muncitorilor din România. Dacă în 1899, la o 
populaţie de 282 071 de locuitori existau 24 843 de muncitori în 
industria şi comerţul bucureştean, în 1904, la o populaţie de 290 740 
de locuitori, numărul muncitorilor a crescut la 27 255, la care se mai 
adăugau 3 477 de ucenici; deci, în total, proletariatul dădea un procent 
de peste 10,5% din populaţia oraşului. 

Din noiembrie 1916 şi pînă în octombrie 1918, Bucureştii au fost ocupaţi 
de armatele germane şi ale aliaţilor lor şi au cunoscut regimul sever 
al administraţiei militare străine, însoţit de ample rechiziţii, impuneri, 
prestaţii, interdicţii de tot felul, arestări. Cînd trupele străine au început 
evacuarea oraşului, bucureştenii şi-au manifestat deschis bucuria. 
Viaţa îşi recăpăta cursul normal, dar secătuirea ţării în timpul războiului, 
lipsa de lucru, sărăcia şi mizeria în care se zbătea proletariatul au creat 
o situaţie de înaltă tensiune revoluţionară. în Bucureşti au avut loc nume¬ 
roase acţiuni greviste, dintre care amintim greva din 13 decembrie 
1918 şi mai ales greva generală din octombrie 1920. Situaţia aceasta 
de efervescenţă revoluţionară a culminat cu Congresul de constituire 
a Partidului Comunist Român, care şi-a desfăşurat lucrările la Bucureşti, 
în luna mai 1921. 

Acţiunile din ianuarie-februarie 1933 aveau să înscrie Bucureştii cu 
litere de foc în cartea de aur a luptelor proletare. 

în 1940, masele populare, în frunte cu comuniştii, au protestat împotriva 
samavolnicelor hotărîri ale dictatului fascist de la Viena, care smulgea 
României partea de nord a Transilvaniei. Au urmat apoi, pentru oraş 
şi ţară, anii grei ai războiului hitlerist, ai terorii şi metodelor de repre¬ 
siune tipic fasciste. Dar în august 1944, marea operă, pentru care atîţi 
fii credincioşi ai poporului căzuseră în faţa plutoanelor de execuţie, 
începea să se înfiripeze. Bucureştii au fost centrul insurecţiei naţionale 
din august 1944; reuşita acestei acţiuni, în primele ei faze, în Capitală 
a creat premise pentru desfăşurarea cu succes a luptei armate pe tot 
teritoriul ţării împotriva ocupantului hitlerist. Ca şi în alte dăţi, populaţia 
oraşului s-a dovedit la înălţime. La chemările lansate de comunişti, 
cetăţenii Capitalei au participat cu însufleţire la eliberarea oraşului, 
la opera de refacere a economiei, distrusă de război, au fost în 
fruntea luptei pentru instaurarea unui regim democratic. La 6 
martie 1945 s-a format primul guvern democrat din istoria României, 
iar la 30 decembrie 1947, poporul dovedea lumii întregi anacronismul 
dinastiei Hohenzollernilor din România, proclamînd republica, 
începea marşul triumfal al Capitalei socialismului românesc. Bucureştii 
devenind un mare oraş modern, un centru important al mişcării comu¬ 
niste internaţionale, un focar de cultură şi creaţie, toate puse în slujba 
omului, progresului şi păcii. 

* 

în paginile care vor urma prezentăm, în mod selectiv, monumentele 
istorice şi de artă ale oraşului Bucureşti. Am adoptat, pe cît ne-a fost 
posibil, o anumită ordine cronologică; cele din restul ţării vor fi pre¬ 
zentate pe judeţe, în primul rînd cele din oraşul reşedinţă şi apoi monu¬ 
mentele din celelalte centre, în aceeaşi ordine a vechimii lor. 

Curtea Veche. Centrul vechiului oraş se afla pe malul stîng al Dîmbo¬ 
viţei, în apropiere de Piaţa Unirii. Săpăturile arheologice organizate 
aici în ultimul timp au identificat urme de cultură materială care se 
întind pe o mare perioadă de timp. în afara unor bordeie din sec. 
VI —VII s-au identificat resturile unei construcţii din sec. XIV. Este 
vorba de o fortificaţie (turn) cu ziduri din cărămidă, avind grosimea 
între 0,46 m şi 0,75 m. Construcţia de formă patrulateră avea laturile 
de aproximativ 14 m şi ocupa o suprafaţă de circa 160 m 2 . De jur- 
împrejur era apărată de un şanţ. 

în timpul domniei lui Vlad Ţepeş s-a construit o nouă cetate, mult 
mai mare şi mai puternică. Pe strada Soarelui nr. 8 —12 şi 7 — 9 au 
fost scoase la iveală fundaţiile şi pereţii hrubelor acestei construcţii 
din piatră şi bolovani de rîu. Cetatea lui Ţepeş avea formă dreptunghiu¬ 
lară, cu laturile de 30,45 x 22,75 m. Pe laturile de sud, nord şi est se 
aflau hrube, iar pe cea de vest patru pivniţe lungi de 12 m. în mijloc, 
cetatea avea o curte interioară. Noua construcţie îmbina nevoile unui 
punct fortificat cu cele ale adăpostirii Curţii Domneşti. La sfîrşitul 
sec. XV s-au efectuat noi lucrări de extindere şi întărire a cetăţii, care 
ocupau acum o suprafaţă de 918 m 2 . Principalele lucrări s-au efectuat 
în timpul lui Basarab cel Tînăr-Ţepeluş (1477 — 1481; 1481 — 1482). 
în sec. XVI, în timpul celei de-a treia domnii, Mircea Ciobanul (1545 — 
1552; 1553 — 1554; 1558 — 1559) a ridicat Curţii Domneşti edificii 
impunătoare, pe măsura importanţei şi dezvoltării oraşului. Ele au fost 
amplificate şi consolidate de Matei Basarab (1632—1654) şi Constantin 
Brîncoveanu (1688 — 1714). Azi, pe locul fostei Curţi Domneşti a fost 
organizat un şantier arheologic, care va pune în lumină fragmente de 
construcţii din diferite etape ale ridicării celui mai vechi monument de 
arhitectură din oraş. 

Biserica Curtea Veche (Str. 30 Decembrie) este azi cea mai veche 
ctitorie în fiinţă, cele anterioare — de lemn sau zid — au dispărut sau 
au fost înlocuite cu construcţii mai recente. A fost zidită de Mircea 
Ciobanul pentru necesităţile Curţii Domneşti. Biserica, de plan treflat, 
are o turlă înălţată deasupra pronaosului. Altarul are două nişe în care 
sînt amenajate proscomidia şi diaconicul. Naosul este mult alungit, 
pe cînd pronaosul are o formă aproape pătrată. In timpul ocupaţiilor 
turceşti din 1595 şi 1658 — 1659, biserica a avut mult de suferit. A fost 
parţial reparată în timpul lui Şerban Cantacuzino (1678 — 1688) şi 
Ştefan Cantacuzino (1714 — 1715), cînd s-a adăugat amplul chenar din 
piatră sculptată la uşa de pe latura de sud şi s-a făcut o nouă zugrăveală. 
Incendiile pustiitoare din anii 1804 şi 1847 au cuprins şi biserica. S-au 
făcut reparaţii între anii 1847 şi 1853, dar nu în spirit ştiinţific; cu acelaşi 
prilej s-a efectuat o nouă pictură, executată de C. Lecca şi Mişu Popp. 
Comisia monumentelor istorice a organizat lucrări de restaurare între 
anii 1928 şi 1935, dînd clădirii aspectul de azi, foarte apropiat de cel 
iniţial. Pentru exteriorul lăcaşului reţinem efectul cromatic obţinut din 
rîndurile de cărămidă aparentă (orizontală, dar şi verticală) alternînd 
cu fîşii tencuite. Sub cornişă, realizată prin dispunerea cărămizilor sub 
forma dinţilor de fierăstrău, a fost executat un rînd de firide scunde. 
Este unul dintre valoroasele exemplare de arhitectură religioasă din 
epoca feudală în Ţara Românească, cel mai vechi din Bucureşti, păstrat 
în forma sa iniţială. 

în nişele din pereţii laterali ai intrării se păstrează cîteva fresce din 
vremea lui Ştefan Cantacuzino. 

Mănăstitea Radu-Vodă (Str. Radu-Vodă) a fost construită de Alexan¬ 
dru II Mircea (1568 — 1577) şi isprăvită de fiul acestuia, Mihnea Turcitul 
(1577 — 1583 şi 1585 — 1591), în jurul mănăstirii fiind ridicate şi un rînd 
de case domneşti. în 1595, Sinan-paşa a fortificat mănăstirea, instalîn- 
du-şi aici pulberăria. Siliţi să se retragă, din cauza ofensivei lui Mihai 
Viteazul, turcii au incendiat oraşul şi-au aruncat în aer pulberăria, 
mănăstirea fiind complet distrusă. Abia Radu Vodă Mihnea (1611 — 1616) 
a ridicat o nouă construcţie. în sec. XVII şi XVIII, mănăstirea a fost 
reparată; în timpul Iui Constantin Brîncoveanu (1688 — 1714) i s-a 
adăugat un pridvor, iar Alexandru Ipsilanti (1774 — 1782; 1796 — 1797) 
a restaurat casele egumeneşti. o* 

în 1802 şi 1838 cutremurele au provocat avarii clopotniţei şi bisericii, 
între 1859 şi 1863, arhitectul Johann Schlatter a efectuat unele reparaţii, 
dar neţinînd seamă de aspectul iniţial al clădirii, i-a dat o înfăţişare de 
monument neogotic. 

Mănăstirea Mărcuţa (Str. Bisericii). Biserica a fost construită de 
vistierul Dan în 1586 — 1587. în 1733 a fost reparată din iniţiativa 
mitropolitului Ştefan, efectuîndu-se pictura interioară, ancadramentele 
de piatră de la uşi şi ferestre, pridvorul şi clopotniţa. Lucrări de între¬ 
ţinere s-au mai făcut la mijlocul sec. XIX, iar ultimele au fost executate 
între anii 1945 şi 1957. 

Din vechiul ansamblu se mai păstrează doar biserica (22 m lungime şi 
6 m lăţime), avînd planul treflat şi turla pe naos (influenţe sîrbeşti). 

Mănăstirea Mihai-Vodă (Str. Arhivelor). Ansamblul actual cuprinde: 
Palatul Arhivelor Statului, biserica şi clopotniţa. 

Mihai Viteazul a ridicat in anul 1591, pe dealul din apropierea Dîmbo¬ 
viţei, o frumoasă biserică de plan triconc, împrejmuită cu ziduri de 
apărare. 

în anul 1761, mănăstirea a ars. A fost reparată abia în anii 1827 — 1837, 
zugrăveala interioară fiind executată în anul 1838. între anii 1928 şi 
1935, Comisia monumentelor istorice a organizat lucrări de restaurare, 
dînd clădirii înfăţişarea de azi. 

Printr-un brîu, faţadele bisericii sint împărţite în două registre, în fiecare 
dintre ele fiind realizate frumoase firide terminate în arce ce se sprijină 
pe coloane de cărămidă. Prin alternarea rîndurilor de cărămidă cu benzi 
tencuite se realizează aceleaşi ritmuri de linii şi culoare ca la monu¬ 
mentele mai vechi. 

în jurul mănăstirii, Mihai Viteazul ridicase case domneşti, care în sec. 
XVIII au fost reşedinţa unor domnitori fanarioţi. 

în timpul războiului ruso-turc din anii 1828 — 1829, în casele domneşti 
a funcţionat un spital militar, iar între 1855 şi 1862, Şcoala ostăşească 
de chirurgie; începind din 1866, clădirea adăposteşte Arhivele Statului. 
Clădirea actuală a Arhivelor Statului s-a construit în 1900, după planurile 
arhitecţilor Al. Băicoianu, M. Gabrielescu, C. Cerchez şi Petre Anto- 
nescu, pe locul unde în trecut se aflau pivniţele mănăstirii; aripa de 
nord a fost renovată în anii 1940 — 1941. 

Mănăstirea Plumbuita (Str. Riglei) a fost construită pe un deal din 
extremitatea nord-estică a oraşului. Lucrările au început în vremea 
lui Petru Vodă cel Tînăr (1559 — 1568) şi s-au încheiat în timpul lui 
Mihnea Turcitul (1577 — 1583 şi 1585 — 1591), suferind şi ea de pe 
urma ocupaţiei turceşti din anul 1595. 

în noiembrie 1632, în apropierea mănăstirii. Matei Basarab a înfrînt 
oştile lui Radu, fiul lui Alexandru Vodă Iliaş, scoţîndu-1 din domnie, 
în amintirea acestei victorii, Matei Basarab a refăcut mănăstirea, con¬ 
struind şi o casă domnească în incinta ei (1647). în 1802 şi 1838, con¬ 
strucţiile au fost avariate de cutremure. Aici au fost închişi o parte dintre 
conducătorii revoluţiei din 1848. între anii 1933 şi 1940 Comisia monu¬ 
mentelor istorice a efectuat lucrări de restaurare a mănăstirii. Ansamblul 
este format dintr-un patrulater cu laturi de 70 m lungime şi 50 m lăţime, 
cuprinzînd în interiorul său: biserica, turnul-clopotniţă, chiliile şi 
casa domnească. 

Biserica are 20 m lungime şi 6 m lăţime, fiind realizată după un plan 
treflat. Faţadele au fost împărţite in două registre: cel inferior, decorat cu 
ajutorul unor panouri dreptunghiulare, cu ciubuce rotunjite, iar regis¬ 
trul superior este decorat cu frumoase firide avînd arcuri duble. Chena¬ 
rele ferestrelor, din piatră sculptată, au suferit influenţe moldoveneşti. 
Din vechea casă domnească a lui Matei Basarab se păstrează numai 
colonada cerdacului dinspre curte şi două pivniţe. 

Mănăstirea Cernica (comuna Cernica) este ctitorie a vornicului 
Cernica Ştirbei, care a ridicat-o în anul 1608. După aproape un secol, 
lăcaşul a fost lăsat în părăsire. Actuala construcţie (biserica mare) a 
fost refăcută în 1781, apoi reclădită în 1809 — 1815. în cimitirul mănăs¬ 
tirii se află mormîntul lui Gala Galaction (1879 — 1961), al lui Iorga 
Cosma, erou al războiului din 1877 — 1878 şi al diplomatului Teodor 
Văcărescu etc. 

în complexul mănăstiresc se mai pot vizita muzeul şi biblioteca. 

Complexul Patriarhiei (Aleea Patriarhiei). Biserica a fost construită 
în timpul lui Constantin Şerban (1654 — 1658), dar s-a terminat abia 
în 1665, în timpul lui Radu Leon (1664 — 1669); mitropolia se mutase 
la Bucureşti încă din anul 1661. în anii 1793, 1799, 1821 s-au făcut 
reparaţii, precum şi o renovare amplă între anii 1834 şi 1839. între 
1932 şi 1935, arhitectul G. Simotta, şi între 1959 şi 1962, Direcţia 
monumentelor istorice au efectuat lucrări de restaurare care i-au dat 
aspectul de azi. Din 1922, biserica a devenit sediul Patriarhiei. 

Biserica are faţadele împărţite în două registre; arcele pridvorului sînt 
continuate in registrul inferior de arce oarbe, iar în dreptul ferestrelor 
au fost practicate panouri dreptunghiulare. Fiecărui arc din registrul 
inferior îi corespund două mai înguste, în cel superior, fără nervură 
de despărţire. în partea superioară a pridvorului sînt două şiruri de 
firide pictate. Turlele au feţele realizate din firide retrase succesiv. 



26 / Municipiul Bucureşti b 

In vecinătatea bisericii, şi o dată cu ea, s-a ridicat palatul vechilor mitro- 
poliţi, terminat în 1708. în timpul mitropolitului Nifon (1850 — 1875) 
s-au ridicat aripa nouă a palatului şi galeria cu geamlîc. Azi palatul 
găzduieşte Patriarhia, împreună cu cancelaria sa. 

La poalele Dealului Mitropoliei, pe locul unde în 1655 seimenii răscu¬ 
laţi l-au ucis pe Papa postelnicul. Preda Brîncoveanu — tatăl îndurerat — 
a ridicat o cruce din lemn. în 1713, Constantin, fiul domnitorului 
C. Brîncoveanu şi nepotul celui ucis, a înlocuit-o cu alta din piatră, 
care există şi azi. 

Biserica Fundenii Doamnei (Şoseaua Fundeni) a fost zidită în anul 
1699, pe malul lacului Fundeni, de către spătarul Mihai Cantacuzino, 
fiind printre cele dinţii biserici la care s-a efectuat decoraţia în stucatură, 
procedeu reluat în sec. XVIII şi la alte ctitorii. Faţada este împărţită în 
trei registre inegale, separate prin brîuri executate din stuc în formă de 
solzi de peşte. Registrul inferior este decorat cu panouri rombicc 
înlănţuite; cel mijlociu — în care au fost amplasate şi ferestrele — 
cuprinde panouri decorate în manieră orientală, iar în registrul superior 
au fost executate medalioane circulare, cu bogate elemente decorative. 
De mare valoare artistică sînt picturile originale din pridvor, datorate 
celebrului Pîrvu Mutu zugravul. 

Biserica Colţea (Bd. 1848) a fost ridicată între anii 1701 şi 1702 de 
către spătarul Mihai Cantacuzino, pe locul bisericii de lemn ctitorită 
de slugerul Udrea, pe la 1641—1642. în chiliile sale a funcţionat o 
şcoală de dascăli, iar mai apoi un spital. între anii 1714 şi 1715 a fost 
construită o impunătoare clopotniţă — Turnul Colţei — avariată de 
cutremurul din 1802. în 1888, turnul a fost dărîmat. 

Biserica are planul treflat, cu o clopotniţă deasupra pronaosului. Por¬ 
talul creat de meşterii spătarului Mihai Cantacuzino are elemente de 
baroc; uşa de intrare şi tîmpla au fost sculptate cu repertoriul floral 
caracteristic stilului brîncovenesc. 

Biserica Antim (Str. Antim). Ctitoria mitropolitului Antim Ivireanul 
(? —1716) începe a fi clădită între 10 mai şi 1 iulie 1713, sub domnia 
lui Constantin Brîncoveanu, pe locul unei bisericuţe mai vechi, din 
lemn şi a fost terminată în 1715. Cu prilejul reparaţiilor făcute de arhi¬ 
tectul Johann Schlatter, între anii 1860 şi 1863, s-a efectuat şi o pictură 
nouă de către pictorul Petre Alessandrescu. Reparaţii s-au mai făcut 
în anii 1866, 1867 şi 1908. 

Printre zugravi este amintit unul Preda, căruia, la moarte, Antim îi 
datora 50 de taleri. 

Uşa de la intrare a fost decorată chiar de Antim Ivireanul. 

Pe lingă biserică au funcţionat o tipografie şi un seminar, iar în 1840, 
în cîteva încăperi ale edificiului, au poposit, pentru o vreme, Arhivele 
Statului. 

Biserica Creţulescu (Calea Victoriei) este ctitoria vornicului Ior- 
dache Creţulescu, ginerele lui Constantin Brîncoveanu. Ea a fost 
construită între anii 1720 şi 1722, fiind un monument specific perioadei 
brîncoveneşti; are planul treflat, cu turlă pe naos şi clopotniţă pe pro¬ 
naos. Este unul dintre monumentele cu reale calităţi artistice. Faţadele 
au fost împărţite în două registre; decoraţia celui inferior s-a realizat 
prin panouri dreptunghiulare, iar a celui superior, tot în panouri, 
dar încheiate prin ciubuce simple arcuite, peste care se află un al doilea 
şir de arcuri, mai mici. 

După restaurarea din anii 1935 — 1936, exteriorul, iniţial tencuit, a fost 
lăsat în cărămidă aparentă, punîndu-se mai bine în evidenţă frumuseţea 
monumentului. 

Biserica Stavropoleos (Str. Poştei) a fost construită în anul 1724 
de către arhimandritul Ioanichie. în 1730, biserica a fost mărită, adău- 



ti Municipiul Bucureşti / 27 

gîndu-i-se absidele laterale şi pridvorul. Fiind avariată de cutremurul 
din 1838, a fost reparată parţial în 1852. în 1904 s-au început lucrările 
de restaurare, cu care prilej s-a refăcut turla surpată în 1840. 
lliserica are proporţii modeste. în exterior întilnim două registre: 
cel inferior, decorat cu arcade în acoladă, iar cel superior are medalioane, 
in care au fost zugrăvite figuri de sfinţi. Partea cea mai atrăgătoare 
este pridvorul cu arcade în acolade frînte, care se sprijină pe coloane 
frumos sculptate. Coloanele se sprijină, şi ele, pe piedestale de piatră, 
unite printr-o balustradă de piatră ajustată. 

liste unul dintre cele mai frumoase monumente din oraş, unde zugră¬ 
veala exterioară şi sculptura subliniază admirabil supleţea decorativă. 

în Bucureşti mai pot fi vizitate şi alte monumente de arhitectură reli¬ 
gioasă, dintre care amintim: Biserica Doamnei (Calea Victoriei), 
construită în 1683 de Maria — soţia lui Şerban Cantacuzino; Biserica 
cu sfinţi (Str. Sfinţilor), construită la sfîrşitul sec. XVII; Biserica 
Sf. Ghcorghe-Nou (Str. Sf. Gheorghe-Nou) — primul lăcaş a fost 
construit în sec. XVI, care s-a înlocuit cu unul mai mare, construit 
de Brîncovcanu; după incendiul din 1847 a fost refăcut şi schimbat; 
Mănăstirea Cotroceni, ctitorie a lui Şerban Cantacuzino, a cărei 
construcţie a început în 1679; Biserica Sf. Spiridon-Vechi (Piaţa 
Operetei), reclădită în 1746 — 1748; Biserica Slobozia (Str. Leon 
Vodă), construită în 1743; Biserica Sf. Gheorghe-Vechi, construită 
în sec. XIX; Biserica Ghica-Tei, ctitorie din 1823 a domnitorului 
Grigore Dimitrie Ghica etc. 

Palatul Pionierilor (Bd. prof. dr. Marincscu). în 1679, Şerban Can- 
lacuzino începuse construirea unei mănăstiri şi în acelaşi timp a unui 
palat pe dealul Cotrocenilor. Construcţia lui a durat pînă în 1682. 
Amîndouă construcţiile formau un ansamblu unitar. în acest palat 
a locuit tot timpul vieţii sale Şcrban-Vodă şi va fi înmormîntat la mănăs¬ 
tirea ridicată de el. Aici au mai fost înmormîntaţi Radu Spătarul, 
lordache şi Matei Cantacuzino, ca şi alţi membri ai familiei Cantacu- 
zinilor. în Palatul Cotroceni s-au pus bazele unei tipografii greceşti 
pentru deservirea înaltei şcoli de la Sf. Sava. 

Urmaşul lui Şerban Cantacuzino, Constantin Brîncoveanu, hotărăşte 
transformarea palatului în reşedinţă de vară. 

în 1737, în timpul domniei lui Constantin Mavrocordat, armata austriacă 
comandată de generalul Ghilany îşi instalează tabăra la Cotroceni, 
generalul locuind chiar in palat. în 1780, Alexandru Ipsilanti zideşte 
un turn de observaţie înalt de 20 m. în 1783, sub domnia lui Nicolae 
Caragea-Vodă, palatul a folosit ca refugiu domnului, îngrozit de o 
aprigă epidemie de ciumă. în 1787, un incendiu a mistuit atît palatul, 
cit şi mănăstirea, împreună cu toate celelalte construcţii. întregul 
complex a fost refăcut, cîţiva ani mai tîrziu, de către Alexandru Moruzi. 
în 1806, trupele ruseşti, sub comanda generalului Miloradovici, vor 
ocupa Palatul Cotroceni. 

Tot aici şi-a stabilit tabăra şi Tudor Vladimirescu în 1821, dînd şi 
cunoscuta proclamaţie către bucureşteni. 

intre 1852 şi 1853, Barbu Ştirbei va mări palatul, executind numeroase 
lucrări şi amenajări. După 1859, noul domn, primul din istoria unită 
a românilor. Alexandru Ioan Cuza, şi-a stabilit aici reşedinţa de vară. 
în 1893 s-au efectuat lucrări însemnate, dîndu-i-se înfăţişarea de azi. 
în anii puterii populare, lunga şi frămîntata istorie a acestui lăcaş 
cunoaşte o viaţă nouă. Aici a fost creat Palatul Pionierilor, important 
centru de instruire şi educare a celor mai tinere vlăstare ale ţării — 
pionierii. 

Aşa cum arată azi, palatul cuprinde subsolul (vechile pivniţe), parterul 
şl etajul. Faţadele au balcoane decorate în stil brîncovenesc. Clădirea 
este împrejmuită de un parc cu pomi seculari, creînd o ambianţă 
deosebită. 

Palatul Mogoşoaia (comuna Mogoşoaia) este unul dintre cele mai 
des citate monumente de la sfirşitul sec. XVII şi începutul sec. XVIII 
pentru ilustrarea stilului brîncovcnesc în arhitectură. A fost construit 
în vecinătatea unei biserici, ridicată de domnitorul Brîncoveanu în 
anul 1688. Lucrările s-au încheiat în anul 1702. După 1714, palatul a 
fost jefuit de turci şi transformat în han. In timpul războiului ruso- 
turc din 1768 — 1774 a fost din nou devastat de oştirile turceşti. între 
1842 şi 1848 s-au efectuat lucrări de reparaţii; cele din perioada 1860 — 
1880 i-au alterat forma originală. între 1920 şi 1921, sub conducerea 
arhitectului italian Rupolo s-au efectuat noi lucrări, cu prilejul cărora 
s-au introdus elemente veneţiene în decorarea faţadelor. Actuala formă 
a monumentului este rezultatul lucrărilor efectuate de arhitectul 
G. M. Cantacuzino între anii 1930 şi 1935. 

Curtea dreptunghiulară era împrejmuită pe trei laturi de ziduri puter¬ 
nice; pe latura sudică se află un heleşteu. Azi zidul de incintă s-a păstrat, 
parţial, pe două din cele trei laturi. Vechea biserică a fost lăsată în afara 
incintei. La intrare se află bucătăria şi celelalte anexe. 

Palatul are o linie simplă şi elegantă. Faţada de la intrare are un foişor, 
iar cea dinspre lac o frumoasă loggie, ambele cu coloane de piatră 
sculptată, cu căpiţele corintice, fusuri, baze, postamente şi balustrade 
ornate cu motive vegetale caracteristice stilului brîncovenesc. 

Palatul este bogat decorat prin îmbinarea picturii, sculpturii în piatră 
şi a stucaturii. 

Din 1957 în Palatul Mogoşoaia s-a organizat un muzeu care adăpos¬ 
teşte opere de artă reprezentative pentru epoca brîncovenească (argin¬ 
tării, broderii, ţesături, sculptură în lemn şi piatră, picturi, manuscrise, 
tipărituri etc.). 

în pivniţa palatului s-a amenajat un lapidariu. 

Alături de Palatul de la Potlogi, cel de la Mogoşoaia este una dintre 
construcţiile reprezentative ale stilului brîncovenesc în arhitectura laică 

Spitalul Colţea (Bd. 1848), primul spital din Bucureşti, a fost ridicat, 
în 1704, cu cheltuiala spătarului Mihai Cantacuzino. în curtea sa a 
funcţionat şi o şcoală pentru pregătirea elementelor care aveau să urmeze 
cursurile Academiei de la Sf. Sava. Pe lîngă spital mai funcţiona şi 
o spiţerie. în 1739, clădirea spitalului a suportat efectele dăunătoare 
ale unui incendiu, dar a fost reparată în acelaşi an. 

în prima jumătate a sec. XIX, clădirea avea o formă pătrată, cu 30 
de încăperi (dar numai 4 afectate bolnavilor). Cutremurul din 1802 
a surpat clădirea; resturile ei au fost demolate în 1836, pentru a se 
construi o altă clădire (între 1836 şi 1842), după planurile arhitecţilor 
Conrad Schwink şi Gottfried Faiscr. Clădirea, sub formă de potcoavă, 
avea două etaje şi patru odăi cu cîte 14 paturi. Aici a funcţionat, înce- 
pînd din 1848, sub conducerea lui N. Kretzulescu, prima şcoală de 
chirurgie din Bucureşti. După 45 de ani şi această clădire a fost dări- 
mată (1888), pentru a face loc clădirii actuale, construită după planurile 
arhitectului Schiferle. 

Elementul dominant al ansamblului îl formează corpul central, cu 
intrarea sa, înzestrată cu un portic larg, cu fronton decorat şi acoperit 
cu o amplă cupolă. Spitalul Colţea, prin ansamblul faţadelor sale clasice, 
este una dintre reuşitele arhitectonice bucureştene ale sfîrşitului seco¬ 
lului trecut. 

Casa Melik (Str. Spătarului) a fost construită în anul 1760, fiind un 
edificiu specific boieresc din Bucureştii sec. XVIII. Din 1820 ea a apar¬ 
ţinut familiei Melik. în timpul revoluţiei de la 1848, în această casă 
s-au ascuns C. A. Rosetti, I. Eliade-Rădulescu şi alţi revoluţionari, 
pentru a scăpa de urmărirea poliţiei. 

în 1857, casa a fost reparată, iar din 1913 a fost donată comunităţii 
armene pentru a găzdui un azil de bătrîni. în anii 1920 — 1921 a fost 
restaurată de către arhitectul Paul Smărăndescu. 

Reţinem pivniţa amplă şi pridvorul pe faţada principală, închis cu 
geamlîc, la restaurarea din 1920 — 1921. 

Curtea Arsă sau Curtea Nouă, cum i se mai spunea spre a o deosebi 
de cea veche (Str. Cazărmii), a fost construită de Alexandru Ipsilanti 
(1774 — 1782) în faţa Mănăstirii Mihai-Vodă. Construcţia palatului s-a 
terminat în anul 1776, fiind realizat cu ajutorul unor meşteri turci şi 
bulgari; scara de onoare a palatului a fost realizată de arhitectul grec 
Spiridon Macri. In timpul războiului ruso-austro-turc din 1787 — 1791, 
palatul fiind incendiat, a fost refăcut de Constantin Vodă Ilangerli 
(1797 — 1799). Cutremurul din 1802 i-a provocat grave avarii. In timpul 
războiului ruso-turc din 1806 — 1812, în incinta sa a funcţionat un spital 
militar. Incendiul din 21/22 decembrie 1812 l-a distrus din temelii. 
S-au dezvelit, în ultimul timp, porţiuni din ziduri şi pivniţe, declarate 
in 1955 monumente de arhitectură. 

Hanul lui Manuc (Str. 30 Decembrie nr. 30). în imediata apropiere 
a Bisericii Curtea Veche, pe o porţiune de teren inclusă odinioară 
in incinta Curţii Domneşti, Manuc bei, om politic şi mare negustor, 
şi-a ridicat, în primul deceniu al sec. XIX, renumitul său han, pe Uliţa 
Işlicarilor. în clădirea hanului s-a semnat pacea de Ia Bucureşti în 1812, 
intre Rusia şi Turcia. Clădirea avea la etaj o galerie cu arcade şi prid¬ 
voare cu scări exterioare. în 1874, după ce clădirea fusese reparată 
şi mărită, în acest local s-a deschis Hotelul « Dacia », avînd 15 pivniţe, 
23 de prăvălii, 2 saloane mari, 10 magazii, 20 de odăi la parter, iar alte 
107 la etaj. în aceeaşi vreme, în curtea hotelului s-a construit o sală 
mare — « Dacia ». Aici s-au ţinut numeroase întruniri ale proletariatului 
bucureştean. Pentru a opri întrunirile muncitoreşti, autorităţile bur- 
ghezo-moşiereşti au transformat sala «Dacia» intr-un depozit de 
mărfuri. în ultimii ani s-a procedat la o atentă restaurare a hanului 
care constituie azi unul dintre monumentele caracteristice ale vechii 
arhitecturi bucureştene. 

Palatul Ghica-Tei (Str. Doamna Ghica-Tei nr. 5) a fost construit în 
anul 1822 de către domnitorul Grigore Dimitric Ghica (1822 — 1828) 
şi este o clădire de plan dreptunghiular, cu două niveluri. Palatul 
este reprezentativ pentru stilul neoclasic din Ţara Românească. Azi 
in clădire funcţionează o şcoală. 

Palatul Şuţu (Bd. 1848 nr. 2) a fost construit în anul 1833, după 
planurile arhitecţilor Johann Veit şi Conrad Schwink. în 1863, sculp¬ 
torul Karl Storck a efectuat unele lucrări în interior. Grigore Şuţu, 
fiul lui Costache Şuţu, a făcut numeroase transformări, care au dus la 
forma de azi a clădirii. în a doua jumătate a secolului trecut devenise 
unul dintre cele mai frecventate saloane ale oraşului. în 1932, clădirea 
a fost vîndută Băncii Crissoveloni, care a cedat-o Primăriei oraşului 
Bucureşti. Din 1959 funcţionează aici Muzeul de istorie al municipiului 
Bucureşti. între anii 1957 şi 1958, Direcţia monumentelor istorice a 
organizat lucrări de restaurare, dîndu-i un aspect foarte apropiat de 
cel original. 

Spitalul Brîncovenesc (Bd. G. Coşbuc nr. 14) a fost construit de 
Safta Brîncoveanu, între anii 1835 şi 1837, după planurile arhitectului 
Iosif Harţi. Construcţia, realizată în stil neoclasic, avea şase săli, cu două¬ 
zeci de paturi. între timp, acelaşi arhitect a întocmit şi planurile pentru 
extinderea construcţiei. 

Vechiul local al spitalului a fost dărimat şi-n locul său, între anii 1904 
şi 1906, s-a ridicat actuala clădire. Din vechile construcţii s-a păstrat 
o clădire formată din trei pavilioane cu etaj, parter şi subsol, remarcabilă 
prin linia sa arhitectonică. 

Casa Mânu (Calea Victoriei nr. 192) a fost construită în anul 1843 
de către Alecu Florescu; în 1853, clădirea a intrat în proprietatea Iui 

Dimitrie Iamandi, care a vîndut-o, in 1868, generalului Gh. I. Mânu. 
Construcţia este compusă dintr-un parter şi un subsol, intrarea princi¬ 
pală fiind prevăzută cu două coloane neocorintice pe postamente 
înalte. întreaga arhitectură trădează influenţele stilului neoclasic francez. 
Din 1948 casa a fost donată statului; este prototipul casei boiereşti 
de la mijlocul secolului trecut. 

Palatul Universităţii Bucureşti (Bd. Republicii nr. 13) a fost înălţat 
pe terenul mănăstirii Sf. Sava, începînd din anul 1857, avînd la bază 
planurile arhitectului român Alexandru Orăscu, care a solicitat cola¬ 
borarea lui Karl Storck pentru decorarea clădirii. La 14 decembrie 
1869, localul Universităţii a fost inaugurat, dar incă din 1862, în clădirea 
«Academiei», cum se propusese să se numească, funcţionau: Eforia 
şcoalelor. Facultatea de drept, biblioteca, pinacoteca etc. Azi funcţio¬ 
nează în acest palat opt facultăţi, cu peste 80 de laboratoare. Clădirea 
a fost realizată în stil neoclasic. 

Ateneul Republicii Socialiste România (Str. Franklin nr. 1) a fost 
construit între anii 1885 şi 1888 după planurile arhitectului francez 
Albert Galleron. Un grup de oameni de cultură, printre care se cade 
a fi amintiţi C. Esarcu, V. A. Urechia şi dr. N. Kretzulescu, a luat 
iniţiativa construirii unei clădiri care să servească drept sediu societăţii 
literare « Ateneul Român », înfiinţată încă din anul 1863. Sumele necesare 
ridicării construcţiei au fost strînse prin contribuţie publică. « Daţi 
un leu pentru Ateneu », spunea apelul adresat cetăţenilor din toată 
ţara, care erau chemaţi să sprijine acţiunea de edificare a acestui lăcaş 
de cultură. 

încăperea principală — sala de întîlniri — are o formă circulară, cu 
diametrul de 28,50 m şi înălţimea de 16 m şi cu patru scări în spirală 
pentru evacuare. Dedesubtul acestei săli sc află vestibulul cu două¬ 
sprezece coloane de fontă în stil doric. 

Arhitectura exterioară prezintă o îmbinare de stiluri: porticul intrării 
are şase coloane în stil ionic şi un fronton de templu grecesc. 

Pentru realizarea construcţiei, arhitectul A. Galleron a fost ajutat de 
arhitectul român C. Băicoianu, iar pentru lucrările în metal, de arhi¬ 
tectul german Schwalbach. în spatele edificiului au fost adăugate două 
aripi, după planurile arhitectului Leonida Negrescu. 
între anii 1919 şi 1920, în clădirea Ateneului şi-a avut sediul Camera 
Deputaţilor. între anii 1924 şi 1928, clădirea a suportat unele transfor¬ 
mări conduse de arhitectul I. Fonescu. Bombardat de aviaţia hitlcristă 
in zilele de 24—25 august, Ateneul a fost restaurat în primii ani de 
după război. 

Actualmente, sala Ateneului, cu cele aproximativ 1 000 de locuri, 
este sediul concertelor orchestrei Filarmonicii de stat « George Enescu ». 

Palatul de justiţie (Calea Rahovei nr. 4). în perioada Regulamen¬ 
tului organic, pe locul unde a fost construit Palatul de justiţie, func¬ 
ţiona Curtea judecătorească. După planurile arhitectului francez A. Ballu, 
in anul 1890 a început construcţia actualei clădiri, care a fost terminată 
in 1895 de către Ion Mincu. 

Faţada principală este dominată de intrarea marcată prin şase pilaştri 
puternici şi de cele patru statui (« Legea », « Dreptatea », « Justiţia » 
şi « Adevărul ») aşezate în nişe special create, iar celelalte două (« Forţa » 
şi « Prudenţa») încadrează lucarna ceasului, toate fiind operele lui 
Carol Storck. în interiorul clădirii se află celebra « Sală a paşilor pier¬ 
duţi », care ocupă aproape un sfert din suprafaţa întregii clădiri. 
Palatul, construit în stilul renaşterii franceze, rămîne una dintre impu¬ 
nătoarele şi frumoasele clădiri ale Capitalei. 

Foişorul de foc (Bd. G. Dimitrov nr. 33) a fost construit între anii 
1892 şi 1893, pe una dintre cele mai înalte cote ale oraşului, ca obser¬ 
vator de foc. Pînă în anul 1912 a fost utilizat, atît ca observator de 



b Municipiul Bucureşti / 31 

foc, cit şi ca post de pompieri. Cîtăva vreme a slujit apoi ca un castel 
pentru apă. 

în 1961, construcţia a fost consolidată şi amenajată în vederea organi¬ 
zării unui muzeu al pompierilor, care funcţionează aici, începînd din 
anul 1963, ca secţie a Muzeului de istorie a municipiului Bucureşti. 
Clădirea are o formă circulară şi este realizată din cărămidă şi piatră, 
terminîndu-se printr-o cupolă turtită pe care un lanternou din sticlă 
şi metal a luat locul cabinei de lemn de altădată. întreaga construcţie 
atinge înălţimea de 50 m. 

Palatul Poştelor (Calea Victoriei nr. 12) a fost construit între anii 
1894 şi 1900, după planurile arhitectului Alexandru Săvulescu, pe 
locul unde Constantin Brîncoveanu ridicase, pe la 1690, marele han 
ce-i purta numele. în 1847, hanul a fost distrus de incendiu, iar în 
locul acestuia, în 1871, s-a construit un edificiu din lemn care adăpostea 
Circul «Hiittemann», iar mai apoi Circul « Suhr ». în 1877, construcţia 
a fost dărîmată şi în locul ei s-a amenajat Piaţa « Constantin-Vodă ». 
Pe locul acestei pieţe a fost ridicat Palatul Poştelor, format dintr-un 
subsol înalt, parter şi două etaje. Faţada principală are un portic cu 
zece coloane dorice, încadrate între două volume de capăt în rezalit, 
acoperite cu cîte o cupolă. întreaga faţadă este executată din piatră, 
bogat decorată cu elemente sculptate. 

Aşa cum arată el, prezintă unele asemănări cu Palatul Poştelor din 
Geneva. Clădirea adăposteşte astăzi Muzeul de istorie al Republicii 
Socialiste România, inaugurat de curînd. 

Palatul Marii Adunări Naţionale (Aleea Marii Adunări Naţionale 
nr. 5) a fost construit în anui 1907, pe Dealul Mitropoliei, 
între anii 1831 şi 1848, pe Dealul Mitropoliei îşi ţinea şedinţele Adunarea 
Obştească a Ţării Româneşti, iar în chiliile amenajate şi amplificate 
şi-au ţinut şedinţele Divanul ad-hoc şi Adunarea Electivă din 1859. 
Arhitectul Dimitrie Maimarolu a proiectat o clădire impunătoare a 
cărei faţadă principală are un parter impozant, dominat de intrarea 
prevăzută cu un portic avînd şase coloane masive. Interiorul clădirii 
a fost realizat în stil neodoric, avînd ca element dominant marea sală 
de şedinţe. 

Casa Centrală a Armatei (Str, Constantin Miile nr. 1) a fost con¬ 
struită în anul 1912, după planurile arhitectului Dimitrie Maimarolu, 
pe locul unde altădată se înălţa Mănăstirea Sărindar, datînd din timpul 
lui Matei Basarab şi care a fost dărîmată în anul 1896. 

Noua construcţie a fost realizată în stil neoclasic francez. Prin impu¬ 
nătoarea faţadă de circa 21 m înălţime, colonada sa corintică, desfă¬ 
şurată pe şapte travee cu coloane gemene, şi colţurile amintind forma 
vechilor bastioane, este un veritabil monument de arhitectură al 
Capitalei. 

Clădirea Muzeului de istorie a partidului comunist, a mişcării 
revoluţionare şi democratice din România (Şoseaua Kiseleff nr. 3) 
a fost construită în mai multe etape, după planurile arhitectului 
N. Ghika-Budeşti. Piatra de fundaţie a fost pusă la 30 iunie 1912. 
Este una dintre cele mai frumoase clădiri din Capitală, care fusese 
destinată, iniţial, unui muzeu de artă naţională. între anii 1916 şi 1931 
lucrările au fost întrerupte. In 1931 s-a isprăvit aripa stingă, în care 
s-au organizat, temporar, trei săli de muzeu cu exponate de artă ţără¬ 
nească. în anul 1939, în linii mari, construcţia a fost terminată. între 
anii 1963 şi 1965 a fost construită o a patra aripă, închizînd complet 
curtea cu portice a clădirii. 

în 1954, în această clădire a fost deschis Muzeul de istorie a Partidului 
Muncitoresc Român care, reorganizat şi mult îmbogăţit, a început să 
funcţioneze din 1966 sub numele de Muzeul de istorie a partidului 
comunist, a mişcării revoluţionare şi democratice din România. 

în realizarea construcţiei, arhitectul Ghika-Budeşti a făcut apel la 
elementele de arhitectură veche românească, care dau o notă caracte¬ 
ristică monumentului. 

Palatul Institutului de arhitectură «Ion Mincu» (Str. Biserica 
Enei nr. 3 — 5). Impozantul edificiu a fost ridicat între anii 1912 şi 
1927, după planurile inginerului-arhitect Grigore Cerkez. Realizată 
pe mai multe niveluri, clădirea reeditează multe elemente ale stilului 
brincovencsc. Faţada este dominată de intrarea executată sub forma 
unui portal în arc de cerc şi de loggia de deasupra, cu bogate elemente 
sculpturale. Arcadele cu căpiţele şi coloanele în torsadă sînt un model 
de prelucrare a elementelor brîncoveneşti, la o construcţie de mari 
proporţii. 

Palatul Republicii Socialiste România (Calea Victoriei nr. 53). 
La începutul secolului nostru, pe locul actualului Palat al Republicii 
se afla casa marelui logofăt Dinicu Golescu, construită între anii 1812 
şi 1815, clădire vîndută statului în anul 1833. Aici au funcţionat servi¬ 
ciile administrative ale ţării pînă în anul 1837. între anii 1834 şi 1837, 
clădirea, suferind serioase modificări efectuate după planurile ingine¬ 
rului Rudolf Artur Borroczyn şi ale arhitectului Xavier Villacrosse, 
a devenit reşedinţă domnească pentru Alexandru Dimitrie Ghica 
(1834 — 1842). în timpul lui Gheorghe Bibescu (1842 — 1848) şi Barbu 
Ştirbei (1849 — 1856), clădirea a servit ca «palat de ţeremonie ». 
în acest palat, la 1 iulie 1848, boierii reacţionari au încercat să aresteze 
guvernul revoluţionar cu ajutorul coloneilor Odobescu şi Solomon, 
planuri dejucate de acţiunea hotărîtă a maselor populare. 

Intre anii 1854 şi 1855 palatul a fost reparat, iar în anul 1859 a devenit 
reşedinţa lui Alexandru Ioan Cuza. între 1882 şi 1885 arhitectul francez 
Paul Gotteteau a construit un nou palat pentru ceremoniile oficiale, 
vechea casă a lui Golescu devenind apartament particular al regelui 
Carol I. 

Clădirea actuală a fost ridicată între anii 1930 şi 1937 după planurile 
întocmite de arhitectul D. Nenciulescu. Aici a fost arestat guvernul 
antonescian la 23 august 1944. 

Azi palatul adăposteşte Consiliul de Stat al Republicii Socialiste România 
şi Muzeul de artă al R. S. România. 

Palatul a fost construit în stil neoclasic, fiind compus dintr-un corp 
central şi două aripi dispuse sub formă de potcoavă. 

Palatul Casa Scinteii (Piaţa Scînteii nr. 1) se întinde pe o suprafaţă 
de 25 000 m 3 , fiind realizat după proiectele arhitectului Horia Maieu; 
construcţia a fost terminată in 1956. 

Palatul se înscrie într-un plan dreptunghiular cu laturile de 280 x 
X260 m. Corpul central, de plan tot dreptunghiular (90x30 m), atinge 
înălţimea de 100 m, adăpostind săli de recepţie, birouri, bibliotecă 
etc. Acest corp este flancat de două laturi în formă de potcoavă, care 
închid o curte interioară de dimensiuni reduse. 

Faţada corpului principal are un portic in arce, ale cărui motive sint 
preluate şi la cele două aripi avansate precum şi la cele două portice 
de legătură. 

Palatul Casa Scînteii adăposteşte redacţiile unor ziare, edituri. Agenţia 
română de presă (Agerpres), un mare combinat poligrafic etc. 

Sala Palatului Republicii Socialiste România (Piaţa Palatului) a 
fost construită între 1 ianuarie 1959 — 1 aprilie 1960, în cinstea Congre¬ 
sului al VlII-lea al P.C.R. Are o capacitate de 3 150 de locuri şi a fost 
realizată după planurile arhitecţilor Horia Maieu, T. Ricci şi I. Şerban. 
Construcţia se impune prin linii clare, moderne, ordonate în jurul 
unei cupole metalice de ample proporţii. La parter se află vestibulul, 
holul, foaierele, garderoba şi scările de acces spre nivelurile supe- 

rioare. Etajul este dominat de sala şi holul foaier, iar cele două galerii 
laterale, în trepte, asigură accesul spectatorilor la diferitele niveluri 
ale sălii. 

Pavilionul Expoziţiei Economiei Naţionale (Piaţa Scînteii) a fost 
construit în anul 1962, de către un colectiv condus de arhitectul 
Ascanio Damian, pe o suprafaţă de aproximativ 10 000 m 2 . Pavilionul 
are o formă circulară cu un diametru de 180 m, înălţimea maximă — 
42 m, iar diametrul cupolei are 93 m. Construcţia, în care materialele 
dominante sînt betonul, sticla şi oţelul, este unul dintre monumentele 
reprezentative ale Capitalei. 

Bucureştii mai posedă şi alte monumente de arhitectură valoroase. 
Unele dintre acestea le supunem atenţiei cititorului sub forma unei 
liste sumare: 

Casa din Strada Orzari nr. 63, construită în sec. XVIII — a fost 
proprietatea căpitanului de panduri Ioniţă Cehanu; Casa « Lenş Ver- 
nescu» (Calea Victoriei nr. 133), construită Ia începutul sec. XIX, 
cu interioare pictate de A. D. Mirea; Casa universitarilor (str. Tudor 
Arghezi nr. 46), clădită între 1860 şi 1862; Palatul Băncii Naţionale 
(Str. Lipscani), construit în 1884, pe locul fostului han « Şerban 
Vodă»; Hotelul « Athenăe Palace » (Str. Episcopiei nr. 1—3), con¬ 
struit în 1912 — prima clădire de la noi realizată pe schelet de beton 
armat; Palatul Consiliului de Miniştri (Bd. Ilie Pintilie nr. 1), con¬ 
struit în 1937 şi Academia Militară Generală (Şoseaua Panduri nr. 
60), construită în 1939, ambele după planurile arhitectului Duiliu 
Marcu; Teatrul de operă şi balet (Bd. Gh. Gheorghiu-Dej nr. 70), 
construit în anul 1953, Palatul Ministerului Transporturilor, con¬ 
struit în anii 1937 — 1945; arhitecţi Şt. Călugăreanu, P. F. Miclescu, 
T. Săvulescu şi altele. 

Nu numai parcurile, clădirile sau bulevardele largi dau frumuseţe 
oraşului de pe malurile Dîmboviţei, ci şi un mare număr de monu¬ 
mente de artă plastică, aşezate în parcuri şi pieţe, în curţile clădirilor 
sau acolo unde s-a întîmplat cîndva un eveniment demn de amin¬ 
tirea generaţiilor. Şi sînt multe aceste monumente — mărturii ale 
respectului pentru faptele pilduitoare ale trecutului sau ale năzuinţei 
spre frumosul artistic — ocrotite cu dragoste şi respect. Alegînd pe 
cele mai semnificative, pe cele mai valoroase, le vom prezenta în paginile 
următoare: 

Busturile din rondoul roman al grădinii Cişmigiu, aşezate parcă în 
jurul unei mese rotunde, dau impresia că poeţii şi scriitorii reprezen¬ 
tativi ai neamului nostru îşi ţin cenaclul lor dincolo de timp.^ 

Se află aci: 

Bustul lui Vasile Alecsandri (1821—1890), executat în marmură dc 
către sculptorul Teodor Burcă; 

Bustul lui Nicolae Bălcescu (1819 — 1852), realizat in anul 1943, 
din marmură de către sculptorul Constantin Baraschi; 

Bustul lui I. L. Caragiale (1852 — 1912), executat din marmură de 
Ruşchiţa de către sculptorul Oscar Spăthe, în anul 1943; 

Bustul lui George Coşbuc (1866 — 1918), operă a sculptorului Ioan 
Gr. Popovici; a fost realizat din marmură de Ruşchiţa; 

Bustul lui Ion Creangă (1837 — 1889), realizat din marmură de către 
sculptorul I. Gr. Jiga, în anul 1943; 

Bustul lui Mihai Eminescu (1850—1889), opera sculptorului Ion 
Jalea, 1943; a fost lucrat din marmură de Ruşchiţa; 

Bustul lui Bogdan Petriceicu Hasdeu (1838 — 1907), realizat în 
marmură de către sculptorul Mihai Onofrei, în anul 1943; 

Bustul lui Şt. O. Iosif (1875 — 1913), executat din marmură de Ruşchiţa 
de către sculptorul Cornel Medrea; 

Bustul lui Alexandru Odobescu (1834 — 1895), executat din marmură 
de Ruşchiţa de către sculptoriţa Miliţa Petraşcu; 

Bustul lui Alexandru Vlahuţă (1858 —1919), executat din marmură 
dc Ruşchiţa de către sculptorul Oscar Han; 

Bustul lui Duiliu Zamfirescu (1858 — 1922), executat în anul 1943 
de sculptorul Alexandru Călinescu, din marmură de Ruşchiţa. 

Tot în grădina Cişmigiu pot fi admirate busturile: 

Traian Demetrcscu (1866 — 1896), operă a sculptorului Filip Marin; 

George Panu (1848 — 1910), operă a sculptorului Gh. Ilorwarth. 
Părăsind frumosul Cişmigiu, vom putea admira: 

Bustul generalului Alexandru Cernat (Str. Ştirbei Vodă) înalt dc 
0,90 m, aşezat pe un soclu din marmură de Suedia, înalt de 2,50 m. 
Alexandru Cernat a fost comandantul armatei române în războiul 
din anii 1877 — 1878 şi s-a distins în timpul luptelor pentru cucerirea 
Plevnei. 

Bustul lui August Treboniu Laurian (Piaţa August Treboniu Lau- 
rian) a fost executat din marmură de Carrara, în anul 1905, de către 
sculptorul G. Bălăcescu. A. T. Laurian (1810 — 1881) a fost participant 
fruntaş al revoluţiei transilvane din 1848, profesor la Facultatea de 
Utere din Bucureşti, membru fondator al Academici Române. 

Bustul maiorului Ene Constantin (Calea 13 Septembrie), ridicat 
în 1915 din iniţiativa ofiţerilor Regimentului 6 Mihai Viteazul, este 
opera sculptorului Oscar Spăthe. Maiorul Ene Constantin a fost coman¬ 
dant de batalion în luptele de la Rahova din 19 noiembrie 1877, în 
timpul cărora a căzut eroic. 

Bustul lui Dimitrie Onciul (Grădina din faţa Arhivelor Statului) a 
fost realizat în 1924, din bronz, de către sculptorul Mihai Onofrei. 
D. Onciul (1856 — 1923) — mare istoric român — a fost şeful catedrei 
de Istoria României la Universitatea din Bucureşti, director al Arhi¬ 
velor Statului (1900) şi din 1905 membru al Academiei Române, al 
cărei preşedinte a fost. 

Bustul lui Matei Basarab (curtea Liceului « Matei Basarab »), aşezat 
pe un soclu din piatră de Dobrogea; înalt de 1,80 m, a fost realizat în 
anul 1943 de către sculptorul M. Grigorescu Vasilovici. 

Monumentul Eroilor pompieri din 1848 (Str. Uranus) este realizat 
din bronz şi înfăţişează o femeie care ţine in mină o trompetă, anun- 
ţind victoria, iar cu braţul drept susţine un ostaş rănit in luptă. 
Monumentul a fost ridicat în anul 1901 şi este opera sculptorului 
\V. Hegel. El cinsteşte memoria pompierilor căzuţi la 13 (25) septem¬ 
brie 1848, în lupta dusă împotriva trupelor intervenţioniste turceşti, 
care s-a desfăşurat pe aceste locuri. 

Monumentul « Lupoaica Romei » (Piaţa Confederaţiei). Statuia, reali¬ 
zată din bronz, reprezintă celebra « Lupoaică a Romei», alăptînd pe 
Romulus şi Remus; este o copie a vestitei sculpturi etrusce şi a fost 
dăruită oraşului Bucureşti de oraşul Roma, în 1906. 

Monumentul Dinicu Golescu (Bd. Dinicu Golescu) îl înfăţişează 
pe boierul cărturar (1777 — 1830). 

Dinicu Golescu este reprezentat în picioare, iar în jurul său se află 
busturile celor patru fii; Alexandru, Radu, Nicolae şi Ştefan. Monu- 

mentul, ridicat în anul 1908, este opera sculptorului W. Hegel; cele 
patru busturi se datoresc lui W. Hegel, C. Storck şi D. D. Mirea. 

Monumentul Eroilor C.F.R. (Piaţa Gării de Nord) este format din 
trei grupuri sculpturale, cinstind participarea ceferiştilor la primul 
război mondial (1916 — 1918). Statuia unei femei, simbolizînd Victoria, 
este însoţită de un muncitor cu un compas în mină şi două grupuri dc 
ceferişti. Monumentul, ridicat în anul 1930, este opera sculptorilor 
C. Medrea şi I. Jalea; 

Monumentul eroilor francezi (Grădina Cişmigiu) este închinat memo¬ 
riei ostaşilor francezi căzuţi pe cîmpurile de luptă ale României, în 
timpul războiului din 1916 — 1918; a fost realizat în 1920 din marmură 
de Carrara şi reprezintă un ostaş francez rănit în luptă, susţinut pe 
braţe de o femeie. Este una dintre lucrările sculptorului român Ion Jalea. 

Monumentul aviatorilor (Bd. Aviatorilor) este compus din sculpturi 
in bronz, montate pe un soclu de piatră sub forma unui obelisc. Sus, 
pe obelisc, a fost montată statuia înfăţişîndu-1 pe Icar, cu aripile desfă¬ 
cute larg pentru zbor. La bază, obeliscul este înconjurat de trei avia¬ 
tori căzuţi. Pe 13 plăci sînt încrustate numele aviatorilor români căzuţi 
intre 1912 şi 1938. 

Arcul de Triumf (Şoseaua Kiseleff) este unul dintre multele monu¬ 
mente închinate victoriei obţinute de armata română în primul război 
mondial. Lucrările au fost executate în etape: 1922 şi 1935 — 1936, 
după proiectul arhitectului Petre Antonescu. 

Monumentul, conceput după modelul clasic, are o singură deschidere. 
Privit în ansamblu, monumentul are formă paralelipipedică; măsoară 
27 m pînă la cornişă, iar baza sa are 25/11,50 m. Faţadele au fost deco; 
rate în stil românesc, cu ajutorul unor artişti de seamă: I. Jalea, 
C. Medrea, Fr. Storck, D. Paciurea, O. Spăthe, C. Baraschi. 

Monumentul ostaşilor genişti « Leul » (Şoseaua Armata Poporului). 
Pe un soclu monumental a fost montat un grup sculptural compus 
dintr-un leu (simbolul forţei) şi patru ostaşi genişti, aşezaţi în cele 
patru colţuri ale soclului. Pe cele patru feţe ale soclului au fost montate 
basoreliefuri, reprezentînd scene din timpul luptelor purtate de genişti 
şi inscripţii despre eroismul ostaşilor români căzuţi pe cîmpurile dc 
luptă. Monumentul, operă a sculptorului Spiridon Georgescu, a fost 
inaugurat la 29 iunie 1929. 

Monumentul Aerului (Str. Paris) este o compoziţie decorativă arhi¬ 
tecturală care simbolizează zborul. Monumentul a fost realizat de 
sculptorul F. L. Gove, în anul 1937. Pe o platformă cu şase trepte 
se ridică patru coloane ce susţin un antablament octogonal din grile 
de fier. Pe acesta au fost montaţi, în Secare colţ, vulturi cu aripile ridi¬ 
cate pentru a sprijini globul pămîntesc — o sferă de fier înconjurată 
de meridiane şi paralele. 

Monumentul ostaşului sovietic (Piaţa Victoriei) a fost ridicat în 
cinstea ostaşilor sovietici căzuţi pe teritoriul românesc in lupta împo¬ 
triva fascismului şi înfăţişează un ostaş cu steagul desfăşurat pe care 
il poartă cu ambele braţe. Statuia are 3 m şi este montată pe un obelisc 
de 12 m înălţime. Monumentul a fost ridicat în anul 1945 şi este opera 
sculptorului C. Baraschi. 

Monumentul eroilor patriei (Piaţa Eroilor) a fost dezvelit în ziua de 
17 august 1957. El este opera unui colectiv format din artiştii Marius 
Butunoiu, Zoe Băicoianu, T. N. Ionescu şi I. Dămăceanu. A fost 
ridicat în faţa Academiei Militate din Bucureşti, ca un omagiu adus 
ostaşilor români căzuţi eroic în lupta pentru eliberarea ţării de sub 
jugul hitlcrist. 

Un soclu de granit înalt de 6 m susţine o compoziţie sculpturală de 
9 m, turnată în bronz, înfâţişînd trei ostaşi (infanterist, marinar şi 
aviator), cel din mijloc avînd în mînă o ramură de stejar — simbolul 
victoriei. De o parte şi de alta sînt montate două mari basoreliefuri, 
înfăţişînd momentele cruciale ale istoriei poporului nostru. 

Monumentul eroilor luptei pentru libertatea poporului şi a patriei, 
pentru socialism (Parcul Libertăţii) a fost inaugurat la 30 decem¬ 
brie 1963, ca un prinos de recunoştinţă adus memoriei revoluţiona¬ 
rilor care şi-au închinat viaţa luptei pentru fericirea poporului. Situat 
pe un platou dominant, dintr-o platformă circulară — la care se ajunge 
urcînd o scară monumentală — ţîşneşte spre cer un buchet de cinci 
arce, înalte de 48 de m, placate în granit roşu. 

Printr-o poartă masivă se pătrunde în rotonda din interior, unde se 
află criptele cu lespezi din granit roşu. 

Statuile poartă o lume întreagă de amintiri mereu treze. Ca şi celelalte 
monumente de artă plastică, ele evocă figuri remarcabile ale vieţii 
politice şi culturale româneşti din diferite perioade, sau uneori sînt 
lucrări de artă de însemnată valoare. în scurta noastră incursiune 
vom prezenta: 

Statuia spătarului Mihai Cantacuzino (in curtea Spitalului Colţea) 
este opera sculptorului Karl Storck, fiind realizată din marmură de 
Carrara, între anii 1865 şi 1869. Ea îl înfăţişează pe spătar stînd în 
picioare, îmbrăcat în costum de epocă şi iatagan la brîu. Mîinile i se 
sprijină pe minerul săbiei, pe care o ţine în faţă, cu vîrful în jos. 
Statuia are 1,80 m înălţime şi a fost montată pe un soclu de 2 m. 

Statuia ecvestră a lui Mihai Viteazul (Piaţa Universităţii) evocă 
figura marelui voievod, cel dintîi care a unit sub a sa cîrmuire ţările 
române. Statuia, înfăţişîndu-1 pe voievod călare, într-o poziţie avintată, 
cu braţul stîng, în care poartă o secure de luptă, ridicat in sus, a fost 
executată în anul 1874, de către sculptorul Carrier Belleusse. Ea a 
fost montată pe un soclu din marmură. 

Statuia lui Ion Eliade-Rădulescu (Piaţa Universităţii), înfăţişîndu-l 
pe marele cărturar şi om politic în atitudinea caracteristică oratorilor, 
este opera sculptorului italian Ettore Ferrari. Statuia, executată în 
1879 din marmură de Carrara, are înălţimea de 2,50 m şi a fost montată 
pe un soclu înalt de 4,50 m. 

Statuia Domniţei Bălaşa (în curtea bisericii Domniţa Bălaşa) a fost 
realizată în 1881, din marmură, de către sculptorul Karl Storck şi o 
înfăţişează pe Bălaşa, fiica lui Constantin Brîncoveanu, ctitoriţa bisericii 
care-i poartă numele, a unei şcoli şi a unui azil (sec. XVIII). 

Statuia lui Gheorghe Lazăr (Piaţa Universităţii) evocă figura neobo¬ 
sitului dascăl, celui care prin strădanie şi dăruire a pus temelia învăţă- 
mîntului în limba română. Statuia îl reprezintă în picioare, purtînd o 
pelerină pe umăr şi o carte deschisă în mîini. Ea a fost realizată din 
marmură, in 1885, şi este aşezată pe un soclu pe ale cărui părţi laterale 
sînt fixate două basoreliefuri înfăţişînd scene din viaţa şi activitatea lui 
Gh. Lazăr. Este opera lui Ion Georgescu. 

Statuia lui C. A. Rosetti (Piaţa C. A. Rosetti) ni-1 prezintă pe omul 
de cultură şi revoluţionarul de la 1848, la vîrsta maturităţii, stînd 
intr-un fotoliu. Sculptorul W. Hegel, autorul statuii, a executat-o în 
1902, cu fonduri adunate prin subscripţie publică. Soclul pe care a 
fost aşezată are pe faţadele laterale două basoreliefuri înfăţişînd eveni¬ 
mentele din 24 ianuarie 1859 şi 9 mai 1877. 

Statuia generalului dr. Carol Davila (în curtea Institutului de medi¬ 
cină şi farmacie) îl înfăţişează pe întemeietorul învăţămîntului supe- 

rior medical românesc în unit'ormă de general, stînd în picioare. Statuia 
din bronz, înalta de 2 m, a fost realizată în anul 1903 de sculptorul 
Carol Storck şi se află montată pe un soclu de granit înalt de 3,50 m. 

Statuia «Centaurului» (Parcul Kiseleff) este opera sculptorului 
Ion Jalea şi înfăţişează momentul omorîrii Centaurului de către Tezeu, 
subiect luat din mitologie. Executate din marmură de Carrara, cele 
două trupuri încleştate în luptă, au fost montate pe un soclu de beton 
în două trepte. Statuia are 2,25 m înălţime; a fost realizată în anul 1925. 

Statuia infanteristului (lîngă Podul Cotroceni) aparţine sculptorului 
Spiridon Vrînceanu, din 1930. Artistul a turnat în bronz chipul unui 
ostaş în poziţie de luptă, ţinind cu ambele mîini puşca ridicată deasupra 
umărului, gata să lovească inamicul cu patul ei. Ea a fost amplasată 
pe un soclu de piatră, care are în faţă un vultur cu aripile desfăcute, 
gata să-şi ia zborul. 

Statuia lui Tudor Vladimirescu (Str. Precupeţii Vechi), realizată 
din bronz, înfăţişează pe conducătorul mişcării revoluţionare din 1821 
stînd în picioare, ţinind în mîini o sabie şi un drapel. Este opera sculp¬ 
torului Teodor Burcă, în 1934. 

Statuia lui Spiru Haret (Piaţa Universităţii) evocă figura fostului 
animator al învăţămîntului românesc. A fost realizată în anul 1935 de 
către sculptorul Ion Jalea. 

Statuia lui Mihai Kogălniceanu (Piaţa « M. Kogălniceanu ») a fost 
realizată în 1936 de către Oscar Han. Statuia, înaltă de 3 m, a fost 
montată pe un soclu de 6 m; marele om de stat fiind înfăţişat în picioare, 
într-o poziţie caracteristică oratorilor. 

Statuia lui Constantin Brîncoveanu (în faţa bisericii Sf. Gheorghe 
Nou) îl reprezintă pe domnitor în picioare, îmbrăcat în costum de 
epocă. Turnată în bronz, statuia, a cărei înălţime este de 3 m, montată 
pe un soclu înalt de 4 m, a fost executată de sculptorul Oscar Han. 

Fîntîna « George Gr. Cantacuzino » (Parcul Libertăţii), construită în 
anul 1870, de către cel al cărui nume îl poartă, are forma unui parale¬ 
lipiped, în două registre, construit din blocuri de piatră. 

Fîntîna cu Copii (Str. Dionisie Lupu) prezintă un grup de trei copii 
aşezaţi pe un suport; din gura unui peşte, ţinut în mină de unul dintre 
ei, ţîşneşte jetul de apă. Este opera sculptorului I. Iordăchescu. 

Fîntîna Mioriţa (Şoseaua Bucureşti —Ploieşti) este alcătuită dintr-un 
mare bazin (elipsă cu diametrele de 50 m şi 20 m) din care se înalţă 
două ziduri puternice, aşezate paralel, ale căror faţade sînt decorate 
cu mozaicuri înfăţişînd celebra baladă Mioriţa. Este opera arhitectului 
Octav Doicescu, iar mozaicurile au fost executate de sculptoriţa 
Miliţa Petraşcu. 

în Capitală mai pot fi admirate: Fîntîna « Luigi Cazzavillan » (Str. 
Luigi Cazzavillan), operă a sculptorului Filip Marin; Fîntîna «Emil 
Lahovary » (în spatele Operetei) construită în 1903; Fîntîna din 
Piaţa 11 Iunie, operă a sculptorului Mac Constantinescu şi a arhi¬ 
tectului Octav Doicescu (1935). 

Nu putem părăsi marele oraş fără a aminti acele locuri evocînd momente 
ale istoriei mişcării muncitoreşti şi comuniste din Capitală. 

Primul popas îl vom face în Piaţa Palatului. Aici exista o clădire care 
intre anii 1918 şi 1920 adăpostea sediile Comitetului Executiv al Parti¬ 
dului Socialist, Comisiei Generale a Sindicatelor şi a secţiunii Parti¬ 
dului Socialist-Bucureşti. Sediul este cunoscut sub numele de Sfîntul 
Ionică. între 1 iulie — octombrie 1920 tot aici a funcţionat redacţia 

revistei «Lupta de clasă», iar în perioada 1918 — 1920 cea a ziarului 
« Socialismul », organul partidului. 

La 11 mai 1921, în acest local, delegaţii Partidului socialist, întruniţi 
în congres, au hotărît crearea Partidului Comunist Român. 

Datorită unor măsuri represive, adesea acest local a fost închis dc 
către autorităţi şi, atunci, sediul partidului se muta în clădirea din 
Str. Academiei nr. 37, unde în anii 1921 — 1922 şi-a avut redacţia şi 
ziarul « Socialismul ». Congresul de creare a P.C.R. şi-a început lucră¬ 
rile, la 8 mai 1921, în această clădire şi pe urmă au continuat în sediul 
din Sfîntul Ionică. Tot în clădirea din Str. Academiei a avut loc şedinţa 
de constituire a organizaţiei legale de mase «Prietenii naturii», iar 
între anii 1921 şi 1924 aici s-a editat revista «Tineretul socialist». 
Pe Bd. N. Titulescu a funcţionat, între anii 1921 şi 1924, sediul C.C. 
al P.C.R., unde la 9 iulie 1922 s-a creat Comitetul Central de Ajutorare 
de pe lîngă C.C. al P.C.R. Cu unele intermitenţe, aici şi-a avut redacţia 
« Socialismul », devenit organ al Partidului Socialist-Comunist, cum s-a 
numit o vreme Partidul comunist. La numărul 35, pe acelaşi Bd. Titu¬ 
lescu, între 1921 — 1924 au funcţionat sediile Comitetului P.C.R. Bucu¬ 
reşti şi Comitetul Central al Uniunii Tineretului Socialist, 
în Str. Pompiliu Eliade nr. 9 funcţiona o casă conspirativă. Aici 
s-a desfăşurat consfătuirea ilegală care a hotărît convocarea Congre¬ 
sului al îl-lea al P.C.R. 

Consiliul General al Sindicatelor şi-a avut sediul, în anii 1928 — 1929, 
pe Str. Sfinţii Apostoli nr. 36, iar un sediu al Sindicatelor unitare a 
funcţionat pe Str. Mihai Vodă nr. 25. 

în casa din Aleea Mitropoliei nr. 7 — locuinţa lui C. G. Costaforu — 
a funcţionat sediul organizaţiei Liga drepturilor omului şi al organi¬ 
zaţiilor legale Comitetul pentru amnistie 1928 — 1929) şi Blocul pentru 
apărarea libertăţilor democratice (1935). 

Pe Calea Victoriei nr. 18 şi-a avut sediul organizaţia studenţească 
Uniunea studenţilor democraţi, iar la nr. 33, între anii 1933 şi 1937 a 
funcţionat redacţia revistei « Reporter », care s-a mutat apoi intr-un 
imobil de la nr. 55. în aceeaşi clădire a mai funcţionat şi redacţia 
ziarului « Umanitatea», editat de Liga muncii. în imobilul de la 
nr. 168, între 1928 şi 1929, a funcţionat sediul Blocului muncitoresc- 
ţărănesc. 

Pe Calea Moşilor nr. 25 au funcţionat, în 1931, sediul C.C. al B.M.Ţ. 
şi redacţia ziarului « Deşteptarea »; la nr. 65, în perioada 1931 — 1932, 
şi-a avut redacţia ziarul « Studentul nou », iar la nr. 88 « Proletarul » 
— organul central al Partidului socialist unitar. în casa conspirativă 
de la nr. 103 s-a ţinut consfătuirea Comitetului militar antifascist din 
13 — 14 iunie 1944, moment important în activitatea de pregătire a 
insurecţiei naţionale antifasciste de la 23 August 1944. 

Pe Calea Dudeşti nr. 226 s-a aflat sediul central al organizaţiei Socie¬ 
tatea pentru protecţia femeii şi copilului, iar pe Calea Ştirbei Vodă 
nr. 33 un sediu local al Ligii muncii. Pe Calea Văcăreşti nr. 23, în 
1930, se afla redacţia ziarului « Tînărul luptător », organ al tinerilor 
muncitori şi ţărani. 

Numeroase alte locuri din Bucureşti sint legate de activitatea P.C.R., 
de editare şi răspîndire a presei şi literaturii revoluţionare. Pe Str. 
Smîrdan nr. 4, între 1932 şi 1934, s-a tipărit organul central al Sindi¬ 
catelor unitare « Viaţa muncitoare », iar pe Str. Şelari nr. 10 şi Str. 
Mihai Vodă nr. 25, între 1926 şi 1928, au funcţionat sedii ale revistei 
legale « Cultura proletară ». 

Pe Str. 30 Decembrie nr. 116, între anii 1926 şi 1930, s-au editat ziarul 
« înainte » — organ central al B.M.Ţ., ziarul « Amnistia » — organul 
Comitetului pentru amnistie de pe lîngă B.M.Ţ. şi organul B.M.Ţ. 
in limba maghiară, « Elore ». 

Pe Str. Popa Radu nr. 40 şi-a avut redacţia « Lupta C.F.R. », organ 
al Comitetului Central de Acţiune al muncitorilor ceferişti. Publicaţia 

literară proletară, condusă de Alexandru Sahia, « Bluze albastre », s-a 
editat pe Bd. Republicii şi Str. Episcopiei nr. 3. Pe Str. Justiţiei 
nr. 30 a funcţionat tipografia « Bico », care edita materiale de presă 
pentru B.M.Ţ. şi Sindicatele unitare. 

In august 1931 a apărut ziarul « Scînteia », organ central al C.C. al 
P.C.R. La început a fost tipărit în casa din Str. Ecoului nr. 29, iar 
mai apoi pe Str. Mocanului nr. 1 (1934 — 1938) şi în tipografia ilegală 
de pe Str. Soldat Cîndea nr. 27 (1939 — 1940). In tipografia din Str. 
Suvenir nr. 7, între 1932 şi 1938, s-a tipărit « Buletinul Comitetului 
de acţiune împotriva războiului», editat de Comitetul local antirăz¬ 
boinic. In perioada 1932 —1933, Comitetul naţional antifascist a editat 
publicaţia legală « Buletinul de acţiune împotriva fascismului», a 
cărei redacţie se afla pe Str. Miliţiei. între anii 1930 şi 1932 « Buletinul 
ajutorului muncitoresc român» şi-a avut redacţia pe Bd. Doamn a 
Ghica nr. 60. Redacţia organului de presă al Ligii muncii, « Năzuinţa 
celor ce muncesc », al cărui prim număr a apărut la 20 aprilie 1934, 
şi-a avut sediul pe Str. Visteriei nr. 35. Pe Str. Saligny nr. 3 şi-a 
avut sediul organizaţia « Amicii U.R.S.S. » care edita şi un organ de 
presă cu acelaşi nume. Redacţia acesteia se afla în acelaşi imobil. Pe 
Str. Mexic nr. 3 se afla redacţia publicaţiei « Orizont», editată de 
către organizaţia legală Liga contra prejudecăţilor, 
în anul 1935, Uniunea studenţilor democraţi a editat publicaţia « Stu¬ 
dentul român », a cărei redacţie se afla pe Str. Doamnei nr. 14. Alte 
două ziare studenţeşti, editate din iniţiativa P.C.R., « Studentul evreu » 
şi « Acţiunea studenţească » şi-au avut sediile pe Str. Sfinţilor nr. 47 
şi, respectiv, Str. Progresului nr. 9. 

Incepînd cu 28 ianuarie 1943, P.C.R. a editat ziarul de luptă patriotică 
antifascistă « România liberă ». Redacţia acestei publicaţii a fost adăpos¬ 
tită, succesiv, în Str. Plantelor nr. 67, Str. Profesor Georgescu nr. 22 
şi în Str. Cuţitul de Argint. Tipografia a funcţionat în Str. Radu dc 
la Afumaţi nr. 44 şi apoi în Str. Şcoala Floreasca nr. 34. 

Muzeul de istorie al Republicii Socialiste România (Calea Victoriei). 
Începînd cu data de 8 mai 1972, în fostul Palat al Poştelor funcţio¬ 
nează cel mai mare muzeu de istorie din România. El este o frescă 
impresionantă a civilizaţiei de pe teritoriul României, din cele mai 
vechi timpuri pînă azi. Muzeul a fost organizat pe secţii şi sectoare, 
după cum urmează: Tezaurul istoric al României; Lapidariul; secţiile 
străveche, veche, medie, modernă şi contemporană; expoziţiile de 
numismatică şi artă decorativă feudală. Muzeul are o suprafaţă de 
expunere de 15 000 m 2 , cuprinzînd în cele 62 de săli peste 50 000 dc 
piese de mare valoare. în cadrul muzeului a fost organizată şi o biblio¬ 
tecă documentar-ştiinţifică, care posedă valoroase exemplare de cărţi, 
foi volante etc. 

Prin valoarea inestimabilă, bogăţia şi diversitatea exponatelor sale, 
muzeul este un obiectiv de mare atracţie pentru turiştii Capitalei, un 
important mijloc de valorificare şi popularizare a istoriei poporului 
român. 

Muzeul de istorie a partidului comunist, a mişcării revoluţionare 
şi democratice din România (Şoseaua Kiseleff nr. 3) este o amplă 
oglindă a istoriei mişcării muncitoreşti şi democratice din România. 
Sînt prezentate documente, obiecte originale, fotografii şi machete, 
grafice şi statistici — privind istoria mişcării revoluţionare, într-o 
expunere unitară, modernă. 

Muzeul de istorie a municipiului Bucureşti (Bd. 1848 nr. 2) prezintă 
documente şi piese arheologice, obiecte originale şi fotografii privind 
istoria Bucureştilor. 

Muzeul militar central (Str. Izvor nr. 137) prezintă bogate colecţii 
de arme, documente, obiecte şi tablouri, prin a căror sistematică expu- 

nete se realizează o grăitoare imagine a glorioasei istorii militare 
româneşti. 

Muzeul Arhivelor Statului (Str. Arhivelor nr. 2) prezintă documente 
originale din colecţia Arhivelor. 

Muzeul satului (Şoseaua Kiseleff nr. 28) este unul dintre cele mai 
insemnate muzee etnografice din lume. Cuprinde 62 de complexe 
muzeale cu 220 de construcţii (case originale) şi peste 17 000 de obiecte 
etnografice. întregul muzeu dă impresia unui sat compus din case 
aparţinînd unor zone diferite ale ţării. 

Muzeul de artă populară « dr. Nicolae Minovici » (Str. dr. N. Mino- 
vici nr. 1) funcţionează într-o clădire construită în 1905 în stil româ¬ 
nesc. Muzeul prezintă peste 5 000 de piese (mobilier ţărănesc şi piese 
de uz casnic). 

Muzeul de artă feudală al Academiei «Ing. D. Minovici» (Str. 
dr. N. Minovici nr. 3) care funcţionează într-o clădire din apropierea 
muzeului amintit mai sus, prezintă piese de mobilier, tapiserii, tablouri 
din sec. XVI —XVII, sculpturi şi ceramică din sec. XVI, covoare 
preţioase şi diverse obiecte de artă. 

Muzeul de artă al Republicii Socialiste România (Str. Ştirbei 
Vodă nr. 1). înfiinţat în anul 1949, muzeul posedă peste 62 000 de 
piese expuse în cele două galerii de artă; românească (cu sectoare de 
artă feudală, modernă şi contemporană) şi universală (cu un sector dc 
artă europeană şi altul de artă orientală). Muzeul dispune de un cabinet 
de stampe, cu gravuri şi desene aparţinînd mai tuturor şcolilor, un 
atelier de restaurare şi conservare, o bibliotecă şi o fototecă. Printre 
artiştii ale căror opere sînt prezentate în muzeu amintim: Th. Aman, 
N. Grigorescu, I. Andrcescu, Şt. Luchian, C. Brîncuşi, Th. Pallady, 
I. Jalea, Corneliu Baba — precum şi artişti străini de mare prestigiu: 
Tiziano Vecellio, El Greco, Tintoretto, Jan van Eyck, Murillo, Rubens, 
Rembrandt, Hans Memling, Repin, Claude Lorrain, Daumier, Courbet, 
Manet, Renoir, Pissaro etc. 

Muzeul « Zambaccian » (pe strada cu acelaşi nume nr. 21 A) adăpos¬ 
teşte o colecţie de artă cu peste 200 de tablouri ale celor mai reprezen¬ 
tativi pictori români şi străini. 

Muzeul « Theodor Aman» (Str. C. A. Rosetti nr. 8) organizat în 
fosta locuinţă a pictorului, prezintă numeroase dintre lucrările sale. 

Muzeul «Cornel Medrea » (Str. General Budişteanu nr. 16) prezintă 
lucrări ale sculptorului al cărui nume il poartă. 

Muzeul de istorie naturală «Grigore Antipa» (Şoseaua Kiseleff 
nr. 1) funcţionează într-o frumoasă clădire construită în 1906, în stil 
clasic. în cele circa 40 de săli sînt prezentate peste 250 000 de piese, 
între care şi una dintre cele mai bogate colecţii de fluturi din lume, 
cu peste 130 000 de exemplare. 



Municipiul Bucureşti 



> ■ V*Vi. 4**«\*8i# llffiiiîWlSfc'îk&.A^irsS** I 1 


Statuia lui Mihail Kogălniceanu — 
cărturar, mare om politic şi de stat român 

Catedrala romano-catolică din Alba Iulia 







« Sala Unirii» din Alba Iulia 

Importante Monumente Istorice 

1. Cetatea Alba Iulia 

2. Catedrala romano-catolică 

3. Palatul principilor 

4. Catedrala ortodoxă 

5. Muzeul de arheologie, istorie şi etnografie 

6. Sala Unirii 

7. Monumentul « Custozza» 

8. Obeliscul « Horea, Cloşca şi Crişan» 

• Hotel 

Importante Obiective Turistice 

Calcarele de la Ampoiţa, rezervaţie geologică, Meteş 

Cheile Galdei 

Complexul carstic Scărişoara, rezervaţie speologică 

Dealul cu Melci, rezervaţie paleontologică. Vidra 

Detunata Goală, Detunata Flocoasă, rezervaţie geologică. Bucium 

Fagul împăratului, arbore ocrotit. Baia de Arieş 

Gheţarul de la Vîrtop, rezervaţie speologică, Arieşeni 

Iezerul Şurianu, rezervaţie complexă 

întregalde, rezervaţie botanică 

Ocna Mureş, staţiune balneoclimaterică de interes local 
Pădurea de larice de la Vidolm, rezervaţie forestieră. Ocoliş 
Peştera Pojarul Poliţei, rezervaţie speologică, Munţii Apuseni 
Rîpa Roşie, rezervaţie geologică. Sebeş 
Scărişoara-Belioara, rezervaţie botanică, Poşaga de Sus 



Judeţul Alba 

Situat în centrul României, pe cursul mijlociu al Mureşului, în vestul 
Podişului Tîrnavelor şi în partea de sud-est a Munţilor Apuseni, judeţul 
Alba este unul dintre cele mai vechi unităţi administrative, comitatul 
cu acelaşi nume fiind menţionat încă din secolele XII —XIII. Se întinde 
pe o suprafaţă de 6 231 km 2 , ceea ce reprezintă 2,6% din suprafaţa 
ţării şi are o populaţie de circa 396 400 de locuitori*. Densitatea medie 
de 63,6 loc./km 2 este mai mică decît valoarea medie pe întreaga ţară 
(87,0 loc./km 2 ). Reşedinţa judeţului se află în municipiul Alba Iulia. 
Relieful, în general fragmentat, este constituit din două mari unităţi: 
una muntoasă la vest de Mureş, reprezentată de ramificaţiile estice ale 
Munţilor Metaliferi, de Munţii Trascău şi de culmile sud-estice ale 
Bihorului şi cele sudice ale Muntelui Mare la care se adaugă, în sudul 
judeţului, o mică parte din Munţii Şureanu, şi alta de podiş, mai 
coborîtă, la est de Mureş, respectiv Podişul Tîrnavelor. Cele două 
mari unităţi de relief sînt separate de largul culoar depresionar al 
Mureşului. în lungul văilor ce fragmentează spaţiul montan au luat 
naştere cîteva depresiuni bine individualizate: Abrud (în bazinul Arie- 
şului), ZIatna (pe valea Ampoiului) şi Trascău (pe valea Aiudului). 
Prezenţa calcarelor în zona muntoasă a favorizat crearea unui peisaj 
de o varietate şi frumuseţe deosebită: chei sălbatice, peşteri cu gheţari 
fosili, izvoare vocluziene, peşteri cu rîuri subterane. 

Clima, cu caracter continental, este diferenţiată în funcţie de unităţile 
de relief, fiind mai blîndă în culoarul Mureşului şi în Podişul Tîrna¬ 
velor (temperatura medie de 9,5°). Precipitaţiile, destul de bogate, înre¬ 
gistrează valori diferite de la 1 100 la 600 mm anual. 

Reţeaua hidrografică formată din Mureş şi afluenţii săi: Tîrnava Mare 
şi Tîrnava Mică — unite la Blaj —, Sebeş, Arieş, Ampoi ş.a. are debite 
destul de mari, rîurile reprezentînd resurse hidroenergetice însemnate. 
Teritoriul judeţului, cu un relief în mare parte muntos, dispune de un 
important fond agricol şi forestier, precum şi de însemnate bogăţii 
ale subsolului. Astfel, pădurile care ocupă aproximativ 1/3 din supra¬ 
faţa sa sînt bine reprezentate de esenţele de fag şi molid în zona 
muntoasă şi de gorun şi stejar în cea de podiş. Subsolul este bogat 
în minereuri neferoase auro-argentifere (exploatate la ZIatna, Baia de 
Arieş, Almaşu Mare, Roşia Montană), cuprifere (Bucium, Techereu), 
de mercur (Izvorul Ampoiului), de gaz metan (Cetatea de Baltă), sare 
(Ocna Mureş), calcare (Abrud, Galda de Sus), argile şi argile refrac¬ 
tare, nisipuri etc. 

Prezenţa variatelor resurse naturale a constituit o bună bază pentru 
dezvoltarea economiei, ponderea cea mai mare avînd-o industria. 
Aceasta este reprezentată, in special, prin industria minieră, extracţia 
minereurilor fiind cunoscută aici încă din vechime, industria construc¬ 
ţiilor de maşini şi prelucrării metalelor (Cugir, Aiud), chimică (Ocna 
Mureş — produse sodice), chimică-metalurgică (ZIatna), de prelu¬ 
crare complexă a lemnului (Blaj, Cîmpeni, Sebeş), a celulozei şi hîrtiei 
(Petreşti, lingă Sebeş), a materialelor de construcţii (Alba Iulia, Aiud), 
industria uşoară (Alba Iulia — încălţăminte, Sebeş — textilă, marochi- 
nărie) şi alimentară (Alba Iulia, Ocna Mureş). 

în cadrul agriculturii, a doua ramură economică, se îmbină, în mod 
armonios, în funcţie de condiţiile pedoclimatice, cultura cerealelor, 
creşterea animalelor, viticultura şi pomicultura. Terenul agricol repre¬ 
zintă 350 500 ha, adică aproximativ 1 /2 din suprafaţa totală a jude¬ 
ţului, din care peste jumătate o deţin însă suprafeţele cu păşuni şi 
fineţe naturale. Pe lingă cultura cerealelor, care se practică pe aproape 
69% din terenurile arabile, se mai cultivă cartofii şi sfecla de zahăr. 
Un loc însemnat îl ocupă viticultura, fiind renumite podgoriile de la 
Alba Iulia, Aiud, Crăciunelu de Jos, Blaj, jidvei, Ighiu, Valea Lungă 



* Populaţia şi densitatea pe judeţe este dată la 1 iulie 1972, după Anuarul Statistic al 
R.S.R., 1973. 

ş.a. Creşterea animalelor, ramură tradiţională a economiei judeţului 
Alba, este favorizată de prezenţa întinselor suprafeţe de păşuni şi fineţe, 
în limitele sale administrative, judeţul Alba cuprinde nouă oraşe, din 
care un municipiu (Alba Iulia), 67 de comune şi 658 de sate din care 
30 aparţin de oraşe. Cele mai mari oraşe* sînt: Alba Iulia (33 057 
loc.), Sebeş , Ai ud şi Cugir (peste 21 000 loc.). Celelalte oraşe, Blaj , Ocna 
Mureş şi Zlatna au între 10 000 şi 20 000 de locuitori, iar Cimpeni şi 
Abrud sub 10 000 de locuitori. Majoritatea oraşelor din judeţul Alba 
sînt vechi centre miniere, meşteşugăreşti şi comerciale care au cunoscut 
un intens proces de industrializare în anii societăţii socialiste. 
Pitorescul peisajelor naturale, bogăţia monumentelor istorice şi de 
artă populară, precum şi prezenţa numeroaselor aşezări care amintesc 
de unii conducători de seamă ai poporului român în lupta pentru liber¬ 
tatea naţională şi socială (Albac , Avram Iancu , Cimpeni) au contribuit 
la dezvoltarea turismului. 

Astfel, în judeţul Alba, între cele două Arieşe se află cunoscuta Ţară 
a Moşilor , ce prezintă un deosebit interes turistic atît prin obiectivele 
sale istorice, portul popular, tradiţii şi obiceiuri (tîrgul de pe Muntele 
Găina) şi activitate economică (minerit străvechi, ciubărit), cît şi prin 
frumuseţea naturală a locurilor. 

De un aspect cu totul remarcabil prin măreţia fenomenelor sale, este 
platoul calcaros din partea de nord-vest a judeţului. Aici se află nume¬ 
roase peşteri, doline, chei, cursuri de apă subterane şi izbucuri, dintre 
care se detaşează peşterile de la Scărişoara şi Pojarul Poliţei. Aceste 
obiective turistice, la care adăugăm Detunatele, Rîpa Roşie, precum 
şi rezervaţiile naturale existente aici, vor face parte din Parcul naţional 
al Munţilor Apuseni, aflat în curs de constituire. 

Complexul carstic Scărişoara se află în centrul Munţilor Apuseni la nord- 
vest de localitatea Scărişoara, pe un platou calcaros situat la 1 200 m alti¬ 
tudine, deasupra versantului stîng al văii Gîrda Seacă, afluent al Arie- 
şului Mare. Pentru impresionantele sale formaţiuni de gheaţă mile¬ 
nară şi concreţiuni calcaroase, cît şi pentru importanţa sa ştiinţifică, 
peştera a fost declarată monument al naturii. F.a este formată dintr-un 
aven cu pereţi aproape verticali, care se deschide într-o vastă cavernă, 
ce adăposteşte un gheţar care nu se topeşte niciodată, deoarece cavi¬ 
tatea peşterii este astfel situată, îneît atmosfera interioară păstrează 
aproape constant o temperatură cu puţin sub 0°. Acest bloc de gheaţă, 
unic în România şi printre puţinele din lume la această latitudine, 
are grosimea de 18—20 m şi un volum de circa 50 000 m 3 . 

Nu departe de Scărişoara se află Peştera Pojarul Polifei, declarată 
monument al naturii de interes pur ştiinţific, datorită fenomenelor car¬ 
stice şi diversităţii formelor de cristalizare a carbonatului de calciu, 
în Ţara Moţilor, pe stînga văii Arieşului Mic lingă comuna Vidra, 
se găseşte rezervaţia paleontologică « Dealul cu Melci », unul dintre cele 
mai bogate puncte fosilifere din România, ce adăposteşte în rocă 
resturile a mii de melci rămaşi din mările calde cretacice. 

Detunatele ce reprezintă două vîrfuri bazaltice — Detunata Goală şi 
Detunata Flocoasă — cu altitudini maxime de 1 169 m şi respectiv 
1 205 m, se află în Munţii Metaliferi la 20 km est de Abrud, lingă 
Bucium-Sat. Vîrfurile au forma unor măguri compuse din coloane de 
bazalt cu structură prismatică, cenuşii-negricioase, dispuse aproape 
vertical, ce dau locurilor un pitoresc cu totul deosebit. 

La nord-est de Abrud se află localitatea minieră Roşia Montană, recu¬ 
noscută pentru vechimea exploatărilor aurifere de aici. Dealurile dim¬ 
prejur sînt alcătuite din riolite şi andezite. în Dealul Cîrnicului şi Dealul 
Cetăţii riolitele care au culoare cenuşie sau roşie, de unde şi numele loca¬ 
lităţii, alcătuiesc conuri vulcanice. Soluţiile fierbinţi care au urmat erup- 


* Populaţia oraşelor României, inclusiv comunele suburbane, este dată la 1 iulie 1972- 

ţiilor au depus aici preţioase filoane metalifere prin care au străbătut timp 
de milenii, săpate cu mijloacele vremii, sute de galerii, puţuri şi suitori. 
La toate acestea se adaugă încă un monument al naturii: Ripa Rafie 
de pe malul drept al Secaşului, în dreptul oraşului Sebeş. Este vorba 
de un mal abrupt, format din microconglomerate roşietice miocene, 
pe care şiroirea a sculptat nenumărate şenţuleţe, despărţite de mici 
creste, care mai ales la lumina puternică a soarelui creează un contrast 
de umbre şi culori cu totul feerice. 

In partea centrală a judeţului, afluenţii repezi ai Mureşului ce traversează 
munţii calcaroşi ai Trascăului formează cheile Rîmeţi, întregalde, unde 
se poate admira frumoasa floare de colţ, cele ale Ampoiului ş.a. Tot aici 
se află şi cîteva lacuri de munte, ca Oaşa şi Iezerul Ighielul. 

Iezerul Ighielul, situat în Munţii Trascău este singurul lac carstic mai 
întins, cu o lungime de aproximativ 450 m şi lăţimea între 150 şi 200 m 
si cu o vegetaţie şi o faună caracteristice. 

în afara rezervaţiilor de interes speologic, geologic şi paleontologic, 
judeţul Alba dispune şi de cîteva rezervaţii botanice. Cea mai impor¬ 
tantă în acest sens este rezervaţia naturală Scărifoara — Belioara din 
masivul calcaros cu acelaşi nume (la o altitudine de 1 353 m), de pe 
valea Poşaga. Deosebită de Scărişoara, care ascunde în adîncurile sale 
celebrul gheţar, Scărişoara de aici este rămăşiţa unui întins platou 
câlcaros de odinioară, unde sînt prezente specii de plante cu origini 
diferite, ce pun multe probleme în legătură cu fitoistoria unor plante 
din România. Dintre exemplarele rare ale rezervaţiei, un mare interes 
prezintă: Saponaria bellidifolia (relict precuaternar), Dapbne cneontm, 
Primula columnae , Arctostapbyllos (sărbezele) etc. 

Merită, de asemenea, menţionaţi, ca fenomene naturale interesante, 
gorunul (Quercus petraea) de la Gîrbova de Sus, de lîngă Aiud, cu un 
diametru de 2 m şi o înălţime de 32 m şi « Fagul împăratului», situat 
nu departe de Muncelu, comuna Baia de Arieş, pe malul sting al Arieşu- 
lui, un fag monumental (Fagus sihatica), al cărui frunziş se păstrează, 
în mod excepţional, şi peste iarnă avînd o culoare neobişnuită brună- 
bronzată. 

Enumerînd numai o parte dintre monumentele naturii care constituie 
obiectul unui intens turism în tot cursul anului, putem afirma că în 
judeţul Alba s-a conturat o frumoasă arie turistică în zona pe care o 
cuprinde din Munţii Apuseni. Avînd în cea mai mare parte înălţimi 
mici, în jur de 1 000 — 1 200 m, şi fiind străbătută de numeroase ape, 
această zonă este foarte accesibilă, lucru dovedit de altfel şi de intensa 
sa populare din timpurile cele mai vechi. Principala cale de acces în 
Ţara Moţilor este valea Arieşului, însoţită de o linie ferată care stabi¬ 
leşte legătura între Turda, Cîmpeni şi Abrud şi de o şosea naţională, 
modernizată, ce urcă pînă în inima Munţilor Apuseni, în zona 
platoului calcaros, la Albac, de unde peste Bihor face legătura cu 
oraşul Beiuş; o şosea leagă Albacul cu Huedin. Un sector de cale 
ferată este şi pe valea Ampoiului, între Alba Iulia şi Zlatna, de unde 
o şosea pătrunde mai departe în Munţii Metaliferi, făcînd legătura 
între Abrud şi Cîmpeni şi între Abrud şi Brad. 

Principala arteră de circulaţie a judeţului rămîne insă valea Mureşului, 
pe unde trec calea ferată şi şoseaua naţională ce leagă nordul Transil¬ 
vaniei cu vestul şi sudul ţării. Centre importante pe aceste trasee în 
cadrul judeţului sînt: Aiud, Alba Iulia şi Sebeş. 

Judeţul Alba are numeroase monumente istorice şi de artă. Un prim 
popas îl vom face în reşedinţa judeţului. 

Municipiul ALBA IULIA — cea mai importantă aşezare a judeţului — 
are o istorie milenară. în a doua jumătate a mileniului I î.e.n., izvoarele 
antice menţionează tribul apulilor şi pe regele Rubobostes. Claudiu 
Ptolemeu, în lucrarea sa Geographia, printre cele 40 de localităţi mai 
importante din Dacia aminteşte şi de Apulon, din zona centrală a 

Transilvaniei, identificată de specialişti ca fiind cetatea de la Piatra 
Craivii. 

Romanii au ridicat pe promontoriul primei terase a Mureşului un 
puternic castru, care s-a transformat intr-un mare şi prosper oraş — 
Apulum — pe care îl întîlnim în numeroase inscripţii şi în Tabula 
Peutingeriana (hartă a drumurilor romane, păstrată într-o copie din 
sec. XIII). 

în timpul administraţiei romane, Apulum a jucat un rol important, 
fiind, de fapt, centrul economic, militar şi administrativ al întregii 
Dacii romane. 

După retragerea aureliană, în viaţa aşezării de la Apulum a început o 
perioadă foarte grea, fiind situată în calea valului de popoare migra¬ 
toare. în perioada conlocuirii româno-slave a apărut numele de Băl- 
grad (Oraşul Alb), de la care au derivat celelalte denumiri: Alba Iulia, 
Gyulafehervâr (in maghiară), Weissenburg şi Alba Carolina (în germană, 
de la numele împăratului Carol VI Habsburg. 

Atacul tătar din 1241 a distrus aproape complet oraşul; Rogerius (cro¬ 
nicar din Oradea, fost prizonier la tătari un an de zile) în al său Carmen 
miserabile face o amplă descriere a dezastrului. Reconstrucţia s-a făcut 
cu mari greutăţi. Vechiul castru şi fortificaţiile din sec. IX —X au fost 
reclădite şi întărite ca valuri şi paîisade. în 1291, în oraş s-a ţinut Dieta 
convocată de regele Andrei III (1290 — 1301), la care au participat, 
pentru prima oară, şi reprezentanţi ai românilor, 
începutul _^c. XVI a fost dominat de marea răscoală condusă de 
Gh. Doja (1514). La reprimarea acesteia au participat şi trupele de 
mercenari ale episcopului de Alba Iulia. 

în 1541, partea centrală a Ungariei, cu oraşul Buda, a fost transformată 
in paşalîc, iar partea de nord-vest a intrat sub dominaţia Austriei. Tran¬ 
silvania a devenit principat autonom sub suzeranitatea Porţii, iar Alba 
Iulia a fost transformată în capitală a principatului. 

La 1 noiembrie 1599, la trei zile după marea victorie de la Şelimbăr, 
Mihai Viteazul intra triumfal pe porţile cetăţii, întreg teritoriul Transil¬ 
vaniei trecînd sub autoritatea sa. în mai 1600 se va intitula de aici 
« domn al Ţării Româneşti şi Ardealului şi a toată ţara Moldovei ». 
Dietele ţinute în oraş între 20 şi 28 noiembrie 1599 şi 20 şi 27 iulie 
1600 au permis nobililor să ia măsuri represive împotriva sărăcimii. 
Nemulţumirea nobilimii faţă de tendinţele autoritare ale domnului 
muntean au grăbit prăbuşirea unificării celor trei ţări realizate de Mihai. 
La 19 august 1601, Mihai a fost asasinat pe Cîmpia Turzii de către 
oamenii generalului imperial Basta. Trupele aceluiaşi Basta au intrat 
în oraş, prădîndu-1 şi arzîndu-1 cumplit. 

Sub cîrmuirea lui Gabriel Bethlen (1613 — 1629), oraşul cunoaşte o 
nouă dezvoltare, reconstruindu-se părţi din el şi adăugîndu-i-se forti¬ 
ficaţii. în 1622 s-a înfiinţat o academie, unde se predau astronomia, 
matematicile, fizica şi filozofia. Printre profesori era şi silezianul Martin 
Opitz. 

în 1658, armate otomane şi tătărăşti ajung la Alba Iulia pe care o devas¬ 
tează (6 — 10 septembrie). La această campanie au participat, obligate 
de sultan, şi oştile muntene şi moldovene. Miron Costin, referindu-se 
la distrugerea oraşului, nota laconic: «într-o mică de ceas au stat 
cenuşe ». 

Un alt eveniment legat de istoria oraşului a fost răscoala din 1784 — 
1785, condusă de Horea, Cloşca şi Crişan. După ce trupele imperiale 
(Transilvania fusese încorporată Imperiului habsburgic în 1699) au 
înfrînt rezistenţa cetelor răsculate, cei trei conducători au fost prinşi 
şi aruncaţi în temniţă la Alba Iulia. în dimineaţa zilei de 28 februarie 
1785, pe Dealul Furcilor (azi Cîmpul lui Horea), Horea şi Cloşca au 
fost zdrobiţi pe roată, în faţa a peste 2 500 de ţărani aduşi cu sila să 
asiste la supliciu. 

Deşi oraşul Alba Iulia n-a fost un puternic centru industrial, spre sfîr- 
şitul sec. XIX au apărut primele organizaţii muncitoreşti. în 1870 
fiinţa aici organizaţia profesională Cercul tinerilor meseriaşi. în 1903 
s-a înfiinţat Sindicatul constructorilor, avînd strînse legături cu secţia 
română a P.S.D. din Ungaria şi care în 1906 şi 1907 a organizat două 
puternice greve. Intensificarea exploatării sociale şi a asupririi naţionale 
a stîrnit o vie nemulţumire în rîndul maselor populare. La 1 decem¬ 
brie 1918, cei peste 100 000 de participanţi la marea adunare de la Alba 
Iulia au consfinţit — prin hotărîrile luate — Unirea Transilvaniei cu 
România, fapt care a marcat încheierea procesului de constituire a 
statului naţional român-unitar. 

in anii regimului nostru, oraşul a intrat în circuitul marilor prefaceri, 
cei 25 de ani de muncă rodnică deschizindu-i noi perspective. 

* 

Alba Iulia este un oraş-muzeu, în care mărturiile încep chiar din anti¬ 
chitatea daco-romană. 

Castrul şi oraşul roman. Castrul face parte din grupul fortificaţiilor 
permanente; probabil fusese conceput pentru adăpostirea Legiunii 
XIII Gemina. Dţeptunghiular ca formă, el avea ziduri puternice de 
piatră şi cărămidă, de circa 5 m grosime, fiind apărate de şanţuri adinei. 
Vechiul oraş roman, impunător, judecîndu-1 după vestigiile descoperite, 
a cunoscut un înalt grad de civilizaţie (canalizare, încălzire, clădiri 
publice, opere de artă etc.). O imagine grăitoare a vieţii politice şi 
social-culturale a oraşului roman o oferăcolecţiile muzeului de arheologie. 

Vechile cetăţi medievale. în perioada sec. IX —X, existenţa unor 
centre fortificate la Bălgrad (Alba Iulia) şi Ţeligrad implică şi existenţa 
unei formaţiuni politice, a unui voievodat. în această zonă, în sec. 
XIII documentele amintesc o cetate de piatră. în 1516 începe construcţia 
unei noi cetăţi, cele mai importante lucrări desfăşurîndu-se între 1550 
şi 1555. în timpul lui Ioan Sigismund Zăpolya (1541— 1551; 1556 — 
1571) oraşul a devenit capitala principatului Transilvania, lucrările de 
fortificare continuînd, iar în timpul lui Gabriel Bethlen (1613 — 1629) 
au luat mare amploare. în timpul lui Gheorghe Răkoczi II (1648 — 
1660) s-au făcut noi amenajări. 

Un plan al cetăţii, desenat în 1711 de italianul Giovanni Morando 
Visconti, ne dă indicaţii preţioase, mergînd pînă la detalii. Cetatea, de 
plan pătrat, avea ziduri masive de piatră, înconjurate de un şanţ adînc. 
Azi se păstrează bine latura de sud a acestei construcţii, precum şi 
cele două bastioane construite în vremea lui Gabriel Bethlen. 

Pe latura de est, cetatea avea o poartă impunătoare « Sf. Gheorghe », 
iar pe cea de vest numită « Sf. Mihail », a intrat triumfal Mihai Viteazul 
la 1 noiembrie 1599. 

După încorporarea Transilvaniei la Imperiul habsburgic, oraşul a 
fost din nou fortificat, devenind şi sediul unei garnizoane. 

Cetatea Alba Iulia se întinde pe aproximativ 70 ha, fiind concepută 
după sistemul Vauban (avea un fort central, 7 bastioane, incintă exte¬ 
rioară, fortificată puternic pe laturile de vest, sud şi nord cu şanţuri 
duble, iar în interior cu numeroase cazemate şi depozite de muniţii, 
adăposturi etc.). Construcţia a început în 1714 şi a durat 24 de ani; 
planurile au fost executate de arhitectul Visconti şi aprobate de generalul 
Eugeniu de Savoia. în timpul lucrărilor au fost folosiţi peste 20 000 
de iobagi din împrejurimi şi numeroşi meşteri din Banat. Lungimea 
zidurilor atingea 12 km. 

Există trei porţi monumentale executate în stil baroc, de către arhitectul 
vienez Johann Konig. 

Cele şapte bastioane, fiecare purtînd un nume, aveau blazoane şi in¬ 
scripţii dedicate patronilor lor. 

Catedrala romano-catolică, monument de mare valoare, a fost ridi¬ 
cată pe locul unei vechi construcţii (o biserică în stil romanic) distrusă 
de tătari în 1241. Actualul edificiu, în stil romanic tîrziu, a fost înălţat 
în două etape (1247 — 1291 şi 1320 — 1356), folosindu-se meşteri străini, 
în timpul unei răscoale a saşilor din 1277, clădirea încă neterminată 
a fost incendiată şi aproximativ 2 000 de oameni şi-au pierdut viaţa 
în timpul incendiului. La începutul sec. XIV, absida navei centrale a 
fost alungită şi împodobită cu un altar şi trei noi travee gotice, cu 
mari ferestre lucrate în acelaşi stil. 

Iancu de Hunedoara a făcut importante reparaţii interioare, catedrala 
devenind necropola Huniazilor şi mai apoi a principilor ardeleni, 
în sec. XVI i s-au adus noi completări: o capelă pe latura nordică (în 
stilul Renaşterii italiene) şi frescele din interior cu reale calităţi artistice, 
între 1550 şi 1700, catedrala a fost preluată de unitarieni şi calvini, 
iar la începutul sec. XVIII a revenit ritului catolic, 
în curgerea vremii, monumentul a fost supus la numeroase încercări, 
pe rînd tătarii, turcii, ostile generalului Castaldo, apoi cele ale Iui Basta 
şi Moise Secuiul au devastat catedrala. Distrugerile provocate au fost 
reparate în timpul principelui Gabriel Bethlen. între anii 1718 şi 1737 
s-au construit o boltă la intrarea vestică, deasupra portalului gotic, şi 
frontonul triunghiular, străjuit de patru statuete dc'sfinţi şi trei baso¬ 
reliefuri. între anii 1907 şi 1914 şi apoi între 1953 şi 1955 s-au efectuat 
importante lucrări de restaurare. 

în interior, pe partea dreaptă, se află orinduite sarcofagiile Huniazilor, 
lucrate în stil gotic, care, din păcate, au fost deteriorate în timpul ata¬ 
curilor turco-tătare. Laturile sarcofagului lui Iancu de Hunedoara 
sînt împodobite cu basoreliefuri reprezentînd scene din luptele purtate 
de acesta cu turcii. în nava laterală sudică se află un fragment din 
absida vechiului baptisteriu (sec. XII), iar pe latura de sud a transeptului 
se află o rozetă din sec. XIII; în sec. XX a fost restaurată şi i s-a adăugat 
un vitraliu. 

în absida principală, pe ambii pereţi, se află cîte un basorelief datînd 
din sec. XIII, înfăţişînd pe arhanghelul Mihail omorînd balaurul. Tot 
aici, de o parte şi de alta a altarului, sînt stranele sculptate în stil baroc, 
datînd din sec. XVIII. Pe latura de nord a transeptului se află o absidă 
cu două rînduri de fresce — datînd din sec. XIV, şi respectiv din 
sec. XVI. 

în nava laterală nordică se găsesc pietrele de mormînt ale unor epis- 
copi şi demnitari laici transilvăneni din sec. XIV —XV. 

Catedrala are o orgă cu 2 209 de tuburi, datînd din 1877. Exteriorul 
lasă aceeaşi puternică impresie asupra vizitatorului. Pornind din partea 
de est, se observă contraforturile solide şi zvelte ale corului gotic, 
absida nordică decorată cu motive vegetale şi două basoreliefuri. 
Latura de nord a transeptului este şi ea împodobită cu basoreliefuri. 
Faţada principală, îndreptată spre nord, are la colţuri cîte un pilastru, 
iar la mijloc se află un portal deasupra căruia a fost montată stema 
episcopului Ladislau Gereb. Pilaştrii laterali sînt decoraţi cu scene 
biblice. Intrarea în biserică se face prin portalul capelei Lâzoi, precum 
şi prin partea de vest, considerată de altfel intrarea principală. Portalul 
acestei intrări a fost construit în stil gotic, la sfîrşitul sec. XIII. 

Turnul de pe latura de sud a fost construit de-a lungul a patru secole: 
un etaj în sec. XIV, două în timpul lui Iancu de Hunedoara şi a fost 
completat cu încă două în timpul lui Gabriel Bethlen. 

Foarte important, ca valoare artistică, este portalul romanic de pe 
latura de sud a catedralei; el datează din a doua jumătate a sec. XIÎI. 
Tot aici, pe locul unui portal dispărut, a fost ridicat, în 1906, un al 
doilea portal. 

Deşi cuprinde elemente arhitectonice de stiluri diferite (gotic. Renaş¬ 
tere, baroc), catedrala se prezintă ca un monument reprezentativ al 
arhitecturii romanice tîrzii. 



ab Judeţul Alba / 61 

Palatul principilor este o clădire impresionantă, datînd de aproape 
cinci secole. între 1 noiembrie 1599 şi 4 august 1600, aici şi-a avut 
reşedinţa Mihai Viteazul. Construcţia a început — după cum afirmă 
specialiştii — la sfîrşitul sec. XIV şi începutul sec. XV, fiind destinată, 
iniţial, a fi reşedinţă episcopală. La mijlocul sec. XVI, Isabella şi Ioan 
Sigismund principe al Transilvaniei au refăcut construcţia, iar membrii 
familiei Bâthory au extins mult edificiul. 

Armatele lui Basta au distrus palatul în 1601, fiind refăcut complet 
sub Gabriel Bethlen şi G. Râkoczi I (1630 — 1648). 
în 1658 şi apoi în 1662, oştiri turco-tătare au devastat şi incendiat 
palatul. După 1700 a fost reparat de austrieci şi transformat în cazarmă. 

Biblioteca documentară « Batthyaneum ». în anul 1792, episcopul 
Batthyăni Ignâc a luat iniţiativa înfiinţării unei biblioteci al cărei local 
trebuia să fie clădirea unei foste mănăstiri. în prezent, biblioteca posedă 
peste 55 000 de volume, dintre care 1 230 de manuscrise, 530 de incuna¬ 
bule, are o bogată colecţie de documente (aproximativ 19 000), nume¬ 
roase obiecte de cult, piese numismatice etc. Amintind cîteva titluri 
nu facem altceva decît să subliniem marea valoare ştiinţifică a acestei 
biblioteci: Codex aureus (manuscris de la sfîrşitul sec. VIII), Liber de 
bello Jugurlhino (manuscris din sec. X), Codex Burgundus (sec. XV); 
dintre incunabule menţionăm: Cosmographia lui Ptolemeu (1482), Epis- 
tolarum Heroidum ale lui Ovidiu, tipărite la Milano în 1494 etc. Bine 
reprezentat este şi tiparul românesc: Palia de la Orăştie (1582), Noul 
Testament (Alba Iulia, 1648), Biblia de la Bucureşti (1688), Evanghelia 
cu Invăfă/ură (1699), Descrierea Moldovei a lui Dimitrie Cantemir, tipărită 
în limba germană la Frankfurt şi Leipzig etc. 

Muzeul de arheologie, istorie şi etnografie a fost întemeiat în 1887 
şi este considerat printre cele mai vechi muzee din Transilvania. Expo¬ 
natele prezentate se referă la comuna primitivă, sclavagism şi feudalism, 
în depozite posedă peste 18 000 de piese. Acestora li se adaugă o mare 
colecţie numismatică, numeroase documente şi o mare bibliotecă. 

Sala Unirii. Clădirea din care face parte Sala Unirii a fost ridicată în 
1898, pentru a servi drept cazinou trupelor austro-ungare din cetate. 
Aici, în sala mare, s-a citit, la 1 decembrie 1918, hotărîrea solemnă a 
Marii Adunări Naţionale de la Alba Iulia, proclamînd unirea Transil¬ 
vaniei cu România. Clădirea a suferit rectificări şi adăugiri în anii 
1921-1922. 

La intrare se află un arc de triumf cu inscripţia: « 1918 — 1922» şi 
stema ţării cu textul: «în anul Domnului 1918, la 1 decembrie, în 
acest loc, s-a proclamat pentru totdeauna şi în mod irevocabil, prin 
votul solemn şi unanim al poporului. Unirea Transilvaniei cu întreaga 
Dacoromanie. Eternă fie aducerea aminte a acestui act». 
în această clădire a fost organizat un muzeu închinat marelui eveniment 
al Unirii. 

Catedrala ortodoxă se află în imediata apropiere a catedralei romano- 
catolice. Ea a fost construită în anii 1921 —1922. Biserica este o simbioză 
de vechi stiluri româneşti, încadrîndu-se în curentul iniţiat de arhi¬ 
tecţii români de la începutul sec. XX, mai ales Ion Mincu şi Petre 
Antonescu. Planurile catedralei ortodoxe au fost concepute de arhi¬ 
tectul Victor Gh. Ieremia. 

Ansamblul se compune din biserică, incinta cu două pavilioane spre 
răsărit şi alte două, mai mici, spre apus, între ultimele ridieîndu-se 
clopotniţa înaltă de 58 m. 

Intrarea în biserică se face printr-un pridvor în nişele căruia sînt montate 
inscripţii în marmură privind tipăriturile religioase din sec. XVII, 
efectuate la Alba Iulia. 

în pronaos au fost zugrăvite chipurile voievodului Mihai şi al soţiei 
sale Stanca. 

Naosul este împărţit în trei nave, cu ajutorul a patru stîlpi, care susţin 
cupola centrală. Interiorul a fost pictat de Costin Petrescu. 

Monumentul « Custozza » (Parcul Cetăţii) a fost ridicat din blocuri 
de granit în anul 1906, prin contribuţiile ofiţerilor Regimentului 50 
infanterie, ca un omagiu adus soldaţilor căzuţi lîngă Custozza, în luptele 
din 24 iunie 1866, purtate de armatele austriece împotriva celor italiene. 

Monumentul « Horea, Cloşca şi Crişan» (Str. KarI Marx). Prin 
strădaniile profesorului Eugen Hulea şi cu sprijinul bănesc al elevilor 
din toată ţara, în cursul anului 1937, a fost ridicat, în faţa porţii a IlI-a 
a cetăţii, un obelisc impunător în memoria căpeteniilor răscoalei din 
1784 — Horea, Cloşca şi Crişan. Monumentul a fost inaugurat la 14 
octombrie 1937 şi a fost realizat după planurile arhitectului Octav 
Mihălţan şi ale sculptorului Ion Negrulea. Monumentul atinge înălţimea 
de 22,50 m. 

Vinţu de jos. Această comună oferă vizitatorului posibilitatea cunoaş¬ 
terii unui vechi şi valoros monument arhitectonic: este vorba de 
Castelul « Martinuzzi», construit de guvernatorul Transilvaniei cu 
acelaşi nume, în prima jumătate a sec. XVI. Castelul, ridicat sub formă 
de cetate, era înconjurat cu valuri de pămînt şi şanţuri umplute cu apă. 
Edificiul a fost realizat pe fundaţiile unei construcţii mai vechi, pro¬ 
prietate a lui Radu de la Afumaţi — domnitorul Ţării Româneşti. 

Sebeş. Aici se află unul dintre cele mai interesante ansambluri de arhi¬ 
tectură medievală din ţara noastră. 

Biserica evanghelică. Partea veche, în stil romanic, care exista în 
timpul invaziei tătare din 1241, este o bazilică cu trei nave, avînd pe 
latura de vest un turn central, însoţit de două turnuri laterale, care 
n-au fost terminate. Nava centrală a fost mult înălţată şi boltită în timpul 
lucrărilor efectuate în sec. XIII, iar cele laterale au fost lărgite şi înăl¬ 
ţate în sec. XIV. în zilele noastre, ele sînt reunite sub un singur acoperiş. 
Vechiul cor romanic a fost înlocuit în sec. XIV cu unul gotic de tip 
hală cu trei nave, spaţios, decorat cu gust şi acoperit cu bolţi care se 
sprijină pe arce de ogivă. Exteriorul acestei porţiuni a construcţiei este 
decorat cu statui din piatră, baldachine şi fiale. 

Amplele lucrări de restaurare din anii 1960 — 1964 au urmărit degajarea 
monumentului şi punerea în evidenţă a celor mai vechi şi valoroase 
elemente descoperite în timpul cercetărilor efectuate; între altele 
a fost marcat în pardoseală corul vechii biserici romanice. 

Capela Sfîntul Iacob, construită în sec. XIV, in maniera goticului 
tîrziu, în imediata vecinătate a bisericii principale, pe latura sa nordică 
a fost restaurată, refăcîndu-i-se paramentul exterior şi o parte din contra¬ 
forturi, punîndu-se în acelaşi timp în evidenţă fragmente de frescă. 

Casa Zăpolya a fost construită în a doua jumătate a sec. XV şi a servit 
un timp de reşedinţă a voievozilor Transilvaniei şi sediu al dietei. 
Construcţia se compune dintr-un parter cu intrare printr-un gang boltit, 
cu cat şi loggie către curte; are beciuri boltite. în sec. XVI, clădirea a 
fost mărită cu încă o travee. Şi această construcţie a fost restaurată 
în anii 1960 — 1962, cînd s-a consolidat paramentul, iar una dintre 
galerii şi arcele loggiei de pe latura de nord au fost degajate, punîndu-se 
în valoare toate elementele originale, dîndu-i-se monumentului întreaga 
lui personalitate. Azi funcţionează aici un interesant muzeu. 

Cetatea Sebeşului a fost construită la sfîrşitul sec. XIV şi începutul 
sec. XV şi se compune dintr-un zid de incintă, lung de 1700 m, în care 
s-au practicat creneluri, metereze şi guri de păcură, bine conservate. 

Din cele patru turnuri de poartă nu se păstrează decît vestigiile celor 
de pe latura de vest şi de nord. 

Sîntimbru, comună frumoasă, unde pe cîmpia din marginea ei, la 
18 martie 1442, oştile comandate de Iancu de Hunedoara au întîmpinat 
oştirea otomană condusă de Mezed-beg. La 22 martie, Iancu a obţinut 
o mare victorie. In amintirea acestui eveniment, el a refăcut Biserica 
romanică construită aici în sec. XIII, dîndu-i o nouă înfăţişare. 


« Alt tea suveniruri preţioase sufletelor româneşti, 
legate de acest lot fără însemnătate la vedere . . . »• 
Timotci Cipariu 

Galda de Jos, comună cunoscută prin existenţa unui castel, în care, 
în 1784, au fost închişi mulţi dintre ţăranii răsculaţi de Horea. Tot aici 
se află şi o biserică ortodoxă, construită în sec. XVIII, care are o 
valoroasă pictură. 

Teiuş. Ceea ce ne atrage azi în comuna Teiuş sînt cele trei biserici, 
vechi monumente istorice: 

Biserica reformată, cea mai veche, a fost construită iniţial în sec. 
XIII (bazilică-romană) şi refăcută ulterior cu elemente caracteristice 
stilului gotic. Clopotniţa şi pereţii navei centrale fac parte din prima 
fază a construcţiei. 

Biserica romano-catolică a fost construită de regentul Ungariei, 
Iancu de Hunedoara şi completată de fiul acestuia Matei Corvin. Din 
adăugirile ulterioare, foarte valoros este portalul apusean. Inscripţia 
de pe timpan dă ca dată a construcţiei anul 1448. 

Biserica ortodoxă este al treilea monument important. Ridicată în 
sec. XVI, ea a fost restaurată în 1964 prilej cu care s-au efectuat şi 
săpături arheologice în cimitirul comunei; au fost scoase la iveală 
obiecte din sec. X — XI, atestind o intensă locuire a populaţiei româneşti 
in această regiune. 

Stremţ, comună mare, în vecinătatea căreia se află urmele unei cetăţi 
din sec. XIV, cunoscută sub numele de Cetatea Diodului. 
în aceeaşi comună, la Geoagiu de sus, sat mare, cu livezi roditoare, 
6e află o biserică ortodoxă, presupusă ctitorie a voievodului muntean 
Radu de la Afumaţi, care a pribegit în aceste părţi prin 1521 — 1525, 
vreme în care a înfiinţat aici şi o episcopie ortodoxă. 

Blaj. Urmele arheologice sînt foarte bogate şi vorbesc despre o locuire 
străveche a acestor meleaguri. Primele ştiri scrise despre Blaj datează 
din 1313 (« Terra Blasii fălii Herbordi») şi 1332 (« Sacerdos de villa 
Blasii »). în 1535, domeniul Blajului se afla în posesiunea lui Georgiu 
Bogdi, care chiar în acelaşi an a construit un castel-reşedinţă. La sfîrşitul 
sec. XVII, proprietatea a intrat în stăpînirea principilor Mihail Apafi I 
şi Mihail Apafi II, iar ulterior a revenit coroanei austriece. în timpul 
răscoalei curuţilor (1703 — 1711), oraşul a avut de suferit, iar in 1737, 
prin schimburi de proprietăţi, a fost cedat Episcopiei unite a Transil¬ 
vaniei, care şi-a stabilit reşedinţa aici; pe atunci era episcop Ioan Ino- 
centiu Micu (Clain) (1692 — 1768), personalitate marcantă a culturii 
transilvane şi a luptei pentru libertate naţională. Ideile şi principiile 
enunţate de el au stat la baza programului politic al românilor din 
Transilvania. 

Blajul a jucat un rol de primă mărime în istoria politică a românilor 
din prima jumătate a sec. XIX. Revoluţia de la 1848 şi-a cristalizat 
programul său politic în cadrul impresionantelor întîlniri de la Blaj, 
de pe Cimpia Libertăţii. Oraşul a fost şi un puternic centru cultural. 

Din tipografiile lui au pornit numeroase cărţi şi publicaţii româneşti. 
Aici, în 1761, elevii au organizat o reprezentaţie teatrală. Artiştii 
amatori, studenţi în teologie, au organizat un turneu, iar între 1825 
şi 1836, studenţii din Blaj au jucat numeroase piese originale scrise 
de Timotei Cipariu, Gheorghe Bariţiu şi Ion Rusu. 
în 1868, tot aici, un grup de intelectuali a elaborat cunoscutul document 
Pronunciameniul de la Blaj, virulent protest împotriva unirii forţate a 
Transilvaniei cu Ungaria. 

Castelul, cea mai veche clădire din oraş, este un valoros monument 
istoric şi de arhitectură. A fost, pină în 1737, reşedinţa stăpinilor feudali 
ai domeniului Blaj, apoi a devenit sediul Episcopiei unite a Transilvaniei. 
I s-au efectuat reparaţii în 1842, cînd i s-a adăugat aripa nordică. Clă¬ 
direa are două etaje şi ziduri foarte groase (peste un metru), coridoare 
boltite şi scări înguste de lemn. Actualmente, ea adăposteşte Muzeul 
oraşului. 

Tipografia din Blaj. Clădirea cunoscută sub numele de Mănăstirea 
« Bunei Vestiri» sau Seminarul călugăraşilor a fost ridicată în 1760 
şi în ea a funcţionat vechea tiparniţă, la care au trudit meşteri tipografi 
provenind din cele trei ţări române. în această tipografie au apărut: 
Biblia din 1795, tradusă de Samuil Micu; în 1835 Timotei Cipariu a 
tipărit aici o carte religioasă cu litere latine. Tot aici au apărut revista 
lui Cipariu « Arhivu pentru filologie şi istorie », Icoana pămtntului (1842), 
primul tratat de geografie universală în limba română; apoi « Organul 
luminării» (1847), care în timpul revoluţiei din 1848 se va numi 
« Organul naţional » şi « învăţătorul poporului ». între 1873 şi 1880, 
sub conducerea lui Ştefan Pop, a apărut « Economul», primul organ 
periodic de economie al românilor din Transilvania. în 1888, Iacob 
Mureşianu a scos revista muzicală « Musa română ». 

Piaţa Republicii. Pe locul actualei pieţe, in aprilie şi mai s-au ţinut 
adunările pregătitoare ale revoluţiei transilvane din 1848. în partea de 
apus a pieţei se află o clădire veche, în care a locuit Timotei Cipariu 
(1805 — 1885), membru fondator al Academiei Române, unul dintre 
întemeietorii societăţii ASTRA (1861), participant activ la revoluţia 
din 1848. 

Clădirea alipită de fosta locuinţă a Iui Timotei Cipariu a adăpostit 
Biblioteca centrală arhidiecenzană, cu peste 70 000 de volume şi 1 000 
de manuscrise vechi, azi intrată în fondurile Bibliotecii Academiei 
Republicii Socialiste România, filiala Cluj. « Inima şi fala Blajului sînt 
şcoalele» nota Alexandru Odobescu în anul 1887. Şi-ntr-adevăr, 
Blajul este unul dintre centrele ţării în care învăţămîntul are o bogată 
istorie. 

Academia, seminarul teologic şi Liceul « Sf. Vasile». Iniţiatorul 
şi însufleţitorul proiectelor de şcoli la Blaj a fost Inocenţiu Micu. 
Clădirile au fost zidite între 1741 şi 1747, dar abia în octombrie 1754, 
şcolile îşi primeau primii elevi. Dascălii care au trecut pe aici sînt nume 
răsunătoare în istoria culturii româneşti: Grigoric Maior, Samuil 
Micu, Gheorghe Şincai, Petru Maior, Timotei Cipariu, Simion Băr- 
nuţiu, George Bariţiu, Aron Pumnul etc. Elevii care s-au format la 
şcolile Blajului au predat apoi în toată ţara: Bucureşti, Iaşi, Craiova, 
Focşani, Rîmnicu Vîlcea, Piteşti, Galaţi etc. 

Blajul a fost centrul vital al activităţii Şcolii ardelene ai cărei reprezen¬ 
tanţi (P. Maior, Gh. Şincai, Ioan Budai-Deleanu, Samuil Micu) au 
creat premisele elaborării primului program politic al burgheziei româ¬ 
neşti din Transilvania: Supplex L,ibe!lus Valachorum (1791). 

Catedrala a fost zidită între anii 1738 şi 1765, după planurile arhitectului 
austriac Anton Eckhardt Martinelli. în 1779 a fost reparată, iar în 
1837 mărită, adăugîndu-i-se cele două turnuri şi terasa, corurile şi 

sacristiile laterale. Interiorul, de o linie simplă, are cupola pictată în 
stil bizantin. Cel mai reuşit element este catapeteasma de mari dimen¬ 
siuni, de o execuţie artistică impresionantă. Ea este opera tîmplarului 
I. Aldca din Tîrgu Mureş şi a pictorului arădean Ştefan Tenetzki. 
In 1900, după desenul pictorului Octavian Smigelschi, ţătănci dintr-o 
localitate maramureşană au executat un covor pentru împodobirea 
balustradei corului la ocazii festive. 

In această biserică şi-a rostit Bărnuţiti cunoscuta cuvintare din 14 mai 
1848, în care afirma idcea că libertatea unui popor este, în primul rînd, 
naţională, subliniind voinţa de unire a tuturor românilor. 

Bisericuţa grecilor a fost clădită în anul 1770. în cimitirul acesteia 
se află mormintele lui Axente Sever, Timotei Cipariu, Ioan Inocenţiu 
Micu, Ion Rus şi Ion Rusu şi a altor discipoli blăjeni. 

Cîmpia Libertăţii. în zilele de 3/15 — 5/17 mai 1848, aici şi-au ţinut 
măreaţa lor adunare cei peste 40 000 de ţărani iobagi din toate ţinuturile 
Transilvaniei. Pe lingă revendicările politice şi sociale, aici, din miile 
de piepturi, s-a strigat răspicat: « Noi vrem să ne unim cu ţaral » Au 
participat la lucrările măreţei adunări şi reprezentanţi ai românilor de 
peste Carpaţi: Al. Ioan Cuza, Vasile Alecsandri, Alecu Russo, Gheorghe 
Sion, Vasile Carp şi alţii. în amintirea acestor mari evenimente, la 28 
decembrie 1958 a fost ridicat un obelisc care cinsteşte tradiţiile revo¬ 
luţionare şi progresiste ale poporului nostru. 

în 1911, deasupra acestor locuri istorice, Aurel Vlaicu a executat un 
zbor celebru, care a smuls cuvinte entuziaste scriitorului Ion Luca 
Caragiale: « Eşti cel mai mare geniu al poporului nostru, băiete. Să 
trăieştil Avem şi noi cu ce să ne mîndrim ». 

Cele mai frumoase cuvinte despre Blaj le-a rostit marele nostru Emi- 
nescu, care vizitînd in 1866 oraşul, ajuns în Dealul Hulii, de la umbra 
teiului care poartă numele poetului, a exclamat: « Te salut, mică RomăI » 

Aiud. Oraşul se întinde pe ambele maluri ale riului Aiud. Civilizaţia 
pc aceste pămînturi este străveche: au fost descoperite vestigii din 
hallstattul mijlociu (800 — 550 î.e.n.), precum şi numeroase arme celtice 
(circa 300 î.e.n.). în timpul romanilor, Aiud era o aşezare rurală, 
cunoscută sub numele de Brucla. Documentar, oraşul este menţionat 
prima dată în anul 1299. între 1333 şi 1334 aici s-au construit primele 
ziduri de cetate. Din această construcţie, probabil, au făcut parte nume¬ 
roasele curtine, bastionul măcelarilor şi cel al cizmarilor. în sec. XV 
s-a construit cetatea cea mare, avînd mai multe turnuri, fiecare purtînd 
numele unei bresle meşteşugăreşti. Evul mediu cunoaşte aici un oraş 
dezvoltat, cu intensă viaţă economică. 

în anul 1662, Academia de obşte, înfiinţată de Gabricl Bethlen în 1622, 
la Alba Iulia, a fost mutată la Aiud de către principele Mihail Apaffy. 
Această instituţie a jucat un mare rol în viaţa culturală a Transilvaniei. 

Biserica reformată, ridicată chiar în incinta cetăţii, este un monu¬ 
ment gotic, dar care a suferit numeroase modificări. în urma unui 
incendiu, interiorul său a fost refăcut în stilul Renaşterii, numai exte¬ 
riorul rămînind gotic conform proiectului iniţial. 

Biblioteca institutului conţine in prezent peste 66000 de volume, 
un mare număr de manuscrise, incunabule şi cărţi rare. Printre altele, 
reţin atenţia: o lucrare a lui Dioscoride Pcdanios (sec. I e.n.), tipărită 
in 1549 la Frankfurt; Cosmografia lui Apian, ediţia din 1549; o lucrare 
a lui Marsigli Luigi Ferdinando din anul 1726 etc. 

Muzeul de istorie este adăpostit intr-o clădire foarte veche (probabil 
sec. XV) şi prezintă o mare varietate de exponate, cu ajutorul cărora 
se poate uşor reconstitui trecutul oraşului. 

Muzeul de ştiinţe naturale, al doilea ca valoare din ţară, după «Gri- 
gore Antipa », a fost înfiinţat în anul 1794. In cele cinci săli sînt prezen¬ 
tate peste 3 000 de exponate (bogate colecţii de insecte, fluturi şi păsări 
rare), colecţionate cu pasiune de Samuil Fenichel în Noua Guinee. 

Mirăslău. în comună, chiar lingă şosea, se află un monument ridicat 
în amintirea luptei de la 18 septembrie 1600, în timpul căreia armata 
lui Mihai Viteazul a fost învinsă de ostile comandate de generalul 
Basta. în apropiere se află cimitirul eroilor căzuţi în 1944, in luptele 
pentru eliberarea patriei de sub jugul hitlerist. 

Ocna Mureş, orăşel situat pe malul sting al Mureşului, este atestat 
documentar încă din 1296, sub numele de Uioara. Aici a existat o 
veche cetate construită în sec. XVI, din care au mai rămas urme de 
ziduri şi un bastion pentagonal. 

Importante Monumente Istorice 

1. Cetatea Aradului 

2. Biserica sirbească 

3. Biserica Sfintui Simeon-Stilpnicul 

4. Tumul de apă 

5. Biserica luterană sau Biserica Roşie 

6. Biserica romano-catolică 

7. Muzeul judeţean — Palatul Culturii 

8. Teatrul de stat 

9. Monumentul ostaşilor români 
• Hotel 

Importante Obiective Turistice 
Birzava, parc dendrologic 
Gurahonţ, parc dendrologic 
Lipova, staţiune balneoclimaterică 
Macea, parc dendrologic 
Moneasa, staţiune climaterică 
Petriş, rezervaţie botanică 
Zimbru, rezervaţie botanică 



]udeţul Arad • 

judeţul Arad, situat în partea de vest a României, este străbătut de apele 
Mureşului şi Crişului Alb, Are o suprafaţă de 7 654 km 2 (respectiv 
3,2% din teritoriul României) şi o populaţie de 494 828 de locuitori 
(2,4% din populaţia ţării), revenind circa 64,6 loc./km 2 , valoare inferioară 
mediei densităţii pe ţară. Reşedinţa judeţului este municipiul Arad. 
Relieful coboară în trepte de la est spre vest, succedîndu-se în mod 
proporţionat: munţi, dealuri şi cîmpii. Astfel, în est se găseşte treapta 
cea mai înaltă ce aparţine munţilor Zărand şi Codru-Moma, cu altitudini 
ce variază între 1 000 şi 800 m, continuate de o treaptă mai joasă 
(200—400 m) ce aparţine Dealurilor Vestice care fac, la rîndul lor, 
trecerea spre cîmpia înaltă a Aradului şi cea joasă de pe cursul inferior 
al Crişului Alb. între cele două unităţi montane se intercalează golful 
depresionar al Zărandului (pe valea Crişului Alb). 

Clima este continentală moderată cu influenţă oceanică, temperatura 
medie anuală fiind cuprinsă între 8° în zona muntoasă şi 11° în cea de 
cîmpie; cantitatea precipitaţiilor variază de la 600 mm în cîmpie pînă 
la 1 000 mm în munţi. 

Teritoriul judeţului este brăzdat de rîul Mureş cu afluenţii săi, 
de Crişul Alb care îşi colectează, în special, din sud o mulţime de ape, 
precum şi de Teuz şi Sartiş, afluenţi ai Crişului Negru. 

Bogăţia naturală a solului o reprezintă pădurile (gorun, fag, stejar) şi 
întinsele suprafeţe de fineţe şi păşuni, iar cea a subsolului, rocile utile, 
aflate în cantităţi însemnate aici, ca: granit (Şoimoş, Radna, Păuliş), 
marmură (Moneasa, Căprioara), diatomit (Minişu de Sus-Tauţ) şi 
argilă refractară (Dumbrava-Pleşcuţa), precum şi zăcăminte, desco¬ 
perite recent, de hidrocarburi. Apele minerale prezente aici, şi anume 
cele de la Lipova, Moneasa, Arad-Băi, sînt feruginoase, carbogazoase 
şi calcice, fiind folosite pentru îmbuteliere şi în scopuri terapeutice. 
Economia judeţului Arad se caracterizează printr-o puternică bază 
industrială, diversificată, şi o agricultură intensivă. Ramurile industriale 
principale sînt: construcţiile de maşini şi prelucrarea metalelor (Arad — 
vagoane de cale ferată şi strunguri), exploatarea şi prelucrarea 
lemnului (Arad, Pîncota), alimentară (Sebiş, Lipova, Ineu, 
Chişineu-Criş, Pîncota), textilă (Arad), pielărie, blănărie şi 
încălţăminte (Arad). Industria locală şi meşteşugărească este dezvol¬ 
tată în Arad, Sebiş, Ineu, Chişineu-Criş, Lipova. O pondere însemnată 
în producţia industrială a ţării o deţin ramurile construcţiilor de maşini 
şi prelucrării metalelor, textilă, alimentară, exploatarea şi prelucrarea 
lemnului. 

Agricultura judeţului dispune de o suprafaţă de 500 750 ha de 
teren agricol, din care circa 351 000 ha de teren arabil, aproximativ 
135 800 ha de păşuni şi fineţe, iar restul livezi şi vii. Principalele culturi 
sînt cerealele (griul şi porumbul) urmate de plantele tehnice (floarea- 
soarelui, sfecla de zahăr, tutun). Bine reprezentată este şi legumicul¬ 
tura (peste 12 000 ha), în jurul Aradului fiind cel mai mare bazin legu¬ 
micol din România cunoscut pentru soiurile sale timpurii, din care 
o bună parte sînt destinate exportului, precum şi serele de la Tăgădău, 
Şiria, Peregu Mare. Condiţiile pedoclimatice au permis cultivarea viţei 
de vie, fiind renumite podgoriile arădene de la Lipova, Şiria, Miniş, 
Pîncota, precum şi livezile de pomi fructiferi. 

Una dintre ramurile importante ale agriculturii este creşterea animalelor, 
în special a bovinelor, porcinelor şi ovinelor; în zona de deal s-a dez¬ 
voltat apicultura. 

în limitele administrative ale judeţului Arad se găseşte un municipiu 
(Arad), şapte oraşe, 67 de comune (din care 4 suburbane) şi 273 de sate. 
Municipiul Arad (163 300 loc.), situat in cîmpia cu acelaşi nume, pe 
malul drept al Mureşului, la o altitudine de 107 m, este unul dintre 
marile oraşe ale ţării, fiind un însemnat nod feroviar şi rutier şi, în 
acelaşi timp, un important centru economic, social şi cultural al judeţului. 

La o distanţă mare, faţă de numărul de locuitori ai Aradului, se plasează 
celelalte oraşe, şi anume: Lipova, situată de o parte şi de alta a Mureşului; 
Cur/ici şi Nădlac, puncte de frontieră cu R. P. Ungară; Ineu, important 
nod de cale ferată; Cbifineu-Criş situat pe malurile Crişului Alb, într-o 
zonă cu agricultură intensivă; Sebif , în Depresiunea Zărandului şi 
Pincota. Toate aceste oraşe au sub 15 000 de locuitori şi au devenit 
centre în plină dezvoltare. 

Judeţul Arad este cunoscut şi pentru staţiunile sale balneoclimaterice 
Lipova şi Moneasa. Lipova este renumită pentru apele minerale carbo- 
gazoase, feruginoase, bicarbonatate, calcice, sodice şi magneziene — 
asociate unui climat foarte plăcut — indicate in tratamentul afecţiunilor 
tubului digestiv şi ale glandelor anexe, ale căilor urinare şi celor cardio¬ 
vasculare. Moneasa, staţiune balneoclimaterică, este apreciată pentru 
proprietăţile curative ale izvoarelor sale minerale încă de pe vremea 
romanilor. Cele patru izvoare minerale (unele mezotermale) şi o sondă 
arteziană cu ape bicarbonatate, calcice, magneziene, sodice, hipotone 
sint indicate pentru bolile aparatului locomotor şi ale sistemului nervos 
periferic, ale tubului digestiv ş.a. 

Varietatea reliefului, precum şi prezenţa monumentelor istorice şi de 
artă au dus la dezvoltarea turismului. Astfel, pe lingă priveliştile 
încîntătoare oferite de culmile domoale ale munţilor, în partea nord- 
vestică a Aradului se află Pădurea Ceala şi cunoscuta insulă a Mureşului, 
iar în apropiere de Lipova se termină pitorescul defileu al Mureşului. 
Deosebit de atrăgătoare mai sint văile Deznei şi Cladovei, precum şi 
podgoriile arădene. 

Pe teritoriul judeţului pot fi vizitate numeroase monumente ale naturii, 
parcuri dendrologice şi rezervaţii naturale. Dintre cele mai importante 
amintim parcurile dendrologice din localităţile: Macea, Căpălnaş, 
Bîrzava, Gurahonţ, Ineu, Mocrea, Petriş şi rezervaţiile de llex aqui- 
folium (laur) de la Zimbru (com. Gurahonţ), unică în ţară, de Betu/a 
nana (mesteacănul arctic) de la Bîrzava — relicvă din perioada glaciară — 
de R uscus bypoglosum (ghimpele moale) de la Gurahonţ şi cea de pin de 
Himalaya de la Baraţca (com. Păuliş) şi altele. 

Judeţul Arad dispune de o reţea bună şi densă de căi de transport. 
Aradul este unul dintre marile noduri de transport din vestul ţării, 
punct important pe traseul căii ferate internaţionale ce leagă România 
cu Europa, prin Curtici, pe şoseaua modernă şi calea ferată ce 
uneşte Timişoara cu Oradea şi Satu Mare, precum şi pe drumul moder¬ 
nizat care însoţeşte valea Mureşului. La acestea se adaugă şoselele ce 
leagă Aradul cu Pîncota, Ineu, Sebiş şi pe acesta din urmă, peste 
munţi, cu valea Mureşului. De asemenea, Lipova, situată pe şoseaua 
modernizată de pe Valea Mureşului, este legată, printr-un drum aflat în 
curs de modernizare, cu Timişoara. Ca şi şoselele de importanţă repu¬ 
blicană sau judeţeană şi căile ferate au o densitate mare în acest 
judeţ, constituind un mijloc lesnicios de comunicare în cadrul 
judeţului. 

Oraşele şi multe dintre localităţile judeţului Arad sint importante 
centre turistice. 

ARAD. Mărturiile arheologice dovedesc existenţa vieţii omeneşti pe 
aceste meleaguri încă din cele mai vechi timpuri. La Iosaş, Min- 
druloc-Cicir, Sîntana etc. au fost descoperite urme de civilizaţie din 
epoca pietrei, iar la Arad, Pecica, Sîntana resturi de cultură materială 
dacică şi romană. Numeroase evenimente s-au petrecut de-a lungul 
anilor pe aceste locuri. Aici au poposit o vreme unităţi ale Legiunii 
XIII Gemina. La Aradul Nou şi Bulei romanii construiseră castre, ale 
căror urme azi au dispărut. Pe aici au trecut goţii, vandalii, hunii, gepizii 
şi avarii. Începînd din sec. XI, izvoarele menţionează existenţa pe aceste 
locuri a populaţiei româneşti. Din 1156 există prima atestare docu¬ 
mentară a Aradului, iar un document din 1214 menţionează pe un 

comite al Aradului. în 1278, un alt document vorbeşte despre banul 
Pavel din cetatea Şoimuş, de lingă Arad. 

Centru economic de mare importanţă, aşezat pe una dintre căile princi¬ 
pale de legătură între Transilvania, Cîmpia Panonică spre Buda şi de 
aici spre centrul continentului. Aradul s-a dezvoltat relativ repede şi 
avea să fie martorul a numeroase evenimente. în 1514 populaţia Ara¬ 
dului s-a alăturat răsculaţilor conduşi de micul nobil de ţară secui 
Gh. Doja. Printre cetăţile ocupate de răsculaţi s-au aflat: Arad, Şoimoş, 
Şiria, Lipova. în 1527, condusă de o căpetenie locală, Ivan Nenada, 
ţărănimea arădeană s-a ridicat din nou la luptă. Oastea răsculată înfrîngc 
trupele de represiune comandate de voievodul Transilvaniei, Petru 
Perinyi, dar este înfrintă de cele comandate de episcopul Oradiei, 
limeric Czibâk, şi Nenada a fost ucis. în 1550, oraşul a trecut prin 
momente grele, fiind atacat şi incendiat de oşti otomane; populaţia 
a fost masacrată, iar copiii duşi în robie. Aproape 150 de ani, Aradul 
a fost sub dominaţie otomană. în 1600, oştiri ardelene comandate de 
Gheorghe Borbdly, care se aflau în slujba lui Mihai Viteazul, i-au 
alungat temporar pe turci şi au pus acolo un căpitan român, 
Ion Sălişteanu. 

După 1688, stăpinirea habsburgică a înăsprit şi mai mult situaţia maselor 
populare care au răspuns cu entuziasm chemării la răscoală făcute în 
1703, de principele Francisc Râkdczi II. 

începutul sec. XIX găseşte oraşul în plină dezvoltare. în anul 1812 
s-a înfiinţat aici prima şcoală pedagogică, înalta preparandie , care va 
da numeroase figuri de intelectuali progresişti, unii dintre ei partici¬ 
panţi la revoluţia de la 1848. 

La 22 martie 1848, într-o mare adunare a populaţiei Aradului (români, 
maghiari, germani), s-a proclamat desfiinţarea iobâgiei şi a privilegiilor 
feudale, libertatea presei etc. Tot cu acel prilej s-a constituit o gardă 
revoluţionară, cei dinţii care s-au înrolat în ea fiind lucrătorii tipografi, 
în oraş s-a instituit o conducere revoluţionară, fapt care exprima adezi¬ 
unea populaţiei faţă de revendicările sociale şi naţionale cuprinse in 
programul revoluţiei. 

Continuînd lupta populaţiei româneşti din aceste locuri aflate sub 
jugul monarhiei habsburgice, pentru dezvoltarea ei culturală şi naţio¬ 
nală, in septembrie 1862, la Arad s-a constituit Asociaţia naţională 
arădană pentru cultura şi conversarea poporului român. 

Frămîntatul sec. XIX a transformat Aradul într-un mare centru indus¬ 
trial şi comercial. Dezvoltarea marii industrii a dat naştere unui numeros 
şi viguros proletariat. încă din 1870, la 1 iulie, s-a creat Asociaţia 
generală a muncitorilor din Arad, care-şi stabilea ca obiectiv organi¬ 
zarea luptei revendicative a muncitorilor din oraş. Asociaţia s-a situat 
pe poziţiile înaintate ale Internaţionalei I. în 1890, muncitorimea din 
oraş a sărbătorit pentru prima dată ziua de 1 Mai, în ciuda măsurilor 
represive anunţate de autorităţi. în anii 1895, 1904, 1905 şi 1907 prole¬ 
tariatul local a organizat puternice acţiuni greviste pentru îmbunătăţirea 
condiţiilor de viaţă. Mari adunări de protest împotriva sporirii cheltu¬ 
ielilor de război, pentru drepturi şi libertăţi democratice au avut 
loc în anul 1911. 

Lupta proletariatului din oraş a căpătat o mare amploare în anii 
primului război mondial. Alături de muncitori, populaţia nevoiaşă a 
participat, în decembrie 1917, la o mare demonstraţie pentru pace şi 
pentru dreptul popoarelor la autodeterminare. în septembrie — octom¬ 
brie 1918, în oraş au avut loc greve şi demonstraţii antirăzboinice. 
Comitetul de acţiune al Partidului Naţional Român in frunte cu Vasile 
Goldiş, constituit în urma declaraţiei adoptate la Oradea (29 sept./12 
oct. 1918), şi-a stabilit sediul la Arad. 

în acel an de mari frămîntări revoluţionare, populaţia oraşului s-a 
declarat cu trup şi suflet pentru unirea cu patria mumă. 

în 1921, în casa de pe Str. Paris nr. 2, unde funcţiona încă din 1913 
Căminul muncitoresc, s-a constituit secţia din Arad a Partidului 
Comunist Român. în octombrie 1922, 30 000 de muncitori au declarat 
grevă generală, ca urmare a măririi duratei timpului de lucru la 10 
ore. Puternice acţiuni greviste au avut loc şi în anii 1926, 1931, 1933, 
1936. 

în deceniul patru, în casa conspirativă din Str. Boemiei au activat Iosif 
Rangheţ, Alexandru Moghioroş, Bernath Andrei, Alexandru Sencovici 
etc. în aceeaşi casă, între anii 1928 şi 1943, a funcţionat o tipografie 
ilegală. în 1944, populaţia a participat cu entuziasm la acţiunea de elibe¬ 
rare a oraşului de sub cotropitorii fascişti. 

Astăzi Aradul este unul dintre marile oraşe ale României socialiste, în 
plin avînt şi înflorire. 

* 

Cetatea Aradului se ridică pe malul sting al Mureşului, în bucla mare 
pe care o face acesta în scurgerea lui prin oraş. Cetatea a fost con¬ 
struită după sistemul Vauban, între 1762 şi 1783; planurile aparţin 
generalului Filip Ferdinand Harsch. Ea avea o formă de stea cu şase 
colţuri şi era prevăzută cu trei rînduri de cazemate subterane şi mai 
multe şiruri de şanţuri care, la nevoie, puteau fi uşor inundate. în 
incinta cetăţii se afla o capelă, datînd din aceeaşi epocă ca şi cetatea, 
în preajma cetăţii se află Monumentul celor 13 generali revoluţio¬ 
nari, care au fost executaţi din ordinul generalului austriac Haynau. 
în subteranele cetăţii au fost întemniţaţi conducătorii mişcării revolu¬ 
ţionare din 1848, printre care şi Eftimie Murgu. 

Biserica sîrbească (Piaţa Sîrbească) este o construcţie realizată la 
începutul sec. XVIII, în stil baroc, cu o zveltă cupolă, care se spune 
că pe vremuri era în întregime aurită. La intrarea în curte se ridică 
un frumos portal — o deschidere în boltă, sprijinită pe două puternice 
coloane —, dînd impresia unui arc de triumf. 

Capela Sf. Florian (Str. Ceaikovski) a fost construită în stil baroc 
între 1751 şi 1753 şi este unul dintre interesantele monumente de 
arhitectură ale oraşului. 

Mănăstirea Sfîntul Simeon-Stilpnicul (cartierul Gai) a fost con¬ 
struită între anii 1760 şi 1762, în stil baroc; turla sa atrage de departe 
atenţia vizitatorilor. 

Turnul de apă (Piaţa « Filimon Sirbu ») este o construcţie masivă, 
ridicată în 1896, dominînd împrejurimile. Are aspectul unei forti¬ 
ficaţii medievale, impresionînd prin sobrietatea şi eleganţa liniilor arhi¬ 
tectonice. 

Biserica luterană sau Biserica Roşie (Bd. Republicii) este o con¬ 
strucţie din cărămidă, clădită la începutul sec. XX, după planurile arhi¬ 
tectului Szantoy. Biserica a fost realizată în stil neogotic, cu turlă 
înaltă, foarte ascuţită. 

Biserica romano-catolică (Bd. Republicii) a fost construită la înce¬ 
putul sec. XX în stilul Renaşterii, avînd faţada împodobită cu coloane. 

Muzeul judeţean (Piaţa «G. Enescu») funcţionează în clădirea Palatului 
Cultural construit în stilul Renaşterii. în acest local mai funcţionează 
Filarmonica şi Biblioteca. 

Muzeul a luat fiinţă în anul 1892 şi dispune in prezent de peste 50 000 
de exponate prezentate în cele trei secţii: istorie, artă şi etnografie. 
Secţia de istorie prezintă piese oglindind principalele momente ale 
dezvoltării societăţii omeneşti pe teritoriul judeţului şi oraşului, înce- 
pind din comuna primitivă. Sînt expuse obiecte din neolitic, din timpul 
dacilor şi al ocupaţiei romane, din epoca formării poporului român. Un 

larg spaţiu s-a rezervat documentelor legate de anii revoluţionari 
1848 — 1849 (peste 15 000 de obiecte şi documente). 

In secţia de artă sînt prezentate tablouri ale pictorilor români, precum 
şi unele lucrări aparţinînd şcolilor: italiană, flamandă, olandeză, maghiară, 
germană. 

Teatrul de stat (Bd. Republicii), înfiinţat în 1948, funcţionează într-o 
clădire construită în anul 1874 şi reamenajată. încă prin 1816, vienezul 
Jacob Hirschl primea permisiunea să ridice un oficiu teatral, care s-a 
şi construit în 1817 (clădirea actualului cinematograf « Veac nou »), 
iar în acelaşi an s-a dat primul spectacol. în clădirea teatrului, în seara 
zilei de 17 martie 1848 s-a citit proclamaţia revoluţiei, întîmpinată cu 
entuziasm de către cei prezenţi. în acel local a jucat trupa lui Pascaly 
şi cea a lui Matei Millo. în 1868, trupa lui Pascaly a stat în Arad o 
lună de zile; din trupă făcea parte şi marele poet Mihai Eminescu. 
în 1874 s-a construit o nouă clădire, cea actuală, în care a fost orga¬ 
nizat un interesant muzeu; printre altele se află expuse un pian la care 
a concertat, în 1848, marele compozitor Franz Liszt şi aparatul de 
proiecţie al primului cinematograf din oraş (1907). La Arad au concertat 
figuri proeminente ale muzicii universale: Johann Strauss-fiul (1847), 
Adelina Patti (1867), Johannes Brahms şi Johann Joachim (1879), 
Pablo Casals (1912) etc. 

Monumentul ostaşilor români căzuţi în luptele pentru eliberarea 
Transilvaniei de sub jugul hitlerist (Piaţa « Avram Iancu ») este opera 
sculptorului Gavril Covalschi. 

Obeliscul ridicat în memoria ostaşilor sovietici căzuţi pentru elibe¬ 
rarea Aradului se află la intrarea în Parcul « Vasile Roaită ». 

Busturile din Piaţa « G. Enescu ». Aici sînt înşiruite busturilc unora 
dintre cele mai reprezentative personalităţi ale culturii româneşti: 
George Coşbuc şi A. D. Xenopol (opere ale sculptorului Gheorghe 
Grozea), ale lui Ion Rusu Şirianu, Petre Pipoş. 

Mănăstirea Hodoş-Bodrog este unul dintre cele mai vechi monumente 
de arhitectură din ţară. Documente din 1135, 1177 etc. menţionează 
localitatea. Actuala construcţie datează din sec. XVI; a suportat unele 
lucrări de renovare în 1766. în interior s-au păstrat picturi valoroase, 
executate în sec. XVII. Biserica deţine obiecte de cult şi alte piese 
muzeistice, între care un număr mare de manuscrise. 

Şiria este o comună mare, cu un bogat trecut istoric. Prima menţiune 
scrisă datează de pe la 1169, fiind amintită sub numele de « Villa 
Seuri». La mijlocul sec. XV, documentele vorbesc despre un Ştefan, 
voievod al Şiriei, nesupus coroanei maghiare, ceva mai tîrziu este 
amintit un alt voievod, pe nume Bogdan. Cetatea din această locali¬ 
tate este atestată documentelor în 1331, cînd a fost donată Şpanului 
Antonius Comes. Pînă în 1439 a fost cetate regală. O vreme s-a aflat 
în posesia lui Iancu de Hunedoara, apoi regele Sigismund de Luxem¬ 
burg (1387 — 1437) a donat-o despotului sîrb George Brancovici 
(1427 — 1456), împreună cu 110 sate. Din 1464, cînd Matei Corvin a 
donat-o, Şiria s-a aflat în posesia familiei Bâthory, pînă în 1613. în 
1784 a fost ocupată de cetele de răsculaţi ale lui Horea şi în timpul 
luptelor pentru alungarea acestora a fost grav avariată. în 1849, august 
13, aici a capitulat armata revoluţionară maghiară comandată de gene¬ 
ralul Gorgey Arthur. 

Oraşul Ineu este o aşezare străveche, situată pe malul Crişului Alb. 
Prima menţiune documentară din 1214 (« villa Ieneu »), iar la mijlocul 
sec. XVI era un tîrg prosper. în sec. XIV încă, aici a fost ridicată 
o puternică cetate. La mijlocul sec. XVI a intrat în stăpînirea turcilor. 

în 1596 a fost recucerită de către Borb61 şi a devenit principala cetate 
de graniţă a principatului Transilvania. între 1658 — 1693, turcii o 
stăpînesc din nou. Construcţia care se păstrează în zilele noastre a 
fost realizată între anii 1645 — 1652 şi este foarte bine conservată. 

Dezna — comună situată pe valea cu acelaşi nume — este o locali¬ 
tate veche. Şi-a împrumutat numele de la cetatea construită pe aceste 
locuri în sec. XIII. Cetatea a fost distrusă de turci în sec. XVII. 

Lipova este un oraş vechi, menţionat în documente în 1315 — 1318 
(Lipova, Lippua). Aici poate fi vizitată o Biserică ortodoxă-română 
— monument de arhitectură —, zidită pe temeliile unei vechi biserici 
din sec. XIV. Ea are un turn construit în stilul rococo-vienez (1735). 
în cartierul Radna poate fi vizitată Mănăstirea franciscană, construită 
în 1756, în stil baroc; este o clădire de peste 60 m lungime. Aici se 
păstrează o icoană lucrată în atelierul pictorului Romandini de Bassano 
(sec. XVII). La Şoimoş, localitate ce intră în componenţa oraşului 
Lipova, se pot vizita ruinele cetăţii Şoimoş. Ea a fost ridicată la 
intrarea în defileul Mureşului pentru a stăvili năvălirile tătare. în sec. 
XIII exista aici un ban Pavel, care a participat, în 1278, alături de 
regele maghiar Ladislau IV Cumanul la luptele împotriva regelui ceh 
Otokar, pe care l-au înfrînt. în 1446 stăpin al cetăţii era lancu de 
Hunedoara. 

Răsculaţii conduşi de Gh. Doja au ocupat pentru o vreme cetatea, 
iar mai apoi aceasta a trecut din posesiunea familiei Blthory în stăpî- 
nirea turcilor. în 1688, generalul austriac Karaffa a cucerit-o după un 
lung asediu, cînd deja era o ruină. 

Cetatea avea turnuri, o curte interioară şi una exterioară şi mai multe 
încăperi. Ea era apărată de şanţuri adinei şi un dig exterior, 
în judeţul Arad există un număr însemnat de biserici din lemn, răspîn- 
dite îndeosebi în zona muntoasă dintre Valea Mureşului şi cea a Crişului 
Alb. Aşa sint cele de la Corbeşti şi Selişte (comuna Petriş), Juliţa 
(comuna Vărădia de Mureş), Groşii Noi (comuna Birzava), Săvîrşin, 
Roşia (comuna Dieci) etc. 

Demne de menţionat sint şi castelele construite în stil neoclasic sau 
eclectic în sec. XVIII —XIX, din localităţile Macea, CApAlnaş, 
SAvîrşin, Petriş etc. 

Importante Monumente Istorice 

1. Biserica Domnească 

2. Schitul Trivale 

3. Biserica Sf. Treime 

4. Biserica Mavrodolu 

5. Muzeul de artă al oraşului 

6. Muzeul judeţean 

7. Palatul Culturii 

8. Teatrul de stat « Al. Davila» 

Importante Obiective Turistice 
Brădetu, staţiune balneoclimaterică 

Bughea de Sus, staţiune balneoclimaterică de interes local, Albeşti 
de Muscel 

Calcarul şi granitul de Albeşti, rezervaţie geologică, Albeştii 
de Muscel 

Cheile Argeşului 
Cheile Dîmboviţei 

Cheile şi Peştera Dîmbovicioarei, Munţii Pădurea Craiului 
Cheile Brusturetului, Munţii Piatra Craiului 

Dlmbovicioara, localitate climaterică. Peştera de la Uluce (Valea 
Cheii), rezervaţie speologică 

Locul fosilifer Suslăneşti-Muscel, rezervaţie paleontologică 
Rucăr, staţiune climaterică 
Vidraru, lac de acumulare şi baraj 



Judeţul Argeş 

Judeţul Argeş este situat în partea de sud a României, in bazinul 
Argeşului superior. Are o suprafaţă de 6 801 km 2 şi o populaţie de 
aproximativ 585 700 de locuitori, ceea ce reprezintă 2,9% şi circa 2,8% 
din teritoriul şi populaţia întregii ţări. Densitatea este de 86,1 loc./km 2 , 
aceasta fiind cu puţin sub media pe ţară. 

Reşedinţa judeţului este municipiul Piteşti. 

Relieful, foarte variat, coboară în trepte de la nord la sud. Astfel, 
limita de nord a judeţului urmăreşte creasta înaltă a Făgăraşului (ver¬ 
santul sudic fiind pe teritoriul judeţului Argeş), cu vîrfuri semeţe de 
peste 2 500 m (Lespezi, Vînătoarea lui Buteanu, Viştea Mare) dintre 
care Moldoveanu, ce se ridică pînă la 2 543 m, constituie şi cea mai 
mare altitudine din România. 

în sudul Munţilor Făgăraş se găsesc Munţii Ghiţu-Frunţi cu înălţimi 
de 1 600 — 1 800 m, în care Argeşul îşi taie o vale îngustă de o rară 
frumuseţe. Alături de Munţii Făgăraş pe teritoriul judeţului mai sînt 
Munţii Iezer-Păpuşa şi culmea sudică a Pietrei Craiului. Altitu¬ 
dinile mari din Făgăraş şi Iezer-Păpuşa au favorizat, în cuaternar, 
acumularea zăpezilor şi formarea gheţarilor, ale căror urme sînt şi 
astăzi prezente aici. Crestele înalte şi dantelate, flancate de nenumărate 
căldări glaciare cu lacuri, au sugerat ideea unei asemănări cu Alpii 
elveţieni, de unde şi numele Carpaţilor Meridionali de Alpii Transil¬ 
vaniei. între Munţii Iezer-Piatra Craiului şi Bucegi-Leaota se găseşte 
zona depresionară Dîmbovicioara — Rucăr — Dragoslavele. 

A doua treaptă de relief o formează dealurile alcătuite în nord de Sub- 
carpaţi sau Muscelele Argeşului — mai înalţi şi mai fragmentaţi — 
continuaţi spre sud de piemonturile Cotmeana şi Cîndeşti (ce aparţin 
Piemontului Getic) — adevărate platouri ce fac trecerea spre Cîmpia 
piemontană înaltă a Piteştiului şi apoi spre Cîmpia Găvanu-Burdea. 
Clima, temperat-continentală, are nuanţe uşor diferenţiate, de la nord 
la sud, în funcţie de unităţile de relief. Diferenţa dintre media anuală 
a temperaturii în partea de sud şi cea de la nord a judeţului atinge 2,6°. 
Precipitaţiile atmosferice, foarte bogate, cresc din zona de cîmpie 
spre cea montană, de la 600 la I 200— 1 400 mm anual. 

Din Munţii Făgăraş îşi culeg izvoarele Argeşul şi afluenţii săi, Vilsanul 
Rîu Doamnei, Bratia, Argeşel, care dispun de un însemnat potenţia- 
hidroenergetic, iar din zona deluroasă riurile din cîmpie — Vedea* 
Cotmeana ş.a. In zona de munte se află o mulţime de lacuri glaciare’ 
limpezi şi reci, la care adăugăm şi lacul artificial de acumulare de la» 
Vidraru, al hidrocentralei de pe Argeş. 

Resursele naturale sînt bine reprezentate atît prin fondul forestier şi 
întinsele suprafeţe de păşuni alpine de care dispune zona muntoasă, 
cit şi prin bogăţiile subsolului, dintre care cele mai importante sînt 
rocile folosite în industria materialelor de construcţii şi zăcămintele de 
ţiţei şi cărbune (lignit la Foenari, Berevoeşti, Godeni, Pescăreasa). 
Economia judeţului, caracterizată printr-un intens proces de industria¬ 
lizare, este bine reprezentată de industria extractivă (exploatarea zăcă¬ 
mintelor de ţiţei şi gaze de sondă — Moşoaia, Leordeni, exploatare 
minieră — Schitu Goleşti, Poenari, Berevoeşti, Jugur ş.a.), industria 
construcţiilor de maşini (Piteşti — piese auto, motoare elec¬ 
trice, autoturisme, Cîmpulung — Uzina mecanică), industria chimică 
(Grupul industrial de petrochimie Piteşti), industria energiei elec¬ 
trice (Hidrocentrala « Gheorghe Gheorghiu-Dej » de pe Argeş şi 
salba de mici hidrocentrale, construite în aval, la Oeşti, Albeşti, Cerbu- 
reni, Cumpăniţa, Vîlsan, Valea laşului etc.), industria de exploatare şi 
prelucrare complexă a lemnului (Piteşti, Curtea de Argeş, Rucăr), 
industria uşoară (textilă — Piteşti, Curtea de Argeş, încălţăminte — 
Piteşti), alimentară — Piteşti, Băiculeşti, Topoloveni, Ştefăneşti), 
industria locală. 

Agricultura judeţului dispune de o suprafaţă de 347 000 ha teren agricol, 
din care mai mult de jumătate este arabil. Principalele culturi agricole 

sînt cerealele (porumb, grîu) şi unele plante tehnice, dintre care o pon¬ 
dere mai mare o au culturile de floarea-soarelui şi cartofi. Relieful 
deluros al judeţului a favorizat cultura pomilor fructiferi şi a viţei de 
vie. Suprafeţele mari ocupate de livezile de pomi, în special pruni, 
meri şi peri, situează judeţul Argeş pe primele locuri pe ţară, fapt ce a 
determinat şi înfiinţarea unui Institut de cercetări pomicole la Mărăci- 
neni. în ultimii ani s-au extins şi suprafeţele viticole din podgoria 
Piteştiului, zonă veche şi renumită în cultura viţei de vie încă cu secole 
în urmă. 

Sectorul zootehnic este dezvoltat, ponderea ridicată avînd-o creşterea 
bovinelor şi ovinelor, iar în zona sudică şi în apropierea oraşelor, 
porcinele şi păsările. 

Populaţia judeţului Argeş este grupată în numeroase aşezări omeneşti, 
dintre care un municipiu şi patru oraşe, 94 de comune din care şase 
suburbane şi 578 de sate. Municipiul Pile/li , centru industrial complex 
şi în plină dezvoltare, cu peste 121 000 de locuitori, incluzind şi comu¬ 
nele suburbane, este urmat de oraşul Cîmpulung (30 700 loc.), situat 
într-o frumoasă poziţie geografică şi cu un bogat trecut istoric. Acesta 
este considerat ca unul dintre cele mai interesante oraşe turistice ale 
ţării, alături de Curtea de Argeş, aşezată într-o importantă zonă po¬ 
micolă. Costeşti şi Topoloveni au apărut pe harta judeţului ca oraşe 
în anii cincinalului 1966 — 1970. 

Pe teritoriul judeţului, în afară de Cîmpulung şi Curtea de Argeş care 
sînt şi staţiuni climaterice, se mai află staţiunile balneoclimaterice Bugbea 
de Sus, de interes local, şi Brădetu. Ultima are izvoare cu ape sulfuroase, 
clorurate, bicarbonatate, sodice, magneziene, indicate pentru tratarea 
afecţiunilor renale, ale aparatului locomotor şi ale sistemului nervos 
periferic. 

în judeţul Argeş s-au născut şi au trăit eminenţi oameni de cultură 
şi ştiinţă ai României, între care Constantin I. Parhon, Ion Negulici, 
C. D. Aricescu, Carol Davila, Mihai Tican-Rumano, George Oprescu, 
Ion Barbu, Tudor Muşatescu ş.a. 

Pitorescul peisajelor naturale, monumentele de rezonanţă istorică şi 
de artă populară au contribuit la dezvoltarea unui turism foarte intens, 
în acest sens se individualizează o mare zonă turistică în nordul jude¬ 
ţului, cuprinzind munţii Făgăraş, Iezer-Păpuşa, o parte din Piatra 
Craiului şi Subcarpaţii Argeşului, cu înălţimi masive şi căldări glaciare 
ce adăpostesc nenumărate lacuri, cu frumoase chei şi peşteri. Frumu¬ 
seţea fascinantă a peisajelor oferite de acest cadru natural a atras un 
număr însemnat de turişti, pe care îi întîlnim în culoarul Rucăr — 
Bran, cu localităţi deosebit de pitoreşti, la obîrşia Argeşului sau la 
lacul de acumulare de la Vidraru şi noua hidrocentrală, imensă acumu¬ 
lare de apă care te impresionează prin grandoarea construcţiilor, în 
sălbaticele chei ale Dîmboviţei şi Dîmbovicioarei sau în peşterile 
Uluce, Dîmbovicioarei ş.a. 

Piatra Craiului, izolată între ceilalţi coloşi montani, deosebită de ei 
atît prin peisaj, cît şi prin structura geologică, adăposteşte una dintre 
cele mai interesante elemente cu o arie restrînsă din Europa, şi anume, 
Garofiţa Pietrei Craiului (Diantbus căliixpnus), declarată monument 
al naturii (v. jud. Braşov). 

Avînd în vedere interesul ştiinţific al anumitor areale, au mai fost decla¬ 
rate monumente ale naturii insula de calcare eocene cu numeroase 
foraminifere (între care cunoscuţii numuliţi) şi granitul ocular tipic, 
cunoscute sub numele de calcarul şi granitul de Albeşti şi punctul fosi- 
lifer de la Suslăneşti (bogată faună ihtiologică), amîndouă în vecină¬ 
tatea oraşului Cîmpulung. 

Deplasarea de la un oraş la altul sau dintre localităţi, precum şi legă¬ 
tura cu restul ţării sau cu zonele turistice apropiate sînt asigurate, 
în cadrul judeţului, de o reţea bună de căi ferate şi şosele. între acestea 

sc remarcă şoselele moderne care leagă Capitala, prin Piteşti, cu.Rîmnicu 
Vîlcea şi Sibiu, cu Slatina şi Craiova, cu Curtea de Argeş şi Cîmpulung, 
precum şi autostrada cu două benzi — Bucureşti —Piteşti. Prin Piteşti 
trece calea ferată care leagă Bucureştiul cu Timişoara. 

Şosele în curs de modernizare sau în construcţie urmăresc văile princi¬ 
palelor ape ce coboară din Făgăraş, făcînd accesibilă regiunea subcar¬ 
patică şi montană. Deşi nu se poate vorbi de o şosea, în zona subcar¬ 
patică, care să lege localităţile de la vest la est, totuşi există drumuri 
comunale (unele deja modernizate) ce trec peste dealuri, permiţînd 
astfel legătura în această direcţie dintre satele şi oraşele judeţului. 

Să facem cunoştinţă acum cu cele mai importante monumente istorice 
şi de artă din cuprinsul judeţului Argeş. 

PITEŞTI, reşedinţa judeţului, veche aşezare omenească, s-a dezvoltat 
în curgerea domoală a anilor în apropiere de întîlnirea Rîului Doamnei 
cu Argeşul. Descoperirile arheologice atestă locuirea acestor pămînturi 
din cele mai vechi timpuri. încă înaintea erei noastre, exista pe aici 
o fortificaţie getică. Primele documente despre aşezarea Piteşti datează 
de prin sec. XIV. în 1388, oraşul a fost vizitat de călătorii germani 
Peter Sparnau şi Ulrich von Tennstădt. în 1388, Mircea cel Bătrîn 
făcea o danie de moară mănăstirii Cozia, amintind că moara se afia 
«în hotarul Piteştilor». Cîţiva ani mai tîrziu, după unii specialişti 
(disputa-i neîncheiată), în apropiere de Piteşti s-ar fi dat celebra bătălie 
a lui Mircea cu Baiazid, cunoscută sub numele de bătălia de la Rovine 
(1394). 

Situat la o importantă întretăiere de drumuri comerciale, oraşul Piteşti 
s-a dezvoltat repede, în sec. XVI fiind deja amintit ca unul dintre 
popasurile domniei. 

Constantin Şerban Basarab «Cîrnul» (1654 — 1658) a ridicat în oraş 
Biserica Sf. Gheorghe, unde a funcţionat o şcoală domnească. La timpul 
său, Constantin Brîncoveanu (1688 — 1714) venea adesea de locuia 
toamna în oraş. 

în sec. XIX, Piteştii au trăit din plin frămîntările politice ale vremii, 
în 1821, prin oraş a trecut detaşamentul de panduri condus de Simion 
Mehedinţeanu, ca şi cele ale lui Iordache. în 1848, piteştenii s-au 
ridicat în apărarea revoluţiei. 

în 1852, în oraş, a fost înfiinţată prima trupă teatrală permanentă, 
în 1866 s-a deschis primul liceu care, cu timpul, va antrena mulţi 
elevi şi profesori într-o intensă activitate culturală, 
în 1860, la Piteşti se înfiinţează o fabrică de săpun, iar in 1888 una 
de textile. Abia în 1907 se creează prima fabrică modernă, în cartierul 
Găvana. în 1910 s-a efectuat canalizarea oraşului şi s-a introdus 
iluminatul electric. 

Piteştenii trăiesc din plin marile frămintări ţărăneşti din 1907. în 
octombrie 1920, proletariatul piteştean a participat la marea acţiune 
cu caracter politic şi economic — greva generală. 

Eroicele lupte ale ceferiştilor şi petroliştilor din ianuarie — februarie 
1933 au avut puternice ecouri la Piteşti, unde proletariatul oraşului 
s-a situat pe poziţia solidarităţii combative. 

în 1934, aici s-a tipărit primul număr al revistei « Amicii U.R.S.S. », 
iar între 1935 şi 1936 ziarul « Omul liber ». în anii ascensiunii fascis¬ 
mului, în oraş a activat un puternic comitet de luptă antifascistă. 

Anii de după 23 August au pus oraşul Piteşti în faţa unei noi etape 
istorice. Noua sa înfăţişare, viaţa economică şi culturală, creşterea 
populaţiei de la 19 532 (1930) la peste 121 000 de locuitori sînt fapte 
grăitoare ale dezvoltării sale. 

* 

Biserica Domnească (Str. Doamna Bălaşa), unul dintre cele mai inte¬ 
resante monumente arhitectonice ale oraşului, a fost ridicată în 1656, 

pe locul unei construcţii mai vechi. Ea este ctitoria lui Constantin 
Şerban « Cirnul» (1654 — 1658) şi a soţiei sale. Doamna Bălaşa. 

Ca plan iniţial, biserica se asemăna cu cea a Mănăstirii Dealul, dat 
completările şi rectificările ulterioare i-au schimbat mult aspectul. 
Cele mai importante intervenţii s-au efectuat în timpul unor lucrări 
din 1875, cînd a fost montată şi tîmpla. In anul 1876, biserica a fost 
pictată de Gh. Stoenescu, elev al pictorului Tattarescu. între anii 
1966 şi 1968, lucrările de restaurare efectuate aici au redat înfăţişarea 
iniţială a lăcaşului. Decoraţia exterioară a fost realizată printr-o suită 
de firide. Aici se poate admira un pridvor construit pe două niveluri, 
lucru nemaiîntîlnit în altă parte. 

Prin anul 1700, în incinta bisericii a început să funcţioneze o şcoală, 
cunoscută sub numele de Şcoala domnească de la « Sf. Gheorghe », 
care a fiinţat pînă la începutul sec. XIX. 

Schitul Trivale este aşezat în mijlocul parcului cu acelaşi nume, 
amenajat în 1900 şi reamenajat în 1967. Schitul este un punct de 
atracţie pentru vizitatori. Bisericuţa a fost realizată după un plan trilo¬ 
bat, de dimensiuni modeste. Iniţial, pe acelaşi loc, a fost o construcţie 
de lemn, metoc al mănăstirii Cotmeana (ctitori Trifan şi Stanca). Con¬ 
strucţia lăcaşului de piatră a început prin anii 1672 — 1674. între anii 
1677 şi 1698, mitropolitul Varlaam a restaurat-o şi tot atunci s-au 
ridicat chiliile, zidurile incintei şi clopotniţa. Ceea ce se vede azi este 
produsul restaurărilor dintre anii 1854 — 1856, cînd din ctitoria lui 
Varlaam s-a păstrat numai partea inferioară a lăcaşului. 

Aici, în curgerea timpului, a potrivit cu migală slovele caligraful şi 
miniaturistul Ghermano Monahul. 

Biserica Sf. Treime (Str. Primăverii) a fost ridicată în sec. XVII. 
Pictura a fost executată în 1731. în anii 1957 şi 1962 s-au efectuat 
lucrări de restaurare. 

Biserica Mavrodolu (Str. Teiuleanu), ridicată între anii 1815 şi 1818, 
pe locul unei biserici de lemn, este ctitoria căminarului loan Mavro¬ 
dolu. în 1848 a fost arsă, iar restaurările din 1849, ca şi refacerile din 
1867 — 1868 şi 1914 au modificat mult aspectul iniţial al construcţiei. 

Muzeul de artă al oraşului (Bd. Republicii) funcţionează într-o 
clădire ridicată în stil neoclasic, în anul 1866 şi care a adăpostit pînă 
în 1970 primăria şi Consiliul popular municipal. La nr. 50 — 52, pe 
aceeaşi stradă, se află casa In care a locuit o vreme Al. Odobescu. 
în imediata apropiere se află casa pictorului R. Schweitzer-Cum- 
păna, născut în 1886 la Piteşti. 

Liceul «Nicolae Bălcescu » (Str. Horea, Cloşca şi Crişan). La 6 
septembrie 1866, în acelaşi local cu Şcoala domnească, şi-a deschis cursu¬ 
rile noul liceu, care n-avea iniţial decît un profesor şi 12 elevi. între 
1866 şi 1894, şcoala a funcţionat ca gimnaziu şi numai din 1894 s-a 
transformat în liceu. în 1897, pe lingă liceu s-au înfiinţat societatea 
de lectură « Junimea » şi revista « Junimea », în 1902 societatea artistică 
«Doina», iar în 1935 revista «Trivalea». 

în 1878, pe lingă acest liceu s-a înfiinţat o bibliotecă, căreia istoricul 
şi publicistul George Ionescu-Gion i-a donat biblioteca sa. Prin acest 
liceu au trecut, făcindu-şi studiile, personalităţi marcante ale culturii 
româneşti, ca: George Ionescu-Gion, Ion Minulescu, pictorul Costin 
Petrescu, George Ulieru etc. 

Clădirea a fost înălţată între anii 1897 şi 1899, iar în 1935 i s-au adăugat 
alte corpuri. Construcţia, realizată cu două niveluri, are faţadele în 
cărămidă aparentă, in stilul arhitecturii româneşti. Deasupra intrării 
se află Bustul lui Nicolae Bălcescu, operă a sculptoriţei DelfinaMirescu 
(1958), iar in curte se află Bustul lui G. Ionescu-Gion, opera sculpto¬ 
rului Fr. Storck (1907). 

Parcul, amenajat in 1957 pe locul fostei grădini publice existente 
incă din 1869, trezeşte numeroase amintiri legate de trecutul oraşului. 
« în memoria ţăranilor răsculaţi impotriva regimului burghezo-moşie- 
resc pentru pâmint şi libertate », cum glăsuieşte inscripţia, aici a fost 
ridicat Monumentul 1907, operă a sculptoriţei Veturia llica, care a 
fost dezvelit la 5 martie 1960. 

Pe latura de vest a parcului se ridică impunătoarea clădire a Muzeului 
judeţean, construită în stil neoclasic intre anii 1898 şi 1899. Pe faţada 
principală reţin atenţia coloanele cu capiteluri corintice şi ionice. în 
aceste locuri a existat, prin sec. XVIII, schitul Buliga, apoi, de-a lungul 
anilor, au funcţionat un han, o şcoală atestată în 1752 şi mai tîrziu, la 
1819, sediul pompierilor (1860) etc. între anii 1899 şi 1970 în clădire 
au funcţionat Prefectura de Argeş şi Consiliul popular judeţean. în 
această clădire, începînd cu anul 1970, au început lucrările de amenajare 
a Muzeului judeţean, care va oferi vizitatorilor bogate colecţii 
muzeistice în cadrul secţiilor de istorie, ştiinţele naturii. 

Palatul Culturii (Str. Victoriei) a fost construit în anul 1914. Aici 
îşi au sediul: Biblioteca centrala municipală (circa 150 000 de volume). 
Casa judeţeană a creaţiei populare. 

Teatrul de stat «Al. Davila ». Începînd cu anul 1841, în Piteşti s-au 
organizat primele spectacole de teatru; intr-o încăpere a şcolii primare 
îşi prezenta programele o trupă franceză. în 1852, C. Halepliu a orga¬ 
nizat o trupă permanentă. 

Actualul edificiu din Str. Victoriei a fost dat în folosinţă în 1955 şi 
poartă numele ilustrului dramaturg şi om de teatru Al. Davila. Sala 
— cu 452 de locuri — oferă condiţii optime pentru desfăşurarea unor 
spectacole de înaltă ţinută. 

Valea Mare-Podgoria (comuna suburbană Ştefăneşti) sat aşezat pe 
malul sting al Rîului Doamnei, la 2 km de Piteşti, stîrneşte interesul 
vizitatorului. Aici se află casa în care Liviu Rebreanu a locuit şi a scris 
romanul Răscoala, azi casă memorială. Tot în acest sat se pot vedea 
urmele beciurilor casei lui Brîncoveanu; pe dealurile din jur a 
haiducit Radu Anghel. 

Făgetu (sat component al comunei suburbane Colibaşi — Piteşti) 
este o aşezare veche, atestată documentar incă din 1525. La 7 km de 
sat se află Mănăstirea Vieroşi, ctitorie a lui Ivaşcu Golescu. Construită 
între 1573 şi 1575, a fost reparată în sec. XVII de Stroe Leurdeanu. 
Ea a fost necropola familiilor Golescu şi Leurdeanu (sec. XVI —XVII). 

Goleşti. Muzeul Goleşti. în vechiul conac din satul Goleşti, înce- 
pind încă înainte de al doilea război mondial, prin îngrijirea istori¬ 
cului G. Fotino, apoi între 1958 şi 1963 a fost organizat un mare 
muzeu. Clădirea în care a fost amenajat a fost ridicată în anul 1640 şi 
poartă amprenta specifică monumentelor epocii lui Matei Basarab. 
Chiar la intrare poate fi admirată Fîntîna lui Golescu, care poartă o 
inscripţie de laudă la adresa lui Radu Golescu-vornicul (1746 — 1818). 
întregul complex este înconjurat cu un zid înalt, avînd în cele patru 
colţuri turnuri de apărare. Deasupra intrării incintei se ridică un foişor 
construit între 1784 şi 1807. în 1859, el a fost distrus de un cutremur, 
iar ceea ce se poate vedea azi este rezultatul restaurărilor din 1943. 
în acest foişor a poposit, în mai 1821, T. Vladimirescu; de aici a fost 
ridicat de către oamenii lui Al. Ipsilanti şi dus la Tirgovişte, unde a 
fost ucis (27 mai 1821). 

Expoziţia « Şcoala în Ţara Românească » a fost organizată în clădirea 
în care, la 1 mai 1826, Dinicu Golescu (1777 — 1830) înfiinţase o şcoală 
sătească, care a funcţionat între 1826 şi 1830 (aici au predat Florian 
Aaron şi I. E. Rădulescu). în expoziţie sînt prezentate documente 

interesante (manuale, cărţi, scrisori etc.) privind dezvoltarea învăţă- 
mîntului la noi. 

Secţia memorialâ este organizată în conacul propriu-zis, clădit în 
anul 1640 şi refăcut de vornicul Radu Golescu, între anii 1784 şi 1807. 
între anii 1942 şi 1943 şi 1960 şi 1961, conacul a fost renovat. însoţind 
o sală dreptunghiulară lungă, în care sînt expuse piese de mobilier 
din sec. XIX, biblioteca, tablouri şi fotografii ale Goleştilor, de o parte 
şi de alta sînt dispuse camere, fiecare avînd un nume aparte. Camera 
de oaspeţi are mobilierul din sec. XIX şi mai multe tablouri de familie. 
Camera de lucru, interesantă ca arhitectură, adăposteşte cabinetul de 
lucru al celor trei fraţi Golescu. Se mai pot vizita: camera Zinca 
Golescu, camera orientală . . . 

Expoziţia « Revoluţia din 1848 in Ţara Românească » a fost orga¬ 
nizată în fosta sală de recepţie, aflată la etaj. Numeroase documente 
ilustrează aspecte ale pregătirii şi desfăşurării mişcării revoluţionare 
din 1821 şi ale revoluţiei burghezo-democratice din 1848. 

Baia turcească, unica construcţie de acest fel din ţară, s-a păstrat 
integral. Ea a fost clădită între anii 1784 şi 1807; restaurată în anii 
1942 — 1943 şi în ultimii ani (1962 — 1963). 

Biserica ridicată de Stroe Leurdeanu în 1646 nu poate fi ocolită de 
către vizitatorul complexului. Are planul dreptunghiular, cu absida 
altarului de formă poligonală. Turla de deasupra altarului s-a prăbuşit 
în anul 1802, şi odată cu ea şi clopotniţa, care se ridica deasupra pronao¬ 
sului. Bolţile şi acoperişul actual au fost construite în anul 1916. 
Exteriorul este decorat cu două rînduri de firide separate printr-un 
brîu de cărămizi aşezate sub forma zimţilor de ferăstrău. în interior, 
reţin atentia catapeteasma si mobilierul sculptat, datînd din anii 
1646-1660. 

In biserică — necropolă de familie — au fost înmormîntati mai mulţi 
Goleşti: Dinicu (1830), Zoe (1879), Nicolae (1877), Ştefan (1874), 
Radu (1882) ş.a. 

Complexul Goleşti cuprinde şi un Muzeu al viticulturii şi pomicul- 
turii din România reprezentînd pe scară naţională îndeletnicirile de 
pomicultură şi viticultură. El va prezenta circa 150 de construcţii-gospo- 
dării, din care o parte pot fi deja vizitate. 

în satul Valea Mănăstirii (comuna Ţiţeşti) se află Mănăstirea Valea, 
amintită încă din timpul domniei lui Mihnea cel Rău (1508 — 1510). 
Pisania o prezintă ca fiind ctitorie a lui Radu Paisie (1535 — 1545). 
Biserica a fost zugrăvită în 1548. 

Cîmpulunc. Mărturii de cultură materială din epocile paleoliticului, 
neoliticului şi bronzului, urmele locuirii din perioadele dacică şi 
romană, ilustrează viu gradul de dezvoltare a civilizaţiei populaţiei 
de pe aceste meleaguri. Primele menţiuni scrise ale oraşului le întîlnim 
în 1300, sub numele de Longo Campo, pe piatra funerară a comitelui 
Laurenţiu. Din 1330, după victoria obţinută de Basarab I la Posada, 
moment care marca naşterea statului feudal independent Ţara Româ¬ 
nească, aici a fost capitala statului. în 1459, localitatea se afla inclusă 
într-o hartă a lumii, apărută la Veneţia, sub îngrijirea lui Fra Mauro 
Camaldolese din Murano. După relatarea călătorului italian Giovanni 
Botero, Cîmpulungul număra pe la 1580 — 1590, 900 de case cu 4500 
de locuitori. 

în 1714 a trecut pe aici Carol XII, în drum spre Transilvania, iar în 
1716 a fost ocupat de trupele lui Eugeniu de Savoia. în 1719 o mare 
epidemie de ciumă s-a abătut asupra oraşului. 

Anul 1848 se leagă de oraş prin activitatea desfăşurată aici de loan 
Negulici şi de Apostol Aricescu, fratele scriitorului, C. Aricescu. 

în noiembrie 1916, armata română a dus lupte grele Împotriva germa¬ 
nilor, în apropierea oraşului. 

Biserica catolică Bărăţia. Construcţia acestei biserici a început în 
sec. XIII şi a fost refăcută în 1760. Ea este alcătuită dintr-o navă drept¬ 
unghiulară, prelungită la est cu o absidă poligonală. în interior, pe 
latura de est, se află altarul deschis, în spatele căruia este aşezată 
lespedea funerară a comitelui Laurenţiu de I.ongo Campo (2,10 mX 
1,06 m) datînd din 1300. Se poate crede că Laurenţiu a fost conducă¬ 
torul militar şi administrativ al Cîmpulungului, înainte de unificarea 
statului sub Basarab I. 

Mănăstirea Negru Vodă. Studiile întreprinse au stabilit că această 
construcţie a fost ridicată pe la mijlocul sec. XIV, în timpul domniei 
lui Basarab I (circa 1310 — 1352) şi a urmaşului său Nicolac Alexandru 
(1352 — 1364) şi este strîns legată de afirmarea şi dezvoltarea oraşului, 
devenit prima capitală a Ţării Româneşti. Biserica iniţială, realizată 
din piatră cioplită, urmînd planul unei bazilici romane, s-a surpat în 
anul 1628, în urma unui cutremur. în 1635, Matei Basarab (1632 — 
1654) a refăcut-o din temelie, împrejmuind-o cu un puternic zid de 
apărare, adăugîndu-i turnul-clopotniţă şi alte construcţii, 
în 1737, în cursul unui atac turcesc, zidurile de incintă au fost distruse 
şi mănăstirea incendiată. Forma de azi i-a fost dată în urma lucrărilor 
efectuate în anii 1827 — 1832 sub conducerea arhitectului Franz Wallet. 
Construcţia se compune din trei încăperi (pronaos, naos şi altar), intrarea 
făcîndu-se printr-un pridvor susţinut de coloane de piatră. în pronaos 
se disting portretele ctitorilor, executate în 1831, de zugravul Ghcr- 
mano: (Matei Basarab şi Doamna Elena, apoi un portret al lui Negru 
Vodă şi, în sfîrşit, un al patrulea al lui Nicolac Alexandru Basarab). 
Naosul de formă dreptunghiulară, deasupra căruia se înalţă turla mare, 
adăposteşte mormîntul lui Nicolac Alexandru Basarab, mort, după 
cum glăsuieşte inscripţia «în luna noiembrie, 16 zile 1364 ». 
Turnul-clopotniţă, ridicat în 1647 de către Matei Basarab, arc o înăl¬ 
ţime de 35 m şi o lăţime la bază de 10 m. 

Zidul de incintă a fost construit la început din lemn, apoi, în 1712, 
acesta a fost înlocuit cu unul din cărămidă. în 1737, in urma ciocni¬ 
rilor turco-austricce, zidul a fost avariat şi refăcut abia in 1749. După 
aproape un secol, partea estică şi cea sudică au fost dublate de încă 
un zid mai subţire. 

Mănăstirea Negru Vodă a fost şi un centru de cultură. în 1635, din 
indemnul lui Matei Basarab şi cu sprijinul mitropolitului Petru Movilă, 
s-a înfiinţat, în incinta mănăstirii, o tipografic care, în acelaşi an, tipărea 
un Molilvenic slavoncsc\ apoi Cartea de învăţături preste toate gilele (1642); 
Antologhmud slavonele, cu o prefaţă de Udriştc Năsturel (1643), iar 
in 1650 o Psaltire. 

Biserica Şubeşti a fost ridicată in 1552, de meşteşugari şubari. în 
1779 i s-au efectuat ample reparaţii. Construcţia, urmînd liniile unui 
plan treflat, are două turle deasupra altarului. Arc o pictură valoroasă 
şi frumoase ornamentaţii în stil brîncovencsc în exterior. 

Biserica Fundeni (sec. XVII ?) a fost construită din bolovani de 
riu şi cărămidă, a fost refăcută în 1819, cind i s-a adăugat şi un pridvor 
susţinut de coloane. Biserica, sub formă de navă, este lipsită de turle. 
Multă vreme a fost lăsată în părăsire, perioadă în care pictura a avut 
mult de suferit. Reţine totuşi atenţia o scenă în care apare un grup 
de lăutari din sec. XVIII. 

Biserica Domnească, ctitoria Doamnei Chiajnn, a fost ridicată în 
1567. în 1721 a fost refăcută şi apoi restaurată între anii 1881 şi 1889. 
Biserica era situată în apropierea Şcolii domneşti, înfiinţată în 1669 

şi care a funcţionat pină la sfirşitul scc. XVIII. Preoţii bisericii aveau 
datoria să se ocupe şi de elevii acestei şcoli. 

Biserica Sf. Gheorghe, cu elemente arhitecturale gotice tîrzii, a fost 
realizată după un plan dreptunghiular, cu ajutorul meşterilor locali 
şi al celor aduşi din Transilvania. Construcţia a fost săvîrşită în mai 
multe etape, începînd din sec. XV; naosul şi altarul într-o primă etapă, 
iar pronaosul a fost adăugat in sec. XVII. în multe dintre clementele 
sale componente se pot observa influenţe ale artei gotice. 

Biserica Sf. Ilie, a cărei construcţie — după un plan in formă de 
cruce — a început şi s-a încheiat în 1626, a fost refăcută în 1771 şi 1891. 

Crucea jurămîntului, azi încastrată în peretele casei Gh. lonescu 
Berechet, a fost confecţionată in 1674 de către comunitatea orăşenească 
dornică de a-şi menţine vechile privilegii de autoadministrate. Fiecare 
nou ales în funcţia de judeţ al oraşului era obligat să depună jurămint 
nu numai în biserică, dar şi în faţa acestei cruci. 

Biserica Muceniţa Marina. Inscripţia din pridvor aminteşte că in 
1696, un oarecare Jupan Barbu a reconstruit vechea biserică, ridicată 
la începutul sec. XVI — adăugîndu-i şi o clopotniţă. între 1897 şi 
1898, biserica a fost restaurată. Tot atunci i s-au adăugat o a doua 
turlă şi pardoseala din interior, lucrată din piatră de Albeşti. în curtea 
bisericii se află o cruce din piatră ridicată in 1662. 

Biserica Sf. Nicolae. Inscripţia din stingă uşii de la intrare ne infor¬ 
mează că actuala construcţie a fost ridicată pe locul unui lăcaş mai 
vechi, datînd din sec. XV. Biserica actuală a fost construită în 1708 
şi restaurată în 1854. A fost zugrăvită in interior dc către pictorul 
braşovean Mişu Popp. Biserica este compusă din pronaos, naos şi 
un altar boltit. întregul mobilier al bisericii este confecţionat din lemn 
dc stejar artistic lucrat. 

în apropiere dc Cîmpulung, Ia Nămăeşti se pot vizita Casa mcmorială 
« George Topîrceanu » (1886 — 1937) şi Schitul rupestru Nămăcşti 
(1545). 

La Pescăreasa (4 km sud de oraş) s-a descoperit un marc castru roman 
dc piatră, construit în timpul lui Commodus şi Septimiu Sever (193 — 
211), cunoscut sub numele de Castrul Jidava (sfirşitul sec. II). 

Mausoleul eroilor de la Mateiaş a fost ridicat pc muntele Matciaş 
in amintirea ostaşilor căzuţi aici în primul război mondial, opunîn- 
du-se înaintării trupelor germane. A fost construit din blocuri de 
piatră de Albeşti, cu turn, o scară interioară şi un Ioc pentru depunerea 
osemintelor; planurile aparţin arhitectului Berechet. 

Mănăstirea Aninoasa, din apropierea localităţii cu acelaşi nume, 
are biserica zidită in 1677 şi a fost pictată de cunoscutul zugrav 
Pîrvu Mutul. 

Budeasa Mare. în această comună pot fi vizitate: conacul Budiş- 
teanu (în prezent sediul Consiliului popular comunal) pe locul căruia 
ar fi fost o clădire ridicată (se presupune) pe la 1598, dc către căpi¬ 
tanul Pană. Construcţia actuală datează din 1768, completată în 1870 
şi între anii 1922 şi 1927. 

Casa Ştefan Hagi Tudorache (în prezent sediul I.A.S. Budeasa) a 
fost ridicată în formă de culă, se pare, în sec. XVII. După unele elemente 
decorative, specialiştii acceptă părerea că ea ar fi fost construită de 
meşteri transilvăneni. 

Biserica Adormirea Maicii Domnului, care se ridică în apropierea 
conacului Budiştcanu, este ctitoria marelui armaş Şcrban şi a postelni- 

cului Niculae Budişteanu; a fost construită in 1796, pe locul uneia de 
lemn, mai veche. în curtea din faţa bisericii, postelnicul Arsenie Budiş¬ 
teanu a ridicat o cruce de piatră, în anul 1647. 

Comuna BĂrcuLEşn. Mănăstirea Tutana. în timpul lui Alexandru II 
Mircea (1568 — 1577), in ultimul an al domniei sale, s-a inceput con¬ 
strucţia bisericii, dar a fost terminată abia în timpul celei de a doua 
domnii a lui Mihnea Turcitul (1585 — 1591). Cel care a avut în grijă 
lucrările în această perioadă a fost viitorul domnitor Mihai Viteazul. 
Biserica mănăstirii, de plan trilobat, cu absidele poligonale, a fost 
refăcută in 1886 şi restaurată în 1942. 


« Pe Argej In sus 
Cu turma te-ai Jur, 

Pt Argej tn gios 
Cu turma ai fost . 

Nu cumv-ai vă^ut 
Pe undt-ai trecut 
Un xţd început 
Şi neisprăvit 
La loc de grindif 
La verde-alunif ? y> 

Curtea de Argeş. Descoperirile arheologice atestă existenţa unor 
populaţii dacice stabilite aici încă în timpul primei perioade a fierului 
şi care au constituit marea uniune tribală geto-dacică, condusă în 
sec. III î.e.n. de Dromihete. Diploma cavalerilor Ioaniţi (1247) menţio¬ 
nează existenţa pe aceste meleaguri a unui voievodat condus de Seneslau. 
în 1359, sub domnia lui Nicolac Alexandru (1352 — 1364), aici se stabi¬ 
leşte nou înfiinţata Mitropolie a Tării Româneşti. Deşi abia în timpul 
lui Vlaicu Vodă (1364 — 1377), aşezarea este atestată documentar ca 
avind curte domnească (la 25 noiembrie 1369 apare primul document 
emis de cancelaria domnească de Ia Argeş), este cert că încă Basarab I 
avusese aici o reşedinţă. Localitatea, situată la răspintia unor impor¬ 
tante artere de legătură cu Transilvania, a avut un ritm rapid de dez¬ 
voltare. Ca dovadă a înfloririi sale economice stau mărturie numeroasele 
monede din timpul lui Vladislav, scoase la lumină de arheologi la 
Curtea de Argeş. 

Numele localităţii este legat de momente istorice importante: aici şi-au 
avut reşedinţa domnitorii Basarab I şi Vlaicu Vodă, Dan I (1383 — 
1386) şi Mircea cel Bătrîn (1386 — 1418); aici l-a primit, în 1414, pe 
Sigismund Korybut, solul regelui polon Vladislav Iagello. Acesta 
era momentul maximei înfloriri a bătrînei aşezări, căci la sfîrşitul domniei 
lui Mircea (1418), urmaşul său, Mihail I (1418 — 1420) a mutat capitala 
la Tîrgovişte. Nu însă definitiv, căci, conform obiceiului, Curtea de 
Argeş a rămas o bună bucată de vreme în continuare oraş-reşedinţă, 
îndeplinind această funcţie paralel cu Tîrgovişte. în timpul domniei 
lui Neagoe Basarab (1512 — 1521), la 1517, Mitropolia a fost mutată 
la Tîrgovişte. Dar, deşi localitatea începea o viaţă tot mai lipsită de 
importanţă, Neagoe, ajuns domn, a ridicat aici Biserica mănăstirii 
Curtea de Argeş, dindu-i largi privilegii şi danii. 

Apoi, în timpul domniei lui Mihai Viteazul, localitatea a reapărut în 
istorie, legată de dureroasa infrîngere suferită de domn in lupta cu 
polonii la 25 noiembrie 1600. 

în 1611, în timpul invaziei întreprinse de Gabriel Bâthory în Ţara 
Românească, oştile acestuia au prădat Tîrgovişte şi Curtea de Argeş, 
fiind înfrînte apoi, în iulie 1611, lingă Braşov, de oastea muntenească, 
condusă de Radu Şerban. Oraşul se reface greu; la aceste nenorociri 
se adăugau grelele dări către mănăstire, cărora trebuiau să le facă faţă 

localnicii, oraşul fiind socotit tot mai mult un fel dc domeniu al 
mănăstirii. 

în 1821, documentele atestă larga popularitate a mişcării lui Tudor 
Vladimirescu în rindul argeşenilor; iar în timpul frămîntatelor zile 
premergătoare Unirii, forţele progresiste s-au alăturat cu tot sufletul 
acţiunilor unioniste. 

în 1877 —1878, Ia Curtea de Argeş a funcţionat ca medic Nicolac 
Codreanu, importantă figură a începuturilor mişcării socialiste din 
România. 

Ruinele bisericii Sîn-Nicoară. Ridicată in prima jumătate a sec. 
XIV, posibil chiar mai înainte, biserica, din care azi se păstrează doar 
ruinele, este o construcţie dc marc importanţă pentru studiul arhitec¬ 
turii din epoca de sfîrşit a feudalismului timpuriu. F.a se compunea 
dintr-o tindă şi naos, despărţite de un perete înalt, în care a fost prac¬ 
ticată o uşă. Altarul, realizat cu îngrijire, este grăitor pentru măiestria 
constructorilor acelor vremuri. De formă poligonală, are trei laturi în 
exterior şi o absidă spre interior, flancată de două nişe semicirculare, 
ceea ce indică, în mod cert, apartenenţa bisericii la cultul ortodox. 
Zidurile au fost realizate prin alternarea rindurilor de cărămidă cu 
cele din piatră de rîu, sudate cu un mortar foarte puternic. Nu există 
nici un element decorativ în afara unei suite dc firide oarbe, realizate 
din cărămidă aparentă, la partea superioară a altarului. Deasupra tindei 
se ridica un turn-clopotniţă, construit din cărămidă, folosit, probabil, 
şi ca turn de observaţie. 

Curtea Domnească. în timpul săpăturilor arheologice efectuate în 
1920 au fost scoase Ia iveală temeliile a două case domneşti. Vechile 
ziduri care le împrejmuiau se mai păstrează încă, observîndu-se chiar 
locul vechii porţi, practicată în zidul dinspre stradă. Se observă, dc 
asemenea, urmele unui bastion. 

Casa de pe latura nordică a complexului, din care s-au mai păstrat pină 
azi doar pivniţa şi fundaţiile prispei, avea o formă dreptunghiulară, 
cu parterul înălţat şi o scară îngropată in soclu. întreaga clădire era 
înconjurată de prispă. (Aceasta pare a fi o construcţie din timpul lui 
Neagoe Basarab.) 

Cealaltă casă, dc pe latura de sud, din care se pot vedea încă resturile 
pivniţei, era tot de plan dreptunghiular, dar ceva mai alungită. Pe faţada 
principală avea o prispă largă şi un foişor, în care se putea ajunge pe 
o scară alipită de zid. Pereţii erau construiţi din bolovani mari, cără¬ 
mida fiind folosită numai în cazuri rare, cînd necesităţile de finisare 
mai pretenţioasă au cerut-o. După dispunerea şi forma lor, cele două 
clădiri erau destinate una pentru locuit, iar cealaltă, probabil, pentru 
adăpostirea cancelariei domneşti. 

Cercetările arheologice din ultimul timp au contribuit la cunoaşterea 
mai aprofundată a acestui monument. Astfel, s-a dovedit că edificiul 
de pe latura de sud a fost ridicat dc către Basarab I, în jurul anului 
1340, pe locul unor construcţii mai vechi, datînd din sec. XIII. Această 
primă construcţie a fost distrusă dc un incendiu, provocat — după 
cum spun specialiştii — de către trupele invadatoare ale Iui Carol 
Robert, în 1330. 

Biserica Domnească. O inscripţie zgiriată pe unul dintre pereţi, 
aminteşte că în anul 1352 a încetat din viaţă Basarab I. Se presupune 
că la acea dată, biserica era in construcţie sau « terminată la roşu », 
iar lucrările au continuat sub Nicolae Alexandru şi Vlaicu Vodă 
(1364 — 1377). După cercetările recente, unii cercetători au emis ipoteza 
că edificiul a fost construit în timpul lui Vlaicu Vodă şi că el ar fi şi 
controversatul voievod înmormîntat acolo. în timpul săpăturilor arheo¬ 
logice s-au descoperit urmele unor construcţii mai vechi, a căror reali¬ 
zare tehnică prezintă foarte multe asemănări cu resturile construcţiilor 

anterioare ale curţii ridicate de Basarab 1. S-a reconstituit chiar planul 
vechii biserici, care avea o lungime de 14 m şi lăţimea de 8 şi care a 
fost in marc parte înglobată in naosul actualei construcţii. Prima bise¬ 
rică fusese realizată din piatră de carieră şi bolovani de rîu şi a suportat 
şi ea efectele incendiului din 1330. Ncfiind totuşi prea aspru lovită, 
Basarab I a continuat s-o folosească. S-a presupus că Vlaicu Vodă 
a dărîmat-o complet, ridicînd pe locul ei biserica ce s-a păstrat pînă 
azi. Cu vremea, capitala fiind din nou mutată, odată cu decăderea fostei 
reşedinţe, a fost lăsată în părăsire şi biserica. în 1750 a fost reparată 
şi întărită, făcindu-i-se citeva modificări şi adăugiri. Atunci s-a executat 
şi o nouă pictură. Peste 38 de ani, în 1788, un puternic incendiu a afectat 
biserica, fiind necesare noi reparaţii, care s-au efectuat abia în 1827. 
Cu acest prilej i s-au adăugat două turle, ferestrele au fost lărgite, iar 
zugravul Pantelimon a efectuat o nouă pictură. în 1920, sub îngrijirea 
Comisiei monumentelor istorice, biserica a fost restaurată şi consoli¬ 
dată, redîndu-i-se aspectul iniţial; a fost readusă la suprafaţă şi o parte 
din pictura iniţială. 

Concepută după un plan dreptunghiular, împărţită în interior in trei 
secţiuni (pronaos, naos şi altar), biserica reliefează pregnant caracteris¬ 
ticile generale ale arhitecturii religioase bizantine. Foarte pronunţat 
sînt subliniate acestea în modul de concepere şi realizare a naosului. 
El are formă pătrată, cu patru stîlpi la mijloc, care marchează un al 
doilea pătrat. Stîlpii susţin bolţile ale căror secţiuni orizontale schi¬ 
ţează forma unei cruci cu braţe egale. Compoziţia realizată astfel poartă 
numele de « cruce grecească înscrisă ». 

Zidurile au fost construite din fişii de piatră, alternînd cu straturi de 
cărămidă aparentă. în afara cadrelor de piatră sculptată, adăugate la 
ferestre in sec. XVIII, exteriorul nu arc nici un fel de decoraţii. Pe 
lingă importanţa pe care o are ca monument de arhitectură, biserica este 
păstrătoarea unor fragmente valoroase din pictura efectuată în sec. 
XIV. 

în mormintul lui Radu I (identificat recent ca fiind al lui Vlaicu) s-au 
găsit preţioase elemente ale costumului domnesc din acea vreme, 
printre care şi binecunoscuta « pafta ». în biserică au mai fost înmor- 
mintaţi şi alţi voievozi (Dan I, Dan II ctc.). 

Biserica mănăstirii Curtea de Argeş. Ridicată de domnul Neagoc 
Basarab pe locul unei biserici « dărîmată şi neîntărită », cum glăsuieşte 
una dintre inscripţii, biserica este una dintre cele mai reprezentative 
realizări ale arhitecturii religioase româneşti. Construcţiile au început 
in 1512 şi s-au terminat în 1517. O caracteristică distinctă a acestui 
monument este bogăţia decoraţiei (peste 150 de motive ornamentale), 
un brîu format din patru ciubuce de piatră împletite prinde biserica de 
jur împrejur, împărţind pereţii în două registre. Cel inferior este decorat 
prin panouri dreptunghiulare încadrate de rame aplicate; în acelaşi 
registru au fost practicate ferestrele înguste şi alungite pe verticală, 
dar prinse cîte două în acelaşi cadru dau impresia că-s mult mai mari. 
In registrul superior, decoraţia este mai variată şi mai complexă. Un 
şir de arcade cu deschideri ample inlănţuicşte biserica şi în deschiderile 
lor cuprind firide în care au fost executate rozete decorative. Legătura 
dintre arcade se face prin discuri cu motive ornamentale arabe şi per¬ 
sane. Registrul superior, în zona de sub acoperiş, se încheie cu o suită 
de modele geometrice şi florale, care, datorită numeroaselor proemi¬ 
nenţe, creează impresia unui brîu de ciucuri fixaţi de pereţi. Culorile 
dominante ale decoraţiei sînt verdele, auriul şi albastrul. 

Patru turle, fiecare cu cîte opt ferestre înguste, decorate cu rame florale 
şi in vîrf cu cîte o cruce triplă, sfîrşesc construcţia. Turlele mici creează 
o impresie deosebită, întreaga lor arhitectură fiind răsucită in jurul 
axului vertical. 

Acoperişul, lucrat din plumb, este de asemenea ornat. 

Planul bisericii poate fi uşor observat privind exteriorul: el cuprinde 
un pronaos dreptunghiular şi un naos cu trei abside aproximativ egale. 
Singura intrare a fost practicată in peretele vestic, pe unde, cu ajutorul 
unor trepte, se ajunge la masiva uşă de bronz. 

Pronaosul dreptunghiular, mult lărgit, cu latura mare perpendiculară 
pe axa bisericii, a creat şi spaţiile necesare necropolei ctitorilor. Cele 
douăsprezece coloane, care delimitează în centrul pronaosului un spaţiu 
pătrat, poartă o cupolă înaltă. Trecerea în naos este marcată printr-un 
portal de marmură cenuşie. 

Naosul cuprinde altarul cu proscomidia şi diaconicul, iar la mijloc un 
spaţiu pătrat. Deasupra lui se ridică cea mai înaltă dintre turle, avînd 
o secţiune octogonală. 

Aşa cum grăieşte o inscripţie, biserica « s-a zugrăvit la anul 7035 (1526) 
septembrie 10 zile, cu mina lui Dobromir Zugravul », în timpul domniei 
lui Radu de la Afumaţi, ginerele Iui Neagoe Basarab. în 1611, oştile 
lui Gabriel Băthory « au 6fărîmat Mitropolia de Ia Argeş cea foarte 
scumpă ». în 1640, Matei Basarab i-a refăcut zidăria, dar o adevărată 
restaurare s-a efectuat abia în timpul lui Şerban Cantacuzino, în anul 
1682. în 1761, biserica a fost zugrăvită în exterior, 
în sec. XIX (1800, 1802, 1838, 1845), biserica a fost pusă la grele încer¬ 
cări, iar în 1867, un puternic incendiu i-a adus grave prejudicii. în 1875 
au început restaurările care i-au dat înfăţişarea de azi. Lucrările au fost 
executate sub conducerea arhitectului francez Lecomte de Nouy. 
Din păcate, vechea pictură a fost înlocuită cu una nouă, mult inferioară 
ca valoare. 

Lingă biserică se află cunoscuta fintină a lui Manole, căreia legenda i-a 
înscris de mult numele în conştiinţele generaţiilor, ca pe un simbol 
al jertfei in realizarea acestui minunat exemplar de artă. 

Cetatea Poenarî. Cronicile sec. XVII preluind, probabil, o tradiţie 
populară, atribuie ridicarea cetăţii lui Vlad Ţepeş. Acesta ar fi con¬ 
struit-o folosindu-i la lucru pe orăşenii din Tîrgovişte, osindiţi de domn. 
Documentele de la sfîrşitul sec. XV şi pină Ta mijlocul celui următor 
amintesc pîrcălabi şi mari pîrcălabi Ia cetatea Poenari. Specialiştii au 
păreri împărţite: unii o identifică chiar cu « castrum Argias », amintit 
de izvoare cu prilejul campaniei din 1330, iar alţii au considerat-o 
chiar mai veche. 

în 1969 s-au efectuat săpături arheologice. Zidurile ridicate direct pe 
stîncă au fost degajate şi s-a putut observa că, iniţial, fortificaţia se 
reducea la un mic turn de apărare de formă pătrată, construit din piatră, 
în jurul său s-au ridicat celelalte ziduri care formează cetatea. Ea avea 
bastioane rotunde şi ziduri groase de piatră şi cărămidă. La începutul 
sec. XX, o parte a cetăţii s-a prăbuşit, împreună cu stîncile pe care 
se afla. Pentru moment, cercetările au stabilit că turnul vechi a fost 
construit, probabil, în prima parte a sec. XIV, cetatea din piatră şi 
cărămidă fiind ridicată in timpul lui Mircca cel Bătrîn. 

Comuna Cotmeana. Mănăstirea Cotmeana, construită în timpul 
domniei lui Radu I (1377 — 1383); in 1388 Mircea cel Bătrin a inchinat-o 
Mănăstirii Cozia. Ea a fost reparată în repetate rinduri (1711, 1777, 
1855, 1864). Biserica are o singură încăpere, cu un altar semicircular, 
în timpul lui Constantin Brincoveanu i s-a adăugat pronaosul, iar pe 
vremea domniei lui Alexandru Ipsilanti pridvorul (1777); in 1781 au 
fost ridicate chiliile şi zidurile de incintă. Faţada este realizată din cără¬ 
midă aparentă, împodobită cu firide şi o bogată ornamentaţie din discuri 
de ceramică smălţuită. 

Mănăstirea Bascoavele. în satul Ursoaia, comuna Cotmeana, comisul 
Şerban Cantacuzino a ridicat, în 1695, o construcţie, care azi mai păs¬ 
trează din clădirea originală doar porţiunea din zidul de incintă de pe 
latura sudică, beciul, clopotniţa şi chiliile de pe latura vestică. 

Importante Monumente Istorice 

1. Biserica Precistă 

2. Ruinele Curţii Domneşti 

3. Casa memorială « George Bacovia» 

4. Muzeul judeţean Bacău 
• Hotel 

Importante Obiective Turistice 

Dolfteana, parc dendrologic 

Hemeiuş, parc dendrologic 

Moineşti, localitate cu izvoare minerale 

Poiana Sărată, localitate balneoclimaterică de interes local 

Valea Trotuşului, zonă turistică 

Valea Uzului, lac de acumulare şi baraj 



Judeţul Bacău 



Judeţul Bacău este situat in partea de est a României, cuprinzînd 
ia vest versantul răsăritean al grupei central-estice a Carpaţilor Orientali, 
iar la est dealurile şi colinele Podişului Bîrladului. Are o suprafaţă 
de 6 603 km' 2 şi o populaţie de peste 664 000 de locuitori, situindu-se 
in categoria judeţelor de mărime mijlocie (2,8% din suprafaţă şi 3,2% 
din populaţia ţării). Densitatea populaţiei de 100,6 loc./km 2 este 
cu mult peste media pe ţară. Reşedinţa judeţului este municipiul 
Bacău. 

Relieful, variat, dispus in trepte ce scad de la vest către est, este format 
din munţi (jumătatea sudică a Munţilor Tarcău, 1 664 m, Munţii 
şi munceii Trotuş-Oituz, — delimitaţi la nord de valea Trotu- 
şului şi la sud de valea Oituz -.Culmea Berzunţ, Munţii Vrancei- 
Măgura Caşin), dealuri subcarpatice şi o parte din Podişul Birladului. 
între munţii Trotuş-Oituz, Tarcău şi Berzunţ, pe valea Trotuşului, 
se află Depresiunea Dărmăneşti, unde se găsesc vechile mine de 
cărbune brun. între Culmea Berzunţ, in vest, şi Culmea Pietricica 
(746 m), în est, se situează Depresiunea subcarpatică Tazlău-Caşin, 
alungită de la nord la sud şi închisă spre miazăzi de masivul Ouşoru 
(793 m). între dealurile subcarpatice şi Podişul Bîrladului (Colinele 
Tutovei) se intinde de la nord la sud treapta cea mai joasă de relief din 
cuprinsul judeţului — culoarul depresionar, cu lunci şi terase, din 
lungul Şiretului. 

Clima are un caracter continental, variind in funcţie de unităţile de 
relief. Astfel, în zona de munte şi de deal ea este mai aspră, temperaturile 
medii anuale fiind cu 5° pînă la 7,5° mai scăzute decît în lunca Şiretului. 
Precipitaţiile, destul de bogate, depăşesc 500 — 550 mm anual chiar şi 
în zona luncii Şiretului şi a Podişului Bîrladului. 

Reţeaua hidrografică, cate aparţine in întregime Şiretului şi afluenţilor 
săi — Trotuş cu Tazlău, Oituz, Caşin ş.a. — dispune de un însemnat 
potenţial hidroenergetic. 

Structura geologică complexă a judeţului Bacău justifică prezenţa 
unor importante şi variate resurse utile, care constituie baza de materii 
prime pentru diferitele ramuri industriale, ca: ţiţei, cărbune brun, gaze 
de sondă, sare gemă şi săruri de potasiu, precum şi izvoare minerale 
cu ape cloruro-sodice şi feruginoase (Băile Slănic, Moineşti, Tg. Ocna, 
Sărata-Bacău ş.a.). La acestea se adaugă pădurile, păşunile şi fîneţele 
naturale. 

Economia judeţului se caracterizează printr-o industrie dezvoltată, 
modernă, atit sub aspectul tehnologiei de fabricaţie, cit şi al gradului 
de diversificare a producţiei, şi printr-o agricultură mai puţin intensivă 
datorită calităţii terenurilor. în cadrul industriei, un loc de seamă îl 
ocupă extracţia ţiţeiului şi a cărbunelui. Ţiţeiul se extrage, încă din 
secolul trecut, de la Zemeş, Lucăceşti, Solonţ, Modîrzău, Moineşti ş.a., 
cărbunele brun de la Asău, Leorda, Comăneşti ş.a., iar sarea şi să¬ 
rurile de potasiu de la Tîrgu Ocna. 

O mare dezvoltare au luat-o, în ultimii ani, industria energiei electrice 
şi termice prin construcţia termocentralelor Borzeşti, Comăneşti, 
Dărmăneşti şi a hidrocentralelor de pe Bistriţa—Buhuşi, Racova, Gîrleni, 
Bacău I, II —, industria construcţiilor de maşini (Bacău), chimică 
(rafinăriile de petrol. Combinatul chimic şi Combinatul de cauciuc 
sintetic şi produse petrochimice din oraşul Gh. Gheorghiu-Dej, Grupul 
industrial de petrochimie — Borzeşti), industria de prelucrare complexă 
a lemnului (Bacău, Comăneşti), textilă (Buhuşi, Bacău), încălţăminte 
şi pielărie (Bacău), alimentară (Bacău, Sascut, Tirgu Ocna) ş.a. 
Agricultura a doua ramură economică a judeţului Bacău se practică pe 
o suprafaţă agricolă de aproximativ 335 300 ha, din care circa 188 700 
ha, adică peste 1 /2, o constituie terenurile arabile, ocupate, in principal, 
cu culturi de griu şi porumb. Se cultivă, de asemenea, plante industriale 
ca sfecla de zahăr şi floarea-soarelui, iar în luncile Şiretului şi Bistriţei 
se practică legumicultura. Condiţii prielnice de dezvoltare au viticultura 

şi pomicultura, care se practică în special pe Colinele Tutovei (bazinul 
Berheci-Zeletin) şi în dealurile subcarpatice. întinsele suprafeţe ocupate 
de păşuni şi fineţe au creat condiţii favorabile creşterii animalelor, 
fiind în acest sens cunoscute complexele industriale pentru creşterea 
animalelor de la Răcăciuni, Sascut şi Bacău. 

Judeţul Bacău este un teritoriu de veche şi densă populare, în limitele 
sale fiind cuprinse şapte oraşe, din care două municipii, 80 de comune 
(din care şase suburbane) şi 491 de sate. 

Municipiul Bacău, reşedinţa judeţului (circa 123 200 loc.), este situat aproa¬ 
pe de confluenţa Bistriţei cu Şiretul, la o altitudine cuprinsă între 130 
şi 180 m, fiind un important centru industrial, comercial şi cultural. Al 
doilea oraş ca mărime in judeţ este municipiul Gheorghe Gbeorghiu-Dej 
(peste 56 600 loc.) puternic centru industrial şi urbanistic, născut prin 
contopirea satelor Oneşti şi Borzeşti. 

Celelalte oraşe din cuprinsul judeţului sînt: Moinefii (20 800 loc.) situat 
la 480 m altitudine în zona de contact a Depresiunii subcarpatice a 
Tazlăului cu munţii Goşmanu şi Berzunţ, într-o însemnată zonă petro¬ 
liferă a Moldovei, Buhufi renumit centru al industriei textile, Comămşti 
important centru de exploatare a cărbunelui şi Tirgu Ocna. 

O atracţie deosebită prezintă Slănic-Moldova (5 400 loc.), oraş-staţiune 
balneoclimaterică de interes republican, situat în estul Munţilor Nemira, 
pe valea rîului Slănic. Localitatea, numită şi « Perla Moldovei », s-a 
dezvoltat după 1800, cînd s-a descoperit primul izvor de apă minerală. 
Apele staţiunii, carbogazoase, doruro-bicarbonatate sodice, uşor 
sulfuroase şi iodurate, sînt eficace în tratarea afecţiunilor tubului digestiv 
şi ale glandelor anexe, precum şi în afecţiunile căilor respiratorii. 

Relieful variat oferă numeroase peisaje pitoreşti în tot cuprinsul jude¬ 
ţului şi îndeosebi in zona montană şi în lungul văilor unele 
dintre acestea ca valea Trotuşului, cu o succesiune de defilee şi versanţi 
bine împăduriţi cu conifere, valea Uzului, cu barajul şi pitorescul lac 
de acumulare şi valea Şiretului constituind zone de mare interes 
turistic. 

Transporturile sînt bine dezvoltate, teritoriul judeţului fiind străbătut 
de trei linii de cale ferată care urmăresc cursul rîurilor Şiret (magis¬ 
trala Bucureşti —Suceava), Trotuş şi Bistriţa. Şosele modernizate sau 
în curs de modernizare stabilesc legătura atît între oraşele şi comunele 
judeţului, cît şi cu celelalte centre din ţară. 

Oraşele şi comunele judeţului Bacău găzduiesc importante vestigii ale 
trecutului poporului român. 

BACĂU. Fiind aşezat pe prima terasă a rîului Bistriţa, în apropierea 
frontierelor dintre cele trei state feudale româneşti. Bacăul a jucat un 
rol important în viaţa economică încă din sec. XV, fiind punct de 
vamă şi centru administrativ al Ţării de Jos. Prima menţiune documen¬ 
tară o avem din anul 1408. în 1431 un document aminteşte existenţa 
la Bacău a unui nucleu husit (majoritatea acestora erau refugiaţi din 
Ungaria şi Polonia), faţă de care domnitorul ţării. Alexandru cel Bun, 
avea o atitudine tolerantă. De altfel. Moldova era singurul loc din Europa 
unde husiţii erau recunoscuţi ca o comunitate legală. Dată fiind impor¬ 
tanţa economico-administrativă a Bacăului, dar şi pentru a-şi întări 
apărarea hotarelor ţării in această parte. Ştefan cel Mare ii va acorda 
o atenţie deosebită. 

în 1467, oraşul a fost ocupat de către trupele lui Mttei Corvin. în 
1482, Ştefan va aşeza la Bacău pe fiul său Alexandru, Din porunca 
domnului s-au ridicat curţi domneşti, iar în 1491 Biserica Precista. 
Dimitrie Cantemir vorbeşte elogios despre oraş, prezentîndu-1 ca pe 
un tîrg bogat, înfloritor. Meşteşugurile au cunoscut o largă răspindire, 
iar la inceputul şi mijlocul sec. XIX s-au creat primele manufacturi şi 
întreprinderi industriale. în 1841, Gh. Asachi a înfiinţat aici prima 



bc Judeţul Bacău / 89 

fabrică de hirtie, cu utilaje aduse de la Praga şi Viena. în 1885 a intrat 
în funcţiune Fabrica de hirtie « I.etea », în fiinţă pînă astăzi. 

Azi Bacăul este un oraş complet transformat, o aşezare urbană demnă 
de epoca noastră socialistă. 


Biserica Precista (Str. 9 Mai) a fost ctitorită de Alexandru Voievod, 
fiul lui Ştefan cel Mare, în anul 1491. Ea a fost construită după un plan 
asemănător celui de la biserica din Vaslui, avînd trei încăperi: naos, 
pronaos şi altar. 

în partea stingă, la intrare, se află pisania originală. Zidurile sînt din 
piatră brută, cu firide lungi pe abside şi două rînduri de ocniţe, ce 
înconjură ctitoria pe toate laturile. Două contraforturi sprijină absida 
altarului. Are o singură turlă, pe naos, aşezată pe o bază stelată (în 12 
vîrfuri). Pictura a fost refăcută în 1854. 

Ruinele Curţii Domneşti. Săpăturile arheologice care au început 
in urmă cu cîţiva ani au dovedit existenţa, nu departe de Biserica 
Precista, a unor rămăşiţe din complexul de construcţii ridicate 
aici de Alexandru, fiul lui Ştefan cel Mare. 

Casa memorială « George Bacovia » (Str. N. Bălcescu) poartă inscrip¬ 
ţia «în această casă s-a născut poetul George Bacovia 1881 — 1957 » 
şi prezintă fotografii şi documente privind viaţa şi activitatea 
acestuia. 

Muzeul judeţean Bacău (Str. K. Marx) prezintă o colecţie arheolo¬ 
gică din neolitic (ceramică din cultura Cucuteni A, B), obiecte şi unelte 
dacice. Alte exponate ilustrează epoca prefeudală şi feudală. Secţia de 
artă prezintă lucrări aparţinînd lui N. Grigorescu, Gh. Petraşcu, O. Băn- 
cilă, Th. Pallady, C. Ressu, I. Iser, Şt. Luchian, opere ale sculptorilor 
D. Paciurea, O. Han, I. Jalea, Gh. Anghel etc. 

Bustul lui Mihail Kogălniceanu (1817—1891; monumentul lui 
H. Atoneanu (1880 — 1920), militant socialist, participant la organi¬ 
zarea grevei generale din 1920, arestat şi asasinat în închisoare de către 
autorităţile burghezo-moşiereşti; Bustul lui Vasile Alecsandri (1821 — 
1890); monumentul ridicat în amintirea victimelor fascismului. 

în Bacău, mai multe locuri din oraş amintesc de lupta comuniştilor. 
Astfel, pe Str. Ştefan cel Mare nr. 145 a existat, între 1936 şi 1944, 
o casă conspirativă, în care aveau loc şedinţe ale organizaţiei locale 
P.C.R. şi se difuzau materiale de propagandă revoluţionară. Pe Str. 
Dr. Aroneanu nr. 18 se afla redacţia publicaţiei săptămînale anti¬ 
fasciste «Curierul», scoasă în 1935 din iniţiativa P.C.R. Tot în acelaşi 
an s-a editat ziarul « înainte », care milita pentru realizarea Frontului 
popular antifascist. Sediul redacţiei se afla pe Str. Ştefan cel Mare 
nr. 28. Pe Str. Cuza Vodă nr. 5 se află casa în care s-a născut Lucreţiu 
Pătrăşcanu, eminent militant al mişcării comuniste din România. 

Comuna Bereşti-Bistriţa (satul Brad). Aici, pe terasa stingă a Şire¬ 
tului, au fost descoperite urme de locuire încă din neolitic. Viaţa a 
continuat şi în perioada bronzului şi cea a fierului. Mare interes stîrnesc 
însă urmele de locuire din perioada dacică (sec. II î.e.n. — sec. 
II e.n.). 

Buhuşi. în oraşul Buhuşi poate fi vizitată Biserica din lemn Sf. 
Nicolae, aflată în cartierul Ciolpani. Inscripţia din pronaos spune că 
a fost construită in 1729. Atrage atenţia turnul clopotniţei, sprijinit 
pe şase stîlpi de stejar frumos ornamentaţi. Tot aici mai pot fi vizitate 
Hanul de la Gura Orbicului, construit, probabil, la sfîrşitul sec. 
XVIII si Conacul familiei Buhuşi, ridicat în prima jumătate a 
sec. XIX. 

Comuna Răcăciuni. Aici pot fi vizitate Bustul lui Alexandru Ioan 
Cuza, ridicat în anul 1912 de către Th. Vidali şi Bustul lui Spiru 
Haret, ridicat în acelaşi an, operă a sculptorului Fr. Storck. 

Comuna Horgeşti (Răcătău-Răzeşti). Pe terasa stingă a Şiretului, la 
punctul numit Cetăţuia se află urmele unei aşezări dacice (sec. I 
î.e.n. — sec. II e.n.). 

Comuna Răchitoasa. In această localitate se poate vizita Mănăstirea 
Răchitoasa, ridicată în anul 1697 de către marele spătar Ilie Enache 
din Ţifeşti sau « Frige Vacă », cum i se mai spunea. Ea este înconjurată 
cu un zid de piatră înalt de 6 ni, cu turnuri de apărare şi creneluri, con¬ 
struit în anul 1704. în 1739 şi 1836 aici s-au efectuat reparaţii. Construcţiei 
originale i-au fost adăugate clopotniţa şi alte clădiri. 

Tot aici se poate vizita Biserica de lemn «Cuvioasa Paraschiva», 
ridicată de Enache clucer, în anul 1667. 

Municipiul Giieorghe Gheorghiu-dej. în Borzeşti, localitate com¬ 
ponentă a municipiului, se pare că s-a născut Ştefan cel Mare. Aici 
a fost înălţată de către Ştefan şi fiul său Alexandru, Biserica Adormirea 
Maicii Domnului (1493 — 1494). Este o construcţie în stil moldo¬ 
venesc. Catapeteasma este din zid, iar cele două bolţi sînt realizate în 
sistemul de arce şi pandantive cunoscut în literatura de specialitate sub 
denumirea de «boltă moldovenească ». Ferestrele de la pronaos au 
chenarele în arc gotic. în exterior, la friză, se află un şir de discuri 
smălţuite. 

Pe şoseaua Gh. Gheorghiu-Dej—Adjud, pe la kilometrul 24 se află 
Podul de piatră al lui Ştefan cel Mare. 

Comuna Mănăstirea Caşin. Aici se poate vizita Mănăstirea Caşin, 
a cărei biserică datează din anul 1655, fiind ctitoria domnitorului Gheor- 
ghe Ştefan. Zidul de incintă a fost construit între 1820 şi 1830. 

Comuna Oituz a intrat în istorie în urma crîncenelor lupte purtate aici 
de ostaşii români împotriva trupelor invadatoare în timpul primului 
război mondial. în memoria celor căzuţi a fost ridicat aici, în anul 
1942, un monument comemorativ (sculptor — Ionescu Varo). 

Tîrgu Ocna. Oraş cu istorie multiseculară. Aici se făcea exploatarea 
sării încă de pe vremea romanilor. Călători, negustori sau misionari 
amintesc (1633, 1641, 1646) despre ocnele de lingă Tîrgu Trotuş, 
unde ulterior se va forma oraşul de azi. 

Aici pot fi vizitate citeva monumente interesante: Mănăstirea Rădu- 
canu, construită în anul 1664, de către vel logofătul Nicolae Buhuşi. 
Mănăstirea este înconjurată de un zid de piatră şi are pictură şi sculptură 
de mare valoare artistică. în incinta mănăstirii se află mormîntul lui 
Costache Negri (1812-1876). 

Biserica domnească Sf. Paraschiva construită din lemn, în anul 1725, 
de către Mihai Racoviţă şi soţia sa, Ana. Uşa de la intrare are un 
ancadrament cu motive decorative. 

Biserica din lemn Sf. Gheorghe (1761); Bustul lui Costache Negri, 
executat de Dimitriu Bîrlad. 

Comuna Berzunţi. Aici poate fi vizitată Biserica Adormirea Maicii 
Domnului, construită între anii 1556 şi 1562. Clopotniţa, ridicată 
ulterior, probabil în sec. XVII. Reparaţii în 1774, de mai multe ori în 
sec. XIX şi apoi în 1932 — 1934. Pictura a fost executată în 1836 

Importante Monumente Istorice 

1. Cetatea Oradiei 

2. Catedrala romano-catolică 

3. Şirul cu arcade 

4. Palatul episcopal — Muzeul « Ţării Crişului» 

5. Catedrala ortodoxă (Biserica cu lună) 

6. Teatrul de stat 

7. Muzeul memorial « Ady Endre» 

8. Muzeul memorial «Iosif Vulcan» 

9. Monumentul ostaşului român 

Importante Obiective Turistice 
Băile Felix, staţiune balneoclimaterică 

Băile 1 Mai, staţiune balneoclimaterică, rezervaţie botanică 
Cetăţile Ponorului şi Valea Galbenei, rezervaţie complexă 

Defileul Crişului Repede şi Peştera de la Vadu Crişului, 
rezervaţie complexă 

Parcul Naţional din Munţii Apuseni (în devenire) 

Peştera Măgura, valea Sighiştelului 
Peştera Meziad 

Peştera din Valea Leşului, rezervaţie speologică 
Peştera Vîntului, rezervaţie speologică, Suncuiuş 
Stlna de Vale, staţiune climaterică 



Judeţul Bihor 

Judeţul Bihor, situat in partea de nord-vest a României, este străbă¬ 
tut de rîurile Barcâu, Crişul Repede şi Crişul Negru, care curg de la 
est spre vest. Suprafaţa judeţului, de 7 535 km 2 , este destul de întinsă 
în comparaţie cu a altor judeţe, iar populaţia se ridică la circa 615 800 
de locuitori, cifre ce reprezintă 3,2% şi respectiv 3% din teritoriul 
şi populaţia întregii ţări. Densitatea populaţiei este de 81,7 loc/km 2 . 
Reşedinţa judeţului este municipiul Oradea. 

Relieful este variat, fiind dispus în trepte ce coboară de la est la vest, 
dinspre culmile Munţilor Apuseni spre Cîmpia de Vest. în est, 
pe teritoriul judeţului, se află culmile înalte, vestice, ale Munţilor 
Bihorului ce saltă peste 1 800 m şi masivele Codru Moma, Pădurea 
Craiului şi Plopiş (Şes) — de înălţimi mai mici (500 — 900 m) — ce 
completează ca o treaptă mult mai joasă silueta înaltă a Bihorului. 
Aceste culmi mai coborîte, ce pătrund ca nişte tentacule spre vest, 
sînt despărţite între ele de depresiunile Beiuşului, pe Crişul Negru, 
şi Vad-Borod, pe Crişul Repede. Dealurile piemontane fac trecerea 
spre treapta cea mai joasă, spre Cîmpia de Vest (Cîmpia Crişurilor, în 
sud şi Cîmpia Barcăului, în nord). 

Clima continental-moderată se află sub influenţa maselor de aer vestice, 
mai umede şi mai răcoroase. Temperatura medie anuală variază între 
6 şi 10,5°, iar cantităţile precipitaţiilor căzute cresc de la vest spre est, 
fiind cuprinse între 500 şi 1 200 mm. 

Reţeaua hidrografică, formată de Crişul Repede, Crişul Negru, Barcău 
şi afluenţii lor, prezintă mari variaţii de nivel, fapt ce a impus regulari¬ 
zarea cursurilor. 

Bogăţiile naturale ale subsolului sînt reprezentate prin resursele de 
lignit (Derna, Borumlaca, Vărzari, Suplacu de Barcău, Corniţei), 
bauxită (Munţii Pădurea Craiului), nisipuri bituminoase (Derna, Tătăruş), 
petrol (Suplacu de Barcău), argile refractare (Bălnaca), marmură (Băiţa, 
Chişcău), precum şi prin izvoare cu ape minerale (lîngă Oradea — Băile 
Felix şi 1 Mai). Resursele solului le formează întinsele suprafeţe ocupate 
de păduri (cer, gorun, gîrniţă, fag, brad, molid), păşuni şi fineţe 
naturale. 

Economia judeţului se caracterizează printr-o dezvoltare continuă a 
tuturor ramurilor economice. 

In producţia industrială, concentrată îndeosebi în municipiul Oradea, 
ponderea cea mai ridicată o au ramurile industriei uşoare — blănărie 
şi încălţăminte, confecţii, alimentară — urmate de industria energetică 
şi construcţii de maşini, metalurgia neferoasă — inclusiv extracţia —, 
industria chimică, exploatarea şi prelucrarea lemnului (Oradea, Beiuş). 
Bine dezvoltată este şi industria materialelor de construcţii (materiale 
refractare — Aştileu), a sticlei, porţelanului şi faianţei (Pădurea 
Neagră). 

Agricultura — intensivă şi multilaterală — deţine un rol important in 
economia judeţului, ocupînd peste 479 000 ha teren agricol, din care 
3/4 este teren arabil. Cernoziomul din vestul ţării a favorizat cultura 
cerealelor, judeţul Bihor situîndu-se, în cadrul ţării, pe primele locuri 
in producţia acestora. Dintre cereale se cultivă mai ales griul şi porumbul, 
iar dintre plantele tehnice, floarea-soarelui, sfecla de zahăr şi cartofii. 
Creşterea animalelor (bovine, porcine, ovine) are o pondere însemnată 
în agricultura judeţului atit datorită întinselor suprafeţe de păşuni 
şi fineţe, cit şi tradiţiei locuitorilor în acest domeniu, 
în limitele sale administrative, judeţul Bihor are o reţea deasă de aşe¬ 
zări, cuprinzînd opt oraşe, din care un municipiu (Oradea), cu 21 de 
localităţi componente, 87 de comune, din care trei suburbane şi 435 
de sate. Cel mai important centru economic şi social-cultural al judeţului 
şi unul dintre marile oraşe ale ţării este Oradea cu circa 154 700 
de locuitori. Celelalte oraşe, centre social-culturale şi ale diferitelor 

ramuri industriale (Salonla, Margbita, Beiuş, Ale/d , Dr. Petru Grocţa, 
Vaşcâu , Nucet) au sub 20 000 de locuitori fiecare. 

Prezenţa unor obiective turistice importante, precum şi existenţa unor 
monumente istorice sau de artă populară au contribuit la dezvoltarea 
turismului şi pe aceste meleaguri. 

Astfel, judeţul Bihor dispune de o importantă zonă turistică, situată 
in imediata apropiere a oraşului Oradea, unde se află complexul balneo¬ 
climateric Felix şi « 1 Mai ». 

Băile Felix sînt situate la poalele Dealului Craiu, la aproximativ 140 m 
altîtu3îne)~mtr-o zonă de păduri de fag şi stejar. Sînt amintite prima 
dată într-un document din 1763. Izvoarele cu ape minerale termale 
(46°), bicarbonatate, sulfatate, calcice, sodice, silicioase sint indicate 
în tratamentul unor afecţiuni ale aparatului locomotor şi ale sistemului 
nervos periferic, precum şi ale tubului digestiv şi ale glandelor anexe. 
Băile « / Mai », cunoscute încă din secolul al XVI-lea, pentru izvoarele 
sale cu ape minerale, sînt situate la poalele Dealului Somleu, în apro¬ 
piere de Băile Felix. Firişorul de apă caldă a pîriului Peţea, ale cărui 
izvoare îşi menţin o temperatură de 30 — 40°C, a permis creşterea spontană 
a unei specii termofile de nufăr (Dreţe) Nympbaea lotus var. tbermalis, 
monument al naturii, unic în Europa, şi a unei specii de melc de apă 
dulce, de asemenea socotit relictă, Melanopsis parreyssi. 

Prezenţa calcarelor şi a întinselor platforme de culme au prilejuit for¬ 
marea unui peisaj aproape unic prin varietatea şi frumuseţea sa: aşezări 
la mare altitudine, chei sălbatice, peşteri cu rîuri subterane, doline, 
izbucuri, locuri carstice, avene, ponoare ş.a. De aici şi interesul pentru 
turism şi odihnă, fiind cunoscută în acest sens staţiunea climaterică 
Stina de Vale (1 102 m), bază de alpinism şi punct de plecare in ex¬ 
cursii în Munţii Apuseni, aşezată într-o mică depresiune, aproape 
plată, din masivul Vlădeasa, de unde îşi adună izvoarele şi valea Iada. 
în cursul inferior, valea Iadei îşi taie chei cu pereţi verticali, iar în împre¬ 
jurimile satului Remeţi se dezvoltă o zonă carstică cu numeroase 
peşteri, între care Peştera din Valea Leşului este declarată şi monu¬ 
ment al naturii. La nord-vest de Stîna de Vale se află şi renumita peşteră 
Meziad din Munţii Pădurea Craiului, interesantă pentru relieful sub¬ 
teran pe care il oferă. Mult mai la sud de Stina de Vale, în Munţii Bihor, 
se află Cetăţile Ponorului , sistem de doline şi peşteri, ce se desfăşoară 
pe o suprafaţă de 36 km 2 . Aici se întîlnesc cele mai grandioase feno¬ 
mene carstice din România, de la cele mai neînsemnate pînă la cele 
mai evoluate. Ascunse in desişul întunecat al unor păduri de 
molid, Cetăţile Ponorului, formate din trei doline uriaşe legate în 
adine de o peşteră imensă, se caracterizează printr-o vegetaţie foarte 
bogată. Interesul pentru această zonă turistică este completat şi de 
complexul carstic al Văii Galbena (chei, cascade, cursuri subterane, 
izvoare etc.). 

în judeţul Bihor, foarte des vizitate sînt şi peşterile: Vadu Crişului, 
inclusă în rezervaţia naturală Vadu Crişului şi Peştera Vintului din 
Pădurea Craiului, situată în apropiere de Şuncuiuş, pe malul sting al 
Crişului Repede. Aceasta din urmă, străbătută de un curs subteran 
de apă, este considerată cea mai mare peşteră din ţara noastră ca lungime 
(18 km), prezentînd aspecte clasice de morfologie subterană cu depuneri 
in cruste albe de gips, care îmbracă pe suprafeţe întinse pereţii şi 
suprafeţele galeriilor. 

în sud-vestul masivului central al Bihorului, pe cursul superior al văii 
Sighiştelului, afluent al Crişului Negru, cu aspect de canion pe ultima 
porţiune (circa 100 m), se găsesc aproape 30 de peşteri, dintre care 
unele sint declarate monumente ale naturii. între acestea se remarcă 
în special Peştera Măgura, renumită pentru bogăţia de concreţiuni 
de mari dimensiuni şi Peştera Corbasca, cu forme carstice deosebit 
de pitoreşti şi interesante. 




Biserica mănăstirii Răducanu din Tîrgu Ocna 










Judeţul Bihor 



















Biserica de lemn din Rieni 









Biserica Sfîntul Gheorghe din Botoşani 


Muzeul memorial «Mihai Eminescu» din comuna cu acelaşi nume 













Casa Sfatului din Braşov cu turnul său înalt de 58 m 

Ruine ale vechilor fortificaţii braşovene 














Bastionul ţesătorilor, singurul păstrat în condiţii foarte bune 

în afara zonelor carstice, de un pitoresc deosebit, din munţii Pădurea 
Craiului şi Bihor, se remarcă şi platoul calcaros al Vaşcăului din Munţii 
Codru-Moma unde se găseşte izvorul carstic intermitent (izbuc) de la 
Călugări accesibil din comuna Criştioru de Jos. 

Toate aceste locuri sînt uşor accesibile, văile Crişului Repede şi ale 
Crişului Negru fiind însoţite atît de căi ferate, cit şi de şosele moderni¬ 
zate. De asemenea, de la Beiuş o şosea modernizată trece prin oraşul 
Dr. Petru Groza, de unde se bifurcă: una face legătura prin Vaşcău 
cu Brad (jud. Hunedoara), iar alta, modernizată, traversează 
Munţii Bihor, stabilind legătura cu Albac-Cimpeni (jud. Alba). 
Tot de la Beiuş, un drum în curs de modernizare traversează Munţii 
Pădurea Craiului indreptîndu-se spre Aleşd. Oradea este cel mai impor¬ 
tant nod feroviar şi rutier din cadrul judeţului, fiind în acelaşi timp 
şi punct de frontieră (Borş). 

Oraşele ca şi multe dintre localităţile judeţului sînt păstrătoare a unor 
importante monumente istorice şi de artă, atrăgînd numeroşi turişti 
din ţară şi străinătate. 

ORADEA. Resturi de cultură materială scoase la iveală pe teritoriul 
judeţului, precum şi pe cel al municipiului Oradea, demonstrează că 
aceste pămînturi au fost locuite încă din neolitic (descoperiri la Oradea, 
Sîntandrei, Săcueni). La Otomani şi Sălacea au fost găsite urme de 
cultură materială din perioada bronzului. în zona celor trei Crişuri s-au 
dezvoltat numeroase aşezări dacice. La Oradea s-a descoperit un 
mare tezaur monetar dacic. Teritoriul judeţului Bihor a rămas în afara 
graniţelor provinciei romane, continuînd a fi locuit de populaţia dacă 
liberă. Urmele acesteia au fost găsite la Oradea, unde săpăturile arheo¬ 
logice au scos la iveală o necropolă. în perioada sec. IV —X, alături de 
urmele culturii materiale a populaţiei autohtone, au fost descoperite 
şi urme ale unor populaţii migratoare. Astfel, s : au descoperit urme din 
timpul vremelnicei stăpîniri hunice (sec. V). în sec. IX —X, pe teri¬ 
toriul judeţului s-a format un voievodat condus de Menumorut, 
care îşi stabilise centrul în cetatea Biharea. Despre această perioadă 
informaţii preţioase găsim în cronica unui autor anonim, intitulată 
Gesta Hungarorum. Urmele cetăţii Biharea se pot vedea şi azi in apropiere 
de Oradea. După lupte crîncene, trupele maghiare au cucerit cetatea. 
Paralel cu formele de organizare ale statului feudal maghiar — în 
această zonă — ca şi in altele din Transilvania au continuat să existe 
instituţii administrative româneşti, sub numele de districte. Sînt menţi¬ 
onate astfel districtul Suplacului (de Zeplak 1374) şi cel al Beiu- 
şului (1444). 

în anul 1204, un document papal menţionează existenţa unei numeroase 
populaţii ortodoxe în dieceza Oradiei şi cerea măsuri urgente pentru 
aducerea ei în stare de supunere faţă de scaunul apostolic. în 1241, 
in timpul marii invazii tătăreşti, grupul condus de Kadan şi Buri a 
pătruns în Transilvania prin pasul Rodnei, ocupind şi devastînd mai 
multe oraşe, printre care şi Oradea. Faptele petrecute atunci au fost 
relatate pe larg în cronica lui Rogerius Carmen miserabile. 
Datorită poziţiei sale, Oradea a fost încă de timpuriu un important 
centru economic şi strategic. în cadrul campaniei de reforme mone¬ 
tare iniţiate în Transilvania de către Carol Robert de Anjou in perioada 
1323 — 1338, într-o serie de oraşe, printre care şi Oradea, s-au înfiinţat 
monetării. Dumitru — episcopul Oradiei — a fost trimis de către 
regele maghiar de mai multe ori ca sol la domnitorul Nicolae-Alexandru, 
între anii 1345 şi 1355. 

în războiul ţărănesc din 1514, condus de Gheorghe Doja, au participai 
şi locuitori din oraş şi împrejurimi care în mai au înfrînt ostile nobililor 
la Săcueni şi Oradea. Deşi în iunie, principalele forţe răsculate au fost 

înfrînte la Timişoara, unele cete de răsculaţi din Bihor continuau 
să lupte încă în luna iulie, obţinînd chiar şi unele succese, 
în 1527, în părţile Zarandului şi Aradului a izbucnit o nouă răscoală, 
condusă de îvan Nenado. Răsculaţii înfrinseseră trupele voievodului 
Transilvaniei, dar au fost înfrînţi de cele ale episcopului de Oradea. 
Ca urmare a noii situaţii politice create după victoriile repurtate de 
turci împotriva regatului maghiar la Mohăcs (1526) şi în 1541 s-a consti¬ 
tuit paşalicul de la Buda care cuprindea Ungaria centrală. Transil¬ 
vania a devenit principat autonom, vasal sultanului; în cadrul acestuia 
era înglobat şi Bihorul. în 1660, turcii ocupă Oradea şi întreg ţinutul 
pe care le vor stăpini pînă în 1692. 

Sec. XVIII aducea cu sine intensificarea luptei poporului român pentru 
eliberarea naţională. Programul de luptă schiţat de tînăra burghezie 
românească punea la loc de frunte problema emancipării naţionale, 
în 1848, populaţia Oradiei, prin însufleţite adunări, s-a declarat gata 
să lupte pentru înlăturarea rînduielilor feudale. 

în sec. XIX, Oradea continuă să joace un important rol economic, 
fiind un oraş de legătură între Transilvania, Banat şi centrele apusene 
ale Imperiului habsburgic. Un moment important in viaţa politico- 
culturală a oraşului este înregistrat în 1851, cînd, din iniţiativa lui 
Alexandru Roman, s-a înfiinţat Societatea literară a junimii române 
studioase la Academia de drepturi şi Arhigimnaziul din Oradea Mare, 
care a militat pentru propăşirea culturii şi strîngerea legăturilor cu 
alte centre culturale din Transilvania şi din vechea Românie. în 1865 
a apărut la Pesta revista « Familia » condusă de Iosif Vulcan. Începînd 
din 27 aprilie 1880 şi pînă la 31 decembrie 1906, ea va apărea la Oradea 
şi va fi un important mesager al culturii româneşti, publicînd producţii 
ale unor mari personalităţi ale literaturii noastre, 
între anii 1868 şi 1870, la Oradea, ca şi în alte centre transilvănene, 
s-au creat primele organizaţii muncitoreşti. în 1890 s-au înfiinţat sindi¬ 
cate grupate pe profesiuni. în 1904, proletariatul din Oradea a organizat 
o grevă generală de protest, care a durat 24 de ore, împotriva atrocită¬ 
ţilor săvîrşite de autorităţi la Aleşd. Trupele au reprimat o răscoală 
la care participau circa 5 000 de ţărani, 33 de răsculaţi fiind ucişi. în 
1905, în oraş au avut loc noi acţiuni greviste. Dar perioada de maximă 
efervescenţă revoluţionară s-a înregistrat în anii primului război 
mondial. în decembrie 1917, sub conducerea organizaţiei social-demo- 
crate din oraş, s-au desfăşurat ample demonstraţii pentru pace, pentru 
dreptul popoarelor la autodeterminare. La 29 septembrie /12 octombrie 
1918, la Oradea s-a întrunit Comitetul executiv al Partidului Naţional- 
Român care a adoptat în unanimitate declaraţia redactată de Vasile 
Goldiş, în care se arată hotărîrea naţiunii române din Transilvania de 
a se aşeza « printre naţiunile libere ». Oraşul a cunoscut din plin clocotul 
revoluţionar din acele zile frămîntate, premergătoare actului Unirii 
de la i Decembrie 1918. 

După crearea partidului comunist mişcarea revoluţionară din Oradea 
a cunoscut o mare dezvoltare. în ciuda măsurilor represive, comuniştii 
s-au situat în fruntea maselor muncitoare, mobilizindu-le la luptă 
împotriva exploatării, pentru apărarea independenţei naţionale. în 
1926, oraşul a fost zguduit de puternice acţiuni greviste. în acelaşi 
an, in oraş a funcţionat o tipografie ilegală a partidului comunist 
condusă de Pavel Tcacenco. între anii 1926 şi 1927, o altă tipografie 
ilegală funcţiona în locuinţa militantei uteciste Haia Lifşiţ, de pe Calea 
Clujului nr. 34. într-o casă de pe Str. Păcii, în 1933, muncitorii din 
oraş au ţinut o şedinţă, în care au hotărit solidarizarea lor cu greva 
muncitorilor ceferişti din Bucureşti. Mulţi ani a activat la Oradea 
B61a Breiner, membru in Secretariatul C.C. al P.C.R. Casa sa de pe strada 
ce-i poartă numele a fost multă vreme centrul activităţii organizaţiei 
judeţene a P.C.R. 



bh Judeţul Bihor / 09 

Mobilizate de puternicul nucleu comunist al oraşului, masele populare 
din Oradea au ieşit în stradă şi şi-au manifestat profundul dezacord 
faţă de prevederile dictatului de Ia Viena, impus poporului român 
in 1940. 

Momente de eroism şi abnegaţie, de dragoste fierbinte pentru ţară 
s-au petrecut în zilele crîncenelor lupte pentru eliberarea ţării de sub 
jugul fascist. La 12 octombrie 1944, oraşul a fost eliberat de către trupele 
române şi sovietice care primiseră şi concursul larg al populaţiei de 
prin părţile locului. 

Azi Oradea este unul dintre marile oraşe ale ţării, cu o puternică 
industrie şi cu largi perspective de dezvoltare. 

* 

Cetatea Oradiei. Primele fortificaţii au fost ridicate în sec. XI. Din 
aceste construcţii nu s-a mai păstrat nimic, fiind distruse de către 
tătari. în cursul sec. XIV —XV s-au ridicat noi fortificaţii, dar acestea 
au fost înglobate în cadrul unei noi cetăţi de tip bastionar, construită 
între 1570 şi 1589. In sec. XVII—XVIII i s-au adus importante trans¬ 
formări. 

Catedrala romano-catolică (Str. Stadionului) construită după proiectul 
lui Franz Anton Hillebrandt, între anii 1750 şi 1779, este cea mai 
mare biserică în stil baroc din ţară. în interiorul său se păstrează mai 
multe fresc eexecutate de pictorul Johann Nepomuk Schoph din Praga. 

Şirul cu arcade (sec. XVIII), construcţie barocă; faţada parterului 
este formată dintr-un coridor de peste 100 m lungime, cu arcade 
romanice (Şirul canonicilor) Mihai. 

Palatul episcopal sau cum i se mai spune Palatul cu 365 de ferestre 
este o impunătoare clădire în stil baroc, construită în aceeaşi vreme 
cu Catedrala romano-catolică, după planurile aceluiaşi arhitect vienez 
Franz Anton Hillebrandt. Locul central în clădire îl ocupă vestita sală 
festivă, de formă ovală. în capela palatului se păstrează pictura execu¬ 
tată de Schoph, restaurată în ultimul timp. 

Edificiul este cea mai de seamă realizare a arhitectului Hillebrandt şi 
cel mai important monument în stilul barocului din ţara noastră. 
Actualmente, palatul găzduieşte Muzeul Tării Crisului. cu cele 
patru secţii: istorie, artă, artă populară şi ştiinţele naturii — unul 
dintre cele mai mari şi complexe din ţară. Muzeul prezintă importante 
exponate: gravuri ale lui A. Diirer, o valoroasă colecţie de ouă pictate 
(încondeiate) (circa 10 000 de piese) etc. 

Catedrala ortodoxă sau Biserica cu lună, cum mai este ea cunos¬ 
cută, a fost construită între anii 1784 şi 1790, după planurile arhitec¬ 
tului Jakob Eder. în 1784 George Ruppe a propus ca în turnul bisericii 
să fie montată o sferă cu diametrul de 3 m. Cu ajutorul unui mecanism, 
sfera se deplasează după mişcarea de rotaţie a Lunii în jurul Pămîntului, 
devenind un punct de atracţie al oraşului. Vopsită jumătate în negru 
şi jumătate în auriu, sfera redă, în rotirea sa, toate fazele Lunii. Meca¬ 
nismul funcţionează cu precizie şi azi. 

Teatrul de stat funcţionează într-o clădire construită în stil neoclasic 
la sfîrşitul sec. XIX. 

Biblioteca municipală a fost construită în 1905, cuprinzînd elemente 
de baroc, rococo şi Renaştere, pe fostul loc al edificiului care a servit 
ca sediu generalului Bem, în anul 1849. în oraş mai pot fi vizitate: 
Pasajul «Vulturul Negru» (începutul sec. XX); Biserica ruteană 
şi Biserica din lemn (sec. XVIII). 

Mumii memorial " Ady End r e » (1877 — 1919). La Oradea, marele 
poet maghiar şi-a petrecut numai ciţiva ani, dar foarte rodnici pentru 

activitatea sa creatoare. Aici, în cadrul societăţii « Holnap », şi-a definit 
personalitatea sa poetică. Documentele expuse ilustrează momente 
importante din viaţa şi munca lui Ady Endre. 

Muzeul memorial «Iosif Vulcan». -M embru marcant al societăţii 
ASTRA, preşedinte al secţiunii literare a Academiei Române (1905 — 
1906), Iosif Vulcan a desfăşurat o laborioasă şi multilaterală activitate 
culturală (poet, dramaturg, publicist). în 1865 a înfiinţat revista 
« Familia », pe care a condus-o timp de 41 de ani, fără întrerupere. în 
această revistă şi-a făcut debutul marele poet Mihai Eminescu, şi ceva 
mai tîrziu (1884), şi George Coşbuc. Aici au publicat V. Alecsandri, 
D. Bolintineanu, Gr. Alexandrescu, B. Ştcfănescu Delavrancea, 
B. P. Hasdeu, O. Goga etc. « Familia » este prima publicaţie în limba 
română în care a apărut un articol despre Karl Marx (nr. 51 din decem¬ 
brie 1871). 

Muzeul prezintă numeroase exponate care definesc personalitatea lui 
Iosif Vulcan şi ajută la înţelegerea uneia dintre cele mai importante 
perioade din cultura poporului român. 

Monumentul ostaşului român a fost ridicat în amintirea eroilor 
căzuţi în lupta împotriva ocupanţilor hitlerişti. 

Cetatea Biharea, reşedinţa lui Menumorut (sec. X), se află la circa 13 km 
de oraş, pe şoseaua spre Satu Mare. Cetatea avea o formă dreptunghiu¬ 
lară (115 X 150 m) şi era înconjurată de un şanţ cu lăţimea de 15 — 20 m 
şi de un val de pămînt. După înfrîngerea lui Menumorut, cetatea a 
fost părăsită şi s-a ruinat. 

Comuna Girişu de Criş. în satul Cheresig se află un donjon con¬ 
struit în sec. XIII. Edificiul, cu mai multe etaje, a fost realizat din cără¬ 
midă şi are un plan poligonal. La etajele inferioare au fost prevăzute 
metereze, iar la cele superioare ferestre de formă dreptunghiulară. 
Este un edificiu impunător şi bine conservat. 

Beiuş, renumit centru cultural, are ca monumente mai deosebite: 
Liceul « Samuil Vulcan», înfiinţat în 1828 şi reorganizat în 1853; 
ruinele unei biserici romano-catolice (sec. XIII), iar în apropiere 
se află ruinele cetăţii de la Finiş. 

Salonta. Aici poate fi vizitat Turnul ciunt al cetăţii, în care s-a orga¬ 
nizat Muzeul memorial «Arany Jânos», închinat poetului clasic 
maghiar născut în localitate. 

Pe teritoriul judeţului Bihor există numeroase biserici construite din 
lemn, reprezentative pentru arhitectura transilvăneană din sec. XVIII. 
Amintim doar cîteva dintre acestea: 

Rieni, Dumbrăvani (corn. Bunteşti), Totoreni (corn. Tărcaia), 
Gheghie (corn. Auşeu) etc. 

Pe teritoriul judeţului s-au făcut importante descoperiri arheologice. 
La Otomani (în comuna Sălacea) s-a descoperit o aşezare fortificată 
din epoca bronzului. Din aceeaşi perioadă datează şi cetăţuia de la 
Sălacea. 





Planul Oraşului Bistriţa 



Importante Monumente Istorice 

1. Biserica ortodoxă (a minoriţilor) 

2. Fragmente din Zidul cetăţii 

3. Tumul dogarilor 

4. Casa lui Ioan Zidaru 

5. Biserica evanghelică 

6. Casa argintarului — Muzeul de istorie 

7. Monumentul « Andrei Mureşanu » 

• Hotel 

Importante Obiective Turistice 
Colibiţa, staţiune climaterică 

Molidul candelabru, arbore ocrotit, Tihuţa, Munţii Birgăului 
Peştera Tăuşoarc, rezervaţie speologică, Munţii Rodnei 
Singeorz-Băi, staţiune balneoclimaterică 
Valea Vinului, staţiune balneoclimaterică 



Judeţul Bistrita-NAsăud 


i 


Judeţul Bistriţa-Năsăud este situat în nordul ţării, fiind ca în¬ 
tindere (5 305 km 2 ) unul dintre judeţele mijlocii ale României 
(2,2% din suprafaţa ţării). Are o populaţie de peste 285 000 de locui¬ 
tori, (peste 1,4% din întreaga populaţie a ţării) şi o densitate medic 
de 53,8 loc./km 2 , cu mult sub valoarea mediei pe ţară. Reşedinţa 
judeţului este oraşul Bistriţa. 

Relieful, în general înalt şi destul de fragmentat, cuprinde în nord, est 
şi sud-est o mare parte din Munţii Rodnei (vf. Ineu, 2 280 m) şi Munţii 
Bîrgău, precum şi unele prelungiri ale munţilor Ţibleş şi Căliman. 
Gheţarii care au sălăşluit în vremurile cuaternarc pe culmile înalte ale 
Munţilor Rodnei au lăsat urme, creînd creste ascuţite şi circuri glaciare 
care adăpostesc lacuri de aceeaşi origine, cu ape limpezi, de o rară 
frumuseţe (I-ala, Buhăescu). în partea vestică se află înălţimile delu¬ 
roase ale Podişului Transilvaniei, respectiv dealurile Suplaiului, Năsău- 
dului şi Bistriţei care ating pînă Ia 600 m altitudine; în zona centrală 
a Dealurilor Bistriţei se găseşte Depresiunea Bistriţei. 

Clima are un caracter continental-moderat, diferenţiat în funcţie de 
relief. Astfel, temperaturile medii anuale variază de la 9° în sud-vest, 
in zona deluroasă, la 0° în nord-est, în masivul Rodnei. Precipitaţiile 
variază de la 650 Ia 1400 mm anual, valorile maxime fiind înregistrate 
tot în masivul Rodnei. 

Reţeaua hidrografică este formată din Someşul Mare, pornit de sub 
crestele Rodnei, şi afluenţii săi (Şieul cu Bistriţa şi Sălăuţa). 

Relieful, dominant muntos şi deluros, pune în evidenţă un bogat fond 
forestier (păduri de gorun, fag, molid şi brad) şi întinse pajişti alpine, 
în subsol se găsesc zăcăminte de minereuri neferoase (cupru, plumb, 
zinc, fier, aur, argint), roci pentru construcţii, gaz metan, importante 
zăcăminte de sare, precum şi numeroase izvoare cu apă minerală, cu 
deosebite însuşiri terapeutice. 

Economia judeţului are un caracter complex, bazindu-se atit pe agricul¬ 
tură, cît şi pc industrie, aceasta din urmă cunoscind o dezvoltare deose¬ 
bită in ultimul deceniu. Principalele ramuri ale industriei judeţului 
sint: exploatarea şi prelucrarea lemnului, industria celulozei şi hîrtiei 
(Prundu Birgăului, llva Mică, Bistriţa Bîrgăului) şi industria alimen¬ 
tară (Bistriţa). 

Industria extractivă este dezvoltată în localităţile Valea Vinului (mine¬ 
reuri neferoase), Anicş şi Sîngcorz-Băi (marmură, travertin), Parva 
(caolin). 

în judeţul Bistriţa-Năsăud, datorită condiţiilor de relief, suprafaţa 
arabilă ocupă numai 109 500 ha, aproximativ 38% din totalul suprafeţei 
agricole de 292 700 ha, cea mai mare parte din suprafaţa aericolă fiind 
deţinută de păşuni, fineţe şi pomi fructiferi, 

Principalele culturi agricole sint porumbul, griul şi cartoful, iar în 
cadrul pomiculturii, ramură ce situează judeţul în primele locuri pc 
ţară, producţia de mere şi de prunc totalizează aproape 90% din recolta 
de fructe a judeţului. Condiţiile pedoclimatice au favorizat cultura 
viţei de vie, fiind cunoscută în acest sens podgoria de la Lechinţa. 
întinsele păşuni alpine au permis dezvoltarea din vechime a creşterii 
animalelor, densitatea la ovine şi bovine fiind peste media pe ţară. 

In limitele judeţului se află patru oraşe, 14 localităţi componente ale 
oraşelor, 53 de comune şi 235 de sate. 

Oraşul Bistriţa, situat la poalele Munţilor Birgău, cu circa 29 727 de 
locuitori, cunoscut încă din evul mediu ca un important centru meşte¬ 
şugăresc şi comercial, este astăzi cel mai mare şi important centru 
economic din cadrul judeţului. Celelalte oraşe — Năsăud, Singeor^-Băi 
şi Beckan —, deşi au sub 10 000 de locuitori, sînt cunoscute pentru 
funcţiile lor culturale, balneare şi de comunicaţii. Astfel, oraşul Năsăud, 
situat pe valea Someşului Mare, are bogate tradiţii culturale, în vesti¬ 
tele saie şcoli învăţînd oameni de seamă ai poporului român. Oraşul 
balneoclimateric Singcorz-Băi, situat într-o frumoasă regiune, la poalele 

Munţilor Rodnei, este o staţiune de interes republican, cunoscută 
pentru izvoarele sale cu ape minerale carbogazoase, bicarbonatate, 
cloruro-sodice, calcice, indicate în tratamentul bolilor de stomac şi ficat. 
Tot pe teritoriul judeţului se află staţiunea climaterică Colibifa şi 
frumoasa staţiune balneoclimaterică Valea Vinului (corn. Rodna), cu 
izvoare minerale carbogazoase, bicarbonatate, sodice, slab feruginoase, 
indicate în dispepsii hipoacide, anemii, debilitate, şi mica staţiune 
climaterică şi loc de practicare a schiului — Piatra Fintinelor (corn. 
Tiha Bîrgăului). 

Varietatea şi frumuseţea naturii, satele ascunse printre livezi, portul 
popular şi obiceiurile străvechi prezintă puncte deosebite de atracţie 
turistică. 

Impresionanta culme principală a Rodnei, de unde se desfăşoară o 
largă panoramă spre toate zările. Munţii Bîrgău şi Căliman, precum şi 
dealurile mai scunde, îmbrăcate de livezi, oferă în tot cursul anului 
posibilităţile desfăşurării turismului. 

Muntele atrage atît vara, cînd totul este îmbrăcat în verdeaţă, pajiştile 
alpine oferind o adevărată desfătare de culori, cit şi iarna, cînd mantia 
albă de zăpadă contrastează cu cenuşiul stîncilor şi verdele întunecat 
al pădurilor de molid. Deosebit de pitoresc este Pasul Tihuţa, prin care 
se stabileşte legătura, trccînd peste munţii scunzi ai Bîrgăului, intre 
Depresiunea Domelor şi Depresiunea Bistriţei. Aici, în dreptul satului 
Tihuţa, la kilometrul 101,7 se află molidul candelabru , denumit « Regele 
brazilor », cu o coroană bogată, declarat monument al naturii. 

La sud de Munţii Rodnei şi la nord de Someşul Mare, în apropierea 
vîrfului Bîrlca se află un alt monument al naturii Peştera Tăuşoare, 
lungă de 5 km şi adîncă de 400 m (cea mai adîncă peşteră din România). 
Prezintă interes nu numai prin sistemul său hidrografic subteran, ci 
şi prin formele de concrcţionarc ce alcătuiesc un relief deosebit dc 
atrăgător. 

Teritoriul judeţului Bistriţa-Năsăud reprezintă, îndeosebi în zona 
montană, un important domeniu dc vinătoarc din ţară, pentru urşi, 
cerbi, mistreţi, jderi, rîşi, cocoşi dc munte. 

Cuprinzînd un relief accidentat şi in marc parte montan, judeţul Bistriţa- 
Năsăud are o reţea mai puţin densă de căi de tranzit, principalele linii 
urmărind văile apelor. Atît căile ferate, cit şi şoselele, în curs de moder¬ 
nizare, se desprind din braţul comun Dej-Beclean. Astfel, o şosea 
modernizată porneşte spre Bistriţa, legînd-o mai departe, prin 
Pasul Bîrgău (Tihuţa), cu « Ţara Domelor ». Cealaltă şosea, nordică, 
porneşte spre Năsăud, iar dc aici prin pasul Şetref spre Maramureş. 
Din nodul feroviar Beclean, o cale ferată ce trece prin Năsăud şi Ilva 
Mare face legătura cu Vatra Dornei şi alte localităţi din Moldova. 
Drumuri de munte şi poteci marcate fac accesibilă turistului atît zona 
înaltă a Munţilor Rodnei, cei mai semeţi din grupa nordică a Carpa- 
ţilor Orientali, cît şi Munţii Bîrgăului, scunzi şi uşor de trecut din 
toate direcţiile. 

O scurtă călătorie în trecutul istoric al acestor locuri o vom face amin¬ 
tind monumentele sale mai importante. 

BISTRIŢA. Pe teritoriul judeţului de azi, în sec. XIII era menţionat 
un vechi district — Vallis vallachalis — locuit de populaţie româ¬ 
nească. Pe lingă acesta, el îngloba vechiul district săsesc al Bistriţei, 
părţi din comitatele Solnoc şi Dăbica. Bistriţa — reşedinţa judeţului — 
este unul dintre cele mai vechi oraşe din România. în sec. XII, colo¬ 
niştii saşi aduşi de regele Ungariei, Geza II, au contribuit la dezvol¬ 
tarea oraşului, care a devenit repede un înfloritor centru meşteşugă¬ 
resc. în sec. XV —XVIII, Bistriţa era un mare furnizor de mărfuri 
pentru tîrgurilc moldoveneşti. în sec. XVI, oraşul a devenit şi un 
important centru cultural. Din 1596 ni s-a păstrat regulamentul dc 

funcţionare al unei şcoli umaniste. Cam în aceeaşi vreme s-a organizat 
arhiva oraşului, în care s-au păstrat documente de mare însemnătate, 
îndeosebi pentru legăturile dintre ţările române. In sec. XVIII, la 
Bistriţa funcţiona un gimnaziu, ce continua vechea şcoală. 


Cel mai vechi şi interesant monument dc arhitectură din oraş este 
Biserica ortodoxă, fostă a minoriţilor, construită pe la 1270 — 1280, 
cu adăugiri ulterioare (sec. XIV). Planul este de biserică-sală, dar 
interiorul a fost complet refăcut în epoca barocă. In exterior are contra¬ 
forturi înalte, în două trepte. 

Cetatea feudală nu s-a păstrat. Se pot vedea resturi din zidul de 
incintă al oraşului şi turnul dogarilor (Str. M. Kogălniceanu). Un 
interes aparte trezeşte grupul dc case care formau ansamblul civil 
din fosta cetate. O menţiune aparte merită casa lui loan Zidaru 
(Piaţa Centrală), meşter iscusit, care a lucrat şi-n Moldova, în timpul 
lui Petru Rarcş. 

Biserica evanghelică (Piaţa Centrală) a fost construită iniţial în scc. 
XIV şi completată în ccl următor. O inscripţie ne spune că în martie 
1560 sub conducerea arhitectului italian Petrus Italus, au început 
ample lucrări de consolidare şi completare care s-au încheiat în 1563; 
ele au dat de fapt forma actuală a edificiului. Bisericii hală, cu tribune 
peste navele laterale, i-au fost adăugate clemente noi (portalul prin¬ 
cipal şi alte două laterale, frontonul de vest articulat prin trei registre 
de colonete angajate) indicînd influenţe ale Renaşterii. Turnul bisericii 
măsoară 75 m. 

La Biserica evanghelică s-a păstrat un valoros mobilier lucrat dc meş¬ 
terul Johannes Begler, in 1516. 

Un alt monument interesant al oraşului este Casa parohială, construită 
din piatră în sec. XVI. 

Casa argintarului (Str. Doinei) a fost construită în scc. XVI. Astăzi 
clădirea adăposteşte Muzeul de istorie Bistriţa, care prezintă inte¬ 
resante colecţii de arheologic, ştiinţele naturii şi etnografie. 

Monumentul Andrei Mureşanu a fost ridicat in Piaţa Centrală în 
memoria poetului, publicistului şi animatorului culturii româneşti în 
Transilvania, A. Mureşanu (1816 — 1863), născut în acest oraş. Monu¬ 
mentul este opera sculptorului C. Medrea. 

NAsăud este unul dintre importantele centre dc cultură românească 
din judeţ, fiind amintit pentru prima dată intr-un document din anul 
1440. Faima lui se datoreşte şcolilor ce datează din sec. XVIII (şcoala 
primară — 1766; şcoala normală — 1770). In 1863, la Năsăud s-a 
înfiinţat un liceu, cu o bibliotecă bogată, la care au învăţat personali¬ 
tăţi marcante ale culturii româneşti: George Coşbuc, Liviu Rebrcanu, 
loan Pop-Reteganul, Tiberiu Brediceanu etc. 
în oraş se poate vizita: 

Muzeul local (Str. Republicii), întemeiat in 1931, funcţionează in 
clădirea «Cazărmci Svarda» — fosta reşedinţă, între 1763 — 1850, a 
Regimentului 2 grăniceresc, ea însăşi monument istoric. Muzeul 
prezintă peste 10 000 de exponate infăţişînd evoluţia vieţii pe aceste 
locuri, din comuna primitivă pînă-n zilele noastre. Secţia de ştiinţele 
naturii ilustrează fauna şi flora regiunii. 

Liviu Rebreanu, localitate componentă a oraşului Năsăud, este locul 
de naştere al marelui prozator Liviu Rebreanu (1885 — 1944). Casa în 
care s-a născut a fost amenajată ca muzeu memorial. Se pot vedea 
obiecte personale, documente, fotografii etc. In faţa casei se află un 
Bust al scriitorului. 

Comuna Coşbuc. în trecut se numea Hordou, dar a preluat numele 
celui care l-a făcut cunoscut — George Coşbuc (1866 — 1918). Locali¬ 
tatea este menţionată prima dată în 1530. în 1954 a fost montată o 
placă comemorativă pe casa în care s-a născut poetul. Cu acelaşi 
prilej s-a dezvelit şi un Bust al lui G. Coşbuc, operă a sculptorului 
C. Mcdrea. 

în casă s-a organizat Muzeul memorial « George Coşbuc » prezentind 
documente şi fotografii ce ilustrează momente din viaţa şi activitatea 
marelui poet. 

Reteag, comuna Petru Rarcş, este satul în care s-a născut publicistul 
şi folcloristul Ioan Pop-Rcteganul (1853 — 1905), a cărui casă este 
amenajată ca muzeu memorial. 

Ciceu-Mihăieşti, sat în comuna Petru Rareş, este cunoscut datorită 
cetăţii Ciceiului ce exista aici. încă în sec. XIII documentele amin¬ 
teau existenţa unei puternice fortificaţii. în anul 1489, cetatea a fost 
dăruită lui Ştefan cel Mare; ea a fost în mina voievozilor moldoveni 
pină în vremea primei domnii a lui Alexandru Lăpuşncanu (1552 ■— 
1561). Azi nu se mai păstrează dccit un fragment de zid şi subsolul 
săpat în stincă. 

Rodna este o localitate străveche. Oraşul este atestat pentru prima 
dată în 1235. în 1241 a fost distrus de tătari, dar s-a refăcut destul de 
repede. în sec. XV, minele de aur de aici, ca şi întreaga vale a Rodnci, 
erau în stăpinirea Iui Ştefan cel Mare. După lupta de la Feldioara 
(1529), oraşul cu minele sale au reintrat în posesiunea domnitorului 
Petru Rareş, după o scurtă stăpînire a lor de către regele ungar. 

I.a Rodna se afla punctul de vamă pentru mărfurile pe care bistriţenii 
Ic vindeau în Moldova. 

în localitate, pe platoul dinspre Anieş se află ruinele unei cetăţi 
construite in sec. XI. în 1859, aici a fost ridicată o biserică care a 
inclus şi o parte a unei construcţii mai vechi, de plan bazilica!, datind 
din ultimul sfert al sec. XIII. 






Planul Municipiului Botoşani 


Importante Monumente Istorice 

1. Biserica Uspenia 

2. Biserica Sf. Gljeorghe 

3. Muzeul de istorie 
• Hotel 

Importante Obiective Turistice 
Tudora, rezervaţia arboretului de tisă 



Judeţul Botoşani 

Situat în extremitatea nord-estică a României, între rîurile Şiret şi 
Prut, judeţul Botoşani are o suprafaţă de 4 965 km 2 şi o populaţie de 
peste 483 000 de locuitori, cifre ce reprezintă aproximativ 2,1% din 
suprafaţă şi 2,3% din populaţia ţării. Are o densitate de 97,4 loc./km 2 , 
aceasta fiind superioară mediei pe ţară. Reşedinţa judeţului este muni¬ 
cipiul Botoşani. 

Teritoriul judeţului se suprapune părţii nord-estice a Podişului Moldo¬ 
venesc, cuprinzînd partea nordică a Depresiunii intracolinare a Jijiei, 
cunoscută şi sub numele de Cîmpia Moldovei. Relieful, uşor vălurit, 
este format dintr-o asociere de culmi domoale, ce nu depăşesc în medie 
250 m, separate de văi largi cu lunci inundabile. Spre vest, către Podişul 
Sucevei, înălţimile cresc, depăşind 500 m, ele reprezentînd prelungirile 
nordice ale Dealului Mare. în vest Şiretul şi în est Prutul formează largi 
culoare depresionare, cu lunci extinse şi terase. 

Clima arc un caracter continental mai pronunţat şi mai puternic influ¬ 
enţat de aşezarea nordică a judeţului, temperatura medie anuală fiind 
mai scăzută decît în restul ţării (9,5—8°). Precipitaţiile atmosferice 
au valori cuprinse între 500 şi 600 mm anual. 

Teritoriul judeţului este străbătut de la nord-vest spre sud-est de Jijia 
şi afluenţii săi, mai importanţi fiind, Miletinul şi Sitna. Aceştia au un 
regim de scurgere neregulat; primăvara produc inundaţii mari, iar 
vara nivelurile apelor scad foarte mult, ajungînd pînă la secări, 
ceea ce a determinat crearea artificială a numeroase iazuri, folosite 
pentru alimentarea cu apă, irigaţii şi crescătorii de peşte. 

Resursele naturale ale judeţului sînt reprezentate prin materiale de 
construcţii (nisipuri cuarţoase de calitate superioară la Miorcani şi 
Hudcşti, gips la Cuzlău şi Ivăncăuţi), depozite de turbă (Dersca) 
şi unele iviri de sulf solfarian (lingă Darabani). 

Caracteristica economiei judeţului este dată de o agricultură avansată, 
favorizată de gradul înalt de fertilitate a pămîntului şi de o industrie 
în curs de dezvoltare. 

Industria, concentrată în special la Botoşani, Dorohoi, Bucecea, este 
reprezentată de industria alimentară, textilă şi confecţii, precum şi 
de ramurile industriilor de exploatare şi prelucrare a lemnului şi a 
materialelor de construcţie. în producţia industrială a judeţului şi a 
ţării o pondere însemnată o deţine industria alimentară (peste 1,5% 
din producţia globală industrială pe ţară) şi industria textilă şi de con¬ 
fecţii (3,8%). 

Agricultura dispune de suprafeţe agricole întinse, 408 400 ha din care 
cea mai mare parte (316 195 ha) sînt arabile. Suprafeţe mai reduse 
ocupă păşunile, pădurile, fîneţele, viile şi livezile. 

Principalele culturi agricole sînt cerealele, dintre care porumbul şi 
griul deţin suprafeţe întinse, la care se adaugă plantele tehnice (floarea- 
soarelui, sfecla de zahăr), cartofii şi legumele. 

Creşterea animalelor, şi in special a unor rase superioare, mai produc¬ 
tive, este, de asemenea, una dintre preocupările importante ale agri¬ 
culturii judeţului, fiind create în acest sens complexe zootehnice de 
îngrăşare a porcilor la Ştefăneşti, Miorcani, Răuseni şi Ripiceni. 
în limitele judeţului se află patru oraşe, dintre care un municipiu (Boto¬ 
şani), şapte localităţi componente ale municipiului şi oraşelor, 69 
de comune (trei suburbane) cu 338 de sate, din care opt aparţin 
oraşelor. Cel mai mare oraş şi totodată şi cel mai important centru 
social-economic al judeţului este municipiul Botoşani (circa 59 100 loc.) 
care concentrează importante unităţi industriale (Uzinele textile 
«Moldova», Fabrica de confecţii, Fabrica de unt ş.a.). Celelalte 
oraşe, Dorohoi, Darabani şi Sâveni sînt centre ale industriei uşoare 
şi meşteşugăreşti. 

în judeţul Botoşani s-au născut o seamă de personalităţi ale culturii 
şi ştiinţei româneşti: Mihai Eminescu, George Enescu, Nicolae Iorga, 

Ştefan Luchian, Grigore Antipa, Octav Băncilă, Ion Păun-Pincio, 
Ion Simionescu ş.a. 

Natura judeţului Botoşani, fără a fi izbitoare prin măreţia unor 
forme de relief, este totuşi pitorească prin aspectul domol al 
reliefului cu păduri, pajişti şi fineţe bogate. Peisajul odihnitor şi locurile 
istorice, ca şi specificul satelor şi «tîrgurilor» moldovene fac din 
judeţul Botoşani o arie turistică ce în curînd va putea fi valorificată. 
Principalul nod de transport este oraşul Dorohoi, care înmănunchează 
căile ferate şi şoselele ce vin dinspre Iaşi, Suceava sau Rădăuţi-Prut. 
Botoşani este legat printr-o cale ferată cu Dorohoi, iar prin ceie cinci 
şosele, în majoritate modernizate, se stabileşte legătura cu oraşele 
din nordul şi sudul Moldovei. 

în judeţul Botoşani se găsesc importante obiective cultural-istorice. 
Multe dintre ele sînt concentrate în oraşe şi mai ales la Botoşani. 

BOTOŞANI. Ca aşezare, oraşul apare menţionat în documente pentru 
prima dată în sec. XV, cînd se vorbeşte despre un tîrg cu acest nume. 
Datorită importanţei sale, atît Ştefan cel Mare, cît şi domnitorii care 
i-au urmat au avut aici curţi domneşti. Din acest oraş domnitorul 
Petru Rareş a emis numeroase documente (« cărţile domneşti» către 
cetatea Bistriţa — 1527, 1529, 1530) şi cetatea Braşovului (1530, 1531). 
Miron Costin, Ion Neculce, Dimitrie Cantemir vorbesc despre existenţa 
oraşului şi a ţinutului Botoşani. 

La sfîrşitul sec. XIX şi la începutul sec. XX, în comunele din vecină¬ 
tatea Botoşanilor au avut loc puternice răscoale ţărăneşti (1888 şi 1907). 
încă de timpuriu, în oraş se dezvoltă mişcarea muncitorească. Au 
apărut, la început, organizaţii de întrajutorare (a muncitorilor cără¬ 
midari — înfiinţată în anul 1867), apoi organizaţii politice. în 1892 în 
oraş a apărut ziarul « Proletarul ». 

Botoşanii au fost şi un centru cultural; în 1883 ia fiinţă societatea 
« Armonia », iar în 1889 « Ateneul Român ». La Botoşani au apărut 
peste 130 de publicaţii, ca «Rostul român» (1866); «Deşteptarea» 
(1869); «Libertatea» (1889); «Patriotul român» (1896); «Clopotul» 
(1933) etc. 

La Botoşani marele istoric Nicolae Iorga a organizat cursuri în cadrul 
unei universităţi populare, a ţinut conferinţe etc. 

* 

în afară de pitorescul aşezării, Botoşani reţine atenţia prin cîteva obiec¬ 
tive de mare interes istorico-turistic. în oraş pot fi vizitate, printre altele: 

Biserica Popăuţi. Construită în 1496, de către Ştefan cel Mare, este 
reprezentativă pentru arhitectura epocii sale; turnul-clopotniţă este 
cel mai frumos şi bine păstrat din acea vreme. 

Bisericile Uspenia (1552) şi Sf. Gheorghe (1541), ctitorite de 
Elena Rareş; 

Bisericile Adormirea (sec. XVI) şi Sf. Treime (1795), construite de 
comunitatea armeană din oraş. 

Muzeul de istorie, bine dotat, cu exponate începînd din epoca neo¬ 
litică (cele mai preţioase fiind descoperite la Drăguşeni, aparţinînd 
culturii Cucuteni) pină în vremuri mai noi, ilustrează dezvoltarea isto¬ 
rică a aşezării. 

Mihai Eminescu, comună aflată în imediata apropiere a oraşului, 
unde se poate vizita (la Ipoteşti) casa in care s-a născut marele 
nostru poet, Mihai Eminescu, organizată ca muzeu memorial. 
Numeroşi turişti sînt atraşi de frumuseţea locurilor, atît de călduros 
cîntate de marele poet, precum şi de interesantele documente expuse 
în casa părintească a poetului. 

Dorohoi, cel de-al doilea oraş al judeţului, are şi el o istorie la fel de 
bogată. în oraş se pot vizita Muzeul orăşenesc, cu secţii de istoric 
şi ştiinţe ale naturii; Biserica Sf. Nicolae, construită în anul 1495 
de către domnitorul Ştefan cel Mare; muzeul memorial « George 
Enescu»; Bisericuţa de lemn Virgolici, monument de arhitectură 
din sec. XVIII. 

SA veni — nou centru urban al judeţului — atrage vizitatorii mai ales 
prin muzeul arheologic, în care sînt expuse bogate colecţii ilustrînd 
dezvoltarea vieţii omeneşti pe teritoriile învecinate, în timpul comunei 
primitive. 

Pe teritoriul judeţului mai pot fi vizitate: 

Schitul Balş (comuna Frumuşica), construit pe locul unde în anul 
1430 Teodor Balş a ridicat un lăcaş religios; nu s-a precizat ce anume 
s-a menţinut din această primă construcţie; Biserica Sf. Nicolae 
(satul Coşula, comuna CopAlAu), construită de marele vistiernic 
Mateiaş în anul 1535; Mănăstirea Vorona, din comuna cu acelaşi 
nume, construită în anul 1803, de paharnicul Iordache Panaite; 

Casa memorială « George Enescu », din comuna cu acelaşi nume, 
unde s-a născut marele compozitor şi dirijor român. 

Importante Monumente Istorice 

1. Biserica evanghelică Sf. Bartolomeu 

2. Biserica Neagră 

3. Casa « Sfatului » 

4. Casa « Hirscher » 

5. Bastionul Ţesătorilor — Muzeul « Cetatea Braşovului şi fortificaţiile 
din Ţara Blrsei» 

6. Poarta « Ecaterina » 

7. Biserica Sf. Nicolae din Şcheii Braşovului 
• Hotel 

Importante Obiective Turistice 
Cascada Tamina, Munţii Piatra Mare 

Coloanele de bazalt de la Piatra Cioplită, rezervaţie geologică, 
Comana 

Complexul turistic Sîmbăta de Sus 

Mlaştinile de la Hărman — Prejmer — Dealul Cetăţii, rezervaţie 
botanică 

Munţii Bucegi, rezervaţie complexă 
Munţii Piatra Craiului, rezervaţie complexă 
Predeal, staţiune climaterică 
Pîrîul Rece, staţiune climaterică 
Poiana Braşov, staţiune de odihnă şi turism 

Poienele cu narcise de la Dumbrava Vadului, rezervaţie botanică 

Racoşul de Jos, coloanele de bazalt, rezervaţie geologică 

Rotbav, staţiune balneoclimaterică 

Timişul de Jos, staţiune climaterică 

Timişul de Sus, staţiune climaterică 

Zizin, staţiune balneoclimaterică 



Judeţul Braşov 

Judeţul Braşov este situat în partea centrală a României, pe cursul 
mijlociu al rîului Olt, în zona de întretăiere a unor vechi drumuri 
comerciale ce stabileau legătura între Muntenia, Moldova şi Transil¬ 
vania. Are o suprafaţă de 5 351 km 2 (2,2% din teritoriul ţării) şi o 
populaţie de 484 022 de locuitori (peste 2,3% din populaţia ţării), 
ceea ce înseamnă o densitate de 90,5 loc./km 2 . Reşedinţa judeţului este 
municipiul Braşov. 

Elementele caracteristice ale reliefului sînt, în cea mai mare parte, 
formele accidentate. Astfel, în partea de sud şi sud-est se află versantul 
nordic al culmii făgărăşene, care se înalţă ca un zid uriaş la peste 
2 000 m altitudine, nordul Munţilor Bucegi, precum şi masivele mai 
scunde Piatra Mare şi Ciucaş. între munţii Făgăraş şi Bucegi se inter¬ 
pune culmea impozantă a Pietrei Craiului (partea de nord) care prin 
creasta sa înaltă şi dantelată sfidează imprejurimile. Glaciaţiunea cuater- 
nară a fost prezentă atît în Munţii Făgăraş, cit şi în Bucegi, urmele 
sale fiind deosebit de evidente în extensiunea deosebită a văilor, circurilor 
şi lacurilor glaciare. 

La poalele Făgăraşului se desfăşoară Depresiunea Făgăraşului, despăr¬ 
ţită de Depresiunea Braşov, din est, de culmile mai scunde ale Perşa- 
nilor. în nord-vestul judeţului se întinde o parte din Podişul Hîrtiba- 
ciului, care face parte din podişul adine fragmentat al Tîrnavelor. 
Clima continental-moderată prezintă diferenţe în funcţie de unităţile 
principale de relief, fiind prezente în depresiuni inversiunile termice 
de iarnă (—38,5° la Bod, minima absolută înregistrată în România). 
Cantitatea precipitaţiilor anuale variază între 1400 mm în zona 
muntoasă şi 600 — 700 mm în regiunile mai joase. 

Reţeaua hidrografică este reprezentată de cursul mijlociu al Oltului 
şi de afluenţii acestuia (Baraolt, Tărlung, Timiş, Bîrsa, Şercaia, Elomo- 
rodul Mare şi Homorodul Mic). Dinspre culmea Făgăraşului coboară 
spre «Ţara Oltului» (Dep. Făgăraş) nenumărate pîraie viguroase ca: 
Ucea, Sîmbăta ş.a. 

Judeţul Braşov dispune de variate resurse naturale începînd de la 
resursele subsolului, reprezentate prin zăcămintele de cărbuni, calcare 
(Racoş, Codlea, Bran, Moieciu, Rîşnov ş.a.), argile refractare, bazalt, 
pietrişuri şi pînă la cele ale solului date de întinsele suprafeţe ocupate 
de păduri, păşuni şi fineţe naturale. 

Economia judeţului este complexă şi multilaterală, avînd atît o indus¬ 
trie modernă şi puternică, cit şi o agricultură dezvoltată, intensivă, 
cu bogate tradiţii în cultura plantelor şi creşterea animalelor. 

Industria este reprezentată în primul rînd prin ramura construcţiilor 
de maşini şi a prelucrării metalelor (tractoare, autocamioane, rulmenţi, 
motoare electrice, maşini-unelte etc.), concentrată în oraşul Braşov. 
A doua ramură industrială, ca importanţă, este cea chimică (îngrăşă¬ 
minte, mase plastice, coloranţi etc.), concentrată în oraşele Făgăraş, 
Victoria, Codlea. De asemenea, o dezvoltare însemnată au cunoscut 
industria metalurgiei neferoase, exploatarea şi prelucrarea complexă 
a lemnului, industria materialelor de construcţii, industria textilă, 
cosmetică, poligrafică, alimentară etc. Profilul industrial al judeţului 
este determinat de ramura construcţiilor de maşini, aici realizîndu-se 
întreaga producţie a ţării de tractoare şi autocamioane, cuzineţi, moto¬ 
rete, carburatoare şi aproape 85% din producţia de rulmenţi. 

Un rol important în economia judeţului îl deţine agricultura, care 
dispune de peste 303 900 ha fond agricol, dintre care 121 800 ha, 
suprafeţe arabile. Condiţiile naturale (circa 1/3 din suprafaţa judeţului 
fiind deţinută de păşuni şi fineţe naturale) şi tradiţia in creşterea anima¬ 
lelor sînt factorii care au contribuit la dezvoltarea şi sporirea efecti¬ 
vului de animale, cu deosebire la speciile de ovine şi bovine, 
în limitele sale, judeţul Braşov cuprinde nouă oraşe, dintre care unul 
este municipiu (Braşov), cu 14 localităţi componente, 43 de comune 
(din care una suburbană) cu 150 de sate. 

Cu excepţia oraşelor Braşov (peste 192 000 loc.). Făgăraş (25 700 loc.) 
şi Săcele (24 300 loc.), importante centre economice şi social-culturale, 
celelalte oraşe, sub 20 000 de locuitori, sînt centre industriale şi balneo¬ 
climaterice de interes republican: Zărmşti cu fabrica de celuloză, Codlea 
cu industria coloranţilor şi cu vestitele sere de flori, Rtşnov centru al 
industriei constructoare de maşini şi al chimiei, Victoria — oraş nou — 
centru al chimiei, Rupea — cu izvoare minerale sărate şi prelucrarea 
lemnului (cherestea). Predeal — staţiune climaterică. 

Municipiul Braşov este unul dintre cele mai mari oraşe ale ţării, ca număr 
de locuitori, şi cel mai important centru al industriei construcţiilor 
de maşini din România. în acelaşi timp, el însuşi este o aşezare urbană 
de interes turistic prin monumentele culturale şi istorice pe care le 
concentrează. 

în Braşov au activat reprezentanţi de seamă ai culturii româneşti, ca: 
diaconul Coresi, Ioan Honterus, Gheorghe Bariţiu, Simion Bărnuţiu, 
Ion Bogdan, Andrei Mureşanu, Şt. O. Iosif, Mişu Popp, Gh. Dima ş.a. 
Existenţa unor cartiere cu texturi deosebite, între care se evidenţiază 
cele vechi ca Cetatea, Schei, Blumăna ca şi cele noi (Steagul Roşu, 
Tractorul, Gara Nouă) se remarcă cu uşurinţă de pe înălţimile ce stră¬ 
juiesc oraşul. 

Cadrul natural pitoresc, întregit de prezenţa Dealului Tîmpa, a Dealului 
Melcilor şi a Poienei Braşov — cunoscută ca staţiune climaterică şi 
ca localitate renumită în practicarea sporturilor de iarnă — dau un 
farmec deosebit Braşovului, devenit un centru de primă importanţă 
în România privind organizarea turismului montan. 

Prezenţa în sudul şi sud-estul judeţului a unei întinse zone muntoase 
de o impresionantă frumuseţe naturală a dus la dezvoltarea timpurie 
şi intensă a unui turism de masă şi a numeroase staţiuni balneocli¬ 
materice, dintre care cele mai importante, de interes republican, sînt: 
Predeal, Timişul de Sus, Zizin ş.a. 

Predeal este o binecunoscută staţiune climaterică permanentă şi un 
principal centru turistic şi de practicare a sporturilor de iarnă. Este 
cea mai înaltă aşezare urbană din România, fiind situată la 1040 m. 
împrejurimile, remarcabile prin pitorescul lor, sînt uşor accesibile, 
peste tot fiind prezente numeroase şi confortabile cabane. 

Deşi începuturile formării localităţii datează din a doua jumătate a 
secolului trecut, cînd se mută vama de la Breaza la Predeal, aceasta 
devine oraş abia după primul război mondial. Climatul subalpin al 
staţiunii constituie un factor terapeutic de mare valoare curativă, indicat 
în anemii, astenii, surmenaj, astm bronşic, stări alergice etc. şi, în ge¬ 
neral, pentru odihnă şi reconfortarea organismului. 

La nord de Predeal se află staţiunile climaterice Timişul de Sus (alt. 
820 m) şi Timişul de Jos (alt. 730 m), aşezate pe Valea Timişului, într-o 
depresiune înconjurată de munţii Piatra Mare şi Postăvarul. Climatul 
este subalpin, staţiunile fiind în general ferite de curenţii de aer puter¬ 
nici şi de schimbările bruşte de temperatură. Cele două staţiuni prezintă 
şi un interes turistic deosebit, fiind locuri de pornire în excursii spre 
munţii din apropiere (cheile şi cascada Tamina ş.a.), care oferă o varie¬ 
tate de peisaje şi cabane bine dotate. 

Zidiri este o staţiune balneoclimaterică permanentă, situată la poalele 
Muntelui Ciucaş, într-o regiune împădurită. Este cunoscută pentru 
izvoarele sale minerale cu ape carbogazoase, bicarbonatate, cloruro- 
sodice, indicate în gastrite hipoacide, dispepsii intestinale, afecţiuni 
renale şi cardiovasculare. 

Interesul turistic al judeţului este sporit şi de prezenţa unor monu¬ 
mente şi rezervaţii naturale ocrotite de lege pentru peisajul lor şi 
pentru conservarea unor specii de plante specifice sau rare. Astfel, 
în masivul calcaros al Pietrei Craiului, cu versanţi abrupţi şi stîncoşi 
ce urcă pînă la 2 239 m în vîrful Ea O», este o rezervaţie naturală 
instituită în scopul ocrotirii florei specifice şi variate, caracteristică 

masivelor calcaroasc din Carpaţii Meridionali. Renumele acestui masiv 
şi marea lui valoare fitogenetică constă în faptul că adăposteşte una 
dintre cele mai interesante specii relicte din Europa — Dianthm calli- 
~onus — cunoscuta garofiţă a Pietrei Craiului. 

La poalele Munţilor Făgăraş, la sud de Şercaia, pe o suprafaţă de 
citeva zeci de hectare se află una dintre splendorile României: Poienile 
cu narcise de la Dumbrava Vadului. Aceste poiene mari se găsesc într-o 
pădure de stejari, unde din mai şi pînă în iunie albesc narcisele (Narci- 
ssus stellaris), numite de localnici coprine, îmbătătoare prin parfumul lor. 
Un punct de atracţie turistică îl constituie şi mlaştinile din Depresiunea 
Braşov, de la nord de Braşov, dintre care remarcabilă este mlaştina 
eutrofă ocrotită de la Hărman. Aceasta are o vegetaţie bogată, carac¬ 
teristică, cu unele specii rare şi endemice, plină de izvoare bogate şi 
reci, din care se formează pîrîiaşe limpezi. Este interesantă şi pentru 
procesul de turbificarc. 

Dar judeţul Braşov dispune şi de nenumărate zone — in Bucegi, 
Ciucaş şi Făgăraş — de o nespusă frumuseţe naturală, mult căutate de 
turişti. 

Astfel, în Munţii Făgăraş, culmea nordică, neîntreruptă pe circa 
70 km între Olt şi Perşani, (parţial situaţi în limitele judeţului 
Braşov), adăposteşte un inegalabil peisaj glaciar de creste înguste şi 
prăpăstioase, greu accesibile şi circuri glaciare cu lacuri de aceeaşi 
origine, cuibărite în fundul lor (lacurile Podragul, Urlea). Spre sud- 
est se înşiruie cîteva masive izolate, cum sînt: Cristianu Mare (Postă- 
varu de 1802 m), care găzduieşte staţiunea Poiana Braşov, Piatra Mare 
cu abrupturi de calcar, chei, peşteri şi o mică zonă alpină şi Ciucaşul 
atît de pitoresc datorită formelor ciudate pe care le au stîncile de 
calcar şi de conglomerate (Tigăile, Sfinxul Bratocei). 

Specificul judeţului Braşov este dat nu numai de frumuseţea naturii 
şi de prezenţa numeroaselor monumente de artă populară, arhitectu¬ 
rale şi a celor istorice, răspîndite pe tot cuprinsul său, dar şi de buna 
organizare şi de dotare a numeroaselor hoteluri, cabane, popasuri 
turistice, precum şi a accesibilităţii acestora printr-o vastă reţea moder¬ 
nizată de şosele şi drumuri de munte. 

în cadrul judeţului, municipiul Braşov este un nod de comunicaţii 
puternic, fiind totodată unul dintre cele mai mari din ţară. Căi ferate 
il leagă cu sudul ţării — respectiv cu Bucureşti prin valea Prahovei 
(calea ferată electrificată), cu Transilvania — în trei direcţii princi¬ 
pale — şi cu Moldova prin pasul Ghimeş. Aceste linii feroviare sînt 
însoţite de şosele modernizate cu un intens trafic. în afara acestora se 
mai află o serie întreagă de şosele care, traversînd munţii prin păsuri 
înalte şi deosebit de pitoreşti, ca: Bratocea, Rucăr — Bran, întorsura 
Buzăului etc., permit accesul în cele mai îndepărtate locuri. Oraşele 
şi alte localităţi ale judeţului sînt centre istorice şi culturale cu un 
potenţial turistic de mare importanţă. 

BRAŞOV. Oraşul este menţionat în documente în 1271 (« Brasu ») 
şi 1288 (« Braso »), iar în 1294 şi 1295 sub forma « Braşov » şi respectiv 
« Brassov». în 1336 îl întîlnim menţionat sub numele «Corona»; 
aici exista o biserică mare, pe locul unde azi se înalţă Biserica Neagră. 
In 1395, Sigismund de Luxemburg — regele Ungariei — a dat ordin 
de începere a fortificării Braşovului. în acelaşi an, aici s-a încheiat un 
tratat de pace, în condiţii de deplină egalitate, între Mircea cel Bătrîn 
şi regele ungar, tratat îndreptat împotriva turcilor. De altfel. Braşovul 
era unul dintre cele mai importante centre transilvane cu care Ţara 
Românească şi Moldova au întreţinut relaţii politico-economice foarte 
strînse. Mărturie a acestor legături sînt privilegiile acordate negusto¬ 
rilor braşoveni de către voievozii de peste Carpaţi. 
în octombrie 1599, judele Braşovului a ieşit în întîmpinarea lui Mihai 
Viteazul, pe care l-a întîlnit la Prejmer. Un an mai tîrziu, Mihai Viteazul 

a trecut prin Braşov, unde a fost bine primit de populaţie. în mai 
1688, ca urmare a instaurării dominaţiei habsburgice în Transilvania, 
orăşenii saşi din Braşov au declanşat o puternică răscoală, reprimată 
cu forţa armelor de către austrieci. 

încă de foarte timpuriu, oraşul a cunoscut o intensă activitate econo¬ 
mică, produsele meşteşugarilor braşoveni bucurîndu-se de mare cău¬ 
tare, în primul rînd în celelalte două ţări româneşti. în sec. XIX, 
la Braşov se vor dezvolta primele întreprinderi industriale moderne. 
Dealtfel este perioada cînd în oraş se petrec importante evenimente 
politice şi culturale. în 1838 au apărut aici « Gazeta de Transilvania » 
şi suplimentul său literar « Foaia pentru minte, inimă şi literatură ». 
Ambele au pus în evidenţă rolul animator al culturii, au promovat 
idealurile naţionale şi sociale ale populaţiei româneşti din Transilvania. 
Tot in aceeaşi vreme, la Braşov a început să apară şi organul de presă 
al burgheziei progresiste săseşti, intitulat «Siebenbiirger Wochen- 
blatt ». în anul 1848, Braşovul a fost unul dintre centrele importante 
ale revoluţiei, loc de întîlnire al revoluţionarilor munteni şi moldoveni 
emigraţi. Pe linia dezvoltării culturale a oraşului merită subliniat 
momentul 1850, cînd cu banii românilor din Braşov şi ai mitropoli¬ 
tului Andrei Şaguna s-a înfiinţat aici primul liceu românesc. Dealtfel, 
în oraş luase fiinţă una dintre cele mai vechi şcoli din ţară; este vorba 
de liceul Honterus, înfiinţat în 1544. în 1868, G. Bariţiu a scos aici 
revista « Transilvania », organ al ASTREI. 

în istoria mişcării muncitoreşti, Braşovul ocupă, de asemenea, un loc 
foarte important. Astfel, în 1846, la Braşov s-a creat una dintre primele 
organizaţii muncitoreşti numită Asociaţia de întrajutorare a lucrăto¬ 
rilor tipografi. în 1890 s-a sărbătorit primul 1 Mai în oraş, iar în luna 
decembrie s-a creat o secţiune a Partidului social-democrat. La şedinţa 
secţiei române a Partidului Social-Democrat din Braşov, ţinută la 17 
iulie 1912, au participat şi conducători din vechea Românie: I. C. Frimu, 
Rozalia Frimu şi Gheorghe Cristescu. în anii primului război mon¬ 
dial, proletariatul s-a ridicat la luptă pentru pace şi libertate; ziua de 
1 Mai 1917, la Braşov s-a desfăşurat sub semnul acestor cerinţe. 

La 30 iulie 1922 s-a întemeiat Secţiunea Braşov a Partidului Comunist 
Român, în cadrul unei adunări desfăşurate in sala Teatrului « Apolo » 
(azi sala Cinematografului « Bîrsa ») din Str. Lungă nr. 1. Comuniştii 
au stat în fruntea tuturor acţiunilor organizate de proletariatul braşo¬ 
vean în anii grei ai regimului antonescian. La chemarea şi sub condu¬ 
cerea lor, în august 1944, muncitorii au pus mina pe arme şi alături 
de ostaşii români au dat puternice lovituri trupelor fasciste. 

Astăzi, oraşul Braşov a devenit un oraş cu mari perspective de dezvol¬ 
tare, un centru de primă importanţă al industriei constructoare de 
maşini. 

* 

Biserica evanghelică Sf. Bartolomeu este cel mai vechi monument 
de arhitectură al oraşului Braşov, a cărui construcţie a început pe la 
1260. Realizată simplu, fără ornamentaţii, biserica urmează planul 
unei bazilici romane, de tip cistercian. La acest monument atrag atenţia 
elementele de stil gotic de la ferestre şi portaluri, precum şi resturile 
de pictură păstrate într-una dintre capele datînd dinaintea Reformei. 

Biserica Neagră îşi trage numele de la zidurile afumate în urma 
unui puternic incendiu, care a cuprins-o în 1689; înainte se chema 
Biserica Sfintei Fecioare Maria. Ea a fost construită pe la sfîrşitul 
sec. XIV, după unele mărturii la 1383, pe locul unui edificiu mai vechi, 
datînd din sec. XIII. Biserica se compune dintr-un cor de mari pro¬ 
porţii şi trei nave. Întrecînd în dimensiuni toate celelalte biserici gotice 
transilvănene. Biserica Neagră este reprezentativă pentru faza finală 
a goticului din această provincie. 

La exterior are cinci portaluri, cite două pe faţadele de nord şi de 
sud şi unul — cel mai vechi şi neobişnuit ca arhitectură — pe faţada de 
vest. Contraforturi puternice sprijină zidurile; cele două, care consoli¬ 
dează arcul triumfal, mai greoaie, au fost ataşate mai tîrziu, în 1656. 
Contraforturile sînt decorate cu sculpturi (azi copii), care reflectă 
etape şi curente diferite ale goticului tîrziu; originalele se păstrează 
in interiorul bisericii, în partea de vest. Ioan Botezătorul, înfăţişat 
intr-o scurtă din blană de oaie, slab şi cu capul cam mare, este — după 
cite se pare — cea mai veche. Statuia este aşezată pe latura de sud, 
in partea de vest a corului. Urmează apoi statuile lui Toma plebanul 
(copie) şi a lui Sf. Iacob pelerinul. Pe contraforturile de răsărit ale 
corului se văd Maria cu pruncul, Isus Salvator Mundi, un arhanghel, 
trei sfinţi (presupuşi Pavel, Luca şi Sf. Sebastian) şi un plebeu cu 
căciulă. în general, se observă că aceste statui aparţin unor perioade 
distincte, sensibil deosebite ca manieră de execuţie, întregul complex 
putînd fi datat spre sfîrşitul primei jumătăţi a sec. XV. 

Corul a fost cel mai aspru lovit de marele incendiu, de aceea a ajuns 
in zilele noastre cu multe modificări. Nu se poate stabili în mod precis 
cum arăta. întregul ansamblu fusese lucrat în interior în maniera fazei 
mature a goticului tîrziu. Focul însă a distrus în mare măsură carac¬ 
terul original al interiorului, iar restaurările ulterioare au contribuit 
şi mai mult la acest proces de degradare. 

Deasupra portalului răsăritean se află o frescă realizată în stil gotic, 
dar care trădează vădit influenţele Renaşterii din nordul Italiei. în 
această compoziţie a fost identificată stema lui Matei Corvin şi a soţiei 
sale Beatrice, fapt ce i-a ajutat pe specialişti s-o dateze: 1477. 
Cristelniţa Bisericii Negre, cu caracteristici pur transilvane, este opera 
meşterului Iacob din Sighişoara, şi datează din 1472. Grilajul din 
jurul cristelniţei, cu inscripţia « Messen 1716 Hannes », a fost realizat 
de meşterul fierar Iohann Miess şi aminteşte, prin motivele sale orna¬ 
mentale, stilul Renaşterii. 

Pe unul dintre stîlpii din faţa amvonului se află stema Corvineştilor; 
sub ea a fost plasată cea a oraşului Braşov. Unele influenţe de artă 
barocă indica faptul că cea de a doua a fost realizată după incendiul 
din 1689. 

Deci, în rezumat, cristelniţa, stema Corvineştilor, fresca din portalul 
răsăritean şi sculpturile originale sînt singurele mărturii din perioada 
de dinainte de 1689. 

Foarte valoroasă este colecţia de covoare a bisericii. în sec. XVII s-au 
adus numeroase covoare şi ţesături decorative din Orient; peste 100 
de exemplare apreciate pentru calităţile lor au fost bine conservate, 
formînd una dintre cele mai bogate colecţii de acest gen din Europa. 
Hle provin din centre renumite, ca: Brussa, Usak şi Ghiordes (Asia 
Mică) etc. 

în cele şase veacuri de existenţă. Biserica Neagră din Braşov este 
mărturie grăitoare a unei arte originale, în mare parte, proprie acestor 
locuri. 

Statuia lui Ioan Honterus (1498 — 1549), figură de seamă a umanis¬ 
mului transilvănean,-este ridicată în faţa bisericii. Braşovean de origine, 
Honterus şi-a urmat studiile la Universitatea din Viena şi a stat mai 
mulţi ani la Cracovia şi Basel, stabilind legături cu umaniştii vremii, 
în 1530 a publicat o descriere a lumii, unul dintre cele mai solicitate 
manuale de geografie şi astronomie din acea vreme. în 1532 a publicat 
o hartă a Transilvaniei. în 1533 s-a întors în patrie, consacrîndu-se 
reorganizării învăţămîntului. Pe la 1539 a înfiinţat la Braşov o tipo¬ 
grafie, care a desfăşurat o prodigioasă activitate. 

Casa Sfatului (Piaţa «23 August») este o clădire monumentală, 
menţionată pentru prima dată în documente in anul 1420. Iniţial, a 
aparţinut breslei cojocarilor, dar cu timpul ea a devenit sediul adminis- 

craţiei orăşeneşti. De-a lungul vremii a suportat importante modifi¬ 
cări, mai ales după incendiul din 1689. Cele mai importante inter¬ 
venţii s-au efectuat între anii 1770 şi 1774, cînd s-au introdus foarte 
multe elemente de stil baroc. Turnul, înalt de 58 m, a fost construit 
intre anii 1525 şi 1528, şi avea rolul unui post de observaţie. El a fost 
restaurat în anul 1910. 

Astăzi clădirea adăposteşte secţiile de istorie ale Muzeului judeţean, 
în sălile sale sînt prezentate colecţii de arheologie şi documente privind 
istoria medie şi modernă. 

Tot aici pot fi văzute lucrări ale unor artişti de seamă: C. Lecca, 
M. Popp, N. Grigorescu, Şt. Luchian, N. Tonitza, O. Băncilă > 
Gh. Petraşcu etc. 

Casa Hirscher (Str. Ciucaşului) este o clădire ridicată la mijlocul 
sec. XVI. Construcţia alungită, cu numeroase arcade, fusese destinată 
încă de la început activităţii comerciale. Renovată, azi adăposteşte 
cunoscutul restaurant « Cerbul carpatin ». 

Vechile fortificaţii. Primele menţiuni despre cetate la Braşov sînt 
destul de nesigure. Ştim, de pildă, că Iancu de Hunedoara a autorizat 
pe orăşeni să dărîme o cetate de pe Dealul Tîmpa şi să folosească 
piatra pentru întărirea zidurilor de apărare ale oraşului. Unele docu¬ 
mente din sec. XVI prezintă Braşovul ca pe un oraş cu puternice 
ziduri de apărare, cu numeroase turnuri şi 32 de bastioane. Azi s-au 
păstrat fragmente din vechile ziduri şi cîteva dintre bastioane. 

Pe Dealul Tîmpa, înalt de peste 900 m, se ridica in vechime Cetatea 
Braşovia. La capătul unui urcuş nu prea greu te intîmpină resturi ale 
vechii fortificaţii, care a dăinuit pînă în 1455, cînd a fost dărîmată. 

Turnul Alb (pe Dealul Varte) este o construcţie de formă circulară, 
ridicată în 1494. Pc acelaşi deal, pe terasa « La Romuri » a fost ridicat 
Turnul Negru care împreună cu cel pomenit mai sus formau piese 
importante din sistemul defensiv al oraşului medieval. Coborînd de la 
Turnul Negru, la locul numit « După ziduri», vom întîlni resturi din 
incinta fortificată a oraşului şi bastionul Poarta. 

Bastionul Ţesătorilor (Str. Castelului nr. 2) a fost construit în sec. 
XVI, la punctul de joncţiune al zidului care trecea pe sub Tîmpa cu 
cel care ducea spre Şchei. Este o construcţie masivă, cu trei niveluri 
şi singurul bastion păstrat in condiţii foarte bune. Azi el adăposteşte 
Muzeul «Cetatea Braşov şi fortificaţiile din Ţara Bîrsei». 

Din partea stingă a bastionului, pe o bună porţiune, se pot vedea 
resturi din vechiul zid de incintă, gros de 2 m şi cu o înălţime pe 
alocuri de 10 m. Se mai pot vedea bastioanele Funarilor şi Postă¬ 
varilor. 

Poarta Ecaterina (Şirul Beethoven) a fost construită in 1559. Ea este 
încununată de un turn conic central şi de alte patru turnuleţe la colţuri. 
Pe frontispiciul său se mai poate încă vedea stema veche a oraşului 
Braşov. 

Cetăţuia este numele dealului ce se ridică chiar in centrul oraşului, 
nume pe care l-a împrumutat de la fortificaţia construită acolo în sec. 
XVI. După 1625 pe deal, în locul unui bastion mai vechi, s-au ridicat 
puternice ziduri cu metereze şi bastioane. 

Biserica Sf. Nicolae din Şcheii Braşovului. Tradiţia menţionează 
existenţa unei cruci de lemn, ridicată la Şchei pe la 1292. Prima biserică 
românească din Braşov este menţionată în bula papală din 15 decem¬ 
brie 1399, provenind de la Bonifaciu IX. Apoi ştirile se înmulţesc. 
Activitatea religioasă din Şchei este des menţionată începind din anul 
1477, documentele dînd preţioase informaţii despre legăturile culturale 
şi politice ale acestei biserici cu domnitorii români din Moldova şi 

Ţara Românească. Aici a trăit protopopul Vasile, primul cronicar din 
Transilvania, care a scris în limba română; a fost contemporan cu 
Grigore Ureche. 

Prima biserică, de lemn, a rezistat pînă prin anii 1781 — 1783, cînd a 
fost desfiinţată, pe locul ei ridicîndu-se o cruce de piatră. începutul 
înălţării bisericii de piatră din Şchei are însă o istorie destul de confuză. 
Cronicarul Radu Tempea II spune că lucrările ar fi început pe la 1495, 
şi atribuie iniţiativa viitorului domn muntean, Neagoe Basarab. Primul 
lăcaş era de dimensiuni modeste (9x7 m). Periodic, voievozii munteni 
au acordat ctitoriei braşovene sprijinul lor. Neagoe Basarab (1512 — 
1521) a trimis la Braşov daruri, meşteri şi ajutoare. Peste şase decenii, 
Petru Cercel (1583 — 1585) trimitea din nou ajutoare, cu scopul de a 
mări şi înfrumuseţa lăcaşul. în anul 1595, Aron Vodă al Moldovei a 
acordat şi el ajutoare constructorilor. între anii 1733 — 1734 şi 1750 
—1752, bisericii i s-au adăugat o absidă şi un pridvor spaţios, tot cu 
ajutorul domnilor din Moldova şi Ţara Românească. între anii 1735 
şi 1738, zugravii Raniţe Grigorie din Craiova, Gheorghe, Ion şi Mihail 
au împodobit pereţii cu picturi murale şi paraclisul cu icoane. 

Şcoala. De foarte timpuriu, izvoarele menţionează existenţa, pe Iîngă 
biserică, a unei şcoli. Construcţia ei, după acelaşi cronicar, ar fi început 
în 1495. Un izvor german din 1696 aminteşte şi el existenţa şcolii pe 
Iîngă biserică. La început, avînd ca limbă de predare slavona, din 
1559 şcoala a adoptat ca limbă de predare româna. 

Şcoala cea nouă, construită din piatră, este atribuită sfîrşitului sec. 
XVI (1597), pentru realizarea ei trimiţînd ajutoare şi Aron Vodă al 
Moldovei. Prin 1760 — 1761 localul a fost refăcut în stil baroc şi i 
s-a adăugat un etaj, căpătînd înfăţişarea de azi. Clădirea se compune 
dintr-o tindă, din care se intră în două camere spaţioase; la intrare, 
se află un pridvor. încăperile de la parter sînt boltite, iar cele de la 
etaj au tavane. 

Şcoala din Şchei ocupă un loc important în istoria culturii româneşti, 
în sec. XVI la Braşov era un climat general favorabil dezvoltării cul¬ 
turii. între anii 1556 şi 1580, cu unele întreruperi, aici şi-a desfăşurat 
activitatea de harnic tipograf Coresi diaconul. în sec. XVII —XVIII 
şi-au scris cronicile la Şchei, Popa Vasile, Radu Tempea, Radu Tempea 
ÎI, Radu Dunea. Către sfirşitul sec. XVII, Teodor Corbea a întocmit 
la Şchei Dictioms latinae cum Valahica interpretatione (un dicţionar 
român-latin), iar în sec. XVIII Dimitrie Eustatievici a scris aici prima 
gramatică a limbii române. 

Muzeul organizat la Biserica din Şchei cuprinde o bogată colecţie de 
exponate, care oglindesc intensa activitate politică şi culturală desfă¬ 
şurată aici de-a lungul veacurilor. Odoarele bisericii sînt legate de 
nume răsunătoare ale istoriei românilor: Neagoe Basarab, Aron Vodă, 
Gheorghe Ştefan, Constantin Brîncoveanu, Şerban Cantacuzino etc. 
La muzeu s-a rezervat o sală specială, la parter, lui Coresi, în care a 
fost reconstituită o tipografie de epocă. 

Clădirea de pe Str. 7 Noiembrie nr. 7. Aici a funcţionat primul 
sediu al Secţiei locale a Partidului Comunist Român, pînă în 1924. în 
perioada interbelică a fost folosită drept cămin muncitoresc; a fost 
sediul ilegal al organizaţiei P.C.R. şi loc de întrunire a militanţilor 
comunişti. între 10 şi 12 octombrie 1921, aici s-a desfăşurat congresul 
pe ţară al sindicatelor. în acelaşi an, în clădire a funcţionat redacţia 
ziarelor « Dreptatea » şi « Foaia muncitorilor şi ţăranilor ». 

în 1932, pe Str. Plugarilor nr. 20 a funcţionat o tipografie ilegală. Pe 
Str. N. Iorga nr. 4, în locuinţa lui Radu Olteanu, a funcţionat redacţia 
« Buletinului avocaţilor democraţi», iar în 1934, aici a luat fiinţă Secţia 
Braşov a organizaţiei « Amicii U.R.S.S. ». în aceeaşi casă s-au ţinut 
numeroase întruniri de partid. Casele din Str. Lungă nr. 32 şi Str. 

13 Decembrie nr. 15 au fost folosite de Secţia locală P.C.R. pentru 
întruniri în anii 1936 şi 1941, Pe Str. Mirăslău nr. 9 şi Buzeşti nr. 13 
au funcţionat tipografii ilegale. Case conspirative au mai fost pe Str. 
Decebal, la nr. 9, 37, 41 şi 67. în locuinţa lui Ilie Cristea din Str. 
Junilor nr. 6 a început editarea revistei « Spre stingă» (octombrie 
1931). 

Rîşnov. Aici poate fi vizitat unul dintre cele mai interesante monu¬ 
mente de arhitectură medievală — cetatea ţărănească — construită 
în sec. XIV, pe o ridicătură de teren care domină tot şesul Bîrsei. 
în sec. XV —XVI, cetatea a fost refăcută. în latura dinspre munte se 
mai observă încă un rînd de ziduri la adăpostul cărora se amenajase 
un drum accesibil căruţelor. Pe aici localnicii îşi duceau bunurile în 
cetate, spre a le feri de duşmani. în mijlocul cetăţii se află o fîntînă, 
săpată în stîncă, între 1623 şi 1640, a cărei adîncime este de 146 m. 
în localitate mai există o Biserică românească, atestată documentar 
încă din 1384, şi o Biserică evanghelică (sec. XIV). 

Bran. Cetatea. Prima ştire despre începuturile cetăţii o avem din 19 
noiembrie 1377, cînd regele Ungariei, Ludovic I, confirma braşovenilor 
stăpînirea unor sate din Ţara Bîrsei şi alte privilegii, pentru că « de 
bună voie şi nesiliţi de nimeni », orăşenii din Braşov se oferiseră să 
dea fonduri şi meşteri pentru construirea noii cetăţi regale a Branului. 
în timpul lui lancu de Hunedoara, la Bran s-au executat lucrări dc 
întărire, iar garnizoana şi-a sporit efectivele. 

Ca urmare a creşterii puterii şi influenţei negustorilor braşoveni, cetatea 
a intrat, începînd cu 1498, în stăpînirea acestora. Odată cu aceasta, 
rolul cetăţii a fost schimbat; ea devenea un punct important pe drumul 
comercial care lega Braşovul cu Ţara Românească. Nu se ştie precis, 
dar se crede că piatra de temelie a fost aşezată în primăvara anului 1378. 
Cetatea a fost concepută în aşa fel, incit să poată îndeplini atît funcţii 
militare, cît şi pe cele ale unui punct dc vamă. Complexul de clădiri 
cuprindea: 

Un post de apărare avansat, cu menirea de a închide trecătoarea spre 
Ţara Românească, format din două rînduri de ziduri, lucrate din piatră 
brută şi cărămidă; în zid erau practicate, în funcţie de necesităţi, deschi¬ 
zături şi metereze pentru purtarea luptei de apărare. între aceste două 
rînduri de ziduri se afla oficiul vamal, ale cărui vechi clădiri nu s-au 
păstrat. în 1758, Braşovul a refăcut aceste clădiri din temelii şi cu unele 
modificări se păstrează şi azi. 

Cetatea a fost ridicată pe vîrful unei stînci calcaroase. Zidului de incintă, 
construit din piatră de calcar brută, la ulterioarele reparaţii i s-au adăugat 
porţiuni de cărămidă; pe toată lungimea lui, zidul este străbătut de 
două rînduri de guri de tragere. Donjonul, aşezat în partea de nord, 
este sprijinit de stîncă. în vîrful lui se află un turn de observaţie, iar în 
peretele său au fost practicate numeroase guri de tragere; accesul 
pînă la punctul de observaţie se face cu ajutorul unei scări de lemn. 
Turnul rotund este aşezat în colţul de sud-vest al incintei, în actuala 
înfăţişare datînd, probabil, din 1593. El era destinat adăpostirii prafului 
de puşcă, avind mai multe încăperi; una dintre ele a fost folosită mai 
tîrziu, ca închisoare. 

Turnul porţii a fost construit între anii 1622 şi 1625 după un plan 
dreptunghiular. în afară de poartă, intrarea era blocată de un grătar, 
care se lăsa cu ajutorul unor scripeţi. La această intrare se putea ajunge 
numai cu ajutorul unei scări mobile, coborîtă la aproximativ 15 m, 
pînă la piciorul stîncii. în curtea interioară a fost săpată o fîntînă adîncă 
de 57 m, ale cărei ghizduri erau lucrate din bîrne. 
între 1622 şi 1625, după planurile lui Gabriel Bethlen, s-au făcut 
transformări importante cetăţii; au fost construite două turnuri noi, 
de fapt o nouă aripă a cetăţii. în perioada anilor 1920 — 1930, cetatea 
a suferit o serie de modificări şi adăugiri. încă din 1957, Branul a devenit 



bv Judeţul Braşov / 129 

un interesant muzeu istoric al judeţului. Aici s-a organizat un complex 
muzeistic: o secţie de artă feudală (în cetate) şi o secţie de etnografie 
în aer liber, în parcul cetăţii, reprezentînd zona Bran. 

Comuna Sînpetru. Aici, în sec. XV locuitorii au ridicat o cetate, 
pentru a le folosi ca loc de refugiu în caz de primejdie. In secolele 
următoare, cetatea a fost completată de mai multe ori. 

Hărman. în comună se află o cetate, construită in sec. XV, străjuită 
de şapte turnuri. în turnul dinspre est, sub stratul de văruială, s-au 
descoperit freşce vechi. în incinta fortificată se află o biserică, ridicată 
in sec. XIII, fiind dominată de un turn înalt de 45 m, construit 
în sec. XV. 

Prejmer. în comună se poate vizita cetatea, din sec. XV, cu ziduri 
groase de 3—4 m şi înalte de 10 — 12 m. în interior există aproape 300 
de camere, dispuse în mai multe etaje. în interiorul cetăţii se află şi 
o biserică, cu un turn septagonal; pictura din altar datează din sec. XV. 

Codlea. în oraş pot fi vizitate două importante obiective: cetatea de 
pe Măgura Codlei (Schwartzburg = Cetatea Neagră), distrusă în 
1345, şi Biserica-cetate din centrul oraşului. 

Făgăraş. Cetatea din oraşul cu acelaşi nume a fost ridicată în sec. 
XV, pe ruinele uneia mai vechi, care fusese construită în 1310. 
în 1599 — 1600 Mihai Viteazul şi-a adăpostit familia în această cetate 
(în faţa porţii se află statuia soţiei voievodului Doamna Stanca), 
în 1650, aici au fost terminate lucrările de amenajare şi modernizare 
a vechii construcţii, cu prilejul cărora s-au introdus multe influenţe 
ale Renaşterii. 

Biserica Sflntul Nicolae este ctitoria lui Constantin Brincoveanu, 
care a ridicat-o între anii 1697 şi 1698. Biserica are un plan dreptun¬ 
ghiular alungit — cu pridvor, pronaos şi naos — iar în partea de răsărit 
o absidă poligonală în exterior şi semicirculară în interior. Deasupra 
pronaosului se ridică un turn-clopotniţă. 

Comuna Voila. în această comună (prima menţiune scrisă 1511) 
se poate vizita complexul mănăstiresc din Sîmbăta de Sus, din 
care s-a mai păstrat doar biserica, ctitorită de Constantin Brîncoveanu, 
între anii 1700 şi 1701. Monumentul, caracteristic pentru arhitectura 
brîncovenească, a fost reparat în sec. XVIII. 

Comuna Cincu. în această localitate se află o basilică cu un singur 
turn şi tribună, edificiu realizat în perioada 1260 — 1280. 

Comuna Lisa. în satul Breaza se află urmele unei cetăţi feudale. Cele 
mai vechi părţi ale acestui complex sînt cele două turnuri, zidul de 
incintă fiind ridicat într-o etapă ulterioară. Turnul din partea de nord 
are diametrul interior de 2,50 m şi ziduri groase de 2,20 m. Turnul 
celălalt, tot circular în exterior, în interior descrie un hexagon cu laturi 
inegale. Zidul de incintă a fost construit, probabil, la sfîrşitul sec. 
XIII sau începutul celui următor şi urmează un plan de formă ovală, 
ca majoritatea cetăţilor aşa-numite « de graniţă » de la poalele de nord 
ale Carpaţilor Meridionali. înălţimea zidului păstrat atinge uneori 2 m, 
iar grosimea între 1,45 şi 1,55 m. Lungimea sa totală este de 84 m. 
înconjurată de valuri de apărare, cetatea permitea o apărare circulară 
avantajoasă, cu posibilitate de retragere în etape succesive, începînd 
de la primul val pînă la incinta principală, unde existau cele mai puter¬ 
nice elemente defensive. Cetatea a fost părăsită, probabil, prin sec. XV. 
Localnicii o atribuie legendarului Negru-Vodă. Aspectul celor două 
turnuri de formă cilindrică indică o influenţă sudică în sistemul de 
construcţie. Lucrul acesta pare să se explice prin faptul că teritoriul 
pe cate se ridica odinioară a fost în posesiunea domnilor munteni. 

Deci cetatea de la Breaza pate a fi o fortificaţie voievodală românească, 
ridicată într-o epocă în care aceste teritorii erau deja organizate din 
punct de vedere statal. Materialul ceramic şi construcţiile similare 
celor din Ţara Românească, cit şi dependenţa acestor teritorii de 
Vlaicu, în a doua jumătate a sec. XIV, sint dovezi clare asupra evoluţiei 
paralele a Ţării Româneşti şi a Ţării Făgăraşului. 

Feldioara —comună al cărei nume are puternice rezonanţe istorice. 
Aici se află urmele cetăţii ridicate de cavalerii teutoni între 1211 — 1225. 
tn secolele următoare s-a ridicat o nouă cetate. 

în iunie 1529, oştile moldovene comandate de vornicul Grozav înfrîng 
pe partizanii lui Ferdinand de Habsburg; Ioan Zipolya, drept mulţu¬ 
mire, dăruia aliatului său Petru Rareş cetatea Unguraşul. Victoria de 
la Feldioara a consolidat situaţia sprijinitorilor lui Ioan Zâpolya, care 
au ocupat oraşele Cluj, Turda, Alba Iulia, Braşov. 

Comuna Homorod. Din aceleaşi necesităţi ale apărării, locuitorii acestei 
aşezări au construit în sec. XV o puternică biserică fortificată. Clopot¬ 
niţa a fost amenajată pentru necesităţile luptei de apărare, iar deasupra 
corului s-a construit un turn masiv. 

Rupea. Localitate veche, al cărei nume se leagă de evenimentele din 
primăvara anului 1324, cînd voievodul Transilvaniei, Toma de Szecsdny, 
a reprimat, cu ajutorul cumanilor, o răscoală a saşilor care luptau pentru 
păstrarea autonomiei lor. în acelaşi secol, aşezarea este menţionată 
ca tîrg, cu numeroşi meşteşugari, 
în oraş se poate vizita: 

Cetatea Rupea (Cohalmul), construită in mai multe etape (sec. XIII — 
XVII), care făcea parte dintr-un sistem de apărare a mai multor sate, 
şi Biserica evanghelică (1488), edificiu de stil gotic. 

Comuna Racoş. în 1624, aici se încheiau lucrările de construcţie ale 
unui frumos castel, ale cărui colţuri sint străjuite de turnuri cilindrice. 
Pe trei dintre laturi are curtine exterioare, bastioane pentru amplasarea 
artileriei; este apărat de un şanţ, plin cu apă. 







Importante Monumente Istorice 

1. Biserica Sfinţii Arhangheli Mihail şi Gavril 

2. Muzeul Brăilei 

3. Bustul împăratului Traian 
• Hotel 

Importante Obiective Turistice 
Cîineni-Băi, localitate balneară de interes local 
Lacul Sărat, staţiune balneoclimaterică 
Movila Miresii, localitate balneară de interes local 
Pădurea Viişoara, loc de agrement, însurăţei 
Pădurea Camniţa, loc de agrement, Şuţeşti 



Judeţul Brăila 

Situat în partea de răsărit a României, judeţul Brăila are o suprafaţă 
de 4 724 km 2 şi o populaţie de peste 368 100 de locuitori, reprezentînd 
2% şi respectiv 1,8% din teritoriul şi populaţia ţării. Din acest punct 
de vedere, Brăila se situează în categoria judeţelor de mărime mijlocie 
şi cu o populaţie relativ densă, peste 77,9 loc./km 2 . 

Reşedinţa judeţului este municipiul Brăila. 

Relieful judeţului, ce corespunde părţii de nord-est a Cîmpiei Române, 
are aspectul unui şes, în care singurele denivelări sînt crovurile şi 
cuvetele lacurilor sărate, iar de-a lungul rîurilor dunele de nisip. Tot 
în cadrul administrativ al judeţului este cuprinsă lunca inferioară a 
Şiretului şi Balta Brăilei, devenită în urma lucrărilor hidroamelio- 
rative Insula Mare a Brăilei. 

Climatul continental excesiv se caracterizează prin veri călduroase şi 
secetoase, aici înregistrîndu-se, în 1951, temperatura maximă absolută 
din ţară, de 44,5° (la fosta staţiune Ion Sion). Precipitaţiile medii anuale 
înregistrează valori mici, sub 500 mm. 

Reţeaua hidrografică este reprezentată de cursurile inferioare ale rîurilor 
Buzău, Călmăţui şi fluviului Dunărea, care formează intre cele două 
braţe ale sale. Dunărea Veche şi braţul Cremenea, cunoscuta Baltă a 
Brăilei (Insula mare a Brăilei) astăzi îndiguită pe o suprafaţă de 72 000 
ha. Pentru o bună parte de judeţ este caracteristică prezenţa unor zone 
de teren fără scurgere între Buzău-Călmăţui şi Călmăţui-Ialomiţa, 
unde se află însă numeroase lacuri mici, dintre care unele cu o mine¬ 
ralizare ridicată (Ianca, Plopu, Lacul Sărat, Movila Miresei etc.). 
Resursele naturale sînt mai puţin variate. Luncile Dunării şi Călmăţuiului 
oferă însemnate cantităţi de nisipuri şi pietrişuri utilizate în industria 
construcţiilor. în ultimii ani au fost puse în evidenţă unele structuri 
de hidrocarburi. 

Judeţul Brăila se caracterizează printr-o economie complexă şi dinamică, 
in cadrul căreia industria, amplasată indeosebi in municipiul Brăila, 
este în continuă dezvoltare. Locul principal îl deţin ramurile indus¬ 
triei metalurgiei feroase (« Laminorul»), construcţiei de maşini 
şi prelucrării metalelor (Uzina de utilaj greu « Progresul », Şantierul 
naval), industriei chimice, celulozei şi hîrtiei (Combinatul de ce¬ 
luloză şi hîrtie Brăila-Chiscani, fibre artificiale — Brăila-Chiscani), 
industriei alimentare (conserve de legume la Zagna-Vădeni) şi prelu¬ 
crării lemnului (Brăila). în oraşul Făurei este dezvoltată industria de 
interes local. 

Industria judeţului cunoaşte un proces continuu de dezvoltare, în 
prezent aflîndu-se în fază avansată de construcţie una dintre cele 
mai mari termocentrale din ţară, la Brăila-Chiscani, cu o putere de 
1950 MW. Totodată se desfăşoară lucrările de extindere şi moder¬ 
nizare a Şantierului naval-Brăila în vederea construirii unor nave 
de mare tonaj. 

Alături de industrie, agricultura constituie a doua ramură importantă 
a economiei judeţului. Din suprafaţa totală a acestuia, suprafaţa agri¬ 
colă deţine peste 396 700 ha, iar din aceasta 357 558 ha reprezintă 
terenuri arabile. 

în principal se cultivă cereale (60% din suprafaţa arabilă), cu randamente 
superioare mediei pe ţară, floarea-soarelui, sfeclă de zahăr, cartofi ş.a. 
O pondere ridicată o deţine cultura legumelor, judeţul Brăila situîndu-se 
printre primele judeţe ale României în privinţa suprafeţelor ocupate 
şi ale producţiei. Sînt cunoscute, în acest sens, complexele de sere 
de la Surdila-Găiseanca, Chiscani şi I.A.S. « Dunărea ». 

Bine dezvoltată este şi creşterea animalelor — ovine, porcine şi 
bovine — judeţul Brăila situîndu-se pe primele locuri în privinţa efec¬ 
tivului de ovine şi porcine. Datorită ponderii pe care o ocupă în cadrul 
agriculturii creşterea animalelor, s-au dat în funcţiune importante 
obiective agrozootehnice, ca: fabrici de nutreţuri concentrate la Brăila 
şi Urleasca, Complexul de creştere industrială a porcilor la Brăila ş.a. 

Un rol însemnat îl are pescuitul industrial şi sportiv, precum şi vînatul, 
judeţul Brăila dispunînd de o mare suprafaţă pentru pescuit şi un întins 
tond de vînătoare, mai ales în lunca Dunării. 

în limitele sale, judeţul Brăila cuprinde 41 de comune cu 142 de sate 
şi 2 oraşe (Brăila şi Făurei). Municipiul Brăila , (164 448 loc.), unul 
dintre cele 14 oraşe cu peste 100 000 de locuitori ale României, este 
totodată un important centru economic şi social-cultural al ţării. în 
oraşul Brăila s-au născut şi şi-au desfăşurat activitatea mulţi oameni 
de cultură, ca: Panait Cernea, Panait Istrati, Anton Bacalbaşa, Mihail 
Sebastian, cîntăreaţa Hariclea Darcl6e, poetul bulgar Hristo Botev ş.a. 
Oraşul Făurei este un important nod de cale ferată de interes naţional. 
Judeţul Brăila atrage turişti atît pentru peisajele sale naturale, cit şi 
pentru vestigiile sale istorice pe care le găzduieşte. 

Astfel, este cunoscută centenara staţiune balneară Făcui Sărat , din 
apropierea Brăilei, care, deşi se află în plină cîmpie, este înconjurată 
de un parc împădurit ce îi dă un aspect plăcut. 

Climatul de stepă, temperatura medie anuală de 10,6°, la care se adaugă, 
în principal, calităţile curative ale apei lacului — cloruro-sodică, sulfa¬ 
tată, magneziană concentrată, ca şi nămolul sapropelic — au atras pe 
mulţi vizitatori interesaţi în tratarea afecţiunilor aparatului locomotor, 
a celor ale sistemului nervos periferic, precum şi a afecţiunilor gine¬ 
cologice. La aceasta, mai adăugăm staţiunile balneoclimaterice de 
interes local: Cîineni-Băi şi Movila Miresei. 

Prin aşezarea sa, judeţul Brăila a devenit un important centru de comu¬ 
nicaţii maritime, fluviale şi terestre, ceea ce a influenţat mult asupra 
dezvoltării sale. 

O reţea densă rutieră, cu caracter radiar, leagă oraşul Brăila de oraşele 
din celelalte judeţe: Galaţi, Tecuci, Focşani, Rîmnicu Sărat, Buzău, 
Slobozia şi, peste Dunăre, Hîrşova şi Măcin. Dintre acestea prezintă 
o importanţă deosebită pentru traficul rutier naţional şoselele moderni¬ 
zate ce leagă Brăila de Galaţi, Buzău şi Slobozia. 

Transportul feroviar este asigurat de linia Brăila —Galaţi şi Brăila — 
Făurei, cu o derivaţie pînă Ia Lacul Sărat. 

Un alt aspect al transportului îl reprezintă cel fluvial, pe Dunăre, Brăila 
fiind unul dintre marile porturi ale României, prin care se asigură 
legăturile cu străinătatea prin cursul maritim al fluviului şi cu ţările 
din Europa centrală prin cursul mijlociu şi superior, 
în judeţul Brăila, principalele monumente istorice şi de artă sînt concen¬ 
trate în municipiul Brăila. 

BRĂILA, oraş străvechi, cu o istorie multiseculară, este cel mai impor¬ 
tant centru al judeţului. Prima menţiune documentară certă a oraşului 
datează din anul 1368, cînd domnitorul Ţârii Româneşti, Vlaicu Vodă, 
dădea un privilegiu comercial negustorilor braşoveni. Documentul 
menţiona intensificarea comerţului pe « drumul Brăilei ». Oraşul este, 
desigur, mult mai vechi, deoarece Johann Schiltberger, în 1396, vorbea 
despre Brăila, ca despre un puternic centru comercial, unde « îşi au 
locul lor de aşezare luntrele şi corăbiile cu care negustorii aduc 
mărfuri ...» în 1404, Mircea cel Bătrin acorda aceleaşi privilegii 
negustorilor poloni şi lituanieni, pentru a putea veni cu mărfurile 
lor «începînd de la Porţile de Fier şi pînă la Brăila ». 

Ulterior, numeroase documente vorbesc despre oraş, menţionîndu-1 
ca loc de vamă şi port. De altfel, in sec. XIV —XV, Brăila era cel mai 
important port de la gurile Dunării, spre el îndreptîndu-se principalele 
drumuri comerciale medievale: Braşov —Bran — Rucăr —Brăila; Tîrgu 
Trotuş—Tîrgu Putnei —Brăila; Suceava —Tîrgu Putnei —Brăila. In 
1445, flota burgundă, comandată de Walerand de Wavrin, sprijinită 
şi de vase papale, pătrunde pe Dunăre, urmărind ca, în colaborare 
cu trupele de uscat ale lui Vlad Dracul şi Iancu de Hunedoara, să 
recucerească cetăţile dunărene ocupate cu un an înainte de turci. Flota 

a trecut şi prin faţa Brăilei. Cu acest prilej este menţionată prima folo¬ 
sire, de către români, a bombardelor (tunuri primitive). 

Dc-a lungul anilor, oraşul a trecut prin momente grele, care i-au împie¬ 
dicat dezvoltarea. Astfel, în 1462, în timpul marii campanii organizate 
de Mahomed II împotriva lui Vlad Ţepeş, o flotă turcească arde oraşul. 
La numai opt ani după aceea, în 1470, oştile lui Ştefan cel Mare, pornite 
în campanie împotriva lui Radu cel Frumos — domn credincios turci¬ 
lor —, ajung pînă la Brăila, dînd foc şi prădînd oraşul, 
în 1539 — 1540, Brăila şi o bună parte din teritoriul actualului judeţ 
au fost ocupate de turci şi transformate în raia, situaţie ce va dura trei 
veacuri, cu o scurtă întrerupere în timpul domniei lui Mihai Viteazul, 
care în 1595 îl reocupă şi instalează aici un « ban de Buzău şi Brăila ». 
în 1830, Brăila a reintrat în componenţa Ţării Româneşti. După 1836 
se desfăşoară lucrări de sistematizare a oraşului care a fost declarat 
porto-franc, cunoscînd o dezvoltare economică rapidă. în a doua jumă¬ 
tate a secolului trecut, in oraş au fost înfiinţate primele întreprinderi 
industriale moderne, avînd drept urmare creşterea populaţiei şi apariţia 
unui important nucleu proletar. încă de la sfîrşitul secolului trecut. 
Brăila a fost un puternic centru al mişcării muncitoreşti din România, 
în iulie 1884 s-a înfiinţat Societatea lucrătorilor căruţaşi din portul 
Brăila, care a condus lupta grevistă a celor 1 200 de lucrători împotriva 
vătafilor. în 1886, aici a apărut gazeta « Lampa », care a militat pentru 
organizarea muncitorilor. în martie 1895 s-a înfiinţat Clubul munci¬ 
torilor din Brăila. La 11 martie 1907, Cercul socialist din oraş a lansat 
manifestul Chemare către tovardjii ţărani fi muncitori, care reafirma simpatia 
clasei muncitoare faţă de lupta eroică a ţărănimii. în mai 1910, peste 
10 000 de muncitori brăileni, conduşi de Ştefan Gheorghiu, au declarat 
grevă generală. Greviştii s-au bucurat de sprijin şi simpatie din partea 
muncitorilor din alte oraşe. 

Proletariatul din Brăila a organizat numeroase acţiuni revendicative. 
După crearea partidului comunist, acţiunea sa a devenit mult mai 
hotărîtă, atrăgînd în luptă şi populaţia nevoiaşă de la periferii. în timpul 
dictaturii antonesciene, muncitorii din port au organizat numeroase 
sabotaje. 

* 

Cetatea Brăilei a fost construită de turci, în sec. XVI, după ocuparea 
oraşului de către ei. Vestită pe vremuri, cetatea se ridica, cu turnurile 
şi bastioanele sale masive, pe locul unde azi se află cartierul Cetăţuia. 
Avea o formă pentagonală; o schiţă din sec. XVIII ne-o înfăţişează ca 
avînd cinci incinte concentrice, dominate de tot atîtea bastioane impu¬ 
nătoare. Cetatea juca un rol important în supravegherea Dunării şi 
a raialei Brăilei. Conform prevederilor tratatului de pace de la Adria- 
nopol (1829), cetatea a fost demolată, azi fiind vizibile doar cîteva resturi 
de ziduri. 

Biserica Sfinţii Arhangheli Mihail şi Gavril (Piaţa Lenin) a fost 
iniţial o moschee, construită în sec. XVII şi transformată in 1831 — 
1836 în biserică ortodoxă. Cu toate modificările ce i s-au adus, ea păs¬ 
trează totuşi elemente de construcţie orientală. 

Biserica elenă (Str. Călăraşi), ridicată in anul 1869, posedă cîteva 
fresce realizate de Gh. Tattarescu, precum şi unele vitralii interesante. 

Muzeul Brăilei (Piaţa Lenin), cu secţii de istorie, artă şi ştiinţele naturii 
oferă vizitatorilor numeroase obiecte şi documente, mărturii ale evolu¬ 
ţiei civilizaţiei omeneşti pe teritoriul judeţului, începînd din comuna 
primitivă şi pină în zilele noastre. Pot fi văzute statuiete de Tanagra, 
ceramică Cucuteni, o machetă a fostei cetăţi etc. 

Secţia de artă prezintă lucrări ale pictorilor C. Lecca, Th. Aman, Sava 
Henţia, N. Grigorescu, Th. Pallady, Artur Verona etc. 

Bustul împăratului Traian (Piaţa Lenin) a fost ridicat in 1906, din 
iniţiativa corpului profesoral al Liceului « N. Bălcescu » şi este opera 
sculptorului Pavel Dimo. 

Statuia Ecaterinei Teodoroiu (Parcul Monument) a fost ridicată 
în memoria eroinei din primul război mondial şi este opera sculptorului 
Ionescu Varo. 

în comuna Măxineni se află ruinele mănăstirii cu acelaşi nume, ridi¬ 
cată de Matei Basarab la mijlocul sec. XVII. 

Pe teritoriul oraşului Brăila şi în împrejurimi au fost identificate şi 
scoase la lumină urme de cultură materială din diferite epoci. Astfel, 
în cartierul Brăiliţa s-au descoperit urme de locuire din neolitic, 
iar la Rîmnicelu şi Chiscani urmele unor aşezări geto-dace din 
sec. II î.e.n. 

Importante obiective Turistice 

Focurile nestinse, rezervaţie geologică, Lopătari 

Pădurea Frasinu, rezervaţie complexă 

Pădurea Spătaru, rezervaţie complexă 

Sarea lui Buzău, rezervaţie complexă, Bădila 

Sărata Monteotu, staţiune balneoclimaterică, parc dendrologic 

Siriu, staţiune balneoclimaterică de interes local 

Vulcanii noroioşi de la Plclele Mari şi Plclele Mici, rezervaţie 
geologică 



Judeţul Buzău 

Situat în sud-estul României, judeţul Buzău are o suprafaţă de b 072 
km 2 (2,6% din teritoriul ţării) şi o populaţie de circa 513 800 de locui¬ 
tori, cu o densitate de 84,6 loc./km 2 . Reşedinţa judeţului este munici¬ 
piul Buzău. 

Fiind aşezat la curbura Carpaţilor, judeţul Buzău are un relief variat 
dispus in trei trepte — munţi, dealuri şi cîmpie. Zona muntoasă este 
formată din munţii Vrancei şi Buzău, cu vîrfuri ce se apropie de 1 800 
m (vf. Penteleu, 1772), iar cea a dealurilor subcarpatice din masivele 
Istriţa, Ciolanu, Bocu, Muscelu, Dilma despărţite de depresiuni intra- 
colinare. Ultima treaptă, cea mai coborită, este formată dintr-o parte 
a Cîmpiei Române (nord-estul). 

Clima, temperată-continentală, diferă în funcţie de unităţile de relief, 
temperatura medie anuală fiind de 9° la sud, 7 — 8° în Subcarpaţi şi 
2—3° la munte. 

Teritoriul judeţului este axat, în mare, pe bazinul hidrografic al rîului 
Buzău, care primeşte ca afluenţi mai importanţi pe Bîsca Mare cu 
Bîsca Mică, Sărăţelul, Slănicul, Nişcovul şi Cîlnăul. 

Resursele naturale sînt variate, începînd de la pădurile care îmbracă 
toată zona montană, păşuni şi fineţe naturale şi pînă la cele ale sub¬ 
solului. Dintre resursele subsolului, zăcămintele de hidrocarburi con¬ 
stituie, în prezent, principala bogăţie a judeţului. Alături de ţiţei 
care se exploatează de la Berea, Arbănaşi, Plopeasa, Monteoru, Tisău 
ş.a., în ultimii ani a început şi valorificarea gazelor naturale. De ase¬ 
menea, există şi zăcăminte de cărbune, dar de slabă putere calorică, 
calcare (Ciuta, Vipereşti), diatomite (Dealul Burduşoaia), nisipuri 
cuarţoase (Crivineni) şi argile (Berca-Sătuc). 

Pe teritoriul judeţului se află şi izvoare cu ape minerale sulfuroase, feru- 
ginoase, cloruro-sodice, uneori bogate în iod, prezente la Siriu, Nehoiu, 
Sărata-Monteoru, Balta Albă, Strejeni, Lopătari. 

Economia judeţului Buzău are un caracter industrial-agrar, cele mai 
importante ramuri fiind industria extractivă, şi în special a petrolului, 
industria metalurgică şi siderurgică (Uzina de sîrmă şi produse din 
sirmă — Buzău), industria construcţiilor de maşini şi de prelucrare 
a metalelor (Uzina mecanică din Buzău, singura din ţară producătoare 
de aparate de cale şi vagoane de marfă), industria chimică (Uzina de 
mase plastice din Buzău), industria materialelor de construcţii, indus¬ 
tria de exploatare şi prelucrare a lemnului, ramură cu tradiţie înde¬ 
lungată în economia judeţului (industria prelucrătoare — Nehoiu, 
mobilă — Nehoiu, Buzău, Rîmnicu Sărat), industria textilă şi a confec¬ 
ţiilor (Buzău, Rîmnicu Sărat), industria alimentară (Fabrica de zahăr 
Buzău, produse lactate — Rîmnicu Sărat, Buzău, conserve de fructe şi 
legume —Pătîrlagele ş.a.). 

Agricultura, care deţine un loc important în economia judeţului, se 
caracterizează prin varietate şi complexitate structurală în raport cu 
marile unităţi de relief. Din totalul suprafeţei agricole de peste 399 000 
ha, terenul arabil reprezintă 257 320 ha, adică aproximativ 2,6% din 
suprafaţa arabilă a ţării. Principalele culturi sînt cerealele (porumbul, 
griul, orzul şi orzoaica), la care se adaugă plantele tehnice: floarea- 
soarelui şi sfecla de zahăr. 

Condiţiile naturale deosebit de prielnice oferite de relieful colinar al 
Dealului Istriţa şi Piemontului Rîmnicului au permis dezvoltarea culturi¬ 
lor de viţă de vie, individualizîndu-se areale şi centre de mare produc¬ 
tivitate: Pietroasele, Şaringa, Zoreşti, Cindeşti ş.a., iar în cîmpie 
Cochirleanca, Pogoanele, Padina ş.a. De asemenea, sînt prezente întinse 
suprafeţe cu livezi de pomi fructiferi, unele sate fiind chiar specializate 
în producţia pomicolă: Pătîrlagele, Sibiciu, Chiojdu, Cozieni, Merei ş.a. 
în lunca Buzăului, în zona de cîmpie şi in zona periurbană a oraşelor 
Buzău şi Rîmnicu Sărat, se întilnesc întinse suprafeţe cultivate cu 
legume, prioritate avînd roşiile, ceapa şi ardeii. Creşterea animalelor 
este a doua ramură importantă a producţiei agricole, judeţul Buzău 

dispunînd de un efectiv de animale ridicat. Cele mai numeroase sînt 
ovinele, după care urmează porcinele, bovinele şi cabalinele (la Cislău 
există o crescătorie de cai de rasă, folosiţi la concursurile interne şi 
internaţionale). Sericicultura şi apicultura sînt încă din vechime pre¬ 
ocupări ale locuitorilor acestor meleaguri. 

Judeţul Buzău se suprapune unei zone de densă populare a ţării noastre, 
populaţia fiind concentrată în două oraşe (Municipiul Buzău şi Rîmnicu 
Sărat), 83 de comune şi 485 de sate. 

Municipiul Rutfău (75 100 loc.) ocupă o poziţie centrală în cadrul jude¬ 
ţului, fiind astăzi un oraş industrial, în care se află întreprinderi de 
interes republican, şi un important nod de cale ferată. Celălalt oraş, 
Rîmnicu Săra! (26 000 loc.), situat pe malul sting al rîului cu acelaşi 
nume, este al doilea oraş din judeţ cu funcţii industriale şi social- 
culturale. 

în cadrul judeţului Buzău se mai află şi staţiunile balneoclimaterice 
Sărata Monteoru şi Siriu-Băi. 

Săra/a Monteoru , staţiune balneoclimaterică, sezonieră (alt. 86 m), 
este situată la 20 km de oraşul Buzău, într-un climat de deal şi de coline 
împădurite. Numeroase izvoare cu ape minerale cloruro-sodice, calcicc, 
magneziene, sulfuroase, iodurate, bicarbonatate sînt indicate în tratarea 
afecţiunilor aparatului locomotor, ale sistemului nervos periferic, 
afecţiuni ginecologice şi digestive. 

Cadrul natural, oferit mai ales de regiunile montane şi subcarpatice, 
a permis practicarea şi dezvoltarea turismului. Masivele Siriu-Mon- 
teoru şi Penteleu, accesibile în cîteva ore pe şoselele forestiere, oferă 
peisaje deosebit de pitoreşti, iar de pe culmile lor domoale, panorame 
asupra regiunilor înconjurătoare. Valea Siriului cu chei şi bazinete şi 
valea Buzăului cu vestitele sale chei se pot asemăna, prin pitorescul lor, 
cu cheile Bicazului sau cele ale Dîmboviţei. Pe valea Buzăului se gă¬ 
sesc localităţi deosebit de pitoreşti şi cu bogate elemente folclorice 
ca: Nehoiu, Siriu, Fătîrlagele ş.a. 

în zona subcarpatică, de un interes turistic deosebit se bucură aria 
vulcanilor noroioşi şi stîncilc de calcar denumite « Sarea lui Buzău ». 
Vulcanii noroioşi de la Vîclele Mari fi Mici dintre valea Buzăului şi 
cea a Slănicului, în apropierea localităţilor Berca-Pîclele-Beciu, popular 
numiţi « piele», constituie un fenomen geografic foarte interesant şi 
important din punct de vedere teoretic şi practic. Legaţi de emanaţii 
de gaze de petrol, care antrenează şi nămoluri argiloase înmuiate de 
apa de ploaie, aceştia apar de forma unor vulcani în miniatură, intr-o 
suprafaţă argiloasă mai întinsă, pe care se dezvoltă şi unele plante care 
pot suporta sărătura (Nitraria schoberi, Obione vcrrucifera etc.). Pentru 
raritatea fenomenului şi peisajului oferit, zona respectivă a fost decla¬ 
rată rezervaţie naturală. 

Pe drumul Buzău-Nehoiu, în valea Buzăului, în apropiere de Bădila, 
se află peste 40 de blocuri de calcar (Sarea lui Buifâu) , stînci ocrotite 
de lege pentru interesul ştiinţific pe care-1 prezintă ca fenomen geologic, 
în ele găsindu-se numeroase fosile de gasteropode şi corali de vîrstă 
jurasică. De un interes deosebit sînt şi « Focurile nestinse » de lingă 
Lopătari, fenomen natural ce se manifestă continuu de sute de ani. 
La acestea se adaugă elementele turistice din cîmpie, şi anume pădurile 
Frasinu şi Spătarul, rezervaţii naturale de interes naţional, şi lacurile 
Balta Albă şi Amara. 

Monumentele cultural-istorice sînt bogate şi variate, unele dintre ele 
constituind valori inestimabile: 

BUZĂU, reşedinţa judeţului, este aşezat pe malul drept al rîului cu 
acelaşi nume. Prima menţiune documentară o întîlnim în anul 1431. 
în noiembrie 1475, armatele moldovene ale lui Ştefan cel Mare au 
intrat în Ţara Românească pe la Rîmnicu Sărat şi au înaintat prin Buzău 
şi Gherghiţa spre Bucureşti. Ele îl aduceau pe Laiotă Basarab, spre 

a-1 pune domn în locul lui Radu cel Frumos. în 1504 s-a înfiinţat 
Episcopia de la Buzău, în cadrul căreia s-a desfăşurat o bogată activi¬ 
tate culturală. Oraşul a fost adesea prădat şi ars de turci în timpul 
deselor lor incursiuni. Distrus în timpul conflictelor dintre Vasile 
Lupu şi Matei Basarab, 1637 şi 1639, oraşul a fost refăcut de către 
voievodul muntean, după încheierea păcii. 

Sub Constantin Brîncoveanu, Buzăul a devenit un important centru 
de cultură, renumit pentru activitatea tipografică desfăşurată aici şi 
pentru şcoala care pregătea dascălii de limba română, 
în sec. XVIII, numeroasele războaie (1736-1739; 1768-1774; 1787- 
1792) i-au adus mari prejudicii. între 1806 şi 1828 Buzăul s-a extins, 
iar în urma construirii căii ferate Bucureşti — Buzău — Rîmnicu Sărat, 
oraşul s-a dezvoltat şi mai mult. 

* 

Biserica Episcopiei (Aleea Episcopiei) a fost ridicată in timpul lui 
Radu ccl Marc (1495 — 1508) şi a fost reconstruită în anul 1649, de 
către Matei Basarab; în 1740 a fost din nou reparată. Pictura de azi 
a fost executată în sec. XIX. 

în sec. XVII au funcţionat aici cele dinţii şcoli de slavonie din oraş. 
Tot în cadrul său, la începutul sec. XVIII, Damaschin — tipograf, 
gravor, om de cultură — a desfăşurat o bogată activitate. în 1698, 
episcopul Mitrofan a publicat prima traducere în limba română a 
Mineielor , carte de ritual. între 1691 şi 1703, au apărut numeroase cărţi 
de cult în limba română. Pe lingă biserică a funcţionat şi o şcoală de 
zugravi de biserici, unde şi-a făcut primii ani de studii şi pictorul 
Gh. Tattarescu. 

Biserica Banu (Str. Bistriţei) este un monument de arhitectură ridicat, 
probabil, la sfîrşitul sec. XVI, refăcut în anul 1722. Este acoperită 
cu ţiglă smălţuită, la fel ca mănăstirile din nordul Moldovei. Ea a fost 
ctitorită de Adriana, văduva vornicului Şerban Cantacuzino. 

Consiliul popular municipal Buzău (Piaţa Republicii) funcţionează 
intr-un palat construit la sfîrşitul sec. XIX, în stil românesc, cu nume¬ 
roase elemente decorative, apropiindu-1 ca înfăţişare de vechile palate 
medievale ale Veneţiei. 

în faţa palatului se află un frumos monument — sculptor C. Medrea — 
ridicat în amintirea ţăranilor ucişi în 1907. 

Muzeul judeţean de istorie (Str. Unirii) are şapte săli, în care sînt 
expuse numeroase vestigii ale trecutului. Aici poate fi studiată istoria 
societăţii omeneşti pe teritoriul oraşului şi a judeţului din cele mai 
vechi timpuri pînă în feudalism. Sînt prezentate; copia vestitului tezaur 
de la Pietroasele, rezultate ale săpăturilor efectuate la Smeeni, Cherăseni, 
Aldeni şi Monteoru, ilustrînd epoca bronzului. Este expusă fotocopia 
documentului din 31 ianuarie 1431, în care se face prima menţiune a 
oraşului, precum şi alte documente şi tipărituri vechi. 

Pe Str. Frăţiei se află o placă memorială cu următoarea inscripţie: 
« Aici a fost casa în care a locuit pictorul Ion Andreescu, profesor la 
Buzău în anii 1872 — 1878». Dar cercetări recente au stabilit că marele 
pictor a locuit în casa din Str. T. Vladimirescu nr. 23. 

Casa din Piaţa Gării, in care a locuit dramaturgul I. L. Caragiale 
între anii 1894 şi 1895. 

O placă memorială se află pe Str. N. Lconard, amintind că acolo 
au copilărit popularul tenor şi actorul V. Maximilian. 

în cimitirul din apropierea intersecţiei bulevardelor N. Bălcescu 
şi 23 August se află două monumente funerare, realizate de sculptorul 
C. Brîncuşi; copie de pe celebra lucrare Rugăciunea şi 'Bustul avocatului 
Petre Stăm seu. 

Comuna Pietroasele. în anul 1838 a fost descoperit aici faimosul 
tezaur «Cloşca cu puii de aur» din sec. IV, atribuit vizigoţilor. 
Tezaurul este format din 12 piese din aur masiv cîntărind 18,79 kg. 
Alexandru Odobescu şi A. D. Xenopol au numit obiectele « Tezaurul 
lui Atanaric», după numele cunoscutului conducător al vizigoţilor. 

Sărata Monteoru (la circa 20 km vest de Buzău, corn. Merei), sat 
mare, unde au fost scoase la lumină urme de cultură materială din 
epoca bronzului şi a fierului. 

Comuna Măgura. în apropiere se află schitul Nifon, Mănăstirea 
Ciolanu şi schitul Cetăţuia, precum şi un muzeu de sculpturi în aer 
liber. 

Mănăstirea Barbu, din apropierea localităţii Grăjdana, a fost zidită 
în anul 1668 de către jupîn Barbu vel căpitan. Spre sfîrşitul sec. XIX, 
clădirea a fost complet reconstruită în plan treflat, din cea veche păs- 
trîndu-se numai altarul. Cu acest prilej i s-au adăugat pronaosul şi 
pridvorul. 

Rîmnicu Sărat, al doilea oraş ca mărime din judeţ, este o aşezare 
veche; în sec. XV, se pare că era sat, dar spre sfîrşitul aceluiaşi secol 
îl întîlnim deja menţionat ca tîrg. 

Ca urmare a victoriei obţinute împotriva lui Radu cel Frumos, Ştefan 
cel Mare a ridicat aici între 1475 şi 1481 Biserica Sf. Paraschiva. 
Din păcate, a fost dărîmată în 1898 — 1899. 

Mănăstirea Adormirea Maicii Domnului (Str. Ştefan Gheorghiu) 
a fost construită de Constantin Brîncoveanu şi de unchiul său spătarul 
Mihai Cantacuzino între 1693 şi 1697. A fost reparată în 1801, 1873, 
1898 şi 1925 — 1926. Atrage atenţia prin bogata ei ornamentaţie (coloane, 
pilaştri, capiteluri) şi printr-o pictură bine păstrată. La intrare se 
află un portal de piatră, în care s-au sculptat stema ţării şi pisania, bogate 
ornamente florale. Aici, pentru o vreme, a fost înmormîntat generalul 
rus Suvorov; osemintele lui au fost reînhumate apoi într-o biserică 
din Moscova. 

Muzeul de istorie (Str. Suvorov) are trei secţii: etnografie, artă plastică 
şi ştiinţe naturale. Sînt expuse multe obiecte de artă populară, costume 
din Dumitreşti, Jitia, Bisoca, Chiojdu etc. 








Importante Monumente Istorice 

1. Muzeul judeţean 

Importante Obiective turistice 

Băile Herculane, staţiune balneoclimaterică, complex 

turistic, rezervaţia botanică Muntele Domogled 

Valea Cernei (Grota Haiducilor, 7 Izvoare), Cheile Ccrnei 

Beuşniţa — Cheile Mari, rezervaţie complexă 

Cheile Caraşului, rezervaţie botanică, Munţii Semenic 

Complexul turistic de la Muntele Mic 

Locul fosilifer Soceni 

Peştera de la Comarnic, rezervaţie speologică. Peştera Popovăţ 
Rezervaţia Cheile Nerei, lungime 22 km (Peştera Voinii, 

Peştera Mică, Peştera Mare) 

Valea Cidovci, rezervaţia botanică Schitu 

Valea Mare (Moldova Nouă), rezervaţie botanică 

Văliug, localitate climaterică, lac de acumulare, zonă de agrement 



Judeţul Caraş-Severin 

Situat în sud-vestul României, la hotarul cu R. S. F. Iugoslavia, judeţul 
Caraş-Severin este considerat prin suprafaţa sa de 8 514 km 2 (3,6% 
din teritoriul ţării) unul dintre cele mai întinse judeţe. Are o populaţie 
de peste 369 400 de locuitori (1,8% din totalul populaţiei ţării); datorită 
reliefului, în mare parte muntos, densitatea este redusă de 43 loc./km 2 , 
ceea ce reprezintă jumătate din valoarea densităţii medii pe întreaga 
ţară. Reşedinţa judeţului este municipiul Reşiţa. 

Relieful este puternic fragmentat, predominînd munţii şi dealurile, 
în cadrul judeţului Caraş-Severin se găsesc munţii Ţarcu, Cernei şi 
prelungirile vestice ale Munţilor Godeanu, ale căror altitudini depăşesc 
2 100 m, culmile sudice ale masivului Poiana Ruscăi şi munţii Almăj şi 
Semenic, care fac trecerea gradată spre dealurile piemontane. Aceşti 
munţi sînt bine individualizaţi prin zone mai joase, cum sînt: culoarul 
Timiş-Cerna şi depresiunile Almăjului şi Mehadiei. 

Clima temperat-continentală, diferenţiată după unităţile de relief, 
suferă în partea sudică a judeţului o uşoată influenţă mediteraneană. 
Temperatura medic anuală este de 11,5°. Precipitaţiile atmosferice 
sînt bogate (600 — 1 000 mm anual), iar vînturile cele mai frecvente 
sînt Austrul (din sud-vest) şi Coşava (din vest). 

Reţeaua hidrografică este formată din Dunăre (fluviul curge prin sudul 
judeţului) şi din afluenţii săi, care îşi culeg izvoarele din zona muntoasă 
(Timiş, Pogăniş, Caraş, Nera şi Cerna). In scopuri industriale au fost 
create lacurile de acumulare de la Văliug, Gozna şi Secu. 

K ul Caraş-Severin dispune de bogate şi variate resurse naturale. 

iră de un întins fond forestier, de păşuni alpine şi subalpine, în 
subsolul judeţului se găsesc importante zăcăminte de huilă şi antracit 
(Anina, Secu, Baia Nouă, Bigăr), de minereuri de fier (Ocna de Fier, 
Bocşa, Dognecea), mangan (Defineşti), de minereuri complexe (Mol¬ 
dova Nouă, Ciclova, Ruschiţa, Oraviţa) şi minereuri nemetalifere, 
dintre care mică (Bucova, Băuţar, Crîjma), talc (Marga, Voislova), 
marmura (Ruschiţa), argilă refractară (Anina) ş.a. De asemenea, în 
limitele judeţului, se află izvoarele termale de la Băile Herculane. 
Profilul economic al judeţului Caraş-Severin se caracterizează printr-un 
potenţial industrial ridicat, dintre care metalurgia feroasă (inclusiv 
extracţia minereului de fier) şi construcţiile de maşini şi prelucrarea 
metalelor deţin peste 80% din producţia globală industrială a judeţului. 
Acestea sînt concentrate în special la Reşiţa (Combinatul siderurgic) 
şi în centrele muncitoreşti Oţelu Roşu, Bocşa, Topleţ şi Anina. Mai sînt 
prezente ramurile metalurgiei neferoase (inclusiv extracţia minereurilor 
neferoase) la Moldova Nouă, industria materialelor de construcţii 
(Anina), exploatarea şi prelucrarea lemnului (Anina, Caransebeş). 
Datorită reliefului predominant muntos, agricultura deţine o pondere 
mică în economia judeţului, suprafaţa arabilă reprezentînd 138 767 ha 
din cea agricolă de 404 700 ha. Se cultivă cereale (grîu, porumb), 
floarea-soarelui şi cartofi. Mai dezvoltată este pomicultura (bazinele 
Caransebeş, Domaşnea, Anina, Moldova Nouă), in special cultura 
prunilor şi merilor. întinsele suprafeţe ocupate cu păşuni şi fineţe 
au favorizat dezvoltarea şeptelului de animale (porcine, bovine, 
ovine). 

în limitele administrative ale judeţului se găsesc opt oraşe, din care 
un municipiu (Reşiţa), cu 21 localităţi componente, 69 de comune 
(una suburbană) şi 288 sate (din care şapte aparţin oraşelor). Oraşele 
(Reşiţa, Caransebeş, Bocşa, Anina, Oravifa, Oţelu Roşu, Moldova Nouă, 
Băile Herculane) sînt în special centre industriale, cu excepţia Băilor 
Herculane, care este o renumită staţiune balneoclimaterică permanentă. 
Cel mai mare şi important centru social-economic al judeţului este 
Reşiţa (circa 71 000 loc.), veche aşezare minieră, cu un profil industrial 
predominant, urmat de oraşul Caransebeş (peste 20 800 loc.), oraş cu 
vechi tradiţii culturale ce se remarcă azi prin găzduirea unui modern 




152 / Judeţul Caraş-Severin cs 

complex pentru industrializarea lemnului. Celelalte oraşe au sub 20 000 
de locuitori. Un interes aparte îl prezintă oraşul Băile Hercnhne, încîntâ- 
toare staţiune cu ape termale, situată pe valea rîului Cerna sub abrup- 
turile calcaroase ale Domogledului şi înconjurată de munţii împăduriţi 
ai Cernei. Prezintă un climat blînd de adăpost, cu uşoare nuanţe medi¬ 
teraneene. Apele minerale termale cu diferite compoziţii chimice 
(sulfuroase, cloruro-sodicc, calcice, bicarbonatate, magneziene) sînt 
indicate în tratarea afecţiunilor aparatului locomotor, ale sistemului 
nervos periferic, a celor ginecologice şi ale tubului digestiv, precum 
şi a bolilor profesionale. 

Judeţul Caraş-Severin dispune de nenumărate puncte de atracţie turis¬ 
tici oferite atît de frumuseţea naturii, cit şi de prezenţa monumentelor 
istorice şi de artă populară. 

Astfel, pe valea Cernei, fiica zglobie a Godeanului, noul drum forestier 
ce merge pînă aproape de izvoarele Cernei leagă într-o unitate turistică 
complexă termele romane, cele «Şapte izvoare», cu cleanţurilc şi 
numeroasele chei ce se înşiruie în lungul văii. Atît în jurul staţiunii 
Băile Herculane, cit şi pe toată valea Cernei se găsesc numeroase 
peşteri întunecate, cu broderii de piatră, unele purtînd denumiri 
legate de vremea haiduciei (Grota Haiducilor) sau de manifestările 
apelor fierbinţi (Grota cu Aburi). 

Tot pe valea Cernei, pe muntele calcaros ce se ridică abrupt deasupra 
Băilor Herculane, se află tezervaţia naturală Domogled. Ha cuprinde 
o floră dintre cele mai bogate din Europa, cu numeroase specii termo- 
file şi endemice, alcătuind un tip unic de vegetaţie, o curiozitate ştiinţi¬ 
fică pentru botaniştii din ţară şi străinătate, amintind peisajele subme- 
diteraneene din Balcani şi Dinarici. I.a aceasta trebuie să amintim 
şi rezervaţia de pe Valea Mare (lingă Moldova Nouă) cu arbustul medi¬ 
teranean Daphne. 

Munţii Semenic, cu numeroase cabane bine amenajate, sint de fapt 
principalul obiectiv turistic din centrul Banatului, oferind de pe culmile 
lor peisaje odihnitoare cu perspective întinse peste Cîmpia Tisei, spre 
culmile Ţarcului şi Godeanului, Cernei şi Cazanelor Dunării. Spre 
sud se găsesc Munţii Almăjului, despărţiţi de culmile Semcnicului de 
către rîul Nera, care drenează Depresiunea Almăjului. Cheile Negarniţei, 
Nerei şi Caraşului completează, prin frumuseţea lor, valoarea turistică 
a peisajului carstic. La nord de localitatea Anina se află peştera de la 
Comarnic, care prin masivitatea şi grandoarea formelor ei stalagmiticc, 
este considerată una dintre cele mai mari şi frumoase peşteri din 
România. Tot în această zonă se află şi Peştera Popovăţ. 
în masivul Pleşiva, la sud-est de Oraviţa, se află rezervaţia Bcuţni/a, 
o căldare de aproximativ 100 ha într-un sălbatic platou calcaros, cu 
vegetaţie termofilă. Pîrîul Beuşniţa formează aici mai multe cascade 
etajate. Merită amintit şi punctul fosilifer de la Soceni, de pe şoseaua 
Reşiţa-Lugoj, cu o bogată faună de gasteropode şi lamelibranhiate 
de vîrstă sarmatică şi pliocenă cuprinsă în argile şi nisipuri, deschise 
tnai ales în văile Turislavului şi Poliţioanei. Interesant este faptul că 
marea majoritate a formelor fosile întîlnite sînt de talie foarte mică, 
abia de cîţiva milimetri. 

In estul culoarului Timişului se află Complexul turistic de la Muntele 
Mie, cunoscut mai ales pentru practicarea sporturilor de iarnă. Locuri 
minunate de vizitat găsim aproape peste tot, dar renumit pentru 
frumuseţea lui este Defileul Dunării, la a cărui măreţie omul a adăugat 
barajul Hidrocentralei de la Porţile de Fier (jud. Mehedinţi), în spatele 
căruia lacul nou creat se insinuează printre pereţii calcaroşi ai 
Cazanelor. 

Frumuseţea naturală, deosebită, a judeţului Caraş-Severin ca şi ele¬ 
mentele specifice din peisajul satelor lui pot fi uşor cunoscute, teritoriul 
fiind înconjurat aproape din toate părţile de şosele modernizate. Astfel, 
şoseaua de pe valea Cernei şi a Timişului leagă oraşele Drobeta Turnu- 

Severin şi Orşova (jud. Mehedinţi) de Caransebeş, important nod de 
cale ferată şi rutier. Pe aici trec liniile ferate şi şoselele Bucureşti — 
Timişoara — Jimbolia, Reşiţa—Petroşani şi Sinieria. Transportul 
fluviatil de pe Dunăre completează posibilităţile de deplasare în cadrul 
judeţului. 

Munţii joşi, uşor de străbătut, au o reţea deasă de poteci de munte şi 
cabane bine dotate. Deosebit de accesibil turismului este masivul 
Semcnic, care dispune şi de un funicular pînă în vîrf. 

Condiţiile naturale au favorizat din timpuri străvechi înjghebarea a 
numeroase aşezări. Astfel, săpături arheologice efectuate în diferite 
locuri au scos la iveală urme de locuire ale omului paleolitic (la Băile 
Herculane) şi din epoca mezolitică (la Peştera Haiducilor). La Liub- 
cova, Gornea, Zorlenţu s-au descoperit urme neolitice, iar pe valea 
Bîrzavei aşezări din epoca bronzului; la Colţan, Bocşa, Ocna de Fier, 
Oraviţa etc. din epoca fierului. Numeroase urme datează din perioada 
ocupaţiei romane. Mărturii documentare atestă că-n sec. IX—X 
procesul de formare a relaţiilor de producţie feudale şi de constituire 
a formaţiunilor politice prestatale era în plină desfăşurare. Cronica 
notarului anonim menţionează in aceste părţi cnezatul lui Glad, care-şi 
avea centrul politic pe teritoriul actualului judeţ. Unul dintre urmaşii 
săi, Ahturn (Ohtum), cu reşedinţa la Cenad şi care stabilise legături 
cu Imperiul bizantin, se opune cu armele regelui maghiar Ştefan I 
(997 — 1038), dar a fost înfrînt. în anul 1200 se face prima menţiune 
documentară a comitatului Caraş. 

Pe meleagurile judeţului s-a dezvoltat, de timpuriu, o puternică indus¬ 
trie metalurgică; primele instalaţii s-au construit în 1718, la Oraviţa. 
Anul revoluţionar 1848 a avut un puternic ecou în judeţul Caraş- 
Severin. Aici s-au născut Eftimie Murgu, Damaschin Bojinca şi alţii. 
La Reşiţa, Bocşa, Oraviţa etc. s-au constituit gări naţionale. între 
1868 şi 1872 la Reşiţa şi Oraviţa s-au creat asociaţii muncitoreşti. în 
anii primului război mondial, mişcarea grevistă a luat mari proporţii. 
Delegaţi ai populaţiei din judeţ au participat la Adunarea naţională de 
la Alba Iulia, din 1 decembrie 1918. La Reşiţa şi în alte centre ale jude¬ 
ţului partidul comunist a avut puternice organizaţii. în perioada celui 
de-al doilea război mondial, în Munţii Semenic a acţionat grupul de 
partizani condus de Ştefan Plavăţ. 

REŞIŢA, oraşul cu veche tradiţie industrială, este reşedinţa judeţului. 
Viaţa omului pe teritoriul oraşului a fost identificată încă din epoca 
romană; la punctul numit «Piatra Albă» din localitatea componentă 
Cuptoare, a fost descoperit un mare tezaur de monede romane. între 
anii 1769 şi 1771, la Reşiţa au fost construite primele două furnale înalte, 
care au intrat in funcţiune la 3 iulie 1771. în 1873, în atelierele reşiţene 
s-a construit prima locomotivă. 

* 

în oraş poate fi vizitat Muzeul judeţean, care prezintă o bogată colecţie 
arheologică privind trecutul istoric al judeţului Caraş-Severin. 
în apropiere se află Muntele Semenic şi staţiunea climaterică în devenire, 
Văliug. 

Comuna Văuug. în parcul din faţa Consiliului popular există o placă 
comemorativă închinată memoriei eroului comunist Ştefan Plavăţ. 
Ea poartă următoarea inscripţie: « în memoria lui Ştefan Plavăţ, viteazul 
muncitor ceferist, căzut eroic în lupta pentru eliberarea poporului 
nostru. în iunie 1944 comunistul Ştefan Plavăţ, luptător in grupul de 
partizani Mărăşeşti al Comitetului Frontului Patriotic din Banat, 
moare cu arma în mină, luptînd pentru eliberarea ţării de sub jugul 
fascist. Amintirea lui Ştefan Plavăţ va rămîne în memoria poporului 
nostru ». 

Comuna Caraşova. Cuibărită pe o stîncă abruptă, înaltă de vreo 200 m, 
se ridica impunătoare vechea cetate a Caraşovei de formă patrulateră. 
în unele porţiuni, peretele cetăţii a înglobat elemente naturale din 
stîncă, laturile ei fiind uşor ondulate. Prima atestare documentară a 
localităţii o avem din 1333. Cetatea, la început regală, este pomenită 
apoi ca fiind sub jurisdicţia banului de Severin. Cetatea pare să fie însă 
şi mai veche. în 1551, în timpul înaintării lor spre Timişoara, turcii 
au ocupat cetatea. Ea a fost recucerită de oştiri ardelene în 1595, după 
care vremea a acoperit-o cu tăcere. 

Caransebeş, oraş situat la confluenţa Sebeşului cu Timiş, este menţionat 
în documente din 1290 (Karansebeş). Pe vremuri a existat aici o puter¬ 
nică cetate medievală. în oraş poate fi vizitat muzeul, care posedă 
bogate colecţii istorice şi etnografice. în apropierea localităţii Jupa 
se pot vizita ruinele înfloritoarei aşezări de altădată Tibiscum, care 
în timpul lui Septimius Severus (194—211) şi Filip Arabul (244 — 
249), a atins o mare dezvoltare, fiind declarată municipium. 

Comuna Teregova găzduieşte ruinele castrului şi aşezării civile 
romane Ad Pannonios. 

în localităţile Meiiauica şi Cornea se pot vizita interesante muzee 
săteşti cu caracter istorico-etnografic. 

BAile Herculane (una dintre cele mai renumite staţiuni balneo¬ 
climaterice din România) este o aşezare cu trecut milenar. J-a Peştera 
Haiducilor, săpăturile arheologice au scos la lumină unelte din paleo¬ 
litic. Primele izvoare care pomenesc apele termale de aici sint din 
perioada războaielor daco-romane. Pe valea Cernei romanii au construit 
temple, băi şi statui în cinstea lui Hercule, Aesculap, Hygeea, întemeind 
staţiunea Thermal Herculi, care a funcţionat timp de peste 170 de 
ani. în timpul migraţiunilor a fost distrusă şi refăcută abia către sfir- 
şitul sec. XVIII. 

în staţiune poate fi vizitată o expoziţie permanentă de istorie, in 
care sînt prezentate colecţii arheologice provenite, in special, din săpă¬ 
turile efectuate la Mehadia. în această localitate (Mehadia) era una 
dintre cetăţile care închideau accesul din sud spre centrul Banatului. 
Dacii ridicaseră aici întărituri de pămînt, iar romanii au construit mai 
apoi puternice fortificaţii: Castrul Ad-Mediam (139 x 112 m). 
Mehadia de azi este aşezată pe ruinele fostei cetăţi medievale. Pe 
o vale dominată de Dealul Grad se înalţă un turn, din care s-au mai 
păstrat doar trei laturi. El avea peste 15 m înălţime şi o formă penta- 
gonală, cu laturile de 6,50 m şi 2 m grosime, fiind flancat de două 
încăperi laterale, care-i serveau şi de contraforturi. Corpul cetăţii a 
fost distrus, observîndu-se doar fragmente izolate de zid. La începutul 
sec. XIII figura ca cetate regală, făcînd parte din Banatul de Severin. 
Dc-a lungul secolelor, ea a trăit importante evenimente legate de lupta 
împotriva expansiunii otomane. Pacea din 1739, încheiată la Belgrad 
între turci şi austrieci, prevedea şi distrugerea cetăţii, intrată în stăpînirea 
otomanilor, dar executarea clauzei a fost tărăgănată pînă in 1752. în 
timpul războiului dintre 1788 — 1791 a fost complet distrusă. 

La hotarul satului Biniş (com. Doclin) şi a oraşului Bocşa se păstrează 
o porţiune de circa 5 km din fostul drum roman Laederata — Tibis¬ 
cum. Tot la Bocşa, la locul numit « Buza Turcului » se află resturi 
de ziduri ale unei cetăţi medievale, de formă poligonală regulată, 
cu laturile de 10 m şi un diametru de 20 m. Printre numeroasele obiecte 
descoperite aici se află şi unelte de minerit, dind indicii asupra faptului 
că cetatea făcea siguranţa minei din apropiere. La mijlocul sec. XIV, 
cînd este menţionată pentru prima dată, se numea Cuicşti , iar incepînd 
din prima jumătate a sec. XVI se va numi Bocşa. Pe la 1333 aici era 
sediul unui district românesc, organizat în cnezate. în 1552, cetatea 

a fost cucerită de turci, iar în 1595 recucerită de către ostile ardelene 
comandate de hanul de Caransebeş. Cetatea a rămas în posesiunea 
principatului Transilvaniei, dar in 1658, turcii au dispus distrugerea 
ei. . . Lingă localitatea Surducu Mare (com. Forotic) pot fi văzute 
intâriturile (singurele din ţară păstrate integral) castrului Centum 
Putei. 

Comuna Berzasca. în satul Drencova se mai văd şi azi ziduri puter¬ 
nice de cetate. Avea formă patrulateră, cu laturile de 25/21 m şi ziduri 
groase de 1,50 m, iar înălţimea de 15. Exista cetate aici in momentul 
venirii teutonilor. Ea a fost distrusă de turci în 1432. Nu se ştie precis 
cine a construit-o şi nici pină cind a funcţionat, dar in 1693 se afla 
deja in ruină. 











Importante Monumente Istorice 

1. Biserica romano-catolică Sf. Mihail 

2. Casa « Matei Corvin » 

3. Biserica reformată — Bastionul croitorilor 

4. Clădirea Reduta — Muzeul etnografic al Transilvaniei 

5. Palatul contelui Gheorghe Banffi — Muzeul de artă 

6. Teatrul naţional 

7. Catedrala ortodoxă 

8. Biblioteca centrală a Universităţii 

9. Muzeul de istorie 

10. Statuia regelui Matei Corvin 
• Hotel 

IMPORTANTE OBIECTIVE TURISTICE 

Băile Băiţa (Gherla), staţiune balneoclimaterică de interes local 

Cheile Someşului Cald 

Cheile Turzii, rezervaţie complexă 

Cojocna, staţiune balneoclimaterică de interes local 

Complexul hidroenergetic Fîntînele-Tarniţa, zonă turistică 

Finaţele Clujului „Copîrşaic”, rezervaţie botanică 

Fînaţele de la Suatu, rezervaţie botanică 

Lacul Geaca, rezervaţie ornitologică 

Lacul de la Legii, rezervaţie ornitologică 

Ocna Dejului (Dej), staţiune balneară de interes local 



Judeţul Cluj 

Judeţul Cluj este situat în nord-vestul României, în partea centrală 
a Transilvaniei. Are o suprafaţă de 6 650 km 2 şi o populaţie de peste 
677 600 de locuitori (2,8% din teritoriu şi 3,3% din populaţia ţării), 
situîndu-se printre judeţele mari şi bine populate, cu o densitate a 
populaţiei (101 loc./km 2 ) peste media atinsă pe ţară. Reşedinţa judeţului 
este municipiul Cluj. 

Sub aspectul reliefului. Clujul este un judeţ de munte şi de deal. Zona 
muntoasă (în sud-vest), reprezentată de masivele Vlădeasa, Gilău — 
Muntele Mare, Trascău (sectorul nordic) şi aproximativ jumătate din 
Munţii Bihor (versanţii estici), atinge altitudini ce depăşesc 1 800 m. 
Relieful montan prezintă suprafeţe de nivelare deosebit de favorabile, 
printre altele, aşezărilor permanente şi culturilor ce urcă aici pînă la 
1 200 — 1 350 in. Zona deluroasă, mai extinsă, ce corespunde Podi¬ 
şului Someşan (în nord-vestul judeţului) şi Cîmpiei Transilvaniei 
(partea de est), se caracterizează printr-un relief mai coborît cu valori 
sub 600 m. 

Clima continental-moderată prezintă diferenţieri în funcţie de etajarea 
reliefului: în munţi temperatura medie anuală este de 2°, iar în zona 
dealurilor clujene se apropie de cea a stepelor, de 8,2°. Cantitatea 
medie anuală de precipitaţii variază între 600 şi 1 400 mm, fiind dife¬ 
renţiată pe zone de altitudine. 

Reţeaua hidrografică care drenează teritoriul judeţului Cluj aparţine 
Someşului Mic şi afluenţilor săi: Someşul Cald, Someşul Rece, Nadaş, 
Borşa ş.a., Arieşului şi Crişului Repede. 

Resursele naturale ale solului şi subsolului sînt variate fiind prezente 
însemnate resurse energetice primare (cărbune brun la Aghireşu), 
zăcăminte metalifere (minereu de fier în perimetrul localităţii Căpuş, 
titan-zirconiu în nisipurile caolinoase de la Aghireşu), nemetalifere 
(cuarţ la Mănăstireni), nisipuri caolinoase (la Aghireşu), nisipuri 
metalurgice şi refractare (la Popeşti ş.a.), precum şi mari rezerve de 
sare dintre care exploatabile la Ocna Dejului. Dintre rocile utile pentru 
construcţii se găsesc importante zăcăminte de calcare, andezite, dacite, 
marne, argile. în cadrul judeţului există numeroase izvoare minerale, 
unele dintre ele fiind valorificate în scopuri balneoterapeutice şi curative. 
La toate acestea se adaugă resursele solului reprezentate de păduri, 
păşuni şi fineţe. 

Clujul se situează printre judeţele cu o industrie complexă şi dinamică 
şi o agricultură modernă, diversificată. 

Principalele ramuri ale industriei judeţului sînt metalurgia feroasă, 
reprezentată prin Uzina «Industria Sirmei » — Cîmpia Turzii, industria 
construcţiilor de maşini şi prelucrării metalelor, dezvoltată în oraşele 
Cluj (uzinele constructoare de maşini « Metalul roşu », « Triumf» şi 
« Unirea ») şi Turda, industria materialelor de construcţii concentrată 
în Turda, Cluj şi Dej, exploatarea şi prelucrarea lemnului la Gherla 
şi Dej, celulozei şi hîrtiei la Dej, chimică (medicamente) la Cluj, textilă, 
confecţii şi alimentară la Cluj etc. 

Agricultura este reprezentată atît prin cultura plantelor, cit şi prin 
creşterea animalelor, judeţul Cluj deţinînd aproape 431 700 ha de teren 
agricol, din care % este teren arabil. 

în structura culturilor, care prezintă un profil complex, predomină 
cerealele (griul, porumbul), după care urmează cartofii, legumele şi 
culturile tehnice, îndeosebi floarea-soarelui şi sfecla de zahăr. De 
asemenea, este bine dezvoltată şi pomicultura (meri şi pruni). Creşterea 
animalelor, care se bucură de o veche tradiţie, este reprezentată prin 
creşterea ovinelor, porcinelor şi bovinelor. 

în cadrul judeţului Cluj sînt cuprinse şase oraşe (dintre care trei muni¬ 
cipii) cu 14 localităţi componente, 74 de comune (dintre care subur¬ 
bane cinci) cu un total de 420 de sate. 

Reşedinţa judeţului — municipiul Cluj (208 100 loc.), situat intr-un 
cadru pitoresc, pe terasele rîului Someşu Mic, este prin funcţiile sale 

multiple (administrativă, industrială, comercială, culturală) centrul 
vital al judeţului şi, în acelaşi timp, cel mai mare oraş al Transilvaniei. 
Clujul prezintă probleme urbanistice de mare actualitate în ceea ce 
priveşte remodelarea urbană; ansamblurile arhitectonice armonioase, 
monumentele sale de un deosebit simţ artistic atrăgînd numeroşi 
turişti. Cel mai frecventat loc din Cluj este Grădina botanică (circa 14 
ha) cu o floră variată aşezată aici, în cea mai mare parte, după asocia¬ 
ţiile naturale, şi un valoros muzeu botanic. 

Municipiul Turda (59 500 loc.), situat in zona de confluenţă a Turului 
cu Arieşul, formează împreună cu oraşul Cîmpia Turcii (19 500 loc.) 
o grupare urbană cu o puternică industrie metalurgică, chimică şi alte 
ramuri. Municipiul Dej (43 000 loc.), situat în zona de confluenţă 
a Someşului Mare cu Someşu Mic, nod feroviar şi rutier în acelaşi 
timp, este un centru important al industriei de celuloză şi hîrtie, ali¬ 
mentare şi de exploatare şi prelucrare a lemnului. Celelalte oraşe. 
Gherla şi Huedin sînt centre ale industriei de prelucrare a lemnului, 
alimentare, industriei confecţiilor ş.a. 

Pe teritoriul judeţului se află şi staţiuni balneoclimaterice, sezoniere, 
ca: Somefeni (oraşul Cluj), Băiţa (oraşul Gherla), Cojocna, Ocna Dejului 
(oraşul Dej), care datorită climatului lor sedativ şi a apelor minerale 
pe care le deţin sînt indicate pentru tratamentul reumatismului, a afec¬ 
ţiunilor ginecologice, astenii. 

Cadrul natural deosebit de pitoresc, ca şi prezenţa numeroaselor monu¬ 
mente ale naturii, de cultură, artă şi istorie au favorizat dezvoltarea 
turismului, construindu-se în ultimii ani case de odihnă şi cabane 
turistice în cele mai frumoase zone montane.) Dintre monumentele 
naturii cel mai mare interes îl prezintă insă sălbaticele Chei ale T urcii. 
cunoscute tuturor atit prin frumuseţea peisajului şi a formelor’tîe’relief, 
cît şi pentru speciile de plante rare, care se găsesc în zona respectivă. 
Cheile TurziC lungi de 2 900 m, tăiate de apa Hăşdatelor în rama cal- 
Earoasă deTa vestul oraşului Turda, au servit în cursul istoriei ca forti¬ 
ficaţie naturală. Avînd pereţii de calcar aproape verticali (ating în unele 
puncte înălţimi de 300 m şi numeroase grote şi peşteri la înălţime), 
cheile au oferit în trecut adăpost şi siguranţă începînd cu omul primitiv. 
Ele sînt interesante pentru unele specii de fluturi şi mai ales rarităţi 
vegetale ca: Allium obliquum (usturoi care creşte numai in Turkestan), 
Ferrula sadleriana, Aconiturn fissurae, Carduus fissurae , Stipa pulcberrima ş.a. 
în nord-estul Cheilor Turzii, se află Cheile Turului bogate în elemente 
carstice. 

De asemenea, mai trebuie menţionate ca zone de mare importanţă 
ştiinţifică şi atracţie turistică şi rezervaţiile botanice din apropierea 
Clujului: Fînaţele Clujului şi rezervaţia de la Suatu. 

Finajele Clujului sint situate în marginea de vest a Cîmpiei Transilvaniei 
la 3—4 km nord de Cluj, de o parte şi de alta a Văii Finaţelor sau Văii 
Calde, cum este numită în cursul inferior. Această rezervaţie, cunoscută 
şi sub denumirea de « Copîrşaia », cuprinde pe un teritoriu cu alunecări 
de teren o vegetaţie stepică foarte bogată (peste 450 de unităţi siste¬ 
matice), din care unele proprii stepelor Asiei şi Europei răsăritene; 
xerofitele pontice sînt ocrotite pentru interesul ştiinţific pe care-1 
prezintă. 

Rezervaţia botanică de la Suatu, cu caracter pronunţat de stepă pontică, 
este situată in partea centrală a Cîmpiei Transilvaniei, in apropiere de 
comuna Suatu, la 26 km est de Cluj. Se desfăşoară pe aproape 4 ha, 
pe versanţii dealului numit « La Ţigle », fiind foarte importantă din 
punct de vedere ştiinţific pentru elementele xerofile pontice şi pontico- 
mediteraneene şi unele endemisme de mare valoare botanică (Astra- 
galus peterfii). Amenajări turistice speciale, pe lingă cele existente, se 
fac pe valea Someşului Cald, unde se află Complexul hidroenergetic 
de la Fîntînele — Tarniţa. 

Judeţul Cluj dispune de o reţea de transport bine organizată. Teritoriul 
său este străbătut de calea ferată şi şoseaua internaţională (E15) moderni¬ 
zată, care leagă Europa Centrală cu Peninsula Balcanică, trccînd prin 
nordul Munţilor Apuseni pc traseul Ciucea — Huedin — Cluj, ambele 
cu ramificaţii importante către Dej, Turda şi respectiv Cimpia Turzii. 
Acestora li se adaugă o reţea densă de şosele, care leagă satele şi comu¬ 
nele judeţului între ele şi cu principalele oraşe şi centre economice ale 
ţării. 

CLUJ. în timpul dacilor, aşezarea se numea Napoca, se pare o denu¬ 
mire de origine traco-scită. Numele ei a fost păstrat şi de către romani; 
în timpul împăratului Adrian (117 — 138), probabil prin 124, Napoca 
a fost ridicată la rangul de municipiu , iar între anii 180 şi 192, în timpul 
domniei lui Commodus, a fost ridicată la rangul de colonia. 

După retragerea romanilor din Dacia, Clujul continuă să fie locuit cu 
intensitate de populaţia daco-romană, înfruntînd vitregiile migraţiunii 
popoarelor. In timpul stăpînirii maghiare, Clujul a devenit centrul 
militar administrativ al comitatului cu acelaşi nume; un document 
din anul 1213, menţionează «castrum Clus», iar un altul din 1235 
vorbeşte despre abaţia benedictină din Cluj-Mănăştur. Fortificaţiile 
oraşului au fost distruse complet în timpul atacului tătar din 1241 
si s-au refăcut cu greutate. Este perioada în care regalitatea a dus la 
Cluj colonişti germani din Renania şi Saxonia. Carol Robert a ridicat 
oraşul la rangul de civitas , dindu-i largi privilegii (1316). în 1405, 
Sigismund de Luxemburg (1387 —1437) acordă orăşenilor dreptul 
de a ridica fortificaţii şi, ca atare, oraşul s-a împrejmuit cu ziduri puter¬ 
nice, înzestrate cu turnuri şi bastioane. O parte dintre aceste fortificaţii 
se mai păstrează şi azi. 

în 1437, sărăcimea oraşului a făcut cauză comună cu ţăranii răsculaţi, 
din mijlocul ei ridieîndu-se lacob Bulkescher — fiul magistrului sas 
Iacob din Cluj — una dintre căpeteniile răscoalei. în 1514, a izbucnit 
marele război ţărănesc condus de Gheorghe Doja. Răsculaţii din partea 
locului au fost conduşi de un oarecare Albert, probabil lucrător la ocnele 
de sare de la Turda. Una din căpeteniile răscoalei din părţile Bihorului, 
l.aurenţiu Meszâros, a fost prins şi adus la Cluj, tras în ţeapă, trupul 
său a fost apoi ars pe rug, în piaţa oraşului. 

Clujul a fost şi un centru de cultură. în 1550 Heltai a înfiinţat o tipo¬ 
grafie, iar în 1580, în mănăstirea franciscană şi-a deschis cursurile o 
academie iezuită cu trei facultăţi (teologică, filozofică şi juridică), 
sub conducerea lui Antonio Possevino. 

începutul veacului XVII aduce pentru Cluj unul dintre cele mai vi¬ 
brante episoade ale existenţei sale. Mihai Viteazul plănuia să întru¬ 
nească în oraş prima Dietă a Transilvaniei, după ce devenise, în urma 
victoriei de la Şetimbăr (18/28 oct. 1599), stăpînul acestei ţări. Clujul 
era numit de către Mihai « oraşul nostru » împrumutîndu-1 cu 6 000 
florini pentru plata oştirii; domnul a recunoscut clujenilor vechile 
privilegii. La Cluj au stat mulţi dintre oamenii lui Mihai, începînd 
cu fiul său, Nicolae Pătraşcu, apoi banul Mihalcea, logofătul Teodosie, 
fraţii Buzeşti şi alţii. 

în anii 1703 — 1714, la răscoala antihabsburgică, condusă de Francisc 
Răk6czi II, participă şi numeroşi clujeni. 

Oraşul rămîne în continuare un centru de cultură; în 1776 ia fiinţă 
aici colegiul piariştilor cu patru « facultăţi» (filozofie, ştiinţe naturale, 
drept şi chirurgie). Aici a predat Ioan Piuariu Molnar (1749 — 1815), 
primul medic român, reprezentant de frunte al iluminismului şi tot 
aici au studiat Gh. Şincai, Petru Maior, Gh. Lazăr, George Bariţiu, 
Avram Iancu. 

La 19 martie 1848 a avut loc la Cluj o mare manifestaţie revoluţionară, 
la care au participat intelectuali, studenţi, muncitori, mici meseriaşi etc. 
Lor li s-au alăturat ţăranii iobagi români şi maghiari, care-şi puneau 

adinei speranţe în înnoirile promise de revoluţie. Proclamaţia lui 
Simion Bărnuţiu, care chema la luptă pentru dreptate socială şi libertate 
naţională, a avut un larg ecou în sufletul clujenilor, ca şi programul 
adoptat la marea adunare ţinută la Blaj, în zilele de 15 —17 mai 1848. 
Şi cu toată această entuziastă aderare a masei orăşeneşti la principiile 
programului revoluţiei. Dieta de la Cluj, încâlcind voinţa limpede 
exprimată de români la 30 mai 1848, a votat unirea Transilvaniei cu 
Ungaria. 

în 1918, Clujul a fost zguduit de frămîntările revoluţionare care au 
premers măreţul act de la 1 Decembrie. Clujenii au participat la 
Adunarea naţională de la Alba Iulia, care împlinea un deziderat de 
veacuri: Unirea. 

După înfiinţarea P.C.R. (1921), la Cluj s-a dezvoltat o puternică mişcare 
revoluţionară. în 1923, în sala Reduta din oraş s-au ţinut lucrările 
Congresului General al Sindicatelor din România. în anii 1929 — 1933, 
proletariatul clujan a purtat eroice lupte de clasă. Masele populare 
au organizat numeroase acţiuni pentru stăvilirea primejdiei fasciste. 
Pe această linie se situează marile demonstraţii ale oamenilor muncii 
români, maghiari şi de alte naţionalităţi conlocuitoare, îndreptate 
împotriva odiosului dictat de la Viena (1940), prin care partea de nord 
a Transilvaniei era predată Ungariei horthyste. 

La 11 octombrie 1944, trupele române, angajate cu elan patriotic în 
lupta pentru eliberarea ţării de sub jugul fascist, au intrat în Cluj, 
eliberîndu-1. După această dată, ca şi celelalte oraşe ale patriei noastre 
socialiste, Clujul şi-a pus în valoare întregul său potenţial creator, scoţînd 
la lumină noi valori şi frumuseţi, o nouă faţă, aceea a unui oraş de ţară 
nouă în continuă prosperitate. 

* 

De la natura frumos îmblînziră la piatra topită cu căldură în forme ce 
dezvăluie veşnica sete de frumos, de la strada — mai în tot locul cu 
parfum de epocă — pînă la ultimul bloc înălţat. Clujul este o carte de 
învăţătură despre un trecut glorios şi un prezent luminos. 

Vechea cetate a Clujului. Pe la 1183 documentele amintesc comitatul 
Cluj, iar în 1213 caslrenses CIus. Cetatea era, de bună seamă, mai veche, 
căci aşa cum s-a întîmplat şi în alte locuri, comitatul s-a organizat în 
jurul oraşului fortificat. Cetatea se afla pe malul drept al Someşului, 
în partea numită de localnici «Oraşul Vechi», ocupind o suprafaţă 
de circa 7 ha. Ea avea o formă de patrulater şi era înconjurată cu şan¬ 
ţuri, val de pămînt şi palisadă. Marea invazie tătaro-mongolă din 1241 
a distrus cetatea; mulţi dintre locuitori au fost ucişi. După trecerea 
furtunii fortificaţiile s-au refăcut. De data aceasta, zidurile au fost con¬ 
struite din piatră şi cuprindeau o suprafaţă mai mare, aproximativ 
porţiunea de teren limitată la nord de Someş — la sud de Piaţa Liber¬ 
tăţii si Str. 30 Decembrie — la est de Str. Gh. Doja si la vest de Str. 
1 Mai. 

în sec. XV, oraşul Cluj se întindea pe o suprafaţă de circa 45 ha şi era 
înconjurat de puternice ziduri. Patrulaterul fortificaţiilor s-a extins 
odată cu oraşul. La colţuri, zidurile aveau puternice bastioane, iar la 
porţi turnuri de apărare. Zidurile ca şi bastioanele au fost ridicate prin 
contribuţia meşteşugarilor. Azi se păstrează Bastionul croitorilor şi 
fragmente de ziduri la intersecţia Str. Avram Iancu şi Bastionului. 

Vechiul centru al Clujului (Piaţa Libertăţii de azi) adăposteşte 
un impunător monument de arhitectură medievală in stil gotic, 
Biserica romano-catolică Sf. Mihail — prima biserică-hală cu 
trei nave, realizată integral. 

Prima menţiune documentară datează din 1348 — 1349, într-o indul¬ 
genţă de iertare a păcatelor pentru toţi cei care vor vizita « biserica 

parohială a Sfintului arhanghel Mihail şi capela Sfintului Iacob . . . 
din dieceza Transilvaniei ». 

Analizele întreprinse de specialişti au stabilit că prima fază a lucrărilor 
se plasează intre anii 1350 şi 1380, în deceniile imediat următoare planu¬ 
rile fiind mult amplificate. 

Biserica Sf. Mihail prezintă planul unei biserici-hală, cu trei travee 
dreptunghiulare, încheiate printr-o absidă, în cinci laturi, flancată de 
două abside poligonale. Această biserică reprezintă prima realizare 
deplină a tipului de bisericâ-hală în Transilvania, construcţia ei durînd 
aproape două secole. 

Specialiştii au identificat cinci perioade distincte în ridicarea edificiului: 
1 (1350-1380); II (1380 -1400); 111 (1400-1450); IV (1450-1470); 
V (1570 -1580). 

în sculptura monumentului reţin atenţia operele cu ecouri laice, în 
care apar, ca personaje, o tirgoveaţă, un pietrar, dascălul şi ciracul, 
trădînd tendinţa etico-religioasă novatoare care considera munca, alături 
de rugăciune şi învăţătură, ca principal izvor de tămăduire. Unii 
specialişti au sesizat apropierea acestor sculpturi de cele ale şantierelor 
maghiare, austro-germane şi mai ales de cele ale şantierului praghez 
condus de vestitul Peter Parler din Gmiind. 

Cele trei reliefuri încastrate în paramentul exterior, deşi destul de avariate, 
îngăduie totuşi reconstituirea temelor. Cel de pe faţada de vest înfă¬ 
ţişează pe Moise şi a fost realizat, probabil, în sec. XV. Reliefurile de 
pe faţa de sud reprezintă momentul Rugăciunii de pe Muntele Măsli¬ 
nilor, realizat în 1401, şi scena Crucificării, realizată în 1505 în maniera 
goticului tîrziu. Arhanghelul Mihail din portalul de vest (1442) are un 
chip greoi, cu o forţată simplificare de volume. 

Portalul sacristiei (1528) este lucrarea de o valoare excepţională a unui 
meşter iscusit, probabil, de provenienţă sud-germană, judecind după 
influenţele Renaşterii italiene, mai puternice in acea regiune. I.a baza 
pilaştrilor se zăresc armoariile oraşului Cluj şi ale donatorului. Pilaştrii 
au fost bogat ornaţi, cu figuri şi animale mitice, cu vrejuri şi frunze 
decorative, avînd capitelele sub formă de măşti. Din fondul timpanului 
ţişneşte figura unui bărbat cu beretă, ţinînd în mîini o banderolă cu 
numele donatorului — parohul Ioan Clyn (Klein). Prin calităţile sale 
iconografice şi stilistice, portalul este una dintre cele mai importante 
realizări artistice ale Renaşterii in Transilvania. 

Johann Nachtigall este autorul unui grup statuar realizat în 1748 şi 
care se află acum în biserică. El înfăţişează Crucificarea şi aparţine, ca 
manieră, barocului tîrziu. 

Pictura bisericii, distrusă şi ea masiv în timpul reformei religioase, alcă¬ 
tuia, probabil, frize menite să decoreze zidurile interioare. Se mai 
zăresc doar urme slabe de frescă, chiar şi în exterior (pe faţada de sud, 
deasupra portalului). în 1866 au fost scoase de sub tencuială picturile 
capelei Schleynig, alcătuind o friză cu secvenţe din ciclul Patimilor. 
Pictura, datată în deceniul doi al sec. XV, îndeamnă la aceleaşi analogii 
stilistice cu şcolile boeme şi tiroleze. Cu prilejul lucrărilor din 1956 — 
1957 s-au descoperit urme de picturi în nava sudică şi-n cea de nord. 
Din mobilierul eclesiastic fastuos cu care a fost înzestrată biserica 
in sec. XVIII se mai păstrează două altare şi un amvon monu¬ 
mental, executate de acelaşi Johann Nachtigall şi Anton Schuchbauer 
intre anii 1740 şi 1750, în stilul barocului patetic, excelind prin gran¬ 
doare şi bogăţie decorativă. 

Pictura de pe altarul lateral de sud este opera lui Franz Anton Maul- 
bertsch (1724 — 1796) şi înfăţişează, in stilul barocului tîrziu, scena 
Adorarea magilor ; atestă ecouri ale picturii lui Piazetta (1682 — 1754) 
şi Tiepolo (1692 — 1769). 

Casa Matei Corvin, situată pe strada cu acelaşi nume, la nr. 6, este 
unul dintre cele mai vechi monumente istorice ale oraşului. 

Aici, la 1443, s-a născut Matei Corvin. F.ste cea mai veche casă cu etaj 
din Cluj. Zidită în stil gotic, ca a fost iniţial casă particulară. în 1884 
a fost renovată şi i s-a redat forma originală. Astăzi, în clădire funcţio¬ 
nează Institutul de arte plastice « Ion Andreescu ». 

Mănăstirea dominicană (azi Liceul dc muzică). Prima menţiune 
documentară datează din 1428. în 1455, Iancu de Hunedoara acorda 
o donaţie de 55 de florini aur destinată unor lucrări de transformare. 
Lucrările au durat pînă în primele decenii ale sec. XVI. în ciuda trans¬ 
formărilor suferite in sec. XVIII, structura planimetrică originală şi 
elementele gotice se relevă destul de clar. Biserica abaţială a fost însă 
puternic alterată de baroc. La origine a fost o biserică-hală, care se con¬ 
tinua cu un cor alungit cu trei travee dreptunghiulare şi închiderea 
poligonală a altarului, subliniate în exterior prin contraforturi. 

Clădirile monastice propriu-zise au fost dispuse pe trei laturi, care legate 
de faţada de nord a bisericii au alcătuit un patrulater ce închidea o curte 
interioară. 

Biserica reformată (Str. M. Kogălniceanu) este o construcţie în stil 
gotic, a cărei ridicare a început în 1486 şi s-a continuat şi în primele 
două decenii ale sec. XVI, cu sprijinul direct al lui Matei Corvin. Am¬ 
vonul, realizat in 1646 de către Benedict şi Elias Nioolae, în stilul Renaş¬ 
terii, presărat cu motive populare, prezintă o mare valoare artistică, 
în faţa acestei biserici se află statuia ecvestră a Sf. Gheorghe, copie 
în bronz a celebrei statui din Praga, realizată în 1373 de către Martin 
şi Gheorghe — fiii pictorului Nicolae din Cluj. 

Bastionul croitorilor, care se găseşte pe Str. Făcliei, în spatele Bisericii 
reformate, împreună cu un fragment din cel de-al doilea zid de centură 
al oraşului, au fost ridicate la începutul sec. XVI. Este singurul bastion 
al fostei cetăţi care s-a păstrat integral. 

Clădirea Reduta (Str. 30 Decembrie), construită la sfirşitul sec. XVIII, 
a> adăpostit mulţi ani Dieta Transilvaniei (1848 — 1865). în 1846, în 
această clădire a concertat Liszt. Aici s-a judecat şi celebrul proces al 
Memorandumului (1894), în care au fost implicaţi conducătorii mişcării 
de eliberare naţională a românilor transilvăneni. Azi construcţia adă¬ 
posteşte Muzeul etnografic al Transilvaniei, înfiinţat în 1923 şi care 
dispune de peste 50 000 de exponate. 

Palatul contelui Gheorghe Bănffy (sediul Muzeului de artă), situat 
în partea estică a Pieţii Libertăţii, a fost ridicat intre anii 1774 şi 1785, 
după planurile arhitectului sibian Johan Eberhardt Blauman. Construit 
în stilul barocului tîrziu, el prezintă o mare valoare arhitectonică, 
avînd faţada frumos decorată cu statui şi sculpturi. 

Din 1952, în această clădire funcţionează Muzeul de artă, cu o sumă 
de opere de artă decorativă feudală din ţările române şi cu săli de pic¬ 
tură, cuprinzînd lucrări de Luchian (una dintre cele mai reprezentative 
colecţii din ţară) N. Grigorescu, Th. Pallady, N. Tonitza, Gh. Petraşcu, 
I. Iser, precum şi lucrări de autori străini. 

Teatrul naţional, construcţie impunătoare se înalţă în mijlocul Pieţei 
« Ştefan cel Mare». Teatrul, pentru românii ardeleni, a fost unul 
dintre mijloacele majore de cultivare a limbii, a simţului naţional, de 
păstrare a tradiţiilor. în 1906 s-a inaugurat la Cluj Teatrul naţional 
maghiar al Ardealului. Planul clădirii fusese executat de arhitecţii 
austrieci Fellner şi Hellmer in stil baroc-rococo. Noul teatru — cu 
1 300 de locuri — la 15 mai 1919, a devenit Teatrul naţional român 
din Cluj. 

Catedrala ortodoxă a fost construită între anii 1921 şi 1933, în tra¬ 
diţia arhitecturii ecleziastice ortodoxo-bizantine, cu o cupolă dominînd 

oraşul. Pictura se datoreşte artiştilor Atanasie Demian, Catul Bogdan 
şi Camil Ressu. 

Biblioteca centrală a Universităţii (Piaţa Păcii) este un edificiu 
impunător, care adăposteşte peste 2 300 000 de volume, 89 de incuna¬ 
bule, manuscrise şi multe ediţii de volume valoroase. 

Grădina botanică, ocupînd o suprafaţă de aproximativ 14 ha, este 
unul dintre punctele de mare atracţie ale oraşului. Ea cuprinde un 
muzeu botanic cu vaste ierbarii, cuprinzînd peste 550 000 de plante. 

Muzeul de istorie, adăpostit in clădirea de pe strada Emil Isac nr. 2, 
expune peste 150 000 de piese. Foarte bine sint reprezentate civili¬ 
zaţiile dacă şi daco-romană. Aici sint expuse rezultatele săpăturilor 
efectuate la Sarmizegetusa timp de aproape 40 de ani. 

Numeroase alte piese ilustrează epocile feudală şi modernă ale istoriei 
Transilvaniei. 

Statuia regelui Matei Corvin (Piaţa Libertăţii), operă de înaltă ţinută 
artistică, a cărei machetă a cîştigat, în 1896, marele premiu la Expoziţia 
de la Paris, a fost realizată de sculptorul Ioan Fadrusz. Statuia il înfă¬ 
ţişează pe regele Ungariei, fiind un omagiu adus comandantului de oşti 
şi cărturarului care a fost Matei Corvin. Regele este prezentat călare, 
iar un grup de personaje (Blasiu Magyar — comandant de oşti. Paul 
Chinezu — comite al Timişoarei —, Ştefan Băthory — voievod al Tran¬ 
silvaniei — şi Ştefan Zăpolya — guvernator al Vienei) ii prezintă omagii. 

MAnAşturel, sat vechi, a fost înglobat, administrativ, în oraşul Cluj 
încă din 1894. Aici se află un interesant monument istoric. în 1222, 
documentele amintesc de o biserică romanică. Ea avea în jur fortificaţii 
din pămînt. în 1241 a fost distrusă de către tătari, iar în urma celei 
de-a doua incursiuni tătare din 1285, părăsită de călugări. In anul 1296 
încep lucrările de reconstrucţie, care se prelungesc pină la începutul 
sec. XVI. în 1466, Matei Corvin a dat poruncă să fie distruse zidurile 
de incintă; urmele lor, ca şi fragmente dintr-un bastion se văd şi azi. 
Din clădirile aflate altă dată în incinta puternic fortificată se păstrează 
doar o capelă, azi biserică ortodoxă. La origine, ea pare să fi fost o 
biserică-sală, cu un cor gotic şi două turnuri pe faţada de vest, după 
cum precizează o inscripţie din 1508. Nava iniţială a fost demolată 
în 1818 şi refăcută ulterior în stil neogotic. 

Strâbătind străzile oraşului se pot reconstitui numeroase secvenţe din 
lupta proletariatului clujean. Astfel, pe Str. 30 Decembrie, în 1920, 
se afla sediul Comisiei Generale a Sindicatelor. In octombrie 1920, 
în casa de pe Str, M. Kogălniceanu nr. 7, şi-a ţinut şedinţele de pregă¬ 
tire a grevei generale Comitetul Central de grevă pe oraş. în 1925 
şi 1929, in condiţii de grea ilegalitate, pe Str. Iugoslaviei nr. 19, Secţia 
locală P.C.R. şi-a ţinut multe dintre şedinţele sale. 

Comitetul local al P.C.R. şi Sindicatele unitare au ţinut o şedinţă comună, 
la 13 februarie 1933, în care a hotărît solidarizarea muncitorimii clujene 
cu luptele muncitorilor ceferişti şi petrolişti. Şedinţa s-a ţinut intr-un 
local de pe Str. Karl Marx nr. 31. 

Organizaţia locală U.T.C. folosea pentru întruniri ilegale casa din Str. 
6 Martie nr. 19 (în perioada 1929—1933), iar la nr. 22 se afla casa 
unde, între 1935 şi 1937, a funcţionat sediul organizaţiei Societatea pentru 
protecţia femeii şi copilului. Pe Str. Clinicilor, Teilor nr. 19 şi Ady 
Endre nr. 2 au funcţionat tipografii ilegale. în 1933, la Cluj a apărut 
publicaţia antifascistă « Alte zări », care îşi avea redacţia pe Str. Şincai 
nr. 18 (clădirea a fost demolată). în 1936 — 1937, Frontul plugarilor 
a editat ziarul « Poporul », care îşi avea redacţia în Piaţa Victoriei nr. 3. 

Feleacu. Pe aici trecea odinioară drumul roman care lega Napoca 
(Clujul) cu Potaissa (Turda). Documente din sec. XIV —XV atestă 

existenţa la Feleacu a unor familii de români, care aveau în pază drumul 
Cluj-Turda, arteră economică de mare importanţă. Pentru aceste ser¬ 
vicii, familiile româneşti erau scutite de darea de oi. Prin sec. XV, 
cum menţionează tradiţia, a poposit aici călugărul Marcu, venit din 
Moldova, care a ridicat mănăstirea din pădurea Feleacului la rangul de 
episcopie ortodoxă. Cu sprijinul bisericilor din Moldova şi al lui Ştefan 
cel Mare s-a ridicat la Feleacu o Bisericuţă ortodoxă. Zidită din 
piatră, într-o perioadă (sec. XV) în care goticul pătrundea tot mai 
mult în arhitectura românească, monumentul poartă şi el amprenta 
acestei perioade. Aici se păstrează cîteva odoare de preţ, printre care 
şi o carte dăruită bisericii de un curtean al lui Ştefan cel Mare. 

Turda. în epoca de apogeu a statului dac, Turda era deja o aşezare 
importantă. Numeroase izvoare antice pomenesc numele ei de atunci, 
Potaissa. Aşezată pe drumul principal care traversa provincia Dacia 
de la nord la sud, în timpul ocupaţiei romane, dintr-un vicus (simplu 
sat) se va transforma într-o aşezare înfloritoare, unde prin 167 — 168 e.n. 
îşi va stabili garnizoana Legiunea V Macedonica. Fortificaţiile ridicate 
aici de soldaţii romani, creşterea importanţei militare a aşezării au adus 
Potaissa la rangul de municipiu şi apoi de colonia. Ceea ce azi se numeşte 
« Dealul cetăţii» înainte desemna cea mai importantă construcţie a 
aşezării. Ea avea o formă dreptunghiulară cu o suprafaţă de circa 23 
ha. Un cronicar mărturisea că una dintre porţi mai exista pe la 1604, 
iar o alta a durat pînă in 1821. Vechea construcţie a fost demolată de 
locuitorii oraşului, care foloseau materialul în construcţii particulare, 
în sec. XIX numai cîteva blocuri masive de piatră mai aminteau de 
vechea construcţie. 

în anul 1075 apare pentru prima dată numele de Turda, intr-un docu¬ 
ment emis de cancelaria lui Geza I, care acorda unei mănăstiri din Slo¬ 
vacia de azi dreptul de vamă la ocnele de sare de « la cetatea ce se 
cheamă Turda. . . » în timpul năvălirii tătarilor din 1241, oraşul a 
avut mult de suferit, dar s-a refăcut repede. în localitate au fost aduşi 
colonişti specializaţi în minerit, cărora în 1291 li se da dreptul de auto- 
administrare. Aceste drepturi marcau începutul transformării localităţii 
într-un oraş liber, supus direct regelui. în 1438, nouă conducători ai 
ţăranilor răsculaţi în 1437 au fost executaţi la Turda. în 1514, locuitorii 
oraşului Turda au participat la războiul ţărănesc condus de Gheorghe 
Doja. 

în sec. XVI, principii Transilvaniei au construit la Turda o reşedinţă 
cu fortificaţii. în jurul anului 1550, cînd Transilvania a fost temporar 
ocupată de trupele habsburgice, la Turda existau cele mai moderne 
mine de exploatare a sării. Apoi, numele oraşului s-a legat de unul 
dintre cele mai dramatice momente ale istoriei poporului nostru. în 
timpul şederii lui Mihai Viteazul in Transilvania, nobilimea transil¬ 
vană s-a răsculat împotriva lui Mihai. Din porunca lui Gh. Basta a 
fost asasinat marele erou la 9/19 august 1601, în apropiere de Turda. 
Spre sfîrşitul sec. XVII, expansiunea habsburgică a adus noi suferinţe 
populaţiei din Transilvania. Noua stăpînire a fost întîmpinată cu osti¬ 
litate de populaţie, care s-a ridicat la luptă sub conducerea lui Francisc 
Răkoczi II. în anul 1703, Turda a fost ocupată de trupele răsculate; 
asediat de imperiali, oraşul a suferit mari distrugeri. în noiembrie- 
decembrie 1848, legiunile ţăranilor revoluţionari conduse de Avram 
Iancu au trecut prin apropiere, în drum spre Cluj; de teama lor, con¬ 
ducerea oraşului s-a angajat să le aprovizioneze. 

Biserica reformată, de tip biserică-sală, dominată de turnul înalt de 
60 m (construit între anii 1904 şi 1906), este una dintre cele mai inte¬ 
resante, Biserica a fost construită în jurul anului 1400. După toate 
probabilităţile, a fost ridicată pe locul unui alt edificiu mai mic şi mai 
vechi. Are o singură navă. Refaceri importante s-au efectuat în 1868. 

Reşedinţa princiară este cel mai valoros monument de arhitectură 
medievală din oraş. După toate probabilităţile, palatul a fost ridicat 
la sfîrşitul sec. XV. După 1560 a fost reconstruit, căci Turda devenise 
reşedinţa preferată a multora dintre principii Transilvaniei şi locul 
unde-şi ţineau lucrările Dietele. Lucrări de restaurare mai importante 
au fost efectuate în 1588 şi au dat în bună parte înfăţişarea gotică de 
azi a edificiului, peste care s-au suprapus influenţe ale Renaşterii, 
în anii 1818, 1886 — 1887, 1911 s-au făcut noi reparaţii. Construcţia 
a fost realizată din piatră ecarisată şi cărămidă. în aspectul ei exterior 
predomină o impresie de masivitate, specifică arhitecturii civile de stil 
gotic . . . Aici funcţionează un muzeu de istorie a oraşului cu colecţii 
foarte bogate. 

Biserica romano-catolică sau Biserica mare, cum i se mai spune, 
datînd din anii 1498 — 1504, a fost la început o biserică-hală, cu trei 
nave. Biserica a avut mult de suferit din cauza prădăciunilor ostaşilor 
lui Basta. La începutul sec. XVIII, biserica a suferit noi stricăciuni, 
în 1822 s-au efectuat lucrări de reparaţie care i-au imprimat înfăţişarea 
de azi. Deşi s-au alterat multe componente ale monumentului original, 
prin introducerea unor elemente de baroc, biserica rămîne un monu¬ 
ment reprezentativ al artei feudale transilvane din sec. XV —XVI. 

Biserica reformată din cartierul Turda Nouă, ridicată probabil pe 
locul unei alte biserici mai vechi, a fost construită în 1504. Asemănările 
acesteia cu Biserica romano-catolică i-a făcut pe unii specialişti să creadă 
că au fost construite de aceiaşi meşteri. 

Biserica reformată a avut şi ea de suferit, la începutul sec. XVII, de 
la aceiaşi oşteni ai lui Basta, fiind necesare numeroase reparaţii; lucrările 
din 1800 au afectat însă foarte mult interiorul. Cu acest prilej a fost 
refăcută in stil baroc clopotniţa din partea de vest a bisericii, păstrîn- 
du-se totuşi elemente de gotic la ferestrele primului etaj. 
încă de la început, biserica a fost împrejmuită cu ziduri masive, spri¬ 
jinite la intervale mici de contraforturi puternice. Pe şoseaua principală 
Bucureşti—Cluj se află la nr. 71 Casa « Ioan Raţiu », iar la nr. 44 casa 
unde în 1849 a locuit poetul revoluţionar maghiar Petofi. 

Statuia lui Ioan Raţiu se înalţă in Piaţa Steluţii. I. Raţiu a locuit mulţi 
ani la Turda. Statuia îl reprezintă în cel mai important moment al 
activităţii sale; în 1894, în cadrul procesului «Memorandumului», 
desfăşurat la Cluj, el a fost inculptat în calitate de conducător al Parti¬ 
dului Naţional Român, pentru răspîndirea « Memorandumului». 
Statuia este opera sculptorului C. Medrea. 

Comuna Mihai Viteazu este situată Ia numai 5 km de Turda. Istoria 
acestei localităţi poartă amintirea marelui voievod. După ce reuşise 
să unească sub un singur sceptru pe toţi românii, la 3/13 august 1601, 
voievodul obţinuse o mare victorie la Gorăslău. După această luptă 
el îşi aşezase tabăra în apropierea oraşului Turda, unde a şi căzut pradă 
unui asasinat mişelesc, la 9/19 august. Din ordinul lui Basta, merce¬ 
narii l-au ucis pe marele erou, « de îi rămase trupul gol în pulbere 
aruncat », după cum glăsuieşte o cronică. în memoria lui, pe locul 
crimei s-a ridicat o troiţă, împrejmuită de un frumos parc, iar primei 
comune din apropierea oraşului i s-a dat numele voievodului. 

Comuna Moldoveneşti (la circa 12 km vest de Turda). în apropierea 
localităţii, pe o înălţime, se găsesc urme de fortificaţie (cetate întărită). 
Aici, documentele din sec. XII —XIII menţionează numele Cetăţii 
Turzii. în urma săpăturilor arheologice, cetatea a fost integral deblo¬ 
cată (fundaţiile) şi s-au descoperit numeroase piese de cultură romană. 
Pe şoseaua naţională Cluj—Oradea, se află comuna Gilău, localitate 
cu bogat trecut istoric (prima menţiune documentară în 1246). Tradiţia 
presupune că aici ar fi existat cetatea reşedinţă a voievodului Gelu. 

în urma cercetărilor efectuate s-au scos la lumină urmele unui castru 
roman, care fusese ridicat pentru asigurarea pazei drumurilor. Aici 
se află şi un castel ridicat în sec. XV, proprietate a episcopiei catolice 
şi mai apoi a principilor Transilvaniei. 

Comuna Bonţida. în această localitate se află cunoscutul Castel 
Banffy, un exemplar de « apogeu al barocului transilvănean ». Basti¬ 
oanele cilindrice şi o parte din corpurile de locuinţe au fost ridicate 
în deceniile 7 — 8 ale sec. XVII. în secolul următor, s-au efectuat noi 
lucrări în interior şi i s-a adăugat o curte interioară de formă dreptunghiu¬ 
lară, cu latura mică de la intrare puţin curbată spre exterior, 
în jurul curţii interioare s-au rînduit corpurile de locuinţe ale căror 
terase au fost împodobite cu numeroase statui de piatră, opere ale 
sculptorului Johann Nachtigall (se păstrează doar fragmentar). în 
1780, castelul a fost înzestrat cu un portal monumental. 

Comuna DAbîca. Aici, pe valea rîului Lonea, într-un loc numit la 
« Cetate » se afla pe vremuri Cetatea Dăbîca, care a jucat un rol impor¬ 
tant în istoria Transilvaniei în sec. X —XV, fiind chiar reşedinţă de 
comitat. De-a lungul anilor a suportat mai multe amenajări. Cele dinţii 
lucrări au avut ca rezultat ridicarea unui val de pămînt cu şanţ de 
apărare (sec. IX —X), din loc în loc fiind întărit cu gard din stîlpi 
groşi aşezaţi vertical şi legaţi între ei prin bîrne fixate orizontal şi prin 
grădele de nuiele. în sec. XIII, cetatea avea ziduri de piatră groase de 
3—4,5 m şi făcea parte din salba de cetăţi regale din Transilvania. 

Gherla, oraşul aşezat pe malul drept al Someşului Mic, are o istorie 
străveche. Romanii au avut aici un puternic castru. în sec. XVI a 
fost construit Castelul Martinuzzi, edificiu proiectat şi realizat în 
stilul Renaşterii de către un arhitect bolognez. 

O colonie de armeni stabiliţi la Gherla, în sec. XVIII, a ridicat o fru¬ 
moasă catedrală de mari proporţii (1748). Aici se păstrează un evan¬ 
gheliar din 1316, redactat in Cipru, şi un altul din 1346 lucrat în Crimeea. 

Municipiul Dej este aşezat pe Someş. Oraşul s-a dezvoltat în apro¬ 
pierea unui castru roman (la Căieşu). Dejul a fost un important centru 
comercial şi meşteşugăresc. în oraş se poate vizita: 

Biserica reformată Sf. Ştefan, construită în sec. XV. Este un edi¬ 
ficiu gotic cu puternice contraforturi. Turnul său domină oraşul. 

Mănăstirea franciscană. Este tot o construcţie în stil gotic, realizată 
în sec. XVII. 

Muzeul oraşului. în sălile sale este prezentat un bogat material privind 
perioada ocupaţiei romane, colecţii de ştiinţele naturii şi de etnografie. 

Comuna Bobîlna. Numele acestei localităţi se leagă de unul dintre 
cele mai importante momente ale luptei pentru libertate socială a 
ţărănimii din Transilvania. Agravarea exploatării feudale in primele 
decenii ale sec. XV a provocat o vie nemulţumire care a culminat cu 
răscoala din 1437. Principalele cauze ale mişcării au fost înmulţirea 
obligaţiilor faţă de stăpînii de pămînt şi majorarea dărilor faţă de stat 
şi biserică, desfiinţarea dreptului de strămutare. Cererea episcopului 
Gheorghe Lepeş de a se plăti dările restante intr-o monedă nouă, 
« mare şi grea » i-a făcut pe ţărani să treacă hotărît la acţiune. în primă¬ 
vara anului 1437, ţăranii răsculaţi, români şi maghiari, conduşi de 
Mihail Românul, Anton Nagy, Pavel din Voivodeni, au obţinut o 
mare victorie împotriva nobililor şi i-au silit să negocieze. în înţelegerea 
încheiată la Bobîlna se prevedea, printre altele: dreptul de strămutare 
liberă, abolirea nonei (dare către biserică) şi efectuarea unui control 
anual de către reprezentanţii ţăranilor a modului cum nobilii respectă 
aceste clauze. A fost de ajuns pentru ca nobilii, în răgazul de timp 
creat, să-şi strîngă noi forţe şi, la 16 septembrie, să încheie cu păturile 

conducătoare săseşti şi secuieşti aşa-numita « Unio trium nationum » — 
o alianţă a categoriilor sociale privilegiate îndreptată împotriva ţără¬ 
nimii răsculată. Această alianţă a rămas în vigoare pînă în 1848, din 
ea fiind excluşi românii, care erau consideraţi, deşi alcătuiau majori¬ 
tatea populaţiei, ca o «plebe contribuentă», doar toleraţi. Alianţa 
privilegiaţilor s-a înfruntat într-o nouă luptă cu ţăranii, la 6 octombrie 
1347, cu rezultat nedecis, urmată de o nouă înţelegere, cu condiţii 
mai puţin favorabile pentru ţărani. Nemulţumiţi, răsculaţii continuă 
lupta şi reuşesc să ocupe oraşele Dej, Turda, Aiud şi Cluj. Ajutaţi şi 
de regele Ungariei, nobilii îi înfrîng pe ţărani, conducătorii lor fiind 
spînzuraţi pe dealul din faţa oraşului Turda. 

în amintirea acestor lupte, pe dealul de lingă comuna Bobîlna, a fost 
ridicat un monument comemorativ. 

Importante Obiective Turistice 

Agigea, rezervaţia de dune maritime 

Fintîniţa-Murfatlar, rezervaţie botanică 

Lacul Agigea, rezervaţie ornitologică 

Locul fosilifer Alimanu, rezervaţie paleontologică 

Locul fosilifer Cernavoda, rezervaţie paleontologică 

Peştera de la Gura Dobrogei, rezervaţie speologică 

Pădurea Hagieni, rezervaţie complexă, Peştera dc la Limanu, 

rezervaţie speologică 

Staţiuni balneoclimaterice: nord dc Constanţa — Mamaia, 
Năvodari; sud de Constanţa — Eforie Nord, Eforie Sud, Techirghiol, 
Mangalia N-.rd, Mangalia Sud 

Situat in sud-cstul României, între Dunăre şi Marea Neagră, judeţul 
Constanţa ocupă jumătatea sudică a Dobrogii. Are o suprafaţă de 7 055 
km 2 şi o populaţie de peste 528 600 de locuitori, ceea ce reprezintă 
3,0% din teritoriu şi 2,6% din populaţia ţării. Raportată la suprafaţă, 
densitatea este de 74,9 loc./km 2 , fiind sub media pe ţară. Reşedinţa 
judeţului este municipiul Constanţa. 

Relieful judeţului Constanţa corespunde platformei dobrogene, care 
se prezintă sub forma unui podiş tabular, uşor înclinat spre centru 
(valea Carasu) şi dinspre Dunăre spre ţărmul Mării Negre. Este frag¬ 
mentat de văi destul de adinei ce-1 despart în interfluvii largi, vălurite 
şi plane. In zona de vărsare a riurilor sînt cantonate lacuri: limane 
fluviatile spre Dunăre (Oltina, Gîrliţa) şi fluvio-marine spre litoral 
(Mangalia, Techirghiol, Siutghiol). 

Clima are caracter continental, cu nuanţe excesive în interior şi moderate 
pe litoral. Temperatura medic anuală variază în jur de 10—11°, iar 
precipitaţiile sînt reduse şi neuniform repartizate (circa 400 mm). 
Ceaţa este destul de rară, iar vara durata de strălucire a soarelui este 
de 11 orc pe zi. Poziţia ţărmului, cu o totală orientare spre răsărit, 
insolaţia puternică, abundenţa de raze ultraviolete, puritatea aerului 
şi bogăţia lui în ozon sînt elemente favorabile efectuării băilor helio- 
marine. 

Principalele bogăţii naturale Ic constituie zăcămintele de minereuri 
de fier, încă neexploatate (Ia Palazu Mare), materialele de construcţii 
(calcare, marne, nisipuri şi diotomite), apele minerale sulfuroase, sărate. 
Profilul economic al judeţului se caracterizează printr-un potenţial 
industrial în dezvoltare, o agricultură intensivă şi un transport maritim 
intens. Ramurile cele mai importante ale industriei sint construcţiile 
de maşini şi prelucrarea metalelor (Şantierul naval Constanţa, între¬ 
prinderea mecanică de utilaje Medgidia, Fabrica de şuruburi Saligny), 
industria chimică (Năvodari — Uzina de superfosfat şi acid sulfuric), 
industria celulozei şi hîrtiei (Palas), a materialelor de construcţii (fabrici 
de ciment Medgidia şi Cernavodă), de prelucrare a lemnului (Constanţa), 
industria textilă (Fabrica integrată de lină — Constanţa) şi alimentară. 
Agricultura, caracterizată printr-un înalt grad de mecanizare şi irigare, 
dispune de întinse terenuri agricole, peste 583 100 ha, din care 85% 
sint suprafeţe arabile, iar restul păşuni, fineţe, vii şi livezi. Princi¬ 
palele culturi agricole sînt cerealele, în producţia cărora judeţul 
Constanţa ocupă un loc de frunte pe ţară, precum şi floarea-soarelui 
şi cartofi. Condiţiile pedoclimatice au permis cultivarea, din timpuri 
străvechi, a viţei de vie, vinurile obţinute la Murfatlar şi Ostrov fiind 
renumite şi peste hotare. In apropierea litoralului s-a dezvoltat o agri¬ 
cultură preorăşenească. Un loc însemnat în economia agrară îl deţine 
sectorul zootehnic (bovine, porcine, ovine), locuitorii Dobrogei 
avind vechi tradiţii in creşterea oilor. La acestea adăugăm pescuitul, 
care se practică în zona litoralului românesc. 

în economia întregii ţări, judeţul Constanţa arc un rol hotăritor în 
transportul maritim, oraşul Constanţa fiind considerat poarta României 
spre mările şi oceanele lumii. 

în cuprinsul judeţului se află opt oraşe, cu 17 localităţi componente, 
dintre care un municipiu, 49 de comune şi 196 de sate. Oraşele sint 
fie importante centre industriale, fie renumite staţiuni balneoclimaterice. 
Cel mai important ca număr de locuitori şi funcţii este municipiul 
Constanţa, unul dintre marile oraşe ale României, cu peste 180 400 
de locuitori*, urmat de Medgidia cu 35 800 de locuitori; celelalte oraşe 
au sub 20 000 de locuitori (Mangalia, Cernavodă, Eforie, Techirghiol, 
Năvodari, Hîrşova). 

Nota caracteristică a judeţului Constanţa este dată de litoralul Mării 
Negre, cu pitorescul şi calităţile sale balneoclimaterice foarte apreciate; 


* l iră oraşele care aparţini dc municipiu — Eforie, Mangalia, Techirghiol, Năvodari. 

între Capul Midia şi Vama Veche s-a creat un lanţ de staţiuni, unele 
dintre ele de renume internaţional. Calitatea şi fineţea nisipului, lărgimea 
sau îngustimea plajelor, luminozitatea puternică, la care se adaugă 
numeroasele lacuri cu nămol din apropierea ţărmului, îmbinate cu noul 
şi modernul peisaj urban, au creat în zona litoralului românesc o adevă¬ 
rată rivieră. Staţiunile maritime (Năvodari, Mamaia, Constanţa, Eforie, 
Techirghiol, Costineşti, Neptun, Mangalia Nord şi Sud), fiecare cu per¬ 
sonalitatea sa, constituie, în ansamblul lor, un singur oraş, o formă 
interesantă de urbanizare, care oferă multiple probleme şi rezolvări 
ce se cer cunoscute, noutatea acestui peisaj urban în întregul său fiind 
şi ea o cauză a turismului foarte intens dezvoltat pe litoral, 
în cadrul ţării noastre, litoralul Mării Negre constituie zona cu cel mai 
intens turism de vară, fluxul de turişti români şi străini crescînd de la 
an la an. Aceasta a impus, în ultimii ani, o continuă creştere a capaci¬ 
tăţii de cazare şi deservire a litoralului, realizîndu-se, totodată, o anumită 
specializare a staţiunilor principale. între ele se detaşează Mamaia, 
perla litoralului, aşezare cochetă de hoteluri şi vile, dezvoltată vertiginos 
în ultimul deceniu. Aşezată pe o fişic lungă de nisip, scăldată la răsărit 
de apele mării cu o plajă însorită, întinsă (7 — 8 km) şi largă, cu nisip 
fin şi curat. Mamaia este cea mai apreciată şi căutată staţiune a litora¬ 
lului de către turiştii străini. în ultimii ani Mamaia a devenit tot mai 
mult reşedinţa unor manifestaţii culturale de prestigiu. Aşezată între 
mare şi lacul cu apă dulce Siutghiol, Mamaia este şi un centru de 
practicare a sporturilor nautice şi a pescuitului sportiv. 

Mangalia, dezvoltată recent ca port, împreună cu Mangalia Nord 
(staţiunile Neptun, Jupiter, Venus, Saturn), construită în ultimii ani 
intr-o arhitectură modernă, constituie o concurentă serioasă a Mamaiei. 
Elementele climatice şi peisajul tipic de stepă dau a notă aparte Man¬ 
galiei. Aici, clima are un caracter maritim mai accentuat, cu toamne 
tirzii şi mai blinde şi primăveri timpurii. Este singurul loc din ţara 
noastră unde iarna temperatura rămine peste 0°. 

Factorii terapeutici sint: apa mării, nisipul plăjii, atmosfera bogată 
în aerosoli şi apele termale sulfuroase, cu temperaturi de 20 — 21'’. 
Izvoarele minerale de pe marginea lacului Mangalia au o radioactivitate 
pronunţată. 

Eforie, formată din staţiunile Eforie Nord şi Eforie Sud, este una dintre 
cele mai frumoase staţiuni, cu vile elegante dispuse între faleza mării 
şi lacul Techirghiol. Factorii terapeutici sint: apa mării şi a lacului 
Techirghiol, cu o mineralizare mai puternică ca cea a mării, nămolul 
sapropelic al lacului, nisipul plajei, aerul bogat în aerosoli şi radiaţiile 
solare. Este foarte indicată pentru afecţiunile aparatului locomotor, 
afecţiuni ale sistemului nervos periferic şi ale sistemului nervos central, 
afecţiuni ginecologice, tuberculoză extrapulmonară, afecţiuni ale 
pielii şi sîngelui. 

Techirghiol este aşezat pe malul lacului cu acelaşi nume, a cărui apă 
este de 3 pînă la 6 ori mai sărată şi mai mineralizată ca apa mării; conţine 
cloruri şi sulfaţi de sodiu, magneziu, potasiu, la care se adaugă brom 
şi bicarbonaţi de magneziu, bioxid de siliciu, oxizi de fier. Nămolul 
sapropelic vîscos şi cu miros puternic de hidrogen sulfurat constituie 
un factor terapeutic foarte important. Este o staţiune indicată în trata¬ 
mentul afecţiunilor aparatului locomotor şi ale sistemului nervos peri¬ 
feric, afecţiunilor ginecologice, sechelelor de poliomelită. 

Acestora li se adaugă Costincfti, staţiune pentru tineret în plină dezvol¬ 
tare, şi Năvodari, staţiunea maritimă a copiilor din România. în curs 
de dezvoltare se află localităţile Agigea, Tuzla, 23 August, Vama 
Veche ş.a. 

Pe meleagurile judeţului Constanţa se găsesc o serie de rezervaţii 
naturale şi puncte fosilifere dintre care amintim: rezervaţia silvo-stepică 
Fîntîniţa-Murfatlar, Pădurea Hagieni, rezervaţia botanică de dune mari¬ 
time de la Agigea, locul fosilifer Cernavodă şi locul fosilifer Alimanu. 

Zona staţiunilor litoralului românesc este deservită de o reţea bună 
de căi de transport: cale ferată, şosea modernizată şi linie de troleibuze 
(Constanţa— Mamaia). Legăturile cu celelalte localităţi din judeţ, cit 
şi cu restul ţării se realizează atît prin reţeaua feroviară Constanţa — 
Cernavodă—Bucureşti şi perpendicular pe ea Negru Vodă — Tulcea, 
cit şi prin cea rutieră Constanţa —Hîrşova — Bucureşti (prin podul de 
peste Dunăre, în zona Giurgeni —Vadu Oii), Constanţa —Negru Vodă, 
Constanţa —Adamclisi, Constanţa—Cernavodă, Constanţa— Tulcea, cu 
ramificaţie la Histria şi Năvodari. 

Oraşele şi aşezările judeţului Constanţa sint şi importante centre cul- 
tural-istorice, concentrînd monumente de valoare inestimabilă. 

CONSTANŢA. în prima jumătate a sec. VI i.e.n., colonişti greci veniţi 
din Milet au înfiinţat oraşul portuar, care avea să se numească Tomis. 
începind cu sec. IV c.n., un cartier al oraşului se va numi Constantiann 
sau Constantin , toponim ce se va impune in epoca bizantină (sec. IX — 
XI) asupra întregului oraş. Prin analogie, in epoca turcească ca s-a 
numit Kiistendje. 

Grecii veniţi aici acum 2500 de ani au găsit o populaţie gcto-dacă 
activă, cu care au întreţinut strînse legături. Băştinaşii au pus la dis¬ 
poziţia orăşenilor mina de lucru necesară ridicării numeroaselor edificii 
din oraş. 

în anul 514 i.e.n. Darius, regele perşilor, a venit aici în fruntea unei 
puternice armate, trecînd Dunărea pe la Isaccca. Oraşul a fost distrus 
de mai multe ori, dar s-a refăcut de fiecare dată. în 72—71 i.e.n., trupe 
romane comandate de Lucullus Varo au ajuns pînă la Tomis, înfrîn- 
gîndu-1 pe Mitridatc, prieten al cetăţilor greceşti de la Marea Neagră. 
Pentru ciţiva ani, oraşul a intrat în stăpinirea romanilor. Apoi, cîţiva 
ani mai tîrziu, oraşele greceşti din această zonă au fost ocupate vre¬ 
melnic de către marele şef al triburilor getice unite, Burebista. După 
moartea lui, romanii reiau campaniile de la Dunăre şi in anul 29 i.e.n. 
M. Licinius Crassus a reuşit să înfrîngă triburile băştinaşe, obţinind 
prietenia oraşelor greceşti; se pare că acestea ar fi cerut chiar înglo¬ 
barea lor in cadrul imperiului, fapt petrecut in timpul lui Octavian 
August, deoarece in anul 8 e.n. Ovidiu era trimis in surghiun la Tomis, 
unde a şi murit după 9 ani. 

Tomisul a atins maximum de înflorire in sec. II, in timpul dinastiei 
Antoninilor şi Severilor. Oraşul făcea parte din « Comunitatea celor 
cinci oraşe» (Tomis, Callatis, Histria, Dionysopolis şi Odessos), în 
sec. II fiind locul de întîlnire al reprezentanţilor acestora, iar începind 
din anul 138 a devenit metropola Pontului, ca cel mai mare şi înfloritor 
oraş de pe coasta de vest a Pontului Euxin. 

Pe la mijlocul sec. III, puterea Romei începe să decadă; Dacia a fost 
părăsită de romani, răscoalele interne şi atacurile din afară slăbind tot 
mai mult puterea marelui imperiu. După Filip Arabul (249) Tomisul 
trece printr-o marc criză provocată de luptele tot mai intense din 
această zonă, dar in ciuda distrugerilor, el continuă să-şi ducă existenţa 
sa. S-a refăcut mult mai repede decît Histria sau Callatis şi viaţa sa a 
devenit din nou prosperă. S-au construit noi fortificaţii în perioada 
270 — 333. între sec, III şi VI, distrugerile determinate de invazii 
succesive, au alternat cu perioade de linişte, cînd oraşele dobrogene, 
inclusiv Tomis, s-au refăcut şi au cunoscut momente de relativă prospe¬ 
ritate. După 600 însă, migraţiunile slavilor şi avarilor au distrus viaţa 
urbană. în sec. X —XI, oraşul este amintit în hărţile maritime bizantine 
sau genoveze; în sec. XIV a căzut sub stăpinirea otomană, devenind 
o aşezare foarte modestă, care abia în a doua jumătate a sec. XIX a 
început din nou să se dezvolte. Pe la mijlocul secolului trecut, sultanul 
Medgid a dispus construirea unui port, lucrare efectuată de către o 
societate engleză. 

O perioadă nouă a început pentru oraş după anul 1878, cind după 
reunirea Dobrogii cu România, oraşul a devenit cel mai mare port al 
ţării. Odată cu dezvoltarea sa. Constanţa a devenit un puternic centru 
muncitoresc. în anii imediat următori primului război mondial, aici 
fiinţa o puternică secţiune a Partidului socialist. Aceasta, ca şi tînăra 
secţiune a Partidului comunist, organizată imediat după mai 1921, 
şi-au avut sediul, pină in 1924, în Str. Ştefan Mihăileanu nr. 38. înce- 
pînd cu 1 mai 1927, la Constanţa a fost editat ziarul « Muncitorul 
Constanţei », care îşi avea redacţia pe Str. Daciei nr. 2. între anii 
1937 şi 1938, pe Str. Ştefan O. Iosif nr. 23 a funcţionat unul dintre 
sediile organizaţiei judeţene a P.C.R. Sedii ale P.C.R. au mai funcţionat 
şi pe Str. Andrei Mureşanu nr. 69 şi Frunzelor nr. 70. în oraşul 
Constanţa a activat o puternică organizaţie U.T.C., care între anii 
1941 şi 1944 şi-a avut sediul conspirativ în Str. Sabinelor nr. 7. 
în august 1944, in oraş şi împrejurimi s-au desfăşurat acţiuni importante 
pentru capturarea şi dezarmarea trupelor hitleriste din zonă. 

In zilele noastre, după 2500 ani de la înfiinţare. Constanţa cunoaşte 
un nou avint, fără precedent în zbuciumata sa istorie. 

* 

Zidul roman de incintă. Oraşul antic era aşezat pe partea peninsu¬ 
lară, ridicată la 15—30 m deasupra nivelului mării, fiind ferit de atacurile 
surpriză de pe marc. Pentru a avea o mai bună siguranţă, atit în partea 
de nord, cit şi în cea de nord-vest, romanii au ridicat in sec. 111 un 
puternic zid de apărare ale cărui urme au fost interceptate pe Bd. Repu¬ 
blicii şi de aici coborînd spre vechiul port. O porţiune a zidului a fost 
dezvelită împreună cu un turn de apărare de formă rotundă (Turnul 
Măcelarilor). Turnul este o adăugire mai tirzic. Au fost, de asemenea, 
interceptate urme de porţi ale cetăţii Toinis şi ale altor turnuri de 
apărare. 

în apropiere de Turnul Măcelarilor s-a organizat un parc arheologie, 
in care sint prezentate chiupuri, coloane, frize, cornişe, blocuri de 
piatră din vechile construcţii ctc. 

Pe peretele clădirii Bibliotecii municipale a fost montată, tot in cadrul 
parcului, o hartă arheologică a Dobrogii, cu cele mai importante 
aşezări din epoca grcco-romană. 

Pe terenul fostei gări şi in apropiere au fost descoperite tezaurul celor 
24 de monumente sculpturale, acum expuse in muzeu, şi numeroase 
construcţii din sec. IV —VI (străzi pavate, fintini, locuinţe, ateliere 
ceramice şi două mari bazilici din fosta reşedinţă episcopală a 
Tomisului). 

Mozaicul roman. în spatele clădirii Consiliului municipal, in anii 
1958 — 1959, au fost descoperite resturile unui monumental edificiu 
public din sec. III —IV. Construcţia se întinde pe circa 100 m dc-a 
lungul falezei. Zidurile groase de aproximativ 2 m şi înalte de 6 m 
au fost aşezate pe un suport lat de 3 m şi adînc de peste 2 m, realizat 
din bolovani legaţi cu mortar. Faţada zidurilor a fost placată cu marmură 
albă şi colorată, păstrată azi numai fragmentar. Pardoseala edificiului 
era formată dintr-un excepţional covor de mozaic policrom, decorat 
cu motive geometrice şi vegetale. Iniţial, mozaicul avea o suprafaţă 
de 2 000 m*, din care doar jumătate s-a păstrat în stare bună; incă un 
sfert, aflat in stare de degradare, a fost recuperat. 

Sub terasa cu mozaic au fost descoperite încăperi boltite, care serveau 
ca depozite de mărfuri. Deasupra intrării uneia dintre ele se afla gravat 
numele lui Hermes, zeul comerţului. 

Muzeul de arheologie Constanţa prezintă cele mai de seamă valori 
de cultură materială şi spirituală din vechiul Tomis şi numeroase altele 
descoperite pc teritoriul Dobrogii. în curtea muzeului sînt expuse sarco- 

fagii datînd din sec. 1 —III, căpiţele, baze şi trunchiuri de coloane, arhi¬ 
trave etc. In sălile muzeului pot fi văzute remarcabile piese neolitice din 
culturile Hamangia şi Gumclniţa, numeroase unelte agricole din epoca 
sclavagistă, amfore grcco-romane, monede, obiecte folosite in comerţ 
etc. De asemenea, sînt prezentate fragmente de monumente de arhi¬ 
tectură, statuiete de Tanagra descoperite la Callatis, lucrări de artă. 
Numeroase sînt statuile reprezentînd diferite divinităţi, printre care 
amintim: zeiţa Tyche (Fortuna), zeul Pontos, zeiţa Hecate, Dionysos, 
I Iermes, Mithras şi reliefuri reprezentîndu-l pe cavalerul trac. O impresie 
deosebită produce asupra vizitatorului şarpele Glycon, o splendidă 
reprezentare în marmură a unui animal fantastic cu trup de şarpe şi 
bot de mamifer. 

în muzeu sînt prezentate, dc asemenea, numeroase piese ilustrînd 
perioade de început ale feudalismului in Dobrogea, vestigii descoperite 
la Murfatlar, Castelu, Dinogeţia, Limanu, Hirşova, Mîrleanu,Rasova 
etc. Muzeul are un lapidariu şi o bogată colecţie numismatică cu piese 
de mare valoare, cum sînt monedele ce au gravate figuri de regi sciţi, 
unice în lume. 

Muzeul de artă cuprinde valoroase lucrări ale artiştilor noştri de 
frunte. Printre altele sînt prezentate tablouri aparţinînd lui Th. Aman, 
N. Grigorescu, Şt. JLuchian, Gh. Petraşcu, J. Al. Steriadi, C. Ressu, 
I. Iser, Şt. Dimitrescu, Fr. Şirato, N. Vermont etc., precum şi lucrări 
ale pictorilor contemporani: C. Baba, Marius Bunescu, D. Ghiaţă, 
M. H. Maxy, B. Covaliu, S. Chintilă etc. în secţia de grafică sînt prezen¬ 
tate peste 100 de lucrări semnate de V. Dobrian, Gy. Szabo Bela, 
S. Chintilă, M. Chirnoagă, Gh. lvancenco ş.a. 

Bogat este oglindită şi creaţia sculpturală, prin prezenţa unor lucrări 
semnate de 1. Jalea, C. Medrea, C. Baraschi, V. Gheza, I. Irimescu, 
Boris Caragea şi alţii. 

Farul « genovez » este un mic turn, folosit ca far de orientare pînă 
nu demult. Există presupunerea că el ar fi fost construit de genovezi, 
dar mai probabil a fost ridicat de societatea engleză care a efectuat, 
în 1860, lucrările de amenajare a portului. El a fost restaurat în 
1948. 

Biserica greacă (intersecţia Str. Mircea cel Bătrîn cu Str. Aristide 
Karatzali) a fost construită între anii 1863 şi 1865, cu contribuţia colo¬ 
niei greceşti din oraş, care a primit aprobarea sultanului Abdul Azis 
pentru construirea ei. Biserica are un mic turn în partea dreaptă a 
acoperişului; scările şi pavimentul au fost lucrate din marmură adusă 
din Grecia. 

Biserica ortodoxă (Str. Muzeelor) este o construcţie ridicată în 1884. 
în interiorul său se află două jilţuri artistic lucrate. Pictura este de data 
recentă şi a fost executată de artistul Ghiţa Popescu. Faţada monu¬ 
mentului este împărţită în mai multe registre, despărţite cu ajutorul 
unor brîie de cărămidă aparentă. 

Biserica romano-catolică (Str. N. Titulescu) este o construcţie în 
stil romanic, ridicată în 1885, după planurile arhitectului Romano 
de Simon. Ea a fost realizată din cărămidă roşie aparentă şi are un 
turn pătrat, care îi sporeşte zvelteţea. 

Moscheea, aflată în imediata apropiere a Pieţei Independenţei, a fost 
clădită în anul 1910, pe locul unei vechi geamii. Minaretul, a cărui 
înălţime atinge 50 m, şi cupola clădirii au fost construite din beton 
armat. Pentru realizarea coloanelor şi a scărilor s-a folosit calcarul de 
Albeşti, iar pentru poarta mare de la intrare s-a adus marmură neagră 
din Italia. Edificiul are o frumoasă pictură interioară, în care domină 
culorile rerde, albastru de cobalt, ocru deschis şi roşu. 

Noul far a fost realizat sub forma unui obelisc de circa 90 m, avînd 
planul unui trunchi de piramidă cu trei feţe, fiind construit din beton 
armat. Cupola este acoperită cu o platoşă de aluminiu; lumina dinvîrful 
farului poate fi zărită de la o depărtare de 25 mile marine. 

Statuia poetului Ovidiu (Piaţa Independenţei) este opera sculpto¬ 
rului Ettore Ferrari. Monumentul a fost ridicat în 1887, de către locui¬ 
torii oraşului, prin subscripţie publică. Ovidiu, marele poet latin, s-a 
născut în anul 43 î.e.n., fiind contemporan cu Virgiliu şi Horaţiu. FI 
a fost exilat la Tomis, în anul 8 e.n., unde a şi murit după 9 ani. 

Bustul lui Mihai Eminescu (Bd. 16 Februarie) a fost realizat de 
sculptorul Oscar Han în anul 1930; a fost montat in apropiere de 
malul mării, aşa cum şi-a dorit-o chiar poetul, în celebra sa poezie 
iMai am im singur dor. 

Bustul lui Vasile Pârvan, care se înalţă in faţa clădirii Comitetului 
judeţean P.C.R., este opera sculptorului Ion Irimescu. Bustul a fost 
dezvelit in 1957, cu prilejul împlinirii a 75 de ani de la naşterea marelui 
arheolog. 

Histria. Cînd încă înainte de primul război mondial Vasile Pârvan 
îşi începea săpăturile la Histria, peninsula dintre lacul Sinoe şi lacul 
Duingi era un loc pustiu, năpădit de ierburi şi bălării. Aici se aflau, 
înghiţite de colb şi uitare, zidurile celei care fusese odată înfloritoarea 
aşezare Histria. Corăbierii din Milet găsiseră aici o insulă, situată la 
vreo 2 km de ţărm. în sec. VII î.e.n.. Miletul era cea mai puternică 
cetate grecească din Asia Mică. Corăbiile ei brăzdau apele Mării Negre 
în căutare de pămînturi pentru întemeierea unor noi oraşe. Coloniştii 
au ales înălţimile izolate de pe acest ţărm, care se puteau apăra mai 
uşor. Insula găsită de ei aici prezenta acest avantaj; se putea apăra 
uşor, dar mai ales de aici, pe Dunăre, puteau urca oricînd cu corăbiile 
încărcate în interesele schimbului cu localnicii. 

Histria s-a întemeiat în anul 657 î.e.n., aşa cum rezultă din izvoarele 
literare şi din materialele arheologice descoperite. Cind temutul Darius 
îşi împinsese oştirile împotriva sciţilor. Histria era deja o aşezare 
înfloritoare, cu un comerţ activ. Urme ale acestui comerţ au fost găsite 
la Bărboşi, lîngâ Galaţi, şi chiar la Bene, în sudul Maramureşului. în 
secolele V —IV î.e.n.. Histria a luat un mare avînt; la începutul secolului 
IV î.e.n. îşi bătea monedă proprie de argint. Pe la anul 340, însă, Filip, 
regele Macedoniei, ajunge cu oştirile la gurile Dunării. Fiul său Alexan¬ 
dru, la 335, face o expediţie la Dunărea de Jos, şi vasele macedonene 
care au urcat atunci pe Dunăte venind din Pontul Euxin se vor fi 
oprit şi la Histria. Apoi, în timpul regelui get Dromihete, Histria a 
fost cucerită, dar a continuat să rămină un oraş înfloritor. între anii 
60 şi 44 î.e.n., geţii conduşi de Burebista întemeiază o puternică uniune 
de triburi, întinzîndu-şi stâpînirea pe un teritoriu foarte mare; Histria, 
împreună cu celelalte cetăţi greceşti, a fost supusă. 

Secolul I al erei noastre aduce noi schimbări; prin anul 15, Tiberiu 
înfiinţa un comandament militar pentru a supraveghea regiunea gurilor 
Dunării şi a ţărmului mării. în anul 86, Domiţian va transforma tot 
ţinutul dintre Dunăre, mare şi Balcani într-o provincie romană, iar 
Traian, supunindu-i pe daci, va crea provincia Dacia. 

Histria se va bucura de ocrotirea romanilor, in cele două secole de 
ocupaţie oraşul atingind o nouă epocă de înflorire. Dar la orizont se 
arătau noi primejdii: în 238 goţii pustiesc şi dărimă Histria. Refăcut, 
oraşul nu va mai atinge vechea înflorire şi continuă să rămină sub stă- 
pinirea romană şi apoi bizantină, pină in secolul VI. 
încă din sec. II î.e.n., marea, depunînd straturi de nisip pe coastă, a 
legat insula pe care se afla oraşul cu uscatul şi, treptat-treptat, ostrovul 
Chituc a despărţit oraşul de mare. Portul plin de viaţă odinioară rămînea 

fără apă. Apoi, vînturile, nisipurile şi anii ... şi ruinele s-au afundat 
tot mai adine în umbra tăcerii . . . 

în anii regimului nostru, continuîndu-se lucrările lui Pârvan, vechea 
aşezare a fost parţial dezvelită şi studiată. 

O plimbare printre ruinele vechii cetăţi poate fi foarte instructivă 
prin marea bogăţie de material arheologic pus în lumină în urma săpă¬ 
turilor efectuate aici. 

Zidul roman de incintă, construit după distrugerea oraşului de către 
goţi în anul 248, atrage, în primul rînd, atenţia vizitatorului. Latura 
de vest, dezgropată pe o porţiune de circa 200 m, are 10 turnuri de 
apărare şi două porţi, una pentru pietoni, cealaltă pentru vehicule. 
Zidul era apărat în exterior de trei valuri de pămînt. Fortificaţia a fost 
construită în grabă şi marchează o restrîngere a suprafeţei cetăţii. 
Pentru ridicarea sa s-au folosit materiale provenite din vechile edificii, 
anterioare venirii goţilor. Astfel se explică numeroasele blocuri de 
piatră din zid purtînd inscripţii mai vechi. într-o porţiune din temelia 
zidului aflat în apropierea porţii mari s-au folosit, ca material de con¬ 
strucţie, numeroase coloane. 

Bazilicile tîrzii (sec. V —VI), una laică şi alta creştină, au fost ridicate 
în apropiere de poarta mare a cetăţii. 

Tabernele — piaţa de mărfuri cu tejghele şi alte două bazilici tîrzii 
se întind în lungul străzii care trece prin piaţa cu portic şi duce la unul 
dintre cele mai importante edificii din fostul oraş. Este vorba de terme 
(băi publice), construite in sec. III şi refăcute mai apoi. Putem urmări 
aici toate dependinţele unei astfel de construcţii tradiţionale la romani: 
vestiarul, sala cu apă caldă, cu aburi, cu apă fierbinte, cu apă rece, 
palestra cu mozaicuri policrome şi instalaţiile de încălzire. 

Părăsind aceste interesante edificii, vom pătrunde în cartierul economic, 
cuprinzind construcţii din sec. IV —VI, ridicate din piatră şi pămînt, 
unele dintre ele fiind destinate activităţilor comerciale şi meşteşugă¬ 
reşti. în timpul săpăturilor au fost identificate prăvălii, brutării, ateliere 
de sticlă, de ceramică şi de prelucrare a metalelor. S-au descoperit 
numeroase vase pentru depozitarea şi păstrarea cerealelor, alimen¬ 
telor etc. 

Îndreptîndu-ne paşii de-a lungul unei străzi pavate cu lespezi mari de 
piatră, dotată cu un canal colector, vom pătrunde intr-un alt cartier. 
Este vorba de domus (cartierul de est, cu edificii publice şi particulare 
datînd din sec. IV —VI), care se află chiar pe malul lacului. în centru 
se ridică două importante construcţii: una dintre ele, cu două niveluri, 
avea o curte interioară limitată de coloane, o sală de oaspeţi şi mai 
multe încăperi de dimensiuni mai reduse; cealaltă construcţie, de carac¬ 
ter creştin, are o capelă interioară şi cîteva încăperi cu vase mari pentru 
păstrarea cerealelor. 

De aici, o alee duce spre Sectorul sacru, zonă în care se află construcţii 
din cele mai vechi ale cetăţii — cele mai vechi de pe teritoriul patriei 
noastre. Iată, de pildă, păstrate intacte temeliile şi treptele din faţă 
ale unui templu, care avea interiorul compus dintr-un naos şi o cella. 
Spre răsărit, templul era protejat de un zid, care constituie peribolul 
(la greci acesta desemna o construcţie care apăra o incintă sacră). 
Recent s-a stabilit că acesta era un templu aparţinînd lui Zeus. 
în apropierea sa se află mai multe fragmente arhitectonice din marmură 
(cornişe, coloane şi bucăţi dintr-o arhitravă cu inscripţie în limba 
greacă), provenind dintr-un templu în stil doric închinat Marelui 
Zeus. De asemenea există şi alte construcţii religioase, dintre care un 
altar închinat lui Zeus, recent degajat. în faţa templului închinat lui 
Zeus se află un altul, foarte probabil, închinat Afroditei. 

Ieşind pe poarta mare a cetăţii, vom întîlni o mare inscripţie de 3 m 
înălţime, care are o excepţională importanţă pentru ştirile furnizare în 
legătură cu viaţa social-politică a cetăţii în epoca romană. 

Se pot vizita fragmente din zidul elenistic, construit din blocuri mari 
de talie, care a durat din sec. III î.e.n. pînă în sec. I î.e.n., cînd a fost 
distrus şi i s-au suprapus diferite edificii publice şi particulare. 

La o oarecare depărtare se zăresc zeci de movile aparţinînd necropolei 
oraşului Histria, care reţin atenţia arheologilor prin bogăţia inven¬ 
tarelor mortuare. 

Muzeul. Aici au fost concentrate o parte din inscripţii, fragmente 
arhitectonice, amfore şi vase mici, descoperite la Histria. în jurul 
muzeului şi pe aleea ce duce spre ieşire sînt prezentate numeroase 
alte monumente de artă şi arhitectură, înălţate pe socluri de beton şi 
ocrotite de armături din metal şi sticlă. 

Hîrşova. Complexul arheologic din această localitate grupează o 
aşezare neolitică, una dacică, o fortificaţie romană şi o cetate 
feudală. Cunoscută în vechime sub numele de Carsium , vechea aşezare 
romană a intrat în stăpînirea bizantinilor, care au ridicat aici o forti¬ 
ficaţie. Situată pe malul drept al Dunării, în apropiere de gurile Ialo- 
miţei, cetatea avea o bună poziţie strategică. întregul complex medieval 
avea un plan patrulater neregulat, şi a fost construit în mai multe etape. 
Cetatea bizantină tîrzie a fost construită în sec. X —XI şi era apărată 
pe trei laturi de un zid masiv, iar pe una dintre ele, de faleza înaltă şi 
stîncoasă. S-au păstrat fragmente de zid pînă la 7 m înălţime şi groase 
de 3,50 m (latura de nord) urmele porţii, rămăşiţele a două bastioane 
masive în formă de patrulater. Partea de sud a cetăţii, după părerea 
specialiştilor, este de construcţie genoveză şi datează din sec. XIII. 
în 1389, Dobrogea a trecut în stăpînirea lui Mircea cel Bătrîn. încă 
în 1388 cetatea se afla într-o stare foarte proastă. 

în sec. XV, oraşul şi-a pierdut din importanţă, Hîrşova devenind 
mai mult un centru militar administrativ otoman. în 1444, după bătălia 
de la Vatna, resturi din oştile maghiare se retrag prin vadul de la Piua 
Petrii; Hîrşova este menţionată din nou ca punct fortificat. în 1595, 
o armată trimisă de Mihai Viteazul a cucerit cetatea. Episodul s-a repetat 
şi în februarie 1603, cînd o oaste trimisă de Radu Şerban i-a înfrînt şi 
scos din cetate pe turci. în sec. XVII turcii au refăcut fortificaţiile Hîrşo- 
vei. în 1771, ea a fost atacată şi cucerită de trupe ruseşti, dar în 1773 
un nou atac rusesc s-a lovit de o dîrză rezistenţă, cetatea fiind cu greu 
cucerită. în 1809 şi mai tîrziu, în 1828, Hîrşova a fost ocupată de 
armatele ruse. Pacea de la Adrianopol prevedea distrugerea cetăţilor 
turceşti de la Dunăre. Cu acest episod se încheia, de fapt, şi istoria cetăţii 
de la Hîrşova, 

Comuna Murfatlar. în anul 1957 şi următorii, în dealurile de cretă 
din această localitate au fost descoperite mai multe încăperi săpate 
în cretă, probabil în sec. X. Cercetările arheologice au stabilit că, 
într-adevăr, in sec. X —XI, bizantinii au ridicat fortificaţii noi în această 
zonă, folosind materialul din cariera de la Murfatlar, organizată cu 
acest scop. Cei care au lucrat la cariere erau recrutaţi din rîndul populaţiei 
locale româno-slavo-bulgari, poate chiar pecenegi şi alte neamuri 
trecute în slujba bizantinilor, după ce se creştinaseră. Sigur e faptul că 
lucrătorii de la cariere erau creştini. Complexul cuprinde o mică 
biserică, două paraclise şi mai multe încăperi (din care unele funerare). 
Biserica are planul aproape dreptunghiular, terminat cu o absidă 
semicirculară, avînd cele trei încăperi specifice ritului greco-oriental: 
pronaos, naos şi altar. Intrările şi deschiderile încăperilor se termină 
în partea superioară în formă de arc. Plafoanele bisericuţelor dreptun¬ 
ghiulare şi ale galeriilor au ca model bolţile semicilindrice, iar cele ale 
încăperilor pătrate sau neregulate sînt uşor boltite. Unele figuri de 
sfinţi poartă costume bizantine. 

Eforie sud. Poposim aici atraşi nu numai de frumuseţea staţiunii, ci şi 
pentru că pe aceste locuri au fost identificate urme de locuire străveche. 

Mangalia: resturi ale vechii aşezări Callatis 

încă din sec. III—II î.e.n. au fost atestate aşezări greceşti, iar mai 
tîrziu romane şi bizantine. La sud de actuala staţiune s-a aflat locali¬ 
tatea Straionis , care şi-a încetat existenţa odată cu înnisiparea golfului 
pe care marca îl forma pe locul actualului lac Techirghiol. 

Costineşti este o mică aşezare, la 9 km de Eforie Sud. în vecinătatea 
sa, la Schitu , s-au descoperit vestigii greceşti şi romane. 

Mangalia, oraşul care încheie salba litoralului la extremitatea sudică, 
s-a ridicat pe ruinele vechii colonii Callatis, întemeiată de dorienii veniţi 
din Heracleea Pontică, pe la sfîrşitul sec. VI î.e.n. Oraşul s-a dezvoltat 
repede, căpăiînd o mare înflorire datorită aşezării sale avantajoase. în 
sec. IV III î.e.n. şi-a atins apogeul prosperităţii. între anii 313 şi 
308 î.e.n. a suportat un greu asediu din partea lui Lisimah, rege al 
Traciei. Prin anul 260 î.e.n. Callatis a suferit o grea înfrîngere din 
partea Bizanţului, aliatul cetăţii Tomis. La Callatis s-a păstrat cel mai 
vechi document de limbă latină din tot sud-estul Europei — o inscripţie 
din anul 72 î.e.n., cuprinzînd textul unui tratat de alianţă încheiat de 
oraş cu romanii. La sfîrşitul sec. VI, oraşul-cetate a fost distrus de avari, 
iar mai apoi în locul său a apărut o aşezare de pescari, Pangalia, din 
care turcii au făcut cu pronunţia lor aparte. Mangalia. 

Ruinele cetăţii au început să fle dezvelite încă din 1915 şi apoi lucrările 
au continuat, scoţindu-se la lumină vestigii de excepţional interes 
ştiinţific şi turistic. în 1959, în timpul lucrărilor de amenajare a noului 
stadion, s-a descoperit un mormlnt din plăci de calcar, aşezat în mij¬ 
locul unui ring de piatră; pe capacul mormîntului fusese aşezată o 
coroană din bronz aurit. Scheletul avea pe frunte o a doua coroană 
aurită, iar în mina dreaptă un papirus cu text grecesc din sec. IV î.e.n. 
în anul 1961, pe timpul efectuării lucrărilor la fundaţia noii case de 
cultură, s-a descoperit un mare tezaur, cuprinzînd peste 9 000 de 
monede romane din bronz şi argint, cele mai multe bătute la Tomis 
şi Callatis. Pe locul fostei grădini publice s-a identificat un apeduct 
roman de mare capacitate, realizat din plăci şi blocuri de piatră cioplită 
şi a cărui temelie se află la o adîncime de 5 m. Apeductul se îndreaptă 
spre lacul I.imanu şi probabil că folosea la aprovizionarea cu apă a 
cetăţii. 

Muzeul « Callatis» este situat pe latura de est a parcului sportiv, 
în apropiere de mare. în muzeu sînt prezentate amfore ştampilate, vase 
de alabastru, ceramică, fragmente arhitecturale, monede şi numeroase 
alte piese ilustrînd viaţa economică şi spirituală a cetăţii în diferite etape. 

Comuna Adamclisi. Aici se află unul dintre cele mai importante monu¬ 
mente din perioada romană ridicate pe teritoriul patriei noastre. în 
anul 102, trupele împăratului Traian au obţinut cu greu victoria împo¬ 
triva unei coaliţii formate din triburi dace şi sarmaţi. în comună se 
află ruinele cetăţii şi aşezării civile romane numită Tropaeum Traiani, 
precum şi restul monumentului cu acelaşi nume, ridicat de împăratul 
roman în amintirea acestei lupte. Pe spinarea unui deal (161 m) se 
ridică, impunător, monumentul a cărui înălţime de 39 m îl făcea vizibil 
din depărtare. Din vechiul edificiu s-a păstrat un nucleu circular din 
piatră, cu un diametru de 31 m şi înalt de 12 m. în partea denord-est 
se află temeliile unui altar funerar de formă pătrată; s-au păstrat foarte 
bine cele şase trepte. Pe pereţii altarului erau înscrise numele ostaşilor 
romani pieriţi în marea bătălie. 

De jur împrejurul monumentului se află o scară cu şapte trepte. Monu¬ 
mentul era placat cu metope, iniţial in număr de 54, din care s-au 
păstrat 49. Au fost confecţionate din calcar de Deleni şi purtau baso¬ 
reliefuri cu scene din timpul luptelor şi din viaţa băştinaşilor. Acestea, 
pe lingă valoarea lor artistică, prezintă un mare interes ştiinţific, fiind 
un important izvor care ajută la reconstituirea vieţii economico-sociale 

a populaţiei daco-gete şi a altor triburi din sud-estul ţării noastre în 
acea vreme. Aceste metope şi alte piese de valoare sînt adăpostite în 
vitrine din cristal special amenajate. 

Comuna Ostrov. în apropierea acestei localităţi, în insula Păcuiul 
lui Soare, se află ruinele unei cetăfi bizantine, construită în sec. X. 
Iniţial cetatea avea o formă rectangulară, întinzîndu-se pe o suprafaţă 
de circa 5 ha. Ultimele cercetări au subliniat că aici bizantinii au con¬ 
struit o puternică bază navală, care ajuta în efectuarea unui control 
riguros al regiunilor din stingă Dunării. 

Zidul de incintă s-a păstrat în unele porţiuni pină la înălţimea de 5 — 6 m, 
avînd la bază 6 m lăţime. Au fost dezgropate prin săpături ruinele unor 
turnuri, poarta, instalaţiile portuare. în orice caz, în sec. XI cetatea 
îşi pierduse caracterul de bază navală, vreme cînd se produce şi o re- 
strîngere a incintei fortificate. 

Cercetările arheologice au surprins o întrerupere a activităţii social- 
economice în sec. XII, pentru ca apoi să fie reluată cu şi mai mare 
intensitate în sec. XIII-XV. 









Importante Monumente Istorice 

1. Biserica reformată 

2. Clădirea Consiliului popular 

3. Muzeul judeţean 

Importante Obiective Turistice 

Bâlvănyos, staţiune balneoclimaterică 

Băile Şugaş, staţiune balneară de interes local 

Biborţeni, localitate cu izvoare minerale 

Bodoc, staţiune balneoclimaterică de interes local 

Covasna, staţiune balneoclimaterică 

Malnaş-Băi, staţiune balneoclimaterică 

Mestecânişul de la Reci, rezervaţie botanică 

Ozunca-Băi, staţiune balneoclimaterică de interes local 

Vîlcele, staţiune balneoclimaterică 

Tinovul Luci, rezervaţie botanică. Brăduţ 



Judeţul Covasna 

Localizat în centrul ţării, în zona internă a curburii Carpaţilor, judeţul 
Covasna are o suprafaţă de 3 705 km 2 şi o populaţie de peste 189 200 
de locuitori, ceea ce reprezintă 1,6% din teritoriu şi circa 1% din 
populaţia ţării. Se situează în categoria judeţelor mici ca mărime şi 
cu o densitate a populaţiei (51,1 loc./km 2 ) sub media pe ţară. Reşe¬ 
dinţa judeţului este oraşul Sfîntu Gheorghe. 

Relieful judeţului Covasna cuprinde partea de nord-est a Depresiunii 
Braşovului, întinsă cîmpie intramontană, mărginită în nord de munţi 
mici, izolaţi unul de altul prin culoare largi prin care Oltul se strecoară 
(masivele Bodoc şi Baraolt), iar spre est de culmile munţilor Vrancei 
şi Siriu. 

Clima este relativ moderată, cu veri destul de calde, dar cu ierni geroase 
şi cu vînturi puternice, cum este vîntul local Nemira. 

Reţeaua hidrografică este reprezentată de două rîuri principale: Oltul 
care străbate judeţul de la nord la sud şi de Riul Negru, principalul 
afluent al acestuia, care drenează partea sud-estică a teritoriului. 
Dintre resursele naturale mai importante sînt zăcămintele de lignit 
(Vîrghiş, Căpeni, Baraolt), minereu de fier (Doboşeni), calcare (întor- 
sura Buzăului, Vîrghiş) şi andezite (Bixad, Micfalău), apele minerale 
carbogazoase de la Biborţeni, Covasna, Bodoc, Malnaş, Vîlcele ca şi 
pădurile care acoperă suprafeţe întinse, păşunile şi fîneţele naturale. 
Industria este reprezentată în special de extracţia lignitului, minereului 
de fier şi materialelor de construcţie, de exploatarea şi prelucrarea lem¬ 
nului (Tirgu Secuiesc, Intorsura Buzăului, Oituz, Breţcu), industria 
textilă (Topitorie de in la Reci, ţesături de bumbac şi ţesături pentru 
impermeabile la Sf. Gheorghe, confecţii la Tirgu Secuiesc) şi alimentară 
(Tîrgu Secuiesc, Baraolt). 

O ramură importantă a economiei judeţului este agricultura, care se 
practică pe aproape 1/2 din teritoriul său. Din suprafaţa agricolă de 
179 700 ha, circa 87 300 ha reprezintă terenul arabil, iar restul păşunile 
şi fîneţele naturale şi în mai mică măsură livezile. Dintre plantele vege¬ 
tale pe primul loc se situează cultura cartofilor, urmată de grîu şi secară, 
orz, sfeclă de zahăr, legume şi pomi fructiferi. 

Ca urmare a suprafeţelor întinse ocupate cu fineţe şi păşuni, creşterea 
animalelor ocupă un loc important în economia judeţului. 

Judeţul Covasna cuprinde 33 de comune cu 122 sate şi cinci oraşe. 
Cel mai mare oraş şi totodată cel mai important centru economic şi 
administrativ al judeţului, cu o vechime atestată de peste 650 de ani, 
este Sf. Gheorghe, cu peste 27 000 de locuitori. Celelalte oraşe Tirgu 
Secuiesc, Covasna, întorsura Buzăului, Baraolt (ultimele două declarate 
oraşe în 1968) sînt localităţi mici, cu o populaţie sub 20 000 de locu¬ 
itori, centre ale industriei miniere (Baraolt), forestiere (Intorsura 
Buzăului, Tîrgu Secuiesc), uşoare (Tîrgu Secuiesc) sau staţiuni 
balneare (Covasna). 

Numeroase izvoare cu apă minerală au stat la baza dezvoltării unor 
staţiuni balneare, unele dintre ele datînd incă din antichitate, ca Vîlcele. 
între acestea, dispunînd de o dotare tehnică corespunzătoare pentru 
băi calde şi reci şi pentru îmbutelierea apelor minerale, mai importante 
sînt: Vîlcele, Malnaş-Băi, Biborfeni (Baraolt), Covasna, Bodoc, Balvânyos, 
Ogtmca-Băi (corn. Băţani), Băile Şugaf (Sf. Gheorghe). 

Staţiunea balneoclimaterică Malnaş are izvoare carbogazoase, alcaline, 
bicarbonatate, calcice şi magneziene, indicate in tratamentul unor afec¬ 
ţiuni ale tubului digestiv şi glandelor anexe şi boli de nutriţie. 
Staţiunea balneoclimaterică Vîlcele este situată la o altitudine de 695 m. 
Are izvoare cu ape minerale carbogazoase, bicarbonatate, calcice, magne¬ 
ziene, indicate în tratamentul tubului digestiv, căilor biliare şi urinare, 
aparatului cardiovascular, aparatului locomotor, sistemului nervos 
periferic. Staţiunea permanentă Covasna este renumită pentru emanaţiile 
puternice de bioxid de carbon (mofete), apele minerale carbogazoase, 
bicarbonatate, calcice, magneziene şi nămolul mineral fiind indicate 

în tratamentul afecţiunilor aparatului cardiovascular, ale sistemului 
nervos periferic, ale tubului digestiv şi căilor urinare. în apropierea 
staţiunii balneoclimaterice sezonieră Turia (sanatoriul T.B.C. Turia) 
se află vestita Peşteră de pucioasă, cu emanaţii puternice de hidrogen 
sulfurat şi bioxid de carbon. 

Merită, de asemenea, menţionată cunoscuta regiune de dune de la Reci, 
declarată monument al naturii pentru originalitatea fenomenului şi 
vegetaţia specifică a dunelor (tot aici se întinde pe aproape 10 ha o 
pădure de mesteceni). 

La bogăţia de monumente istorice şi de staţiuni balneoclimaterice se 
adaugă şi frumuseţea cadrului natural — pădurile întinse cu un fond 
de vînătoare foarte apreciat şi pajiştile de un pitoresc impresionant. 
Toate acestea, ca şi accesibilitatea lor, tac din judeţul Covasna o zonă 
turistică de mare valoare. 

Reţeaua de transport a judeţului este formată din calea ferată Braşov — 
Sf. Gheorghe — Miercurea Ciuc cu ramificaţia Tîrgu Secuiesc — Breţcu 
şi din şoselele naţionale ce leagă Braşovul cu depresiunile intracarpatice 
de pe văile Oltului şi Mureşului şi cu Moldova prin Pasul Oituz. Se 
mai adaugă şoseaua, parţial modernizată, care leagă Braşovul cu întor- 
sura Buzăului şi pe valea Buzăului cu zona de curbură a Carpaţilor şi 
Subcarpaţilor. O derivaţie din şoseaua principală asigură legătura 
oraşului Covasna cu centrele judeţului. 

Pe lîngă pitorescul naturii judeţului, un alt izvor important de atracţie 
şi de dezvoltare turistică îl constituie existenţa, în cea mai mare parte 
a localităţilor, a unor interesante monumente istorice şi de artă. 

SFÎNTU GHEORGHE — reşedinţa judeţului Covasna — este o aşezare 
străveche; numeroase dovezi arheologice demonstrează că teritoriul 
său a fost locuit încă din perioada daco-romană. Oraşul s-a format 
prin contopirea a două sate, fiind menţionat în documente pentru prima 
dată în 1332 (« sacerdos de Sancto Georgio »). Dezvoltarea oraşului 
medieval a fost mult stinjenită de concurenţa Braşovului, aflat în apro¬ 
piere, puternic centru meşteşugăresc şi comercial. 

In anul 1658, oraşul a fost prădat de către un corp expediţionar tătar, 
trimis de Poartă în Transilvania, ca represalii împotriva lui Gheorghe 
Răkoczi II. Anul revoluţionar 1848 a avut puternice ecouri în oraş. 
Aici s-a aflat sediul unui comitet revoluţionar, iar la chemarea generalu¬ 
lui Bem, Gabor Aron a făcut o declaraţie în care exprima adeziunea 
populaţiei din partea locului faţă de idealurile de libertate şi dreptate 
ale revoluţiei. 

* 

Biserica reformată (Str. Cetăţii) a fost construită in sec. XV. Edificiul 
a fost înconjurat cu puternice ziduri, fiind o vreme principalul nucleu 
de apărare al oraşului. 

Clădirea Consiliului Popular (Str. Libertăţii) este declarată monu¬ 
ment istoric. La intrare a fost montată o placă de marmură al cărei 
text aminteşte că în 1848 acolo s-a aflat sediul comitetului revoluţionar. 
Un basorelief înfăţişează chipul lui Gabor Aron. 

O altă placă comemorativă, aflată pe clădirea filialei Arhivelor Sta¬ 
tului (Str. 16 Februarie), aminteşte că în acest imobil au fost condamnaţi 
la moarte (1849) de către autorităţile habsburgice fruntaşii revolu¬ 
ţionari Ferenc Bartolis şi Iozsef Vâradi. 

Muzeul judeţean (Str. 16 Februarie). Bazele sale au fost puse în 1879, 
fiind considerat cel mai reprezentativ muzeu privind viaţa şi lupta 
populaţiei secuieşti din România. Localul care adăposteşte colecţiile 
a fost construit în 1913. Din tezaurul muzeistic (32 000 de piese) vesti¬ 
giile arheologice reţin în mod deosebit atenţia. Ceramica neolitică 
aparţinînd culturii Ariuşd este bogat prezentată. Numeroase piese 

provin din aşezări dacice şi daco-romane. Pentru perioada modernă, 
atenţia este reţinută de o piesă de artilerie turnată în bronz; a fost 
executată de Gabor Aron pentru necesităţile revoluţionarilor locali, 
in 1848. Perioada paşoptistă este reprezentată şi de o mică tipografie 
portativă, care a aparţinut generalului Bem. 

Un bogat şi variat material muzeistic prezintă secţia de etnografie (obiecte 
de uz casnic, unelte, costume, ţesături). 

Muzeul are şi o secţie de ştiinţele naturii. 

Biblioteca muzeului posedă circa 56 000 de volume şi o valoroasă 
colecţie de stampe, unele cu referiri directe la oraş. 

în satul Chiuf.ni ce intră în componenţa oraşului Sf. Gheorghe exista 
o biserică gotică construită în sec. XV. 

Comuna Ilieni, aflată în sudul oraşului, se mîndreşte cu o veche biserică 
cetate reformată, construită în sec. XV; are cinci turnuri la colţuri, 
în timpul expediţiei tătare din 1658, zidurile sale au fost distruse, dar 
au fost refăcute ulterior. 

Comuna Ghidfalău. Aici se află o biserică-cetate din sec. XIII. 
în satul Ariuşd din comuna Vîlceie se află o staţiune arheologică; 
ceramica şi unele podoabe de aur descoperite aici au îmbogăţit fondurile 
Muzeului din Sf. Gheorghe. 

Tîrgu Secuiesc. Săpăturile arheologice efectuate pe teritoriul oraşului 
au scos la iveală urme ale înfloritoarei aşezări Praetoria Augusta. 
Aşezarea medievală este amintită în acte pentru întîia dată in 1407. 
în oraş poate fi vizitat un interesant muzeu al meşteşugurilor. La 
circa 12 km de oraş se află comuna Ghelinţa, unde se află o biserică 
catolică construită în 1245. în interiorul său s-au păstrat valoroase 
picturi murale, din sec. XIV. 







Planul Municipiului Tîrgovişte 



Importante Monumente Istorice 


1. Biseiica catolică Sf. Matia Gratiarum 

2. Curtea Domnească 

3. Biserica Domnească 

4. Biserica Sf. Nicolae-Androneşti 

5. Biserica Sf. Dumitru 

6. Biserica Stelea 

7. Biserica Sfinţii împăraţi 

8. Biserica Mitropoliei 

9. Muzeul scriitorilor tirgovişteni 

10. Muzeul de istorie 

11. Muzeul tiparului şi al cărţii vechi româneşti 

Importante Obiective Turistice 
Mun(ii Bucegi, rezervaţie complexă 

Cheile: Orzei, Urşilor, Tătarului, Zănoagci Mici, Zănoagei 
Mari 

Lacul Scropoasa 
Peştera Ialomiţei 

Pucioasa, staţiune balneoclimaterică 

Vulcana-Băi, staţiune balneoclimaterică de interes local 



Judeţul Dîmboviţa 

Situat în partea de sud a României, adăpostit la nord de creasta Car- 
paţilor, judeţul Dîmboviţa cuprinde o suprafaţă de 3 738 km 1 , fiind 
ca întindere unul dintre cele mai mici judeţe ale ţării (1,6% din teritoriul 
ţării). Are circa 453 600 de locuitori (peste 2,2% din populaţia ţării) şi 
o densitate de 121,4 de loc./km 2 , cu mult peste media pe ţară. Reşe¬ 
dinţa judeţului este municipiul Tîrgovişte. 

Relieful, îmbinat în mod armonios, se desfăşoară in trepte. In nord se 
înalţă munţii Bucegi şi Leaota, cu altitudini de peste 2 000 m (vîrfu 
Omu — 2 507 m), continuaţi spre sud de o zonă deluroasă ce cores¬ 
punde unui sector al Subcarpaţilor Munteniei şi Piemontului Cîndeşti. 
Ultima treaptă de relief o formează Cîmpia înaltă, subcolinară, a Tir- 
goviştei. 

Clima, temperat-continentală, variază în funcţie de unităţile de relief 
care creează zone microclimatice diferite, chiar la distanţe mai mici. 
Astfel, temperaturile medii anuale sînt mai ridicate in zona joasă (10,1° 
Găeşti) şi mai scăzute în cea înaltă (—2,2° la vîrful Omu), iar cantitatea 
precipitaţiilor căzute scade treptat de la 1 000 mm in zona montană 
la 500 — 600 mm în zona de cîmpic. 

Deşi redus ca suprafaţă, judeţul Dîmboviţa este străbătut de rîurile 
Ialomiţa, Dîmboviţa şi Argeş, importante atît prin debitul lor, cit şi 
prin valorificarea potenţialului lor energetic şi folosirea apelor în 
irigaţii. 

Judeţul Dîmboviţa dispune de importante resurse naturale, de la zăcă¬ 
mintele de combustibili pînă la întinsele suprafeţe de păduri — în 

P rincipal — de conifere şi foioase şi păşuni naturale din zona de munte, 
n subsolul zonei subcarpatice se găsesc zăcăminte de ţiţei exploatate 
Ia Moreni, Bucşani, Gura Ocniţei, Ochiuri, Valea Caselor, Cobia, 
la care se adaugă cele de la sud de Tîrgovişte, descoperite în ultimul 
deceniu (Potlogi, Titu). Se află, de asemenea, gaz metan (Gura Şuţii), 
cărbune (Mărgineanca şi Şotînga) şi sare (Gura Ocniţei). Sînt prezente 
şi zăcămintele de sulf (Pucioasa), ape sulfuroase (Vulcana Băi, Băr- 
buleţ, Pucioasa), precum şi importante materiale de construcţii, ca: 
marne, calcare, gresii (Moreni). 

Economia judeţului are un caracter complex. Dintre ramurile indus¬ 
triale, în afară de industria extractivă, un loc însemnat il ocupă industria 
construcţiilor de maşini şi prelucrarea metalelor (Uzina de utilaj petro¬ 
lier Ia Tîrgovişte, Fabrica de frigidere « Frigero » la Găeşti), industria 
metalurgică (Uzina de oţeluri aliate), industria materialelor de con¬ 
strucţii (Fabrica de ciment la Fieni, întreprinderea de prefabricate din 
beton Doiceşti), industria electrotehnică (Fabrica de aparataj electric 
de instalaţii la Titu, becuri — Fieni), industria textilă (Brăneşti, 
Pucioasa) şi alimentară. 

Bogatele resurse energetice (combustibili şi hidraulică), utilizate in 
termocentralele Doiceşti şi Gura Ocniţei şi în hidrocentralele Gîlma 
şi Dobreşti, contribuie la dezvoltarea economiei judeţului. 
Agricultura dispune de o suprafaţă de peste 229 000 ha de teren agricol, 
din care mai mult de jumătate este arabil. Principalele culturi agricole 
sînt cerealele (grîu şi porumb), iar dintre plantele tehnice, o mai marc 
pondere o au floarea-soarelui şi sfecla de zahăr. Condiţiile naturale au 
favorizat cultura pomilor fructiferi (ponderi ridicate deţinînd perele, 
merele şi prunele) şi a viţei de vie. 

întinsele suprafeţe ocupate de păşuni şi fineţe (56 000 ha) au permis 
dezvoltarea sectorului zootehnic, în cadrul căruia se cresc, in mod 
special, bovine, ovine, porcine, precum şi păsări. în acest sens au fost 
date în folosinţă: Complexul avicol Găeşti, Complexul avicol integrat 
pentru carne Titu, precum şi staţiunea experimentală zootehnică de 
la Moroeni. 

Judeţul Dîmboviţa se remarcă prin centrele sale urbane de interes 
cultural, social şi turistic deosebit. în limitele lui se află şase oraşe (cu 
13 localităţi componente), din care un municipiu (Tîrgovişte) şi 69 de 

comune (din care 11 suburbane) cu 338 de sate. Cu excepţia oraşului 
Tirgovifte , centru industrial complex, cu peste 66 800 loc., celelalte 
oraşe sînt mici, sub 20 000 de locuitori: Pucioasa, Gdeşti, Moreni , 
Ţi tu şi pielii. 

în Tîrgovişte s-au născut şi au activat reprezentanţi de seamă ai culturii 
româneşti, ca Vasile Cîrlova, poeţii Văcăreşti, Ion Heliade-Rădulescu, 
Grigore Alexandrescu, Alexandru Vlahuţă, Duiliu Zamfirescu, I. Al. 
Brătescu-Voineşti, Tony Bulandra ş.a. 

Prezenţa izvoarelor cu ape minerale a permis dezvoltarea staţiunilor 
balneoclimaterice: Pucioasa (situată în incinta oraşului cu acelaşi nume) 
şi Vulcana-Băi, Staţiunea permanentă Pucioasa este situată în zona 
dealurilor subcarpatice împădurite, cu un climat sedativ, şi cu nume¬ 
roase izvoare cu ape minerale sulfuroase, sulfatate, slab bicarbonatate, 
calcicc, sodice, hipotone, atermale, indicate în bolile aparatului loco¬ 
motor şi sistemului nervos periferic, în afecţiunile ginecologice, cele 
ale tubului digestiv şi ale căilor urinare. Staţiunea Vulcana este situată 
in apropiere de Pucioasa (circa 13 km) şi are izvoare cu ape minerale 
cloruro-sodice, calcice, magneziene, iodurate, bromurate. 

Pe teritoriul judeţului Dîmboviţa, numeroasele monumente de rezo¬ 
nanţă istorică se împletesc cu peisajele pitoreşti oferite de varietatea 
formelor de relief, rocă şi vegetaţie. 

Pitorescul văilor Dîmboviţa şi Ialomiţa, cu numeroase forme carstice 
(peşteri, chei) şi frumuseţea masivelor muntoase Leaota şi Bucegi 
fac din această regiune o zonă turistică de mare interes a României. 
Axat pe cursul superior al Ialomiţei şi rama sudică a masivelor Bucegi 
şi Leaota, judeţul Dîmboviţa dispune de o regiune naturală foarte pito¬ 
rească, cu relief variat şi cu înălţimi ce depăşesc 2 000 m şi chiar 2 500 m, 
cu forme glaciare şi carstice numeroase şi atractive. Vegetaţia lemnoasă 
bogată şi pajiştile alpine cu clemente floristice endemice sporesc frumu¬ 
seţea acestor munţi. Prin pitorescul peisajului se detaşează valea Ialo- 
miţei, al cărei bazin superior il formează văile glaciare Doamnele, 
Obîrşia şi Şugărilor. în cursul său superior, ţiul străbate formaţiuni 
calcaroase formind numeroase rupturi de pantă, chei înguste şi peşteri. 
Astfel, in dreptul muntelui Bătrîna, apele limpezi şi reci ale Ialomiţei 
se strecoară prin Cheile Urşilor şi Cheile Peşterii, unde se află şi Peştera 
Ialomiţei. Mai în aval urmează Cheile Tătarului, iar mai jos de punctul 
Bolboci, Cheile Zănoagei Mici şi Cheile Zânoagei Mari. La ieşirea din 
aceste chei se află lacul de acumulare de la Scropoasa, situat deasupra 
celor mai înguste chei ale Ialomiţei — Cheile Orzei. Merită menţionat 
şi faptul că pe Ialomiţa s-au construit unele dintre primele hidrocentrale 
din România — cele de la Dobreşti şi Gîlma (Moroeni). 

O notă deosebită a peisajului şi vegetaţiei — foarte bogate şi variate — 
o dau, în anumite zone, calcarele jurasice întîlnite îndeosebi pe culmea 
Strunga şi in valea superioară a Ialomiţei. Prezenţa numeroaselor 
endemisme carpatice şi a elementelor carpato-balcanice, precum şi 
a unei faune bogate (cerbi, căprioare, lupul, vulpea, risul, capra neagră, 
cocoşul de munte — ultimele trei specii puse sub ocrotire), au impus 
crearea unor rezervaţii naturale complexe. 

Deşi zona nordică a judeţului este o regiune înaltă, alpină, este totuşi 
foarte accesibilă atit pe valea Ialomiţei, cit şi pe cea a Dimboviţei. 
De asemenea, din valea Ialomiţei şoseaua traversează Bucegii peste 
Păduchiosul, ajungind in valea Prahovei. Atît în Bucegi, cit şi în Leaota, 
numeroase cabane amenajate şi adăposturi oferă condiţii bune de cazare 
în tot cursul anului. Zona nordică este legată atît prin şosea, cit şi 
prin calea ferată, de restul judeţului, Pietroşiţa fiind punctul terminus 
al liniei ferate ce urmăreşte cursul Ialomiţei. în cadrul judeţului, munici¬ 
piul Tîrgovişte este cel mai important nod feroviar şi rutier. în zona 
subcarpatică, numeroase drumuri locale leagă, peste dealuri, prin şei 
mai joase, satele judeţului, care se ţin lanţ pe văile afluente Ialomiţei 
ş Dimboviţei. 

Peisajele pitoreşti oferite de varietatea naturii se împletesc cu nume¬ 
roasele monumente de rezonanţă istorică întîlnite în municipiul 
TIRGOVIŞTE, cit şi în celelalte oraşe şi localităţi, 
în 1396, călătorul Johann Schiltberger ne-a făcut prima menţiune a 
oraşului; prima menţiune internă o avem intr-un document emis în 
anul 1403, de cancelaria lui Mircea cel Bătrîn (1386 — 1418); oraşul 
figura printre tirgurile domneşti întărite. Neagoe Basarab (1512 — 1521) 
a mutat reşedinţa Mitropoliei Valahiei aici, Tirgovişte devenind astfel 
şi centrul religios al ţării. Petru Cercel (1583 — 1585) a construit aici 
o Biserică Domnească. în timpul lui Matei Basarab (1632 — 1654), 
la Tirgovişte s-a creat o « fabrică » de sticlă şi s-a instalat o a doua tipo¬ 
grafie care funcţiona la Mănăstirea Dealu. 

După un puternic bombardament efectuat în zilele de 6 —8 octombrie 
1595 de către forţele unite ale muntenilor, ardelenilor şi moldovenilor, 
conduse de Mihai Viteazul, oraşul a fost eliberat şi garnizoana otomană 
pusă pe fugă. Trei ani mai tîrziu, la 9 iunie, la Mănăstirea Dealu, între 
Mihai şi Rudolf II se încheia un tratat prin care primul recunoştea 
suzeranitatea împăratului, iar acesta se obliga să-i acorde ajutor împo¬ 
triva turcilor. 

Dacă pînă spre mijlocul sec. XVII, Tirgovişte şi-a împărţit atribuţiile 
de capitală cu Bucureştii, după răscoala antiotomană a Iui Mihnea III, 
reşedinţa domnească se fixează — ascultînd şi de porunca otomană — 
in oraşul de pe Dîmboviţa. Doar sub Constantin Brincoveanu, care 
reface palatul din Tirgovişte, oraşul işi recapătă temporar oarecare 
însemnătate. Peste un secol, în 1820, Alexandru Suţu a dăruit moşia 
oraşului, ca zestre de nuntă, fiicei sale. Orăşenii s-au opus cu dîrzenic 
acestui abuz. La moartea domnului oraşul şi-a recăpătat drepturile. 
Anul 1821 a avut la Tirgovişte momente de inaltă tensiune; aici şi-a 
găsit tragicul sfirşit conducătorul mişcării, Tudor Vladimirescu, execu¬ 
tat din ordinul lui Ipsilanti. 

în 1848, după cel de-al doilea complot al boierilor, guvernul provi¬ 
zoriu s-a retras prin Tirgovişte pe valea lalomiţei şi mai apoi la Pietro- 
şiţa. 

De-a lungul anilor, oraşul a fost un puternic leagăn de cultură. 

* 

Mica Biserică Domnească (Str. N. Bălcescu), cu un exterior sobru, 
parte integrantă a complexului Curţii Domneşti, a fost ridicată la 
mijlocul sec. XV, si refăcută în 1656. Ea a suferit numeroase prefaceri 
(1731, 1870, 1880). 

Cu prilejul reconstruirii din 1656, Doamna Bălaşa, soţia lui Constantin 
Şerban (1654 — 1658), a înfiinţat în chiliile bisericii un azil pentru săraci 
şi bătrîni. în interiorul bisericii se află mormîntul Doamnei Bălaşa. 
Cînd în anul 1595, Sinan-paşa a cucerit oraşul Tirgovişte, el a luat 
măsuri de întărire a fortificaţiilor, împrejmuind biserica cu un zid dublu, 
foarte înalt, transformînd-o intr-un adevărat bastion de cetate. 

Biserica catolică Sf. Maria Gratiarum (Str. Narciselor) este ates¬ 
tată documentar încă din 1581. Ea a fost construită pe temeliile bisericii 
ridicate de Ioan de Capistrano în sec. XV. în 1738, pentru a opta oară 
a fost mistuită de incendiu; reparaţii s-au executat foarte tirziu. 

Curtea Domnească (Str. N. Bălcescu) este un complex in a cărui 
compoziţie intră mai multe construcţii. Primele case domneşti la Tir¬ 
govişte au fost ridicate de Mircea cel Bătrîn, din ele păstrindu-se numai 
o parte din ziduri şi subsolul, întărite prin restaurare. în 1584, Petru 
Cercel, domnul cărturar care cutreierase Europa vizitînd marile curţi 
din Italia şi Franţa, a mărit complexul cu o clădire nouă, cu etaj. C. Brin¬ 
coveanu, în 1693, a reparat şi mărit construcţia. După moartea sa, 
palatul a fost dărîmat şi incendiat, domnitorul fiind obligat de către 
Poartă să locuiască la Bucureşti. Constantin Mavrocordat l-a reparat 

din nou, dar a fost incendiat cu ocazia războiului dintre turci şi austrieci 
(1736 — 1739). După o nouă reparare, in timpul lui Grigore Ghica 
(1768 — 1769), a fost lăsat in părăsire. Ruinele acestor construcţii sînt 
declarate monumente istorice şi conservate cu toată grija. Din acelaşi 
complex face parte şi Turnul Chindiei, turn de apărare, din vîrful 
căruia se supravegheau împrejurimile. In virf ardea o flacără vizibilă 
in tot oraşul. Turnul a fost construit in sec. XV şi exista încă în bună 
stare în sec. XVII. C. Brincoveanu l-a reparat (1693 — 1695). Aşa cum 
apare azi, are 27 m înălţime şi un diametru interior de 9 m. 

Ruinele bisericii paraclis se află in imediata apropiere a turnului 
şi fusese ridicată pentru a sluji ca lăcaş de închinare familiilor voievodale. 
Ruinele temeliilor indică faptul că biserica fusese construită după un 
plan în formă de cruce. 

Biserica Domnească — făcind parte din acelaşi complex — a fost 
ridicată în anul 1583, de către Petru Cercel. în timpul domniei lui 
Matei Basarab a fost reparată, dar tot atunci a avut mult de suferit de 
pe urma unui incendiu. Constantin Brincoveanu a reparat-o, cxecu- 
tindu-se şi o nouă zugrăveală ale cărei resturi se mai observă azi doar 
în nişa din dreapta altarului. 

In 1734, Grigore II Ghica a înzestrat-o cu un nou acoperiş, dar la numai 
3 ani avea să fie dărimată de cutremur. In 1795, biserica se afla intr-o 
stare jalnică. între 1964 şi 1965 s-au efectuat lucrări de restaurare, care 
i-au redat înfăţişarea sa originală. Planul este o interpretare a celui 
« in cruce greacă înscrisă ». Are un frumos pridvor, sprijinit pe coloane 
zvelte, iar exteriorul său este împărţit în două registre egale printr-un 
briu zimţat, care înfăşoară toată biserica. 

Ea a fost folosită ca necropolă a familiei lui Matei Basarab, fiind inmor- 
mîntaţi aici: domnitorul, fiul său Mateiaş şi soţia sa Elena. în 1658, 
mormintul domnitorului a fost profanat şi cu acest prilej resturile sale 
pămîntcne au fost transportate şi reînhumate la Arnota. 

Biserica Sf. Nicolae-Androneşti (Str. Gr. Alcxandrcscu) este ctitoria 
lui Manea vornicul şi a jupinesei sale, Vlădaia, in anul 1527. în 1595 
a fost distrusă de incendiu, iar Elena, doamna lui Matei Basarab, a 
rezidit-o. 

Biserica Sf. Dumitru (Str. Narciselor) a fost construită în 1639 de 
către slugerul Dimitrie Buzinca; pictura din epoca lui Brincoveanu. 

Biserica Stelea (Str. Muzeului) a fost ridicată pe locul unui lăcaş 
mai vechi a lui Stelea Spătaru, de Vasile Lupu, domnul Moldovei, 
ca semn de prietenie şi bună vecinătate, în urma înţelegerii (1645) 
cu voievodul muntean Matei Basarab, care, la rîndul său, a construit 
Biserica mănăstirii Soveja. De aceea, ctitoria din Tirgovişte se mai 
numea şi Biserica împăcării. 

Construcţia, în stil moldovenesc, va lăsa influenţe in Ţara Româ¬ 
nească, in epoca următoare. 

în sec. XVIII şi XIX, în chiliile care se mai văd şi azi în apropierea 
clopotniţei, a funcţionat o şcoală grecească. 

Biserica Sfinţii împăraţi (la întretăierea Str. N. Bălcescu cu C. Brin¬ 
coveanu), monument al domniei lui Matei Basarab. Pictura datează 
din anul 1650; reţinem scena ctitorilor, înfăţişîndu-1 pe domnitorul 
M. Basarab cu soţia sa, Elena. 

Biserica Tirgului (Str. 30 Decembrie) a fost ridicată de doamna 
Elena, soţia lui Matei Basarab. Biserica are exterioare frumos decorate 
cu ocniţe şi chenare de piatră sculptate la ferestre şi la uşa de intrare 
(în stil gotic). 

Biserica Creţulescu (Str. Lalelelor), ctitorie a Saftei Brincoveanu 
şi a soţului său Iordache Creţulescu, a fost ridicată in sec. XVIII pe 

locul unei biserici mai vechi, construită in 1647 de Stan Logofătul. 
Pictura care se păstrează azi a fost realizată de Gh. Tattarescu. 

Biserica Mitropoliei (Piaţa Republicii) a fost construită la sfîrşitul 
sec. XIX, după planurile arhitectului francez A. Lecomte de Nouy. 
A fost ridicată pe locul vechii ctitorii a lui Neagoe Basarab, care satis¬ 
făcea necesităţile mitropoliei mutate de el aici. Neagoe nu şi-a putut 
termina proiectul şi, simţindu-şi sfîrşitul, a sfinţit-o în 1520, cînd era 
încă neterminată. Construcţia a fost isprăvită de Radu Paisie, în anul 
1537. In 1821 a fost jefuită şi avariată de eterişti, iar ulterior, procesul 
de degradare a înaintat fulgerător. în 1889, Lecomte de Nouy a primit 
sarcina restaurării, dar el a dărîmat-o din temelii şi a construit o nouă 
biserică, avind o turlă poligonală ridicată peste naos, cu 12 faţete. 
Pictura, lipsită de interes, a fost executată în stil tradiţional. 

Muzeul scriitorilor tîrgovişteni (Str. justiţiei) a fost organizat in 
casa în care a trăit prozatorul I. Al. Brătescu-Voineşti (1868 — 1946). 
în cele şapte săli sînt prezentate documente, fotografii, obiecte, manu¬ 
scrise, care ilustrează activitatea poeţilor Văcăreşti, a lui Vasile Cîrlova, 
Gr. Alexandrescu, Ion Eliade-Rădulescu şi a prozatorului I. Al. Bră¬ 
tescu-Voineşti; se află aici şi biblioteca ultimului dintre scriitorii 
amintiţi. 

Muzeul de istorie (Str. Muzeului) a fost deschis în anul 1944. Aici 
sînt expuse obiecte şi documente privind dezvoltarea societăţii ome¬ 
neşti pe teritoriul oraşului şi judeţului (ceramică, unelte, monede, 
arme etc.). 

Muzeul tiparului şi al cărţii vechi româneşti (Str. Justiţiei) a fost 
organizat în casa Saftei Creţulescu şi reprezintă activitatea tiparului 
în cele trei ţări româneşti pînă la 1860. 

Sînt prezentate tipăriturile lui Macaric (primele din ţară), scrieri bise¬ 
riceşti şi laice, primele cărţi în limba română. De asemenea, sînt expuse 
portrete de voievozi, ustensile de scris etc. 

Aleea poeţilor (Parcul Libertăţii) prezintă o suită de busturi ale unor 
personalităţi de litere marcante: Ienăchiţă Văcărescu (1740 — 1798), 
Ion Eliade-Rădulescu (1802 — 1872), Grigore Alexandrescu (1810 — 
1885), Vasile Cîrlova (1809 — 1831), iar in mijlocul lor se înalţă Bustul 
lui Tudor Vladimirescu. 

în oraş există locuri care amintesc despre lupta comuniştilor. Astfel, in 
următoarele clădiri comuniştii şi uteciştii şi-au desfăşurat activitatea în 
anii ilegalităţii: Str. N. Bălcescu 81; Str. Independenţei 5; Str. 
Justiţiei 8 şi 22; Str. Gimnaziului 2 etc. 

Mănăstirea Dealu. în nord-vestul Tîrgoviştei, pe un platou de pe 
malul Ialomiţei, meşterii lui Radu cel Mare au ridicat, acum mai bine 
de 450 de ani, unul dintre cele mai valoroase monumente de arhitectură 
medievală din Ţara Românească. Este foarte posibil ca primul ctitor 
al acestei aşezări monahale să fi fost chiar Mircea cel Bătrin (1386 — 
1418), deoarece un document de danie din 1431, provenind de la Alexan¬ 
dru Aldea (1431—1436), arăta că gestul său trebuie considerat ca o 
pomenire a « părintelui domniei mele Mircea voievod ». Numele i se 
trage de la locul pe care a fost înălţată; o intîlnim menţionată sub numele 
Biserica Sf. Nicolae din Deal şi Biserica de la Dealu. După aceea, numele 
ei nu mai apare în documente pînă în timpul domniei lui Radu cel Mare 
(1496 — 1508), care găsind edificiul în ruină a luat măsuri pentru recon¬ 
struire. Lucrările au început în 1499, realizîndu-se concomitent biserica 
şi complexul de chilii, a căror dispunere nu se mai cunoaşte azi. O 
însemnare din 1744 precizează că lucrările s-au isprăvit în 1515 « şi 
s-au zugrăvit de mina lui Dobromir i Jitian i Stanciul », după toate 
probabilităţile meşteri autohtoni. Tot Dobromir, de alftel, a pictat 
ciţiva ani mai tîrziu şi lăcaşul lui Neagoe de la Curtea de Argeş. 

în 1598, la Dealu au fost primiţi Pezzen şi Szuhay, comisari imperiali, 
veniţi la Mihai Viteazul (1593 — 1601) pentru a purta tratative. 

La numai ciţiva ani, în 1611 trupele lui Gabriel Băthory pătrund prin 
surprindere în Ţara Românească şi provoacă mari prădăciuni mănăs¬ 
tirii, căci au năvălit « ca hoţii în mănăstirea noastră, furînd giuvaierile 
cîte le căpătase şi sfărîmînd mormintele domnilor», cum nota mai 
tîrziu cronicarul Matei al Mirelor. Un alt document, din 1691, menţio¬ 
nează prădăciunile făcute la mănăstire de detaşamentul austriac, coman¬ 
dat de generalul Heissler, care « jefuit-au într-această sfîntă mănăstire 
ce au găsit ». Dar spre 1713, Constantin Brîncoveanu, aşa cum ne-a 
lăsat scris logofătul Radu Greceanu — « au învălit mănăstirea Dealu 
peste tot cu table de aramă şi au înfrumuseţat precum pre dinlăuntru 
cu zugrăvele şi cu alte odoare aşa pe din afară ». 

în cursul sec. XVIII şi XIX, mănăstirea a fost folosită ca închisoare 

f entru cei pedepsiţi de domnie. 

nainte de 1800 au început unele lucrări de renovare, dar cutremurul 
din 1802 a provocat noi avarii edificiului. Nici lucrările efectuate în 
anii 1831 şi 1838 nu au adus o ameliorare a situaţiei grave în care se 
găsea edificiul. Gheorghe Bibescu (1842 — 1848) a întreprins, în 1845, 
unele lucrări de renovare, încredinţînd lucrările arhitectului Ioan Schlat- 
ter. Cu prilejul acestor lucrări a fost găsit fragmentul de tun din timpul 
lui Petru Cercel, care se află azi la Muzeul militar central din Bucureşti, 
în timpul războiului pentru cucerirea independenţei (1877—1878), 
aici a funcţionat un lagăr pentru prizonierii turci, iar din 1879 pînă 
în 1883, aici a funcţionat Şcoala divizionară de ofiţeri. Spre sfîrşitul 
sec. XIX, clădirile au adăpostit Depozitul de arme al armatei, iar înce- 
pind cu 1902, Şcoala copiilor de trupă. 

în 1912, cind s-a înfiinţat Liceul militar « Nicolae Filipescu », s-au ridicat 
noi construcţii şi s-au renovat vechile clădiri. Cutremurul din 1940 
a prăbuşit clopotniţa, provocînd avarii grave. între 1953 şi 1956, întregul 
complex a fost repus în vechile sale drepturi: monument de artă feudală 
reprezentativ pentru perioada sec. XV — XVI. 

Biserica Sf. Nicolae, cea mai valoroasă piesă a complexului prezentat 
mai sus, a fost concepută după tipul tradiţional cunoscut in Ţara Româ¬ 
nească, o notă de originalitate aducind constructorii aici printr-o pro¬ 
porţionare nouă, care dă un spor de zvelteţe, subliniată de elementele 
faţadelor şi de introducerea celor două turle mici. Edificiul a fost durat 
din cărămidă şi mortar, cu ziduri de peste un metru grosime. Altarul 
heptagonal in exterior şi semicircular in interior este boltit in semicalotă. 
O tîmplă de lemn sculptat îl desparte de naos. Naosul are două abside, 
una pe latura de sud, cealaltă pe latura de nord, boltite tot în semicalotă: 
turla cilindrică, situată pe axul central, fiind elementul care domină 
întreaga construcţie. Ea este străbătută de opt ferestre înalte şi înguste, 
trădînd tendinţa de verticalitate a meşterilor care au realizat construcţia. 
Naosul este despărţit de pronaos printr-un perete, in care a fost montat 
un ancadrament de marmură ornamentat. Pronaosul are forma unei 
prisme dreptunghiulare, fiind împărţit in două părţi inegale cu ajutorul 
unui arc transversal. Un alt arc, longitudinal, desparte traveea de est 
in două pătrate, deasupra cărora se înalţă cîte o turlă, care sint aşezate 
pe o bază paralelipipedică comună, soluţie intilnită pentru prima dată 
in- Muntenia. Cea de-a doua travee, din partea de vest, mai mare, are 
o boltă semicilindrică, in sensul lungimii bisericii. 

Exteriorul bisericii introduce în circuit elemente de plastică cu totul 
noi, dînd monumentului o înfăţişare cu adevărat originală. Faţadele 
au fost împărţite în două registre, cu ajutorul unui puternic briu, 
fiind acoperite integral cu placaje de piatră. Ambele registre sint deco¬ 
rate cu arcaturi oarbe. Pe latura de apus se află uşa de intrare in biserică, 
avînd de o parte şi de alta frumoase panouri de piatră sculptată. 

Dacă, în general, edificiul a păstrat numeroase elemente de arhitectură 
originală, pictura meşterului Dobromir şi a ajutoarelor sale, Stanciu 

şi Jidan, nu s-a păstrat. Ea a fost refăcută de C. Brîncoveanu în 1713, 
iar prin 1853 a fost din nou executată de către pictorul francez A. Derig- 
ny. Pictura din absida altarului datează din 1598, restul zidurilor 
fiind acoperit azi numai cu tencuială. 

In biserică au fost înmormîntaţi mulţi dintre voievozii ţării. Primul 
înmormîntat aici a fost Vladislav II (in 1456), lespedea care se vede 
pe mormîntul său a fost pusă de boierii Craioveşti, în timpul lui Neagoe 
Basarab. Apoi au fost înmormîntaţi aici Radu cel Mare (1508), jupîniţa 
Caplea, sora lui Radu (1510), Vlad cel Tînăr (1512), Vlad înecatul 
(1535), Pătraşcu cel Bun (1557) etc. Tot aici se află şi craniul lui Mihai 
Viteazul, care din 1920 a fost depus într-un sarcofag de marmură albă. 
Mănăstirea Dealu a fost un important centru de cultură. în timpul 
domniei lui Radu cel Mare a funcţionat în incinta sa o tipografie. 
Uturgbitrul lui Macarie din anul 1508 aici a fost tipărit. Începînd de prin 
1583, tot aici se făcea şi copierea cărţilor. în sec. XVII, datorită stră¬ 
daniei lui Matei al Mirelor, viaţa culturală a cunoscut o mare înflorire. 
El a alcătuit, printre altele, şi două cronici în proză şi versuri: Povestire 
pe scurt şi Istoria celor intimplate in Ţara Românească de la Şerban Vadă 
pină la Gavril Vodă care domnejte acum. 

O a doua tipografie a fost instalată aici sub Matei Basarab, de sub 
teascurile căreia vor ieşi o Evanghelie (1644), un Eiturgbier (1646) şi 
lucrarea Imitatio Cristi, tradusă în 1647 de Udrişte Năsturel în limba 
slavonă. 

Conacul Vâcăreştilor. Comuna Văcăreşti se află la circa 7 — 8 km 
în partea de sud a oraşului Tîrgovişte. Pe vremuri, aici au avut proprie¬ 
tăţi Văcăreştii (lenache a ocupat mari demnităţi in timpul lui Constantin 
Brîncoveanu); unii dintre urmaşii lor au jucat roluri însemnate în 
dezvoltarea culturii: Ienăchită (c.c. 1740 —1797), Nicolae (1786 —1827), 
lancu (1792-1863), Teodor (1842-1914), Elena (1866-1947) etc. 
poeţi, scriitori, demnitari etc. 

Conacul a fost construit de lenache Văcărescu, mare agă între 1698 
şi 1699 şi ruinele lui se pot vedea şi azi. 

Expoziţia permanentă «I. L. Caragiale» este organizată în casa 
unde a locuit marele dramaturg, în comuna care-i poartă numele. în 
apropierea comunei se află Mănăstirea Mărgineni, construită în 
sec. XV de către vornicul Drăghici. Un document din 1486 o men¬ 
ţionează sub numele de mănăstirea de pe Cricov. în 1646 a fost refăcută 
de Constantin Cantacuzino şi rezidită în 1806. în sec. XIX, aici a func¬ 
ţionat o închisoare. în ultima vreme, ea a fost demolată. 

Mănăstirea Viforîta, în comuna Aninoasa, a fost zidită de Vlad Vodă 
înecatul pe la 1530, pe locul unei biserici de lemn. în anul 1611 a fost 
prădată şi acoperişul de plumb luat de către trupele lui Gabriel Băthory, 
care ocupaseră Tîrgoviştea. La începutul sec. XVII a fost refăcută 
de către Radu Mihnea, iar în timpul lui Constantin Brincoveanu 
i s-au făcut noi reparaţii şi completări. în 1802, marele ban Grigore 
Brîncoveanu a reparat-o integral. Reparaţii i s-au mai făcut si in anii 
1949 şi 1962. 

Pictura a fost realizată in 1713, din iniţiativa lui Constantin Brînco¬ 
veanu, iar catapeteasma bisericii a fost executată de către sculptorul 
Karl Storck. 











Importante Monumente Istorice 


1. Biserica Sf. Dumitru 

2. Casa Băniei 

3. Fîntîna Purcarului 

4. Casa « Jianu » 

5. Muzeul de artă 

6. Muzeul «Procesul luptătorilor ceferişti şi petrolişti, iunie 
1934» 

7. Muzeul Olteniei 
• Hotel 

Importante Obiective Turistice 

Ciupercenii, rezervaţie ornitologică 

Locul fosilifer Bucovâţ, rezervaţie paleontologică 

Poiana Mare, rezervaţia cu arborctc de salcîm « Ciuruniela » 



Judeţul Dolj 

Situat în sudul României, de o parte şi de alta a cursului 
inferior al Jiului, judeţul Dolj deţine prin suprafaţă (7 413 km 2 ) şi 
populaţie (aproape 734 000 de locuitori), circa 3,1% din teritoriu şi 
3,6% din populaţia României, fiind unul dintre cele mai întinse judeţe 
ale ţării. Reşedinţa judeţului este municipiul Craiova. 

Relieful, puţin variat, coboară de la nord spre sud, distingîndu-se două 
unităţi. In partea de nord se află ultimele prelungiri ale Piemontului 
Getic, cu înălţimi de 200—300 m, respectiv Piemontul Strehaiei şi 
Piemontul Olteţului, separate de valea largă a Jiului. La sud de Craiova 
se desfăşoară cea mai mare parte a Cimpiei Olteniei, formată din terasele 
Dunării, care cad în trepte spre sud. în jurul Calafatului şi Bechetului 
relieful, relativ neted al cimpiei, este întrerupt de prezenţa dunelor 
de nisip, supuse astăzi unei acţiuni de valorificare superioară prin 
plantaţii de pomi şi viţă de vie. 

Clima are un caracter continental specific de cîmpie, temperaturile medii 
anuale fiind mai ridicate (11,7° la Calafat), iar precipitaţiile mai reduse 
(nu depăşesc 500 mm anual). 

Reţeaua hidrografică este reprezentată de Jiu şi afluenţii săi (Argetoaia, 
Amaradia ş.a.), de Desnăţui cu Terpeziţa, toate colectate spre sud de 
Dunăre. 

Cele mai importante resurse naturale sînt: combustibilii (gaze naturale 
şi lignit în nordul judeţului) şi materialele de construcţii (nisip şi 
pietrişuri pe văile apelor). Pădurile, altădată întinse, astăzi se păstrează 
pe suprafeţe relativ reduse, fiind prezente, în special, în partea nordică 
a judeţului, în zona piemontană. 

Economia dezvoltată intens în anii socialismului are un caracter complex 
industrial-agrar. în cadrul ţării. Doljul deţine ponderi importante la 
energia electrică şi termică, la industria chimică, la confecţii, construcţii 
de maşini şi prelucrarea metalelor. Industria, concentrată mai ales în 
oraşul Craiova, este bine reprezentată de industria construcţiilor de 
maşini şi utilaje agricole, de industria electrotehnică (Uzinele « Elec- 
troputere » Craiova), de industria chimică (Combinatul chimic Craiova, 
cu 19 fabrici), de industria energiei electrice şi termice (Centrala elec¬ 
trică de termoficare Işalniţa), de industria materialelor de construcţii, 
de exploatarea şi prelucrarea lemnului (Filiaşi), textilă, alimentară ş.a. 
Agricultura, a doua ramură importantă a economiei judeţului, cunoaşte 
vechi tradiţii, fiind favorizată şi de condiţiile pedoclimatice: peste 77% 
din suprafaţa judeţului este deţinută de terenurile agricole. 

Ponderi ridicate deţin culturile de cereale, de floarea-soarelui şi sfeclă 
de zahăr. Judeţul dispune de importante suprafeţe irigate, aici fiind 
realizat unul dintre cele mai mari sisteme de irigaţie din România, 
sistemul Calafat — Băileşti şi în stadiu final de execuţie marele sistem de 
irigaţii Sadova (jud. Dolj) — Corabia (jud. Olt). 

Condiţiile pedoclimatice au favorizat cultura viţei de vie, fiind recunos¬ 
cute vinurile de la Şegarcea. 

Începînd de la sud de Craiova şi pină la Dunăre se pot vedea întinse 
suprafeţe ocupate de dune, de provenienţă aluvio-eoliană, care ridică 
probleme deosebit de importante privind valorificarea agricolă. 
Cercetările făcute la staţiunile hortiviticole de la Tîmbureşti şi Bechet 
privind valorificarea nisipurilor au dat roade, dovadă fiind şirul butu¬ 
cilor de vii şi de pomi fructiferi care cresc pe spinările aurii şi ondulate 
ale dunelor. 

Sectorul zootehnic este, de asemenea, dezvoltat, construindu-se în 
acest sens Complexul pentru creşterea şi ingrăşarea industrială a porcilor 
la Băileşti şi Complexul avicol la Craiova. Este dezvoltată sericicultura 
si apicultura. 

în judeţul Dolj se află cinci oraşe (cu 10 localităţi componente), dintre 
care unul, Craiova, este municipiu, 95 de comune (din care cinci sub¬ 
urbane) cu 380 de sate. Densitatea medie a populaţiei Doljului este de 
99 loc./km 2 , peste media pe ţară. Cel mai important centru industrial 

şi social-cultural şi în acelaşi timp unul dintre marile oraşe ale României 
este Craiova (210 000 loc.), situat în zona de contact dintre Piemontul 
Getic şi Cîmpia Olteniei. Celelalte oraşe, Bâilefti, Calafat , Filiafi şi 
Şegarcea , mici ca număr de locuitori, sub 20 000, sînt centre comerciale 
şi industriale, îndeosebi de importanţă locală. 

Locuitorii judeţului Dolj sînt maeştrii vestiţi în prelucrarea argilei, 
în lucratul scoarţelor şi covoarelor olteneşti, în realizarea costumelor 
populare specifice acestor ţinuturi, cît şi în organizarea unor sărbători- 
folclorice ca cea a « Bujorului » de la Pleniţa, sau « Sărbătoarea teiu¬ 
lui » de la Cleanov. 

în împrejurimile municipiului Craiova se află citeva locuri pitoreşti 
favorabile recreării. între acestea, pe primul loc se situează Lunca 
Jiului, amenajată pentru odihnă, recreare şi distracţii, prevăzută şi 
cu un ştrand. 

în apropiere de Calafat, la Poiana Mare, se află rezervaţia cu arborete 
de salcîm « Ciurumela ». Iniţial, plantaţiile cu salcîmi nord-americani 
au dat rezultate excelente formînd masive păduroase de circa 60 000 ha, 
apreciate pentru conţinutul lemnos şi dimensiunile unice în Europa. 
Judeţul Dolj dispune de zone recreative şi de-a lungul Dunării 
şi Jiului, unde se găsesc petice de păduri, resturi ale unor codri stră¬ 
vechi sau păduri, cu esenţe specifice de luncă, care în curînd vor intra 
în circuitul turistic. 

Punerea în valoare a potenţialului turistic al Doljului este sprijinită 
şi de existenţa unei reţele de transporturi dezvoltate. Aceasta are ca trăsă¬ 
tură specifică concentrarea tuturor căilor feroviare şi rutiere în Craiova, 
unul dintre principalele noduri de transport ale ţării. Din cele patru 
căi ferate şi nouă şosele care leagă Craiova de restul ţării cele mai 
importante sînt: Bucureşti — Roşiori de Vede — Craiova — Timi¬ 
şoara; Bucureşti — Piteşti — Craiova; Craiova — Filiaşi — Tg. Jiu — 
Deva. în sudul judeţului o şosea modernizată leagă localităţile din 
valea Dunării. 

în judeţul Dolj se pot vizita importante monumente istorice şi de 
artă. 

CRAIOVA. Pe teritoriul actualului oraş au fost descoperite resturi de 
locuire incă din epoca neolitică, iar din vremea ocupaţiei romane s-au 
găsit urmele castrului ridicat aici, ca şi cele ale valului numit « brazda 
lui Novac ». Prima atestare documentară a Craiovei apare în 1475, 
într-un hrisov dat de voievodul Laiotă Basarab şi în care se aminteşte 
de jupan Neagoe de la Craiova. în timpul celei de-a doua domnii a lui 
Vlad Călugărul (1482 — 1495) bănia de la Strehaia s-a mutat la Craiova. 
Această instituţie reprezentativă pentru istoria medievală a Ţării Româ¬ 
neşti a dăinuit pină în 1831, cînd a fost desfiinţată, 
în 1795, o epidemie de ciumă a secerat sute de vieţi omeneşti, iar în 
1796 focul pustieşte multe cartiere. Pagube serioase au fost aduse oraşu¬ 
lui de către cetele turceşti din Vidin, care au ocupat Craiova în 1806. 
De numele oraşului se leagă numeroase evenimente de mare răsunet 
în conştiinţa poporului nostru. Pînă în 1817, cînd potera a reuşit să-l 
prindă şi să-l arunce în ocna de la Telega, vestitul haiduc Iancu Jianu 
băgase groaza in cei bogaţi. în 1821, craiovenii s-au ridicat intr-un 
glas la chemarea lui Tudor Vladimirescu. în 1848, în zilele revoluţiei, 
la Craiova a apărut ziarul « Naţionalul ». 

Odată cu dezvoltarea proletariatului, la Craiova începe acţiunea de 
organizare a acestuia, primul pas făcîndu-se în 1891, prin înfiinţarea 
Clubului muncitorilor din Craiova care-şi trimite delegaţi la Congresul 
de constituire a P.S.D.M.R., din aprilie 1893. 

* 

Mănăstirea Bucovăţului, cunoscută şi sub numele de Coşuna. Pisania 
arată că biserica a fost clădită în anul 1572, de Ştefan biv vel Clucer şi 
fiul acestuia Pîrvu Clucerul, în timpul domniei lui Alexandru II Mircea 

(1568 — 1577). în 1656, Paul de Alep o considera «un mare edificiu 
din piatră zugrăvită frumos în toate părţile ». Biserica — pustiită in 
1781, cu clopotniţa dărîmată de apele Jiului în 1834, părăsită de călugări 
în 1848 — a servit ca biserică de mir pînă în 1896. în 1929 a fost restau¬ 
rată de Comisia monumentelor istorice. 

Construcţia a fost realizată din cărămidă şi are un plan treflat, cu altar 
heptagonal. Interiorul are patru straturi de picturi: prima zugrăveală 
s-a făcut în 1574, iar pictura de zi a fost executată in 1813. Aici se 
păstrează — unicat în Ţara Românească — o cronică murală, pictată 
pe peretele de apus al naosului. 

Biserica Sf. Dumitru (Grădina Trandafirilor) este unul dintre cele 
mai vechi monumente ale oraşului Craiova. Biserica este intîlnită 
adesea în izvoare şi sub numele de « Băneasa » sau « Domnească », 
indicînd, probabil, ori originea domnească a ctitorului, ori locul mar¬ 
cant pe care-1 ocupa el în ierarhia socială a vremii. Pe locul actualei 
construcţii a existat o biserică mai veche, ridicată la sfîrşitul sec. XV 
sau începutul sec. XVI, ctitorie a Craioveştilor, apoi una nouă, construită 
de Matei Basarab în 1651. Ea a fost refăcută în 1690, de către Petre 
Obedeanu şi iarăşi de fiul său. Constantin, în 1724. Cutremurul din 
1838 i-a adus mari stricăciuni, ceea ce a determinat închiderea ei în 
1849. în 1889 a fost dărîmată şi, după planurile arhitectului francez 
Lecomte de Nouy, s-a ridicat construcţia actuală, păstrînd vechile ele¬ 
mente arhitecturale. A fost realizată după un plan în formă de cruce 
greacă şi are un pridvor deschis, o turlă pe naos şi două pe pronaos. 

Mănăstirea Jitianu (comuna suburbană Podari), zidită în sec. XVI de 
jupîneasa Maria din Obede şi de vărul său, boierul Bengescu şi apoi 
rezidită de Doamna Bălaşa, soţia domnitorului Constantin Basarab 
Cîrnul, prin 1654 — 1658. Reparaţii s-au mai făcut şi în 1701, 1812, 
1852 şi în 1932, cînd i s-a dat înfăţişarea de azi. 

Turnul din faţa bisericii a fost zidit la un an după jaful cîrjaliilor (cînd 
mănăstirea a fost incendiată), pentru a servi ca turn de veghe; la nivelul 
doi al turnului se află o cameră pentru omul de veghe şi o cămară de 
alimente. 

Casa Băniei (Grădina Trandafirilor) este cea mai veche construcţie 
civilă din oraş şi unul dintre cele mai vechi monumente de arhitectură 
de acest gen din România. Construcţia datează din timpul lui C. Brinco- 
veanu (sec. XVII), dar se pare că ea urma un edificiu mai vechi, datînd 
din sec. XV, aparţinînd marii familii boiereşti a Craioveştilor, fiind 
legată de mutarea reşedinţei banilor la Craiova. în 1750, aici a funcţionat 
prima şcoală românească din Craiova. 

Este o clădire de plan pătrat cu două niveluri. Restaurată de curînd, 
ea adăposteşte secţia de etnografie a Muzeului de istorie. 

Fîntîna Popova, cunoscută şi sub numele de Fîntîna Basarabeştilor, 
este atribuită lui Matei Basarab. într-un act din decembrie 1613 se 
arată că « s-au cumpărat această moşie cînd au venit Radu Vodă de au 
conăcit la fîntîna Popovei». Identificîndu-1 pe Radu Vodă cu Radu 
Mihnea (1611—1616), rezultă că fîntîna exista în 1613, iar in 1651 a 
fost doar refăcută de Matei Basarab şi Doamna Elena, la fel, în a doua 
jumătate a sec. XVIII, de către Alexandru Ipsilanti. în 1910 a fost din 
nou refăcută. Ultima dată i s-au făcut reparaţii în anul 1957. Fîntîna a 
fost concepută după un plan pătrat, cu cinci coloane la colţuri, pe fiecare 
latură cu cite o nişă. Pe laturile de sud şi vest se pot observa două 
inscripţii, una cu litere latine, cealaltă chirilice. 

Piaţa Veche (Str. Matei Basarab). în jurul ei s-a dezvoltat odinioară 
bătrîna aşezare a Craiovei. în apropiere se afla oborul oraşului. Pe strada 
Hurezu se mai păstrează încă ruinele marelui Han al Hurezului, ridicat 
la începutul sec. XVIII şi ale cărui venituri reveneau mănăstirii Hurez. 

Tot în apropiere de Piaţa Veche, pe aceeaşi stradă. Matei Basarab, se 
află Fîntîna Purcarului ridicată de jupînul Pavel Teodor şi Chir Marin 
Bulugbaşa, în 1818, azi complet renovată. Numele ei vine de la cel al 
proprietarului locului pc care a fost clădită. 

Biserica Sfinţii împăraţi Constantin şi Elena (Str. Timiş), con¬ 
struită între anii 1748 şi 1753 de către paharnicul Constantin Obedeanu 
şi de fiul său, serdarul Petre, pînă în 1864 a făcut parte din ansamblul 
fostei mănăstiri Obedeanu. Ea a fost realizată după un plan trilobat, 
cu pronaosul lărgit, pridvorul inchis şi două turle, din care una clopot¬ 
niţă, ridicate una pe naos şi cealaltă pe pronaos. Odată cu biserica 
au fost construite şi clădirile anexe destinate personalului lăcaşului, 
în 1753 este menţionat aici primul spital din împrejurimi. Tot aici a 
funcţionat prima şcoală românească din Oltenia, unde a învăţat o 
vreme chiar T. Vladimirescu. In anii 1845, 1857 şi 1930 bisericii i 
s-au făcut reparaţii, iar între 1952 şi 1956 s-au efectuat ample lucrări 
de restaurare. 

Tribunalul (Str. Calea Brestei) este fosta casă a familiei boiereşti a 
Glogovenilor. între 1913 şi 1949, aici s-a adăpostit primăria oraşului 
Craiova. Este o clădire de plan dreptunghiular, cu trei niveluri şi beci 
boltit, iar dependinţele, tot de plan dreptunghiular, au două niveluri. 
Nu se ştie precis cînd a fost construită, dar se ştie că exista la 1783. 
în 1801 şi 1840 a suportat reparaţii importante. 

La începutul sec. XIX, T. Vladimirescu a fost adus la Craiova de Lupii 
Condicarul, care l-a prezentat boierului Glogoveanu. Tudor a devenit 
om de casă şi afaceri al boierului, şi în această calitate a făcut numeroase 
călătorii, pînă la Viena chiar (1814), pentru a vinde caii şi porcii lui 
Glogoveanu. 

Casa Jianu (Str. Comuna din Paris). Nu se cunoaşte anul construirii. 
Se susţine de către unii că ar fi fost ridicată la sfirşitul sec. XVIII de 
familia Jianu (Hagi Stan Jianu). Fratele acestuia. Stan Hamza de la 
Caracal, avea trei fii: Grigoraş, Dumitru şi Iancu, viitorul căpitan de 
haiduci în timpul domniei lui Caragea. Construită pe două niveluri, 
casa are un plan dreptunghiular şi a fost refăcută în 1918 pe fundaţiile 
vechi. 

Biserica Sf. Nicolae-Belivacă (Str. I. P. Pavlov). Biserica, de plan 
trilobat, cu două turle, una pe naos şi alta pe pronaos, are un pridvor 
deschis pe faţada de vest. Ea a fost construită între anii 1786 şi 1796 
de către negustorii Mihail Soculescu şi Hristea Belivacă. Exteriorul 
are pereţii împărţiţi in două registre de panouri cu ajutorul unui brîu 
central. în interior păstrează urme de frescă; pe unul dintre panourile 
aflate pe peretele de sud pare să fie reprezentat Tudor Vladimirescu 
călare, în costum oltenesc. Dacă aşa stau lucrurile, ar fi cea mai veche 
imagine, datorată unui martor ocular, şi ca atare, foarte aproape de 
adevăr, imaginea fiind realizată între 1821 şi 1826, din iniţiativa ctitori¬ 
lor, care, probabil, l-au cunoscut. între anii 1838 şi 1839 şi în 1867 
biserica a fost reparată de Bălaşa C. Tudor, sora polcovnicului Ioan 
Solomon. în anii 1956 — 1957 şi apoi în 1961 au fost întreprinse lucrări 
de restaurare. în curtea bisericii, un grup de orăşeni în frunte cu Hristea 
Belivacă, a ridicat, în 1801, o cruce de piatră cioplită. 

Frescele interioare, originale, ca şi întregul ansamblu arhitectonic creează 
o plăcută impresie vizitatorului, fiind unul dintre cele mai interesante 
monumente ale oraşului. 

Universitatea Craiova este un vechi deziderat, împlinit abia în anii 
regimului nostru. încă din sec. XVIII, oamenii înaintaţi cereau o 
şcoală superioară pentru Oltenia. Monumentala clădire a sediului 
Universităţii a adăpostit în trecut Palatul de justiţie. întreaga arhitectură 

este realizată in spiritul academismului francez. Planurile au fost conce¬ 
pute de arhitectul Ion N. Soculescu, in anul 1890. 

Universitatea şi-a deschis porţile, în anul şcolar 1966 — 1967, bazele 
ci insă fuseseră puse in 1947, cînd şi-a deschis aici uşile Facultatea de 
agronomie, devenită apoi Institutul agronomic « Tudor Vladimirescu ». 
Universitatea dispune de 27 de săli de curs, 37 de laboratoare, o biblio¬ 
tecă de circa 200 000 de volume, cinci cămine şi trei cantine studenţeşti. 

Colegiul popular «Nicolae Bălcescu » şi-a pus piatra de temelie 
în 1826, cînd la Craiova s-au înfiinţat « Şcoaleie de ştiinţa pe limba 
romanească». între 13 şi 15 iunie 1848, în localul acestei şcoli — al 
cărei director era Ion Maiorescu — şi-a avut sediul guvernul revolu¬ 
ţionar. în piaţa aceleiaşi şcoli s-a jucat celebra « Floră a Unirii », imor¬ 
talizată de marele pictor Theodor Aman. Actualul local al şcolii a fost 
construit între anii 1893 şi 1895, după planurile arhitectului Toma 
Dobrescu. Prin sălile acestei şcoli au trecut nume de seamă ale culturii 
româneşti: Theodor Aman, Alexandru Macedonski, Nicolae Titu- 
lescu, Gheorghe Ţiţeica, Nicolae Coculescu, Corneliu Baba etc. 

Biserica Sfînta Treime (Piaţa Colegiului popular « Nicolae Bâl- 
cescu ») a fost construită între anii 1901 şi 1906 de familia Ştirbei, 
după planurile arhitectului francez Lecomte de Nouy pe locul unei 
biserici mai vechi, ridicată în 1765 — 1768 de către Dimitrana Ştirbei. 
Picturile interioare au fost executate de pictorii francezi Mempieuxe 
şi Bohes, în manieră bizantină. 

Biserica Madona Dudu, cunoscută şi sub numele de Maica Precesta 
de la Dudu, a adăpostit, pe vremuri, vechea şcoală de la Obedeanu, 
transformată apoi în Şcoala centrală (Colegiul de azi), cu sediul într-o 
altă clădire. în 1758, Hagi Ion, Gheorghe şi Constantin Fotescu au 
ridicat o biserică, care a fost refăcută în 1842 — 1843 şi pictată ulterior 
de Tattarescu; în 1913 a fost complet dărîmată. Clădirea de azi a fost 
ridicată între anii 1929 şi 1942, după planurile arhitecţilor Ion Traia- 
nescu şi Sterie Becu. 

Muzeul de artă (Str. Unirii). Colecţiile acestuia sint adăpostite intr-un 
palat de plan dreptunghiular, cu trei niveluri — o fostă proprietate 
a lui Dinu Mihail — construit între anii 1899 şi 1907, după planurile 
arhitectului Paul Gottereau. La 23 august 1954 a fost inaugurat Muzeul 
de artă din Craiova. în galeriile de artă românească sint expuse lucrări 
ale lui Theodor Aman, Lecca, Grigorescu, Negulici, Tattarescu, 
Szathmary, Andreescu, Luchian, Băncilă, Ressu, Tonitza, Sirato, 
Vermont, Pallady, Steriadi, Ştefan Popescu, Ghiaţă, Paciurea, Catargi, 
Petraşcu, Brâncuşi, Ţuculescu, Jalea şi alţii. 

Galeria de artă universală prezintă lucrări din şcolile flamandă, franceză, 
italiană etc. 

Cabinetul Brâncuşi are, printre altele, cea mai veche lucrare a sculpto¬ 
rului: Bustul lui Vittellius (1898); apoi mai pot fi amintite: Orgoliu, Cap 
de fetiţă de pe malurile Senei, Coapsă de femeie. Cap de copil. Sărutul, 
Ecorţeul, 

Muzeul « Procesul luptătorilor ceferişti şi petrolişti, iunie- 
iulie 1934 »(Calea Severinului nr. 9). în 1934, datorită puternicei mişcări 
de solidaritate internă şi internaţională, autorităţile burghezo-moşiereşti 
au dispus mutarea procesului, început la Bucureşti, în oraşul Craiova. 
Aici, în clădirile din Str. Severinului nr. 9, unde se afla sediul Coman¬ 
damentului Diviziei I, intre 4 iunie şi 1 iulie 1934, a funcţionat Consiliu] 
de război al Corpului I Armată, care a judecat odiosul proces intentat 
conducătorilor luptelor revoluţionare din 1933. încăperea şi mobilierul 
(originale) redau atmosfera acelor ani, cind glasul comuniştilor s-a 
ridicat cu minie împotriva exploatării şi terorii, demascînd corupţia 
şi nedreptăţile regimului burghezo-moşieresc. 

Muzeul Olteniei are trei secţii: istorie şi ştiinţele naturii (Str. Maxim 
Gorki nr. 44) şi etnografie (Str. Matei Basarab nr. 14). Muzeul a fost 
întemeiat în 1915, sub numele de « Muzeul de antichităţi şi etnografie » 
şi cuprinde peste 50 000 de exponate. 

Bogată este colecţia istorică — oglindă a evoluţiei societăţii omeneşti 
pe teritoriul Olteniei, din comuna primitivă pînâ azi. 

Comuna Robăneşti, situată la est de Craiova la circa 11 km, şi-a legat 
numele de legendara rezistenţă a unei unităţi româneşti de cavalerie, 
care în 1916 s-a opus cu eroism trupelor inamice. în memoria acelor 
fapte de vitejie a fost ridicat un monument. 

Almăj, sat din comuna cu acelaşi nume, are două interesante monu¬ 
mente: Biserica Sf. Nicolae, construită în 1787, a cărei pictură efec¬ 
tuată în 1789, se păstrează pînă azi şi Cula Poenarilor. 

Şegarcea. Aici se află mănăstirea cu acelaşi nume construită la mijlocul 
sec. XVI, arsă de tătari la 1716 — 1718, dar refăcută ulterior. Se păs¬ 
trează biserica, stăreţia şi zidul de incintă din sec. XVI (refăcută de 
mai multe ori, în 1862, 1903, 1925). 

Comuna Bistreţ. Aici, în punctul numit « Pichetul grănicerilor » se 
află urmele unui castru roman, construit pe locul unei fortificaţii de 
pămînt mai vechi. 

Calafat, localitate străveche, care a cunoscut puternice lucrări de 
fortificaţii în timpul romanilor. In oraş pot fi vizitate: Monumentul 
lui Tudor Vladimirescu (Bd. T. Vladimirescu); Monumentul 
«1877»; Monumentul «Sergentului»; Monumentul « Cubuz», 
precum şi cele închinate eroilor căzuţi în cele două războaie mondiale. 

Comuna Sado va. Aici există mănăstirea cu acelaşi nume, ctitorită 
din lemn de boierii Craioveşti (sfirşitul sec. XV — începutul sec. XVI). 
A fost reconstruită în 1633 de Matei Basarab, pridvorul fiind adăugat 
de C. Brîncoveanu, în 1692 — 1693. Altarul a fost zugrăvit în 1792, 
iar restul bisericii în 1852. Refaceri importante a suportat în perioada 
1793-1801. 

Importante Monumente Istorice 

1. Biserica fortăreaţă Precista 

2. Biserica Mavromol 

3. Consiliul popular municipal 

4. Muzeul de artă modernă şi contemporană românească 

Importante Obiective Turistice 
Hanu Conachi, rezervaţie complexă 
Pădurea Girboavele, zonă de agrement 

Pădurea Rareş, zonă de agrement, complex turistic, Folteşti 



Judeţul Galaţi 

Judeţul Galaţi este situat in partea de est a României, la nord de con¬ 
fluenţa Prutului şi Şiretului cu Dunărea. Are o suprafaţă de 4 425 km a 
(1,9% din suprafaţa ţării) şi o populaţie de peste 541 780 de locuitori 
(2,6% din populaţia României), revenind o densitate de aproximativ 
122,4 loc./km 2 , densitate cu mult superioară mediei pe ţară. Reşedinţa 
judeţului este municipiul Galaţi. 

Relieful judeţului aparţine în cea mai mare parte cîmpiei, reprezentată 
de Cîmpia înaltă a Covurluiului şi Câmpia joasă a Şiretului inferior. 
Spre nord se face o trecere gradată spre Dealurile Fălciului, ultimele 
prelungiri ale Podişului Moldovenesc, ale căror culmi alungite şi netede 
nu depăşesc 300 m înălţime. 

Clima are caracter continental tipic, cu veri secetoase şi vînturi domi¬ 
nante din nord, dar cu uşoare diferenţieri între zona de cîmpie şi cea 
de deal. 

Reţeaua hidrografică este formată din fluviul Dunărea şi din rîurile 
Prut şi Şiret (cu afluentul său principal Birladul — cursul inferior), care 
delimitează pe trei laturi teritoriu! judeţului. 

Resursele naturale, mai puţin variate, sînt reprezentate de unele rezerve 
de hidrocarburi, prospectate în ultimii ani, de cantităţi însemnate de 
nisipuri şi pietrişuri, argile şi luturi loessoide, materii prime necesare 
producerii materialelor de construcţii. 

Economia judeţului se bazează pe o structură modernă, industria avind 
un rol precumpănitor şi o agricultură bine dezvoltată. Dintre ramurile 
industriale sînt bine reprezentate industria metalurgiei feroase (marele 
Combinat siderurgic de la Galaţi), care dă circa 38% din producţia de 
fontă şi circa 29% din producţia de oţel a României, industria construc¬ 
ţiilor de maşini şi prelucrarea metalelor (Şantierul naval Galaţi), indus¬ 
tria uşoară (Galaţi) şi alimentară (Galaţi, Tecuci, Ghidigeni). 
Agricultura dispune de o suprafaţă de 358 700 ha (2,4% din suprafaţa 
agricolă a ţării), din care terenul arabil deţine 66%, păşunile şi fîneţele 
9%, iar viile şi livezile 6%. 

O parte însemnată din suprafaţa arabilă a fost destinată culturii cerea¬ 
lelor, grîul şi porumbul deţinînd ponderi ridicate în producţia pe ţară, 
şi culturilor de floarea-soarelui şi sfeclă de zahăr. O pondere ridicată 
în cadrul economiei agrare o are viticultura, fiind vestite podgoriile 
de la Nicoreşti, precum şi noile podgorii de renume ale Bujorului, 
Bălenilor, Pechei şi Sucevenilor. 

Una dintre ramurile principale ale agriculturii o constituie creşterea 
animalelor, în special a bovinelor, ovinelor şi porcinelor. 

In limitele judeţului Galaţi se află patru oraşe din care două municipii 
(Galaţi şi Tecuci) şi 56 de comune (din care cinci suburbane) cu 180 
de sate. Cel mai important centru economic şi social-cultural, cu un 
profil industrial complex şi unul dintre marile oraşe ale ţării este muni¬ 
cipiul Galaţi cu 187 000 de locuitori (193 700 loc. cu comunele sub¬ 
urbane). Al doilea centru economic şi social-cultural este oraşul Tecuci 
cu peste 47 300 de locuitori, urmat de oraşele Bereşti şi Tîrgu Bujor, 
centre de importanţă locală cu aproape 11 000 de locuitori. 

Luncile Dunării şi Şiretului, precum şi lacul Brateş, în mare parte îndi- 
guite, oferă peisaje inedite, zone de recreare, dar în acelaşi timp şi 
arii de pescuit şi vînătoare. Alături de acestea pe teritoriul judeţului se 
găsesc şi obiective de interes turistic. Astfel, un punct turistic intere¬ 
sant îl constituie rezervaţia de dune fluviatile de la Hanu Conachi. în- 
tinzîndu-se din lunca Şiretului şi pînă la Lieşti aceasta este impor¬ 
tantă pentru existenţa unui mare număr de elemente faunistice pontice 
şi mediteraneene, unice pe teritoriul Moldovei şi puţin frecvente în 
restul ţării, cum sînt şopîrla Eremias arguta deşerţi, element pontic rarisim 
in fauna României, Vipera ursini, Eacerta taurica laurica, acarianul parazit 
L eptotrombium basei. Din punct de vedere botanic, dunele deţin o bogată 
floră arenarie cu unele specii rare pentru ţara noastră (Secale silvestre, 
Festuca vaginata , Allium guttatum, Polygonum arenarium etc). 

Teritoriul judeţului Galaţi este traversat de o şosea modernizată şi o 
cale ferată care leagă oraşul Galaţi de Tecuci, precum şi de celelalte 
oraşe de pe valea Şiretului. Legăturile Galaţiului cu centrele importante 
din sudul ţării se stabilesc prin şosele modernizate şi o linie de calc 
ferată, care trec prin Brăila. De asemenea, o serie de şosele, în curs de 
modernizare, leagă Galaţiul de Tg. Bujor, Bereşti şi Birlad. De altfel, 
importanţa oraşului Galaţi este determinată şi de funcţia sa de cel mai 
mare port fluvio-maritim al României. în cadrul judeţului o reţea de 
drumuri leagă comunele şi satele intre ele şi pe acestea de oraşele apro¬ 
piate şi mai ales de Galaţi. 

Zona aceasta a gurilor Dunării păstrează numeroase semne ale vieţii 
omeneşti, încă din cele mai vechi timpuri. 

în municipiul GALAŢI se află concentrat cel mai marc număr de 
monumente istorice şi de artă, care reţin atenţia alături de noul peisaj 
urbanistic. 

Reşedinţa judeţului este o aşezare străveche. în oraş au fost găsite săgeţi 
zise « scitice » (sec. VI —V î.e.n.) şi resturi de cultură geto-dacică. La 
Bărboşi in vremea împăratului Traian a fost ridicat un castcllum de 
către « Cohors II Mettiacorum » şi « Legio V. Macedonica », fiind unul 
dintre punctele de sprijin ale flotei romane care patrula pe Dunăre. 
După 171 s-a ridicat şi un castnun. Deşi pînă in sec. X în regiune sint 
menţionate numeroase aşezări, despre Galaţi nu ştim nimic precis. în 
sec. XIII, aceasta era principala regiune în care negustorii genovezi 
işi desfăceau mărfurile lor. în sec. XV, oraşul e amintit sub formula de 
« schela Galaţilor ». 

Începînd din sec. XVI, oraşul de la Dunăre a fost mult stînjenit in dez¬ 
voltarea sa de prezenţa oştilor turceşti. în 1565 sint semnalate pe Dunăre, 
în preajma oraşului Galaţi, cete înarmate care atacau bazele militare 
turceşti. Atit de supărătoare deveniseră aceste atacuri, incit sultanul a 
ordonat domnitorului Alexandru Lăpuşncanu să înarmeze « toate 
caiacele aflătoare în schela Galaţi. . . caic să cerceteze toate locurile 
cunoscute ca puţin sigure sau primejdioase ». 

Dc-a lungul sec. XVII şi XVIII, viaţa meşteşugărească şi comercială 
a. oraşului se dezvoltă, documentele amintind adesea de croitori, căldă- 
rari, argintari, dogari, cojocari, timplari, ciubotari şi, bineînţeles, de 
negustori. După pacea de la Kuciuk-Kainargi (1774) şi mai ales odată 
cu tratatul de la Adrianopol (1829), care desfiinţa monopolul turcesc 
în comeţul exterior al Principatelor române, oraşul Galaţi a intrat 
intr-o epocă nouă. Aici s-a creat un port modern, in care diferite ţări, 
interesate in întreţinerea de relaţii comerciale regulate cu ţările române, 
şi-au creat viceconsulatc (1784 Rusia, Austria 1794, Anglia şi Franţa 
1804; Prusia 1838). în anul 1837, Galaţi a căpătat regim de porto- 
franc, situaţie care va dăinui pină în anul 1883. 

La Galaţi se vor desfăşura puternice acţiuni antifeudale şi antiotomane. 
în 1821, în noaptea de 21 februarie, un grup de eterişti conduşi de 
grecul Vasile Caravoia (un detaşament de circa 900 de oameni) a atacat 
o garnizoană otomană, capturind 11 vase şi 28 de tunuri. în mai, 6 000 
de turci au atacat oraşul pe carc-1 prădează şi-l incendiază, omorind 
peste 1 000 de persoane. 

1848. La Galaţi, frămintările politice, în acel an plin de speranţe, au 
fost foarte puternice. în urma înăbuşirii mişcării revoluţionare de la 
Iaşi, fruntaşii acesteia — Alex. Ioan Cuza, Vasile Alecsandri, Alecu 
Russo şi alţii — au fost arestaţi şi trimişi sub pază grea la Galaţi. Trei¬ 
sprezece dintre ei au fost încarceraţi în cazarma miliţiei pămîntene, dar 
populaţia şi-a manifestat zgomotos simpatia faţă de ei, fapt care a 
determinat hătmănia să-i transfere. Deşi pregătite în taină, aceste fapte 
n-au putut trece neobservate, şi-n ziua de 3 aprilie, arestaţii au fost 
intimpinaţi in faţa închisorii de o mare mulţime de oameni. 

Unirea din 1859 a avut vajnici luptători la Galaţi. în 1856 se lansase 
în oraş un apel, care chema populaţia să sprijine unirea. în fruntea 
unioniştilor locali se aflau viitorul domn Cuza şi Costache Negri, 
în a doua jumătate a sec. XIX prefacerile social-economice şi politice 
din viaţa ţării s-au reflectat şi în viaţa oraşului. în portul Galaţi lucrau 
citeva mii de hamali (uneori numărul lor ajungea la 7 000 — 8 000) şi 
căruţaşi. Capitalişti români şi străini înfiinţează în oraş numeroase 
întreprinderi: Moara «Steaua»; Atelierele C.F.R.; Şantierul naval 
«Fernic »; Laminorul «Titan»; Fabrica textilă «Fusul» etc. La 
aceste întreprinderi lucrau alte citeva mii de muncitori, oraşul devenind 
un mare centru muncitoresc. în 1872, lucrătorii din port au declarat 
grevă. în 1888 a apărut la Galaţi « Frăţia », care se declara ca fiind gazeta 
« partidei muncitorilor » şi în acelaşi an s-a înfiinţat un cerc munci¬ 
toresc cu acelaşi nume. în anii 1888, 1890, au avut loc alte acţiuni 
greviste. în 11 martie 1907, muncitorii portului şi ţăranii din comunele 
învecinate au ocupat străzile oraşului; împotriva lor s-a deschis focul, 
plutonul fiind comandat de sublocotenentul Ion Antonescu — dicta» 
torul fascist de mai tîrziu. S-au luat măsuri represive împotriva organi¬ 
zaţiilor proletare din oraş; în semn de protest, muncitorii au organizat 
o mare întrunire pe lacul Brateş. în anii primului război mondial, 
muncitorimea gălăţeană s-a ridicat împotriva războiului imperialist. 
La 13 iunie 1916, peste 5 000 de muncitori au ieşit în stradă. S-a tras 
asupra lor; nouă muncitori au fost ucişi. în 1920, proletariatul din 
oraş a participat la greva generală; a fost ultimul centru unde muncitorii 
au reluat lucrul. 

în 1944, trupele S. S. au provocat mari distrugeri oraşului; portul, 
docurile, gara au fost distruse — şantierele navale şi principalele între¬ 
prinderi au fost avariate —,5 600 de clădiri au fost transformate în 
ruină. 

Din bătrîna aşezare acoperită de moloz, în anii regimului nostru s-a 
născut un mare şi modern oraş, perlă a Dunării, incit cine a cunoscut 
oraşul înainte de 1944 îi este aproape imposibil să-l recunoască. Cartiere 
noi de locuit şi mai ales mari întreprinderi industriale au schimbat 
fundamental fizionomia oraşului, devenit in anii noştri un mare port 
şi puternic centru industrial al ţării. 

* 

Biserica fortăreaţă Precista este situată pe malul Dunării, pe o poziţie 
dominantă, şi a fost construită în 1647, în timpul domniei lui Vasile 
Lupu (1634 — 1653). Ea a constituit veacuri la rind un adăpost sigur 
pentru locuitorii oraşului in ceasurile de restrişte, 
în ultima vreme, biserica a fost restaurată, redîndu-i-se întreaga sa 
frumuseţe. Exteriorul este decorat cu două rînduri de firide despărţite 
de un brîu care împarte faţadele în două registre inegale. Pe latura 
vestică se află o turlă masivă, care servea ca punct de veghe, avînd în 
exterior, Ia primul etaj, drum de strajă. 

Biserica Mavromol (Str. Nicolac Bălcescu). O însemnare din 1685 
o menţionează; a fost reconstruită de Constantin Duca, 1700 — 1703. 
în chiliile acestei biserici au funcţionat primele şcoli din Galaţi. în 
1766, domnitorul Grigore Ghica a înfiinţat aici o şcoală cu limba de 
predare română, iar mai tîrziu, in 1803, Alexandru Moruzi a înfiinţat 
o altă şcoală, în care se preda in limbile greacă şi română. 

Biserica Vovidenia (Str. Logofătul Tăut), construită în 1790. în 
această biserică a fost înmormîntată Smaranda Cuza (1865), mama 
domnitorului Alexandru Ioan Cuza, ale cărei oseminte au fost duse 
apoi la Ruginoasa. 

Consiliul popular municipal funcţionează în clădirea din Bd. Repu¬ 
blicii, construită după planurile marelui arhitect român Ion Mincu, 

care a îmbinat armonios elementele tradiţionale româneşti cu detalii 
de stil gotic. Interiorul este bogat ornamentat. 

Muzeul de artă modernă şi contemporană românească (Str. Repu¬ 
blicii), înfiinţat în anii noştri, prezintă lucrări valoroase aparţinînd lui 
N. Grigorescu, Theodor Aman, Octav Băncilă, Theodor Pallady, 
C. Ressu, I. Jalea, J. Al. Steriadi. 

Muzeul de istorie (Str. Alex. Ioan Cuza) prezintă peste 12 000 de 
exponate privind evoluţia societăţii omeneşti pe aceste meleaguri. 
Clădirea care adăposteşte muzeul a fost construită în 1838, pe locul 
vechii locuinţe a lui Alexandru Ioan Cuza, copiind în linii mari trăsă¬ 
turile arhitectonice ale acesteia. Muzeul are o secţie consacrată istoriei 
mişcării muncitoreşti, care funcţionează în clădirea din Str. I. Eliade- 
Rădulescu, unde pe vremuri a fost sediul Sindicatului muncitorilor 
ceferişti. 

Placa comemorativă de pe Str. N. Bălcescu nr. 33 aminteşte că între 
anii 1871 — 1872 acolo a trăit poetul revoluţionar bulgar Hristo Botev. 

Biblioteca « V. A. Ureche» (Str. Mihai Bravu) este dotată cu peste 
350 000 de volume din cele mai diverse domenii. Ea posedă şi un 
mare număr de incunabule, stampe şi documente valoroase. 

Galaţi este un oraş cu numeroase opere de artă, busturi şi statui ale 
personalităţilor de seamă politice şi culturale româneşti. Amintim 
cîteva dintre ele: Bustul lui Spiru Plăcintaru (Str. Popa Şapcă), 
ucis în timpul evenimentelor petrecute în oraş în anul 1907. Bustul 
lui Spiridon Vrînceanu (Str. Republicii), ucis în timpul demonstraţiei 
muncitoreşti antirăzboinice din 13 iunie 1916. Bustul lui T. Vladimi- 
rescu (Str. Republicii). Bustul lui Alexandru Ioan Cuza (Str. Repu¬ 
blicii), pîrcălab de Galaţi, primul domn al Principatelor Unite. Bustul 
lui Ion Creangă (Str. Minovici), ridicat cu prilejul împlinirii a 100 
de ani de la naşterea scriitorului. Statuia lui Mihai Eminescu (Str. 
Republicii), ridicată în 1911, operă a sculptorului Fr. Storck. Bustul 
lui George Enescu (Str. Republicii). Bustul lui Ion Luca Caragiale 
(Str. Republicii). Statuia docherilor (Str. 13 iunie 1916). 

Casa memorială «Costache Negri », aflată in comuna Costaciie 
Negri, este un obiectiv interesant pentru vizitatori. Documentele 
expuse redau tumultul patriotic şi revoluţionar de la mijlocul secolului 
trecut, marile frămintări politice care au avut ca rezultat crearea statului 
naţional român. 

La Mînjina (denumirea veche a comunei) s-au întilnit revoluţionarii 
din cele două principate şi s-au sfătuit privind viitorul luptei pentru 
libertate şi independenţă, pentru dezvoltarea culturii naţionale. Pe 
aici şi-au purtat paşii N. Bălcescu, Alecu Russo, Vasile Alecsandri, 
Ion Ghica şi alţii, care şi-au înscris un loc de frunte în istoria politică 
şi culturală a poporului nostru. 

Importante Monumente Istorice 

1. Biserica Catedrală 

2. Casa pionierilor 

3. Statuia lui Tudor Vladimirescu 

4. Casa slugerului Barbu Gănescu 

5. Casa pitarului Dumitru Măldărescu 

6. Cişmeaua Sîmboteanu 

7. Biserica Sf. Nicolae 

8. Muzeul istoric al Gorjului 

9. Mausoleul « Ecaterina Teodoroiu» 
10—11. Ansamblul sculptural « Brâncuşi» 

• Hotel 

Importante Obiective Turistice 
Cheile Cernei (Corcoaia) 

Cheile Galbenului 

Cheile Olteţului 

Cheile Sohodolului (Runcului) 

Defileul Jiului (Tîrgu Jiu — Petroşani) 

Peştera Cioaca cu Brebenei, rezervaţie speologică 
Peştera Cloşani, rezervaţie speologică 
Peştera Gura Plaiului, rezervaţie speologică 
Peştera Muierii, rezervaţie speologică 
Peştera Polovragi, rezervaţie speologică 

Pădurea Poernia — Tismana, rezervaţie forestieră (castani 
comestibili) 

Rlnca, staţiune de agrement 
Săcelu, staţiune balneoclimaterică 



Judeţul Gorj HI 

Judeţul Gorj, veche unitate administrativa care apare sub aceasta denu¬ 
mire încă de la sfîrşitul sec. XV, este situat în nordul Olteniei, pe cursul 
mijlociu al Jiului. Are o suprafaţă de 5 641 km 2 şi o populaţie de peste 
324 100 de locuitori, (2,4% şi 1,6% din teritoriul şi populaţia ţării); 
este considerat un judeţ de mărime mijlocie, cu o densitate sub 
media pe ţară (57,5 loc./km 2 ). Reşedinţa judeţului este municipiul 
Tîrgu Jiu. 

Relieful, foarte variat, se dispune în trei trepte principale, ce coboară 
gradat de la nord spre sud: munţii, care cuprind flancurile sudice ale 
masivelor Parîng şi Vîlcan, precum şi partea sud-estică a masivului 
Godeanu, dealurile subcarpatice şi piemontane, depresiunile şi luncile. 
Munţii Parîng şi Godeanu, cu înălţimi de peste 2 200 m (vf. Parîngu 
Mare 2 518 m — la limita cu judeţul Hunedoara —, vf. Godeanu 
2 230 m), sînt alcătuiţi din roci dure, fapt ce a determinat păstrarea unor 
întinse platforme, adevărate şesuri montane, etajate la diferite altitudini, 
în perioada cuaternarâ, gheţarii ce s-au instalat pe culmile înalte au 
lăsat urme evidente în relief: circuri şi lacuri glaciare, custuri şi morene. 
Munţii Vîlcan, cu înălţimi mai reduse (vf. Straja 1 869 m, vf. Arcanu 
1 815 m), au culmile sudice alcătuite din calcare ce se continuă şi la 
est de Jiu, pe bordura sudică a Parîngului. Prezenţa lor a dus la crearea 
unei multitudini de forme carstice deosebit de atrăgătoare: chei (Olteţ, 
Galbenu, Sohodol sau Runcu etc.) şi versanţi abrupţi, ponoare şi peşteri 
(Muierii, Polovragi). La sudul zonei montane se desfăşoară a doua treaptă 
de relief, mai joasă, alcătuită din dealurile subcarpatice şi Depresiunea 
subcarpatică olteană cu înălţimi de 400 — 500 m, după care urmează 
spre sud treapta mai coborîtă a Piemontului Getic cu un relief mai 
uniform, alcătuit dintr-o asociere de platouri înguste, ce coboară uşor 
spre sud (Dealurile Jiului, Dealurile Amaradiei) separate de văi largi 
cu terase (Jiu, Gilort, Amaradia). 

Clima, temperat-continentală, este specifică zonei de dealuri, teritoriul 
Gorj ului beneficiind, cu excepţia zonei înalte, de un climat blînd, cu 
temperaturi moderate. Precipitaţiile repartizate neuniform ating valori 
de circa 750 mm la Tîrgu Jiu şi 1 000 — 1 100 mm în munţi. 

Din munţii Parîng, Vîlcan şi Godeanu coboară pîraie viguroase, ce 
în zona de deal devin rîuri permanente (Motru, Tismana cu Bistriţa şi 
Jaleş, Şuşiţa, Gilort cu Galbenul ş.a.), toate fiind colectate de către Jiu. 
La acestea se adaugă cursul superior al Cernei. 

în subsolul judeţului Gorj sînt prezente însemnate resurse energetice 
(petrol şi gaze de sondă, exploatate la Bîlteni, Ţicleni, lignit în bazinele 
Rovinari şi Motru şi antracit la Schela), materiale de construcţii (calcare 
la Suseni-Dobriţa, marne argiloase la Birseşti, argilă refractară cu 
bogat conţinut de aluminiu la Viezuroiu şi Schela-Gorj), grafit nu 
departe de Baia de Fier, precum şi izvoare minerale care nu apar la zi 
decît în zona Săcelu. Gorjul se numără printre judeţele care dispun 
de un bogat fond forestier, de păşuni şi fineţe naturale. 

Valorificarea resurselor naturale, creşterea şi diversificarea producţiei, 
modificările intervenite in structura economică şi socială au imprimat 
economiei Gorjului un caracter complex — industrial-agrar. Cea mai 
importantă ramură industrială a judeţului este industria combustibililor, 
Gorjul participînd cu 18% la producţia de cărbune a ţării şi cu ponderi 
ridicate la cea de petrol. Cea mai mare producţie o dau carierele de 
cărbune de la Rovinari (Beterega, Girla, Tismana), după care urmează 
minele din Bazinul Motru (Leurda, Ploştina, Lupoaia), iar în producţia 
de petrol zona Bîlteni-Ţicleni. 

O pondere ridicată in cadrul economiei judeţului o au industria de 
exploatare şi prelucrare a lemnului (Combinatul de industrializare a 
lemnului — Tîrgu Jiu, cherestea şi placaje la Novaci şi Baia de Fier) 
şi industria materialelor de construcţie (ciment, var, tuburi azbociment 
la Birseşti —Tîrgu Jiu, cărămizi refractare la Tîrgu Cărbuneşti). Alături 
de aceste principale ramuri industriale, mai sînt prezente industria 

construcţiilor de maşini şi de prelucrare a metalelor, industria alimen¬ 
tară, industria confecţiilor, industria locală. 

în condiţiile economico-geografice ale judeţului Gorj, ramura princi¬ 
pală a agriculturii o constituie zootehnia. Creşterea animalelor (bovine, 
ovine, porcine) practicată de populaţie din timpuri străvechi a fost 
determinată de întinsele suprafeţe de păşuni şi fineţe naturale. Dintre 
culturile de cîmp, cerealele pentru boabe deţin ponderea cea mai ridicată 
(porumb şi grîu). Viţa de vie şi pomii fructiferi (prunul, mărul) formează 
o ramură a agriculturii destul de dezvoltată, fiind favorizate de condi¬ 
ţiile naturale. 

Pe teritoriul judeţului Gorj se află cinci oraşe, cu 18 localităţi compo¬ 
nente, din care un municipiu (Tîrgu Jiu), 64 de comune (din care 
trei suburbane) şi 416 sate din care 17 aparţin oraşelor. Cel mai mare 
oraş şi centru industrial care polarizează întreaga activitate economică 
a judeţului este municipiul Tîrgu Jiu (peste 59 600 loc.). Celelalte oraşe 
( Mo/ru, Tîrgu Cărbune şt i> Novaci , Ţicleni), deşi sînt mici, sub 10 000 de 
locuitori, au devenit centre industriale şi comerciale, bazate fiind pe 
valorificarea resurselor naturale. 

Municipiul Tîrgu Jiu, care s-a dezvoltat intens nu numai din punct de 
vedere industrial, dar şi social-cultural şi urbanistic, este cunoscut şi 
pentru faptul că deţine capodoperele sculptorului Constantin Brincuşi 
(Coloana infinitului, Masa tăcerii, Poarta sărutului). împrejurimile 
oraşului, cu un peisaj deosebit de atrăgător, fac din Tîrgu Jiu şi 
întreaga depresiune în care se află o interesantă zonă turistică a ţării. 
Varietatea geografică, importantele vestigii ale trecutului istoric, 
precum şi prezenţa numeroaselor monumente arhitectonice şi de artă 
populară constituie importante elemente turistice. O primă atracţie 
turistică o oferă în nordul judeţului sălbaticul defileu al Jiului, care este 
străbătut de o şosea naţională şi o cale ferată, cu numeroase viaducte 
şi tunele, ce stabilesc legătura cu oraşul Petroşani. în masivul calcaros 
Polovragi-Cernădia, Olteţul şi-a săpat impresionantele chei cu acelaşi 
nume pe o lungime de 2 km. La intrarea în chei se află Peştera Polo- 
vragi cu frumoase formaţiuni calcaroase de stalactite şi stalagmite. 
Tot în partea de nord-est a judeţului se află Peştera Muierii, localizată 
în Cheile Galbenului, unde se pot admira concreţiunile calcaroase şi 
în care este ascuns un adevărat cimitir de schelete de Ursus spelaeus. 
Drumul republican transcarpatic Novaci-Sebeş, folosit de pe vremea 
dacilor, ce trece pe la 2 000 m înălţime, oferă, de asemenea, o privelişte 
îneîntătoare. 

Pe valea Motrului (vestul judeţului), în Piatra Cloşanilor, se află Peş¬ 
tera Cloşani, ce poate rivaliza prin formaţiunile sale carstice (nume¬ 
roase concreţiuni calcaroase) cu Pojarul Poliţei din Munţii Apuseni. 
Locuri pitoreşti, rezultat al fenomenelor carstice, mai sînt în nord- 
vestul judeţului: Cheile Sohodolului, Cheile Cernei (Corcoaia), peşterile 
Cioaca cu Brebenei, Motru Sec, Gura Plaiului. 

Potenţialul turistic al judeţului este completat de mănăstirile Tismana, 
monument arhitectonic din epoca feudală, cu o poziţie pitorească, 
Polovragi, schitul Lainici, situat în defileul Jiului, Crasna ş.a. 
în ra 2 a comunei Tismana, la altitudinea de 350 — 600 m, se află o rezer¬ 
vaţie de castani comestibili ce reprezintă o insulă de vegetaţie subme- 
diteraneană. Aici, pe o suprafaţă de circa 60 ha, castanul vegetează 
în pilcuri curate, în arborete sau în amestec. Tismana este, de asemenea, 
şi un renumit centru al artei populare, şi în special, al ţesăturilor şi 
portului popular, foarte cunoscute fiind covoarele gorjeneşti ţesute aici. 
Un alt obiectiv turistic este staţiunea balneoclimaterică Săcelu , cu 
izvoare minerale cloruro-sodice, bromurate, iodurate, indicate în 
tratamentul afecţiunilor aparatului locomotor şi ale sistemului nervos 
periferic şi ginecologic. 

Pitorescului cadru natural i se adaugă construcţia caselor cu ornamen¬ 
taţii în lemn, portul gorjenesc, nealterat încă în multe sate, precum şi 

renumitele tîrguri şi bîlciuri periodice de la Polovragi, Tismana, Căr- 
piniş, Tîrgu Jiu. Interesante sînt şi unele tradiţii şi datini străvechi, 
ca sărbătoarea oierilor şi nedeile (nedeia de la Tismana). 

Relieful variat şi pitoresc, cu chei şi peşteri sălbatice, cu vîrfuri de 
munţi semeţi, a contribuit la dezvoltarea unui turism intens atit în 
Subcarpaţi, cît şi în zona de munte. Aceste locuri sînt accesibile din 
toate satele cuibărite la poalele munţilor. 

Principalele linii de transport feroviar şi rutier sînt pe văile Jiului, 
Motrului şi Gilortului, Ia care se adaugă şoseaua subcarpatică ce uneşte 
Rîmnicu Vîlcea cu Tîrgu Jiu şi Motru. Cel mai important nod de trans¬ 
port este Tîrgu Jiu, care concentrează toate arterele rutiere ale judeţului. 
In afara frumuseţilor naturii, judeţul Gorj atrage un mare număr de 
turişti prin diversitatea şi valoarea monumentelor sale istorice şi a 
locurilor care amintesc momente importante ale trecutului. 

TÎRGU JIU. Numele şi l-a împrumutat de la tîrgul ce se organiza pe 
malul Jiului, care şi azi se mai ţine, în fiecare joi a sâptămînii. Oraşul 
pare să fi jucat un rol însemnat în perioada feudalismului timpuriu, 
deoarece în sec. XII, în părţile Tismanei şi Tîrgu Jiului îşi avea centru 
«ţara» voievodului Litovoi. Unii situează reşedinţa voievodului la 
Curtişoara, alţii la Tîrgu Jiu. Sub denumirea de Jiu, oraşul apare în 
documente abia prin 1406, în timpul lui Mircea cel Bătrîn; actuala 
denumire o întîlnim prima dată în martie 1429, cînd mănăstirea Tismana 
primea danii de moşii şi « morile de la Tîrgul-Jiului ». Ca oraş, însă, 
Tîrgu Jiu este menţionat în documentul din 22 iunie 1597, în vremea 
domniei lui Mihai Viteazul (1593—1601). Cînd în 1716 Poarta numea 
domn pe Nicolae Mavrocordat, ostile oltene conduse de boierii din 
partea locului, Barbu Brăiloiu, Petre Obedeanu şi Staico Bengescu, 
au înfrînt, la Tîrgu Jiu şi Bengeşti, cetele domnului fanariot, împo¬ 
triva căruia se răsculaseră boierii olteni. în 1739, la Tîrgu Jiu au fost 
înfrînte de către turci ostile austriece intrate în Oltenia. Dar cu acelaşi 
prilej — după cum nota un contemporan — turcii « au robit toată 
populaţia'nevinovată din 4 — 5 sate; au luat preoţi, bărbaţi, femei, fete 
şi foarte mulţi băieţi, precum şi multe turme de vite şi vindeau atit vitele, 
cît şi pe oameni ». Multe a avut de suferit oraşul şi de pe urma incursi¬ 
unilor de jaf întreprinse, la sfîrşitui sec. XVIII şi începutul sec. XIX, 
de pazvangii, cîrjalii, ca şi de adalîii din Ada-Kaleh. Dacă la toate acestea 
adăugăm exploatarea la care erau supuşi locuitorii de către cler şi 
boieri, avem tabloul complet al condiţiilor care au generat marea mişcare 
condusă de Tudor Vladimirescu. Vîlvătaia a pornit din Tirgu Jiu, 
Padeş şi Cloşani, cuprinzînd Oltenia şi Ţara Românească. După înfrîn- 
gerea mişcării, oştirile turceşti au organizat o cruntă represiune împo¬ 
triva celor care se ridicaseră la chemarea lui Tudor. 

Anul 1848 a avut ecouri puternice şi aici. în iulie 1848, reprezentanţi 
ai guvernului provizoriu au organizat în oraş o mare adunare in timpul 
căreia au fost arse actele care statuau privilegii boiereşti. Pe la jumă¬ 
tatea sec. XIX, oraşul se dezvoltă din punct de vedere economic; 
apar primele întreprinderi industriale: două fabrici de porţelan create 
în 1832 şi 1846; în 1860 s-a creat oficiul telegrafic, în 1880 o tipografie 
şi-n 1888 s-a construit calea ferată pînă la Filiaşi. 

Cînd in 1907 răscoala aprinsă în nordul Moldovei se răspîndea cu iuţeala 
fulgerului, ţăranii gorjeni au pus mina pe furci şi coase, luînd cu asalt 
conacele boiereşti. în satele Hurezani, Turburea, Aninoasa, Bibeşti, 
Turceni, Plopşor, Peşteana-Jiu, Bobu, Ceauru etc., peste tot a răsunat 
îndemnul la luptă pentru dreptate, şi tot in aceste locuri... a bubuit 
tunul, stîrnind minia marelui istoric Nicolae Iorga, care se intreba: 
« Dar cum se potriveşte împuşcarea ţăranilor nevinovaţi în judeţul 
a cărui reşedinţă se mindreşte cu statuia ţăranului Tudor ? » 

Şi venind încoace, spre anii mai de curind scurşi, faptele de eroism şi 
dragoste de patrie ale locuitorilor oraşului ne reţin atenţia. F.i au apărat 

cu greu podul de peste Jiu, punîndu-şi piepturile în bătaia tunurilor 
armatei germane care trecuse Carpaţii în 1916. Din Tîrgu Jiu a plecat, 
ca voluntar, Ecaterina Teodoroiu, căzută eroic pe cîmpurile de luptă 
din Moldova anului 1917. 

în anii socialismului, oraşul a intrat în circuitul marilor prefaceri pe 
care le trăieşte întreaga ţară. 

♦ 

« Nicăieri n-am găsit a/l/a iubire de fără, atit respect pentru 
trecutul nostru, ca-n ora j ui acesta liniftit , unde toate parcă 
te îndeamnă la gtnduri frumoase fi la fapte bune a. 

Al. Vlahuţă 

Biserica Catedrală (Piaţa Victoriei), mai este cunoscută şi sub numele 
de Biserica Negustorilor sau Biserica Domneasca. Negustorii 
oraşului au ridicat-o (1748 — 1764) pe locul uneia mai vechi, datînd 
din 1717. De altfel, doi dintre ei, Dobre Sîrbu şi Radu Cupeţu, sînt 
zugrăviţi pe peretele apusean al pronaosului. 

în anii 1843, 1854 şi între 1933 şi 1934 s-au efectuat reparaţii. Pictura 
se datoreşte lui Mişu Popp şi Iosif Keber. Picturile exterioare sînt cele 
iniţiale. 

Casa pionierilor (la întretăierea Str. 8 Mai cu Str. Şiretului) este adă¬ 
postită într-o clădire declarată monument istoric, care a fost proprie¬ 
tatea lui Vasile Moangă (1753 — 1849), prieten al lui Tudor Vladimirescu. 
Om cultivat, avea strînse legături cu Petrache Poenaru şi a fost prieten 
şi cu Iancu Jianu. în 1814, cînd Tudor era urmărit de turci, şi-a găsit 
adăpost în casa sa, de unde, travestit în călugăr, a plecat spre Lainici. 
La 21 ianuarie 1821, tot în această casă, Tudor şi-a făcut cunoscut 
planul său privind ridicarea poporului la luptă. 

în faţa acestei clădiri se ridică statuia lui Tudor Vladimirescu, reali¬ 
zată în 1898 prin strădania studenţilor gorjeni, care creaseră un comitet 
condus de profesorul universitar Grigore Tocilescu. Statuia îl repre¬ 
zintă pe Tudor în fruntea cetelor de panduri, în momentul plecării 
spre Bucureşti. în jurul piedestalului de piatră pe care se afla statuia a 
fost montat un basorelief de bronz reprezentind un cerb — stema 
judeţului — şi trecerea Oltului de către panduri. Sînt săpate datele: 
1770 (corect este 1780), 1821, 1898 — anii naşterii şi morţii lui Tudor 
şi cel al ridicării monumentului. 

Casa slugerului Barbu Gănescu (Str. Victoriei) este o construcţie 
veche, datînd după unii din 1790. Aici — aminteşte o placă — a fost 
găzduit C. Brâncuşi între anii 1937 şi 1938, în timp ce lucra la realizarea 
minunatului său ansamblu. 

Casa pitarului Dumitru Măldărescu (Str. T. Vladimirescu), intere¬ 
sant monument de arhitectură, a fost ridicată în sec. XVIII şi este 
una dintre cele mai vechi din Tîrgu jiu. După înăbuşirea mişcării din 
1821, aici şi-au instalat cartierul general trupele turceşti. Casa, cu unele 
transformări făcute în scurgerea anilor, adăposteşte azi o grădiniţă 
de copii. 

Cişmeaua Sîmboteanu (Str. 13 Decembrie) a fost construită la sfîrşitul 
sec. XVIII de clucerul Ienache Sîmboteanu. Reparată în anii 1868 
şi 1903, multă vreme a pus la dispoziţia orăşenilor cea mai bună apă 
din oraş. 

Biserica Sf. Nicolae (Str. 11 Iunie) a fost construită în 1810, pe locul 
unui lăcaş de lemn, de către protopopul Andrei, Stanca Crăsnăreasa 
şi alţii. A fost zugrăvită în 1812. Reparaţii în sec. XIX şi în 1901. 

Muzeul istoric al Gorjului a fost înfiinţat la 16 iulie 1894, din iniţia¬ 
tiva unui comitet condus de Alexandru Ştefulescu. La început a funcţio- 

nat în localul prefecturii (Str. Griviţei), apoi, împreună cu Liceul 
« Tudor Vladimirescu », în casele Codin Crăsnaru (azi Şcoala generală 
nr. 8). în 1898 i s-a afectat un local propriu, dar iniţiativa nu a fost 
suficient sprijinită şi la un moment dat muzeul şi-a încetat activitatea, 
în anii regimului nostru a fost organizat în mod ştiinţific. Muzeul are 
nouă săli, în care sînt expuse obiecte ilustrînd civilizaţia de pe teri¬ 
toriul judeţului, începînd cu paleoliticul şi antichitatea dacică şi ro¬ 
mană, pînă în contemporaneitate. Muzeul cuprinde documente şi 
obiecte ilustrînd viaţa unor personalităţi (Tudor Vladimirescu, Eca- 
terina Teodoroiu, Constantin Brâncuşi etc.). 

Podul de peste Jiu, construit din fier, cu piesele executate în Franţa, 
a fost realizat între anii 1894 şi 1895. O placă comemorativă, aflată aici, 
aminteşte eroismul cu care populaţia s-a opus ocupării oraşului de către 
trupele germane, la 14 octombrie 1916. Podul este străjuit de două 
tunuri, trofee de război. 

Liceul «Tudor Vladimirescu » (la intersecţia Str. Unirii cu Str. 
Griviţei) funcţionează într-o clădire ridicată după planurile arhitectului 
Th. Dobrescu, în anul 1898. Iniţial, prin 1890, ca gimnaziu real, şcoala 
a funcţionat în mai multe localuri. între anii 1900 şi 1918, în localul 
liceului a funcţionat şi Şcoala de ceramică, a cărei faimă s-a răspîndit 
în toată ţara. Profesorul Iuliu Moisil a luat iniţiativa tipăririi primelor 
publicaţii locale, cum au fost «Jiul», «Amicul poporului», «Şeză¬ 
toarea săteanului », « Lumina satelor », în care au apărut numeroase 
articole purtînd semnăturile lui Nicolae Iorga, Vasile M. Kogălni- 
ceanu, George Coşbuc etc. 

Clădirea Şcolii generale nr. 8 (Str. Unirii), de a cărei existenţă se 
leagă începutul învăţămîntului în oraş, are un trecut bogat. în 1775 
este menţionat în documente Gheorghe Dascălul, profesor de limba 
română. In 1792 se cerea domniei permisiunea de a se înfiinţa o nouă 
şcoală, în care să se predea în limbile română şi greacă; şcoala s-a şi 
înfiinţat, funcţionînd pe lingă Biserica Catedrală, iar din 1831, în diferite 
localuri, pînă ce, în 1854 a primit un local, ce se ridica pe locul unde 
azi se află Şcoala generală nr. 8. în cel de-al doilea local, care există 
din 1923, a funcţionat Liceul de fete «Ecaterina Teodoroiu». 

Mausoleul Ecaterinei Teodoroiu (Piaţa Victoriei) a fost ridicat 
în mijlocul pieţei, în 1935, cinstind memoria eroinei. Sarcofagul este 
opera sculptoriţei Miliţa Pătraşcu; pe cele patru feţe are basoreliefuri 
cu scene din viaţa eroinei. 

Grădina publică, locul de recreare a locuitorilor oraşului, se mîndreşte 
cu minunatul ansamblu sculptural, operă a lui C. Brâncuşi (1876 — 
1957). între anii 1937 şi 1938 Brâncuşi a construit celebrele sale lucrări: 
Masa tăcerii , Aleea scaunelor, Poarta sărutului. Coloana infinitului (în cinstea 
eroilor căzuţi în primul război mondial) şi Masa festivă. 

Biserica Sf. Apostoli (Str. 16 Februarie), cea mai mare din oraş, 
este un frumos monument de arhitectură. Ea a fost construită între 
anii 1927 şi 1938 şi s-a inaugurat odată cu complexul executat de 
Brâncuşi. 

Pe str. Cimitirelor se află Cimitirul Eroilor şi locul unde, în anii 
regimului dictaturii fasciste, fusese creat un lagăr pentru deţinuţii 
antifascişti. După eliberare, lagărul a fost desfiinţat. în ultimul timp. 
Muzeul de istorie a Partidului comunist, a mişcării revoluţionare 
şi democratice din România a luat iniţiativa reconstituirii unor barăci 
din fostul lagăr şi organizarea aici a unui muzeu. 

Casa memorială « Ecaterina Teodoroiu » (Bd. 1 Mai). în anul 1958, 
în casa în care, în 1894, a văzut lumina zilei Ecaterina Teodoroiu, 



234 /Judeţul Gorj gj 

s-a organizat un mic muzeu. înrolată ca voluntar în armată, în luptele 
de la Roşia —Jiu şi Ţînţăreni a fost rănită. Pentru curajul şi eroismul 
său a fost decorată şi avansată la gradul de sublocotenent. Pe frontul din 
Moldova, în noaptea de 22 spre 23 august 1917, în luptele de pe Dealul 
Secuiului, la Muncelu, a căzut eroic în fruntea subunităţii sale. 

După război, la 9 iunie 1921, osemintele ei au fost aduse şi înmormîntate 
în faţa primăriei oraşului. 

Curtişoara este o comună veche la circa 10 km nord de oraş, pe drumul 
care duce spre defileul Jiului. Pînă în sec. XVII, documentele o men¬ 
ţionau sub numele de Curtea. Unii specialişti au emis ipoteza că aici 
şi-ar fi avut reşedinţa voievodul Litovei. La intrarea în comună se 
află Cula lui Cornoiu , construită înainte de 1785, declarată monument 
istoric. Este o casă fortificată, cu parter şi două etaje, construită special 
pentru nevoile luptei de apărare. La ultimul etaj are un foişor cu arcade 
de stîlpi, prevăzut cu metereze. 

Comuna Bumbeşti (la numai 17 km de Tîrgu Jiu) oferă vizitatorului 
întîlnirea cu urmele civilizaţiei romane în Dacia. Pe malul Jiului se 
află ruinele Castrului de la Blrleşti—Bumbeşti, construcţie realizată 
în timpul împăratului Septimiu Sever. 

Mănăstirea Tismana. tn satul Tismana, aşezat pe valea rîului cu acelaşi 
nume, pe o muchie de stincă, se înalţă zveltă mănăstirea. Începutul 
acestui bătrîn lăcaş se pierde în negura anilor şi-n jurul său s-au ţesut 
numeroase legende. în orice caz, se poate spune că sfîtşitul sec. XIV, 
cînd se încearcă de către majoritatea specialiştilor să se fixeze începu¬ 
turile mănăstirii, este o perioadă de maximă tensiune în lupta pentru 
consolidarea independenţei tînărului stat feudal Ţara Românească, 
cînd, urmărind întărirea puterii sale, domnia a acordat şi a primit la 
rîndul său sprijin din partea bisericii. La îndemnul călugărului sîrb 
Nicodim, înfocat adversar al catolicismului, Vladislav I Vlaicu (1364 — 
1377) a ridicat mănăstirea Vodiţa, la margini de ţară, înspre regatul 
ungar, tocmai pentru a preîntîmpina campania de catolicizare, declan¬ 
şată în acea vreme. Sub acelaşi imbold. Radu I (1377 — 1383) a ridicat 
mănăstirea Tismana. Construirea ei s-a făcut, cu aproximaţie, între 
anii 1377 şi 1378. încă de la început, domnia i-a făcut numeroase danii, 
mănăstirea devenind un mare proprietar feudal (avea 10 sate în ţară, 
10 în Serbia — donaţie a cneazului Lazăr — 40 de sălaşe de ţigani, vămile 
de la Calafat, Balta Bistreţului şi Vîlcan, zeciuiala minelor de aramă 
de la Bratilovo, iazuri, păşuni, păduri etc.). 

După o perioadă înfloritoare, la scurtă vreme după moartea lui Nicodim, 
activitatea ei decade treptat şi mănăstirea a intrat în paragină. Acesta 
va fi fost motivul pentru care Radu cel Mare (1496 — 1508) a reclădit-o, 
dar probabil că lucrările nu s-au terminat, din moment ce în timpul lui 
Neagoe Basarab s-au făcut acoperişul şi alte lucrări. Reparaţii s-au 
efectuat şi în timpul lui Radu Paisie, pe la 1541. Zugrăveala s-a executat 
în 1564, în timpul domniei lui Petru cel Tinăr (1559 — 1568), de către 
meşterul zugrav Dobromide. 

în 1610 —1611, ostile lui Gabriel Bâthory au distrus zidurile înconjură¬ 
toare, care vor fi reparate abia sub Matei Basarab (1632 — 1654); tot 
el a ridicat paraclisul din afara incintei. în 1698, banul Cornea Brăiloiu 
a construit casele egumeneşti. 

în 1716, mănăstirea a fost jefuită de oşti austriece, iar între 1718 şi 
1739 a fost sub ocupaţie imperială. în sec. XVIII, biserica a fost repic- 
tată în două rinduri (1732 şi 1766). 

în 1821 aici s-au strîns 3 500 de panduri conduşi de D. Macedonski 
şi D. Gîrbea, mănăstirea ocupînd un loc important în planul militar 
al lui Tudor Vladimirescu. 

Lucrările de restaurare iniţiate de domnitorul Gheorghe Bibescu, 
nefericit concepute, au denaturat caracterul original al construcţiei. 

Abia în 1934, Comisia monumentelor istorice a luat iniţiativa restau¬ 
rării ei în spirit ştiinţific. Lucrările au fost reluate în 1954. 

Despre primul lăcaş nu se pot face decît scurte discuţii, studiile fiind 
în curs. Biserica ridicată în a doua fază, prin dimensiunile sale, se înrudea 
cu monumentele contemporane din Serbia. Ea se compunea dintr-un 
exonartex (dărîmat în sec. XIX), pronaos, naos şi altar şi avea trei 
turle de înălţimi diferite. Pronaosul, de plan dreptunghiular, este încu¬ 
nunat de o turlă, primind lumină prin două ferestre mici. Naosul, împre¬ 
ună cu absida altarului, formează un triconc de tip sîrbesc, care s-a 
răspîndit apoi în arhitectura religioasă din Ţara Românească. Deasupra 
lui se ridică turla cea mare cu tamburul octogonal. 

Faţadele au fost tencuite iniţial. Soclul este realizat din două ieşinduri, 
fiecare întărit printr-un rînd de cărămizi smălţuite. Faţadele absidelor 
sînt decorate cu firide adîncite, situate în partea superioară a zidurilor. 

Monumentul de la Padeş. Localitatea de unde Tudor a lansat prima 
chemare la răscoală. Padeşul a fost şi locul primei concentrări a răscu¬ 
laţilor, organizîndu-se aci chiar un punct de recrutare. în dimineaţa 
zilei de 23 ianuarie 1821, Tudor a expus în faţa mulţimii adunate sco¬ 
purile acţiunii sale: 

« Nici o pravilă nu opreşte pe om de a întîmpina răul cu rău. Şarpele 
cînd îţi iese înainte, dai cu ciomagul de-1 loveşti ca să-ţi aperi viaţa . . . 
Dar pe balaurii ce ne înghit de vii, căpeteniile noastre zic, atît cele 
bisericeşti cît şi cele politiceşti pînă cînd să-i suferim a ne suge sîngele 
din noi ? Pînă cînd să le fim robi ? » 

în 1921 s-au sărbătorit 100 de ani de la evenimente şi cu prilejul mani¬ 
festărilor care au avut loc, profesorul Mihail Guşiţă, din Turnu Severin, 
a propus ridicarea unui monument la Padeş. Mai apoi, societatea cul¬ 
turală « Datina », din acelaşi oraş, a lansat în revista cu acelaşi nume, 
un apel pentru strîngerea fondurilor necesare. Lucrările pentru con¬ 
struirea monumentului au început în anul 1927. 

Monumentul — conceput de arhitectul State Baloşin — a fost înălţat 
la Padeş, la 4 km de Baia de Aramă (jud. Mehedinţi) în lunca care se 
dezvoltă la ieşirea Motrului din cheile săpate în Piatra Cloşanilor. 
Din blocuri de piatră naturală s-a ridicat un trunchi de piramidă cu 
laturi de 10 m şi înălţimea de 9,50 m. în faţă suie o scară pînă la un 
trunchi patrulater cu patru nişe, iar pe acesta se sprijină o troiţă. Cele 
patru basoreliefuri de bronz care împodobesc monumentul au dimen¬ 
siunile de 1 X 0,80 m, reprezentînd momente semnificative din timpul 
răscoalei: chipul Iui Tudor şi cele două steme ale Ţării Româneşti 
(Leul Olteniei şi Vulturul Munteniei); adunarea pandurilor, momentul 
citirii Proclamaţiei şi textului Proclamaţiei de la Padeş; jurămîntul 
boierilor către Tudor la Bucureşti. Chipul lui Tudor şi textul Procla¬ 
maţiei sînt opera sculptorului Emil Beker, Adunarea de la Padeş, şi 
Jurămîntul boierilor ale sculptorului Gheorghe Tudor (prima scenă 
executată după schiţele pictorului D. Stoica, a doua după tabloul pic¬ 
torului Costin Petrescu). Lucrarea a fost executată de către pietrarul 
Carlo Umberto din Turnu Severin. 

Casa memorială «Tudor Vladimirescu». Comuna Vladimir este 
aşezată la circa 50 km de Tîrgu Jiu. Situat între dealuri şi văi, sat 
vechi de moşneni, Vladimirul a fost adesea menţionat în hrisoavele 
domneşti. Aici, la 1780, s-a născut Tudor. A căpătat primele îndrumări 
în ale buchiilor de la Pirvu Ciuhoi, preotul cu care se pare că se şi 
înrudea. A plecat apoi la Craiova, unde a intrat în slujba boierului 
N. Glogoveanu. 

Casa în care a văzut lumina zilei este o construcţie modestă din bîrne, 
acoperită cu şindrilă. Ea are două încăperi şi în faţă o prispă, care se 
sprijină pe două rinduri de stîlpi crestaţi. A fost declarată casă memorială 
şi adăposteşte cîte ceva din mobilierul pe care-1 avea altădată. 

Importante Obiective Turistice 

Băile Homorod, staţiune balneoclimaterică de interes local 
Băile Tuşnad, staţiune balneoclimaterică. Lacul Sf. Ana şi tinovul 
Mohoş, rezervaţie complexă, Munţii Bodoc 
Bilbor, staţiune balneară de interes local 

Borsec, staţiune balneoclimaterică, mlaştina Borsec, rezervaţie 
botanică 

Chirui, staţiune balneoclimaterică 

Corund, localitate balneoclimaterică de interes local 

Harghita-Băi, staţiune balneoclimaterică de interes local 

Izvoru-Mureşului, staţiune climaterică 

Jigodin-Băi, staţiune balneoclimaterică de interes local 

Lacul Roşu, staţiune climaterică, lac de baraj natural, 

rezervaţie complexă 

Mlaştina de la Sîncrăieni-Ciuc, rezervaţie botanică 
Mlaştina Valea Mijlocie, rezervaţie botanică 
Peştera Mereşti, valea Vîrghişului 
Tinovul Luci, rezervaţie botanică 



Judeţul Harghita 

Situat aproximativ iu centrul României, teritoriul judeţului Harghita 
include masivele vestice din grupa centrală a Carpaţilor Orientali şi o 
parte din Podişul Transilvaniei. Are o suprafaţă de 6 610 km 2 (2,8% 
din teritoriul României) şi o populaţie de peste 303 000 de locuitori 
(1,5% din populaţia ţârii); densitatea este de circa 45,9 loc./km 2 . 
Reşedinţa judeţului este oraşul Miercurea-Ciuc. 

Relieful este predominant muntos. în est se înalţă culmile munţilor 
Giurgcu-Hăşmaş şi Ciuc, despărţite de masivele vulcanice ale 
Gurghiului şi Harghitei din sud-vest prin depresiunile largi ale Giur- 
geului şi Ciucului. Cuvetele depresionare sînt drenate de cursurile 
superioare ale rîurilor Mureş şi Olt. în vestul judeţului Harghita, 
relieful coboară în trepte pînă în Podişul Tîrnavelor, contactul dintre 
munţi şi acesta realizîndu-se prin depresiunile Praid, Odorhei şi 
Homoroade. 

Clima, în general mai rece, înregistrează în cadrul depresiunilor intra- 
montane ca şi în munţi valori termice scăzute şi de durată. Precipitaţiile 
medii anuale variază, în funcţie de treptele de relief, între 550 mm 
şi 1000 mm. 

Reţeaua hidrografică aparţine celor trei bazine mari: Mureşul la nord- 
vest, cu afluenţii săi Tîrnava Mare şi Tîrnava Mică (cursurile superi¬ 
oare), Oltul la sud şi Bistricioara la nord-est. De asemenea, în 
judeţul Harghita se află unicul lac vulcanic din România, Lacul Sf. 
Ana, situat în craterul muntelui Ciumatu, Lacul Roşu de baraj natural 
(la limita dintre judeţele Neamţ şi Harghita) şi lacul sărat Praid. 
Resursele naturale, bogate şi variate, sînt reprezentate de zăcămintele 
de cărbune brun (Borsec) şi lignit (Joiotca), de minereu de fier (Lueta), 
pirite cuprifere (Bălan), sare (Praid), caolin (Harghita-Băi), argile. 
Prezenţa masivelor vulcanice a prilejuit apariţia numeroaselor izvoare 
minerale carbogazoase utilizate în scopuri terapeutice (Borsec, Bilbor, 
Băile Tuşnad, Băile Homorod, Harghita-Băi, Sîntimbru-Băi, Plăieşii 
de Jos, Jigodin-Băi). De asemenea, pe teritoriul judeţului se găsesc 
însemnate exploatări de roci de construcţie, ca: bazalte (Topliţa, 
Gălăuţaş), calcare compacte (Lăzarea şi Izvoru Mureşului), andezite 
şi travertin. Relieful, predominant muntos, dispune de întinse suprafeţe 
de păduri (apreciate fonduri de pescuit şi vînat), păşuni şi fineţe 
naturale. 

Industria este reprezentată de metalurgia feroasă, inclusiv extracţia 
minereurilor feroase (Uzinele de fier Vlăhiţa, exploatarea Lueta), de 
metalurgia neferoasă (Bălan), de exploatarea şi prelucrarea lemnului 
(Topliţa, Gălăuţaş, Gheorgheni, Odorheiu Secuiesc, Miercurea-Ciuc), 
de industria textilă şi confecţii (Miercurea-Ciuc, Odorheiu Secuiesc) 
şi alimentară. 

Agricultura este puternic influenţată de condiţiile pedoclimatice specifice 
judeţului. Suprafaţa agricolă este de peste 402 000 ha, din care numai 
105 691 ha este arabilă. Cea mai mare parte a suprafeţelor agricole 
este ocupată de păşuni şi fineţe (circa 70%). Culturile principale în 
depresiunile intramontane sînt cartoful şi plantele tehnice, iar în Podişul 
Tîrnavelor griul şi porumbul, la care se adaugă pomicultura. Ca urmare 
a întinselor suprafeţe ocupate de fineţe şi păşuni naturale, creşterea 
animalelor (în principal a bovinelor şi ovinelor) a devenit o ramură 
de bază a agriculturii. 

Populaţia judeţului Harghita este concentrată în nouă oraşe, dintre 
care un municipiu (Odorheiu Secuiesc), 49 de comune, din care trei 
sînt suburbane şi 236 de sate. Oraşele sînt mici, trei dintre ele avînd 
între 10 000 şi 21 000 de locuitori (Miercurea-Ciuc, Gheorgheni, 
Topliţa), iar cinci sub 10 000 de locuitori (Cristuru Secuiesc, Bălan, 
Vlăhiţa, Borsec, Băile Tuşnad). Excepţie face Odorheiu Secuiesc care 
împreună cu comunele suburbane depăşeşte 29 700 de locuitori. 

Oraşele de pe teritoriul Harghitei sînt importante centre economice 
si social-culturale, unele dintre ele deţinînd şi funcţia bine conturată 
de oraş staţiune balneară. 

Miercurea-Ciuc cu o îndelungată tradiţie istorică şi culturală, deşi este 
menţionat documentar numai din 1558, include în teritoriul său aşezări 
amintite deja în registrele papale din 1332. Dispune în prezent de un 
potenţial economic în continuă creştere. 

Municipiul Odorbeiu Secuiesc , veche aşezare romană, este un important 
centru economic şi social-cultural al judeţului. în apropierea oraşului 
se află staţiunea balneară Sărata-Odorhei. 

Oraşul Gheorgbeni , vechi centru forestier, prezintă un rol deosebit pentru 
turism, datorită poziţiei sale geografice. Cu uşurinţă de aici se poate 
pleca spre mai multe puncte turistice ca: Lacul Roşu, Cheile Bicazului, 
precum şi spre alte obiective şi locuri de agrement din împre¬ 
jurimi. 

Oraşul Toplifa, staţiune balneară de interes local, situat la intrare în 
defileul Mureşului, este un important centru forestier şi turistic în 
acelaşi timp, datorită frumuseţii peisajului înconjurător. 

I.a aceste centre urbane adăugăm tînărul oraş muncitoresc Vlăbija , 
cu tradiţii vechi în prelucrarea fierului, situat la poalele craterului 
principal al Harghitei. Oraşul mai păstrează două forje din secolul 
trecut, aflate în funcţiune şi, ca atare, unice în felul lor, iar in apropierea 
lui se întinde o poiană de narcise, vizitată în timpul înfloririi lor de 
către turişti. 

De un interes deosebit se bucură staţiunile balneoclimaterice: Băile 
Tuşnad cu Lacul Sf. Ana, Borsec, Lacul Roşu cu Cheile Bicazului 
(parţial pe teritoriul judeţului Neamţ), precum şi staţiunile Izvoru 
Mureşului (pentru studenţi). Băile Homorod şi Băile Chirui-Lueta 
(pentru elevi). 

Oraşul Băile Tuşnad, staţiune balneoclimaterică de interes republican, 
este vestit atit pentru izvoarele sale cu ape minerale carbogazoase şi 
carbonatate sodice, calcice, magneziene, cloruro-sodice, feruginoase, 
cit şi pentru locurile frumoase şi obiectivele turistice: Lacul Sf. Ana, 
tinovul Mohoş (bogat în relicte glaciare), Dîmbul Cetăţii, Turnul Apor, 
Turnul Ludmila, Stînca Şoimilor, defileul Oltului de la Tuşnad, Lacul 
Ciucaş. Numeroasele izvoare servesc pentru cură externă şi internă, 
tratamentul terapeutic fiind întregit şi de acţiunea unor mofete şi a 
nămolului terapeutic. 

Oraşul Borsec (alt. 865 — 950 m), staţiune balneoclimaterică supra¬ 
numită şi « Perla Carpaţilor », cu mai multe izvoare cu apă minerală 
carbogazoasă, bicarbonatată, calcică, sodică, cu nămol de turbă şi 
climat subalpin, este cunoscut încă din sec. XVI. Factorii terapeutici 
de aici sînt indicaţi în afecţiuni cardiovasculare, ale aparatului digestiv 
şi ale glandelor endocrine. în afara pădurilor masive de brazi, aici 
se pot vizita peşterile Grota Urşilor şi Peştera de Gheaţă, precum şi 
Poiana Zînelor. 

Staţiune climaterică de interes republican, L and Roşu este situat in Munţii 
Giurgeu, la 980 m altitudine, într-o zonă de un pitoresc deosebit şi 
cu numeroase puncte de atracţie turistică. în afara priveliştilor pe care 
le oferă de la înălţime munţii Suhard şi Ghilcoş, precum şi măreţele 
Chei ale Bicazului din apropiere (jud. Neamţ), vizitatorii întîlnesc chiar 
în staţiune lacul cu acelaşi nume de baraj natural. Situat la capătul 
din amonte a regiunilor cheilor, Lacul Roşu s-a format în anul 1837, 
prin zăgăzuirea apelor Bicazului, în urma unor alunecări de teren care 
s-au produs la poalele muntelui Ghilcoş. Frumuseţea peisajului şi cli¬ 
matul plăcut au constituit premise pentru crearea staţiunii climaterice 
Lacul Roşu. 

în afara oraşelor şi a staţiunilor balneoclimaterice menţionate, pe teri¬ 
toriul judeţului găsim staţiuni şi băi de interes local, unele dintre ele 

cu mari perspective de dezvoltare (Harghita-Băi, Băile Homorod, Sîntim- 
bru-Băi, Salina şi baia sărată din Praid, băile din Remetea ş.a.). 

Pe lingă numeroasele staţiuni balneoclimaterice şi frumoasele peisaje 
turistice, în judeţ se întîlnesc diferite zone care au fost declarate rezer¬ 
vaţii naturale, datorită atît prezenţei plantelor de origine glaciară pe 
care Ie deţin, cit şi întinselor suprafeţe ocupate de mlaştini şi tinoave. 
Astfel, în mlaştina Sîncrăieni-Ciuc din lunca Oltului, formată din depu¬ 
nerea mîlului limonitos în jurul a 14 izvoare metalo-alcaline, ce se 
transformă uneori în turbă, se găsesc plante ocrotite de lege, ca: Be/ula 
bumilis , Saxifraga bircnlns , Drosera anglica. Tinovul Luci, situat în 
căldarea unui crater stins din masivul Harghita (1080 m), reprezintă 
punctul cel mai sudic din Europa, deţinător al plantei glaciare hetula 
nana. Mlaştina Valea Mijlocie, situată la sud de satul Tuşnadu-Nou, 
prezintă importanţă prin faptul că este locul cel mai sudic unde se 
întîlneşte hetula bumilis şi Saxifraga birculus. Mlaştina Mohoş de lingă 
Lacul Sf. Ana este formată dintt-un strat gros de turbă cu lacuri 
mici în suprafaţă şi numeroase relicte glaciare, iar la Izvorul Rece, 
din valea Sicasău, se găseşte Y‘lan ar ia alpina danae , relictă faunistică 
glaciară. 

Lacul Racului, în apropierea satului Porumbenii Mari — comuna 
Mugeni, format prin baraj natural, deţine o faună şi floră relictă, iar 
Lacul Sărat din hotarul satului Sînpaul, este popasul păsărilor migratoare, 
în sudul judeţului se găseşte vestitul deflleu al rîului Vîrghiş cu peste 
60 de peşteri de diferite mărimi (printre care peştera Mereşti pe cursul 
superior), folosite pe vremuri de oameni drept adăpost încă din paleo¬ 
litic. întregul defileu, cu plante rare ocrotite (tisa), este declarat rezer¬ 
vaţie naturală. 

Judeţul Harghita poate fi considerat ca una dintre cele mai importante 
arii turistice din România atît ca întindere, cît şi ca varietate şi bogăţie 
a peisajului natural şi monumentelor cultural-istorice. 

Deşi în mare parte este un judeţ cu relief muntos, acesta este totuşi uşor 
accesibil, fiind traversat de o reţea bună de căi rutiere de interes re¬ 
publican şi judeţean. Astfel, pe văile Oltului şi Mureşului trec calea 
ferată şi şoseaua care leagă depresiunile intracarpatice cu Ţara Bîrsei şi 
Transilvania, iar prin Pasul Ghimeş-Făget cu Moldova. 

Transversal cu această arteră feroviară şi rutieră (Braşov — Topliţa), 
străbate munţii vulcanici şoseaua Miercurea-Ciuc —Odorheiu Secuiesc — 
Sovata cu ramificaţie sudică Odorhei —Baraolt şi ramificaţie vestică 
Odorhei—Cristuru Secuiesc —Sighişoara, iar din Gheorgheni spre 
Odorheiu Secuiesc şi spre Sovata prin trecătoarea Sicaş şi respectiv 
Bucin. Spre est pleacă o şosea din Topliţa — prin Borsec — Tulgheş 
la Lacul Bicaz, iar alta din Gheorgheni, prin staţiunea Lacu Roşu 
la Bicaz, Piatra Neamţ şi Bacău. Din Tuşnad, o altă şosea face legătura, 
pe valea Caşinului, cu oraşul Tîrgu Secuiesc (jud. Covasna). 

Accesul în zonele montane este asigurat şi de numeroase drumuri şi 
poteci de munte bine marcate şi uşor de străbătut. 

MIERCUREA-CIUC, reşedinţa judeţului, este un oraş cu urme de 
locuire încă din neolitic. Deşi oraşul este atestat în 1558, unele sate, 
ce au fost înglobate ulterior în aşezarea urbană, sînt amintite în docu¬ 
mente cu mult înainte. Aşa, de exemplu, Şumuleu este amintit în 1333 
şi 1334 (« Sacerdos de Sumbov » sau « Sumulov »). în vechiul centru 
al oraşului, între 1611 şi 1621 a fost zidită cetatea Miko. în 1650, aici 
s-a elaborat «constituţia» scaunelor Ciuc, Gheorgheni şi Casin. în 
1661, oraşul a fost prădat de turci şi tătari. 

Miercurea-Ciuc a fost un centru cultural. în 1668, vestitul cărturar 
Kâjoni Jânos, franciscan de origine română, înfiinţează o şcoală, iar 
în 1675 scoate prima carte, într-o tipografie fondată tot de el. 
în 1876, scaunele secuieşti Ciuc, Gheorgheni şi Casin se transformă 
în judeţ, iar Miercurea-Ciuc a devenit reşedinţă. 

După eliberare, populaţia oraşului s-a triplat, noile fabrici şi uzine 
aducînd un suflu nou în viaţa sa. 

* 

Ansamblul baroc din Şumuleu, compus din Biserica mănăstirii 
franciscane, trei capele aflate pe muntele Şumuleu Mic şi fostul 
sediu al scaunului Ciuc. 

Mănăstirea franciscană de azi este aşezată pe locul unei biserici mai 
vechi, ctitorie a lui Iancu de Hunedoara. în 1448 — după cum rezultă 
dintr-un document papal — biserica avea opt altare. Aceasta a avut 
mult de suferit în timpul campaniilor turco-tătare din anii 1563, 1661, 
1694. Deşi între 1647 şi 1649 i s-a făcut o renovare generală, în 1802 
construcţia a fost demolată complet. Pe vechile sale fundaţii şi folosin- 
du-se, în parte, material recuperat, s-a înălţat actuala clădire în stilul 
baroc clasic. Nava mare, înaltă de 12 m, are o boltă semicilindrică 
construită din bîrne cioplite, o adevărată capodoperă arhitectonică. 
Atrag atenţia altarele sculptate, picturi şi cîteva statui (cea a Fecioarei 
datează din sec. XVI). 

Dintre cele trei capele de pe Şumuleu Mic un interes aparte prezintă 
capela Salvator, cu unele elemente de arhitectură romanică. După 
cum reiese din documente, capela a fost reconstruită de Iancu de Hune¬ 
doara. De-a lungul anilor, ea a suportat şi alte lucrări de renovare, ulti¬ 
mele desfăşurîndu-se în anul 1967. 

Fostul sediu al scaunului Ciuc este un edificiu construit la începutul 
sec. XIX, pe vremuri a funcţionat acolo o închisoare. 

Cetatea Mikâ a fost construită pe o ridicătură de teren din centrul 
oraşului. Ha a fost edificată de prim judele regal Miko Ferenc în anul 
1621, probabil, pe temelia unei fortificaţii anterioare. în 1661, cetatea 
a fost dărîmatâ de tătari. în 1714, cetatea Miko a fost reconstruită după 
planurile generalului austriac Ştefan Steinville. Cetatea are formă 
dreptunghiulară, cu o curte interioară. într-unul dintre bastioane 
există o capelă, cu tavanul frumos decorat şi ferestre ale căror anca¬ 
dramente au fost executate în stil gotic. Începînd cu 1764, oraşul a 
căpătat un pronunţat caracter militar, în cetatea Mik6 funcţionînd 
comandamentul regimentului grăniceresc. 

Muzeul din Miercurea-Ciuc, care funcţionează în cetatea Mik6, îşi 
are începuturile în secolul trecut. O bună parte din materialul muzeistic 
prezentat cu prilejul primei expoziţii organizate în secolul trecut de 
către Societatea muzeistică din Miercurea-Ciuc se păstrează şi azi, 
intrînd în fondurile noului muzeu, organizat în 1950. Muzeul este 
profilat, în principal, pe probleme de artă populară şi etnografie. Sînt 
interesante şi piesele arheologice, mai ales cele din epoca fierului. 

Secţia de arte plastice, pe lingă o colecţie de pictură şi sculptură medie¬ 
vală, cuprinde o colecţie de xilogravuri ale lui Nagy Imre şi peste 35 
de lucrări ale pictorului şi sculptorului secui Mârton Ferenc. 

Biserica romano-catolică (Str. Florilor) a fost construită în sec. 
XVIII, în stil baroc. Un interes deosebit stîrnesc ancadramentul de 
la uşa sacristiei, decorat cu elemente florale sculptate în piatră şi un 
crucifix încrustat din lemn. 

Biserica romano-catolică (Jigodin) este o construcţie cu note domi¬ 
nante de baroc, dar care mai păstrează unele elemente gotice dintr-o 
construcţie anterioară. Altarul cu aripi şi statuia Fecioarei sculptate 
în lemn sînt tipice pentru arta rustică religioasă din evul mediu. 

Delniţa, sat component al comunei Păuleni-Ciuc, care a intrat in 
componenţa oraşului Miercurea-Ciuc, are o biserică construită în sec. 
XVI, pe fundaţiile unui edificiu mai vechi. Păstrează pictură din anul 
1613 şi un altar cu picturi datînd din anul 1675; poartă caracteristicile 

stilului Renaşterii. Pe turn se află o inscripţie — « Anno 1710» — 
indicînd probabil data renovării lui. Este singura biserică din această 
zonă care are pictură murală exterioară. 

în comunele Frumoasa (satul Nicoleşti) şi Mihăileni există două 
interesante biserici construite, prima, în 1498 şi a doua, în 1488. 

Comuna Sîncrăieni. Pe teritoriul său se află mai multe monumente: 
Biserica din satul Misentea, construcţie veche, cu elemente datînd 
din sec. XIII. Absida gotică şi două ferestre cu ancadramente de piatră, 
ca şi întreaga sculptură de aici prezintă o mare valoare; Biserica din 
Leliceni (sec. XV), cu ancadramente de fereastră din piatră sculptată; 
Biserica romano-catolică din Sîntimbru, ctitorie a familiei de nobili 
Henter. A fost construită in 1777, dar elementele gotice pe care le 
conţine par să indice faptul că ea este dezvoltarea unei construcţii 
mai vechi. în inventarul bisericii se păstrează două aripi de altar din 
sec. XV, cu picturi în stilul Renaşterii. Tot în acest sat mai pot fi vizi¬ 
tate capela « Sf. Margareta », cu picturi murale din sec. XV; conacul 
Henter, construcţie barocă (sec. XVIII) şi o cruce memorială (sec. 
XVIII). 

Comuna Sînsimion. în satul Cetăţuia poate fi vizitată Biserica romano- 
catolică, construită la sfîrşitul sec. XVIII, pe fundaţiile unei biserici 
gotice mai vechi. La intrare se află o cruce de piatră în amintitea victi¬ 
melor epidemiei de ciumă din 1717 — 1719. 

Comuna Ciucsîngeorgiu. Aici poate fi vizitată o biserică construită 
în 1336. A suferit multe avarii de-a lungul anilor, încît în sec. XV 

i s-au făcut serioase modificări. S-au păstrat totuşi din vechea con¬ 

strucţie absida gotică şi mai multe ancadramente de ferestre şi uşi. 
în biserică se află şapte statui medievale, iar în pod se observă urme 

de pictură murală. Bastionul şi zidul de incintă cu lăcaşe de tragere 

indică rolul defensiv pe care edificiul l-a avut. 

Biserica din satul Armăşeni (corn. Ciucsîngeorgiu) a fost construită 
în sec. XVI pe fundaţii mai vechi. O fereastră păstrează elemente roma¬ 
nice, iar sanctuarul, cu nervurile bolţii şi ancadramentele a două feres¬ 
tre, au fost executate în stil gotic. Valoroase sint picturile murale. 

Odorheiu Secuiesc. Municipiul este o străveche aşezare (s-au des¬ 
coperit urme de locuire încă din neolitic). în timpul romanilor s-a 
construit aici un castru, pe lingă care gravita şi o aşezare civilă. Numele 
oraşului este menţionat în documente in 1334, iar în sec. XVI era 
deja un puternic centru meşteşugăresc. A fost şi centru cărturăresc, 
aici funcţionînd un colegiu reformat de la care a rămas o valoroasă 
bibliotecă. 

Capela lui Isus este unul dintre cele mai vechi monumente din această 
zonă. Ea a fost construită în sec. XIII, fiind, probabil, capelă in cimitir; 
este un reuşit exemplar de arhitectură romanică. 

Cetatea medievală a fost ridicată pe ruinele castrului roman. Pînă 
in 1562 a fost locuită de călugări. Forma actuală a căpătat-o în sec. XVI. 
în 1562, datorită « multelor mizerii, nelegiuiri şi silnicii comise de 
fruntaşi faţă de comunitate » secuii s-au răsculat împotriva Iui Ioan 
Sigismund, principele Transilvaniei. La începutul lui aprilie 1562, 
răsculaţii s-au adunat la Odorhei, intenţionînd să atragă de partea lor 
şi pe saşi. în acest scop au trimis delegaţi la Sighişoara, Mediaş, 
Bistriţa, Braşov şi Sibiu. Patriciatul săsesc a refuzat însă colaborarea 
şi a sprijinit cu bani înfrîngerea răscoalei. După risipirea răsculaţilor, 
a urmat o crîncenă represiune ordonată de dieta din 20 iunie 1562, 
ţinută la Sighişoara. Acum a fost ridicată cetatea de la Odorhei, pentru 
a-i supune la ascultare pe secui. Aliaţi cu Mihai Viteazul, secuii au 
distrus-o în 1600. în anul 1880 a fost restaurată de către oraş. 

Biserica călugărilor franciscani a fost construită intre anii 1712 şi 
1779 în stil baroc. Poarta bisericii conţine elemente ale stilului Renaşterii. 

Biserica romano-catolică a fost edificată între anii 1787 şi 1793 pe 
fundaţiile unei biserici din sec. XIV. Din punct de vedere artistic, 
reţin atenţia statuile altarelor şi amvonul, toate sculptate în lemn. 
Clădirea de lingă biserică a fost mănăstire şi datează din 1651. 

Muzeul din Odorheiu Secuiesc, aşezat în centrul oraşului, are secţii 
de istorie, ştiinţele naturii, artă populară, etnografie şi arte plastice. 
Interesante sînt colecţiile arheologice şi arhivisticc, cele de ceramică 
(ulcioare) şi cahle ţărăneşti. 

Biblioteca documentară (Liceul pedagogic) a fost fundată la sfir- 
şitul sec. XVII, cu fondul de cărţi rămas de la vechiul colegiu reformat. 

Comuna Feliceni. Biserica reformată din această localitate datează din 
sec. XIII (turnul şi citeva detalii din faţada de vest). Poarta şi intrarea 
ogivală a turnului au fost reamenajate în sec. XIV. La mijlocul sec. 
XV s-a construit un sanctuar nou in stil gotic. Tavanul actual a fost 
realizat în 1670. 

Comuna Mugeni. Aici există o biserică reformată, construită in 
sec. XIV şi amplificată în sec. XV. în 1724 a fost realizat tavanul casetat. 
Pe peretele nordic se păstrează picturi din sec. XV. 
în satul Porumbenii Mari există o biserică reformată fortificată, 
construită în sec. XIII. în navă s-au păstrat elemente de stil romanic. 
Corul a fost ridicat în sec. XIV în stil gotic. 

Comuna Dîrjiu. Aici poate fi vizitată Biserica-cetate unitariană, 
construcţie gotică, ridicată la sfirşitul sec. XV, fiind apărată de ziduri 
înalte cu cinci bastioane. 

Cristuru Secuiesc. Aici există o biserică romano-catolică din sec. 
XIII (fundaţia şi două turnuri); nava a fost construită în sec. XIV, 
iar sanctuarul in 1458. 

Tot aici există conacul Gyărfăs, construcţie barocă din 1728, care 
păstrează amintirea ultimei nopţi din viaţa marelui poet maghiar 
Petofi Sandor. 

Comuna Şimoneşti. în satul Rugăneşti se află Biserica reformată, 
construită în sec. XIII, în stil romanic, care păstrează interesante picturi. 
Partea de est a navei şi sanctuarul au fost ridicate în sec. XV. 

Comuna Lupeni. în satul Bisericani se poate vizita o biserică ro¬ 
mano-catolică din sec. XIV, înconjurată de ziduri din piatră. Tavanul 
gotic al sanctuarului, cele două porţi ogivale ale navei şi clopotul sint 
din sec. XVII. 

în Satu Mic din aceeaşi comună există fi clopotniţă de lemn, con¬ 
struită în sec. XVII; autor Tsok Jânos. 

Comuna Siculeni. Aici a fost înălţată columna memorială Siculici- 
dium din Siculeni, amintind executarea la 7 ianuarie 1764, de către 
armata imperială, a 200 de secui, care protestau împotriva creării cu 
forţa a regimentului grăniceresc. Columna a fost proiectată de arhitectul 
Tamăs J6zsef şi executată de Szasz Istvăn, inaugurarea avînd loc in 
anul 1899. în vîrful columnei se află un vultur sculptat în piatră, cu 
aripile desfăcute; este opera sculptorului Kollo Miklds. 

în satul Racii din aceeaşi comună se află o biserică construită în jurul 
anului 1500. Construcţia, fiind în repetate rînduri avariată de incendii, 
a suferit numeroase transformări. în 1754 a fost mărită, iar forma 
actuală datează din 1758. Turnul are pictat în exterior semne astrologice 
de caracter oriental. 

Atenţia vizitatorilor este reţinută de absida gotică cu nervuri şi console 
sculptate. Una dintre console poartă monograma lui Iancu de Hune- 

doara. Ancadramentele gotice de la ferestre, arcul triumfal cioplit in 
piatră, criptele, fragmentele de casete pictate, precum şi zidul de incintă 
cu lăcaşe pentru trageri sint tot atîtea clemente care reţin atenţia. 

Comuna Cîrţa. Aici, în 1444, a fost ridicată o cetate sătească, de 
fapt o biserică fortificată. Se păstrează zidurile de incintă cu lăcaşurile 
de tragere, bastionul şi coridorul interior. Bastionul a fost transformat 
în turn, prin înălţarea lui în 1720. 

Biserica păstrează o bogată colecţie de obiecte de cult. 

Gheorgheni. în acest oraş poate fi vizitată Biserica romano-catolică, 
construită în 1498 şi reconstruită în 1756. Are un portic şi o cristelniţă 
din sec. XV. Altarele, frescele de la frontispiciu şi zidul de incintă 
sint din sec. XVIII. 

Biserica armeană este o construcţie de stil baroc, realizată intre anii 
1730 — 1734; are un amvon şi trei altare artistic lucrate. 

Muzeul din Gheorgheni funcţionează intr-o clădire construită în 
stil baroc in anul 1787. Pînă in 1848 a fost cazarma batalionului grăni¬ 
ceresc. Muzeul prezintă piese etnografice din zona respectivă. 

Comuna LAzarea arc un interesant complex arhitectural, format din 
Castelul Lăzăr, Mănăstirea franciscană, Biserica romano-catolică 
şi capela de pe deal. Castelul a fost construit, iniţial, sub forma unui 
turn de locuit; in 1532 a fost transformat în conac, apoi treptat a devenit 
castel. în acest imobil au poposit Petru Rareş şi Mihnea Vodă şi tot 
aici a copilărit principele Transilvaniei Gabricl Bethlen. 

Mănăstirea Sf. Ilie, a cărei biserică de lemn a fost construită in 1874, 
în comuna Stinceni, a fost adusă mai tîrziu şi montată la Topliţa. 
în mănăstire se află o interesantă colecţie muzeală. 

Borsec. Biserica de lemn, construită în 1847, fiind avariată in timpul 
ultimului război, a fost refăcută între anii 1957 şi 1960. 

Planul Municipiului Deva 



Importante Monumente Istorice 

1. Cetatea Devei 

2. Castelul Bethlen 

3. Muzeul de istorie al Devei 

4. Statuia lui Decebal 

5. Biserica şi Mănăstirea firanciscană 
• Hotel 

Importante Obiective Turistice 
Călan-Băi, staţiune balneoclimaterică de interes local 
Cetatea Devei, rezervaţie complexă 
Defileul Jiului (Tl'rgu Jiu — Petroşani) 

Geoagiu-Băi, staţiune balneoclimaterică 
Gurasada, plantaţie de bambuşi 
Gorunul lui Horea, arbore ocrotit, Ţcbea 
Mintia, lac de acumulare şi baraj, zonă de agrement 
Pădurea Silvu(, rezervaţie de zimbri, Haţeg 
Parcul Naţional Retezat, rezervaţie complexă 
Peştera Ohaba-Ponor, rezervaţie speologică 
Peştera Cioclovina, rezervaţie speologică 
Peştera de la Tecuri, rezervaţie speologică 
Simeria, rezervaţie dendrologică 

Vaţa de Jos, staţiune balneoclimaterică de interes local 
Zam, rezervaţie botanică 



Judeţul Hunedoara 

Situat în partea central-vestică a României, pe cursul mijlociu al Mure¬ 
şului, judeţul Hunedoara se suprapune integral peste străvechea ţară 
a Haţegului. El ocupă o suprafaţă de 7 016 hm 2 (2,9% din teritoriul 
României) şi are o populaţie de 511 300 de locuitori (aproximativ 
2,5% din populaţia ţării). Hunedoara se situează în categoria judeţelor 
de dimensiuni medii, cu o densitate de 72,9 loc./km 2 . Reşedinţa judeţu¬ 
lui este municipiul Deva. 

Relieful judeţului este variat şi accidentat. Munţii Retezat, Go- 
deanu, Ţarcu, Parîng, Vîlcan, Şureanu (Sebeş), Poiana Ruscăi, Metali¬ 
feri şi Zărand ocupă cea mai mare parte a judeţului. Dintre aceştia, 
numai Munţii Retezat intră în întregime în cadrul judeţului Hunedoara, 
ceilalţi desfăşurîndu-se şi în limitele judeţelor vecine. Altitudinile 
maxime din zona muntoasă a judeţului depăşesc 2 500 m în două 
vîtfuri: Peleaga (2 509 m) din Retezat şi Parîngul Mare (2 518 m) din 
masivul Parîng. Munţii Metaliferi, situaţi la nord de valea Mureşului, 
se deosebesc de ceilalţi munţi prin înălţimile lor mai mici, dar şi prin- 
tr-o mare varietate petrografică ce le dă o notă peisagistică aparte. 
Pe valea Crişului Alb, între Metaliferi, Zărand şi Găina se găseşte Depresi¬ 
unea Brad — Hălmagiu, ţinut cu adînci rădăcini în istoria poporului român, 
în partea sudică se află Depresiunea Petroşani, axată pe cele două 
Jiuri, încadrată de munţi înalţi de peste 2 000 m, ce comunică prin 
Pasul Merişor (750 m) cu Ţara Haţegului. Cele trei mari depresiuni 
intramontane — Petroşani, Haţeg şi Brad — introduc o notă de varietate 
în peisajul judeţului, în contrast cu relieful semeţ şi variat al munţilor. O 
zonă depresionară mai largă se desfăşoară de-a lungul Mureşului, caracte¬ 
rizată fiind printr-o succesiune de bazinete separate de îngustări ale văii. 
Clima, continentală, este diferenţiată după etajarea reliefului chiar şi 
între cele două depresiuni apropiate, Petroşani şi Haţeg, fiind o dife¬ 
renţă de temperatură de aproape 3°; precipitaţiile, cu o distribuţie de 
asemenea neuniformă, variază de la 550 în zonele joase la 1 200 mm 
în zonele înalte. 

Colectorul principal al rîurilor de pe suprafaţa judeţului este Mureşul, 
cu afluenţii săi Streiul cu Rîul Mare, ce îşi culeg izvoarele din lacurile 
glaciare ale Retezatului, Godeanului şi Ţarcului. Un alt rîu important 
este Jiul, cu cele două ramuri principale ale sale (Jiul de Vest şi Jiul de 
Est), care colectează apele din colţul sud-estic al judeţului, şi bazinul 
superior al Crişului Alb. 

Ca urmare a predominării reliefului muntos, a structurii geologice 
foarte variate şi complexe, judeţul Hunedoara dispune de bogate 
resurse naturale, dintre care se remarcă însemnatele rezerve energetice, 
minereuri feroase, neferoase şi nemetalifere, precum şi materiale de 
construcţii. în subsolul judeţului Hunedoara se află cel mai mare bazin 
huilifer al României — Bazinul Valea Jiului şi de cărbune brun — Ţebea- 
Brad. Minereurile de fier se exploatează din Munţii Poiana Ruscăi 
(Teliuc, Ghelar, Vadu Dobrii), iar minereurile auro-argentifere din 
Munţii Metaliferi, din renumitul patrulater aurifer (pe teritoriul judeţu¬ 
lui se află numai două localităţi din cele patru — Săcărîmb şi Gura Barza); 
se mai găsesc pirite cuprifere (Deva), pirită (Boiţa-Haţeg), molibden 
(Cerbia), minereuri complexe (Muncelu Mic, Băiţa-Crăciuneşti). La 
acestea se adaugă calcarele metalurgice (Băiţa-Crăciuneşti), talcul şi 
marmura (Poiana Ruscăi), travertin (Banpotoc şi Cărpiniş), ape minerale 
(Boholţ, Chimidia) şi ape termale (Gcoagiu, Călan). 
în afara acestor resurse, pădurile de conifere şi foioase reprezintă şi 
ele o bogăţie de seamă a judeţului. De asemenea, păşunile şi fîneţele 
naturale ocupă suprafeţe întinse. Varietatea resurselor naturale şi 
tradiţia în industria extractivă au făcut ca economia judeţului să cunoască 
o puternică ascensiune, avînd un profil industrial pronunţat, 
în cadrul economiei naţionale, acest judeţ se remarcă printr-o însemnată 
producţie industrială, el furnizînd cea mai mare cantitate de cărbune, 
cocs metalurgic, minereuri feroase, fontă, oţel, laminate. 

Industria grea este concentrată în oraşele Hunedoara, Călan, Petroşani, 
Lupeni, Petrila, Vulcan. în afara acestora, în judeţ este bine reprezen¬ 
tată industria energiei electrice prin una dintre cele mai mari termo¬ 
centrale din ţară, Mintia-Deva, cu o putere instalată de 840 MW, 
industria construcţiilor de maşini (utilaj minier şi reparaţii de utilaj 
minier la Petroşani, reparaţii de material rulant la Simeria), industria 
materialelor de construcţii (Deva, Bircea Mică), industria lemnului 
(Petrila, Lonea, Orăştie, Hunedoara), industria uşoară (Orăştie), 
alimentară (Deva, Simeria, Haţeg, Petroşani etc.). 

Datorită condiţiilor de relief, agricultura are un rol mai puţin impor¬ 
tant în economia judeţului, creşterea animalelor constituind ramura 
de bază. Suprafaţa agricolă a judeţului (peste 353 000 ha) este ocupată 
mai ales de păşuni şi fineţe care deţin aproape 71% din terenurile agri¬ 
cole. Terenurile arabile sînt localizate în luncile apelor din zona depre¬ 
siunilor şi mai puţin pe coastele dealurilor şi pe platourile mai joase. 
Producţii mai ridicate decît la cereale se obţin la pomii fructiferi (pruni, 
nuci şi meri). Mult mai dezvoltată decît cultura plantelor este creşterea 
animalelor (bovine, ovine, porcine), acest sector fiind favorizat de 
existenţa suprafeţelor întinse de păşuni şi fineţe. Judeţul Hunedoara 
dispune de densităţi superioare mediilor pe ţară la bovine şi porcine. 
Hunedoara este un mare producător de cherestea de fag şi răşinoase, 
şi de fructe de pădure. Totodată pădurile întinse şi apele repezi consti¬ 
tuie o zonă de vînătoare şi pescuit foarte importantă şi de atracţie 
turistică recunoscută. 

Populaţia judeţului Hunedoara se concentrează în 12 oraşe, dintre 
care trei municipii (Deva, Hunedoara, Petroşani), 57 de comune, 
din care opt suburbane, şi 459 de sate (din care 31 aparţin oraşelor). 
Oraşele, importante centre industriale, intră în cea mai mare parte 
în categoria oraşelor mijlocii (Hunedoara — 89 129 loc., Deva — 
45 617, Petroşani — 40 784, Lupeni — 30 300, Petrila — 28 711, Vulcan 
— 27 977, Brad— 22 570). Celelalte centre urbane ( Orăştie, Călan, 
Simeria, Uricani, Haţeg) sînt oraşe mici, sub 20 000 de locuitori. în 
bazinul Văii Jiului se află cea mai densă concentrare de oraşe şi populaţie 
din România, putîndu-se vorbi, de fapt, de o aglomeraţie urbană, 
constituită administrativ în municipiul Petroşani. Acesta include şi 
oraşele Lupeni, Petrila, Uricani şi Vulcan, avînd împreună peste 143 916 
de locuitori. 

Oraşele şi multe dintre satele judeţului Hunedoara sînt şi centre social- 
culturale şi de interes turistic atît local, cît şi naţional. Astfel, munici¬ 
piul Deva, centru economic, social-cultural şi administrativ al judeţului, 
atrage prin pitoreasca sa aşezare în valea Mureşului şi sub culmile Dealului 
Cozia (688 m), iar oraşul Hunedoara, unul dintre cele mai mari centre 
siderurgice din România, atrage prin construcţiile sale edilitare moderne 
şi noua sa sistematizare, marele combinat siderurgic înălţîndu-se maies¬ 
tuos alături de vechiul castel al Huniazilor. în apropiere de Deva se 
găseşte Pădurea Bejan (rezervaţie naturală), cu numeroase specii de 
stejar ce vegetează spontan. 

Petroşani este un important centru economic şi turistic al judeţului, 
punct de plecate spre înălţimile din jur. Aici se află şi un interesant 
muzeu al mineritului din Valea Jiului. în apropiere de Haţeg se află 
parcul de circa 100 ha din Pădurea Slivuţ, destinat colonizării zimbrului, 
cerbului lopătar şi căprioarei. 

Călan, important centru al industriei metalurgice din România, se 
află în apropierea staţiunii balneoclimaterice Cdlan-Băi, cunoscută încă 
de pe vremea romanilor. Izvoarele cu ape mezotermale oligometalice, 
bicarbonatate, sodice, calcice ş.a. sînt utilizate in tratamentul afecţiu¬ 
nilor aparatului locomotor şi ale sistemului nervos periferic. 

Oraşul Simeria, important nod feroviar, este cunoscut şi prin parcul 
dendrologic din apropiere, creat în urmă cu 250 de ani. Pe o suprafaţă 
de 70 ha s-a încercat aclimatizarea unor numeroase specii de plante. 

obţinîndu-se un ansamblu vegetal de mare valoare, cuprinzînd şi specii 
exotice, între care şi o plantaţie de bambuşi (una asemănătoare se află 
şi la Gnrasada). 

In judeţul Hunedoara se află şi două staţiuni balneoclimaterice impor¬ 
tante: Geoagiu-Băi şi Va fa de Jos. Staţiunea balneară Geoagiu-Băi este 
situată pe valea Geoagiului, afluent al Mureşului. Cunoscută în timpul 
dacilor sub numele de Germisara, ea apare menţionată şi în cunoscuta 
Hartă din epoca romană, Tabula Peutingeriană; staţiunea dispune de 
şapte izvoare mezotermale, folosite în cura internă şi externă şi trei 
izvoare pentru bazinele în aer liber. 

Vata de jos este o staţiune balneoclimaterică de interes local, sezonieră. 
Izvoarele sale cu ape termo-minerale (clorosodice, sulfurate) sînt indi¬ 
cate pentru tratamentul unor afecţiuni ale ficatului, vezicii biliare, 
căilor urinare, aparatului locomotor şi sistemului nervos periferic. 
Judeţul Hunedoara, cu numeroasele sale monumente istorice şi natu¬ 
rale, cu vîrfuri semeţe ce depăşesc 2 000 m, cu peşteri şi lacuri 
alpine, atrage şi incintă pe orice vizitator care poposeşte pe aceste 
meleaguri. 

Ca monumente ale naturii amintim gorunul din Ţebea (la nord de 
Brad), un arbore multisecular cunoscut şi sub numele de « Gorunul 
lui Horea », iar în sudul judeţului, în nordul Munţilor Şurian, Peştera 
de la Tecuri. Această peşteră se caracterizează printr-o excepţională 
îmbrăcăminte concreţionară de diverse culori şi cu cristale de calcită 
pură şi de forme perfecte, unice intre peşterile din România. Foarte 
cunoscute sînt aici şi peşterile Cioclovina, Ponorici, Ohaba-Ponor, 
Peştera de la Piatra Roşie (Bolii). 

Frumuseţea judeţului este sporită de măreţia munţilor cu varietatea şi 
particularităţile lor naturale, care incintă pe orice turist care se încumetă 
să-i urce. Deopotrivă de atrăgători din punct de vedere turistic sînt 
munţii din culoarul Otăştiei, leagăn milenar al poporului român, 
Munţii Metaliferi, cea mai veche zonă minieră a ţării, munţii Retezat, 
Godeanu, Parîng cu numeroase şi minunate aspecte ale reliefului 
glaciar, cit şi Depresiunea Haţegului cu satele şi oraşele sale străvechi 
şi pitoreşti. La acestea se adaugă frumoasele chei ale Buţii, Băniţei, 
Valea Roşie, Taiei, situate în rama calcaroasă a Depresiunii Petroşani, 
precum şi o parte din monumentalul defileu al Jiului (în cadrul jude¬ 
ţului Hunedoara încadrîndu-se doar sectorul dintre Livezeni şi Lainici), 
în lungul căruia şerpuieşte o şosea modernizată şi o cale ferată (în total 
cu 43 de tuneluri şi numeroase viaducte). Defileul Jiului este nu numai 
pitoresc, dar are şi o mare importanţă economică prin faptul că sta¬ 
bileşte legătura dintre bazinul carbonifer Petroşani şi sudul ţării. 
Marea varietate a elementelor vegetale şi faunistice din această zonă a 
dus la crearea Parcului Naţional R eterat, în vederea ocrotirii unor 
specii rare ca: acvilele de stincă (Aquila chrysaetus) , zăganul (vulturul 
bărbos), capra neagră (Rupicapra, rupicapra carpatica), ş.a. Dintre 
plantele cele mai de preţ ale masivului Retezat, rezervaţia cuprinde 
genul Hieracium, cu 54 de specii, un endemism al cărui « centru genetic » 
se află aici, graminee ca Poa insolita şi Poa lepusnica, precum şi rare 
exemplare de zimbru (Pinus cembra), relictă a florei carpatice glaciare. 
Parcul Naţional Retezat, înfiinţat în anul 1935, pe o suprafaţă de 13 000 
ha, cuprinde în prezent aproape 20 000 ha, cu o « zonă ştiinţifică» 
de aproximativ 4 000 ha, de protecţie totală. Partea lui centrală o 
reprezintă circul glaciar Bucura, situat la 2 041 m altitudine, cu cel 
mai întins lac montan din România (11 ha). Tot în masivul Retezat 
se află şi cel mai înalt lac alpin din România, Tăul Custurii (la 2 270 m 
altitudine) şi cel mai adine lac glaciar, Zănoaga (29 m). 

Natura, de o varietate deosebită, şi bogăţia monumentelor istorice 
fac din judeţul Hunedoara una dintre ariile turistice din România de 
cea mai mare importanţă. In plus, zona este foarte accesibilă unui 
turism intens, judeţul Hunedoara dispunînd de o reţea dezvoltată de 

căi de transport, începînd de la căi ferate şi terminînd cu potecile de 
munte. 

în funcţie de relieful său, judeţul Hunedoara este traversat de la est 
la vest de o dublă reţea de transport, rutier şi feroviar, de-a lungul 
Mureşului, aceasta fiind un sector din arterele de importanţă interna¬ 
ţională care leagă România de vestul Europei. Aproape perpendicular 
pe aceasta, pleacă din Simeria o altă arteră dublă, traversînd Ţara Haţe¬ 
gului de la nord la sud, pînă la Haţeg, de unde se ramifică spre Caran¬ 
sebeş, asigurînd legătura cu Banatul, şi spre Petroşani, legătura cu 
sudul ţării. 

O şosea modernizată leagă Deva de Brad şi cu valea Crişului Alb, iar 
alta, Simeria de Hunedoara, continuîndu-se pînă la Haţeg. Foarte 
ramificate şi dense sînt însă şoselele locale şi montane, care leagă toate 
localităţile judeţului şi asigură accesul în zonele înalte. 

O caracteristică a judeţului Hunedoara este marea bogăţie în monu¬ 
mente istorice, fenomen legat de faptul că teritoriul său a fost centrul 
Daciei şi Daciei romane, o zonă de intensă şi continuă populare. în 
judeţul Hunedoara se află numeroase ctitorii ale reprezentanţilor micii 
nobilimi româneşti din partea locului, monumente reprezentative 
pentru arta medievală românească din Transilvania. 

DEVA. Cele mai vechi urme de locuire sînt din epoca neolitică 
(4000 — 1800 î.e.n.), iar pe terasele dealului cetăţii Deva au fost scoase 
la lumină urme ale civilizaţiei dacilor şi romanilor. în evul mediu, 
aşezarea s-a dezvoltat în strînsă legătură cu cetatea de aici. Prima men¬ 
ţiune scrisă o întîlnim în anul 1269 (« castrum Deva »). Prin 1371 este 
amintit un « districtus castri Deva ». Cetatea, împreună cu 56 de sate 
au fost dăruite lui Iancu de Hunedoara, de către regele Vladislav I al 
Ungariei. în 1550, 1552 şi 1557 Deva a fost devastată de oştiri 
turceşti. 

Marile răscoale din 1437, 1514 au cuprins şi populaţia din jurul Devei, 
în februarie 1849, oraşul a fost ocupat pentru scurtă vreme de către 
armatele revoluţionare. 


Cetatea Devei. încă de departe, vizitatorul este întîmpinat de imaginea 
unor ruine situate pe un deal masiv. De pe dealul cetăţii se poate 
observa întreaga zonă pînă departe. Documentele precizează ă cetatea 
Devei a fost construită pe la mijlocul sec. XIII, fiind atestată pentru 
prima dată într-un document din anul 1269. La început a fost proprie¬ 
tate regală, apoi a unor nobili şi a fost părăsită definitiv in 1849, cînd, 
explodînd pulberăria, zidurile ei au sărit în aer, împreună cu mica 
garnizoană a cetăţii. 

Permanent cetatea a fost în stăpînirea unor mari proprietari, care 
supuneau populaţia din satele vecine unor dări apăsătoare. în repetate 
rînduri, oraşul şi cetatea sa au fost ţinta puternicelor atacuri ale răscu¬ 
laţilor. în timpul mişcării conduse de Horea, ţăranii răsculaţi au atacat 
cetatea, dar cu tot ajutorul primit din partea orăşenilor ei au fost 
respinşi, lăsînd 72 de morţi şi 86 de prizonieri, decapitaţi ulterior de 
nobili. 

în anul 1600, Mihai Viteazul, după ce pierduse tronul Munteniei şi 
Moldovei, aflindu-se în drum spre Praga, a fost atacat de garni¬ 
zoana Devei. 

Puternica construcţie de altădată este astăzi complet ruinată. 

Castelul Bethlen sau « Magna Curia » (Curtea Mare), cum i se mai 
spunea (Str. Dr. P. Groza), a fost construit în sec. XVI. Iniţial a fost 
conceput in stilul Renaşterii, dar restaurările ulterioare (în 1621 ordo¬ 
nate de Gabriel Bethlen şi în prima jumătate a sec. XVIII), i-au adăugat 
şi elemente de baroc. 

Azi castelul adăposteşte Muzeul de istorie al Devei, în care sînt 
expuse numeroase piese privind dezvoltarea societăţii omeneşti pe 
aceste locuri. 

în oraş mai pot fi vizitate: Biserica şi Mănăstirea franciscană (Str.. 
Progresului), înfiinţată în sec. XVIII, turnul vechii biserici ortodoxe, 
din cimitirul vechi (Str. Câlugăreni) zidit în anul 1727, Statuia lui 
Decebal (parcul oraşului), operă a sculptorului I. Moga. 

Biserica din Leşnic (comuna suburbană Veţel), la circa 18 km spre 
apus de Deva, a fost construită la poala unui deal, fiind una dintre cele 
mai vechi ctitorii româneşti din Transilvania. Este o construcţie compusă 
dintr-o navă cu altar dreptunghiular, tîmplă de zid şi naos dreptun¬ 
ghiular (pronaosul este o adăugire ulterioară, deasupra căruia se ridică 
o turlă de lemn). Prima parte a construcţiei datează din jurul anului 
1400, ca şi o bună parte din picturi. Ctitor a fost cneazul Dobre Românul, 
răsplătit în 1394 de regele ungar pentru merite deosebite. 

Pictura, de mare valoare, este pătrunsă de spiritul vremii, de problema 
centrală a luptei antiotomane. în scena Judecata de apoi apar doi oşteni, 
unul purtînd un mort — avînd o săgeată înfiptă în piept —, iar celă¬ 
lalt un ţap — simbolul jertfei. Ctitorul fusese oştean şi pierduse, pro¬ 
babil, vreo rudă apropiată în luptele împotriva turcilor. Este singurul 
caz cunoscut cînd luptele antiotomane îşi află direct ilustrarea în icono¬ 
grafia religioasă medievală. Imaginea avea, desigur, caracterul unui 
îndemn la luptă. 

Biserica din Gurasada. Localitatea este menţionată documentar 
incă din anul 1292 («terra Zad »). Nu există însă şi documente despre 
Începuturile bisericuţei; numai cercetarea structurii şi caracteristicilor 
sale arhitectonice pot indica ca perioadă de edificare sec. XIII. Con¬ 
strucţia a fost realizată în mai multe etape; partea răsăriteană (altarul şi 
naosul) este considerată cea mai veche. 

Pictura interioară a fost executată în anul 1765, fiind opera lui loan din 
Deva şi Nicolae din Piteşti. 

Biserica din comuna Crişcior a fost construită din cărămidă 
şi piatră, cu faţade tencuite. Ea are un turn-clopotniţă pe latura de 
vest, o navă prelungă şi un altar. în interior se păstrează fragmente 
de pictură murală de o deosebită importanţă. Ctitor al acestui lăcaş a 
fost jupanul Bălea, menţionat de documente pe la 1404. Pictura este 
una dintre cele mai interesante ce ni s-au păstrat din sec. XV. 

Biserica din comuna rîbjţa a fost construită din piatră brută 
şi este alcătuită dintr-o navă cu turn şi un altar patrulater. Turnul- 
clopotniţă are un portal gotic, frumos lucrat. în interior, biserica are 
valoroase picturi murale. Ea a fost isprăvită de popa Dragoşin, în 
1417, cînd s-a executat şi pictura. 

Orăştie este o aşezare cunoscută încă din sec. XIII, cînd a fost colo¬ 
nizată cu saşi. Pe la mijlocul sec. XIII a fost prădată de tătari. în 1420 
ţinutul, deci şi Orăştie, este iarăşi distrus, de data aceasta de către 
turci, care au luat cu ei şi 20 000 de robi. în feudalism, Orăştie devine 
un puternic centru comercial şi administrativ. în 1582, la Orăştie 
tipărea Şerban Coresi cunoscuta « Palie », care poartă numele oraşului 

Cetăţi dacice. Este vorba de un teritoriu delimitat aproximativ la 
nord de cursul mijlociu al Mureşului, la est de valea Orăştie, la vest — 
de Strei, la sud — de Munţii Şurianu, puternic fortificat de către daci, 
transformînd regiunea într-o adevărată cetate. 

Cetatea de la Costeşti (comuna Orăştioara De Sus) se află pe Dealul 
Cetăţuia, de pe malul sting al Orăştiei. Cetatea constă dintr-un castel- 
locuinţă, fortificat cu valuri de pămint, palisade şi ziduri cu turnuri de 
apărare. 



258 /Judeţul Hunedoara hd 

Tehnica construcţiei zidurilor este următoarea: ambele feţe ale zidurilor 
au fost realizate din blocuri de piatră, iar între ele s-a turnat un amestec 
de piatră şi pămînt; din loc în loc, bîrne solide legau cele două feţe 
ale zidurilor. 

Platoul cel mai înalt era ocupat de două turnuri de locuit, construite 
din piatră şi cărămidă arsă, iar acoperişul era confecţionat din ţiglă. 
S-au identificat, în afara construcţiilor militare şi a locuinţelor, lăcaşe 
de cult, cisterne pentru provizii etc. 

Această aşezare a avut epocă de vîrf în sec. I î.e.n. — sec. I e.n. 

Cetatea de la Blidaru se află la numai 4 km de Costeşti. Vîrful Blidaru 
cuprinde un platou întins, care formează o incintă cu ziduri de piatră, 
închizînd circa 6 000 m 2 . Aici sînt două incinte, care comunică între 
ele, construite însă în etape diferite. Prima, în porţiunea cea mai înaltă, 
are formă trapezoidală, a doua are formă de pentagon neregulat. în 
partea de nord-vest a cetăţii se află o cisternă mare de piatră pentru 
aprovizionarea cu apă. 

Cetatea de la Piatra Roşie-Luncani (comuna Boşorod) a fost dezve¬ 
lită în 1949. Dealul are înălţimea de peste 775 m, în partea sa de sud 
aflîndu-se ruinele cetăţii. Aceasta avea formă patrulateră, cu laturi de 
102 m şi 45 m. Cinci turnuri, cîte unul în fiecare colţ şi al cincilea la 
mijlocul laturii răsăritene, întăreau securitatea ei. în interior se afla o 
clădire mare cu două încăperi, cu pereţii de lemn ridicaţi pe bază de 
piatră. în colţul de nord-vest fusese săpat în stîncă un rezervor 
pentru apă. 

In partea de nord a cetăţii, de cealaltă parte a dealului, s-au descoperit 
urmele a două clădiri, una cu patru, cealaltă cu cinci încăperi. 

Pe coasta estică a dealului a fost identificată o altă incintă, construită 
într-o epocă mai tîrzie; din interiorul ei pornea un drum pavat, care 
o lega de prima incintă. 

Cetatea de la Grădiştea Muncelului se prezintă sub forma unei incinte 
pătrate, construită din blocuri mari de piatră. Zidurile împrejmuiesc 
o suprafaţă de circa 3 ha, dimensiunile maxime ale laturilor incintei 
fiind de 240 m şi 152 m. Aici nu se întîlnesc turnuri de apărare. în 
interiorul incintei s-au ridicat construcţii de lemn. 

După ocuparea ei, romanii au cantonat aici unităţi militare, în folosul 
cărora au fost ridicate importante construcţii. 

S-au dezgropat şi construcţii cu caracter religios. Sanctuarul rotund, 
de forma unui cerc cu diametrul de 30 m, în interiorul căruia a fost 
interceptat un al doilea cerc, cu diametrul de 20 m. Sanctuarul mic, 
tot rotund, are diametrul de 12 m, iar în vecinătatea acestuia se află 
unul patrulater de 12x9 m. Sanctuarul cu coloane (38x32 m) este 
format din 60 de coloane, dispuse cîte 10 într-un rînd. 

Şi această aşezare aparţine perioadei cuprinse între secolele I î.e.n. 
— I e.n. — epoca Burebista-Decebal. 

Hunedoara. Cetatea oţelului are o istorie multiseculară, despre care 
vorbesc şi monumentele pe care voim să le prezentăm. 

Castelul Huniazilor, construcţie impozantă, cu turnuri şi turnuleţe, 
răsare din colţul dur al stîncii pe care a fost ridicată, înlocuind o forti¬ 
ficaţie din sec. XIV. Istoria cetăţii a fost strîns legată de cea a familiei 
Huniazilor. în 1409 această familie este menţionată pentru prima dată 
într-un document, cînd Sigismund de Luxemburg dona lui Voicu 
cetatea Hunedoarei, pentru servicii aduse coroanei maghiare. Iancu, 
fiul lui Voicu, va aduce serioase modificări cetăţii, ca şi văduva sa, 
Elisabeta. Cetatea a devenit reşedinţa familiei, dar în acelaşi timp a 
fost amenajată şi pentru necesităţi militare. Matei Corvin a moştenit 
castelul, care apoi a trecut în stăpînirea altor familii nobiliare, acestea 
aducînd şi ele completări construcţiei. 

în 1618, principele Gabriel Bethlen, noul stăpîn al castelului, a iniţiat 
ample lucrări, schimbînd aspectul original al clădirii. După el, castelul 
a fost proprietatea mai multor familii, iar începînd din sec. XVIII a 
devenit proprietate de stat şi mai apoi a fost declarat monument istoric. 
La sfîrşitul sec. XIX, apoi în 1907 şi 1917 s-au efectuat lucrări de restau¬ 
rare, dar fără rezultate pozitive; în 1956 au început lucrări bazate pe 
criterii ştiinţifice. 

Castelul a fost construit în trei etape: în sec. XIV, apoi în timpul lui 
Iancu de Hunedoara şi Elisabeta — soţia sa — şi în timpul lui Gabriel 
Bethlen. în mare parte, el a fost realizat în stil gotic; există însă şi 
elemente specifice Renaşterii şi stilului baroc. Intrarea se face prin 
poarta de sub turnul de pe latura de apus, după ce se trece peste un 
pod aruncat peste albia prăpăstioasă a rîului Zaliştei. Sub poartă se 
află camera de gardă, iar în dreapta, vatra de încălzire a gărzii şi închi¬ 
soarea. 

în curtea castelului, în partea dreaptă, se află sala cavalerilor, construită 
în stil gotic, in timpul lui Iancu de Hunedoara. Sala este despărţită 
în două, cu ajutorul unor coloane octogonale; pe una dintre coloane 
se află inscripţia în limba latină: « Această lucrare a făcut-o mîndrul 
şi măreţul Iancu de Hunedoara, guvernatorul regatului Ungariei, în 
anul domnului 1452 ». 

Deasupra acestei săli, la etaj, se găseşte sala dietei, unde se ajunge 
urcînd pe o scară în spirală, construită intr-un turn. Sala a fost con¬ 
struită tot de Iancu de Hunedoara, identică cu cea de jos, dar Gabriel 
Bethlen a împărţit-o în trei. Sala a fost restaurată în 1956. în continuarea 
acesteia se află turnul Capistrano, purtînd numele călugărului care 
deţinea rolul de inchizitor în timpul lui Iancu de Hunedoara, 
în aripa de miazăzi (Zolyom) îşi construise Iancu de Hunedoara locu¬ 
inţa. In timpul lui Bethlen, peste această aripă s-au ridicat încă 
două etaje. 

în stingă porţii de intrare se află aripa Matia, cu loggie şi picturi în 
stilul Renaşterii. Aici se află şi vestita scenă privind originea lui Iancu 
de Hunedoara. în partea de nord-vest a acestei aripi se află turnul de 
veghe (sau al buzduganelor), sala de tezaur şi două bastioane ale 
incintei. 

Deasupra porţii se află capela, realizată în stil gotic la începutul sec. 
XV. După minunatele sale realizări artistice şi arhitecturale, ea poate 
fi considerată cea mai importantă parte a castelului. în dreapta acesteia 
se află o fîntînă de 30 m, săpată în stîncă. 

Foarte valoroase sînt galeria şi turnul Neboisa, păstrate integral din 
ansamblul cetăţii construite de Iancu de Hunedoara. 

Biserica ortodoxă, aflată în vecinătatea castelului, a fost construită 
în sec. XV. în 1458, Matei Corvin acorda românilor un privilegiu de 
a-şi construi o nouă biserică. Şi acest edificiu a fost realizat în mai 
multe etape. Inscripţia precizează că zugrăvirea ei s-a făcut între anii 
1634 şi 1654, de către zugravii Stan şi Constantin. 

Calan. Biserica din Strei, aflată în satul cu acelaşi nume ce aparţine 
de oraşul Călan, a fost ridicată pe la sfîrşitul sec. XIII. Ctitorul, rămas 
anonim, a utilizat meşteri locali. Biserica încă mai păstrează pictura 
executată în sec. XIV, fiind unul dintre cele mai valoroase ansambluri 
de pictură medievală din România. 

Biserica din Streisingeorgiu (localitate componentă a oraşului Călan) 
are peste 700 de ani. Ea a suportat numeroase reparaţii, transformări 
şi adăugiri. Partea veche are înfăţişarea unei nave de formă dreptun¬ 
ghiulară, la care se adaugă altarul, mai scund şi mai îngust. în partea 
de apus a navei a fost construit un mic turn-clopotniţă. Ctitorii 
sînt necunoscuţi, în schimb se ştie că cei care au înfrumuseţat cu picturi 
acest lăcaş, în anul 1409, au fost jupîn Cîndreş şi Nistora, soţia sa. 

Haţeg. Sînt documente care atestă existenţa sa încă din sec. XII şi 
XIII. Localitatea era capitală de district. 

Biserica din comuna Sîntămăria-Orlea (lingă Haţeg) este ctitoria 
aceloraşi cnezi Cînde. Construcţia de plan pătrat prezintă trăsăturile 
fazei de trecere de la romanic la gotic (a doua jumătate a sec. XIII). 
La această construcţie se pot sesiza unele influenţe ale goticului burgund. 
în biserică s-a păstrat o valoroasă pictură murală (patru straturi din 
patru epoci diferite). 

Biserica din Densuş este o construcţie originală ca înfăţişare şi struc¬ 
tură arhitectonică. Ea a fost realizată din pietre aduse de la Ulpia 
Traiana Augusta Sarmizegetusa. Este o construcţie lipsită de omoge¬ 
nitate, datorită numeroaselor adăugiri ulterioare, fiind compusă dintr-un 
naos de formă pătrată, spre răsăritul căruia se află un altar cu absidă 
semicirculară. Partea inferioară a fost realizată din blocuri de piatră 
făţuită, peste care s-a aşezat zidăria din piatră brută. Acoperişul a fost 
realizat prin dispunerea în trepte a lespezilor de piatră. Mai apoi, în 
partea de sud a altarului, s-au adăugat o încăpere (vestmîntărie), un 
paraclis, azi ruinat, iar pe latura de vest o tindă, 
în 1961 —1963 biserica a fost restaurată. Cercetările au dovedit că 
pereţii naosului şi altarului, în partea inferioară, sînt mai vechi de sec. 

XIII, cînd biserica fiind, probabil, în ruină a fost reamenajată. 

încă nu se poate răspunde cine au fost ctitorii lăcaşului. în orice caz, 
începînd din sec. XIV, documentele vorbesc despre influenţii cnezi 
din Densuş. La începutul sec. XV, Costea, Nicolae şi Dionisie, cnezii 
din Densuş, se fac remarcaţi, fiind răsplătiţi de către Iancu de Hune¬ 
doara pentru serviciile lor. Din iniţiativa lor a executat, în 1443, 
zugravul Ştefan decorul pictat al bisericii. Este foarte surprinzătoare 
asemănarea acestei picturi cu cea de la Biserica Sf. Nicolae din Curtea 
de Argeş, ceea ce presupune, că dacă Ştefan nu era chiar un repre¬ 
zentant al şcolii muntene, cel puţin avea serioase legături cu ea. 
în 1789, popa Simion din Piteşti a pictat tîmpla, apoi, în 1847 şi 1889 — 
1890 s-au făcut noi reparaţii. 

Biserica din Peşteana, construită în sec. XIV, este compusă dintr-o 
navă cu turn-clopotniţă, altar dreptunghiular şi o absidă semicircu¬ 
lară. A fost degradată printr-o restaurare neglijentă în anii 1924 — 1926. 
Păstrează fragmente de pictură murală din sec. XV. 

Comuna Rîu de Mori. Aici cnezii Cînde, cunoscuţi oşteni ai lui Iancu 
de Hunedoara, au ridicat cîteva construcţii ale căror urme se văd şi azi. 

Cetatea Colţ controla drumul de acces spre inima Retezatului şi a 
fost construită de aceiaşi cnezi Cînde din Rîu de Mori ca cetate de 
refugiu. Aceasta avea un plan triunghiular, dinspre nord, est şi sud 
fiind apărată de ziduri puternice. Iniţial, se compunea dintr-o incintă 
cu ziduri de 8 m şi un donjon de 12 m, cu trei niveluri. Cetatea a fost 
construită în a doua jumătate a sec. XIV. în sec. XVI —XVII a fost 
amplificată. 

Biserica cetăţii Coţ se află în apropiere, avînd şi ea aspect de fortă¬ 
reaţă. Se compune dintr-o navă şi un mic altar deasupra căruia se 
înalţă un puternic turn fortificat. Biserica a fost construită în sec. XV. 
S-au păstrat urme de pictură din sec. XV; ansamblul se află azi în ruină. 

Cetatea Mălăieşti (comuna Sălaşu de Sus) a fost construită in sec. 

XIV, ca cetate de refugiu pentru cnezii din Sălaş. 

Pădurile Caiafele şi Moroiu, rezervaţii ornitologice 



Judeţul Ialomiţa 




Judeţul Ialomiţa, situat în sud-estul României, pe cursul inferior al 
Ialomiţei, cuprinde 2/3 din Cîmpia Bărăganului. Are o suprafaţă de 
6 211 km 2 şi o populaţie de peste 389 294 de locuitori, ceea ce repre¬ 
zintă 2,6% din teritoriu şi 1,9% din populaţia totală; densitatea de 
62,7 loc./km 2 este sub media pe ţară. Reşedinţa judeţului este oraşul 
Slobozia. 

Relieful, predominant de cîmpie, corespunde Bărăganului sudic şi 
jumătăţii Bărăganului central la care se adaugă relieful de luncă şi de 
baltă, corespunzător văii Ialomiţei, Dunării şi Bălţii Borcea. Mono¬ 
tonia reliefului este întreruptă de apariţia dunelor (pe stingă văii Ialo¬ 
miţa), crovutilor, a frunţilor de terasă şi a numeroaselor iazuri ce 
introduc o notă de varietate în peisajul geografic. 

Clima, continentală, prezintă nuanţe excesive în partea de nord şi vest 
şi caractere mai moderate în zona de baltă. Pe teritoriul judeţului au 
fost înregistrate temperatura maximă absolută de 41° şi minimă abso¬ 
lută de —30°. Precipitaţiile înregistrează valori cuprinse între 400 
şi 500 mm anual. 

Reţeaua hidrografică este reprezentată de Dunăre cu braţul Borcea, 
Ialomiţa şi de o serie de lacuri, legate în exclusivitate de cursurile de 
apă, printre care mai importante sînt Amara, cu proprietăţi terapeutice 
datorite mineralizării apelor sale, Fundata, Mostiştea, Strachina, Vlad 
Ţepeş, Gălăţui cu Potcoava, Sărăţuica etc. 

Dintre resursele naturale ale solului şi subsolului se evidenţiază zăcă¬ 
mintele de hidrocarburi, puse în evidenţă de cercetările geologice mai 
recente, nisipurile şi pietrişurile de care dispun terasele Dunării şi 
Ialomiţei. 

Economia judeţului se bazează, în principal, pe o agricultură intensivă 
şi multilaterală, favorizată de întinsele suprafeţe cu soluri foarte fertile 
şi pe o industrie în continuă dezvoltare, legată de valorificarea produ¬ 
selor agricole. Principalele ramuri ale industriei judeţului se concen¬ 
trează în centrele Călăraşi, Slobozia, Ţăndărei, Ciulniţa, Feteşti. Astfel, 
în municipiul Călăraşi, cu funcţie predominant industrială, sînt concen¬ 
trate o serie de întreprinderi importante, între care un combinat de 
celuloză şi hîrtie, care utilizează ca materie primă paiele de cereale, 
o întreprindere de prefabricate din beton, o fabrică de confecţii şi 
întreprinderi ale industriei alimentare. Activitatea industrială a reşe¬ 
dinţei judeţului, oraşul Slobozia, care se conturează în perspectivă 
ca un puternic centru industrial, este legată de o serie de întreprinderi 
moderne ca: Filatura de bumbac, Fabrica de ulei. Fabrica de produse 
lactate. Fabrica de cărămizi şi Combinatul de îngrăşăminte chimice 
azotoase; de asemenea, industria morăritului. La Ţăndărei este 
dezvoltată industria materialelor de construcţie (Fabrică de cărămizi), 
la Feteşti industria alimentară, la Lehliu industria confecţiilor şi trico¬ 
tajelor. 

Agricultura, ramură de bază a economiei judeţului, dispune de o 
suprafaţă de 528 596 ha de teren agricol, adică peste 4/5 din suprafaţa 
lui totală, din care aproape 90% sînt terenuri arabile. Totodată, au 
fost create mari sisteme de irigaţii, cum sînt cele de la Gălăţui-Călăraşi 
(83 000 ha), Pietroiu-Ştefan cel Mare (54 000 ha) şi Jegălia (18 900 ha). 
Culturile de bază sînt cerealele (grîu, porumb) şi plantele tehnice 
(floarea-soarelui, sfecla de zahăr, ricin). în producţia cerealelor şi a 
florii-soarelui, judeţul Ialomiţa deţine ponderi ridicate pe ţară. Luncile 
Dunării şi Ialomiţei au favorizat cultura legumelor, judeţul ocupînd, 
şi din acest punct de vedere, unul dintre primele locuri pe ţară, în privinţa 
suprafeţelor cultivate şi a producţiei. Bine dezvoltată, cu caracter 
intensiv, este creşterea animalelor, îndeosebi a porcinelor şi ovinelor. 
Acest fapt a determinat construirea unor obiective agrozootehnice de 
mare importanţă, cum sînt complexele pentru creşterea şi îngrăşarea 
industrială a porcilor de la Feteşti şi Modelu, Fabrica de nutreţuri 
combinate de la Feteşti ş.a. 

Pe teritoriul judeţului Ialomiţa se găsesc patru oraşe — Călăraşi 
(49 687 loc.), Slobozia (20 000 ioc.). Feteşti (25 000 loc.), Ţăndărei 
(8 343 Ioc.) — cu nouă localităţi componente, dintre care un municipiu 
(Călăraşi), 55 de comune cu 158 de sate. 

Acest judeţ, cu un relief de cîmpie, oferă peisaje geografice şi obiective 
turistice legate, în special, de salba de lacuri şi limanuri fluviatile, de 
unele petice de păduri, de obiective industriale, muzee, construcţii 
monumentale, cum ar fi cele două poduri de peste Dunăre, Saligny şi 
Giurgeni-Vadu Oii ş.a. 

Un interes turistic deosebit prezintă staţiunea balneoclimaterică Amara , 
dezvoltată pe malul lacului cu acelaşi nume. Lacul Amara, lung 
de aproape 4 km şi cu o lăţime ce variază între 200 şi 800 m, este un 
liman al Ialomiţei. Avînd un climat de stepă şi dispunînd de nămol 
sapropelic, staţiunea este indicată pentru tratamentul afecţiunilor reuma¬ 
tice, ginecologice şi ale sistemului nervos periferic. 

Acestora li se adaugă lacurile din Bărăgan (Fundata, Strachina, Mostiştea) 
de un pitoresc aparte, ca şi întreaga zonă a luncilor Dunării şi Ialomiţei. 
Zonele naturale nu sînt încă valorificate turistic în suficientă măsură, 
deşi judeţul dispune de importante drumuri rutiere şi căi ferate care 
să le facă accesibile. în acest sens, valea Ialomiţei se bucură de prezenţa 
şoselei modernizate Bucureşti—Constanţa (punctul Giurgeni — Vadu 
Oii), iar de-a lungul Dunării trece o şosea, modernizată, care 
poate satisface un turism mai intens în aceste locuri deosebit de 
pitoreşti. « 

SLOBOZIA — oraşul reşedinţă al judeţului — este o aşezare stră¬ 
veche. Descoperirile arheologice de la Slobozia-Bora, aparţinînd 
culturii Boian, atestă existenţa aici a unei aşezări neolitice. 
Documentar, Slobozia este menţionată în sec. XVII, fiind un însemnat 
loc de tîrg. 

în oraş poate fi vizitată Biserica Sf. Voievozi a fostei mănăstiri, ctito¬ 
rită de postelnicul Enache Caragea. Biserica a fost reclădită de Matei 
Basarab (1634) şi refăcută complet în 1842. 

în anul 1971, la Slobozia s-a înfiinţat un muzeu etnografic, care, în 
final, va prezenta arta populară şi etnografia Bărăganului, 
în satul Ograda, din judeţul Ialomiţa, s-a născut marele dirijor şi compo¬ 
zitor Ionel Perlea. 

Municipiul Călăraşi este cel mai mare şi mai important centru economic 
al judeţului, cu aproape 49 700 de locuitori. Pe vremea lui Mihai 
Viteazul aici exista un sat, numit Lichireşti. Numele actual a fost luat 
în timpul domniei lui Constantin Brîncoveanu, care aşezase acolo 
călăraşi ştafetari. Aşezarea era situată la capătul drumului care, pornind 
de la munte (Cîmpulung, Tîrgovişte), cobora la Gherghiţa şi de aici 
spre S-E, prin Cîmpia Bărăganului, pînă la Dunăre, cale cunoscută 
în documentele sec. XVI şi sub numele de « drumul Dîrstorului». 
în localitate poate fi vizitat Muzeul de istorie «Ialomiţa» (Str. 
Progresului), care a luat fiinţă în anul 1951. în sălile sale sînt prezentate 
peste 7 500 de piese arheologice. Amintim figurinele antropomorfe 
de tip Hamangia, vasele mari de provizii aparţinînd culturilor Gumel- 
niţa şi Cîrlogeni, un tezaur monetar roman descoperit la Jegălia, 
numeroase alte vestigii ale civilizaţiilor getice, romane şi bizantine. 
Bine reprezentată este şi epoca migraţiunilor. Una dintre săli a fost 
consacrată istoricului aşezării portuare Călăraşi, alte două prezintă 
lucrări ale pictorilor ialomiţeni, Tacite Papatriandafil, C. Mihalcea şi alţii. 

Casa memorială « Gh. M. Vasilescu » (Str. Bucureşti nr. 239) a fost 
organizată în 1968 şi prezintă obiecte personale, documente şi foto¬ 
grafii privind istoria mişcării muncitoreşti, activitatea revoluţionară a 
lui Gh. M. Vasilescu (1891 — 1929), publicist militant, participant la 
Congresul I al P.C.R., care s-a născut în acest oraş. 






Importante Monumente Istorice 

1. Ruinele oraşului medieval 

2. Biserica Sf. Nicolae 

3. Biserica mănăstirii Galata 

4. Biserica Trei Ierarhi 

5. Mănăstirea Golia 

6. Biserica Sf. Sava 

7. Mitropolia Moldovei 

8. Universitatea din Iaşi 

9. Teatrul Naţional 

10. Palatul Culturii 

Importante Obiective Turistice 

Dealul Repedea, rezervaţie paleontologică, laşi 

Flnaţele de la Valea lui David, rezervaţie botanică, Leţcani 

Pădurea Dealul Mare, rezervaţie de tisă, Hîrlău 

Pădurea Uricani, rezervaţie forestieră 

Pădurile Blrnova şi Poieni, locuri dc agrement 

Strunga, staţiune balneoclimaterică de interes local 



Judeţul Iaşi 


Judeţul Iaşi este aşezat în partea de nord-est a României şi ocupă 
partea centrală a Podişului Moldovenesc. Are o suprafaţă de 5 469 km 2 
şi o populaţie de peste 699 800 de locuitori, ceea ce reprezintă 2,3% 
din teritoriu şi 3,4% din populaţia României. Reşedinţa judeţului este 
municipiul Iaşi, unul dintre marile oraşe ale României. 

Relieful este format din trei subunităţi geomorfologice ale Podişului 
Moldovenesc: Cîmpia Moldovei, Podişul Central Moldovenesc şi 
Podişul Sucevei. în nord-est se desfăşoară partea sudică a Cîmpiei 
Moldovei (Depresiunea Jijia — Bahlui), care ocupă aproape jumătate 
din teritoriul judeţului, formată dintr-o succesiune de coline joase 
(150 — 180 m), cu văi largi şi inundabile. Aceasta este mărginită în 
partea de sud de Podişul Central Moldovenesc, puternic denivelat 
faţă de Cîmpia Moldovei prin cunoscuta Coastă a Iaşilor (391 m). în 
partea de vest se desfăşoară Podişul Sucevei (ocupă 1/4 din teritoriu) 
cu înălţimi ce depăşesc 580 m în Dealul Mare al Hîrlăului, cu şeaua 
Strunga — Ruginoasa. 

Clima are un caracter continental accentuat, datorită influenţei maselor 
de aer estice, cu veri călduroase (Iaşi 40°) şi precipitaţii anuale ce 
variază între 500 şi 600 mm anual. 

Cuprins între văile Prut şi Moldova, judeţul Iaşi are o reţea hidro¬ 
grafică bogată, reprezentată de rîurile Prut (cu afluenţii săi Jijia şi 
Bahlui) şi Şiret, iar în sud de cursurile superioare ale afluenţilor Bîrla- 
dului. Rîurile moldoveneşti au un regim de scurgere variabil, cu viituri 
mari de primăvară şi toamnă, cu debite mai mici vara, ceea ce pune 
foarte acut problema irigaţiilor şi a alimentaţiei cu apă a aşezărilor 
omeneşti. 

Resursele naturale sînt reprezentate de unele roci folosite ca materiale 
de construcţie (calcare, gresii, argile, marne, nisipuri, luturi loessoide), 
precum şi de izvoare cu ape minerale sulfuroase şi cu proprietăţi radio¬ 
active (Strunga, Breazu, Nicolina-Iaşi), de masive păduri de foioase în 
dealurile mai înalte şi de terenuri arabile alcătuite din cernoziomuri 
levigate. 

Economia judeţului Iaşi se caracterizează, printr-o agricultură complexă 
şi o industrie care a cunoscut un intens proces de dezvoltare în ulti¬ 
mele decenii. Industria este concentrată în special in oraşul Iaşi, unde 
au fost construite mari capacităţi industriale ca: Uzina metalurgică, 
Uzina de prelucrare a maselor plastice, Uzina de fibre sintetice, Fabrica 
de antibiotice, Combinatul de morărit şi panificaţie şi alte întreprinderi 
ale industriei alimentare, siderurgice, textile, lemnului etc. La acestea 
se adaugă Uzina mecanică din Paşcani, precum şi alte întreprinderi 
ale industriei alimentare, locale şi meşteşugăreşti din Tîrgu Frumos, 
Podul Iloaiei, Ciurea. 

Agricultura, principala ramură a economiei judeţului, dispune de o 
suprafaţă cultivabilă de peste 407 400 ha, aproximativ 80% din supra¬ 
faţa judeţului, din care arabilul reprezintă peste 277 000 ha. Jumătate 
din suprafaţa arabilă este cultivată cu: cereale (griu, porumb), plante 
tehnice (floarea-soarelui, sfeclă de zahăr), cartofi şi legume. în cadrul 
judeţului sînt bine dezvoltate pomicultura şi viticultura, fiind renumită 
podgoria Cotnari pentru calitatea vinurilor sale, atestate de altfel şi 
de numărul mare de medalii obţinute, podgoriile Hîrlău, Bucium, 
Tomeşti ş.a. 

Sectorul zootehnic deţine o pondere ridicată în economia agricolă a 
judeţului, creşterea bovinelor, porcinelor şi ovinelor ocupînd un prim 
loc. Pentru dezvoltarea zootehniei s-au construit complexe de creştere 
şi îngrăşare industrială a animalelor şi păsărilor, printre care: Com¬ 
plexul de îngrăşare a porcilor — Tomeşti, Complexul pentru creş¬ 
terea păsărilor — Uricani, Complexul pentru îngrăşarea mieilor la 
Movileni şi altele. 

De asemenea, o pondere însemnată o are şi apicultura. 

Judeţul laşi este o arie de veche şi de intensă populare a României, 
cu o densitate a populaţiei de 128 loc./km 2 , cu mult peste media atinsă 
pe întreaga ţară. în limitele judeţului se află patru oraşe, cu cinci 
comune suburbane (dintre care un municipiu — laşi) şi 85 de comune 
cu 420 de sate. Cel mai mare oraş şi centru social-economic al jude¬ 
ţului, important centru cultural al ţării, este municipiul Iaşi, cu peste 
215 701 de locuitori. Celelalte oraşe mici ca număr de locuitori — 
Paşcani — 20 280 de locuitori (important nod de cale ferată), Tirgu 
Frumos, Hirlău sînt centre de reparaţii ale materialului rulant (Paşcani) 
şi ale industriei locale de importanţă judeţeană. 

Oraşul Iaşi concentrează, pe lingă numeroasele sale monumente isto¬ 
rice, de artă şi cultură, numeroase obiective turistice, printre care hanu¬ 
rile « Bolta Rece » şi « Ancuţei», (pe şoseaua Săbăoani-Cristeşti, la 
limita cu jud. Neamţ) reconstruite în vechiul stil şi grădina Copou 
cu teiul lui Eminescu. în apropiere se află pădurile Bîrnova şi Poieni, 
care adăpostesc un valoros fond cinegetic. 

în afara oraşelor, pe teritoriul judeţului se găsesc numeroase localităţi 
care atrag vizitatori pentru monumentele pe care le găzduiesc, cum 
sînt: Ruginoasa, unde se află ruinele palatului domnitorului Alexandru 
Ioan Cuza, Mirceşti unde s-a născut Vasile Alecsandri şi se află Muzeul 
memorial al poetului, Cotnari pentru ruinele Palatului Domnesc şi a 
fostelor pivniţe domneşti ale lui Ştefan cel Mare. 

Multiplelor monumente istorice şi arhitectonice li se adaugă rezervaţiile 
naturale Dealul Repedea şi Valea lui David. 

Punctul fosilifer de la Dealul Repedea, declarat monument al naturii, 
cunoscut încă din secolul trecut prin cercetările lui Grigore Cobăl- 
cescu, prezintă importanţă pentru fauna bogată, întîlnită în calcar, ce 
caracterizează foarte bine orizontul mijlociu al sarmaţianului din plat¬ 
forma moldovenească. 

Rezervaţia de finaţe de pe Valea lui David, la 12 km nord-vest de Iaşi, 
în cîmpia deluroasă a Jijiei inferioare, are o pajişte multiseculară, cu o 
floră extrem de bogată şi interesantă ce se întinde pe aproape 80 ha, 
pe coasta vestică a dealului « La Coşări ». Are numeroase alunecări 
vechi de teren, care au creat un microrelief variat, pe care cresc plante 
foarte diferite din punct de vedere fitogeografic, unele chiar rarităţi 
floristice pentru România. 

Turiştii care vizitează aceste meleaguri găsesc locuri de cazare în hote¬ 
lurile din Iaşi, în motelul şi campingul de la Bucium-Iaşi, în staţiunea 
Strunga şi la campingurile de la Poieni şi Ciric. 

Judeţul Iaşi este uşor accesibil, fiind legat de restul ţării printr-o reţea 
rutieră şi feroviară dezvoltată. Nodul de transport cel mai important 
al judeţului şi unul dintre marile puncte rutiere şi feroviare ale ţării 
este oraşul Iaşi, care în acelaşi timp este situat şi pe artera internaţională 
România — U.R.S.S. Cele mai importante căi ferate sînt cele care 
unesc laşul de Vaslui-Bîrlad şi de Paşcani. O ramificaţie — de la Podul 
lloaiei — face legătura cu Hîrlău. O altă linie, cu trafic mai puţin 
intens decît primele două, este cea care leagă laşul de Dorohoi (se 
desprinde din calea ferată Iaşi —Paşcani la Leţcani). Acestor căi de 
comunicaţie li se adaugă şoselele modernizate Iaşi — Vaslui şi Tirgu 
Frumos — Săbăoani. Traficul cel mai intens rutier se face pe traseele 
Iaşi — Vaslui, care leagă centrul Moldovei de sudul ţării şi Iaşi — Paş¬ 
cani cu ramificaţia Tîrgu Frumos — Săbăoani, care leagă centrul Mol¬ 
dovei cu zona muntoasă şi cu valea Şiretului. 

Numeroase monumente istorice şi de artă sînt concentrate, in primul 
rînd, în oraşul IAŞI. Cu circa 200 000 de ani în urmă, pe aceste 
locuri au trăit oamenii paleoliticului, iar mai apoi teritoriul şi împreju¬ 
rimile oraşului au fost cuprinse în aria culturii neolitice Cucuteni. 
Au fost identificate numeroase aşezări din sec. VII—XIV, dovedind 
o continuă locuire a acestor păminturi. 




Biserica Sf. Nicolae (Domnească) din Iaşi 

Invazia tătărască din 1241 a pîrjolit şi aşezarea de pe malul Bahluiului, 
care şi-a reluat activitatea abia către sfîrşitul sec. XIII. în perioada de 
sfirşit a sec. XIV, Iaşii erau menţionaţi în documente ca tîrg. Un docu¬ 
ment din timpul lui Alexandru cel Bun prezenta astfel rosturile oraşului: 
însemnat loc de trecere spre nordul Europei, punct vamal pe drumul 
spre Suceava, fiind destul de înaintat procesul de transformare al 
tîrgului în oraş. în orice caz, pe la mijlocul sec. XVI, mai precis în 
timpul domniei lui Alexandru Lăpuşneanu, Iaşii au devenit capitala 
Moldovei, pentru o perioadă de trei secole. Şi asupra oraşului s-au 
abătut grijile şi poverile ţării; a cunoscut tumultul lui Ioan Vodă 
Viteazul (1572 — 1574), învolburările legendarului Ioan Potcoavă, 
scînteia de-o clipă din vara anului 1600, cînd Mihai Viteazul s-a pro¬ 
clamat domn al Ţării Româneşti, Ardealului şi Moldovei, a cunoscut 
domnia fastuoasă a lui Vasile Lupu etc... S-au mai abătut şi neno¬ 
rociri peste el: tătarii, turcii, polonii — pe rînd l-au atacat, prădat sau 
incendiat. 

încă de timpuriu, dar mai ales după ce a devenit capitala Moldovei, 
Iaşii au fost un mare centru de cultură. Cărturari de mare valoare — 
Dimitrie Cantemir, Nicolae Milescu, Grigore Ureche, Miron Costin, 
Nicolae Costin, Ion Neculce — sînt numai cîţiva dintre cei care au 
pus piatra de temelie culturii noastre naţionale. în 1641, la Iaşi func¬ 
ţiona Şcoala Vasiliană, prima în istoria oraşului, iar acelaşi Vasile 
Lupu aşezase în localul de la Trei Ierarhi o tiparniţă de sub teascurile 
căreia au ieşit multe cărţi în limba română. 

Sfîrşitul sec. XVIII şi începutul sec. XIX aduceau o accentuare a 
luptei pentru libertate naţională şi dreptate socială. Iaşii devin unul 
dintre principalele centre în care tînăra burghezie desfăşoară o amplă 
activitate pentru cucerirea puterii politice şi realizarea statului unitar. 
Anul 1848 a ridicat la luptă mase de tîrgoveţi, meseriaşi şi ţărani, 
răspunzînd apelurilor lansate de tinerii revoluţionari Al. I. Cuza, 
V. Alecsandri, M. Kogălniceanu etc. Un deceniu mai tîrziu, la Iaşi 
se făcea primul pas hotărît spre realizarea Unirii: la 5 ianuarie 
1859, Adunarea Electivă l-a ales domn al ţării pe Alexandru Ioan 
Cuza. 

în ultimele decenii ale sec. XIX, in România se desfăşoară o intensă 
campanie de răspîndire a ideilor marxiste. Iaşii au un rol de frunte, 
în 1875 s-a creat aici primul cerc socialist, iar în 1881 a început să 
apară revista «Contemporanul», cu mari merite în propagarea marxismu¬ 
lui. Tot la Iaşi, începînd din 1884, a apărut publicaţia « Revista 
socială » care-şi propunea ca scop luminarea maselor prin popularizarea 
concepţiei materialiste despre viaţă şi societate. Cind în martie 1893 
se deschideau lucrările primului Congres al P.S.D.M.R.-ului, munci¬ 
torii ieşeni au fost prezenţi cu o numeroasă delegaţie. 

Cu prilejul acelui furtunos 1907, muncitorimea din Iaşi a fost alături 
de ţăranii răsculaţi, fapt care a atras asupra ei măsuri represive din 
partea autorităţilor. 

în anii primului război mondial, pe teritoriul Moldovei, şi-n special 
la Iaşi, s-au desfăşurat numeroase acţiuni revoluţionare (amintim demon¬ 
straţia de la 1 Mai 1917, cînd alături de muncitorii români au participat 
şi ostaşi ruşi aflaţi pe frontul din Moldova). 

Cu entuziasm a răspuns proletariatul din Iaşi chemării la grevă generală, 
in octombrie 1920. în lupta pentru crearea partidului revoluţionar. 
Iaşii ocupă un loc aparte: în martie 1921 aici s-a ţinut o conferinţă 
a grupurilor comuniste, pas important spre crearea partidului. Un alt 
moment de seamă în viaţa oraşului îl constituie aprigele bătălii de 
clasă din anii 1932 — 1933. Au urmat apoi ani ai luptei hotărîte împo¬ 
triva pericolului fascist, apoi împotriva dictaturii antonesciene, pentru 
eliberarea patriei dc sub jugul fascist. 

Azi oraşul trăieşte din plin marile victorii ale socialismului; Iaşii au 
devenit un mare centru cultural şi economic al ţării, un oraş cu largi 
perspective de dezvoltare. 

* 

Ruinele oraşului medieval. Numai pătrunzînd sub băncile Teatrului 
de vară (Str. Palat, nr. 1) vom putea privi cele mai vechi ruine ale 
oraşului medieval. Cu prilejul lucrărilor pentru edificarea teatrului au 
fost dezvelite urmele vechii curţi domneşti, existentă încă de pe vremea 
lui Alexandru cel Bun. într-un muzeu subteran, pe circa 2 000 rrr, 
se pot vedea resturile unui vechi bastion şi ale zidurilor de apărare din 
sec. XVI şi XVII. Ele au dovedit că Palatul Culturii are temeliile aşezate 
pe vechi zidiri feudale. 

Biserica Sf. Nicolae sau Domnească cum i se mai spune, deoarece 
a fost biserica vechii curţi, se află în imediata apropiere (Str. Anastasie 
Panu). Biserica a fost construită de Ştefan cel Mare în anul 1491 şi, 
deşi este modestă ca proporţii, are ceva din eleganţa ctitoriilor marelui 
voievod; ceea ce se poate vedea azi este rezultatul mai multor refaceri, 
în timpul cărora monumentul a pierdut din caracterul său original. 

Biserica mănăstirea Galata, « mama bisericilor moldoveneşti » cum 
i se mai spune, este ctitoria lui Petru Şchiopul şi a fost construită în 
anul 1583. Ca plan şi înfăţişare exterioară, ea a păstrat elementele tradi¬ 
ţionale ale arhitecturii moldoveneşti. Brîul median, influenţă din Ţara 
Românească, împarte faţadele în două registre inegale: primul este 
decorat cu o bandă de firide înalte, căruia îi corespund alte două benzi, 
mai scunde, în registrul superior. 

Biserica Trei Ierarhi (Str. Ştefan cel Mare) — « unul din cele mai 
interesante şi curioase edificii religioase din Europa » — cum o prezenta 
arhitectul francez Lecomte de Nouy — este o adevărată podoabă a 
oraşului. Fastuosul monument exprimă dorinţa ctitorului — Vasile 
Lupu (1634 — 1653) — de a înălţa o ctitorie neegalată ca frumuseţe. 
Şi pentru aceasta a făcut tot ce i-a stat în putinţă; a cheltuit bani mulţi 
şi a tocmit meşterii cei mai pricepuţi. Zidirea a început, după cum se 
presupune, prin anul 1635 şi avea să se termine în anul 1639. De-a 
lungul anilor, complexul de clădiri ce formau odată mănăstirea Trei 
Ierarhi a avut de suferit multe avarii şi stricăciuni. In 1650, năvălirea 
tătarilor a provocat incendierea oraşului şi o dată cu el şi a mănăstirii, 
care a fost restaurată de ctitorul ei. în anii 1686 — 1687, oştirea regelui 
polon Ioan Sobieschi a incendiat biserica şi chiliile mănăstirii, iar în 
anii 1711, 1781, 1795, 1802 şi 1827, edificiul a suferit noi stricăciuni. 
Mănăstirea, fiind închinată la Athos, a fost lăsată multă vreme în pără¬ 
sire, abia după secularizarea averilor mănăstireşti s-au luat măsuri 
grabnice de menţinere a monumentului. 

Din vechiul complex mănăstiresc s-au mai păstrat doar biserica şi sala 
gotică. La acestea se adăugau odinioară: turnul de la intrare, zidurile 
de incintă şi o sumedenie de clădiri anexe. 

Biserica, cea mai importantă piesă a întregului ansamblu, a fost reali¬ 
zată după planul tradiţional moldovenesc, fiind o prelucrare a tipului 
de la Galata. Intrarea în pridvor se face prin două uşi, încadrate în 
chenare dreptunghiulare frumos decorate. Pridvorul are două calote 
sferice, care se înalţă pe arce în consolă şi este luminat de trei ferestre 
mari. Pe pereţii laterali ai pronaosului au fost orînduite cîte două 
nişe, în care au fost înmormîntaţi Ioan şi Ştefăniţă — fiii lui Vasile 
Lupu, Tudosca — prima sa soţie şi însuşi voievodul. în nişa unde altă 
dată fusese depus corpul neînsufleţit al lui Vasile Lupu, astăzi se află 
osemintele domnitorului Dimitrie Cantemir, iar in cea alăturată, restu¬ 
rile pămînteşti ale primului domnitor al Principatelor Unite, Alexandru 
Ioan Cuza. 

Turlele sint circulare în interior şi poligonale în exterior, avînd fiecare 
cite patru ferestre dreptunghiulare foarte înguste. 

Zidurile bisericii au fost realizate din piatră cioplită. In exterior, pereţii 
sînt susţinuţi de şapte contraforturi. Un brîu torsadă elegant înconjură 
biserica cam la două treimi din înălţime. Faţadele sînt acoperite cu o 
mare bogăţie de elemente decorative: benzi orizontale, în care au fost 
săpate împletituri, zigzaguri etc. acoperă întreaga suprafaţă, dînd o 
mare frumuseţe edificiului. Deasupra brîului torsadă, între colonete 
subţiate, se află firidele, iar deasupra cornişei a fost sculptat un şir 
de arcuri în acoladă, sprijinite pe console. 

Cele două turle au cîte o bază pătrată şi una stelată, acoperite integral 
cu sculpturi în piatră. 

Din pictura iniţială nu s-au păstrat decît mici fragmente, suficiente însă 
pentru a ne permite să apreciem înalta ei calitate artistică. Mare valoare 
prezintă portretele ctitorilor: Vasile Lupu, Doamna Tudosca, Ioan 
şi Ruxandra, copiii lor. Pictura se remarcă printr-o largă gamă de culori, 
prin precizia şi eleganţa desenului. 

Chiar din primii săi ani de existenţă, mănăstirea Trei Ierarhi a devenit 
un important centru de cultură al Moldovei. în localul său a fost insta¬ 
lată o tipografie de sub teascurile căreia au ieşit cărţi în limba română: 
Cartea românească de învăţătură — 1643; Cele şapte taine ale bisericii - 
1644; « Răspuns la Catehismul calvinesc — 1645 şi mai ales ultima carte, 
celebra Pravilă a lui Vasile Lupu — 1646, care a avut o largă circulaţie. 
Tot în clădirile mănăstirii, Vasile Lupu a deschis o şcoală superioară, 
pentru care s-a construit, în 1641, un local special. în 1824, la îndemnul 
lui Gh. Asachi, avea să se deschidă o şcoală nouă la Trei Ierarhi, care 
în 1828 a fost completată cu un gimnaziu. Începînd din iunie 1835, 
cînd s-a inaugurat Academia Mihăileană, la Trei Ierarhi a rămas numai 
şcoala primară, care din anul 1851 a început să funcţioneze ca Şcoală 
preparandală — care pregătea pe viitorii învăţători. în 1863, director 
al acestei şcoli a fost numit Titu Maiorescu; în 1865, aici şi-a trecut 
examenul de absolvire Ion Creangă. Dintr-una din comisiile de examinare 
pe anul şcolar 1874 — 1875 a făcut parte, în calitate de revizor şcolar, 
marele nostru poet Mihai Eminescu. Şcoala a continuat să funcţio¬ 
neze la Trei Ierarhi pînă în anul 1891, cînd a fost mutată într-un 
alt local. 

Mănăstirea Golia (Str. Cuza-Vodă) îşi înalţă silueta masivă peste 
clădirile din jur, putînd fi văzută din mai toate punctele oraşului. Cea 
mai veche menţiune documentară a mănăstirii o avem din anul 1564. 
Primul ei ctitor, Ioan Golia, este atestat pe la 1546 ca stolnicel în timpul 
celei de-a doua domnii a lui Petru Rareş, iar în 1572 a fost ridicat la 
rangul de mare logofăt, de către Ioan Vodă Viteazul, dregătorie pe 
care o păstrează şi în timpul lui Petru Şchiopul (1574 — 1577), căci în 
această calitate, în 1575, făcea danii ctitoriei sale. Sînt menţionaţi în 
lista ctitorilor: Petru Şchiopul, Ieremia Movilă (care va fi făcut reparaţii 
capitale clădirii) şi Vasile Lupu, care a rezidit-o. 

Lucrările au început după ce, cu cîţiva ani mai înainte, se încheiaseră 
lucrările la Trei Ierarhi. Pe la 1653, biserica era aproape gata, acoperită 
şi zugrăvită, cu mare parte din mobilier deja instalat. Paul de Alep 
ne-a lăsat informaţia conform căreia domnitorul chemase la lucru 
meşteri din Polonia. 

Pisania precizează că mănăstirea a fost isprăvită în timpul domniei lui 
Ştefăniţă Lupu (1659 — 1661). 

în vremea lui Duca Vodă (a doua sa domnie dintre anii 1668 şi 1672) 
s-au construit cele patru turnuri circulare de la colţurile incintei. în 
timpul vizitei pe care Petru cel Mare a făcut-o la Iaşi, în 1711, printre 
alte locuri de închinare, a vizitat şi Golia, pentru care a avut cuvinte 
de laudă. Apoi, în anii domniei lui Constantin Mavrocordat (1733 — 

1735), mănăstirea a căzut pradă unui mare incendiu şi tocmai în timpul 
lucrărilor din 1738 care urmăreau îndepărtarea avariilor, un puternic 
cutremur a surpat bolţile mănăstirii. . . Reparaţiile de mari proporţii 
s-au încheiat in 1754, prin grija egumenului Gherasim. 

La începutul sec. XIX este amintită existenţa ospiciului care funcţiona 
in incinta mănăstirii. în 1822 o parte din clădirile incintei au căzut 
pradă unui nou incendiu. După 1863 mănăstirea a intrat intr-o perioadă 
grea. într-o clădire a sa a locuit Creangă, între anii 1866 şi 1872, cînd 
era diacon al bisericii. 

în 1900, biserica a fost închisă, rămînînd astfel pînă în anul 1947, cind 
s-au încheiat lucrările începute în 1943. în anul 1911, în clădirile mănăs¬ 
tirii au fost instalate Arhivele statului din Iaşi. Începînd din 1940 s-au 
strins materialele documentare pentru deschiderea unui muzeu 
« Creangă », inaugurat abia în 1955 în două încăperi de pe latura de est 
a incintei. 

Turnul Goliei a fost construit din piatră, avînd o înălţime de circa 
30 m. El are un plan pătrat cu latura de 5,50 m; pe fiecare colţ este 
sprijinit de contraforturi oblice. Are un parter şi două caturi boltite, 
o încăpere a clopotelor, o galerie superioară şi terase. Turnul intrării 
are o înălţime de 5 m şi este construit tot din piatră. Zidul de incintă 
are o grosime variind între 1,20 şi 1,50 m. Cele patru turnuri circulare 
aşezate în 1668 în colţurile incintei cuprind fiecare cîte un parter şi 
două caturi. 

Biserica are dimensiuni impresionante (39 x 13 m şi înălpmea de 30 m), 
fiind o construcţie masivă cu faţade decorate în stilul Renaşterii tîrzii, 
ceea ce îi dă o notă aparte în arhitectura moldoveană a sec. XVII. Bise¬ 
rica are patru turle de înălţimi diferite, iar pridvorul are două intrări, 
fiind separat de restul interiorului printr-un perete masiv, în centrul 
căruia a fost practicată o uşă. Pronaosul — încăpere de plan pătrat — 
are bolta realizată prin suprapuneri succesive de arcuri alăturate, sistem 
de boltire (influenţă rusească) folosit atît la naos, cit şi la altar. 

După o mică încăpere, (gropniţa) se trece în naosul bisericii, care are 
două abside laterale, adîncite în grosimea zidului. Altarul este acoperit 
cu o turlă; în grosimea zidurilor s-au scobit proscomidia şi diaconicul. 
Cea mai mare parte a picturii actuale este de dată recentă (sec. XIX — 
XX), dar s-au păstrat şi mici fragmente din fresca originală. 

Muzeul memorial «Ion Creangă » a fost organizat în singura clădire 
mai veche din incintă, ridicată probabil, în anul 1738 şi prezintă docu¬ 
mente, fotografii, cărţi etc. privind activitatea scriitorului. în Iaşi mai 
pot fi vizitate următoarele monumente de arhitectură religioasă: Biserica 
Sf. Sava clădită în sec. XVII este o construcţie de plan dreptunghiular, 
cu o absidă semicirculară. Biserica are două cupole mari ridicate pe 
tamburi cilindrici scunzi — lucru nemaiîntilnit la monumentele din 
sec. XVII. La intrare se află un turn-clopotniţă masiv. Biserica Zla- 
taust este ctitoria lui Duca-Vodă din 1683, iar imensul edificiu al 
Mitropoliei Moldovei are pictura executată de Gh. Tattarescu. 

Universitatea din Iaşi a fost înfiinţată în 1860 de către Alexandru 
Ioan Cuza. Piatra fundamentală a clădirii de azi a fost pusă în 1893, 
şi o parte — aripa din dreapta — s-a inaugurat în 1897. Edificiul a 
fost terminat în anii regimului nostru. Centrul universitar ieşean a dat 
ţării numeroşi savanţi şi oameni de cultură: Grigore Cobălcescu, 
Petru Poni, Ioan Cantacuzino, Constantini. Parhon, Dimitrie Pompeiu, 
Alexandru Myller etc. 

Teatrul naţional (Str. 9 Mai) este o clădire elegantă, inaugurată în 
1896, printre cele mai frumoase din ţară. De acest teatru se leagă numele 
unor mari personalităţi ale culturii noastre: M. Kogălniceanu, V. Alec- 
sandri, Gh. Asachi, Costache Negruzzi, AI. Russo, Matei Millo, Aristizza 
Romanescu, M. Sadoveanu etc. 

Palatul Culturii a fost construit între anii 1905 şi 1907, chiar în inima 
vechiului centru al oraşului medieval. Este o clădire monumentală 
în stil neogotic. Actualmente, edificiul adăposteşte mai multe muzee: 

Muzeul de istorie a Moldovei, prezentînd un mare număr de exponate 
privind istoria întregii Moldove; 

Muzeul etnografic al Moldovei, prezentînd colecţii de unelte, in¬ 
stalaţii tehnice populare, costume şi altele; 

Muzeul politehnic, ilustrînd evoluţia diferitelor ramuri tehnice; 
Muzeul de arte plastice, în sălile căruia sînt expuse opere aparţinînd 
pictorilor români: N. Grigorescu, Th. Aman, Şt. Luchian, N. Tonitza, 
Steriadi, C. Ressu, Octav Băflcilâ, Corneliu Baba, ca şi ale sculptorilor 
Storck, Georgescu, Jalea etc. în galeriile de artă universală sînt prezenţi: 
Veronese, Murillo, Caravaggio, Van Dyck, Salvator Roşa şi alţii. 
Frumoase şi instructive excursii se pot face în Iaşi prin locurile amintind 
de marii noştri scriitori. Astfel, se pot vizita Casa memorială « V. Alec- 
sandri», de pe strada care poartă numele poetului; grădina Copou, 
unde se află teiul lui Eminescu şi statuia Veronicăi Micle, Bojdeuca 
lui Creangă (Str. Simion Bărnuţiu), unde a fost găzduit cu dragoste 
M. Eminescu. 

Mănăstirea Cetăţuia (aflată la marginea oraşului în sud) este ctitoria 
domnitorului Gheorghe Duca (1668 — 1672). Construcţia ei a început 
în anul 1669. La 10 iunie 1670, zidurile înconjurătoare, bastioanele 
şi clopotniţa mănăstirii erau terminate. Data încheierii tuturor lucră¬ 
rilor este indicată de inscripţia în limba greacă de deasupra uşii intrării 
în pronaos: « S-a ridicat acest dumnezeesc templu ... în anul de la 
zidirea lumii 7180, iar al întrupării 1672 ». 

în anul 1670, mănăstirea a fost închinată Patriarhiei din Ierusalim, 
sub administraţia căreia a rămas pînă în decembrie 1863. Fiind întărită, 
mănăstirea a oferit adesea adăpost sigur locuitorilor oraşului. Dosoftei 
s-a adăpostit aci în 1674. La fel a făcut, în 1686 şi Constantin Cantemir, 
pentru a nu cădea în mina oştilor lui Ioan Sobieschi. în 1717 un detaşa¬ 
ment habsburgic, comandat de Frantz de Lorena a atacat Iaşii. Mihail 
Racoviţă a scăpat ascunzîndu-se la Cetăţuia. în timpul incursiunii tătă¬ 
reşti din septembrie 1758, o parte din populaţia oraşului s-a refugiat 
la adăpostul zidurilor mănăstirii. în 1788 — 1792 şi 1806—1812 ca şi 
în 1917 — 1918, la Cetăţuia a funcţionat un spital militar. 

Ctitoria lui Duca este realizată după un plan treflat, avînd un pridvor 
închis, pronaos, naos şi altar. Deasupra uşii principale a bisericii, prin 
care se pătrunde în pronaos, se află sculptată stema Moldovei, 
în exterior, zidurile sînt sprijinite de puternice contraforturi ridicate pînă 
sub brîul torsadă care înconjură întreaga clădire. 

Cele două turle se sprijină pe cîte o bază pătrată şi o alta stelată. 

La Cetăţuia apar şi unele elemente noi. Aşa, de pildă, peretele care des¬ 
parte naosul de pronaos este înlocuit de arcade, sprijinite pe coloane 
masive; o a doua turlă este plasată pe pronaos, iar faţadele au ca prin¬ 
cipal motiv decorativ un brîu torsadă şi deasupra lui două rînduri 
de ocniţe suprapuse. 

Palatul lui Duca, situat în partea nord-estică a incintei a fost construit 
din piatră, avînd aspectul unei case fortificate. 

Sala gotică şi stăreţia se află într-o clădire cu etaj şi două rînduri de piv¬ 
niţe suprapuse. Sala gotică are dimensiunile de 16 x 9 m şi este luminată 
de 11 ferestre, trei dintre ele efectuate în anii 1910 — 1912. în axul 
principal al sălii sînt plasaţi doi stîlpi octogonali pe care, cu ajutorul 
unor console de piatră cioplită, se sprijină opt nervuri, creîndu-se şase 
bolţi în ogivă. Pereţii au fost împodobiţi iniţial cu pictură în frescă 
ale cărei urme se mai zăresc încă din loc în loc. 

Incinta mănăstirii a fost înprejmuită cu 2 iduri puternice, cu metereze 
si turnuri de apărare. Intrarea principală se face pe sub turnul-clopot- 
niţă cu două etaje. 

Statuia ecvestră a lui Ştefan cel Mare (in faţa Palatului Culturii) 
este opera sculptorului francez Emmanuel Fr6miet. 

Statuia lui Gheorghe Asachi (1788 — 1869) din Str. Ştefan cel Mare, 
cinsteşte memoria cărturarului umanist, întemeietorul învătămîntului 
în limba română în Moldova. Statuia, lucrată în marmură albă, este 
opera sculptorului I. Georgescu. 

Statuia lui Vasile Alecsandri (1821 — 1890), din faţa Teatrului naţional, 
este opera sculptorului N. Hegel; alături, operă a aceluiaşi artist, se 
află Statuia cronicarului Miron Costin. 

Statuile lui Mihail Kogălniceanu (1817 — 1891), A. D. Xenopol 
(1847 — 1920) şi Vasile Conta (1845 — 1882), aflate în faţa Universi¬ 
tăţii. 

Tîrgu frumos este amintit în documente începînd din sec. XV. Tem¬ 
porar, oraşul a fost reşedinţă domnească în timpul lui Ştefan cel Mare. 
în nordul oraşului, la circa 9 km, se află comuna Cucuteni, vestită 
în toată lumea pentru excepţionalele vestigii neolitice descoperite aici. 
Tot în apropierea oraşului Tîrgu Frumos, la Hăbăşeşti, pe Dealul 
Holm, s-a descoperit o mare aşezare neolitică, aparţinînd aceleiaşi 
culturi Cucuteni. 

Cotnari este o aşezare veche, menţionată în documente chiar în prima 
jumătate a sec. XV. în comună se află o biserică construită de Ştefan 
cel Mare. în 1562, la Cotnari, Despot-Vodă a înfiinţat un colegiu latin 
(Colegiul de la Cotnari), unde a predat umanistul Ioan Sommer. 

HîrlAu este unul dintre cele mai vechi oraşe moldoveneşti, men¬ 
ţionat încă în 1384. în timpul domniei lui Ştefan cel Mare, oraşul 
s-a dezvoltat foarte mult; acesta a ridicat în localitate o biserică şi 
o curte domnească. De altfel. Ştefan a extins doar vechile construcţii 
ale curţii domneşti ridicate, se pare, de Petru Muşat. După distrugerea 
curţii domneşti din Iaşi (1624), Radu Mihnea s-a mutat la Hîrlău, efec- 
tuînd şi el unele lucrări. Complexul de clădiri s-a ruinat în sec. XIX. 
în oraş pot fi vizitate; 

Ruinele fostei curţi (beciurile şi resturile unei încăperi); Biserica 
Sf. Gheorghe, ctitorită de Ştefan cel Mare în anul 1492. Ea a fost reali¬ 
zată din piatră de talie, fiind decorată cu trei brîie de cărămidă smăl¬ 
ţuită, firide şi ocniţe. 

Biserica Sf. Dumitru, ridicată de Petru Rareş şi reparată de către marele 
spătar Iordache Cantacuzino, în 1779. 

Comuna DobrovAţ. în această localitate se află un complex mănăsti¬ 
resc, ctitorit de Ştefan cel Mare. Lucrările au început în anul 1503 şi 
s-au încheiat în anul următor. Biserica are dimensiuni mari, cu faţade 
realizate din piatră şi laturile flancate de trei perechi de contraforturi. 
Pictura a fost executată în timpul lui Petru Rareş. în tabloul votiv sînt 
reprezentaţi Ştefan cel Mare, Bogdan III şi Petru Rareş. Cele trei 
turle au fost adăugate în sec. XVIII, ca şi pridvorul de lemn. 

















Planul Municipiului Bucureşti 



PAJURA 


t PlAJA g c AVIATORILOR 

* O 


7 CIRCUL OE ^ 
® 9TAT 

ÎFAN CEL MARI 


S.PANTF tlf 

tacului 


STAOIONUL 
23 AUGUST 


CORAVU 


& -oŢEPCS' 


PALATUL. 

PIONIERII 


SliPi 


c STB Bftl 

BABA 

NOVAC 


1 - w 

<p | 

lInâriei ^ 


% 

lABORATO» 


iţ-.rfv 


i, y 

' BANE AS A 

mf' 

* «vpi 


Importante Monumente Istorice 


1. Curtea Veche — Hanul lui Manuc 

2. Mănăstirea Mihai Vodă 

3. Palatul Marii Adunări Naţionale; Complexul Patriarhiei 

4. Biserica Creţulescu 

5. Palatul Pionierilor 

11. Muzeul de istorie al Republicii Socialiste România 

12. Muzeul satului 

IMPORTANTE OBIECTIVE TURISTICE 
Buftea, zonă turistică 

Cernica-Pasărca — Pustnicul, zonă turistică 

Comana, rezervaţie botanică 

Pădurea Căldăruşani, rezervaţie forestieră 

Pădurea şi Lacul Snagov, rezervaţie naturală, motelul Snagov 
Pădurea Ciornuleasa, rezervaţie forestieră, Mitrcni 



Judeţul Ilfov 

Situat în sudul României în plină cîmpie, avînd în centru său capitala 
ţării—municipiul Bucureşti, judeţul Ilfov are o suprafaţă de 8 225 km 2 şi 
o populaţie de circa 809 100 de locuitori, ceea ce reprezintă 3,5% 
din suprafaţă şi 3,9% din populaţia ţării. Este unul dintre marile judeţe 
ale României şi concentrează cel mai ridicat număr de locuitori. Centrul 
administrativ al judeţului este municipiul Bucureşti. 

Relieful judeţului Ilfov în întregime de cîmpie, face parte integrantă 
din Cîmpia Română, variaţiile de peisaj fiind date nu de relief, ci de 
cursurile cîtorva rîuri care străbat această zonă. Astfel, în partea nord- 
vestică se află Cîmpia Găvanu-Burdea cu văi puţin adînci şi albii 
părăsite, în zona centrală, ocupînd cea mai mare parte din judeţ, Cîmpia 
Vlăsiei, fragmentată de văi cu lunci largi şi terase, în partea estică 
Cîmpia largă a Mostiştei, iar în sud se găseşte Burnazul de est. Uni¬ 
tatea cea mai joasă din cadrul teritoriului judeţului Ilfov este Lunca 
Dunării, care pînă nu de mult era un domeniu al apelor provenite 
din inundaţii, astăzi redată agriculturii. 

Clima are un caracter temperat-continental, fiind excesivă mai ales în 
sud şi est şi mai moderată spre nord şi vest. 

Precipitaţiile, care cad în cea mai mare parte sub formă de ploi, variază 
între 460 şi 580 mm anual. 

Reţeaua hidrografică este reprezentată de Ialomiţa, Argeş cu Dîmbo¬ 
viţa şi Neajlov şi Dunăre. Acestea au caracteristicile generale ale apelor 
de cîmpie, cu viituri de primăvară şi toamnă şi debite foarte scăzute 
vara; sînt folosite în irigaţii şi pentru alimentarea cu apă, mai ales a 
Capitalei. Sttîns legate de reţeaua hidrografică, apar lacurile de luncă 
şi limanurile fluviatile, dintre care bine reprezentate sînt cele din bazinul 
Ialomiţei (Bălteni, Snagov, Căldăruşani, Mostiştea). Acestora li se adaugă 
iazurile din bazinele rîurilor Ialomiţa, Argeş sau Dunăre. Pe văile 
afluente ale acestor rîuri se găsesc iazurile Pasărea, Cîlnău (bazinul 
Argeşului), Herăstrău, Floreasca, Buftea (Colentina) ş.a. 

Rezervele de ţiţei — puse în evidenţă prin prospecţiunile geologice 
recente —, argilele şi nisipurile folosite ca materiale de construcţii, 
alături de resursele hidroenergetice ale Dunării, sînt principalele resurse 
naturale ale judeţului. 

Economia are un caracter complex, axat în principal pe agricultură. 
Industria judeţului este reprezentată, după ponderea lor, prin între¬ 
prinderi ale industriei alimentare (Fabrica de zahăr Giurgiu, fabrici 
de conserve Valea Roşie şi Buftea ş.a.), ale construcţiei de maşini 
şi prelucrarea metalelor (şantierele navale Olteniţa şi Giurgiu), între¬ 
prinderi ale industriei textile (Filatura pentru fire din fibre chimice şi 
bumbac Olteniţa), ale materialelor de construcţie (Urziceni) şi mai 
recent industria extractivă (Schela Cartojani, cu exploatări de ţiţei la 
Roata, Mîrşa, Crevedia). 

Agricultura constituie ramura principală a economiei judeţului. Din 
suprafaţa agricolă de 659 000 ha, terenul arabil reprezintă peste 90%. 
Principala ramură a agriculturii este cultura plantelor şi in special a 
cerealelor (cultura porumbului şi a griului). Plantele tehnice sînt repre¬ 
zentate de floarea-soarelui, sfecla de zahăr şi tutun. O importanţă 
deosebită o au culturile de cartofi, în special soiurile timpurii, răspîndite 
în mare parte în zona luncilor rîurilor. 

Culturile de legume şi zarzavaturi au o pondere ridicată, condiţiile 
naturale fiind favorabile dezvoltării lor, acestea satisfăcînd nevoile 
crescînde de aprovizionare ale Capitalei, cit şi materia primă necesară 
fabricilor de conserve din judeţ. Sînt cunoscute pentru producţia de 
roşii, castraveţi, ardei graşi ş.a. bazinele legumicole Argeş — Sabar — 
Dîmboviţa, Ialomiţa; Giurgiu şi Olteniţa. Livezile şi pepinierele pomi¬ 
cole ocupă o suprafaţă de 4 700 ha, deţinînd o pondere ridicată pomii 
fructiferi din soiuri superioare şi specii adaptate la condiţiile climatice 
de cîmpie (caişi, piersici, cireşi şi căpşuni). Viticultura a înregistrat 

o dezvoltare atît cantitativă, cit şi calitativă, extinzîndu-se plantarea 
viţei altoite pe solurile nisipoase şi pe coastele degradate. 

O ramură importantă a economiei agrare este creşterea animalelor, 
judeţul Ilfov deţinînd procente importante din efectivul de animale 
pe ţară. în ultimii ani, Ilfovul ocupă un loc de frunte în producţia de 
carne şi lapte a României. în acest sens au fost puse în funcţiune Ferma 
avicolă de selecţie de la Săftica, complexele pentru îngrăşarea indus¬ 
trială a porcilor de la Ulmeni, Giurgiu-Nord, Cocioc şi Complexul 
pentru creşterea taurinelor de la Mihăileşti. 

în limitele judeţului, populaţia care înregistrează o densitate medie 
de 98 loc./km 2 , peste media pe ţară, este concentrată în cele cinci oraşe, 
inclusiv municipiul Bucureşti, 125 de comune (din care patru sînt subur¬ 
bane) cu 418 sate. 

Oraşele (Giurgiu, 48 900 de locuitori. Olteniţa 27 200, Urziceni 
şi Buftea), centre industriale şi social-culturale ale judeţului, sînt 
deţinătoarele unor monumente istorice şi de cultură care alături 
de alte localităţi ca: Floreşti—Stoeneşti, Călugăreni, Comana, Snagov 
ş.a., atrag numeroşi vizitatori. 

Municipiul Giurgiu, situat pe malul stîng al Dunării, este un important 
centru de tranzit rutier, feroviar şi fluviatil. Prin construcţia podului 
de peste Dunăre, Giurgiu a devenit un punct internaţional important 
stabilindu-se legătura dintre centrul şi vestul Europei cu R. P. Bul¬ 
garia, Turcia şi Grecia. Alături de Olteniţa şi Urziceni, oraşul Buftea 
se evidenţiază şi prin funcţiile sale culturale, fiind centrul industriei 
cinematografiei româneşti. 

în judeţul Ilfov s-au născut şi au trăit reprezentanţi de frunte ai culturii 
noastre, ca: Udrişte Năsturel, Alexandru Sahia, Barbu Ştefănescu- 
Delavrancea, Ion Barbu, I. Basarabescu, Alexandru Odobescu. 
Varietatea peisajului, cu lacurile şi iazurile situate de-a lungul văilor, 
cu pădurile sale bogate, multe dintre ele resturi ale vechilor codri ai 
Vlăsiei care se întindeau pe aceste meleaguri, constituie zone de atracţie 
turistică. Dintre pădurile mai importante ca obiective turistice, fiind 
totodată şi rezervaţii naturale, amintim pădurile Comana şi Snagov. 
Rezervaţia forestieră Comana, care se află la circa 30 km sud de Bucureşti, 
prezintă caracterul unei păduri balcanice, cu numeroase specii sudice 
\Allium bulgaricum, Fritillaria orientalis ş.a.). O caracteristică a acesteia 
constă în faptul că pe o zonă foarte restrînsă se intîlnesc mai multe tipuri 
de asociaţii forestiere (de şleau, de cerete, de tei, de salcîmi). 

Rezervaţia forestieră Snagov, situată Ia circa 40 km nord de Bucureşti, 
cuprinde pe aproximativ 1 700 ha resturi din fostul « Codru al Vlăsiei », 
alcătuit din arborele în care predomină stejarul şi carpenul. Această 
pădure face parte din zona verde a Capitalei, fiind declarată rezervaţie 
naturală. O porţiune cu fagi, care sînt aici în afara arealului lor normal, 
constituie o zonă ştiinţifică. Valoarea rezervaţiei Snagov este sporită 
şi de lacul Snagov, liman al Ialomiţei, ce cuprinde cîteva relicte floris¬ 
tice, ca Aldrovandia vesiculosa, Sagi/laria latifolia, şi faunistice, ca Dreis- 
sena, Calcaburnus ş.a. Lacul Snagov, cu multe dotări şi amenajări turis¬ 
tice şi de agrement, este totodată şi cel mai important centru pentru 
practicarea sporturilor nautice din România. O altă rezervaţie naturală 
recent declarată este şi Complexul de izvoare de la Corbii-Giungi, 
de pe malul stîng al Neajlovului, ce prezintă interes pentru biotopul 
său cu relicte faunistice, de tip nordic montan. 

O zonă turistică de mare afluenţă este Cernica-Pasârea, cu întinse păduri 
de esenţe tari şi lacuri pitoreşti, cu amenajări pentru turişti, între care 
complexele din pădurea Pustnicul şi de pe malul lacului Cernica. 
Minunatele locuri pitoreşti, mănăstirile şi palatele domneşti, bisericile 
vechi şi monumentele naturii, ce constituie, în mare măsură, zone de 
recreare şi turism pentru locuitorii Capitalei, sînt accesibile printr-o 
reţea de căi ferate şi drumuri naţionale, care converg către Bucureşti. 
Această legătură este realizată atît pentru partea nordică a Capitalei, 

cu centrele importante: Buftea, Snagov —Căldăruşani, cit şi pentru cea 
sudică, cu văile Argeşului şi Dunării. Toate oraşele judeţului şi comunele 
importante sînt legate de Bucureşti prin căi ferate şi şosele modernizate: 
Bucureşti — Buftea şi Bucureşti —Snagov spre Ploieşti; Bucureşti — 
Urziceni; Bucureşti — Fundulea — spre Călăraşi (şosea) şi spre Feteşti 
(cale ferată); Bucureşti —Olteniţa; Bucureşti —Giurgiu; Bucureşti — 
Drăgăneşti-Vlaşca—Alexandria (şosea) şi Roşiori de Vede (cale ferată); 
Bucureşti —Răcari — Găeşti. După Bucureşti, alt nod de transport mai 
important şi totodată punct de frontieră este Giurgiu, de unde pleacă, 
pe lingă şoseaua şi calea ferată ce-1 leagă de Capitală, încă cinci şosele 
ce stabilesc legătura cu principalele localităţi. La aceasta se adaugă 
şi funcţiile pe care le au în transportul fluvial porturile Giurgiu şi 
Olteniţa. 

* 

Teritoriul judeţului Ilfov, locuit încă din cele mai vechi timpuri, 
prezintă turiştilor numeroase monumente şi locuri a căror amintire 
este adînc împlîntată în istorie. 

Mănăstirea Snagov. Vechea ctitorie domnească, bătrînă de peste 
şase secole, este unul dintre cele mai importante monumente istorice 
ale patriei. De numele acestui lăcaş se leagă numeroase momente din 
istoria politică şi culturală a patriei. în 1663, la Snagov, a fost ucis postel¬ 
nicul Constantin Cantacuzino, tatăl marelui cărturar Constantin Canta- 
cuzino stolnicul. Aici a fost întemniţat, în 1836, Teodor Diamant, fonda¬ 
torul Societăţii agronomice şi manufacturiere de la Scăieni, bazată pe 
principiile socialist-utopice ale lui Fourier. în 1840, o parte dintre 
membrii Societăţii secrete, al cărei animator a fost Mitiţă Filipescu, 
au fost întemniţaţi aici pentru că îndrăzniseră să se ridice împotriva 
învechitelor orînduieli feudale. în 1854, podul plutitor care transporta 
un grup de 59 de deţinuţi s-a scufundat, provocînd moartea tuturor. 
Din construcţiile care formau odată ansamblul mănăstirii Snagov, 
azi se mai păstrează doar biserica şi clopotniţa. Situată pe o insuliţă 
în mijlocul Iacului Snagov, silueta bisericii ţîşneşte parcă din adîncurile 
apei. Izvoarele nu precizează însă momentul cînd a luat naştere acest 
edificiu. Cea mai veche menţiune documentară o găsim într-un docu¬ 
ment emanat din cancelaria lui Mircea cel Bătrîn, din perioada 1407 — 
1418, cînd domnul a întărit stăpînirea egumenului chir Lazăr asupra 
satului Ciulniţa, dăruit de «jupan Staico mănăstirii domniei mele de 
la Snagov ». Unii specialişti înclină să creadă că fundaţiile descoperite 
sub zidurile actualei biserici ar aparţine clădirii menţionate în docu¬ 
mentul pomenit mai sus. Existenţa pe insulă a unui lăcaş de cult în 
vremea lui Mircea şi, probabil, chiar a înaintaşilor săi, este susţinută 
şi de materialele descoperite în mormintele aparţinînd vechii construcţii. 
Către mijlocul sec. XV Vladislav II (1447 — 1456), a întreprins lucrări 
de construcţie, ridicînd un paraclis pe latura de sud a mănăstirii, edificiu 
dispărut azi, dar a cărei uşă se poate vedea în Muzeul de artă al Republicii 
Socialiste România, purtînd o inscripţie cu data 1452 — 1453. 

Lungă vreme a circulat, poate şi azi bătrînii o mai şoptesc nepoţilor, 
o legendă după care acest paraclis ar fi fost înghiţit de apele lacului 
în urma unei surpări de teren, lucru neadeverit de cercetări. Un docu¬ 
ment din 1483, martie 23, vorbeşte despre unele lucrări de reparaţie 
efectuate la Snagov, în timpul domniei lui Basarab cel Tinăr. Neagoe 
Basarab (1512 — 1521) a refăcut edificiul, în 1517, într-o formă mult 
apropiată de cea în care se înfăţişează azi. Inscripţia din 1563 atestă 
reconstrucţia « din temelie » a edificiului sub puternica înrîurire a arhi¬ 
tecturii religioase de la Athos. Prin grija lui Petru cel Tînăr (1559 — 
1568), fiul lui Mircea Ciobanul, biserica a fost zugrăvită. La 23 martie 
1619, domnitorul Gavril Movilă amintea într-un act că mănăstirea fusese 
jefuită şi se afla « în scădere şi în nevoie şi sărăcită de limbile necredin- 

cioase ». în timpul lui Matei Basatab (1632—1654) mănăstirea a primit 
noi danii şi ajutoare, deoarece ajunsese « întru neputinţă şi sărăcie ». 
O epocă de mare înflorire a cunoscut în timpul lui Brîncoveanu şi a 
năstavnicului ei, Antim Ivireanul, mai ales după 1694, cînd s-a adus aici 
o tipografie de sub teascurile căreia, în 1696, a apărut Orinduiala slujbelor 
Sfinţilor Constantin ţi Elena, urmată şi de alte lucrări. 

Un inventar din 1813 menţionează daunele grave provocate lăcaşului 
de cutremurul din 1802. După cutremurul din 1838 şi ca urmare a 
unor prevederi din Regulamentul organic, la Snagov s-au efectuat noi 
construcţii. După aceste lucrări au dispărut, probabil, şi paraclisele, 
deoarece ele nu vor mai fi întîlnite în nici un document. Dar abia în 
1904 s-au efectuat unele lucrări de refacere la clopotniţă, acoperiş şi 
s-a construit mica locuinţă pentru paznicul mănăstirii. în 1936 au fost 
executate noi lucrări urmărind, în primul rînd, înlăturarea acelor ele¬ 
mente de construcţie adunate de-a lungul anilor care denaturau carac¬ 
terul istoric original al lăcaşului. Lucrări substanţiale s-au efectuat 
după cutremurul din 1940, de pe urma căruia biserica a avut mult de 
suferit. între 1943 — 1944, monumentul a căpătat o formă foarte apro¬ 
piată de cea originală, retuşată şi în timpul lucrărilor din 1953. 
Biserica, construită integral din cărămidă, a fost concepută prin îmbi¬ 
narea unor elemente de plan ale tipului treflat bizantin şi celui triconc. 
Practica îngemănării celor două tipuri, des întîlnită la construcţiile de 
la Athos, a fost adoptată şi răspîndită la noi de meşterii lui Neagoc 
Basarab. Ceea ce impresionează, încă de la prima vedere, la biserica 
de la Snagov este amploarea pronaosului şi a naosului, de dimensiuni 
aproape neîntîlnite pînă la acest edificiu. Altarul, aflat în partea de est, 
este format dintr-o absidă centrală, flancată de două abside — prosco- 
niidie şi diaconic — acoperite cu turle mici, sprijinite cu ajutorul unor 
pandantivi chiar pe zidurile construcţiei. Naosul, în formă de cruce 
greacă înscrisă, este despărţit de altar printr-o tîmplă de zid. Un alt zid, 
în care a fost practicată o uşă, iar după 1563 încă două, îl despart dc 
pronaos. Preconizat ca un pridvor al ctitoriei, refăcută în timpul lui 
Neagoe, cu arcade sprijinite pe coloane, dintre care unele în torsadă, 
această încăpere a fost transformată în pronaos, prin umplerea spaţiilor 
dintre coloane. Deasupra pronaosului se ridică o turlă cu opt ferestre, 
cîte una pe fiecare latură. Lumina pătrunde prin trei ferestre, una pe 
latura de nord şi două pe cea de sud, aflate în registrul superior al pere¬ 
telui. 

Faţadele au fost realizate din cărămidă şi mortar şi silit decorate cu arcade 
oarbe, dispuse în registrul superior şi inferior, cele din ultimul puţin 
retrase faţă de suprafaţa zidului, iar cele din registrul superior se spri¬ 
jină pe stîlpi scoşi în relief. Conturul arcelor este întărit de cîte două 
rînduri de cărămizi dispuse în formă de dinţi de ferăstrău. Faţadele 
fostului pridvor sînt dominate de coloane înalte, pe care, în zona supe¬ 
rioară, se sprijină arcade realizate din cărămizi aşezate pe muchii. în 
partea superioară a pereţilor se află o cornişă realizată din două şiruri 
de cărămizi, aşezate sub formă de dinţi de ferăstrău. 

Cele patru turle, sprijinite pe baze paralelipipedice realizate din zidărie, 
avînd în partea superioară cornişe din cărămizi, cu aceeaşi decoraţie 
ca şi cea de la cornişa bisericii, prin elanul lor diminuează monotonia 
născută prin dezvoltarea orizontală excesivă a edificiului. 

Atit biserica, cit şi turlele sînt acoperite cu olane şi ţiglă. în interiorul 
bisericii se păstrează, în mare măsură, fragmente din zugrăveala veacului 
XVI, dar datorită brutalelor intervenţii ulterioare, calitatea artistică 
a ansamblului nu poate fi apreciată decît cu mari rezerve. Artistul de 
la Snagov a fost îndemnat să realizeze chipuri cu trăsături foarte regulate, 
frumuseţi profane, dar lipsite de expresivitate. De nenumărate ori 
repictate culoare peste culoare, portretele ctitorilor snagoveni ocupă 
peretele de vest al naosului şi pronaosului, fiind foarte asemănătoare, 
ca tratare şi dispunere, cu cele din pronaosul mănăstirii Tismana. 

Poate o restaurare atentă va scoate în evidenţă valoarea adevărată a 
unuia dintre cele mai mari ansambluri de pictură muntenească din 
sec, XVI. 

Dintre celelalte construcţii aflate pe cele patru laturi ale incintei se mai 
păstrează azi doar clopotniţa, situată în colţul de nord-vest, construită 
din bolovani de rîu, cărămidă şi mortar, care se înalţă pe două niveluri. 
La nivelul al doilea se află o încăpere spaţioasă cu ferestre pe laturile 
de sud, nord şi vest, care adăpostea clopotele. 

La mănăstirea Snagov, sub îngrijirea şi cu rîvna lui Antim Ivireanul, 
a funcţionat o tipografie, care a executat numeroase tipărituri în limbile 
română, greacă şi arabă. Dintre acestea amintim: Orinduiala slujbelor 
Sf iniilor Constantin fi Elena (1696); Antologhionul , Evanghelia şi Gramatica 
slavonă (1697); Mărturisirea credinţei ortodoxe (1699); învăţături crejtinefti 
şi Floarea darurilor (1700); Liturghia greco-arabă (1701) etc. Tipografia 
a funcţionat aici pînă în anul 1705, cînd a fost mutată la Rîmnic. 

Mănăstirea Căldăruşani. La circa 30 de km nord-est de Bucureşti, 
pe o peninsulă a lacului Căldăruşani se ridică, cu aspectul unei forti¬ 
ficaţii, complexul de construcţii al mănăstirii Căldăruşani. Aici se întindea 
pînă nu demult vestitul codru al Vlăsiei, ale cărui urme se mai văd 
şi azi . . . 

Mănăstirea Căldăruşani a fost ctitorită de Matei Basarab pe un loc 
cumpărat de la Badea, vătaf de Spăteni şi de la Stan, fiul lui Aldimir 
vornic, după cum reiese din actele de cumpărare din 2 şi 6 mai 1637, 
întărite de un altul din 10 mai, acelaşi an. Actul din 10 mai 1637 speci¬ 
fica : « Pe care moşie am voit domnia mea să fac pomană şi sfîntă mănăs¬ 
tire întru lauda şi ajutorul sfîntului marelui mucenic Dimitrie. . . » 
în 1638, mănăstirea cu clădirile anexă şi zidurile de incintă erau 
isprăvite, după cum glăsuieşte şi inscripţia de deasupra uşii din 
pronaos. 

Iniţial, ansamblul Căldăruşanilor se compunea din biserica mare şi 
cetatea împrejmuitoare, cu un singur rind de chilii la parter. între anii 
1652 şi 1754, numeroase documente vorbesc despre daniile făcute 
mănăstirii de diferiţi domni. 

Exteriorul este tencuit, avînd firide mărginite de ciubuce din cărmidă 
profilată, cu picturi pe toată suprafaţa. Este perioada cînd apar elementele 
ce anticipau decoraţia de piatră, atît de bogată a stilului brincovenesc. 
Realizată după un plan treflat, biserica are trei turle, una deasupra naosu¬ 
lui şi două deasupra pronaosului, amintind de ctitoria de Ia Dealu. 
Pridvorul, conceput cu trei frontoane pe coloane masive şi cu două 
arcade laterale, este un element aproape nou. Spaţios, cu elemente bine 
echilibrate, el se încadrează organic în ansamblul clădirii, întărind impre¬ 
sia de noutate. Trecerea din pridvor în pronaos se face printr-o uşă 
cu ancadrament de piatră. Deasupra ei se găseşte inscripţia în litere 
chirilice, care se continuă şi pe stîlpi. Uşa păstrează elemente decora¬ 
tive care mărturisesc influenţe orientale in concepţie şi execuţie. Din 
punct de vedere arhitectonic, pronaosul reprezintă un caz aparte între 
monumentele istorice ale epocii. De formă dreptunghiulară, cu axa 
perpendiculară pe axa bisericii, el prezintă multe asemănări cu unele 
biserici de la muntele Athos. El are forma unei nave longitudinale, 
boltită printr-un cilindru ale cărui arce se reazemă pe doi stîlpi orto¬ 
gonali, situaţi în centru. Această navă ocupă circa o treime din lăţimea 
pronaosului. Celelalte două fîşii laterale se despart fiecare în cîte două 
pătrate. Cel dinspre vest se închide într-o calotă sferică pe pandantivi, 
mai joasă decît cilindrul central; cel dinspre est (spre altar) este dominat 
de o turlă. în felul acesta, pronaosul susţine două turle, una pe partea 
dreaptă, cealaltă pe stingă. 

Intrarea în naos se face prin trei treceri. Naosul, de formă pătrată, 
este dominat de turla pantocratorului, care se sprijină pe patru picioare 
puternice completate de arce laterale semicilindrice. Absidele laterale 

sînt neobişnuit de largi; în dreptul lor lărgimea bisericii atinge 16,50 m. 
Absidele au formă cilindrică în interior şi poligonală în exterior. 
Iconostasul din lemn desparte naosul de altar. Acesta are formă drept¬ 
unghiulară şi este boltit printr-un cilindru terminat cu un sector sferic. 
Din păcate, aşa cum arată astăzi, pictura păstrează foarte puţine ele¬ 
mente din cea originală. Doar tablourile votive din pronaos, reprezen- 
tînd pe Matei Basarab şi Elena Doamna, sînt sigur din prima zugră¬ 
veală a bisericii. Restaurarea picturii făcută de Belizarie a deformat 
şi mai mult trăsăturile originale, devalorizînd-o aproape complet. 
Cam pe aceeaşi linie de denaturare a originalului au mers şi interven¬ 
ţiile ulterioare. 

Turlele, în forma lor de azi, trei la număr, urmează forma octogonală 
iniţială. Ferestrele, cîte una pe fiecare latură, înalte şi înguste, sînt mult 
retrase spre interior. 

în exterior, un brîu liniar împarte peretele în două registre, în ambele 
aflîndu-se firide cu cîmpul interior în acelaşi plan cu al zidului, doar 
ciubucele ieşind în relief. în interiorul firidelor au fost executate picturi 
lucrate în tempera, pe fond poleit cu şlahmetal. 

Zidul de apărare are forma unui patrulater; deteriorat de cutremurul 
din 1940, a fost consolidat şi pe alocuri reconstruit complet. Intrarea 
se face printr-un gang scund şi boltit de pe latura de vest. Deasupra lui 
se ridică turnul-clopotniţă, care iniţial se remarca prin înălţime şi masi¬ 
vitate. în vîrf se găsea o încăpere de strajă. în 1775 turnul a fost înălţat 
cu încă 10 m, ca în 1915 să fie redus la dimensiuni chiar mai mici 
decît cele iniţiale; abia ultima restaurare i-a dat forma originală. 

Biserica cimitirului, ridicată în partea de nord, în afara incintei, în 
pajiştea verde, este ctitoria lui Constantin biv-vel ban şi Toma Creţu- 
lescu biv-vel logofăt. Data construcţiei nu se poate preciza, dar ea a 
fost clădită pe la sfîrşitul sec. XVIII. 

Bisericuţa Cocioc, aflată cu mult în afara incintei, a fost ridicată pe 
locul unei construcţii mai vechi din lemn, ctitorită de stareţul Gheorghc, 
alături de citeva chilii izolate. în 1825, aşa cum glăsuieşte inscripţia 
de la intrare, fraţii Ioan şi Nicolae Bîţcoveanu au construit o biserică 
din cărămidă cu o singură turlă deasupra naosului, după un plan treflat, 
asemănător celui de la biserica mare din incintă. în exterior, singura 
decoraţie este formată dintr-un rînd de firide mari, cu panouri rotun¬ 
jite la vîrf. Actuala pictură a fost executată în tempera în timpul stăre- 
ţiei lui Ghenadie Petrescu (1898). în chiliile din vecinătatea acestei 
bisericuţe a fost instalată o vreme tipografia mănăstirii. Chiliile au fost 
demolate încă din 1898, iar bisericuţa se află şi azi într-o stare de pără¬ 
sire totală. 

De-a lungul veacurilor, la Căldăruşani s-a desfăşurat o bogată activitate 
culturală. în sec. XVIII, călugării au efectuat numeroase traduceri 
şi copieri de manuscrise. Un impuls deosebit cunoaşte viaţa culturală 
de aici prin instalarea tipografiei în chiliile bisericuţei Cocioc (aprox. 
1825). în afară de această tipografie, curînd desfiinţată, va mai funcţiona 
una în 1878. 

La mănăstire a existat o şcoală de zugravi de biserică; aici şi-a făcut 
ucenicia cunoscutul pictor de biserici, pitarul Nicolae Teodorescu, 
care, începînd din 1831, a condus şcoala de zugravi de la Buzău. 
Începînd din anul 1952 s-au efectuat ample lucrări de restaurare, urmă¬ 
rind, în primul rînd, reamenajarea laturilor de nord şi vest ale cetăţii, 
grav avariate de incendiul din 1945. Cu acest prilej s-a refăcut şi amena¬ 
jat vechea trapeză pentru a adăposti colecţia mănăstirii. Lucrările au 
continuat, cu mici întreruperi, pînă in 1960, cînd complexul Căldă¬ 
ruşani a fost renovat cu desăvîrşire. 

Colecţia mănăstirii cuprinde cîteva piese valoroase, printre care un loc 
aparte îl ocupă cele cîteva icoane lucrate de Nicolae Grigorescu: 
Sfinţii Gheorgbe fi Dimitrie (1854), încoronarea fecioarei (1855), Isns fi 
Samariteanca, Isns împărat, Sfinţii Constantin fi Elena, Izvorul tămăduirii, 

care lasă să se întrevadă liniile directoare ale evoluţiei ulterioare a artis¬ 
tului. La acestea se adaugă cîteva tablouri datorate lui Sava Henţia 
(cel mai important Intrarea triumfală a lui Troian in Sarmi^egetusa ). La 
mănăstire s-a organizat o sală « Matei Basarab », cu obiecte de cult şi 
alte piese muzeistice ce ilustrează pregnant epoca marelui voievod. 

Comuna Floreşti — Stoeneşti. Aici poate fi vizitat palatul construit 
în 1701, în stil brîncovenesc, complet restaurat şi care adăposteşte 
Muzeul de etnografie şi artă populară din Cîmpia Dunării. în 
prezent funcţionează numai secţia de artă populară. 

Comuna Călugâreni, aşezată la 29 km sud de Bucureşti, este una dintre 
localităţile al căror nume se leagă de unul dintre marile momente din 
istoria patriei noastre. Pe picioarele podului care uneşte cele două 
maluri ale Neajlovului au fost montate două plăci memoriale purtînd 
inscripţii ce amintesc că aici, în anul 1595, la 13 august, ostaşii lui 
Mihai Viteazul au înfrînt puhoiul turcesc condus de Sinan-paşa. Podul 
este împodobit cu două efigii realizate de sculptorul Constantin Baraschi. 
Bătălia s-a dat la Ţînţăroasa, în locul de confluenţă a Cîlniştei cu 
Neajlovul, acolo unde, în 1682, Şerban Cantacuzino a ridicat o cruce 
mare de piatră. 

Comuna Comana. în această localitate se află Mănăstirea Comana, 
ctitorită de Vlad Ţepeş (1456 — 1462). Este situată pe o colină, în 
dreapta Neajlovului, aproape de întîlnirea acestuia cu Argeşul. Com¬ 
plexul de construcţii de aici a fost refăcut de către Radu Şerban (1602 — 
1611), al cărui mormînt se şi află aici. 

GiURCtu, important port la Dunăre, este o aşezare străveche. Potrivit 
unei păreri, pe insula din faţa oraşului, navigatorii genovezi au înălţat 
o cetate cu numele de San Giorgio, de la care a derivat numele actual 
al oraşului. 

Giurgiu este menţionat în documente la începutul sec. XV, în anul 
1403, cînd Mircea cel Bătrin reînnoia un tratat de alianţă cu regele 
polon Vladislav Iagello. Fiul său, Vlad Dracul, relata cavalerilor 
francezi — prezenţi aici în anul 1445 — că tatăl său plătise pentru 
fiecare bloc de piatră folosit la ridicarea cetăţii, un bolovan de sare. 
încă la sfîrşitul domniei lui Mircea cel Bătrîn, turcii au pus stăpînire 
pe cetate, înfiinţînd raiaua Giurgiului, care cuprindea nu numai oraşul, 
ci şi satele din jur. După anul 1829, prin hotărîrea tratatului de pace 
de la Adrianopol, Giurgiu a fost eliberat, începind o nouă perioadă a 
existenţei sale. Construirea căii ferate (1869) care-1 lega de Bucureşti 
a contribuit în mare parte la dezvoltarea sa economică. Din 1902 aici 
se va dezvolta un important port, prin care se exportau produsele 
petroliere ale ţării. Începînd din anul 1910, pe lingă port a început să 
funcţioneze un important şantier de construcţii navale, care s-a dezvoltat 
vertiginos în anii socialismului. La Giurgiu se pot vizita, printre 
altele: 

Ruinele cetăţii, ridicată de Mircea cel Bătrin, se află într-o insulă în 
faţa oraşului. Ea avea o importanţă strategică deosebită. în prima 
jumătate a sec. XV, cetatea a fost aprig disputată între munteni şi 
turci. în 1417, cetatea este ocupată de turci. în 1595, Mihai Viteazul 
a recucerit-o, dar pentru scurtă vreme. A fost dărîmată în urma hotă- 
rîrilor tratatului de pace de la Adrianopol din 1829, cînd teritoriul 
reintra în componenţa Ţării Româneşti. 

Muzeul de istorie (Str. Tolstoi) cu interesante exponate ilustrînd 
dezvoltarea istorică a localităţii; 

Turnul ceasornicului, interesant monument de arhitectură, ridicat 
după anul 1700. Este o construcţie masivă din piatră de calcar, realizată 
după un plan de formă hexagonală, cu o înălţime de 22 m. La început 

a fost destinat serviciilor de observare, fiind dotat cu crenele de cetate, 
în sec. XIX i s-a montat un ceasornic, de unde şi numele pe care-1 
poartă astăzi. 

Comuna Hotarele. în satul Herăşti se află palatul construit de fraţii 
Năsturel în anii 1641—1647. El se mai numeşte Casa de piatră şi a 
fost complet restaurat, dînd o imagine interesantă a arhitecturii civile 
de la mijlocul sec. XVII. 

Olteniţa, oraşul-port aşezat la Dunăre, are şi ea o istorie milenară 
Se presupune că pe vremuri se afla aici înfloritoarea cetate romană 
Daphne, cap de pod al imperiului la Dunăre. în vremea împăratului 
Constantin cel Mare, aici s-a ridicat o puternică fortificaţie, numită 
Constantiniana. Olteniţa apare menţionată sub acest nume abia în 
documentele din sec. XVI, fiind un important centru comercial. A avut 
aceeaşi dezvoltare ca mai toate oraşele dunărene; pe aici trecea cunos¬ 
cutul « drum al sării», care, lăsînd în urmă Ploieştiul şi Bucureşti, 
ajungea la Dunăre. 

în anii regimului nostru. Olteniţa a devenit un important centru al 
industriei navale româneşti, avînd şantiere dotate cu cele mai noi 
echipamente. în oraş poate fi vizitat Muzeul de istorie, cu interesante 
colecţii arheologice. 

în numeroase locuri de pe cuprinsul judeţului săpăturile arheologice 
au scos la iveală urme de locuire străveche. Astfel, pot fi menţionate 
localităţile: Gumelniţa, Căscioarele, Vidra (pentru cultura neoli¬ 
tică); la Popeşti de Argeş a existat o puternică fortificaţie dacică, 
iar în comuna Dridu au fost descoperite aşezări şi unelte din epoca de 
formare a poporului român (sec. ÎX —X). 

Planul Municipiului Baia Mare 



Importante Monumente Istorice 

1. Turnul lui Ştefan 

2. Turnul de muniţii sau al măcelarilor 

3. Biserica Sf. Treime 

4. Muzeul judeţean 

5. Şcoala nr. 1 

6. Busturile scriitorilor din Parcul de cultură şi odihnă « 23 August» 

Importante Obiective Turistice 

Baia Mare, arborctc de castan comestibil, rezervaţie 
forestieră 

Complexul turisticBorşa, staţiune de odihnă şi turism 

Botiza, staţiune balneară de interes local, Peştera Poiana Botizei 

Cărbunari, staţiune balneară de interes local 

Creasta Cocoşului, rezervaţie geologică, Munţii Gutii, Deseşti 
Dăneşti, staţiune balneară de interes local 

Firiza, zonă de agrement 

Izvoarele, staţiune de odihnă şi turism 

Lacul Albastru, Baia Sprie 

Pietrosu Rodnei, rezervaţie complexă 

Ocna Şugatag, staţiune balneară de interes local 

Tăuţii Măgherăuş, staţiunea balneară de interes local « Apa 
Sărată » 



Judeţul Maramureş 

Situat in partea de nord a României, cu străvechi aşezări omeneşti, 
judeţul Maramureş are o suprafaţă de 6 215 km 2 şi o populaţie de 472 648 
de locuitori, deţinind 2,6% din suprafaţă şi peste 2,3% din populaţia 
ţării. Densitatea populaţiei este de 76 loc./km 2 . Reşedinţa judeţului 
este municipiul Baia Mare. 

Relieful corespunde, în bună parte, zonei muntoase, alcătuită din 
munţii vulcanici Gutii şi Ţibleş şi din munţii cristalini ai Maramureşului 
şi Rodnei, care încadrează Depresiunea Maramureşului. Munţii vulcanici 
din sud-vestul depresiunii, mai scunzi şi păstrînd pe alocuri forma 
vechilor conuri vulcanice, fac parte din cel mai impunător şi lung lanţ 
eruptiv din Europa: Oaş—Gutîi — Ţibleş—Căliman —Gurghiu — Har¬ 
ghita. în sud-est se înalţă masivul Rodnei cu piscuri ascuţite ce ating 
in vîrful Pietrosu 2 303 m şi munţii întunecaţi de păduri ai Maramure¬ 
şului ce trec de 1 900 m. La poalele acestor masive se desfăşoară una 
dintre cele mai pitoreşti regiuni ale României, întinsa depresiune a 
Maramureşului, cu un relief colinar şi cu nesfîrşite livezi de meri şi 
pruni. în sud-vestul judeţului se află o parte din Podişul Someşan şi 
măgurile cristaline Codru, Prisnel şi Preluca, ce închid spre sud depre¬ 
siunile Baia Mare şi Lăpuş. 

Clima temperat-continentală este diferenţiată în funcţie de treptele de 
relief, temperatura medie anuală fiind cuprinsă între 9,4° in regiunile 
depresionare din sud-vest şi 0° în regiunile muntoase. în părţile acestea 
cad bogate precipitaţii (intre 700 şi 1 400 mm anual), munţii constituind 
adevărate « castele de apă », de unde-şi trag obîrşiile Vişeul (cu Cisla, 
Vascru şi Ruscova), Iza (cu Botiza şi Maia) şi Lăpuşul (afluent al 
Someşului). 

Resursele naturale ale judeţului sînt bogate şi variate. Munţii Mara¬ 
mureşului, dar în mod deosebit munţii vulcanici deţin mari rezerve 
de minereuri complexe, care se exploatează la Baia Sprie, Cavnic, Băiuţ, 
Nistru, Hcrja, minereuri auro-argentifere (Şuior), cuprifere (Toroiaga) 
etc. Există, de asemenea, mari cantităţi de materiale de construcţie, 
în special andezit şi calcar. Pe teritoriul judeţului Maramureş mai sînt 
prezente şi ape minerale feruginoase, sărate, calcaroase, sulfuroase ş.a. 
Bogăţia solului o formează pădurile de răşinoase şi foioase. 

Economia judeţului are un caracter complex industrial-agrar. Indus¬ 
tria, bazată pe valorificarea superioară a resurselor naturale, este repre¬ 
zentată de metalurgia neferoasă, inclusiv extracţia minereurilor nefe¬ 
roase, şi de industria construcţiilor de maşini şi prelucrarea metalelor. 
Principalele centre de extracţie şi preparare a minereurilor, inclusiv 
prelucrarea metalelor sînt: Baia Mare (Uzina de maşini, utilaj minier şi 
reparaţii. Combinatul chimico-metalurgic, Flotaţia Vest-Săsar), 
Băile Borşa, Cavnic, Băiuţ, Şuior, Nistru. O pondere însemnată o 
deţin şi industria de exploatare şi prelucrare a lemnului (Sighetu 
Marmaţiei, Vişeu de Sus, Borşa, Tăuţii de Sus), industria materialelor 
de construcţii, industria textilă (Sighetu Marmaţiei) şi alimentară. 
Modul de folosinţă a suprafeţei agricole a judeţului (peste 304 000 
ha) este condiţionat de relief şi elementele pedoclimatice. Astfel, terenul 
arabil, care reprezintă 95 580 ha, are o extindere mai mare în zona de 
deal şi in zonele depresionare, fiind folosit pentru culturile de porumb, 
griu, cartof şi in. O pondere ridicată în economia agrară revine pomi- 
culturii, (în special mere şi prune). 

Prezenţa întinselor păşuni şi fineţe au favorizat dezvoltarea sectorului 
zootehnic, bovinele deţinind locul preponderent (cea mai răspindită 
rasă fiind cea brună de Maramureş), urmate de ovine şi porcine. Cu 
bogatele sale păduri şi ape repezi şi reci, judeţul Maramureş deţine, 
totodată, şi un important fond de vînătoare şi pescuit, 
în limitele judeţului se află şapte oraşe, dintre care două municipii, 
cu 19 localităţi componente, 62 de comune (din care cinci suburbane) 
şi 227 de sate, dintre care 17 aparţin oraşelor. Municipiul Baia Mare , 
cu o populaţie de 100 800 de locuitori, situat pe riul Săsar, este cel mai 

important centru industria) şi social-culturaJ al judeţului. Al doilea 
oraş, municipiul Sighetu Marmaţiei (40 252 loc.), cu vechi tradiţii cultu¬ 
rale, a devenit în prezent un important centru al industriei de exploa¬ 
tare şi prelucrare a lemnului, al industriei textile şi alimentare. Celelalte 
oraşe (Borşa, Baia Sprie, Vişeu ăe Sus, Tîrgu Căpuş, Cavnic) au sul) 
20 000 de locuitori şi sînt importante centre industriale, mai ales miniere. 
Frumuseţea peisajului natural, bogăţia tezaurului de artă populară şi 
de monumente istorice au creat condiţii pentru dezvoltarea turismului 
în judeţul Maramureş. 

în zilele de sărbătoare, satele maramureşene oferă adevărate demon¬ 
straţii de artă populară, atît în privinţa costumelor si a pieptănăturilor 
feminine, cit şi a obiceiurilor şi jocurilor populare. Maramureşenii 
sînt adevăraţi artişti în privinţa arhitecturii şi sculpturii în lemn, casele 
cu pridvoare şi porţile fiind sculptate cu multă măiestrie. Anual sc 
organizează sărbători populare de marc amploare: Tinjaua, Stoiceni, 
Hora la Prislop, Festivalul de datină şi obiceiuri de iarnă de la Sighctu 
Marmaţiei etc. 

Farmecul Maramureşului este completat dc frumuseţea naturii, a mun¬ 
ţilor cu forme semeţe şi lacuri alpine, cu ape limpezi, uşor accesibili 
în tot cursul anului şi din orice direcţie, a văilor numeroase care-i 
străbat şi a depresiunilor, între care Depresiunea Maramureş este plină 
de pitoresc şi de viaţă. Prezenţa izvoarelor minerale a favorizat dezvol¬ 
tarea unor localităţi balneare de interes local. Astfel, staţiunea balneară 
Ocna Şugatag (alt. 490 m), cu ape minerale cloruro-sodice concentrate, 
este indicată în tratarea afecţiunilor aparatului locomotor şi ale siste¬ 
mului nervos periferic şi în afecţiuni ginecologice. Acesteia i se adaugă 
staţiunile balneare sezoniere Cărbunari (corn. Dumbrăviţa), lipsită dc 
umezeală şi curenţi, cu un climat de adăpost, Dăncşti , cu un climat de 
dealuri şi coline şi ape minerale sulfuroase, bicarbonatntc sodice, 
Tăuţii-Măgherăuş cu ape minerale feruginoase, slab sulfuroase, cloru- 
rate, bicarbonatate, sodice şi Usturoi cu izvoare dc ape minerale situată 
la poalele versantului sudic al Gutîiului, într-o regiune pitorească, 
în ultimii ani, în Maramureş, turismul căpătînd o dezvoltare tot mai 
mare, s-au efectuat lucrări de amenajări şi extinderi ale bazei materiale 
în staţiunile dc odihnă şi turism Borşa, Izvoarele şi zona de agrement 
Firiza. Cele mai importante complexe turistice ale Maramureşului sînt 
Borşa în Munţii Maramureşului şi Izvoarele în Munţii Gutîi. 
Complexul turistic Borşa (850 rn alt.) este un atrăgător centru al turis¬ 
mului montan şi al sporturilor de iarnă. Fiind situat şi în apropiere de 
poalele masivului rodnean el este, în acelaşi timp, şi o bază dc pornire 
în excursii spre aceşti munţi. 

Zona de agrement Firida, de pe valea Firizci din masivul Gutîi, s-a 
dezvoltat prin construcţia grupului hidroenergetic format dintr-un 
lac de acumulare şi două hidrocentrale. Principala atracţie a staţiunii o 
constituie lacul de acumulare pe care se pot face plimbări dc agrement cu 
vaporaşe. Din Firiza se poate ajunge, ureînd Valea Neagră, pînă la staţiu¬ 
nea de odihnă Izvoarele, propice şi pentru practicarea sporturilor de iarnă. 
Maramureşul a devenit accesibil unui intens turism naţional prin con¬ 
strucţia căii ferate Salva-Vişcu, care leagă Maramureşul cu Transilvania. 
Dublată şi de o şosea pitorească cu numeroase viaducte, această cale 
de acces a scos din izolare una dintre cele mai frumoase regiuni natu¬ 
rale ale României, ale cărei începuturi de viaţă se pierd in întunecatele 
vremuri ale comunei primitive. în cuprinsul judeţului, cel mai bine 
este deservit cu mijloace de transport municipiul Baia Mare şi centrele 
miniere înconjurătoare. O cale ferată ce porneşte din Borşa uneşte 
între ele localităţile de pe valea Vişeului. Numeroase şosele străbat 
lanţul vulcanic, unind localităţile Tîrgu Lăpuş şi Cavnic cu Sighetu 
Marmaţiei sau Baia Mare prin Baia Sprie cu Sighetu Marmaţiei. De 
asemenea, de la Borşa o şosea cu un traseu foarte pitoresc trece prin 
pasul Prislop (1 414 m), stabilind astfel legătura cu Moldova. 




Monumentul ostaşului român din Baia Mare 

Pe lingă frumuseţea naturii, judeţul Maramureş găzduieşte în oraşe şi 
sate importante monumente istorice şi de artă. 

BAIA MARE. Resturi de cultură materială din epoci îndepărtate 
atestă o veche locuire pe aceste meleaguri, începind încă din perioada 
bronzului şi pîna în zilele noastre. Ocupaţia romană nu s-a extins şi 
asupra acestor regiuni, triburile dace de aici au rămas libere, avînd 
insă strinse legături cu romanii. 

Expansiunea statului maghiar în Transilvania a durat mai bine de trei 
secole (sec. X —XIII). Maramureşul este cuprins in reţeaua adminis- 
trativ-tcritorială instituită de regalitatea maghiară şi devine comitat 
în a doua jumătate a sec. XIV. 

Izvoarele menţionează în 1329 oraşul Baia Mare sub numele de « civitas 
Rivuli Dominarum», iar în 1332 « Rivulus Dominarum ». Cam în 
aceeaşi vreme este menţionat şi Mediaş Mons (Baia Sprie). Intr-un docu¬ 
ment din 1347 se prevedeau o serie dc privilegii pentru oraş şi locui¬ 
torii săi. Din acelaşi document reiese că principala îndeletnicire a local¬ 
nicilor era mineritul; oraşul primea dreptul dc a ţine tîrg şi de a-şi 
ridica fortificaţii. 

Ştefan T nzarnvici, cneazul Serbiei (1389-1427), a primit in stăpinirc 
Baia Marc dc la regele maghiar, suzeranul său, oraşul pierzindu-şi 
astfel privilegiile consemnate în documentul din 1347. începind din 
anul 1445, lancu dc Hunedoara acordă oraşului privilegii, favorizindu-i 
astfel dezvoltarea. In timpul lui Matei Corvin, Baia Mare şi-a recăpătat 
toate privilegiile de altădată. Un act din 1463 oglindeşte marea dezvol¬ 
tare a oraşului, devenit cel mai rentabil centru minier al Transilvaniei, 
în acelaşi timp s-au dezvoltat şi celelalte meşteşuguri, constituindu-se 
bresle de croitori, blănari, măcelari, aurari etc. Aurarii din oraş erau 
adesea întilniţi la curţile din Viena şi Varşovia, preferaţi altora pentru 
măiestria lor. 

Un moment de hotar în dezvoltarea oraşului îl reprezintă privilegiul 
acordat în 1469 de Matei Corvin, prin care Baia Mare primea dreptul 
dc a ridica ziduri şi bastioane din piatră. Dezvoltarea ulterioară a oraşului 
a fost stiîns legată de creşterea importanţei exploatărilor miniere din 
regiune. Pe lingă ţăranii băştinaşi de pe domeniile coroanei erau folosiţi 
la exploatarea subsolului şi colonişti (aşa-numiţii « oaspeţi regali») 
aduşi din regiunile cu minerit dezvoltat. 

Dc-a lungul anilor, populaţia s-a ridicat împotriva exploatării sociale 
şi asupririi naţionale. Intrarea trupelor austriece in Transilvania a 
provocat vii nemulţumiri. în 1689, un conhict singeros a avut loc la 
Baia Mare între populaţie şi trupele imperiale care se instalaseră în 
oraş. Ţăranii din localitate — mulţi înrolaţi în cetele de haiduci conduse 
de Pintca — au participat activ la răscoala curuţilor. în ajunul revolu¬ 
ţiei din 1848, ca şi în timpul acesteia, minerii din jurul oraşului au orga¬ 
nizat numeroase acţiuni antifeudale. Dezvoltarea capitalismului a dus 
la creşterea numărului dc muncitori şi intensificarea acţiunilor lor. I.a 
începutul secolului nostru la Baia Marc au avut loc numeroase acţiuni 
greviste (1907, 1911, 1913, 1918, 1920). în timpul ocupaţiei horthyste 
(1940 — 1944) în Maramureş s-a dezvoltat o puternică mişcare de rezis¬ 
tenţă antifascistă. In pădurile din Maramureş au activat circa 10 grupuri 
de partizani ale căror efective ajunseseră la cîtcva sute. Represiunile 
au fost sîngeroase: la Apa au fost împuşcaţi 12 tineri, la Moisci — 8, 
la Săbişa — 9. Acţiunile patrioţilor maramureşeni au dat puternice 
lovituri ocupanţilor fascişti. 

în anii socialismului, oraşul Baia Mare, ca întreg ţinutul Maramure¬ 
şului, cunoaşte un puternic avînt economic şi cultural. 

* 

Turnul lui Ştefanvjn sec. XV, pe o poziţie care domina împrejurimile 
a fost ridicată o construcţie de piatră, realizată în stil gotic. Turnul 

este înalt de aproape 50 m; din foişorul său, prevăzut cu zvelte coloane 
de piatră, se poate vedea o frumoasă panoramă a oraşului. 

Altădată, în imediata sa apropiere se ridica o biserică, construită în 
1347, dar care s-a ruinat de-a lungul anilor, azi fiind dispărută. 

Zidul vechi (sec. XV) al oraşului mai trăieşte prin cîteva vestigii, 
în Piaţa Izvoarele, vizitatorul face cunoştinţă cu unul dintre turnurile 
care altădată se integrau în sistemul general de fortificaţie al oraşului. 
Baia Mare n-a avut cetate, ci doar ziduri de apărare. 

Turnul de muniţii sau al măcelarilor, cum i se mai spune, este sin¬ 
gurul fragment păstrat din vechile fortificaţii. în ultimul timp — prin 
efectuarea unor lucrări atente —, turnul şi-a recăpătat forma sa iniţială. 
Tradiţia vorbeşte de întîmplarea tristă in urma căreia vestitul haiduc 
Pintea şi-a pierdut viaţa. în dimineaţa zilei de 14 august 1703, în fruntea 
cetelor sale, Pintea Viteazul ataca oraşul, dar un glonţ, pornit din arma 
unui oştean ascuns chiar în acest turn, a curmat tumultuoasa viaţă a 
haiducului. 

Casa Elisabeta (Piaţa Libertăţii) a fost ridicată pe locul unde în sec. 
XV Iancu de Hunedoara construise o casă de locuit, masivă şi spaţi¬ 
oasă, cu parter şi etaj, cu o curte interioară, care cu timpul s-a ruinat. 

Şcoala nr. 1 (Str. Cetăţii) funcţionează in clădirea care, in secolul XVIII 
fusese reşedinţă a călugărilor iezuiţi. în sec. XV], la Baia Mare a fost 
înfiinţată prima şcoală, Schola Rivulina. 

Biserica Sfînta Treime (Piaţa Cetăţii) este o construcţie în stil 
baroc, ridicată între anii 1717 şi 1720, de către călugării iezuiţi; biserica 
este posesoarea unor frumoase vitralii. 

Muzeul judeţean (Str. 1 Mai) are două secţii: istorie şi artă. în prima 
secţie sint prezentate numeroase obiecte şi documente care reflectă 
evoluţia civilizaţiei omeneşti pe teritoriul judeţului, incepind din comuna 
primitivă pînă in epoca feudală. 

în secţia de artă sint expuse lucrări ale celor care au dat naştere aşa- 
zisei şcoli de pictură din Baia Mare: Simon Hollossy (Simion Corbul), 
Jănos Thorma, Ioan Krizsăn, Aurel Popp, Alexandru Ziffer, Andrei 
Mikola (in depozite se află bine conservate lucrări ale lui Grigorescu, 
Tonitza, Băncilă etc.). 

Monumentul ostaşului român, lucrat din piatră albă, este opera sculp¬ 
torului Andrei Ostap, in cinstea ostaşilor români căzuţi in războiul 
antihitlerist. 

Busturile scriitorilor: I. L. Caragiale, Mihai Eminescu, George 
Coşbuc (Pateul de cultură şi odihnă « 23 August»). 

Cetatea Chioarului, în imediata apropiere a comunei Şomcuta Mare. 
Prima menţiune documentară cunoscută datează din 1319 (« castrum 
nostrum Kouray »), iar o alta din 1349, cind este amintit un oarecare 
« Dominic de Chioar ». Un alt document, de prin 1555, vorbeşte despre 
această cetate ca fiind aşezată lateral, la 7 — 8 km de frumoasa vale a 
Chioarului. Cetatea aparţinea familiei Dragffy, dar din 1555 a intrat 
în posesiunea lui G. Bâthory. 

Bisericile de lemn din Maramureş sint minunate exemplare de artă 
populară, demonstrind oricui că pe aceste meleaguri cioplitul artistic 
al lemnului este un meşteşug străvechi. Preluind elemente gotice şi 
bizantine, trecîndu-le prin filtrul propriei lor simţiri, meşterii populari 
le-au îmbinat cu motivele folclorice şi au dat naştere unor construcţii 
care uimesc şi azi prin supleţe şi eleganţă. 

Bogăţia decoraţiei, ingeniozitatea şi tehnica desăvîrşită au sporit faima 
acestor monumente de mare valoare artistică şi istorică. Astfel de 
construcţii pot fi întîlnite în mai toate satele şi au fost ridicate în perioada 

dintre sec. XV —XVIII. Amintim pe cele din Remetea Chioarului 
SAcAlăşeni, Rona de Jos, Rozavi.ea, Ieud. Una dintre cele mai 
valoroase, deţinînd şi recordul de inălţime (53 m), este biserica din 
Şurdeşti (comuna Şişeşti). 

Comuna Săpînţa. în această comună se află vestitul cimitir vesel» 
deosebit de original. Crucile de lemn sculptate şi pictate de meşteru' 
popular Ion Stan Pătraş l-au transformat intr-un adevărat muzeu- 
Sculpturile şi picturile, însoţite de texte pline de umor, realizează o 
adevărată cronică a celor care îşi dorm somnul de veci în acest cimitir. 

Bogdan Vodâ este una dintre cele mai vechi aşezări, de unde în 1359 
a plecat spre Moldova Bogdan voievod. Pe terasa rîului Iza, la locul 
numit « Grădina lui Cîrlig » au fost descoperite urmele unei aşezări 
fortificate, datînd din sec. XIV. în locul numit « Mănăstirea » se află 
o biserică din piatră, construită în sec. XIV, şi o necropolă din aceeaşi 
perioadă. 

Tot in această comună se află şi o biserică de lemn, construită in sec. 
XIV. Totul a fost lucrat cu securea, la exterior fiind înconjurată de un 
brîu de lemn profilat, sculptat în formă de frînghic. Interiorul a fost 
pictat, stratul de vopsea fiind aşezat direct pe lemn. 

Comuna Moisei. în amintirea patrioţilor ucişi de fascişti, aici s-a ridicat 
un frumos monument, operă a sculptorului Vida Ghcza. 

Dunărea 


Importante Monumente Istorice 

1. Podul lui Traian 

2. Băile romane 

3. Castrul roman Drobeta 

4. Biserica medievală cu contraforturi 

5. Cetatea 

6. Muzeul « Porţile de Fier» 

7. Bustul împăratului Traian 
• Hotel 

Importante Obiective Turistice 
Cazanele Dunării, rezervaţie botanică 
Cheile Cernei 

Gura Văii-Vîrciorova, rezervaţie botanică 

Locul fosilifer Bahna, rezervaţie paleontologică 

Locul fosilifer Sviniţa, rezervaţie paleontologică 

Pădurea Crihala, Drobeta Turnu-Severin 

Peştera Topolniţa, rezervaţie speologică 

Podul natural de la Ponoarele, rezervaţie geologică 

Porţile de Fier, baraj şi lac de acumulare, zonă turistică 



Judeţul Mehedinţi 

Situat în sud-vestul României, judeţul Mehedinţi (unul dintre cele 
mai vechi judeţe ale ţârii) are o suprafaţă de 4 900 km 2 , reprezentînd 
2,1% din teritoriul României, ceea ce îl situează printre judeţele de 
mărime mijlocie. în limitele lui, Mehedinţi concentrează peste 322 061 
de locuitori (1,6% din populaţia ţării) cu o densitate medie de 65,7 loc./ 
km 2 . 

Centrul administrativ al judeţului este municipiul Drobeta Turnu- 
Severin. 

Una dintre caracteristicile cadrului natural ale judeţului o constituie 
marea lui varietate. Relieful reprezintă toate unităţile naturale specifice 
României: munţi (munţii Almăj şi Mehedinţi, 1 200 — 1 400 m), podi¬ 
şuri (Podişul Mehedinţi) şi dealuri (dealurile piemontane ale Motrului), 
depresiuni (Baia de Aramă, Comăneşti-Halînga, Bahna-Ogradena) şi 
cîmpii (Cîmpia Blahniţei, alcătuită în cea mai mare parte din terasele 
şi lunca Dunării şi văile largi ale Drîncei şi Blahniţei). 
întreg acest complex arhitectural oferă privelişti şi fenomene naturale 
deosebit de atrăgătoare (relieful carstic din Podişul Mehedinţi cu nume¬ 
roase chei, peşteri, ponoare, izbucuri etc.). 

Clima, temperată-continentală, este mai blîndă decît în restul ţării, 
resimţindu-se în mare parte din judeţ o uşoară influenţă submeditera- 
neană (temperatura în timpul iernii mai puţin coborîtă) exprimată în 
prezenţa unor elemente floristice şi faunistice submediteraneene. 

Aici, atît în defileul Dunării, cît şi în podiş întîlnim frecvent speciile 
termofile ca mojdreanul, scumpia, liliacul, cărpiniţa, nucul etc. Dintre 
animale sînt caracteristice scorpionul, vipera cu corn, broasca ţestoasă, 
diferite specii de fluturi ş.a. 

Reţeauaiiidrografică este reprezentată, în principal, de Dunăre care curge 
prin sud, cu afluenţii săi Cerna, Bahna, Vodiţa, Topolniţa, Blahniţa, 
Drincea, iar în nord de Motru cu Coşuştea şi Huşniţa. 

Un obiectiv hidroenergetic de mare amploare este construcţia bara¬ 
jului de la Porţile de Fier (în total 2 100 MW), care a creat un mare lac 
artificial ce schimbă complet peisajul natural din amunte de Drobeta 
Turnu-Severin. 

Resursele naturale ale judeţului sînt reprezentate prin zăcăminte de 
bentonită, minereuri de crom (Dubova), azbest (Plavişeviţa), calcar 
(Gura Văii, Rudina-Şovarna, Baia de Aramă ş.a.), lentile de cărbuni 
(Valea Bahnei), mârne (Schela Cladovei, Ciovîrnăşani, Malovăţ), 
argile (Corcova, Strehaia, Orşova), serpentine — culoare verzuie — 
mozaic granulat (Baia de Aramă, Valea Vodiţa, Eibenthal). La acestea 
se adaugă întinse suprafeţe acoperite cu păduri de foioase şi pajişti 
naturale. Nu pot, de asemenea, fi omise izvoarele de ape minerale 
sulfuroase, clorurate, bicarbonatate, sulfatate (Bala, Glogova, Balta, 
Vîrciorova). 

Economia judeţului, deşi se bazează în mare parte pe producţia agri¬ 
colă, este puternic influenţată de dezvoltarea industrială. 

Industria este reprezentată, în primul rînd, prin producţia şantierelor 
navale şi uzinei de vagoane Drobeta Turnu-Severin. La aceasta se 
adaugă industria de exploatare şi prelucrare a lemnului (Drobeta Turnu- 
Severin, Orşova), textilă (Orşova, Drobeta Turnu-Severin, Strehaia) 
şi alimentară (Drobeta Turnu-Severin, Orşova). Din anul 1970 putem 
deja vorbi de o ramură industrială nouă — industria energiei electrice; 
industria extracţiei şi prelucrării minereurilor nemetalifere se afirmă 
puternic după anul 1966, prin modernizarea întreprinderii miniere 
Orşova. 

Pe baza unor vechi tradiţii se dezvoltă destul de puternic industria 
locală şi mai ales cea meşteşugărească. 

Agricultura, ramură principală a economiei judeţului, dispune de peste 
292 900 ha de teren agricol, reprezentînd 60% din suprafaţa totală a 
teritoriului lui. 

Principalele culturi sînt cerealele (porumb şi grîu), floarea-soarelui, 
legumele, viţa de vie şi pomii fructiferi (pruni, meri). Sectorul zoo¬ 
tehnic se axează pe creşterea bovinelor, ovinelor şi porcinelor. 

O pondere mare, în cadrul economiei judeţului, o are silvicultura, 
aproape 30% din suprafaţa acestuia ocupînd-o pădurile, mai ales de 
foioase. Exploatarea pădurilor se face mai mult în partea de nord-vest 
a judeţului. Ca produse secundare se mai exploatează fructele de pădure; 
rîurile şi pădurile constituie, totodată, şi un fond cinegetic şi de pescuit 
important al României. 

în judeţul Mehedinţi se află cinci oraşe, dintre care unul, Drobeta 
Turnu-Severin, este municipiu şi 59 de comune (din care suburbane 
două), cu 347 de sate, din care 15 aparţin oraşelor. în oraşe, dintre 
care Drobeta Turnu-Severin are 67 163 de locuitori, iar celelalte ( Orşova, 
Strehaia, Vinju Mare, Baia de Aramă) sub 10 000 de locuitori, se con¬ 
centrează în total 1/4 din populaţia judeţului. 

Cel mai mare şi important centru economic şi social-cultural din judeţul 
Mehedinţi este oraşul Drobeta Turnu-Severin, situat pe una dintre tera¬ 
sele Dunării. Vestigiile istorice, peisajele frumoase pe care le oferă 
natura înconjurătoare, elementele etnografice şi folclorice formează 
principalele obiective de atracţie turistică ale judeţului. 

In împrejurimile oraşului se află pădurea Crihala, folosită ca loc de 
recreere de către locuitorii Drobetei Turnu-Severin şi localitatea 
Cerneţi, fostă reşedinţă a plaiului Mehedinţi în sec. XVI şi centru 
urban pînă în 1833. 

O parte dintre fortificaţiile de pe fosta insulă Ada-Kaleb sînt deja stră¬ 
mutate în ostrovul Şimian, care va deveni un punct de interes turistic 
deosebit. 

Orşova, dezvoltată pe locul vechii aşezări romane Dierna, prezintă un 
mare interes turistic prin cadrul său natural, oferit de confluenţa văii 
Cerna cu Dunărea şi prin noile construcţii ale noului oraş Orşova 
clădit mai la nord, pe valea Cernei, în amunte de linia lacului de acu¬ 
mulare. 

Oraşul Baia de Aramă, străveche aşezare omenească cunoscută pentru 
exploatările de cupru, oferă prin peisajul natural înconjurător locuri de 
atracţie turistică. Astfel din Baia de Aramă se porneşte în excursii spre 
podişul calcaros Mehedinţi sau spre masivul Piatra Cloşani (vezi jud. 
Gorj). 

La cîţiva kilometri de Baia de Aramă se află podul natural de la Ponoarele, 
fenomen carstic unic la noi în ţară. Podul a rezultat din prăbuşirea 
pereţilor laterali ai unei peşteri. Tot aici se află un lac temporar — 
Zătoane —, care în timpul primăverii atinge suprafaţa de 150 ha. în 
această zonă se află şi o vegetaţie foarte interesantă, reprezentată prin 
păduri de liliac, cele mai frumoase fiind cele de Ia Nadanova, de pe 
valea Coşuştei şi de la Ponoarele. 

Un sector de mare frumuseţe al judeţului îl constituie platoul calcaros 
Mehedinţi ce adăposteşte numeroase monumente ale naturii, dintre 
care se remarcă Peştera şi Cheile Topolniţei. 

Peştera de la Topolni/a, lungă de 10 700 m, este ca mărime a 17-a în 
lume. Are un sistem de galeţii dispus în patru etaje, cu culoare înalte 
pînă la 20 m şi late între 1 şi 20 m. La intersecţia galeriilor se află săli 
uriaşe (50/30 m), în care sînt îngrămădite blocuri mari de calcar. 
Conţine numeroase lacuri şi formaţiuni carstice spectaculare, între care 
stalagmite lungi de 5 m. 

Cursul mijlociu al văii Cernei, cu sălbaticele chei de la Corcoaia împreună 
cu munţii calcaroşi ai Mehedinţului, formează o zonă turistică deosebit 
de atrăgătoare şi uşor accesibilă. 

O altă atracţie a judeţului o constituie şi punctul fosilifer Bahna- Vlrcio- 
rova, care conţine o faună bogată de corali şi moluşte tipică pentru 
terţiar. Pentru a se conserva aceste resturi fosilifere foarte interesante, 
locul cu depozitele respective a fost declarat rezervaţie paleontologică. 

Acestora li se adaugă valea Dunării, de un pitoresc aproape inegalabil, 
mai ales în sectorul Porţilor de Fier şi Cazanelor. Pe versanţii abrupţi 
se dezvoltă o floră bogată submediteraneană, în amestec cu elemente 
central-europene. Construirea sistemului hidroenergetic de la Porţile 
de Fier a sporit frumuseţea regiunii. 

Ca şi alte judeţe ale ţării noastre, Mehedinţi constituie o arie turistică 
de primă importanţă. Această valoare turistică este dată de peisajul 
natural variat şi de monumentele istorice remarcabile din oraşul Drobeta 
Turnu-Severin şi celelalte localităţi ale judeţului. Reţeaua de transport 
este bine reprezentată de calea ferată, parţial electrificată, Craiova — 
Drobeta Turnu-Severin — Caransebeş— Timişoara şi şoseaua moder¬ 
nizată care o secondează, ridicată deasupra nivelului lacului de acumu¬ 
lare. Principalul nod de transport al judeţului este Drobeta Turnu- 
Severin, el concentrînd şoselele care pleacă spre Strehaia — Motru, 
Baia de Arainj şi Vînju Mare. In zona muntoasă se află şi drumuri 
locale şi poteci care coaipletează reţeaua majoră, insuficientă în nordul 
şi centrul judeţului. 

Municipiul DROBETA TURNU-SEVERIN. Săpăturile arheo¬ 
logice au scos la iveală urme de locuire încă din comuna primitivă. 
Geto-dacii au durat aici puternica aşezare Drobeta, legată printr-un 
important drum chiar de Sarmizegetusa. In timpul războaielor daco¬ 
române, din necesităţile transportului de trupe, împăratul Traian a 
ordonat construirea, între anii 103 şi 105, a «podului de piatră peste 
Dunăre. Impunătoarea lucrare a fost realizată după planurile cunoscu¬ 
tului arhitect Apolodor din Damasc. în sec. II, romanii au ridicat 
castrul Drobeta pentru supravegherea podului şi a traficului pe Dunăre. 
Oraşul roman Drobeta era unul dintre cele mai importante centre 
urbane ale provinciei Dacia. Aşezarea a continuat să fie locuită şi după 
retragerea administraţiei romane din Dacia (271—275). în sec. XIII, 
izvoarele menţionează o cetate medievală a Severinului, care a existat 
pină în 1524, cînd a fost distrusă de turci. 

Andrei II al Ungariei (1205 — 1235) a cucerit ţinutul Severinului, dar 
stăpînirea ungară a fost efectivă numai după invazia tătarilor din 1241 — 
1242. Pentru a-şi asigura hotarele, Bela IV (1235 — 1270) a adus în 
ţară pe ioaniţi, cărora lc-a dăruit, în 1247, « Ţara Severinului », împreună 
cu cnezatele lui Ioan şi Farcaş. Reşedinţa şi-au construit-o chiar ioaniţii, 
după cum reiese dintr-o scrisoare a lui Bela IV din 1254: «... o parte 
din fraţi i-am aşezat în mijlocul regatului nostru pentru apărarea 
castrelor ce facem să se zidească pe lingă Dunăre. . . ». în 1260, însă, 
bulgarii au pustiit ţinutul, ciocnirea dintre ei şi maghiari fiind folosită 
de populaţia românească dintre Carpaţi şi Dunăre pentru crearea şi 
consolidarea vieţii social-politice independente. Se prea poate ca 
Banatul Severinului să fi fost ocupat de Basarab I, din moment ce, 
în 1330, regele Carol Robert (1308 — 1342) îşi începe campania cu 
recucerirea lui. Vladislav Vlaicu (1364 — 1377) stăpîneşte cert Severinul, 
deoarece în 1366 el adăuga titulaturii sale şi pe aceea de ban de Severin. 
Începînd din 1389 Mircea cel Bătrîn se intitula şi « al Banatului de 
Severin domn », întemeind o dregătorie, menţionată cu numele de 
« Bănia Severinului ». Profitînd de situaţia grea a Ţării Româneşti, în 
1419, Sigismund, regele Ungariei (1387 — 1437), ocupă Severinul, 
însărcinîndu-1, în 1425, pe corniţele bănăţean Pippo Spano de Ozora 
să refacă vechile intărituri; el hotărăşte chiar să-i recheme pe teutoni, 
izgoniţi din Transilvania în 1225. In 1430, magistrul Ordinului teuton 
era ban de Severin, dar Poarta l-a trimis pe Vlad Dracul într-o expe¬ 
diţie cu consecinţe catastrofale pentru teutoni. 

. . .în 1438 ban de Severin era marele lancu de Hunedoara. După căderea 
Constantinopolului (1453), atacurile turceşti la Dunăre se înteţesc, 
în 1524, Soliman Magnificul cucereşte Severinul. 

Documentele din sec. XVI menţionează oraşul ca punct de vamă al 
Ţării Româneşti. în timpul domniei lui Mihnea Turcitul (1577 — 1583 
şi 1585 — 1591) Mihai Viteazul a fost bănişor de Severin. Începînd cu 
secolul trecut, oraşul a cunoscut o tot mai accentuată dezvoltare, mai 
ales după lucrările de reconstrucţie organizate în 1836. Oraşul, ca şi 
întreg ţinutul Mehedinţilor, a trăit din plin zilele mişcării revoluţionare 
conduse de Tudor Vladimirescu din 1821. în 1841, la Drobeta Turnu- 
Severin s-au organizat primele şantiere navale (la 1878 erau încă cele 
mai mari şantiere din România). în 1866 garnizoanele de grăniceri 
de la Dunăre s-au răsculat şi au refuzat să depună jurămînt lui Carol I. 
Ca expresie a sentimentelor lor de dragoste faţă de Al. I. Cuza, în 1870 
l-au ales deputat de Mehedinţi, deşi acesta se afla în exil. încă la sfîrşitul 
secolului trecut proletariatul din oraş şi-a creat primele organizaţii şi a 
scos mai multe publicaţii (« Socialistul », «Cuvîntul socialist » etc.). 
Au avut loc acţiuni greviste în anii 1905 şi 1906, în 1908, 1913. în 1921, 
Secţiunea din Turnu-Severin şi-a trimis delegat la Congresul de creare 
a P.C.R. O contribuţie importantă şi-au adus muncitorii şi populaţia 
oraşului în zilele insurecţiei din august 1944. 


Podul lui Traian avea o lungime de 1 134,90 m, lăţimea 14,55 m şi o 
înălţime de 18,60 m. Astăzi nu se mai văd decît picioarele de pe cele 
două maluri. La realizarea construcţiei au participat trei cohorte şi o 
legiune romană. Lucrările s-au desfăşurat intre anii 103 şi 105 e.n., 
folosindu-se din plin materialul pietros din carierele locale, iar pentru 
suprastructura podului, lemnul de stejar din bogatele păduri din regi¬ 
unea Porţilor de Fier. 

Băile romane, situate la circa 150 m spre apus de capul podului, erau 
formate din mai multe încăperi (camera de Încălzire, bazinele cu apă 
caldă, camera de aburi, bazinul cu apă rece), fiind dotate cu toate insta¬ 
laţiile necesare (conducte, sistem de încălzire etc.). 

Castrul roman Drobeta. La capătul de nord al podului lui Traian se 
văd şi azi resturi de ziduri, urme ale unor puternice fortificaţii militare 
romane. Acestea au fost ridicate în trei perioade, din care au rezultat: 
castrul lui Traian (sec. II e.n.); castrul din secolele IV—V şi turnul 
din epoca stăpînirii bizantine (sec. VI). 

Castrul lui Traian a deschis seria cetăţilor de piatră ridicate de romani 
în Dacia; era lung de 136,50 m, lat de 123,50 m, avînd poarta princi¬ 
pală (praetoria) situată pe latura de sud şi încă trei pe celelalte laturi. 
Fiecare poartă era păzită de cîte două turnuri cu un etaj, ieşite puţin 
în afară. Azi, din zidurile de incintă nu se mai păstrează decît temeliile 
groase de 1,50 m. Iniţial, acest zid atingea înălţimea de 4,50 m şi era 
sprijinit, în interior, de un val de pămînt, lat de 6 m, pe care se 
construise un drum de rond, lat de 2,5 m; la poalele valului era un alt 
drum, pe care se transportau materialele de luptă. în afară, zidul de 
incintă era înconjurat de o platformă de circa 2 m, după care se săpase 
un şanţ fără apă. Cele patru colţuri, precum şi acolo unde porţiunea 
de zid a cerut-o, au fost întărite prin turnuri de apărare, 
în interior se ridica clădirea pretorului (comandantul), cu o curte desco¬ 
perită în faţă; de-a lungul aripilor de răsărit şi apus se ridicau cîte cinci 
camere pentru păstrarea armamentului. Pe latura de nord se afla capela 
de forma unei abside, unde se păstrau steagurile şi chipurile zeilor. 
Se mai aflau, în incinta castrului, două magazii pentru păstrarea provi¬ 
ziilor trupei, cîteva barăci care serveau drept locuinţe pentru ofiţeri 
şi barăcile pentru cazarea soldaţilor. Castrul a suferit distrugeri repe¬ 
tate, dar de fiecare dată a fost refăcut. 

în timpul împăratului Constantin cel Mare (306 — 337) peste ruinele 
castrului lui Traian s-au executat noi lucrări. Zidului de incintă i s-au 

făcut mari modificări, scoţîndu-se in afară turnurile de apărare. La col¬ 
ţuri s-au ridicat turnuri noi semicirculare, iar pe laturi turnuri mai mici, 
însă foarte solide. Interiorul castrului a fost şi el modificat şi adaptat 
nevoilor trupei, care trebuia să apere fortificaţia. 

Turnul lui Iustinian, ridicat în secolul VI la colţul de sud-vest al cas¬ 
trului, intr-o perioadă in care Imperiul bizantin a revenit la Dunăre, 
se încadra în acţiunea generală de restaurare a mai multor cetăţi şi 
oraşe. Informaţia lui Procopius, potrivit căreia în timpyl lui Iustinian 
(527 — 565) la Drobeta exista o fortăreaţă numită Theodora, este aproape 
de adevăr, căci săpăturile arheologice atestă o refacere a vechilor forti¬ 
ficaţii (distruse de Attila) şi înălţarea unui nou turn. Theodora înlo¬ 
cuia deci vechiul nume de Drobeta. Fortificaţia se compunea dintr-un 
turn circular, cu diametrul de 12,20 m (a fost dărîmat de turci şi mate¬ 
rialul folosit la ridicarea cetăţilor de la Cladova şi Vidin), împrejmuit 
de un zid şi acesta, la rîndul său, de un şanţ de apărare adine de circa 5 m. 

Fortificaţia din colţul de sud-vest al castrului Drobeta este o con¬ 
strucţie tipică feudalismului, datînd din prima jumătate a sec. XIII. 
Ea se pare că făcea parte dintr-un sistem de apărare a populaţiei româ¬ 
neşti, care începuse organizarea sa în prime formaţiuni politice. Desco¬ 
perirea cetăţii Grădeţului este încă o dovadă a unei intense activităţi 
desfăşurate aici şi întrerupte brusc de invazia tătarilor din anul 1241. 

Biserica medievală cu contraforturi. Lingă castrul roman Drobeta, 
săpăturile arheologice au scos la iveală fundaţiile unei biserici. Planul 
ei este orientat est-vest şi are formă de navă dreptunghiulară cu dimen¬ 
siunile de 16x8,50 m, cu doi piloni de piatră în faţă. Altarul are formă 
poligonală şi cinci contraforturi în exterior. Pe latura de nord se afla 
o încăpere de aproximativ 4x3 m. 

Mulţi cercetători înclină să fixeze data de construcţie a acestei biserici 
în sec. XIV, în plină campanie catolică la sud de Carpaţi. 

Cetatea. Ruinele de azi indică existenţa pe vremuri a două incinte de 
formă dreptunghiulară, înconjurate de un şanţ. în urma săpăturilor 
efectuate au ieşit in evidenţă resturile unor turnuri care străjuiau incinta 
interioară, cîte două în extremităţile sudică şi nordică, pe latura apuseană 
aflîndu-se de asemenea un turn. 

Zidurile incintei interioare, variind între 2 şi 5 m, au fost executate 
din piatră brută legată cu mortar. între cele două turnuri ale laturii 
de sud se deschide un bun cîmp de observaţie către Dunăre; aici, pro¬ 
babil, se amplasau piesele de artilerie, după cum indică marele număr 
de proiectile de piatră sau fier descoperite. Zidul incintei exterioare 
este realizat din acelaşi material, cu excepţia porţiunii de pe latura 
estică, unde s-a folosit piatră de calcar şi pe alocuri spărtură de cărămidă. 
Aşa cum ni se înfăţişează azi, specialiştii au formulat părerea că cetatea 
nu reprezintă tradiţia românească în construcţia militară, ci ar fi mai 
degrabă materializarea unei idei apusene. Această presupunere, coro¬ 
borată cu ştirea conform căreia, la 1424, Pippo Spano (italian de origine) 
era comite aici, ne duce la concluzia că resturile de azi sînt ale cetăţii 
amenajate de acesta după modele italiene. 

în interiorul cetăţii, cu ocazia săpăturilor, au fost degajate resturile 
unei biserici, cu pronaosul şi naosul dreptunghiular. Zidurile au fost 
construite din cărămidă şi piatră, folosite cu alternanţă, 
înaintea acestei biserici, pe acelaşi loc, fusese o altă construcţie de plan 
triconc. Azi se mai poate distinge ceva din absidiola de sud şi puţin 
din cea de nord. Biserica a servit şi cultului catolic în timpul ocupării 
cetăţii de către Pippo Spano şi Ioan de Hunedoara. 

Cula lui Tudor Vladimirescu de la Cerneţi. La vreo 5 km nord-est 
de Drobeta Turnu-Severin se află satul Cerneţi, care pînă în perioada 
regulamentară a fost reşedinţă de judeţ. Stabilit o vreme aici, Tudor 
avea casă cu prăvălie, moară pe Topolniţa, iar pe dealul de deasupra 

satului o altă construcţie — cula, singura care se păstrează şi azi în 
condiţii bune. 

Culele sînt nişte construcţii cu planul pătrat, împrumutînd caracteris¬ 
ticile unei mici fortificaţii. Unii cercetători susţin că acest sistem de 
construcţii este de origine dalmatină şi a pătruns la noi prin inter¬ 
mediu sîrbesc. Denumirea însă este de origine turcească (culă = casă 
întărită). Cula de la Cerneţi este formată din parter şi etaj, avînd ziduri 
groase din cărămidă. Construcţia este amplasată în aşa fel, incit să se 
poată veghea spre sud-vest întreaga cîmpie a Severinului, de unde 
foarte adesea apărea primejdia. Uşa de la intrare a fost confecţionată 
din lemn de stejar, prins cu fier, iar o bară, tot de fier, asigură perfecta 
închidere şi baricadare. Prin uşa de ia intrare se pătrundea într-o încă¬ 
pere mică (săliţa) in dreapta căreia se află un fost iatac, iar la stingă o 
scară îngustă, din bîrne de lemn, care conduce spre etaj. 

In faţă se află beciul, prevăzut cu creneluri pe laturile de nord şi est. 
în partea stingă a intrării de la etaj se află uşa, prin care se intră într-o 
cămăruţă de dimensiuni foarte mici, care a folosit drept cămară, prevă¬ 
zută şi ea cu un crenel care dădea posibilităţi de observare spre nord- 
vest. Însoţind spre sud-est cămara, un culoar trece prin faţa celor două 
încăperi de la etaj şi iese in afara clădirii, fiind sprijinit pe nişte stîlpi 
de cărămidă şi grinzi de lemn. Acest culoar se sfîrşeşte cu un turn de 
formă paralelipipedică, crenelat în toate direcţiile. Cele două încăperi 
care se găsesc deasupra beciului adăpostesc muzeul amenajat aici. 
Neexistînd informaţii precise despre data construcţiei, specialiştii o 
situează în jurul anului 1800. 

Aici au fost depozitate muniţii în vederea echipării răsculaţilor pe care 
avea să-i conducă Tudor. Ultima dată, Tudor a trecut pe la Cerneţi, 
la 29 ianuarie 1821, cînd cetele răsculaţilor se deplasau de la Ciovîrnă- 
şani spre Strehaia. 

Clădirile au avut mult de suferit in timpul primului război mondial. 
Ele s-au păstrat datorită mai mult grijii manifestate de profesorul 
Mihail Guşiţă, pasionat cercetător al personalităţii lui Tudor. Dar 
abia în anii noştri s-au întreprins aici lucrări serioase de restaurare. 
De la 23 august 1959 la Cerneţi s-a deschis un r/iu^eu, închinat vieţii şi 
activităţii lui Tudor. 

Insula Ada-Kaleh. La 3 km spre vest de Vîrciorova se afla insula 
Ada-Kaleh, menţionată şi de Herodot in Istoriile sale şi care a fost 
acoperită de apele lacului de acumulare al barajului de la Porţile de Fier. 
Pe la mijlocul sec. XV turcii au construit aici o cetate, pentru a putea 
efectua controlul navigaţiei pe Dunăre. Înainte de 1788, insula era 
cunoscută sub numele de Carolina, insula Orşovei, Orşova Nouă, dar 
de la acea dată va fi frecvent numită Ada-Kaleh. Cetatea din insulă era 
formată dintr-un careu prevăzut la colţuri cu turnuri de veghe, prote¬ 
jată în exterior de bastioane de apărare. Aproape patru secole, insula 
a fost disputată între Turcia şi Austria; în 1526 trece de la turci la aus¬ 
trieci, care construiesc aici noi fortificaţii; în 1699 trece din nou la turci, 
iar în 1717 iarăşi la austrieci şi în 1739 din nou la turci, 
în 1810, batalionul condus de Tudor Vladimirescu, împreună cu un 
detaşament rus, a ocupat insula. în 1919, ea a intrat în componenţa 
statului român. 

Obiectivele de cultură materială din insulă au fost mutate in Ostrovul 
Simianului. 

Mănăstirea Vodiţa. La nord de Vîrciorova, lingă apa Vodiţei, pe 
o buză de rîpă, printre luminişuri de pădure răsar ruinele unuia dintre 
cele mai vechi monumente de artă feudală românească, mănăstirea 
Vodiţa, ctitoria lui Vladislav Vlaicu. Hrisovul care menţionează înte¬ 
meierea sa (circa 1374) precizează că mănăstirea a fost ridicată cu chel¬ 
tuiala domnului, dar cu stăruinţa şi truda călugărului Nicodim. încă 
de la început, domnul i-a făcut însemnate danii. Mircea cel Bătrîn îi 

întăreşte toate privilegiile, iar Ştefan — ţarul Serbiei — îi recunoaşte, 
la rîndu-i, posesiunile din Serbia. în 1458 Vodiţa exista încă, întîlnin- 
du-se acte care demarcau posesiunile sale de cele ale Tismanei, dar între 
1532 şi 1535 toate moşiile ei au intrat în posesiunea Tismanei, ceea 
ce ne face să credem că procesul de ruinare a Vodiţei începuse încă de 
la sfîrşitul sec. XV. 

Pe la sfîrşitul sec. XVII, trupele austriece comandate de generalul 
Veterani au efectuat lucrări de apărare în apropierea Vodiţei, dărîmînd 
tot ce-au putut . . . Zidul care înconjura biserica avea dimensiunile 
de aproximativ 60x30 m, ridicîndu-se doar de-a lungul văii, rîpa 
formînd în rest un excelent obstacol natural. 

Ruinele de azi sînt urmele ctitoriei lui Vlaicu Vodă (« Vodiţa »), care 
fusese ridicată pe locul unei construcţii mai vechi. Resturile primei 
biserici (Vodiţa I) au ieşit la lumină în timpul lucrărilor pentru dega¬ 
jarea ruinelor vizibile (Vodiţa II). La circa 50 cm sub pavimentul 
ruinei s-au găsit fundamentele unui edificiu mai vechi, de plan treflat, 
cu un nartex dreptunghiular. Planul navei avea forma unui dreptunghi 
cu axa principală pe direcţia vest-est, pe fiecare latură mare avînd cîte 
o absidă semicirculară. Specialiştii înclină să dateze această construcţie 
cam pe la sfîrşitul sec. XIII (circa 1290). Pereţii de grosime redusă 
(circa 50 cm) la o deschidere de 5,50 m, n-au putut suporta greutatea 
bolţilor, lucru dovedit de altfel de surparea grabnică a construcţiei. 
Pe locul acesteia a fost ridicată o biserică nouă, ale cărei ruine se văd 
şi azi. Planul repetă, în linii mari, pe cel vechi: pronaos dreptunghiular 
şi nava flancată de două abside, terminîndu-se cu un altar asemănător cu 
absidele laterale. Biserica, în general, avea 18 m lungime şi 6,25 m lăţime. 
Realizate după modelul bizantin, zidurile au tiranţi de bîrne încastrate 
în grosimea lor, la intervale egale. Pereţii sint construiţi din piatră 
alternînd cu cărămidă şi au o grosime de circa 1,50 m. O bună parte 
din cărămizile folosite sînt de fabricaţie romană. Pentru prima dată 
la Vodiţa II s-a folosit sistemul celor patru stilpi în dreptul absidelor 
laterale, menite să fortifice clădirea şi să reducă diametrul bolţilor, 
ajutînd, prin arcurile care-i leagă de o parte şi de alta cu pereţii răsări- 
teni şi apuseni, la prevenirea situaţiilor care provocasem prăbuşirea 
primei clădiri. în veacurile următoare tipul Vodiţa II se va extinde mult 
in arhitectura religioasă a Ţării Româneşti. 

Cetatea Grădeţului este situată la circa 25 km nord-vest de Drobeta 
Turnu-Severin. Planul — poligon neregulat, cu unele laturi rotunjite — 
este orientat nord-vest, sud-est. Zidul de incintă a fost construit din 
bolovani de şist şi are o grosime între 2 şi 2,50 m. în mijlocul incintei 
se ridica o construcţie circulară, iar pe latura de nord-vest avea lipit 
un bastion semicircular. Fortificaţiile au fost ridicate in sec. XIII. 
Orşova. Săpături arheologice au scos la iveală urme de aşezări paleo¬ 
litice, precum şi ruine ale Cetăţii romane Dierna. Viaţa a continuat 
pe teritoriul oraşului şi în epoca feudală. Cronica notarului anonim, 
amintind supunerea Banatului de către feudalii maghiari, menţionează 
ocuparea cetăţii Ursova de la bulgari în anul 950. După aceea, cetatea 
era pusă direct sub jurisdicţia regală şi făcea parte din Banatul de 
Severin, avind o mare importanţă strategică. Printre cei care s-au 
ocupat îndeaproape de ea amintim pe Pippo Spano, care a iniţiat o 
serie întreagă de lucrări pentru consolidarea întregului edificiu. în 
1427 însă, trupele otomane îi înfrîng pe maghiari şi întreg Banatul se 
afla în primejdie. Sigismund de Luxemburg aduce pe cavalerii teutoni, 
încredinţîndu-le paza cetăţilor de pe Dunăre. în 1434, Orşova şi cele¬ 
lalte cetăţi dunărene trec în grija lui Iancu de Hunedoara. în 1524, 
cetatea a fost atacată şi distrusă de către turci. După aceea a fost lăsată 
în părăsire. 

în orăşelul Strehaia, înconjurat de dealuri domoale, săpăturile arheo¬ 
logice au scos la iveală urme de locuire încă din paleolitic. O vreme 

îndelungată Strehaia a aparţinut boierilor Craioveşti şi a fost reşedinţă 
a banilor olteni, apoi a băniei Mehedinţilor şi sediul episcopiei. 

Pe vremea lui Matei Basarab a fost ridicată aici mănăstirea Strehaia 
( 1645 ). în 1690 — 1693 C. Brîncoveanu i-a adăugat pridvorul, refăcînd 
biserica şi zidurile de incintă. 

Biserica, realizată după un plan dreptunghiular, este zidită din cărămidă, 
avînd faţada tencuită şi împărţită în două de un brîu median. Pridvorul 
deschis are frumoase arcade ce se sprijină pe 10 stîlpi. 

Iniţial, în imediata apropiere se afla palatul domnesc (pe latura de est), 
care azi nu se mai păstrează. în 1963 au început lucrări de restaurare, cu 
prilejul cărora s-au descoperit resturile fostei reşedinţe a băniei Olteniei, 
în timpul răscoalei de la 1821, mănăstirea Strehaia a fost unul dintre 
punctele strategice alese de Tudor. Aici a fost instalată o garnizoană 
de 200 de panduri, conduşi de fratele lui Tudor, Popa Vladimirescu. 

Mănăstirea Gura Motrului se inalţă pe malul drept al Motrului» 
acolo unde acesta întîlneşte Jiul. Legenda, ca şi de alte dăţi, a ţesut 
firul ei molcom în jurul naşterii acestui lăcaş, fiind de părere că zidurile 
ar fi fost ridicate din marea grijă a vestitului călugăr Nicodim, şi că, 
fără nici o îndoială, este, cu cel puţin cîţiva ani, mai devreme clădită 
decît Tismana; tradiţia a fost însuşită şi de cunoscutul călător Paul 
de Alep. în orice caz, se ştie că deşi zidirea ei este îndeobşte prezentată 
ca operă a lui Matei Basarab, documentele subliniază faptul că ea a 
fost ctitorită de Harvat Logofătul, înainte de ianuarie 1515, cînd 
Neagoe Basarab i-a dat primul hrisov în care este menţionat şi numele 
ctitorului. Un document în limba latină ni-1 prezintă ca fondator pe 
Matei Basarab, care între 1646 şi 1647, ar fi hotărît înălţarea lăcaşului. 
Pisania din 1705 menţionează încă un ctitor, Preda Brîncoveanu, care 
a refăcut-o din temelii în 1653. Este de necrezut ca o construcţie de 
genul unei mănăstiri să se surpe în numai 5 — 6 ani, incit să fie necesară 
o reclădire. Mai adăugăm că numeroase documente precizează o func¬ 
ţionare continuă a mănăstirii ridicate de Harvat circa 150 de ani 
(1500 — 1646), deci nu poate fi crezută decît următoarea ipoteză: Matei 
Basarab doar a reparat edificiul ridicat de Harvat, iar Preda Brînco¬ 
veanu a refăcut-o din temelii. Inscripţia din 1705 precizează, de altfel, 
că zugrăveala mănăstirii a fost făcută de Constantin Brîncoveanu. 
O nouă zugrăvire s-a făcut în anul 1852, prin grija lui Eufrosin Poteca, 
de către zugravul Niţă Stoenescu. 

Ca mai toate mănăstirile noastre, şi aceasta este înconjurată de puter¬ 
nice ziduri de apărare. în timpul răscoalei din 1821, după ce a cucerit 
Strehaia, Tudor Vladimirescu a împresurat mănăstirea Gura Motrului. 
în incinta ei se aflau vreo 40 de oameni comandaţi de căminarul Ştefă- 
nică Bibescu şi stolnicul Barbu Viişoreanu. în ajutorul asediaţilor a 
venit şi serdarul Diamandi Giuvara cu 150 de arnăuţi; acesta a cedat 
mănăstirea în schimbul libertăţii celor doi comandanţi asediaţi, 
între zidurile mănăstirii şi-a dat sfîrşitul cărturarul Eufrosin Poteca, 
director şi profesor de filozofie la Colegiul « Sf. Sava », înainte de 
1832, mare cărturar, care a fost îndepărtat din fruntea colegiului pentru 
ideile sale progresiste. 

Biserica mănăstirii, de plan trilobat, are un pronaos asemănător cu cel 
al.bisericii Mănăstirii Dealului, deasupra Iui ridicîndu-se două turle 
cu diametru foarte mic. Naosul treflat are un altar cu nişe speciale şi 
este mult înălţat de o turlă cu diametrul mare, ridicată pe arcuri în 
plin centru. Pridvorul, deschis în faţă, se sprijină pe stîlpi de secţiune 
octogonală, fiind acoperit de două calote sferice, 
în exterior, singura decoraţie este realizată prin două registre de arcade 
oarbe. Ca linie arhitectonică, biserica se aseamănă cu celelalte con¬ 
strucţii ridicate în vremea lui Matei Basarab. 

Aici, la sfîrşitul sec. XVIII, a fost înfiinţată prima şcoală mehedin- 
ţeană. Şcoala a funcţionat şi după 1800. 

Importante Monumente Istorice 

1. Cetatea 

2. Biserica reformată 

3. Biserica romano-catolică 

4. Biblioteca documentară « S. Teleki» 

5. Palatul Culturii 

6. Muzeul judeţean de istorie 

7. Casa « Toldalagi » 

8. Catedrala ortodoxă 
• Hotel 

Importante Obiective Turistice 

Crâciuneşti, staţiune balneoclimaterică de interes local 
Defileul Mureşului (Topliţa—Deda) 

Gurghiu, parc dendrologic, Poiana cu narcise 
Pădurea Mociar, rezervaţie forestieră, Solovăstru 

Singeorgiu de Mureş, staţiune balneoclimaterică de interes 
local 

Sovata, staţiune balneoclimaterică 
Zau de Clmpie, rezervaţie botanică 



Judeţul Mureş 

Situat în centrul Podişului Transilvaniei, judeţul Mureş, axat pe valea 
riului cu acelaşi nume, are o suprafaţă de 6 696 km 2 şi o populaţie de 
peste 602 000 de locuitori, ceea ce reprezintă 2,8% din teritoriul şi 
2,9% din populaţia României; densitatea este de 89,9 loc./km 2 . Reşe¬ 
dinţa judeţului este municipiul Tîrgu Mureş. 

O privire generală asupra judeţului ne arată că acesta are un relief 
variat, reprezentat prin munţi şi podiş. în partea estică a judeţului se 
află munţii vulcanici Câliman şi Gurghiu cu înălţimi de peste 1 800 m 
şi respectiv 1 600 m, separaţi de defileul Mureşului dintre Topliţa (jud. 
Harghita) şi Deda. Cea mai mare parte a teritoriului este ocupată însă 
de Podişul Tîrnavelor, format din interfluvii prelungi (500 — 600 m 
altitudine), separate de văi adinei. în nord-vestul judeţului se întîl- 
neşte un relief mai coborît, cu forme domoale şi pante prelungi, ce 
se încadrează în Cîmpia Transilvaniei. 

Clima temperată-continentală, moderată, prezintă temperaturi medii 
anuale cuprinse între 7,6° şi 8,7°. Cantitatea anuală de precipitaţii 
variază între 850 şi 600 mm, iar vînturile dominante sînt cele din 
nord-vest. 

Reţeaua hidrografică aparţine în întregime Mureşului şi afluenţilor săi 
Niraj, Comlod, Gurghiu, Tîrnava Mare şi Tîrnava Mică. La acestea 
se adaugă o serie de iazuri de interes piscicol şi lacurile sărate helio- 
terme de la Sovata. 

Deşi resursele naturale nu prezintă o mare varietate, totuşi sînt deosebit 
de însemnate pentru economia naţională, aici fiind prezente cele mai 
mari zăcăminte de gaze naturale (exploatate la Nadeş, Sărmaşu, Zau 
de Cîmpie, Bogata, Şincai, Corunca, Miercurea Nirajului ş a.). La 
acestea se adaugă rocile de construcţie (nisipuri şi argile fine), izvoarele 
minerale cloro-sodice şi resursele hidroenergetice ale Mureşului şi 
Tîrnavelor. Fondul forestier, fîneţele şi păşunile întregesc cadrul bogă¬ 
ţiilor judeţului. 

Economia judeţului se caracterizează printr-o structură complexă, cu 
o bază tehnico-materială dezvoltată şi un potenţial industrial ridicat. 
Principalele ramuri industriale sînt: industria chimică (Combinatul 
de îngrăşăminte azotoase Tîrgu Mureş şi Combinatul chimic Tîrnă- 
veni), industria sticlei, ceramicii şi faianţei (Tîrnăveni, Sighişoara), 
industria de exploatare şi prelucrare a lemnului (Lunca Bradului, 
Reghin, Tîrgu Mureş), industria textilă (Sighişoara, Tîrgu Mureş) 
şi alimentară (Tîrgu Mureş, Luduş, Sighişoara). 

Agricultura judeţului dispune de condiţii de sol şi climă prielnice intensi¬ 
ficării, specializării şi dezvoltării multilaterale a producţiei agricole. 
Astfel, din suprafaţa agricolă a judeţului de 411 700 ha, ceea ce repre¬ 
zintă aproape 4/5 din teritoriu, mai mult de jumătate este arabilă. O 
pondere mare o au păşunile şi fîneţele cuprinzînd aproape 1/3 din 
suprafaţa agricolă. Suprafeţe întinse ocupă viile şi livezile. 

Principala ramură a agriculturii o constituie cultura cerealelor (porumb 
şi grîu), a plantelor tehnice (sfecla de zahăr) şi culturile furajere. Bine 
dezvoltată este, de asemenea, pomicultura, fiind cunoscute în acest 
sens bazinele Reghinului, Măgheranului şi valea Tîrnavei Mici şi viticul¬ 
tura cu renumitele podgorii ale Tîrnavei Mici. Păşunile şi fîneţele naturale 
au favorizat dezvoltarea sectorului zootehnic. Se cresc rase superioare 
de bovine, porcine, precum şi ovine şi cabaline. Pentru continua 
dezvoltare a acestui sector au fost puse în funcţiune complexele de la 
Gorneşti, Iernut şi Ungheni. 

In limitele sale, judeţul Mureş concentrează o reţea densă de aşezări, 
alcătuită din şase oraşe, din care două municipii (Tîrgu Mureş şi 
Sighişoara) cu 26 localităţi componente, 91 de comune, din care cinci 
suburbane, cu 487 de sate. Oraşele sînt centre industriale importante 
dintre care Tîrgu Mureş cu peste 128 100 de locuitori. Sighişoara, 
Reghin şi Tîrnăveni între 20 000 şi 40 000, iar Luduş şi Sovata sub 
15 000 de locuitori. 



Importante Obiective Turistice 

Crăciuneşti, staţiune balneoclimaterică de interes local 
Defileul Mureşului (Topliţa—Deda) 

Gurghiu, parc dendrologic, Poiana cu narcise 
Pădurea Mociar, rezervaţie forestieră, Solovăstru 

Sîngeorgiu de Mureş, staţiune balneoclimaterică de interes 
local 

Sovata, staţiune balneoclimaterică 
Zau de Cimpie, rezervaţie botanică 



Judeţul Mureş 

Situat în centrul Podişului Transilvaniei, judeţul Mureş, axat pe valea 
rîului cu acelaşi nume, are o suprafaţă de 6 696 km 2 şi o populaţie de 
peste 602 000 de locuitori, ceea ce reprezintă 2,8% din teritoriul şi 
2,9% din populaţia României; densitatea este de 89,9 loc./km 2 . Reşe¬ 
dinţa judeţului este municipiul Tîrgu Mureş. 

O privire generală asupra judeţului ne arată că acesta are un relief 
variat, reprezentat prin munţi şi podiş. în partea estică a judeţului se 
află munţii vulcanici Căliman şi Gurghiu cu înălţimi de peste 1 800 m 
şi respectiv 1 600 m, separaţi de defileul Mureşului dintre Topliţa (jud. 
Harghita) şi Deda. Cea mai mare parte a teritoriului este ocupată însă 
de Podişul Tîrnavelor, format din interfluvii prelungi (500—600 m 
altitudine), separate de văi adinei. în nord-vestul judeţului se întîl- 
neşte un relief mai coborît, cu forme domoale şi pante prelungi, ce 
se încadrează în Cîmpia Transilvaniei. 

Clima temperată-continentală, moderată, prezintă temperaturi medii 
anuale cuprinse între 7,6° şi 8,7°. Cantitatea anuală de precipitaţii 
variază între 850 şi 600 mm, iar vînturile dominante sint cele din 
nord-vest. 

Reţeaua hidrografică aparţine în întregime Mureşului şi afluenţilor săi 
Niraj, Comlod, Gurghiu, Tîrnava Mare şi Tîrnava Mică. La acestea 
se adaugă o serie de iazuri de interes piscicol şi lacurile sărate helio- 
terme de la Sovata. 

Deşi resursele naturale nu prezintă o mare varietate, totuşi sint deosebit 
de însemnate pentru economia naţională, aici fiind prezente cele mai 
mari zăcăminte de gaze naturale (exploatate la Nadeş, Sărmaşu, Zau 
de Cîmpie, Bogata, Şincai, Corunca, Miercurea Nirajului ş.a.). La 
acestea se adaugă rocile de construcţie (nisipuri şi argile fine), izvoarele 
minerale cloro-sodice şi resursele hidroenergetice ale Mureşului şi 
Tîrnavelor. Fondul forestier, fîneţele şi păşunile întregesc cadrul bogă¬ 
ţiilor judeţului. 

Economia judeţului se caracterizează printr-o structură complexă, cu 
o bază tehnico-materială dezvoltată şi un potenţial industrial ridicat. 
Principalele ramuri industriale sînt: industria chimică (Combinatul 
de îngrăşăminte azotoase Tîrgu Mureş şi Combinatul chimic Tîrnă- 
veni), industria sticlei, ceramicii şi faianţei (Tîrnăveni, Sighişoara), 
industria de exploatare şi prelucrare a lemnului (Lunca Bradului, 
Reghin, Tîrgu Mureş), industria textilă (Sighişoara, Tîrgu Mureş) 
şi alimentară (Tîrgu Mureş, Luduş, Sighişoara). 

Agricultura judeţului dispune de condiţii de sol şi climă prielnice intensi¬ 
ficării, specializării şi dezvoltării multilaterale a producţiei agricole. 
Astfel, din suprafaţa agricolă a judeţului de 411 700 ha, ceea ce repre¬ 
zintă aproape 4/5 din teritoriu, mai mult de jumătate este arabilă. O 
pondere mare o au păşunile şi fîneţele cuprinzînd aproape 1/3 din 
suprafaţa agricolă. Suprafeţe întinse ocupă viile şi livezile. 

Principala ramură a agriculturii o constituie cultura cerealelor (porumb 
şi grîu), a plantelor tehnice (sfecla de zahăr) şi culturile furajere. Bine 
dezvoltată este, de asemenea, pomicultura, fiind cunoscute în acest 
sens bazinele Reghinului, Măgheranului şi valea Tirnavei Mici şi viticul¬ 
tura cu renumitele podgorii ale Tirnavei Mici. Păşunile şi fîneţele naturale 
au favorizat dezvoltarea sectorului zootehnic. Se cresc rase superioare 
de bovine, porcine, precum şi ovine şi cabaline. Pentru continua 
dezvoltare a acestui sector au fost puse în funcţiune complexele de la 
Gorneşti, Iernut şi Ungheni. 

In limitele sale, judeţul Mureş concentrează o reţea densă de aşezări, 
alcătuită din şase oraşe, din care două municipii (Tîrgu Mureş şi 
Sighişoara) cu 26 localităţi componente, 91 de comune, din care cinci 
suburbane, cu 487 de sate. Oraşele sînt centre industriale importante 
dintre care Tîrgu Mureş cu peste 128 100 de locuitori. Sighişoara, 
Reghin şi Tîrnăveni între 20 000 şi 40 000, iar Luduş şi Sovata sub 
15 000 de locuitori. 



318 / Judeţul Mureş ms 

Municipiul Tirgu Mureş , situat pe valea largă şi frumoasă a Mureşului, 
este un important centru industrial, ştiinţific şi cultural, deţinînd nume¬ 
roase întreprinderi moderne, o bază ştiinţifică a Academiei Republicii 
Socialiste România, instituţii de învăţămint superior şi social-culturale. 
Municipiul Sighişoara , oraş străvechi al Transilvaniei, situat la o răs¬ 
cruce de importante drumuri comerciale, s-a dezvoltat la adăpostul 
cetăţii medievale, păstrînd şi azi un aspect tipic de oraş feudal. Prin 
aşezarea sa pe Tîrnava Mare şi mai ales prin bogăţia şi aspectul caracte¬ 
ristic al monumentelor istorice, Sighişoara este în întregime un oraş 
monumental, de o mare valoare istorică şi culturală. La aceasta se 
adaugă funcţia sa industrială, oraşul găzduind unităţi ale industriei 
textile, alimentare, de sticlărie ş.a. Oraşul Reghin este cunoscut pentru 
prelucrarea complexă a lemnului (ambarcaţii nautice, instrumente 
muzicale), iar Tirnâveni pentru industria chimică. 

Sovata (530 m alt.) este o staţiune balneoclimaterică de interes republican, 
situată la poalele Muntelui Saca. Aerul curat, radiaţiile solare bogate, 
umezeala redusă şi curenţii slabi de aer sînt factori curativi de mare 
valoare. La aceştia se adaugă apa minerală cloruro-sodică a lacurilor 
helioterme cu concentraţie de 180 — 220 g la litru. Cele mai importante 
sînt: Lacul Ursu, Lacul Negru cu nămol sapropelic şi lacul cu nămol 
argilo-silicios din valea Alunişului. Staţiunea este indicată pentru 
tratamentul afecţiunilor aparatului locomotor, ale sistemului nervos 
periferic şi al celor ginecologice, pentru odihnă, convalescenţă şi surmenaj. 
Din Sovata se pot organiza şi excursii frumoase în împrejurimi, 
pe valea pirîului Sebeş, pe Muntele Saca, la Praid (jud. Harghita), 
la crescătoria de păstrăvi din Trocuţa sau mai departe la Cheile Bicazului 
şi Borsec. O altă staţiune balneoclimaterică, de interes local însă, este 
Singeorgiu de Mureş (la 5 km de Tirgu Mureş). 

în localitatea Gurghiu se află un interesant parc dendrologic. Tot în 
judeţul Mureş se află şi rezervaţia botanică de la Zau de Ctmpie, la 
nord de Luduş, care cuprinde o asociaţie de bujori de stepă (Paeonia 
tenuifolia), foarte rari în România şi de importanţă ştiinţifică. în 
perioada înfloririi bujorului, pajiştea este deosebit de frumoasă şi 
iuxuriantă. 

O atracţie a acestui judeţ o constituie şi frumuseţea văilor Mureşului, 
Tîrnavei şi a munţilor din limita lui estică. 

Reţeaua de transport a judeţului este formată din calea ferată şi şoseaua 
modernizată de pe valea Mureşului, din care se desprinde o şosea 
tot modernizată spre Sighişoara şi alta spre Sovata. Noduri rutiere 
importante sînt Sighişoara şi Reghin. O şosea modernizată leagă 
valea Mureşului de Tîrnava Mare prin Tîrnăveni. în general se constată 
că, în judeţul Mureş, căile ferate urmăresc cursurile Mureşului şi 
Tîrnavelor, pe cînd şoselele au o densitate mai mare şi o configuraţie 
mai complicată unind şi transversal, peste dealurile Tîrnavelor, princi¬ 
palele localităţi ale judeţului. 

Oraşele judeţului Mureş sînt şi centre cultural-istorice foarte impor¬ 
tante ale ţării noastre. în ele se păstrează monumente istorice şi cultural- 
artistice de mare valoare şi interes turistic. 

TÎRGU MUREŞ — reşedinţa judeţului Mureş — este una dintre stră¬ 
vechile aşezări ale patriei noastre. Săpăturile arheologice au scos la 
iveală resturi de civilizaţie neolitică (mileniul IV î.e.n.). Pe teritoriul 
oraşului s-au descoperit unelte şi arme din bronz şi fier, morminte din 
sec. VII î.e.n. La Cristeşti s-au identificat urmele unei aşezări romane. 
Materialele arheologice descoperite in numeroase puncte ilustrează 
faptul că populaţia daco-romană a continuat să locuiască intens această 
regiune şi după părăsirea Daciei de către romani. în sec. XIII în această 
regiune sînt atestaţi secuii iar in 1332 este amintit un « sacerdos de 
Novo Foro Syculorum » (Noul tîrg al secuilor), ceea ce arată că tirgul, 
ca atare, era de dată relativ recentă. 

In urma dezvoltării meşteşugurilor, începînd cu sec. XV, apar în oraş 
primele bresle, din iniţiativa şi cu contribuţia cărora au fost ridicate 
şi primele fortificaţii. La începutul sec. XVI, Tirgu Mureş era unul 
dintre marile centre economice ale Transilvaniei, oraşul avînd drept 
de autoadministrare, însemnate privilegii şi dreptul de stăpînire asupra 
mai multor sate. în 1538, Petru Rareş a trecut prin Tirgu Mureş, fiind 
bine primit de către jude, fapt pentru care, în 1541, în semn de recu¬ 
noştinţă, voievodul moldovean va lua oraşul sub ocrotirea sa. Acelaşi 
lucru s-a întîmplat şi cu Mihai Viteazul, pe care locuitorii oraşului l-au 
sprijinit în campaniile sale antiotomane din 1595 şi cu prilejul luptei 
de la Şelimbăr (1599). Marele voievod i-a ordonat generalului Moise 
Secuiul să-i apere pe locuitori « împotriva acelora care le tulbură liniştea 
şi îi jefuiesc». Tot din aceleaşi sentimente de recunoştinţă, Mihai 
a ridicat aici, în 1600, o biserică pentru populaţia românească din oraş, 
dispărută ulterior. în 1601 — 1602, ca represalii, trupele lui Basta, 
precum şi cete de turci şi tătari au jefuit şi incendiat oraşul, majoritatea 
locuitorilor săi refugiindu-se la Braşov. A fost un moment greu, după 
trecerea căruia s-au luat măsuri de întărire a fortificaţiilor oraşului. 
Toma Borsos, judele, a luat iniţiativa ridicării unor bastioane. Cele 32 
de bresle existente pe atunci au suportat cheltuielile, lor revenindu-le 
şi sarcina de a apăra oraşul. în anul 1616, Gabriel Jîethlen — principele 
Transilvaniei, între 1613 — 1629 — a ridicat oraşul la rang de muni¬ 
cipiu, ceea ce dovedeşte, încă o dată, că momentele grele fuseseră 
depăşite şi Tîrgu Mureş îşi relua locul între centrele fruntaşe ale ţării, 
în 1658 insă, oraşul a fost din nou jefuit de către turci şi tătari. Un 
an după aceea, Tîrgu Mureş oferea adăpost fostului domn al Ţării 
Româneşti, Constantin Şerban (1654 — 1658), mazilit de către turci, 
începutul sec. XVIII a adus noi clipe de nelinişte în oraş. între 1704 
şi 1711 a avut loc răscoala curuţilor, urmată de represiunile autorităţilor 
habsburgice. La acestea s-au adăugat efectele unei epidemii de holeră 
izbucnite în 1709, căreia i-au căzut victimă numeroşi locuitori. 
Exploatarea nobilimii a provocat ridicarea la luptă a iobagilor români 
şi maghiari din valea Mureşului. La chemarea lui Horea, Cloşca şi 
Crişan, ei au declanşat una dintre cele mai puternice răscoale anti¬ 
feudale din istoria noastră (1784 — 1785). 

Tîrgu Mureş a fost un important centru de cultură. în a doua jumătate 
a sec. XVI şi-au desfăşurat activitatea aici marcante personalităţi ale 
culturii transilvănene: Petru Csokâs, profesor, a colaborat la dicţionarul 
in 10 limbi al lui Calepinus; Sebastian Borsos (1520 — 1584) a scris 
aici Cronica despre inttmpldrile lumii. Tot aici şi-a desfăşurat activitatea 
didactică şi şi-a redactat Istoria sa Ioan Baranyai Decsi, cu ample referiri 
la evenimentele politice din cele trei ţări române. 

Învăţămîntul are o veche tradiţie; este cunoscută existenţa unei şcoli 
incă în sec. XV, iar în 1557 s-a înfiinţat un colegiu reformat cu o bogată 
şi îndelungă activitate. în sec. XVIII s-a înfiinţat un gimnaziu, trans¬ 
format mai tîrziu în liceu. în 1786, în oraş a început să activeze o tipo¬ 
grafie. Aici şi-au făcut studiile sau şi-au desfăşurat activitatea ştiinţifică, 
printre alţii, Farkas Bolyai (1775 — 1856), Jânos Bolyai (1802 — 1860), 
Petru Maior (1761 — 1821), Gheorghe Şincai (1754 — 1816). 

La 13 martie 1848, tineri intelectuali români, maghiari şi saşi au redactat 
un document în care cereau libertăţi democratice. Printre animatorii 
luptei pentru libertate din oraş se aflau Avram Iancu (1824 — 1872), 
Al. Papiu-Ilarian (1828—1877) etc. Aici s-a născut ideea convocării 
unei mari adunări, care s-a şi ţinut la Blaj, la 30 aprilie 1848. După 
înfrîngerea revoluţiei din 1848 — 1849, oraşul a fost devastat de către 
trupele intervenţioniste. 

Populaţia oraşului avea să-şi aducă aportul său important la unul 
dintre momentele de răscruce ale istoriei patriei: unirea Transilvaniei 
cu România, fapt hotărit de plenul Marii adunări naţionale ţinute la 
Alba Iulia la 1 decembrie 1918. 

Dezvoltarea industrială a oraşului a avut ca urmare apariţia unui puternic 
detaşament muncitoresc. La Congresul I al P.C.R., oraşul şi valea 
Mureşului au trimis patru delegaţi, care şi-au dat votul pentru crearea 
P.C.R. în anii 1923, 1925 şi 1929, muncitorii forestieri din valea Mure¬ 
şului au organizat mari acţiuni greviste. în perioada creşterii primejdiei 
fasciste, la Tîrgu Mureş a luat naştere o puternică mişcare antifascistă, 
care şi-a exprimat cu demnitate indignarea faţă de arbitrarele hotărîri 
ale dictatului de la Viena, prin care nordul Transilvaniei, inclusiv oraşul 
Tîrgu Mureş, a fost anexat Ungariei horthyste; situaţia a fost curmată 
in toamna anului 1944, cînd armata română, cot la cot cu trupele sovie- 
rice au eliberat întreg teritoriul patriei de sub ocupaţia fascistă. 

* 

Cetatea (Piaţa Bernâdy Gyorgy). Primele fortificaţii, la Tirgu Mureş, 
datează din sec. XV, cînd a fost realizată o cetate-castel în formă de 
stea cu cinci colţuri. Azi, din vechile construcţii, nu se mai păstrează 
decît fundaţiile zidurilor şi trei bastioane. în sec. XVII s-au efectuat 
noi lucrări; în perioada 1620 — 1650 s-au construit ziduri puternice din 
piatră şi cărămidă, noi bastioane. Zidul care înconjura cetatea avea 
peste 800 m, iar bastioanele atingeau 10 m înălţime. Pe latura principală, 
cetatea era apărată de un zid lung de 213 m. în colţul sud-vestic se înălţa 
bastionul tăbăcarilor, construit în 1620. în partea de apus a fost ridicat 
bastionul porţii de intrare, iar în partea de nord-vest, bastionul 
croitorilor (1640). în nord-estul cetăţii se afla bastionul măcelarilor, 
iar în cel de sud-est, bastionul dogarilor (1633). Latura de sud era 
străjuită de bastionul blănarilor şi lăcătuşilor. 

Biserica reformată (cuprinsă în incinta fortificată). Construcţia ei a 
început în anul 1316 şi s-a încheiat în 1442, cînd biserica primea impor¬ 
tante daruri din partea lui Iancu de Hunedoara. Ea este unul din cele 
mai importante monumente de arhitectură din întregul judeţ. 

Biserica are o singură navă (32,5x16,5 m) şi corul (22,5x9 m), fiirjd 
realizată în stil gotic. Azi monumentul înglobează numeroase adăugiri 
ulterioare. în anii 1601 — 1602, biserica a fost devastată; tavanul boltit 
s-a năruit, iar pilaştrii au fost dărîmaţi. în 1610 şi 1693, aceste avarii 
au fost înlăturate, dar în timpul reparaţiilor şi mai ales cu prilejul celor 
efectuate în sec. XVIII, caracterul original al monumentului a fost 
diminuat. 

Masivul turn al clopotniţei, de formă pătrată, are o înălţime de 66 m, 
fiind prevăzut cu ferestre şi metereze la ultimul etaj. 

Biserica romano-catolică (Piaţa Trandafirilor) a fost construită intre 
1728 şi 1750. Iniţial, avea aspectul unui monument de arhitectură 
barocă, dar refacerile ulterioare au adăugat influenţe neorenascentiste. 
Monumentul are un plan dreptunghiular, avînd două turnuri înalte 
pe faţada principală, legate între ele printr-un timpan. în partea opusă 
lor se află un turnuleţ, montat pe coama şarpantei. 

Clădirea fostei procuraturi (Piaţa Bolyai) a fost construită în 1789, 
în stil baroc. Din 1826, aici funcţiona « Tabula Regia Judiciaria» 
(instanţă de apel), unde au activat Avram Iancu şi Al. Papiu-Ilarian. 

Casa Teleki (Piaţa Bernâdy Gyorgy) a fost construită în perioada 
1799 — 1803 şi este un monument de arhitectură barocă, avînd bolţile 
in curbură dublă. în 1848, în această clădire şi-a avut sediul generalul 
revoluţionar Bem. 

Palatul Apollo (Piaţa Trandafirilor) este o clădire înaltă, construită 
în 1820, la parterul căreia se dădeau pe vremuri spectacole de teatru. 
Aici s-au întîlnit adesea A. Iancu, Al. Papiu-Ilarian etc., viitori con¬ 
ducători ai revoluţiei din 1848. 

Biblioteca documentară « S. Teleki» (Piaţa Bolyai) este instalată 
intr-o clădire, monument istoric, construită în perioada 1799 — 1804, 
în stil empire. Pe vremuri, biblioteca contelui Samuel Teleki, cancelar 
al Transilvaniei (1791—1822), era una dintre cele mai mari biblioteci 
particulare (40 000 de volume). în fondurile sale s-a păstrat un mare 
număr de cărţi de mare valoare. Aici se află 65 de incunabule, 44 de 
ediţii princeps, peste 1200 de tipărituri din sec. XV —XVI —1JVII. 
Dintre rarităţi amintim: Sanitatis studiam, de medicul braşovean Paulus 
Kyr; Atlas Maior de Janssonius; Dicţionarul fi gramatica limbii tibetane , 
de secuiul Săndor Korosi Csoma din Covasna; apoi lucrări privind şi 
istoria românilor: Harta Ortelius, Descrierea Moldovei a lui D. Cantemir, 
originalul lui Supplex Libellus Valachorum etc. 

în aceeaşi clădire, în 1955, au fost organizate Muzeul memorial « Bo¬ 
lyai » şi Biblioteca documentară « Bolyai ». Biblioteca numără peste 
50 000 de volume, cu exemplare de mare valoare rămase de la fostul 
colegiu reformat. Biblia tipărită la Bucureşti în 1688, Istoria pentru 
inceputul românilor In Dacia, de Petru Maior etc. Pe lîngă fondul de cărţi, 
în bibliotecă se păstrează circa 20 000 de pagini de manuscrise aparţi- 
nînd lui Jinos şi Farkas Bolyai. 

Muzeul prezintă obiecte care au aparţinut celor doi oameni de ştiinţă, 
opere ale acestora, documente etc. 

Palatul Culturii (Piaţa Trandafirilor), construit în perioada 1911 — 
1913, este o clădire cu trei etaje, avînd faţada decorată cu statui, baso¬ 
reliefuri şi un mozaic executat după desenele pictorului Aladâr Korosfoi 
Kreisch (1863-1920). 

în sala mare de la parter, concepută ca sală de concerte şi în care s-a 
montat o orgă mare, funcţionează Teatrul de stat. La primul etaj 
se află celebra « sală a oglinzilor » (40 x 8 m) ale cărei ferestre sînt 
acoperite cu vitralii policrome. La etajul II există o altă încăpere, 
« sala mică », cu un mare vitraliu, ce-1 înfăţişează pe principele Transil¬ 
vaniei Gabriel Bethlen. La etajul III sînt adăpostite Muzeul de artă 
şi Biblioteca (200 000 de volume). Muzeul, înfiinţat în 1913, prezintă 
lucrări de valoare ale unor pictori români şi maghiari din sec. XIX 
şi XX, printre care: Th. Aman, N. Grigorescu, Şt. Luchian, G. D. Mirea, 
N. Vermont, N. Tonitza, Şt. Popescu, N. Dărăscu, Miklos Barabâs, 
Mihâly Munkâcsy, Zoltăn Veres, Al. Ciucurencu, Gavril Mikl6sy etc. 

Muzeul judeţean de istorie (Str. Horea). Bazele acestui muzeu au 
fost puse în anul 1874. El prezintă rezultatele săpăturilor arheologice 
de la Cristeşti, Cuci, Goreni, Mureşeni etc. Pe lîngă materialul arheologic, 
sînt prezentate numeroase documente privind participarea localnicilor 
Ia răscoala de la Bobilna, războiul ţărănesc condus de Gh. Doja, răscoala 
din 1784 etc. 

Secţia modernă şi contemporană a muzeului funcţionează în Casa 
Toldalagi (Piaţa Trandafirilor), monument de arhitectură în stil baroc, 
construită intre anii 1759 şi 1762. 

în oraş se mai pot vizita: Casa Pălffi (sec. XVII); Biserica greco- 
catolică (sec. XVIII); Biserica de lemn « Sfinţii Arhangheli» 
(sec. XVIII); Catedrala ortodoxă, construită în perioada 1933 —1938 etc. 

Monumentul Farkas şi Jănos Bolyai (Piaţa Bolyai) este opera sculpto¬ 
rilor locali Ştefan Csorvâssy şi Martin Izsâk. El a fost realizat în 1957 
şi evocă memoria celor doi oameni de ştiinţă. 

Bustul lui Al. Papiu-Ilarian (Str. Bernâdy Gyorgy) evocă memoria 
luptătorului paşoptist, apropiat colaborator al lui Avram Iancu. S-a 
aflat printre iniţiatorii şi organizatorii adunărilor de la Blaj, iar mai 
apoi membru şi secretar al Comitetului revoluţionar (1848 — 1849). 

A trecut peste munţi, fiind un colaborator onest al domnitorului 
Al. Ioan Cuza. 

Monumentul ostaşului român (Piaţa Trandafirilor) este închinat 
eroilor căzuţi in războiul antihitlerist. Cele două basoreliefuri reprezintă 
scene din timpul luptelor pentru eliberarea oraşului la care un aport 
important şi-au adus şi localnicii. Monumentul a fost lucrat în bronz 
de către sculptorii Ştefan Csorvâssy şi Martin Izsâk. 

Pe Strada Kossuth, nr. 14, pe zidul casei unde a fost Hanul « La Calul 
Bălan », s-a pus o placă al cărei text aminteşte că, în 1866, marele poet 
Mihai Eminescu, în peregrinările sale transilvănene, a poposit acolo, 
în Piaţa Petofi, casa Gorog, cu o placă memorială aminteşte că, în 
1849, fiind în trecere prin Tîrgu Mureş, acolo a poposit marele poet 
revoluţionar maghiar Sândor Petofi. 

Numeroase alte locuri din oraş sînt legate de activitatea revoluţionară 
a comuniştilor şi uteciştilor. Astfel, în sala teatrului din fosta clădire 
«Transilvania» (Piaţa Trandafirilor nr. 46), la 23 iulie 1922, s-aconstituit 
prima organizaţie legală a P.C.R. Pe Str. Cuza Vodă nr. 23 s-au aflat 
(1922 — 1923) sediul Comitetului judeţean Mureş al P.C.R., redacţia 
ziarului « Elore », sediul Sindicatelor unitare. Pe Str. Voiniceni nr. 
46 au locuit un timp Elek Koblos, Pavel Tcacenco şi alţi militanţi ai 
P.C.R. Case conspirative ale P.C.R. au funcţionat pe străzile: Rodnei 
nr. 81, Lungă nr. 68, Verii nr. 20, Someşului nr. 48 etc. 

Comuna Gorneşti. Aici se află un castel, construit în perioada 1770 — 
1803, în stil baroc. El a aparţinut familiei Teleki şi are 52 de încăperi 
şi 365 de ferestre, corespunzînd numărului de săptămîni şi zile ale 
unui an. 

Reghin. Oraşul apare în documente încă din 1228 (« Regun ») şi păs¬ 
trează un important monument de arhitectură: Biserica evanghelică. 
Construcţia sa a fost realizată în mai multe etape, prima încheindu-se 
în 1321. Concepută în stilul bazilicilor romane, de-a lungul procesului 
de construcţie care s-a întins pe o perioadă mai mare de timp, edificiul 
a primit şi unele elemente de stil gotic. 

Comuna Brîncoveneşti s-a dezvoltat pe vatra unui castru roman. 
Pe malul drept al Mureşului a fost construit un castel datînd din sec. 
XVI. Este o clădire impunătoare, alcătuită din patru aripi care închid 
o curte interioară; Ia colţuri se ridică patru turnuri. Castelul a fost 
înconjurat cu şanţuri de apărare. între 1599 şi 1600 el a fost în stăpînirea 
unuia dintre căpitanii lui Mihai Viteazul, pe nume Sava Armaşul. 
Arcadele curţii interioare, precum şi turnul lipit pe zidul de sud-vest 
sînt adăugiri din sec. XIX. 

Sighişoara. Pe locul actualului oraş a existat o aşezare dacică, mai 
apoi un castru roman. în sec. XIII pe meleagurile Tîrnavei Mari 
coloniştii saxoni puneau bazele aşezării medievale care va cunoaşte 
în curind o mare înflorire. în anul 1280, documentele amintesc existenţa 
aşezării cu numele Castrum Sex, probabil o mică fortificaţie pe platoul 
de sus al dealului, dar suficient de importantă pentru a-i determina 
pe dominicani să construiască în apropiere o mănăstire, căreia papa 
Bonifaciu VIII ii acorda, în 1298, o indulgenţă. în sec. XIV, Sighişoara 
se dezvoltă foarte mult, fiind menţionată în documente cu numele 
«Segeswar » (1353); « Segusuar» (1367); «castrum Schez» (1369); 
«castrum Scheks» (1374) etc. 

în 1376, un document menţionează existenţa la Sighişoara a 25 de branşe 
meşteşugăreşti. în 1339, oraşul este amintit ca reşedinţă a scaunului 
săsesc cu acelaşi nume (Segeswar). Cetatea a fost ridicată in sec. XV, 
din nevoile imediate de apărare. între anii 1431 şi 1435 in oraş a trăit 
viitorul domn al Ţării Româneşti — Vlad Dracul, cavaler al ordinului 

dragonului, iar in anii 1529 — 1530, pe meleagurile Tîrnavei au călcat 
oştile domnului Moldovei, Petru Rareş. 

în oraş Mihai Viteazul a pus un sfetnic al său, pe vistiernicul Petre 
Ovis. în 1601, Oraşul de Jos a fost devastat de mercenarii valoni 
comandaţi de Gheorge Basta. Apoi oraşul întreg a fost ocupat de secuii 
conduşi de Ştefan Csâky şi Gheorghe Mak6. După plecarea lor, asupra 
oraşului s-a abătut o epidemie de ciumă (1603), în timpul căreia au pierit 
2 000 de oameni. în 1604, din nou valonii lui Gheorghe Basta au ocupat 
oraşul. Principele Gabriel Bâthory a asediat cetatea în 1612, dar artileria 
ei i-a oprit pe invadatori. în amintirea acestei victorii a fost ridicat 
turnuleţul « La chip ». O nouă epidemie de ciumă (1647), iar în 1676, 
un incendiu violent au provocat mari nenorociri oraşului. în 1704, 
Sighişoara a fost asediată de curuţii comandaţi de Gutti Istsvăn care, 
intrînd în Oraşul de Jos, au incendiat mai multe clădiri. în 1709, o 
groaznică epidemie de ciumă a adus moartea a 4 000 de locuitori (patru 
cincimi din populaţie). în anii 1736 şi 1788 au izbucnit mari incendii, 
iar în 1771 oraşul a suferit din cauza unor mari inundaţii. Situaţia 
grea a iobagilor din ţinutul Sighişoarei i-a ridicat la răscoală în 1784 — 
1785, sub conducerea lui Horea, Cloşca şi Crişan. La 31 iulie 1849, 
in bătălia de la Albeşti — comună subordonată Sighişoarei —, arma¬ 
tele comandate de Bem au fost înfrînte de către trupele ţariste coman¬ 
date de Liiders. în această bătălie a fost ucis marele poet maghiar Petofi. 

Biserica mănăstirii Sf. Maria. Primele informaţii sînt de la sfîrşitul 
sec. XIII, cînd dominicanii au înfiinţat aici o mănăstire. Aceasta a fost 
refăcută la sfîrşitul sec. XV. în 1484 au început lucrările de refacere, 
care s-au încheiat în 1515. înfăţişarea de azi se datoreşte reparaţiilor 
efectuate în anii 1677 — 1678. Construită în stilul bisericilor-hală, ea 
este alcătuită din trei nave, iar spre răsărit are un cor dreptunghiular 
cu o absidă poligonală. Interiorul a avut foarte mult de suferit, păs- 
trîndu-se numai puţine lucruri originale de dinaintea anului 1677. 
Singura parte mai bine păstrată este absida, cu frumoase bolţi gotice. 
Biserica păstrează numeroase piese de o mare valoare artistică. Foarte 
preţioasă este cristelniţa de bronz, datind din 1440 — martor grăitor 
al măiestriei meşterilor din Transilvania sec. XV. Este cunoscut şi 
autorul ei al cărui nume apare în inscripţia latinească care sună: «... s-a 
săvîrşit prin miinile lui Iacob turnătorul de clopote, la anul domnului 
1440 ». 

Foarte valoroasă este colecţia de covoare orientale, compusă din 35 
de piese, păstrată în patrimoniul bisericii. Ar mai trebui, poate amintită 
uşa de la portalul sudic, lucrată în stilul Renaşterii de către unul dintre 
meşterii Sighişoarei. 

Cetatea. Dealul cetăţii, lung de 850 m, are două platouri în funcţie 
de care s-au dezvoltat atît oraşul, cit şi sistemul de fortificaţie. Nu se 
pot preciza etapele de Început ale construcţiei cetăţii. Este de presupus 
că fortificaţia iniţială — distrusă de tătari în 1241 — era construită 
din lemn şi pămînt. Ulterior, întăriturile au fost executate din piatră. 
Dar foarte repede cetatea a devenit neîncăpătoare, oraşul mărindu-şi 
necontenit suprafaţa. în cursul sec. XIV, sistemul defensiv s-a amplificat. 
Realizat prin contribuţia breslelor locale, sistemul defensiv consta 
dintr-un zid lung de aproximativ 800 m, înzestrat iniţial cu 14 turnuri, 
dintre care 9 se mai păstrează şi azi. De-a lungul anilor, atît zidurile, 
cit şi turnurile au suferit numeroase modificări. 

Turnul cu Ceas, cu acoperişul său din ţiglă smălţuită şi turnuleţe 
zvelte aşezate la colţuri, cu ceasul său, este un adevărat simbol al oraşu¬ 
lui. Acest turn a fost construit în sec. XIV pentru a proteja poarta 
principală a oraşului şi ca local pentru Sfat. Partea zidită a turnului 
şi-a găsit forma definitivă abia către sfîrşitul sec. XVI. Zidurile sale 
groase de peste 2 m apărau poarta principală a cetăţii, depozitele de 

muniţii arhiva şi trezoreria oraşului. încă la începutul sec. XVII, 
el a fost înzestrat cu un orologiu cu două cadrane. Acoperişul, ars în 
1676, a fost reparat de mai multe ori (1775, 1804); înfăţişarea de azi se 
datoreşte reparaţiilor din 1894, cînd s-au adoptat şi ţiglele smălţuite. 
Cele patru turnuleţe erau simbolul autonomiei oraşului; ulterior au 
căpătat mai mult o valoare ornamentală în arhitectura turnurilor medie¬ 
vale. 

Turnul cositorarilor, clădit poate în aceeaşi vreme cu zidul cetăţii, 
şi-a schimbat mereu înfăţişarea, fiind adaptat evoluţiei tehnicii de luptă. 
Pornind de pe o bază dreptunghiulară, se ridică un trunchi pentagonal, 
susţinut de puternice console, între care se deschid lăcaşuri pentru 
arme, un etaj octogonal cu metereze şi se încheie cu un acoperiş 
hexagonal. 

Turnul giuvaergiilor, construit probabil la sfirşitul sec. XIII şi înce¬ 
putul sec. XIV, pe cel mai înalt punct al cetăţii, sub forma unei masive 
prisme pătrate, prevăzut în partea superioară cu metereze şi deschiză¬ 
turi pentru armament. în faţa acestui turn, în 1551 s-a amenajat un bas¬ 
tion, primul de acest fel, destinat executării tragerilor de artilerie. în 
timpul răscoalei curuţilor, acesta a fost distrus, împreună cu porţiunea 
de zid dintre Turnul giuvaergiilor şi Turnul frînghierilor. în anul 
1809, turnul a fost lovit de un trăsnet, care i-a distrus acoperişul şi 
etajul superior, iar în 1863 resturile sale au fost demolate. 

Turnul fringhierilor apăra colţul de nord-vest al platoului de sus. 
Planul pătrat şi maniera execuţiei îl încadrează ca timp, în sec. XIV. 
Reparat în 1630, mai tîrziu a fost transformat în adăpost pentru paznicul 
cimitirului. 

Turnul măcelarilor a fost construit spre sfîrşitul sec. XV, sub forma 
unei prisme octogonale. în sec. XVI a fost reconstruit în plan hexa¬ 
gonal, sporindu-i-se înălţimea. Turnul era destinat tragerilor artileriei, 
ale cărei piese erau amplasate pe o platformă deschisă cu poziţie 
dominantă. 

Turnul cojocarilor, modest ca dimensiuni, are un plan pătrat cu 
patru niveluri, ultimul fiind mai larg şi sprijinit de console între care 
se află gurile pentru armament. După toate probabilităţile, a fost con¬ 
struit în sec. XIV. 

Turnul croitorilor străjuieşte cea de-a doua poartă a cetăţii. A fost 
construit în sec. XIV pe un plan dreptunghiular, fiind străpuns, în 
partea inferioară, de două ganguri străjuite o vreme de porţi. De la 
acest nivel turnul mai are încă două etaje, în pereţii cărora au fost practi¬ 
cate ferestre de tragere. în 1676, pulberăria adăpostită aci a explodat, 
dărîmînd bolta porţii de nord-est. Cu ocazia reparaţiilor, gangul de 
nord-est a fost închis şi transformat în depozit, pînă în 1935, cînd prin 
restaurare s-a revenit la forma iniţială. 

Turnul cizmarilor a fost construit în 1650. Vechiul turn, atestat 
încă in 1521, fusese fortificat de Basta în 1603. în 1676 este refăcut, 
căpătînd înfăţişarea de azi. El a fost ridicat în forma unei piramide hexa¬ 
gonale cu laturi inegale, cu acoperişul ca o suliţă zveltă, din care spre 
nord şi sud se despică două turnuleţe mici de observaţie. 

Biserica evanghelică din Deal este menţionată prima dată intr-un 
document din 1345. Apoi documentele o amintesc în 1369. Construcţia 
a început deci la sfîrşitul sec. XIV şi avînd dimensiuni modeste, ulterior 
a fost mărită. 1400 şi 1402 sînt etape importante în acţiunea de dezvol¬ 
tare a construcţiei. în 1480 se lucra încă la biserică, iar în 1483, con¬ 
strucţia se apropia de sfîrşit. în 1488 se executa pictura de Ia parterul 
turnului, în 1495 a fost lucrată uşa de la nava nordică, iar în 1625 s-a 

terminat uşa portalului sudic. Inscripţiile păstrate indică anii 1599“ 
1613, 1655, 1687, 1698, 1726 etc. ca date la care s-au executat reparaţii. 
La 23 aprilie 1704, biserica a avut mult de suferit din cauza unui 
incendiu, turnul-clopotniţă a fost grav avariat. în 1838, un mare cutre¬ 
mur a prăbuşit bolţile corului şi ale navelor. înfăţişarea de azi i-a fost 
dată în urma lucrărilor de restaurare din 1934. 

Ca la majoritatea monumentelor din Transilvania, şi aici se pot urmări, 
după caracterul reparaţiilor şi reamenajărilor, elemente şi influenţe noi, 
în special gotice — pentru perioadele mai vechi şi ale barocului — pentru 
perioadele mai recente. 

în satul Criş (Comuna Daneş) se află un foarte frumos castel con¬ 
struit pe la 1559 şi care prezintă puternice influenţe ale Renaşterii. Con¬ 
strucţia are planul dreptunghiular, iar latura de sud-vest are spre curtea 
interioară un foişor. Castelul are un bastion masiv de formă cilindrică; 
în partea exterioară a ultimului etaj au fost montate statui de oşteni. 
Bastionul a fost construit în 1598. 

Comuna Sînpaul. Aici poate fi vizitat un castel din sec. XVII; por¬ 
talul i-a fost restaurat în 1967. Tot aici există o veche biserică romano- 
catolică. 

Comuna Ogra. în această localitate, in 1944, soldaţii români au purtat 
lupte îndirjite şi, trecînd Mureşul, au alungat trupele hitleriste din 
împrejurimi. în amintirea acelor lupte, aici a fost ridicat un monument. 

Comuna Iernut. în partea de est a acestei localităţi se află un castel, a 
cărui construcţie a început în sec. XVI. între 1648 şi 1660, arhitectul 
Augustinus Serena, din Veneţia, care a introdus elemente de arhitec¬ 
tură în stilul Renaşterii, a efectuat diferite lucrări. 

Tot aici se află o biserică, construită în 1486, compusă dintr-o navă, 
un cor poligonal boltit şi o clopotniţă construită in sec. XX. 








IMPORTANTE MONUMENTE ISTORICE 

1. Biserica SfIntui Ioan 

2. Curtea Dumnească 

3 . Muzeul de arheologie 

4. Casa memorială « Calistrat Hogaş» 

Importante Obiective Turistice 
Bâlţăte.şti, staţiune balneară de interes local 
Bicaz, lac de acumulare şi baraj, zonă de agrement 
Cheile Bicazului 

Muntele Ceahlău — Poliţa cu crini, rezervaţie complexă 
Oglinzi, localitate cu izvoare minerale 
Piatra Teiului, rezervaţie geologică 



Judeţul Neamţ 

Situat în partea central-vestică a Moldovei pe valea Bistriţe', judeţul 
Neamţ are o suprafaţă de 5 890 km 2 şi o populaţie de peste 523 500 de 
locuitori, ceea ce reprezintă 2,5% din teritoriu şi populaţia ţării; den¬ 
sitatea populaţiei este aproximativ egală cu media pe ţară. Reşedinţa 
judeţului este municipiul Piatra Neamţ. 

Relieful, variat, se dispune în trepte de la vest la est. Astfel, în partea 
de vest se află sudul Munţilor Bistriţei, masivul Ceahlău şi cea mai mare 
parte din Munţii Stînişoarei, precum şi nordul munţilor Tarcău şi 
Goşmanu. Munţii, de înălţimi şi structuri diferite, sînt fragmentaţi de 
valea Bistriţei şi afluenţii săi care au sculptat cu timpul mici depresiuni 
în care s-au cuibărit sate. Uriaşul acestor munţi este Ceahlău (1 904 m) 
a cărui înfăţişare falnică se oglindeşte in luciul lacului de acumulare de 
pe Bistriţa. 

O frumoasă extensiune o au spre est dealurile subcarpatice, alcătuite 
din culmi prelungi de peste 600 m altitudine, ce închid depresiuni sub¬ 
carpatice drenate de ape repezi. Ultima treaptă de relief o constituie 
valea largă a Şiretului, cu luncă şi terase bine dezvoltate, care continuă 
să se lărgească spre sud. 

Clima are un caracter temperat-continental cu nuanţe diferite în funcţie 
de etajarea reliefului. Astfel, temperatura medie anuală este de 9° în 
zonele joase şi de 1° în munţi, iar precipitaţiile variază între 530 
şi 800 mm. 

Teritoriul judeţului Neamţ este străbătut de rîul Bistriţa şi de afluenţii 
săi — Bicaz, Tarcău, Cracău, precum şi de cursul mijlociu al Şiretului. 
Resursele naturale sînt reprezentate prin întinse păduri şi pajişti alpine 
şi un însemnat potenţial hidroenergetic, la care se adaugă zăcămintele 
de săruri de potasiu (Bălţăteşti, Negreşti-Gîrcina), de substanţe neme¬ 
talifere — calcare (Bicaz), argile (Coasta Perdelei), balast, nisipuri, 
gresii —, şi izvoare cu ape minerale (Bălţăteşti, Oglinzi şi Borca). 
Economia judeţului, în plină dezvoltare, se caracterizează printr-o 
structură complexă, în care rolul preponderent îl are industria. Pe teri¬ 
toriul judeţului Neamţ s-au creat grupări industriale moderne 
şi cu largi posibilităţi de extindere. Astfel, la Piatra Neamţ-Săvineşti- 
Roznov s-a dezvoltat, in special, industria chimică, la Roman industria 
metalurgică (Uzina de ţevi ş.a.), industria constructoare de maşini 
şi industria materialelor de construcţii, iar la Bicaz industria materia¬ 
lelor de construcţii. Existenţa acestor grupări industriale, la care se 
adaugă şi alte ramuri industriale, ca; industria alimentară şi textilă, 
precum şi salba de hidrocentrale care valorifică potenţialul hidroener¬ 
getic al Bistriţei, au schimbat radical potenţialul industrial al judeţului. 
Astfel, judeţul Neamţ participă în volumul global industrial al ţării 
cu ponderi însemnate în producţia de îngrăşăminte chimice, fibre şi 
fire sintetice, ciment, celuloză şi hîrtie, zahăr. 

în cadrul economiei agrare, cultura cerealelor ocupă circa 60% din su¬ 
prafaţa terenului arabil (porumb, grîu, secară, orz şi ovăz) fiind 
urmate de plantele tehnice (in, sfeclă de zahăr, floarea-soarelui), plantele 
medicinale, cartofi şi legume. 

în regiunile deluroase s-a dezvoltat pomicultura, producţii ridicate 
realizîndu-se la culturile de prune, mere, pere, cireşe şi vişine. Condi¬ 
ţiile pedoclimatice şi existenţa unor întinse suprafeţe de păşuni şi fineţe 
naturale au favorizat creşterea animalelor, în special a bovinelor şi 
ovinelor, ce deţin o pondere însemnată în producţia agricolă a judeţului, 
în judeţul Neamţ se află patru oraşe, din care două municipii, 13 localităţi 
componente ale municipiilor şi oraşelor, 70 de comune (din care patru 
suburbane) cu 347 de sate. 

Municipiile Piatra Neamţ (74 874 loc.) şi Roman (61215 loc.) sînt 
centre industriale complexe şi social-culturale importante ale României, 
urmate de Tîrgu Neamţ şi Bicaz, oraşe care au cunoscut un intens 
proces de industrializare in ultimii ani. Municipiul Piatra Neamf se 

află situat pe terasele de pe stingă Bistriţei, înconjurat de culmi.e 
împădurite ale masivelor Cozla, Pietricica şi Cernegura, la răscrucea 
unor vechi drumuri comerciale şi în faţa păsurilor transcarpatice 
Tulgheş şi Bicaz. împreună cu celelalte centre din apropiere. Piatra 
Neamţ formează o grupare urbană în plină dezvoltare, însuşi aspectul 
urbanistic al oraşului fiind deosebit de interesant prin îmbinarea armo¬ 
nioasă a arhitecturii oraşului vechi cu construcţiile recente din cartierele 
noi. Prin aşezarea sa deosebit de favorabilă, prin aşezămintele sale 
istorice şi culturale, prin climatul plăcut şi numeroase obiective 
turistice, oraşul atrage numeroşi vizitatori atît din ţară, cit şi de peste 
hotare. 

Celelalte oraşe — municipiul Roman, situat Ia confluenţa Moldovei cu 
Şiretul, vechi tîrg al Moldovei şi oraş domnesc timp de mai multe 
secole, Tîrgu Neamf ridicat în apropierea Cetăţii Neamţului, Bicax.nl 
cu o pitorească aşezare — la care adăugăm mulţimea mănăstirilor 
(Văratec, Agapia, Neamţ, Secu, Bistriţa ş.a.), precum şi numeroasele 
localităţi rurale (Vînătorii Pietrei, Războieni, Humuleşti ş.a.) sînt 
deţinătoarele unor monumente istorice şi de artă, de inestimabile valori 
artistice. 

Pe teritoriul judeţului Neamţ se află şi staţiunile balneoclimaterice, 
sezoniere, Bâllăie/li fi Oglindi (corn. Răuceşti). Situate la altitudini medii 
de 400 — 500 m, cu izvoare cloruro-sodice concentrate, cele două staţiuni 
sînt indicate în afecţiunile aparatului locomotor şi ale sistemului nervos 
periferic şi în afecţiunile ginecologice. 

Prezenţa unei întinse regiuni muntoase şi deluroase, a numeroase mănăs¬ 
tiri şi locuri istorice şi a unor obiective industriale au determinat con¬ 
stituirea unor arii cu potenţial turistic foarte ridicat. Cel mai reprezen¬ 
tativ sector al acestei regiuni este cursul mijlociu şi inferior al văii 
Bistriţa, care a fost vreme îndelungată cea mai importantă arteră de 
plutărit a Moldovei de-a lungul căreia se înşiră sate străvechi şi mănăs¬ 
tiri. Astăzi, Bistriţa s-a transformat într-o salbă de hidrocentrale (Uzinele 
hidroelectrice de la Stejaru, Piatra Neamţ, Roznov 1 şi II, Pîngăraţi, 
Zăneşti şi Vaduri), iar pe valea ei, între munţi, s-a creat lacul de acumu¬ 
lare de la Izvoru Muntelui, lung de 35 km. Lacul acesta pitoresc, ce 
oferă privelişti deosebite de la înălţimea barajului (120 m), atrage nenu¬ 
măraţi turişti ce beneficiază de cabane confortabile in aval şi în 
amunte de baraj sau la campingul de la Potoci. Legată de construcţiile 
hidroenergetice de aici este dezvoltare^oraşului Bicaz, care găzduieşte 
un muzeu cu bogate exponate din istoria regiunii. 

Masivul Ceahlău, situat la 35 km vest de Piatra Neamţ, este cel mai 
căutat de turişti şi cel mai îndrăgit de moldoveni. Farmecul muntelui 
îl dau stîncile uriaşe din calcare, cu forme curioase, ce poartă nume 
legendare ca: Dochia, Tabăra Vulturilor, Turnu Sihastrului, Căciula 
Dorobanţului, Panaghia ş.a. Datorită înălţimii, a suprafeţei întinse şi a 
gamei largi de microclimate, Ceahlăul adăposteşte o floră bogată cu 
numeroase specii rare şi o rezervaţie de L arix, ocrotită de lege. 

Din oraşul Bicaz, care este în acelaşi timp şi un important centru turistic, 
se poate pleca şi spre Cheile Bicazului şi Lacul Roşu (pe teritoriu jud. 
Harghita). După părăsirea ultimelor case din satul Bicaz-Chei se pătrunde 
în impresionantele chei ale Bicazului (Munţii Suhard), tăiate în stînci de 
calcar recifal cu pereţi abrupţi şi înalte de cîteva sute de metri. 

Deşi are un relief variat, în mare parte accidentat, judeţul Neamţ este 
totuşi foarte accesibil unui turism de masă intens, mai ales datorită 
căilor de transport moderne. Principala arteră feroviară şi rutieră a 
judeţului este reprezentată de calea ferată de pe valea Bistriţei, care 
uneşte oraşele Bicaz şi Piatra Neamţ de Bacău şi restul ţării şi de şoseaua 
modernizată care dublează calea ferată; de la Piatra Neamţ şoseaua 
se bifurcă spre Tîrgu Neamţ şi spre Bicaz, Lacul Roşu şi în conti¬ 
nuare Gheorgheni (jud. Harghita). Această reţea majoră este comple- 

tată de o reţea locală de şosele şi drumuri care dau posibilitatea cunoaş¬ 
terii vechilor aşezări cu trecut glorios ce găzduiesc nenumărate monu¬ 
mente istorice, de artă şi arhitectură medievală, precum şi numeroase 
locuri legate de lupta moldovenilor pentru apărarea independenţei. 

PIATRA NEAMŢ. Teritoriul actualului municipiu a fost iocuit din 
cele mai vechi timpuri; s-au descoperit resturi de civilizaţie din epoca 
pietrei şlefuite, precum şi urme de civilizaţie dacică. In a sa Geographia , 
Ptolemeu vorbeşte despre existenţa unei localităţi cu numele de Petro- 
dava, poate viitoarea aşezare, poate o altă cetate din împrejurimi. în 
epoca feudală, aici s-a dezvoltat o intensă aftivitate meşteşugărească, 
foarte curînd, aşezarea devenind tîrg. La început, oraşul este menţionat 
în documente sub numele de Piatra Iui Crăciun (aproximativ prin anii 
1387 — 1392). Cînd, în 1431, Alexandru cel Bun făcea o danie Mănăs¬ 
tirii Bistriţa, vorbea despre « Casa lui Crăciun de la Piatra ». Şi oraşul 
va continua să se dezvolte din moment ce marele voievod Ştefan 
cel Mare va ridica aici curţi domneşti şi alte construcţii devenite de mult 
piese de mare atracţie pentru turişti şi odoare preţioase ale noului oraş. 
» 

Biserica Sflntul Ioan (Piaţa Libertăţii) este ctitoria lui Ştefan cel 
Mare. Lucrările au durat doi ani (1497 şi 1498), biserica fiind una dintre 
puţinele construcţii ale marelui domn, păstrate aproape integral. Ea 
reprezintă o sinteză a celor două tipuri de plan: dreptunghiular şi triconc 
şi se compune din pronaos, naos şi altar. Plafonul naosului este format 
dintr-o boltă sferică amplă, iar ferestrele lui mici sfîrşesc în partea 
superioară cu arce uşor frînte. Pronaosul este despărţit în două printr-un 
arc dublu şi primeşte lumină prin două ferestre practicate în zidul 
de pe latura de miazăzi. Iniţial, exista un perete despărţitor între naos 
şi pronaos, care nu se ştie cînd şi de către cine a fost înlăturat. Biserica 
este lipsită de turlă. Reţine atenţia îmbinarea diferitelor materiale de 
construcţie (piatră, cărămidă, teracotă). Zidurile sînt susţinute de şapte 
contraforturi din piatră făţuită. Faţada este frumos decorată cu ajutorul 
cărămizilor şi discurilor smălţuite. 

Pisania de pe peretele de nord, lingă uşa de intrare, menţionează faptul 
că biserica a fost ridicată în 16 luni, in al 42-lea an de domnie al glorio¬ 
sului Ştefan. 

Turnul-clopotniţă, din imediata apropiere a bisericii, este aşezat pe 
latura nord-vestică a acesteia. Iniţial, avea 19 m, ulterior, în sec. XIX, 
i s-a mai adăugat un etaj. La bază, turnul este pătrat, cu latura de 5,8 m, 
iar de la 7 m în sus capătă o formă octogonală. Turnul a fost construit 
în anul 1499. 

Curtea Domnească, din cadrul căreia făceau parte cele două construcţii 
amintite mai sus, se afla în imediată apropiere. Ea era compusă din 
casele domneşti şi dependinţele apărate jur împrejur de puternice ziduri 
prevăzute cu metereze; în prezent, numai cîteva sectoare sînt identificate. 
După 1635, ştirile despre Curtea de la Piatra Neamţ se răresc, ca apoi 
să nu le mai întîlnim. 

Muzeul de arheologie (Piaţa Libertăţii), amenajat intr-o clădire 
construită intre cele două războaie mondiale, prezintă mileniile de 
civilizaţie de pe valea Bistriţei. Aici sînt expuse urme materiale din 
paleolitic, neolitic, bronz şi fier. Dar ceea ce atrage mai ales este 
bogatul material ceramic aparţinînd culturii Cucuteni. 

Colecţia de artă din clădirea învecinată cuprinde lucrări originale ale 
unor artişti locali, cît şi ale unor pictori români de notorietate. 

Casa memorială « Calistrat Hogaş » (Str. Calistrat Hogaş) păstrează 
documente şi manuscrise ale marelui scriitor, ediţii ale operelor sale, 
precum şi obiecte personale. 

Se mai pot vizita în oraş şi împrejurimi: Bîtca Doamnei, intrată de 
mult în istorie prin descoperirile făcute aici de C. Matasă, care a identi¬ 
ficat urmele unei cetăţi dacice, asemănătoare cu cele din Munţii 
Orăştiei. Unii specialişti susţin că aceasta ar fi de fapt Petrodava menţio¬ 
nată de Ptolemeu. Zidul de piatră, gros de 3,5 m, sanctuarul, locuinţele, 
totul demonstrează înalta civilizaţie a dacilor. 

în sec. XIII va fi fost aşezat aici un punct de strajă, lucru dovedit de 
săpături. 

Biserica Mănăstirii Văleni (localitate componentă la 5 km sud de 
Piatra Neamţ), construită din lemn pe vremea lui Petru Rareş (la 
mijlocul sec. XVI), a fost reparată de Petru Şchiopul şi Movileşti. 
Lingă Văleni este un sat vechi, Vînători, menţionat documentar încă 
în 1446, unde poate fi vizitată Biserica de lemn, construită în sec. 
XVIII, cu preţioase icoane şi o tîmplă frumos sculptată. în apropierea 
sa se află şantierul arheologic de la Izvoare, unde s-a descoperit cera¬ 
mică din neolitic. 

Mănăstirea Bistriţa (comuna Viişoara). Tradiţia menţionează exis' 
tenţa unei bisericuţe de lemn încă din sec. XIV. Prima atestare docu¬ 
mentară a mănăstirii (7 ianuarie 1407) o găsim intr-un act prin care 
losif mitropolitul convenea cu Alexandru cel Bun ca mănăstirile Bistriţa 
şi Neamţ să fie « nedespărţite una de alta », sub ascultarea aceluiaşi 
egumen. Este sigur deci că mănăstirea exista deja la sfîrşitul secolului 
al XlV-lea sau fusese construită în primii ani ai domniei lui Alexandru 
cel Bun. în 1401, în urma demersurilor făcute, domnitorul a reuşit 
să obţină de la Patriarhia din Constantinopol recunoaşterea lui losif 
ca mitropolit. Acesta se număra printre căpeteniile clerului moldo¬ 
vean încă din timpul lui Petru Muşat. Sprijinul pe care l-a acordat 
biserica domniei în vremea aceasta este o urmare a eforturilor depuse 
pentru căpătarea unei autonomii faţă de Constantinopol, dar era şi 
a mărinimiei domnului, care răsplătea cu danii însemnate clerul. Aşa 
se explică şi atenţia pe care domnia a acordat-o construcţiei de noi 
lăcaşe pentru cult sau repararea celor vechi. 

Nu se cunosc prea multe date despre cum a fost construită mănăstirea 
şi cînd anume, insă numeroasele danii (1411, 1415, 1422), făcute acesteia 
de către Alexandru cel Bun, i-au determinat pe mulţi specialişti sâ-1 
considere pe acesta ctitorul ei. Lucrul pare să fie confirmat şi de faptul 
că, aici, în 1418, era inmormîntată Doamna Ana, una dintre soţiile 
domnului, iar Ia începutul lui 1432 chiar voievodul, 
în timpul domniei lui Ştefan cel Mare, documentele se înmulţesc. 
Noi danii, întărirea altora mai vechi sînt mărturii ale atenţiei de care 
s-a bucurat mănăstirea din partea marelui voievod. în 1498, turnul- 
clopotniţă din partea de miazănoapte a fost ridicat de «Ioan Ştefan 
Voievod. . ., fiul lui Bogdan Voievod ». Pînă la Petru Rareş, lăcaşul 
a fost neglijat, căci abia în 1546 se fac reamenajări şi noi construcţii 
la Bistriţa. Apoi, tradiţia a păstrat date despre evenimentele din 
anul 1538, cînd Petru Rareş, urmărit de turci, a fost adăpostit în mănăs¬ 
tire. O cronică a vremii, menţionînd evenimentele de mai sus, preci¬ 
zează că turcii au asediat mănăstirea, ceea ce ne face să credem că ea 
avea serioase fortificaţii. Un document din 1546 vorbeşte despre faptul 
că Petru Rareş dăruia un sat mănăstirii în semn de recunoştinţă pentru 
adăpostire, dar precizează domnul: « am înoit din temelie sfînta monas- 
tire, făcînd împregiur şi zid şi pe dinlăuntru am împodibît-o ». în timpul 
lui Alexandru Lăpuşneanu (1552—1561 şi 1564 — 1568) se zideşte, 
pe locul construcţiei lui Alexandru cel Bun, biserica mănăstirii, aşa cum 
grăieşte şi pisania de la intrare: «s-a zidit această biserică. . . în zilele 
binecredinciosului şi de Hristos iubitoru domn al nostru Io Alexandru 
Voievod, fiul lui Bogdan Voievod, în anul 7062 (1554). . . ». 

La 27 iulie 1600, Mihai Viteazul, domn al Ţării Româneşti, 
Transilvaniei şi Moldovei, acorda mănăstirii dreptul de a strînge 

darea pe stupii de albine din satele pe care ea le avea în ţinutul 
Neamţului. 

Biserica Mănăstirii Bistriţa se înrudeşte ca plan cu ctitoria lui Rareş 
de la Probota. Aici sînt evidente schimbările produse în arhitectura 
moldovenească în cursul sec. XVI, indicînd o nouă orientare şi modali¬ 
tate de a concepe frumosul. Faţadele pictate au fost treptat înlocuite, 
în a doua jumătate a secolului, cu ziduri simple, cu tencuială albă, în 
care singurele elemente decorative erau firidele, ocniţele, contraforturile 
şi tăietura ferestrelor sau intrărilor. Zidurile din piatră brută, acoperită 
cu tencuială, se înalţă netede pînă la cele două şiruri de ocniţe din 
partea superioară. 

Accesul se face azi prin uşa de pe latura sudică; se trece printr-un prid¬ 
vor, ridicat în sec. XIX şi de aici se ajunge la uşa de intrare, deasupra 
căreia se află inscripţia pusă de Lăpuşneanu şi stema Moldovei cioplită 
în piatră. Pridvorul are o boltire compusă din două calote sferice ridicate 
pe pandantivi şi arce, boltire pe care o întîlnim şi în pronaos. Peretele 
de răsărit al pridvorului, de o parte şi de alta a uşii, păstrează o scurtă 
inscripţie din care rezultă că pictura a fost executată în 1590. Nu se 
ştie nimic despre pictura iniţială, dar ştim că în 1560 Alexandru Lăpuş¬ 
neanu ceruse dogelui Veneţiei pictori pricepuţi. 

Un interes deosebit îl stîrneşte portalul de piatră sculptată care face 
trecerea din pridvor în pronaos şi care, atît prin motive, cît şi prin 
execuţie, aminteşte de goticul tîrziu. 

Pronaosul, cu aceeaşi boltire realizată din calote sferice, este spaţios 
şi luminos. Printr-o uşă se poate intra în gropniţă — cea mai mică dintre 
încăperi. Naosul, cu pardoseală de marmură, atrage atenţia prin sensibili¬ 
tatea deosebită a liniilor de boltire. Elementele care compun boltirea 
dau o mare sprinteneală întregului edificiu. Aici se află legendara 
icoană « Sf. Ana » care, conform tradiţiei, ar fi fost dăruită Doamnei 
Ana a Iui Alexandru cel Bun de către unul dintre ultimii reprezentanţi 
ai familiei împăraţilor bizantini Paleologu. Altarul, despărţit de 
naos printr-o catapeteasmă lucrată in 1814, este ultima încăpere a 
bisericii. 

în această mănăstire s-a scris Pomelnicul de la Bistriţa, unul dintre primele 
izvoare istoriografice, cuprinzînd lista domnilor şi a celor mai reprezen¬ 
tative nume de feudali ai ţării. 

Colecţia de obiecte şi podoabe expuse în clădirea de pe latura de nord 
a incintei prezintă o parte din valorosul patrimoniu cultural al mănăs¬ 
tirii. Amintim: clopotul de bronz dăruit de Ştefan în 1494, o ferecătură 
de carte din argint (1786); ţesături şi broderii cu fir, fragmente din 
costumul lui Alexandru cel Bun, icoanele din sec. XVI —XVII şi mai 
ales cea a lui Grigore Zugravul din 1613. 

Mănăstirea Bisericani. Temeliile i-au fost puse de Ştefan cel Mare 
în 1498 şi a fost terminată de Ştefăniţă, în 1512. în 1542, Petru Rareş 
a reparat-o, ca şi Miron Barnovschi (1626) şi Toma Cantacuzino (1637 — 

1638). în 1786 a fost refăcută din temelii. 

Mănăstirea Pingăraţi (comuna PîngAraţi), unde in 1462 Ştefan cel 
Mare a ridicat o sihăstrie. Pe locul acesteia. Alexandru Lăpuşneanu 
a clădit Mănăstirea Pîngăraţi (sec. XVI). Ansamblul arhitectural 
cuprinde: Biserica Sf. Dumitru, clopotniţa şi trei corpuri de clădiri. 
Biserica are două caturi, o scară în spirală făcînd legătura dintre biserică 
şi paraclis. Pictura a fost executată în stilul Renaşterii din Moldova 
sec. XVI. 

Mănăstirea Tazlău (comuna Tazlău) este ctitoria lui Ştefan cel Mare, 
care a ridicat-o în anul 1497. Alexandru Lăpuşneanu i-a adăugat un 
pridvor. Ansamblul fostei mănăstiri mai păstrează turnul de pază, 
zidurile incintei. 

Mănăstirea Văratec, ridicată în sec. XVIII pe locul unui schit care 
dura din 1598. Aici poate fi vizitat muzeul mănăstirii, precum şi mor- 
mintul Veronicăi Micle. 


« . . .tablourile de la Agapia formează pentru Moldova o 
adevărată galerie de pictură, care va atrage întotdeauna admi¬ 
raţia românilor fi stima străinului cunoscător ...» 

M. Kogălniceanu 

Mănăstirea Agapia. Tradiţia locală menţionează existenţa încă din 
sec. XIV a unui schit de lemn, aşezat mai sus de actuala Agapia din 
Deal. Din cauza unor distrugeri repetate, lăcaşul a fost reconstituit şi 
mutat treptat mai spre vale, pînă a ajuns pe locul unde se înalţă Biserica 
Agapia din Deal. Aceasta este menţionată intr-un document de la Ilieş 
Vodă (1437) şi apare în lista mănăstirilor din timpul lui Ştefan cel Mare, 
avînd pe atunci 15 — 20 de călugări. în 1464 şi 1498, documentele 
vorbesc despre neînţelegerile ivite dintre mănăstire şi Cetatea Neam¬ 
ţului. Se pare deci că a existat cu cîtăva vreme înainte de a fi menţio¬ 
nată în documente, dar ca o aşezare modestă, a cărei biserică de lemn, 
redusă ca proporţii, s-a ruinat cu vremea. Petru Rareş şi Doamna 
Elena, menţionaţi de pomelnicul mănăstirii drept ctitori, au zidit o 
biserică nouă. Bogdan Lăpuşneanu (1568 1572) a făcut danii mănăs¬ 

tirii în anul 1569. Dar curînd şi zidirea lui Rareş s-a ruinat şi va fi fost 
înlocuită cu una nouă, ctitorie din a doua domnie a lui Petru Şchiopul 
(1582 — 1591). Un document din 1604, provenind din cancelaria lui 
Ieremia Movilă (1595 — 1600; 1600 — 1606), menţionează unul dintre 
cele mai emoţionante evenimente trăite de lăcaş, cînd « au venit cătanele 
cu Mihai voievod asupra ţării domniei sale ». Ctitoria lui Petru Şchiopul, 
Agapia din Deal, va fi înlocuită în 1680 cu o nouă biserică din lemn, 
de către Anastasia — soţia lui Duca Vodă. Reparată în 1716 şi 1793, 
va exista pînă în 1820, cînd a fost complet refăcută, tot din lemn. Un 
foc va scurta în 1821 şi viaţa acestui lăcaş. întregul complex de clădiri 
a fost refăcut pînă în anul 1832, dar din nou ruinată, biserica a fost 
reclădită în 1873, existînd in noua formă pînă în 1891, cînd a fost 
ridicat paraclisul care se află şi azi. Cu timpul, Agapia din Deal şi-a 
pierdut importanţa, ajungînd în cele din urmă un simplu schit, care, 
reparat şi pictat, atrage şi acum atenţia prin pitorescul său şi al împre¬ 
jurimilor. 

Agapia din Vale, biserică de lemn, ridicată la începutul sec. XVII a 
fost înlocuită cu o alta, din piatră, care există şi azi. Construcţia bise¬ 
ricii a început în 1642, încheindu-se în septembrie 1644. Tot atunci a 
fost zidit şi turnul de clopotniţă şi o parte din clădirile din jurul bise¬ 
ricii. Planul se aseamănă cu cel al Bisericii Trei Ierarhi, construcţie 
contemporană, dar nu are aceeaşi amploare. Vremurile vitrege au lăsat 
urme adînci, incendiile şi cutremurele, jafurile şi pustiirile au lovit-o 
fără cruţare. Lucrările săvîrşite în diferite etape, au schimbat înfăţi¬ 
şarea originală a bisericii; se mai păstrează doar zidurile groase, cele 
două coloane masive dintre pronaos şi pridvorul iniţial, absidele semi¬ 
circulare în care s-a practicat ulterior cîte o fereastră şi turla octogo- 
nală, specific moldovenească, care încoronează naosul. Cele mai impor¬ 
tante adăugiri s-au făcut între anii 1858 şi 1862; diaconicul, proscomi- 
diarul şi un nou pridvor. 

Din această perioadă datează şi actuala pictură a bisericii, de un real 
interes artistic, fiind opera lui Nicolae Grigorescu. Contractul încheiat 
in 1858 prevede ca pictorul să execute « chiar cu mina sa » toate « tablo¬ 
urile însemnate în listă după descrierea Sfintei Scripturi . . . cît se poate 
de bine şi cu boielile cele mai bune ». 

« Meşterul Nicu » a avut un nesecat izvor de inspiraţie în lumea încon¬ 
jurătoare. Chipurile de sfinţi şi-au avut modelele printre oamenii 
locului. 

De numele acestei mănăstiri se leagă multe amintiri. La simpla rostire, 
o întreagă pleiadă de oameni mari ai culturii româneşti ne trece prin 
minte: Ion Creangă, B. P. Hasdeu, I. L. Caragiale, Al. Vlahuţă, Barbu 
Ştefănescu-Delavrancea, George Coşbuc, Garabet Ibrăileanu, Mihail 
Sadoveanu, Gala Galaction, George Lesnea îşi au portretele într-una 
din sălile care adăpostesc colecţia de obiecte de valoare istorică şi 
artistică a mănăstirii. 

în această colecţie se păstrează icoane din sec. XVII —XVIII, icoane 
pictate de Grigorescu, manuscrise, unele copiate chiar în mănăstire 
şi cărţi de cult tipărite în sec. XVII —XIX. Sînt expuse, de asemenea, 
vase de cult, broderii şi covoare vechi moldoveneşti — multe lucrate 
de călugăriţele mănăstirii. 

în 1965, locuinţa lui Vlahuţă din apropierea mănăstirii a fost amena¬ 
jată pentru a adăposti un mic muzeu memorial. 


«... Vii găsi locuri sfinţiţi ie oasele străbunilor, ori ii viteji- 
i/l lor. Fă-fi un irtem din gtniurili toii, ori aruncă In treceri 
o priviri di admiraţii hlicrimati tpn Neamţ . . . ». 

AJecu Russo 

Cetatea Neamţului. înălţarea Cetăţii Neamţului la sfîrşitul sec. XIV, 
de către Petru I (1374 — 1391), domnul sub care se cristalizează pe 
deplin cadrul politic în care avea să se desfăşoare istoria Moldovei 
medievale, a fost confirmată de recentele cercetări, care au scos la 
lumină urme materiale de la sfîrşitul sec. XIV şi monede de argint de 
la Petru I. Monumentul deci este o creaţie moldovenească, născută 
din necesităţile evoluţiei societăţii locale, iar istoricul ei nu poate fi 
inţeles decît în strînsă legătură cu împrejurările istoriei Moldovei, 
în 1359, Moldova a devenit stat de sine stătător. Pînă la Petru I domnii 
nu au avut cetăţi de piatră. Dar la sfirşitul sec. XIV dezvoltarea econo¬ 
mică, creşterea puterii centrale au creat condiţii favorabile şi necesi¬ 
tatea unor întărituri de piatră, care să asigure domnului controlul 
drumurilor şi al punctelor obligatorii de trecere, iar în timp de război 
să fie nuclee active în sistemul defensiv al ţării. Prima menţiune despre 
cetăţile lui Petru Muşat apare în omagiul adresat de domn regelui 
Poloniei în 1387, cînd este foarte probabil ca printre acele «cetăţi ale 
Moldovei », menţionate de document, să se fi aflat şi cea a Neamţului. 
Este neîndoios faptul că cetatea a fost ridicată de meşteri autohtoni, 
mărturie fiind marele număr de edificii construite în timpul domniei 
lui Petru (cel puţin trei cetăţi: Neamţ, Suceava şi Şcheia, precum şi 
cîteva biserici şi mănăstiri). 

în forma în care a fost înălţată — un fort central străjuit de patru 
turnuri la colţuri — cetatea şi-a îndeplinit rosturile timp de aproape 
un veac. Pîrcălabul — căpetenia cetăţii — cum apare în sec. XV în 
documente, avea largi atribuţii militare, administrative şi judecătoreşti 
în întreg ţinutul, care şi-a luat şi el numele de la cetate. Prima men¬ 
ţiune documentară certă a cetăţii este din anul 1395, cînd rezista cu 
succes trupelor regelui ungar Sigismund de Luxemburg, fapt care a 
contribuit, în mare măsură, la alungarea invadatorilor. Din timpul 
lui Alexandru cel Bun (1400 — 1431) ne sînt cunoscute cîteva nume de 
pîrcălabi ai cetăţii, ca: Şandru (1403), Stanislas Rotompan, membru al 
delegaţiei moldovene la Conciliul de la Constanţa etc. De la Alexandru 
cel Bun şi pînă la Ştefan cel Mare îl întîlnim ca pîrcălab pe Duma 
(constant între anii 1436 şi 1449), prin a cărui trădare se pare că cetatea 
a fost predată polonezilor, în 1450, în timpul luptelor dintre Bogdan II 
şi Alexăndrel. Despre acest eveniment vorbeşte atît Dlugosz, cit şi 
Grigore Ureche. 

însă epoca de strălucire şi de glorie a cetăţii coincide cu perioada 
domniei lui Ştefan cel Mare. Înţelegînd rolul pe care-1 aveau cetăţile 
în crearea unui puternic sistem defensiv, marele voievod a dispus ridi- 

carea unei a doua centuri de ziduri cu bastioane semicirculare, aşa 
incit a putut rezista cu succes tirului artileriei de asediu. Referindu-se 
la amplele lucrări iniţiate de Ştefan aici, cronicarul Miron Costin avea 
să noteze mai tîrziu: « Zidurile mai late dimprejur le-au clădit domnii . . . 
si mai mult ca alţii Ştefan cel Bătrîn, domnul cel vestit ». Cetatea a 
rezistat marelui atac întreprins în 1476 de oastea comandată de cuceri¬ 
torul Constantinopolului, Mohamed II. In timpul lui Bogdan III 
(1504-1517), Ştefăniţă (1517-1527) şi Petru Rareş (1527-1538; 
1541 — 1546) cetatea continuă să joace un rol important în sistemul 
defensiv moldovean. 

1538. An greu pentru ţară şi cetate. Boierimea a trădat pe Petru 
Rareş şi ţara, împreună cu cetăţile, au fost predate fără lupte otoma¬ 
nilor. După această dată, rolul cetăţilor a scăzut foarte mult; în anii 
următori numele cetăţii va apărea fie legat de luptele pentru domnie, 
fie ca loc de refugiu, fie ca temniţă. 

Pentru a slăbi şi mai mult Moldova, turcii i-au cerut lui Al. Lăpuşneanu 
in domnia sa de-a doua (1564 — 1568) să distrugă cetăţile... «Deci 
Alixandru-Vodă — notează Letopiseful Ţării Moldovei — făcîndu pre 
cuvîntul împăratului umplîndu toate cetăţile de lemne le-au aprinsu 
de au arsu şi s-au risipit ». 

Ieremia Movilă reface din nou Cetatea Neamţului şi aşazâ garnizoane 
aici, ca şi la Suceava, pe care de asemenea o refăcuse. Cetatea Neam¬ 
ţului şi-a deschis porţile în faţa oştenilor lui Mihai Viteazul, care în 
1600, mai —iunie, izgonindu-1 pe Ieremia din scaun, se proclamă domn 
al Moldovei, realizînd astfel prima unire a celor trei ţări româneşti. 
Dar în septembrie 1600, polonii veniţi în ajutorul lui Ieremia reocupă 
cetatea. 

In 1641, un document ne informează că meşterii lui Vasile Lupu 
(1634 — 1653) au început renovarea cetăţii. Domnul a întemeiat o 
mănăstire în Cetatea Neamţului şi amenajările de aici aveau drept scop 
crearea unui refugiu sigur pentru familia şi averile sale. « La Cetatea 
Neamţului era toată inima avuţiei lui Vasile Vodă », nota Miron Costin, 
referindu-se la acele vremuri. Cetatea este ocupată de polonezi în 1674 
şi o garnizoană străină rămîne aici mai bine de un an. Un an mai tîrziu, 
din porunca lui Dumitraşcu Cantacuzino (1674 — 1675), s-au «stricat 
cetatea Sucevei ş-a Neamţului ». Nici această « stricare » a cetăţii pare 
să nu fi fost prea gravă din moment ce, în 1686, Ruxandra, fiica lui 
Vasile Lupu, ascunsă aici, cădea pradă mîniei unei cete prădalnice de 
ostaşi polonezi, care după ce au jefuit-o i-au tăiat capul cu toporul(l) 
pe unul din pragurile cetăţii. Cetatea era destul de puternică la sfîrşitul 
sec. XVII. In 1691, cînd regele polon Ioan Sobieschi a folosit zadarnic 
artileria pentru a o cuceri, numai o scrisoare ticluită ca venind din 
partea domnului i-a determinat pe cei 19 viteji — garnizoana cetăţii — 
să-i deschidă porţile. (Mai aproape de realitate pare informaţia izvoa¬ 
relor polone care vorbesc despre o garnizoană compusă din 140 de 
luptători). Anul 1716. Ultima dată Cetatea Neamţului joacă un rol în 
istoria Moldovei. Trupele austriece s-au întărit în cetate şi de aici au 
întreprins o acţiune asupra Iaşilor, urmărind să-l prindă pe Mihail 
Racoviţă. Apoi cetatea s-a ruinat treptat. . . 

în 1834 printr-o hotărîre a Departamentului pricinilor dinlăuntru al 
Moldovei s-au luat unele măsuri pentru « nerisipirea ei in viitorime ». 
După ce vizitase în 1838 ruinele, Gh. Asachi a întocmit planul ruinelor 
şi cîteva desene, unele închipuind cetatea în vremea lui Ştefan. în 1866, 
cetatea a fost declarată monument istoric, începînd a fi prezentă în 
preocupările istoriografiei noastre. între 1939 şi 1942 s-au început 
săpături care au degajat o parte din ziduri. Materialele arheologice 
găsite în timpul săpăturilor sînt expuse azi în muzeul din Tîrgu Neamţ, 
întemeiat in 1957. Academia şi Direcţia monumentelor istorice au 
deschis aici în anii regimului nostru un şantier. Săpăturile întreprinse 
după 1950, in spirit ştiinţific, au sporit considerabil informaţia, permi- 

ţînd stabilirea unor date importante privind vechimea, originea şi 
etapele construcţiei cetăţii. Lucrările în curs urmăresc realizarea unei 
restaurări aproximativ integrale a cetăţii, monument de primă valoare 
al vechii arhitecturi militare moldoveneşti. 

Humuleşti, comună devenită azi cartier al oraşului Tîrgu Neamţ, 
ne îndeamnă să facem un scurt popas pentru a vizita aici Casa memo- 
rială « Ion Creangă ». O cunoaştem, de fapt, din nemuritoarele pagini 
ale Amintirilor , dar la faţa locului ne cuprinde un fior şi inima se va 
încălzi la vederea mediului atît de măiestru descris de marele poves¬ 
titor. Sînt prezentate obiecte şi documente care reconstituie crîmpeie 
de viaţă şi pagini din opera nemuritorului Creangă, lată soba, scaunul 
lui Moş Chiorpec, Calul bălan, Sfîntul Nicolae, pînă şi locul vestitului 
cireş al mătuşii Mărioara . . . 

Mănăstirea Secu. Istoria mănăstirii începe pe la mijlocul sec. XVI, 
cînd un oarecare Zosim sau Zosima (pr*mul ctitor) ar fi înălţat aici 
un schit cu o biserică de lemn. De altfel, cercetări recente au stabilit 
că acesta este Zosim vistiernicul şi că acest edificiu a fost ridicat în 
1564. Primul document care menţionează schitul este din 1582, şi la 
fel ca şi un altul din 1598, se referă la neînţelegerile iscate între schit 
şi vecinii săi, mănăstirile Neamţ şi Agapia. Cu cercetarea acestor neîn¬ 
ţelegeri a fost însărcinat, în 1602, Nistor Ureche (tatăl cronicarului), 
care a hotărit să ridice aici o nouă mănăstire de piatră. Pisania preci¬ 
zează că lucrările au început în « anul 1602, iunie 7 şi s-a mîntuit în 
acelaş an octombrie 5 ». 

Zidurile şi turnurile incintei au fost ridicate tot atunci, sau imediat 
după aceea. 

în afară de ctitori, aici a fost înmormîntat Varlaam, mitropolit şi mare 
cărturar. Ucenic în prima aşezare de la Secu, egumen în noua mănăs¬ 
tire, Varlaam a fost ales mitropolit al Moldovei în 1632. El a înfiinţat 
prima şcoală în limba greacă şi slavonă, precum şi prima tipografie la 
Iaşi, care a şi tipărit, in limba română. Cartea românească de învăţătură 
(1643), cu mare răspîndire printre românii de pretutindeni. în 1691, 
la Secu au fost încartiruite trupele polone conduse de Sobieschi. Aici 
s-a purtat ultima luptă a eteriştilor cu turcii în toamna lui 1821; căpi¬ 
tanii lordache Olimpiotul şi Farmache se închiseseră între zidurile 
mănăstirii împreună cu 350 de oameni. Mănăstirea a fost bătută de tirul 
artileriei şi incendiată. După 14 zile de asediu, eteriştii s-au ptedat; 
turcii, încălcîndu-şi promisiunile că-i vor lăsa teferi, i-au măcelărit 
pe loc pe cei care mai trăiau. Mănăstirea a fost pustiită. 

Aspectul actual este rodul reparaţiilor din 1821 şi 1850. Silueta monu¬ 
mentului nu mai este cea obişnuită, cele două turle nu mai sînt spriji¬ 
nite pe arce în diagonală, ci pe arcele mari ale naosului şi pronaosului; 
fiind mai late, nu mai au baze stelate, ci octogonale. Decoraţia faţa¬ 
delor arată influenţa arhitecturii munteneşti. 

Pridvorul, cu arcade şi coloane joase, a fost adăugat in 1847, fiind trans¬ 
format ulterior şi el prin închiderea uşii dinspre nord. Pe peretele din 
dreapta intrării se află un tablou votiv reprezentînd chipul ctitorilor şi 
modelul bisericii executate în 1850. în pronaos poate fi admirat epitaful 
dăruit de ctitorii bisericii şi care este cel mai preţios obiect din tezaurul 
mănăstirii. în naos reţin atenţia tîmpla frumos sculptată, policandrele 
şi sfeşnicele de alamă. Cel mai mare dintre policandre, care a fost 
agăţat sub turla naosului, are trei rinduri suprapuse a cîte opt braţe, 
impresionînd prin dimensiuni. 

Cele mai vechi clădiri din incintă se află pe latura de sud; sala desti¬ 
nată colecţiei istorice, trapeza, bucătăria şi clădirile cu etaj alipite 
turnului paraclis de mitropolitul Ghedeon. Pe latura de nord se află 
casele cu etaj, ridicate de Veniamin Costache, care sînt lipite spre est 
de paraclisul « Sf. Nicolai ». 

Turnul-clopotniţă cuprinde două etaje, înălţate deasupra gangului 
boltit al intrării. In încăperea de la etaj, care este foarte înaltă, se află 

clopotele. 

Turnul din colţul de nord-vest al incintei, zis al Mitrofanei, are un 
parter boltit în semicilindru şi trei niveluri suprapuse. Cel dio colţul 
nordic nu se mai păstrează în întregime, nivelurile superioare au fost 
dărîmate atunci cind s-a ridicat paraclisul Sf. Nicolae. în turnul din 
colţul de sud-est, la etaj, se află paraclisul cu hramul «Adormirea 
Maicii Domnului », sfîrşind printr-o turlă sub formă de bulb. Turnul 
din colţul de sud-vest a fost conceput în exclusivitate pentru necesi¬ 
tăţile luptei de apărare; la cele două niveluri are, în locul ferestrelor, 
guri de tragere. 

Tezaurul mănăstirii cuprinde broderii, argintărie, cărţi şi obiecte de 
cult. Numim numai cîteva dintre cele mai preţioase: Antimisul de 
mătase (1664), dăruit de hatmanul Gavril, căţuia, atribuită lui Nistor 
Ureche (1602), evangheliare ferecate şi altele. Multe obiecte care au 
aparţinut mănăstirii sînt expuse în secţia feudală a Muzeului de artă 
a Republicii Socialiste România. 


« Voievozi fi vlădici, coconi fi juptnife, soli străini fi călugăr/ 
din toate lacrele creftinătăfii am trecut pe aici fi au dus cu 
ei renume/e Moldovei f i al Mănăstirii Neamţ ...» 

Gala Galaction 

Mănăstirea Neamţului (comuna Vînători Neamţ). Unele izvoare 
şi tradiţii locale vorbesc despre mănăstirea Neamţ ca fiind cea mai 
veche din Moldova, că exista la sfirşitul sec. XIV. Se menţionează 
chiar un lăcaş de cult mai vechi, numit Biserica Albă, ridicat cu un 
secol mai înainte de nişte călugări veniţi de prin părţile Dunării, pe 
locul de azi al Bisericii « Bogoslovul ». 

Primul document scris ce ni s-a păstrat despre mănăstire este actul din 
7 ianuarie 1407, din vremea lui Alexandru cel Bun, dat de losif, rudă 
a lui Petru Muşat şi primul mitropolit al Moldovei, din care rezultă 
că mănăstirea avea domenii, cărţi, odoare, ceea ce confirmă ipoteza 
existenţei ei cu mult înainte. Ştefan cel Mare va arăta o deosebită grijă 
faţă de mănăstire, făcîndu-i numeroase danii şi dîndu-i privilegii, 
înzestrînd-o cu un clopot în 1485, cu un panaghiar în 1502 etc. . . . 
Din construcţiile înălţate în sec. XV şi XVI au ajuns pină in zilele 
noastre numai biserica lui Ştefan cel Mare şi partea inferioară a turnului- 
clopotniţă, zidit de Alexandru cel Bun. în 1510, mănăstirea a fost 
devastată de tătari, care au luat multă pradă şi robi. în 1633, ctitoria 
este din nou prădată, iar în 1671 şi 1696 izbucnesc aici incendii. Din 
această vreme de reconstrucţie datează şi refacerile turnului din colţul 
de nord-est al incintei. 

Biserica lui Ştefan a suferit şi ea numeroase modificări, care au alterat 
forma originală. Vechiul acoperiş a fost înlăturat; s-au adăugat două 
turle de lemn îmbrăcate cu tablă. în 1862, un nou incendiu a pîrjolit 
în întregime mănăstirea. Lucrările de refacere au adus noi modificări, 
departe de aspectul iniţial al ctitoriei. 

Biserica lui Ştefan — principalul monument istoric şi de arhitectură 
al întregului complex de la Neamţ, a fost construită în momente de 
deplină închegare a stilului moldovenesc şi exprimă întreaga maturizare 
a acestuia, fiind cel mai reprezentativ monument al arhitecturii din 
timpul lui Ştefan cel Mare. 

în planul mănăstirii au apărut cîteva elemente noi: pridvorul (situat 
in faţa intrării) şi sala mormintelor sau gropniţa (între pronaos şi naos). 
Noile compartimente au sporit dimensiunile şi monumentalitatea 
ansamblului. Intrarea se face prin pridvor, prin două uşi practicate în 
pereţii laterali dinspre sud şi nord. Printre numeroasele pietre de 

mormint aflate in pridvor mai interesantă este cea a lui Micotă, pircâlab 
de Neamţ, mort! in 1495, aşezată aici chiar de Ştefan cel Mare, in 1497. 
Pronaosul, de formă dreptunghiulară, este boltit cu două calote sferice, 
în pereţi au fost practicate patru ferestre, cite două pe laturile de nord 
şi sud. Gropniţa a fost desfiinţată în secolul trecut. Naosul, tot de 
formă dreptunghiulară, are dimensiuni neintîlnitc pină atunci. Avînd 
ca bază patru arce oblice sprijinite pc alte patru arce mai mari, in 
mijloc se ridică turla. Două abside laterale, semicirculare in interior 
şi pentagonalc în exterior, măresc suprafaţa naosului. Tîmpla de lemn 
— bogat sculptată — a fost pictată in sec. XIX în stil baroc. 

Nouă contraforturi masive susţin zidurile pînă la nivelul bolţilor. 
De mare efect este soclul de cărămidă smălţuită care leagă arcele şi 
picioarele firidelor executate din acelaşi material. Ocniţele mari şi 
mici au fost într-o vreme în întregime pictate; cîteva mai păstrează 
incă o umbră de zugrăveală. Ca elemente decorative trebuie amintite 
discurile, romburile şi triunghiurile smălţuite, ceramica cu smalţ jucînd 
un rol important in decoraţia exteriorului. Pe faţada sudică, la intrare, 
se află pisania sculptată. 

Turla are formă octogonală, cu patru ferestre şi tot atitea mici contra¬ 
forturi şi este bogat decorată în exterior cu ceramică smălţuită, 
în ceea ce priveşte pictura, nu se cunoaşte precis data cînd a fost execu¬ 
tată, cea din absida principală, naos şi gropniţă, aparţine — după 
cercetările efectuate — chiar ultimilor ani de domnie ai lui Ştefan, 
iar cea din pridvor şi pronaos este din timpul lui Petru Rareş, poate 
chiar mai tîrzic. Numeroasele refaceri au distrus treptat zugrăveala 
iniţială; ultima repictare a pereţilor s-a făcut în 1830, de către zugravii 
suceveni Vasilache Chiţâscul şi Basili Eliman. 

Turnul-clopotniţă. Partea cea mai veche, datînd după toate probabili¬ 
tăţile din timpul lui Alexandru cei Bun, este porţiunea de intrare 
dinspre curtea interioară, formînd parterul şi un etaj. Bolţile şi arca¬ 
dele redau specificul epocii, căreia ii aparţine. Pictura de aici se mate¬ 
rializează în 47 de scene din « Varlaam şi Joasaf». Unele detalii de 
costum, precum şi indiciile izvorîte din modul de reflectare a realităţii 
sec. XV, în această pictură, i-au determinat pe specialişti să-i acorde 
acestui ansamblu o mare importanţă istorico-documentară. 

Turnul octogonal sau Pîrgul, cum se mai numeşte acesta, este aşezat 
in partea de nord-est a incintei. Refăcut în 1754, el are un parter şi 
trei etaje. în partea de sud-vest, pînă la turnul de intrare, se află biblio¬ 
teca şi muzeul mănăstirii. 

în ultimul timp au fost întreprinse ample lucrări de restaurare care 
au avut drept scop înlăturarea multora din denaturările aduse monu¬ 
mentului original şi apropierea înfăţişării de azi de cea redată de vechea 
pictură în frescă din sec. XV de pe peretele bolţii gangului de la intrare. 
Biserica Sf. Gheorghe a fost mutată in corpul chiliilor, pe latura de 
răsărit, evidenţiindu-se astfel şi mai mult lăcaşul lui Ştefan, care ocupă 
locul ce i se cuvine in întreg ansamblul de clădiri. 

Bucurîndu-se de o mare forţă materială, atrăgind importante elemente 
creatoare, mănăstirea a fost un remarcabil centru de cultură al Moldovei 
feudale. Aici şi-a scris Ţamblac in slavoneşte Viafa Sfintulni han cel 
Nou şi tot aici, pe la 1440 — 1445, funcţiona o şcoală de gramatici in 
limba slavonă. Printre reprezentanţii de frunte ai caligrafiei nemţenc 
trebuie remarcat Gavril, fiul lui Uric. Tetraevanghelul slavo-grec, copiat 
pe pergament (1429), actualmente aflat în Biblioteca Bodle yana din 
Oxford, Tetraevanghelul slav din 1436, Sbornicul din 1439 şi cel din 1441, 
Mineiul pe luna februarie 1445, Mineiul pe luna martie 1447, s nt numai 
citeva din creaţiile lui Gavril. 

Macarie şi Eftimie — primul, cronicar oficial al lui Petru Rareş, al 
doilea al lui Alexandru Lăpuşneanu — s-au format tot la Neamţ. Apoi 
amintim, in treacăt, lucrările Mineiul pe august şi Mineiul pe noiembrie, 
scris în 1467 de Casian, Vechiul Testament (1474) al lui Ghervasie, 

Tetraevanghelul (1493), copiat de Teodor Mărişescul, ca fiind numai 
cîteva din cele mai importante manuscrise provenind de ta Neamţ. 
Dar in sec. XVII şi XVIII, nimic nu mai aminteşte de marea strălu¬ 
cire a altor vremuri. Abia către începutul sec. XIX se reia vechea 
tradiţie cărturărească, înfiinţindu-sc aici o tipografie, de către Veniamin 
Costachi. Tot aici a funcţionat şi o bibliotecă — poate cea mai veche 
de la noi (peste 600 de ani) - cuprinzînd circa 11 000 de volume, 
din care 549 sint manuscrise. Intre acestea amintim Letopiseţul Canta- 
cugino, scris de Florea Logofătul în 1735. Dintre tipărituri sint demne 
de amintit: îndreptarea legii. Cazania lui Varlaam (1643), Viaţa fi petre¬ 
cerea sfinfilor a lui Dosoftei (1682), Gilceava înţeleptului cu lumea a lui 
D. Cantemir, Biblia de la Bucure/ti (1688), Noul Testament, tipărit de 
Antim Ivireanu la Bucureşti în 1703 etc. . . . 

Muzeul mănăstirii ilustrează pregnant intensa activitate culturală desfă¬ 
şurată aici de-a lungul anilor. 

Comuna Războieni. în vara anului 1476, Mahomed 11 — cuceri¬ 
torul Constantinopolului — în fruntea unei armate de vreo 150 000 — 
200 000 de oameni, porneşte spre Moldova, pentru a-l pedepsi pe 
cutezătorul domn Ştefan ccl Mare. Avînd Ia dispoziţie doar 12 000 
de oşteni, Ştefan nu descurajează şi se pregăteşte să-l înfrunte pe năvă¬ 
litor. Pentru a-i îngreuia situaţia, pustieşte totul în calea sa, incit 
turcii merg zile in şir « fără să găsească provizii şi fără să poată dormi ». 
în pădurile de pe Pirîul Alb, in apropierea satului Războieni, are loc 
încleştarea dintre cele două armate. Vitejia moldovenilor nu poate 
insă răpune pe năvălitori. La 26 iulie « au fost biruiţi creştinii de către 
păgini şi a căzut o mulţime marc din ostaşii Moldovei » — cum preci¬ 
zează inscripţia bisericii ridicate in 1496 chiar pe locul bătăliei, prin 
care marele voievod proslăvea memoria vitejilor săi oşteni pieriţi 
in luptă. Pe locul bătăliei a fost ridicat ulterior şi un monument 
Comemorativ. 

Roman, oraşul aşezat pe malul drept al Şiretului, are o veche istorie. 
Uricul din Î392, dat de Roman 1, face prima menţiune a oraşului. 
Cetatea construită pe timpul lui Roman I ocupa platoul unde azi se 
află colţul zoologic din oraş şi era ridicată din birne şi pămint. în 
sec. XV, la Gîdinţi, lingă oraş, a fost construită o cetate de piatră, 
amplasată — datorită terenului şubred — pe plase de lemn pentru a 
evita scufundarea ei treptată. în timpul lui Alexandru cel Bun, Ia 
Roman s-a stabilit reşedinţa unei episcopii, ai cărei episcopi, pină in 
sec. XVII, erau şi mitropoliţi ai Ţării de Jos. în 1467, oraşul şi cetatea 
au fost arse de Matei Corvin, in drum spre Baia. în 1691, în piaţa 
oraşului Roman a fost decapitat cronicarul Miron Costin. 

Biserica Episcopiei (Str. Alexandru cel Bun), a fost zidită intre anii 
1542 — 1550, pe locul uneia mai vechi, din timpul lui Roman Voievod. 
Pisania precizează că a fost terminată de Alexandru Lăpuşneanu. Are 
un clopot din vremea lui Ştefan cel Mare. 

Biserica Precista Mare (Bd. 23 August) a fost construită in 1568 — 
1569 de către Ruxandra, soţia lui Alexandru Lăpuşneanu. Ea a fost 
reparată in mai multe rînduri (1753, 1787, 1826 şi 1838). 

Biserica Armenească (Str. Veronica Micle) este o construcţie reali¬ 
zată în 1609 din piatră. înfăţişarea de azi i-a fost dată in urma amplelor 
lucrări de reparare efectuate în 1868. 

Muzeul de istorie (Str. Cuza Vodă) prezintă bogate colecţii arheo¬ 
logice privind cultura materială a dacilor liberi şi din perioada feuda¬ 
lismului timpuriu. în secţia de artă sînt expuse lucrări de O. Băncilă, 
A. Băieşu etc. 

Ca o curiozitate, in oraş se păstrează cu grijă un stejar. El a răsărit 
dintr-o ghindă semănată de luptătorii pentru Unire V. Alecsandri şi 
M. Kogălniceanu şi a devenit un simbol al marelui eveniment. 











Importante Monumente Istorice 

1. Schitul Strehareţ 

2. Biserica Sopot 

3. Muzeul de istorie 
• Hotel 

Importante obiective Turistice 

Bistriţa Nouă, rezervaţie destinată cerbilor lopătari 

şi căpriorilor 



Judeţul Olt 

Judeţul Olt este situat in sudul României, pe cursul inferior al Oltului. 
Are o suprafaţă de 5 507 km 2 (2,3% din suprafaţa României) şi o 
populaţie de peste 507 500 de locuitori (2,5% din populaţia ţării) 
revenind o densitate de 91 loc./km*. Reşedinţa judeţului este Slatina. 
Relieful, prin excelenţă de cimpie şi podiş, cuprinde la nord de linia 
Balş-Slatina o parte relativ mai înaltă — 200-400 m — ce aparţine 
Piemontului Getic, iar la sud Cîmpia Romanaţi care se termină cu 
Lunca Dunării. 

Clima continentală are o nuanţă mai blindă decit in estul Cîmpiei 
Române, temperatura medie anuală fiind cuprinsă intre 10 şi 11°; 
precipitaţiile, repartizate neuniform şi relativ scăzute, ating 500 — 
510 mm anual. 

Reţeaua hidrografică este reprezentată de fluviul Dunărea, de riul 
Olt, care pe teritoriul judeţului primeşte apele Olteţului, Tesluiului 
ş.a., şi de riul Vedea în nord. 

Cele mai importante bogăţii ale subsolului sint zăcămintele de ţiţei şi 
gaze de sondă de la Ciureşti, Oteşti, Iancu Jianu, Comăniţa, Spineni, 
Oporelu ş.a. La acestea se adaugă materialele de construcţie — argile, 
balast, nisipuri — care permit dezvoltarea acestei ramuri industriale. 
Corespunzător reliefului, zona nordică este in bună parte acoperită 
cu păduri de foioase. 

Economia judeţului se caracterizează prin locul dominant pe care-1 
ocupă agricultura in producţia globală a acestuia. 

Industria, dezvoltată in ultimul deceniu, este reprezentată de metalurgia 
neferoasă (Uzinele de aluminiu şi de prelucrare a aluminiului de la 
Slatina), de construcţii de maşini şi prelucrarea metalelor (Fabrica de 
osii şi boghiuri şi Uzina de reparaţii utilaj agricol şi piese de schimb de 
la Balş), de industria textilă (Slatina, tricotaje la Caracal), de industria 
alimentară (fabrici de brînzetuti la Slatina şi Caracal, de conserve 
la Caracal, de zahăr la Corabia), de industria extractivă (schele de 
extracţie la Ciureşti şi Oteşti) şi de sticlă şi ceramică (Scorniceşti). 
Agricultura este o ramură de bază a economiei judeţului. Oltul fiind 
unul dintre marii producători agricoli ai ţării. Suprafaţa agricolă este 
de 440 200 ha, din care arabilul reprezintă peste 80%. Culturile prin¬ 
cipale sint cerealele care ocupă 68% din suprafaţa arabilă, plantele 
tehnice şi legumele (care se cultivă pe mai mult de 12 000 ha). Ponderi 
importante în producţia agricolă deţine şi pomicultura, care dispune 
de condiţii naturale favorabile, mai ales in partea de nord. In sud, 
pe terenurile nisipoase se cultivă pe suprafeţe întinse viţa de vie. De 
asemenea, este dezvoltată creşterea animalelor — in special a bovinelor, 
porcinelor şi ovinelor. Pentru dezvoltarea sectorului zootehnic au fost 
construite: Complexul I.A.S. de creştere a porcilor de la Caracal, 
îngrăşătoria de bovine de la Boianu, Complexul zootehnic Deveselu, 
îngrăşătoria de miei Fărcaşele. 

Regiune de intensă populare, judeţul Olt are o reţea densă de locali¬ 
tăţi alcătuită din cinci oraşe, nouă localităţi componente ale oraşelor, 
96 de comune (din care trei suburbane) cu 380 de sate. 

Oraşele (Slatina — 30 946 loc.. Caracal — 28 116 loc., Corabia, Bal} şi 
Drăgăncşti-Olt între 20 000 şi 10 000 loc.) sint vechi aşezări comer¬ 
ciale din sudul României, atestate documentar cu secole în urmă, 
devenite in ultimii zece ani şi centre industriale. 

In judeţul Olt s-au născut reprezentanţi de seamă ai poporului român, 
ca istoricul şi revoluţionarul Nicolae Bălcescu, pictorul Marius Bunescu, 
haiducul Iancu Jianu; pe teritoriul său a locuit diplomatul Nicolae 
Titulescu, in comuna care astăzi ii poartă numele. In comuna Scorni¬ 
ceşti s-a născut Nicolae Ceauşescu, secretarul general al P.C.R., 
preşedintele Republicii Socialiste România 

Obiceiurile şi datinele au fost păstrate din generaţie in generaţie, iar 
arta populară din unele localităţi s-a făcut cunoscută in întreaga ţară. 
Foarte interesant este de vizitat Muzeul sătesc şi de ştiinţe naturale din 




348 / Judeţul Olt ot 

Orlea. De un renume binemeritat se bucură şi Oboga, străveche aşezare 
de olari ale căror produse de ceramică sînt cunoscute şi apreciate 
pentru smalţul şi desenul lor viu colorat. 

Interes turistic, pentru pitorescul lor, prezintă Lunca Dunării şi cea a 
Oltului şi unele resturi din vechile păduri care acopereau odinioară 
o mare parte din judeţ (Pădurea Reşca). 

Reţeaua de transporturi a judeţului este formată de căile ferate şi 
şoselele care unesc Bucureşti cu Craiova prin Caracal sau prin Piteşti — 
Slatina — Balş, tăiate de la nord la sud de liniile care unesc Rimnicu 
Vilcea cu Corabia. Acestora li se adaugă şoselele, modernizate, 
de-a lungul Oltului intre Slatina şi Turnu Măgurele şi de-a lungul 
Dunării intre Turnu Măgurele — Bechet. 

Pe teritoriul judeţului se află multe monumente de rezonanţă istorică. 

SLATINA. Oraşul-reşedinţă al judeţului Olt este aşezat pe două 
terase ale Oltului, înconjurat de dealuri şi văi locuite din cele mai vechi 
timpuri. în oraş şi satele Piatra Sat, Găneasa s-au descoperit vestigii 
aparţinind culturii Coţofeni, precum şi numeroase obiecte din epoca 
fierului. Prima menţiune documentară a oraşului o găsim în cunos¬ 
cutul privilegiu dat de Vlaicu Vodă negustorilor din Braşov, în anul 
1368, Slatina fiind menţionată printre punctele de vamă ale ţării. Apoi 
oraşul apare în documentele cancelariei lui Mircea cel Bâtrin. Trecutul 
oraşului a fost învolburat. în 1523 — 1524, Radu de la Afumaţi s-a 
luptat aici cu turcii. La începutul sec. XIX lancu Jianu a haiducit 
pe aceste meleaguri. în 1821, în drum spre Bucureşti, prin Slatina au 
trecut cetele lui Tudor. Răscoala din 1907 a avut un puternic răsunet 
în oraş. 

Azi Slatina — prin atenţia care i s-a acordat în cadrul planurilor econo¬ 
mice de stat — s-a înscris pe circuitul marilor evoluţii devenind un 
important centru industrial. 

• 

Merită a fi vizitate: Schitul Clocociov, la inceput mănăstire, ctitorie 
a lui Mihai Viteazul; a fost reclădit în anul 1645, de către jupan Diicu 
Buicescu vel agă; Schitul Strehareţ (1672), Biserica Adormirea 
Maicii Domnului (1734), unde in sec. XVIII a funcţionat prima 
şcoală din Slatina; Biserica Sopot (1793). 

Muzeul de istorie unde sînt prezentate materiale arheologice, monede, 
arme, documente, vechi tipărituri. Tot în cadrul acestui muzeu func¬ 
ţionează o bogată secţie de etnografie şi folclor a judeţului Olt. 

Monumentul Ecaterinei Teodoroiu — eroină din primul război mon¬ 
dial — ridicat in 1929, operă a sculptorului D. Măţăoanu. 

Mănăstirea Călui (comuna Oboga). Ridicată de înaintaşii vestitei 
familii boiereşti a Craioveştilor cu aproape patru veacuri in urmă, 
in satul cu acelaşi nume, ea prezintă un monument de arhitectură reli¬ 
gioasă reprezentativ pentru trecutul cultural al poporului nostru. 
Este atestată prima dată într-un document din anul 1516. Dar situaţia 
tulbure a Ţării Româneşti in prima jumătate a sec. XVI n-a dat răgazul 
necesar unor astfel de iniţiative şi se pare că primii ctitori nu şi-au 
putut desăvirşi planul. Aşa se explică lipsa atestărilor documentare 
dintre anii 1516 — 1588. La sfîrşitul sec. XVI, Radu mare clucer, Preda 
mare ban şi Stroe mare stolnic, toţi descendenţi ai familiei Buzeştiloi, 
au reluat lucrările. De fapt noii ctitori vor juca un rol de primă mină 
în viaţa politică şi militară a ţârii, mai ales in timpul domniei lui Mihai 
Viteazul. Fraţii Buzeşti şi-au păstrat înaltele lor demnităţi şi in timpul 
lui Radu Şerban. 

Aşa cum rezultă din pisania bisericii mănăstirii Călui, construcţia a 
inceput în luna aprilie « 20 zile şi s-a săvirşit în luna iunie 8 zile, în 
anul 7096 » (1588). 

La 13 august 1590, Mihnea Turcitul (1585 — 1591) acorda mănăstirii 
prima danie. Perioada scurtă de pînă în 1594 a avut importante conse¬ 
cinţe pentru mănăstire. Prin îngrijirea celor trei fraţi Buzeşti (Radu, 
Preda şi Stroe) între 1588 şi 1594 aici s-au efectuat lucrările de înfrumu¬ 
seţare atît a interiorului, cît şi a exteriorului, s-au construit zidurile 
de incintă, chiliile şi clopotniţa . . . 

In 1693 Constantin Brîncoveanu, văzind starea lăcaşului, cerea ca 
egumenul de la Călui să se ocupe serios de lucrările de reparare. în 
1725 (Oltenia era ocupată de austrieci) la Călui s-a ţinut un sobor al 
egumenilor de la mănăstirile Arnota, Bistriţa, Govora, Hurezu şi 
Segarcea, în timpul căruia s-a protestat împotriva ocupaţiei. Vitregiile 
vremilor, ca şi lipsa de ocrotire şi-au pus amprenta şi pe acest lăcaş. 
Unele măsuri parţiale privind remedierea avariilor n-au pus capăt 
stării de degradare a edificiului, încît Comisia monumentelor istorice 
a organizat lucrări de reparaţii in anii 1932 şi 1937. 

Biserica a fost realizată după un plan treflat, avînd 15 m lungime şi 
6 m lăţime. Zidurile au fost construite integral din cărămidă. Biserica 
se compune din pronaos, naos şi altar, acesta din urmă avînd adîncituri 
în pereţii laterali, în care s-au amenajat proscomidia şi diaconicul. 
Altarul este despărţit de naos printr-o tîmplă de lemn, cu pictură 
din 1834. 

Naosul are formă dreptunghiulară; pe laturile de sud şi nord are abside 
circulare în interior, iar în exterior pentagonale. între naos şi pronaos 
a fost ridicat un perete despărţitor în care a fost practicată o intrare. 
Turla care încununează naosul are dimensiuni neobişnuite pentru o 
construcţie de mărimea celei de la Călui. Dimensiunile foarte mari 
au putut fi obţinute prin aşezarea tamburului pe două arce transversale 
(la est şi vest) foarte voluminoase şi pe marginile interioare ale absi¬ 
delor naosului. Deci turla a fost înscrisă intr-un pătrat fără utilizarea 
arcadelor interioare, atît de des întîlnite la construcţiile similare de 
plan treflat. 

Pronaosul este acoperit cu o boltă în semicilindru dispusă pe axul 
transversal. 

între anii 1610 şi 1859, bisericii îi fusese adăugat un pridvor în partea 
de vest, din nevoi practice (numărul celor înmormîntaţi aici fusese 
prea mare şi atunci o parte din morminte urmau să fie dispuse în pridvor). 
Faţadele bisericii sînt împărţite în două registre prin intermediul unui 
brîu, compus din trei rînduri de cărămizi aşezate sub forma dinţilor 
de ferăstrău. Linii paralele, realizate prin culcarea pe muchie a două 
cărămizi, înconjură clădirea, reaiizînd benzi, întretăiate la intervale 
egale de cîte două cărămizi aşezate in picioare. Desenul astfel obţinut, 
deşi simplu, produce o vie impresie. Dreptunghiurile desenate prin 
întretăierea liniilor de cărămidă au fost umplute cu mortar. în acelaşi 
registru inferior, împărţit în panouri dreptunghiulare, sînt dispuse şi 
ferestrele, încadrate în rame de piatră. 

în registrul superior, deasupra ferestrelor de la naos şi altar, au fost 
practicate deschideri circulare mărginite de un şir de cărămizi aşezate 
pe muchie. Panourilor dreptunghiulare din registrul inferior le cores¬ 
pund firide, care se termină cu cîte două arce. 

Cornişa este realizată dintr-un rînd de cărămizi rotunjite şi profilate, 
aşezate pe muchie, şi are deasupra alte două şiruri de cărămizi aşezate 
sub forma dinţilor de ferăstrău. 

Turla rămîne totuşi elementul dominant al întregului edificiu. Ea a 
fost montată pe o bază in formă de prismă pătrată şi decorată printr-o 
subtilă dispunere a cărămizilor — cind în lungime, cind pe verticală. 
Cornişa postamentului este formată din patru rînduri de cărămizi 
dispuse în formă de dinţi de ferăstrău. Deasupra postamentului se 
inalţă turla propriu-zisă, cu 12 muchii, pe fiecare cu cîte o colonetă 
foarte subţire şi înaltă, pe care se sprijină arcade realizate din cărămidă 

aşezată sub forma zimţilor de ferăstrău. Ferestrele sînt înalte şi mult 
îngustate prin retragerea succesivă a zidului. 

Fata de vest, altădată tencuită, a fost restaurată şi prin înlăturarea tencu¬ 
ielii şi-a scos la lumină vechea ei decoraţie. Deasupra pisaniei din 
1588 se află un brîu frumos arcuit. 

Pictura, aşa cum se prezintă azi, nu este decît o imagine foarte aproxi¬ 
mativă a celei din 1593 — 1594, efectuată de Mina Zugravul. Un loc 
important, pe pereţii naosului, îl ocupă portretele voievozilor Mihai 
Viteazul şi Petru Cercel. Autorul portretelor este Mina Zugravul, 
care le-a executat în «7102» (1593 — 1594). 

Pe pereţii pronaosului reţin atenţia portretele votive ale ctitorilor 
Buzeşti, dispuse in partea de vest, sud şi nord. Sînt prezentaţi Radu, 
mare spătar şi soţia sa. Stanca, Preda, mare spătar şi Stroe stolnicul. 
Pe zidul de sud a fost zugrăvit chipul Doamnei Stanca, soţia lui Mihai 
Viteazul, cu fiul său Pătraşcu, apoi jupan Preda postelnicul, soţul 
doamnei Florica, fiica lui Mihai Viteazul. Pe latura de nord au fost 
zugrăvite chipurile Cătălinei, jupîniţa Iui Preda şi al Simei, jupîniţa 
lui Stroe. 

Începînd cu 1589, aici au fost înmormîntaţi Stroe postelnicul, fiul 
lui Radu, fost mare armaş, ca şi mama sa Stanca (moartă 1590). Textul 
încrustat pe una dintre pietre spune că aici a fost înmormîntat Preda 
Buzescu « ce-au fostu banu mare în Craiova şi ctitoru sventei mănăs¬ 
tiri », mort în anul 1608; Radu Buzescu «ce-au fost mare clucer» 
(1610), fiul său. Radu clucerul, mort în 1647, jupanul Constantin 
Buzescu, mort în 1733. 

Clopotniţa este o construcţie masivă, cu trei niveluri. Ea are un gang 
boltit, cu două arcade puternice, subliniate prin şiruri de cărămidă, 
aşezată sub forma dinţilor de ferăstrău. La primul etaj a fost amenajată, 
în sec. XVIII, o încăpere boltită. Ultima încăpere adăposteşte clopotele. 

Mănăstirea Brîncoveni. Comuna Brîncoveni, situată la circa 15 km 
sud de Piatra Olt, este locul de baştină al domnitorilor Matei Basarab 
(1632 — 1654) şi Constantin Brîncoveanu (1688 — 1714). Boierii din 
Brîncoveni au ridicat aici încă din sec. XVI o curte şi o mănăstire. 
Matei Basarab a transformat curtea veche într-o reşedinţă întărită din 
care azi se mai păstrează doar un fragment de zid, lîngă Biserica 
Sf. Nicolae. 

Prima menţiune documentară a mănăstirii Brîncoveni datează din 
perioada 1582-1583, cind Mihnea Turcitul (1577-1583; 1585-1591) 
îi întăreşte nişte danii anterioare. Deci mănăstirea fusese ridicată în 
prima jumătate a sec. XVI. Sub Matei Basarab se execută lucrări de 
mare amploare pentru repararea lăcaşului, lucrări încheiate în 1640. 
In mănăstire au fost înmormîntaţi: Preda Vornicul, bunicul lui Con¬ 
stantin Brîncoveanu, tatăl şi mama lui, Papa Brîncoveanu şi Stanca 
Cantacuzino. Din aceste motive, in 1699 domnitorul a organizat lucrări 
de refacere şi înfrumuseţare. Biserica mare a fost refăcută complet; în 
aceeaşi vreme a fost ridicată şi bolniţa. 

După moartea domnitorului a început o perioadă grea. între 1721 şi 
1727, lăcaşul a fost ocupat de austrieci, iar în 1838 un cutremur puternic 
a avariat întregul ansamblu. în 1873, aşezămîntul monahal s-a desfi¬ 
inţat şi, începînd cu 1885, incinta a fost folosită drept cămin de bătrîni. 
Din timpul lui Matei Basarab se păstrează parterul turnului-clopotniţă, 
pivniţele boltite ale vechii stăreţii din colţul de nord-vest, precum şi 
zidul de apărare. 

Biserica mare a mănăstirii a fost realizată după un plan treflat, cu pridvor 
deschis pe latura de vest. Dintre cele două turle, dărîmate în 1838, 
s-a refăcut numai cea de deasupra naosului. 

Interes deosebit prezintă bolniţa mănăstirii, care păstrează în interior 
pictură din timpul lui Brîncoveanu. Bolniţa a fost restaurată între 
1958 şi 1959. 

Caracal. Pe la marginea oraşului trecea vechiul drum roman ce unea 
Sucidava cu Romula. Numele s-ar părea că vine de la expresia cumană 
Kara-Kal6 (« cetate neagră »). Aici şi-a avut o vreme reşedinţa Mihai 
Viteazul, perioadă din care avem si primele documente despre oraş 
(1551-1600). 

La 1848, 11 iunie, localnicii au făcut o primire entuziastă revoluţiona¬ 
rilor care participaseră la marea întrunire ţinută la Islaz; întrunirea 
marca începutul revoluţiei burghezo-democratice din Ţara Românească, 
în oraş se pot vizita; 

Ruinele Curţii Domneşti (Str. K. Marx). Primele clădiri au fost ridi¬ 
cate de Mihai Viteazul, apoi au fost refăcute de Matei Basarab şi Con¬ 
stantin Brîncoveanu. Se văd ruinele. 

Biserica Domnească, construită din pietre mari; altarul are două 
rînduri de cărămizi provenite din vechi construcţii romane. 

Muzeul local (Str. Negru Vodă) are interesante exponate, printre 
care şi un sarcofag roman din sec. 111 e.n. 

Muzeul memorial « Iancu Jianu » organizat în casa-monument istoric 
(sec. XVIII) de pe Str. Libertăţii. Prezintă documente, planşe, fotografii 
şi obiecte care au aparţinut vestitului haiduc. 

Comuna Fărcaşele. Săpăturile arheologice au scos la iveală urme de 
civilizaţie din paleolitic. 

în satul Hotărani din această comună se află o biserică construită în 
1588. Aici a poposit adesea Mihai Viteazul. Biserica este de tip bazi- 
lical şi se compune din pronaos, naos şi altar. Pentru pardoseală s-au 
folosit cărămizi romane aduse de la Romula. Tot aici se află şi un 
turn, care servea ca observator pentru supravegherea regiunii incon- 
jurâtoare. 

Monumentul ostaşului de la Cărei 

Mormîntul lui Gheorghe Lazăr din comuna Avrig 

Mormîntul lui Ştefan cel Mare din biserica 
mănăstirii Putna 


Biserica Arbure 












Planul Municipiului Ploieşti 

Importante Monumente Istorice 


1. Biserica Sfinţii Apostoli-Domnească 

2. Casa-muzeu « Hagi Prodan» 

3. Palatul Culturii 


4. Muzeul de istorie al judeţului Prahova 

5. Muzeul memorial «I.L. Caragiale» 

6. Muzeul de artă 


7. Muzeul republican al petrolului 
• Hotel 

Importante Obiective Turistici 
Azuga, staţiune climaterică 
Breaza, localitate climaterică 
Buşteni, staţiune climaterică 
Cheia, staţiune climaterică 
Munţii Bucegi, rezervaţie complexă 

— Rezervaţia Peştera Ialomiţei 

— Rezervaţia Zănoaga 

— Rezervaţia ştiinţifică forestieră Piatra Arsă 
Poiana Cîmpina, staţiune balneară 
Poiana Ţapului, staţiune climaterică 
Sinaia, staţiune balneoclimaterică 

Slănic, staţiune balneară, « Muntele de Sare » — rezervaţie 
geologică, salină 

Teleaga, staţiune balneară de interes local 



Judeţul Prahova 

Situat în sudul României, în bazinul superior al rîului ce îi poartă 
numele, judeţul Prahova are o suprafaţă de 4 694 km 2 şi o populaţie 
de peste 771 163 de locuitori (2% din teritoriul României şi peste 
3,7% din populaţia totală). în cadrul judeţelor, Prahova se evidenţiază 
prin marca densitate a populaţiei (164,3 loc./km 2 ), care este aproape 
dublă faţă de media pe totalul ţării. Reşedinţa judeţului este municipiul 
Ploieşti. 

Cadrul natural al judeţului este dispus în trei trepte de relief, care se 
desfăşoară de la nord la sud. în nordul judeţului se află munţii Ciucaş 
şi Gîrbova, precum şi versanţii estici ai Bucegilor. Abruptul Buce- 
gilor dinspre valea Prahovei înregistrează altitudinile cele mai mari 
din cadrul masivului, culminînd în vîrful Omul, 2 507 m. în jurul aces¬ 
tuia se întind suprafeţe netede, străbătute de văi adinei ca nişte despi- 
cături, formate de gheţarii cuaternari (valea Cerbului, valea Ialomiţei 
ş.a.) de pe urma cărora au rămas depozite morenice la locul unde limba 
de gheaţă s-a topit. 

în sudul zonei muntoase se întind dealurile şi depresiunile subcarpatice 
şi apoi o fîşie îngustă de cîmpie, respectiv cîmpia înaltă, piemontană, 
a Ploieştilor. 

Clima temperat-continentală este influenţată de relief şi aşezare. Astfel, 
temperaturile medii anuale sînt —2,2° pe vîrful Omu şi de 10° în sud. 
Precipitaţiile atmosferice, influenţate de etajarea reliefului, sînt repar¬ 
tizate neuniform, variind între 550 (în cîmpie) şi 1 200 mm (în zona 
muntoasă). 

Reţeaua hidrografică, reprezentată de Prahova şi afluenţii ei (Doftana, 
Teleajen, Cricov) este folosită atît în industrie şi alimentaţie cu apă, cît 
şi pentru irigaţii în zona de cîmpie. 

Resursele naturale ale judeţului Prahova sînt deosebit de bogate şi 
variate, începînd cu zăcămintele de ţiţei (cel mai important bazin petro¬ 
lifer al ţării), gaze de sondă, cărbuni, în special lignit (Ceptura, Fili- 
peştii de Pădure), sare (Slănic), calcare, marne, gips şi terminînd cu 
suprafeţele întinse de păduri. Cele mai mari zăcăminte de petrol se află 
la Boldeşti, Băicoi, Cîmpina, Ţintea, Mislea. 

Economia judeţului, complexă şi multilateral dezvoltată, are un puternic 
caracter industrial, reflectat de altfel şi de locul trei pe care îl ocupă 
în producţia global industrială a ţării. Profilul industrial al judeţului, 
este determinat în special de ramurile: combustibil şi chimie, construcţii 
de maşini şi prelucrarea metalelor. 

Industria de extracţie şi prelucrare a petrolului, ramură de bază a 
judeţului şi a întregii ţări, are o veche tradiţie, rafinăriile din muni¬ 
cipiul Ploieşti şi Cîmpina datînd din secolul trecut. Acestor rafinării, 
dezvoltate şi modernizate, li se adaugă cele noi de la Brazi şi Teleajen. 
Industria construcţiilor de maşini şi de prelucrare a metalelor este 
reprezentată de Uzina de utilaj petrolier « 1 Mai » Ploieşti, ce se situează 
pe locul al doilea în lume în ceea ce priveşte instalaţiile de foraj, de 
Uzina de mecanică fină Sinaia, care asigură în întregime pompele de 
injecţie necesare echipării motoarelor diesel, de Uzina mecanică 
« Neptun » Cîmpina ş.a. 

Foarte dezvoltată este şi industria chimică, reprezentată prin Uzina 
chimică Valea Călugărească, Grupul industrial de petrochimie Ploieşti, 
Rafinăria Brazi, Uzina de anvelope Floreşti etc. 

O pondere ridicată o deţine industria materialelor de construcţii 
(ciment, materiale refractare, şamotă, geamuri, sticlă, var), dezvoltată 
la Azuga, Comarnic, Scâieni, Sinaia, Cîmpina, Gura Beliei etc. 
întreprinderi ale industriei uşoare există în Ploieşti (Ţesătoria « Doro¬ 
banţul »), Azuga (Fabrica de postav), Păuleşti (Ţesătoria de in « Intex »), 
iar ale industriei alimentare în Ploieşti, Valea Călugărească, Azuga, 
Vălenii de Munte. 

Agricultura, care completează armonios economia judeţului, deţine 
peste 277 500 ha teren agricol, din care mai mult de 1/2 este teren 

arabil. Se cultivă cereale (griu, porumb), floarea-soarelui, sfeclă de 
zahăr, cartofi, legume ţi zarzavaturi. 

Formele de relief şi condiţiile pedoclimatice au favorizat dezvoltarea 
pomiculturii şi viticulturii. Viile şi pepinierele viticole ocupă circa 
12 000 ha, fiind cunoscute şi peste hotare vinurile şi strugurii de la 
podgoriile Valea Călugărească, Dealul Mare şi Urlaţi. Un loc de frunte 
pe ţară îl ocupă producţia de pere, prune şi nuci. 

întinsele suprafeţe ocupate de păşuni şi fineţuri naturale au creat 
condiţii prielnice pentru dezvoltarea zootehniei, ramură agricolă cu 
vechi tradiţii in judeţ. Ponderi ridicate înregistrează creşterea bovi¬ 
nelor, ovinelor şi în ultimul timp păsările. Pentru dezvoltarea agricul¬ 
turii au fost puse in funcţiune o serie de obiective ca: serele l.A.S. 
din Tătărani, complexele avicole l.A.S. din Bâicoi şi Movila Vulpii ş.a. 
Situat într-o zonă de veche şi densă populaţie, judeţul Prahova dispune 
de o reţea foarte numeroasă de aşezări omeneşti, cu un procent ridicat 
de populaţie urbană. în limitele lui se află 1 municipiu (Ploieşti), 13 
oraşe (cu 53 de localităţi componente), 86 de comune, din care 10 
suburbane şi 405 sate. Din acest punct de vedere, este considerat judeţul 
cu cel mai marc număr de oraşe din ţară. 

Cel mai important centru economic şi cultural al judeţului şi, tot¬ 
odată, unul dintre cele mai mari oraşe ale ţării este municipiul Ploieşti 
(peste 224 000 loc.). Al doilea oraş, ca mărime şi importanţă economică, 
este Cimpina (25 800 loc.). Celelalte oraşe: siţi/ga, Bâicoi, Boldeşti— 
Scâicni, Breaza, Buşteni, Comarnic, Mizil, Plopeni, Sinaia, Slănic, Urlaţi, 
Vălenii de Munte, mici ca număr de locuitori, sub 20 000, sînt centre 
industriale şi staţiuni balneoclimaterice importante. 

Sinaia, staţiune climaterică renumită atît pentru odihnă şi tratarea 
neuroasteniilor, cit şi pentru practicarea turismului, este cuibărită 
la poalele Bucegilor (alt. 800 m), intr-un minunat cadru natural. 
Prin aşezarea sa oferă numeroase posibilităţi de acces spre nume¬ 
roase puncte turistice ca: Piscul Cîinelui, Cascadele Peleşului, Cota 
1400, Poiana Stînii, Izvorul Rece ş.a. 

Pe valea Prahovei, alături de Sinaia, s-a dezvoltat o salbă de staţiuni 
climaterice, unele dintre ele oraşe şi centre industriale, ca: Breaza, 
Poiana Ţapului, Buşteni, Azuga. 

Oraşul Vălenii de Munte, situat pe valea Teleajenului, renumit centru 
pomicol şi cunoscut pentru Universitatea populară, fondată şi condusă 
de Nicolae Iorga (1908 — 1914 şi 1921 — 1940), este tot mai mult vizitat 
pentru împrejurimile pitoreşti şi climatul său blînd. 
în nord, pe valea Teleajenului, la 871 m altitudine se mai află o plăcută 
staţiune climaterică. Cheia, punct de plecare în excursii spre munţii 
Ciucaş-Zăganu. Climatul de pădure subalpin creează un element protec¬ 
tor, cu efecte tonifiante asupra sistemului nervos. 

Slănic, situat în zona dealurilor subcarpatice, pe valea pîriului cu acelaşi 
nume, veche aşezare dfc moşneni, localitate balneară şi turistică, este 
unul dintre cele mai importante şi vechi centre de exploatare a sării 
din România. Prezenţa unui imens masiv de sare gemă a dus la săparea 
mai multor saline, unele dintre ele prăbuşindu-se în decursul vremii, 
în urma unor prăbuşiri şi alunecări de teren în partea de vest a oraşului 
a apărut un munte in miniatură, dezgolit şi modelat de apa ploilor, 
cunoscut sub numele de Muntele de Sare de la Slănic (monument al 
naturii). în gropile vechilor saline s-au format lacuri sărate cu o concen¬ 
traţie foarte ridicată, ca cele de la Baia Baciului, Baia Verde şi Baia 
Roşie, folosite pentru tratament balnear şi ca ştranduri publice. La 
Baia Baciului în Muntele de sare există, de asemenea, o frumoasă grotă 
ce adăposteşte legendarul Lac al Miresii. La 4 km de Slănic se află 
muntele Piatra Verde care oferă o frumoasă vedere panoramică asupra 
oraşului şi văii Slănicului. 

în afara oraşelor şi staţiunilor climaterice prezintă un interes deosebit 
şi satele de pe valea Prahovei, de la sud de Ploieşti, unde de-a lungul 

rimpului s-au dezvoltat olăritul şi împletitul papurei. Se pare că ceramica 
de aici, decorată prin stropire şi scurgere, are o străveche tradiţie 
în arta dacică şi chiar predacică, lucru confirmat şi de cercetările arhe¬ 
ologice făcute. 

Aşezarea geografică a judeţului Prahova dă o notă caracteristică acestuia 
prin existenţa în nordul lui a unei zone muntoase de un pitoresc deosebit. 
Frumuseţea peisajului munţilor Bucegi şi Ciucaj şi a văilor Prahovei şi 
Teleajenului ca şi accesibilitatea regiunii din toate părţile au creat 
condiţii deosebite pentru odihnă şi turism. 

Munţii Bucegi, cuprinşi în mare parte în teritoriul judeţului Prahova, 
constituie prin farmecul lor una dintre regiunile cu cel mai intens turism 
de masă din România, explicabil atît prin apropierea de mari centre 
urbane (Bucureşti, Ploieşti, Braşov), cît şi prin cadrul natural pe care 
îl oferă. Munţii Bucegi prezintă un specific deosebit, determinat de marea 
varietate a aspectelor reliefului şi vegetaţiei, reunite pe o suprafaţă nu 
prea mare. Sînt alcătuiţi dintr-un cerc de culmi ca o potcoavă deschisă 
spre sud, din mijlocul căreia porneşte valea glaciară a Ialomiţei. Altitu¬ 
dinii maxime înregistrate în vf. Omul, de pe ramura răsăriteană a masi¬ 
vului, i se adaugă alte vîrfuri cu peste 2 000 m — Colţii Obîrşiei, Coştila, 
Caraiman, Jepii Mari, Jepii Mici, Piatra Arsă, Vîrful cu Dor. Versantul 
răsăritean, abrupt şi stîncos, cu o diferenţă de nivel de 600 — 900 m 
faţă de valea Prahovei, creează un peisaj de un pitoresc aparte. Un 
specific al acestui abrupt îl constituie brînele, pridvoare naturale înier- 
bate sau stîncoase, care încing muntele. în centrul masivului se întinde 
un platou înalt (1 600 — 2 400 m), pe care se poate rătăci in voie pe 
covorul gros de vegetaţie alpină; aici se întîlnesc şi renumitele forme 
de relief datorate dezagregării şi eroziunii diferenţiale, cu înfăţişări 
dintre cele mai curioase: ciuperci, babe, sfinx. 

Valea Ialomiţei, singurul curs însemnat, străbate masivul de la nord la 
sud, săpîndu-şi o serie de chei în masivele de calcar (vezi şi judeţul 
Dîmboviţa) ce sporesc frumuseţea acestor munţi, 
în tot cuprinsul masivului vegetaţia, ca şi fauna de altfel, este deosebit 
de bogată şi variată, remarcîndu-se în mod deosebit vegetaţia din zona 
alpină, reprezentată prin elemente alpine. Ia care se adaugă specii altaice 
si pontice. 

în rezervaţiile naturale din acest masiv — zona Şeaua Strunga-Sinaia, 
ce include întregul versant prahovean, Peştera Ialomiţei cu muntele 
Cocora, Bătrîna şi Zănoaga (aparţin judeţelor Dîmboviţa şi Prahova) — , 
se găsesc arborete seculare, cum sînt cele de Ia Sinaia (Pădurea Piatra 
Arsă), ce cuprind exemplare monumentale de brad, înalte pînă la 50 m 
şi cu diametre considerabile. între speciile declarate monumente ale 
naturii amintim: tisă — Taxus baccata, întîlnită în pilcuri pe versantul 
prahovean, Pinus cembra singura specie arborescentă, relictă glaciară, 
ce poate fi admirată pe versantul nordic al Jepilor Mici, smirdar — 
Khododendron ş.a. 

Masivul Bucegi, ca şi Gîrbova şi Ciucaş de altfel, este dotat cu cabane 
moderne (Hotelul alpin « Cota 1 400 »), ce oferă condiţii bune pentru 
practicarea turismului de masă şi a sporturilor de iarnă. 

Judeţul Prahova dispune de o reţea de comunicaţie densă şi bine dezvol¬ 
tată, municipiul Ploieşti fiind unul dintre cele mai importante noduri 
de comunicaţii (feroviar şi rutier) din România. Căile de transport asigură 
legături bune cu restul ţării şi leagă uşor între ele centrele importante 
ale judeţului. 

Prin poziţia sa geografică, judeţul Prahova face legătura între Bucureşti 
şi Braşov, fiind străbătut de la nord la sud, pe valea Prahovei, de o 
cale ferată electrificată, dublă, şi o şosea modernizată. 

De-a lungul şoselelor, in ultimii ani, s-au organizat numeroase popasuri 
şi moteluri bine dotate, care satisfac cerinţele unui trafic foarte intens. 
De oraşele judeţului Prahova, ca şi de alte aşezări se leagă multe eveni¬ 
mente din istoria poporului român. Pe teritoriul său se găsesc nume- 

roase monumente istorice şi social-culturale, in mare parte concentrate 
în principalele oraşe, făcînd din acestea obiective turistice de mare 
interes. Se remarcă, din acest punct dc vedere, următoarele centre: 

PLOIEŞTI. Oraşul de reşedinţă al judeţului Prahova este aşezat intre 
văile Prahovei şi Teleajenului şi ar fi fost întemeiat — după cum grăieşte 
tradiţia — de un oarecare Ploaie, statornicit aici, pe locul unde altădată 
se întindea în voie vestitul Codru al Vlăsiei. Cercetările arheologice 
atestă o veche locuire pe aceste meleaguri (la Tîrguşorul Vechi au fost 
identificate resturi de civilizaţie din perioada finală a paleoliticului; la 
Bucov s-au descoperit aşezări din sec. X). 

în anul 1503, registrul vamal al oraşului Braşov menţionează pe un 
Radu din Ploieşti, iar un altul, din 1545, pe un Berivoi, tot din Ploieşti. 
Sînt primele menţiuni documentare ale oraşului Ploieşti. Dar aşa-zisul 
act de naştere al oraşului este considerat documentul emis de Mihai 
Viteazul în anul 1597, prin care vestitul domn a decişpsă-şi ridice aici 
curte şi tabără militară. Ca urmare, vechiul sat este transformat în tîrg 
(1597), se instalează tabără, se clădesc case pentru curtea domnească, 
iar după 1600 aici a început să se ţină tîrg săptăminal. Domnitorul 
hotăra — în urma unor cereri stăruitoare — ca foştilor moşneni ai 
Ploieştilor să li se dea moşia Băicoi şi li se recunoştea pe mai departe 
privilegiul de a fi liberi. 

La sfîrşitul sec. XVII, oraşul se dezvoltă tot mai mult, fiind aşezat pe 
drumul care unea capitala cu Braşovul. în 1781, ploieştenii au soluţionat 
favorabil un conflict cu domnia: oraşul fusese donat unei rude de către 
domnitorul Alexandru Ipsilanti (1774 — 1782), ceea ce stîrnise indignarea 
locuitorilor. Cînd Nicolae Caragea (1782 — 1783) avea să doneze iarăşi 
oraşul, se deschidea o lungă epocă de luptă a ploieştenilor pentru redo- 
bîndirea libertăţii, desfăşurîndu-se unul dintre cele mai lungi procese. 
Chestiunea nu fusese rezolvată încă în 1848, deoarece în acel an, la 15 
iunie, în faţa guvernului provizoriu revoluţionar, o delegaţie a ploieş¬ 
tenilor jura credinţă şi ataşament faţă de revoluţie şi programul său, 
amintind însă situaţia lor. 

în 1859, întregul oraş a sprijinit, cu trup şi suflet, lupta pentru Unire. 
Puternicele sentimente democratice ale populaţiei oraşului au căpătat 
o expresie grăitoare în timpul mişcării antidinastice din 1870. Cu prilejul 
războiului din anii 1877 — 1878 pentru cucerirea independenţei de stat, 
ploieştenii au făcut minuni de vitejie pe cîmpul de luptă. 

In 1890, proletariatul din Ploieşti a organizat prima grevă. în 1891 s-a 
constituit Clubul muncitorilor din Ploieşti, iar în 1907, ţăranii judeţului 
s-au ridicat cu dîrzenie la luptă. Un moment de înaltă tensiune al luptei 
pentru o viaţă mai bună îl prezintă puternicele încleştări din 1933. La 
1 februarie, muncitorimea a pus, timp de 24 de ore, stăpînire pe oraş. 
Era începutul unei etape în care muncitorii petrolişti vor fi, alături de 
ceferişti, în fruntea acţiunilor democratice, împotriva fascismului. Pe 
Valea Prahovei a acţionat grupul de partizani «Carpaţi ». în zilele 
insurecţiei armate din august 1944, populaţia oraşului, în frunte cu 
comuniştii, s-a mobilizat de la mic la mare şi a apărat cu străşnicie 
instalaţiile industriale şi oraşul împotriva furiei hitleriştilor. 
în anii războiului, oraşul a suferit grele pierderi (4 000 de clădiri şi 
numeroase întreprinderi bombardate), dar azi şi-a schimbat complet 
înfăţişarea, devenind un oraş modern, un centru economic şi cultural 
de prim rang. 


Biserica Sfinţii Apostoli-Domnească (Str. Matei Basarab nr. 63) 
este ctitoria lui Matei Basarab. A fost construită în 1639, în urma biruin¬ 
ţei repurtate pe Teleajen (1637) împotriva lui Vasile Lupu. Este o 
construcţie de plan dreptunghiular, asemănătoare celei ridicate de 
acelaşi domnitor la Gherghiţa. Ctitoria lui Matei Basarab a suferit 

mai multe reparaţii (1742, 1794, 1879). în timpul ultimelor lucrări de 
reparare, pridvorul deschis, care se sprijină pe coloane octogonale, a 
fost închis cu ferestre. Recentele lucrări de restaurare au încercat să-i 
redea forma iniţială. 

Casa-muzeu « Hagi Prodan » (Str. Democraţiei nr. 2) este un intere¬ 
sant monument de arhitectură, construit in jurul anului 1785 şi a apar¬ 
ţinut căldărarului Hagi Ivan Prodan. Ea reprezintă prototipul locuinţei 
româneşti din această zonă, la finele veacului XVIII. In exterior, clădirea 
are ornamentaţie din stuc, iar în interior, tavanele îmbină armonios 
unele elemente orientale cu cele ale arhitecturii populare româneşti, 
încă înainte de război, ea adăpostea un mic muzeu a) judeţului Prahova, 
în anii noştri, casa a fost restaurată şi organizată ca muzeu etnografic 
(1953). Sînt expuse o parte din inventarul care a aparţinut lui Hagi 
Prodan, mobilier de epocă, ţesături româneşti şi orientale, o colecţie 
de vase de aramă, ceramică etc. 

Casa Dobrescu (Str. C. T. Grigorescu nr. 1) este un monument de 
arhitectură de la începutul sec. XIX. Ca şi Casa Hagi Prodan, ea are 
decoraţia murală în stuc, cu motive zoomorfe şi florale. între anii 
1960 şi 1961, edificiul a fost restaurat. 

Palatul Culturii (Str. Krupskaia nr. 1) este un frumos monument 
de arhitectură, realizat în stil neoclasic. Lucrările de construcţie au 
început în 1912 şi s-au încheiat după primul război mondial. Cele peste 
200 de săli adăpostesc colecţiile mai multor muzee. 

Statuia Libertăţii (Bd. Republicii), închinată luptei pentru cucerirea 
libertăţilor cetăţeneşti de către locuitorii oraşului, a fost executată 
la Paris. în 1881, pe un soclu din marmură de Proviţa, proiectat de 
arhitectul Toma N. Socolescu, a fost montată statuia turnată în bronz. 
Ea înfăţişează o femeie cu bonetă frigiană pe cap. 

Monumentul Vînătorilor (Piaţa Gării de Sud), ridicat in 1897, cinsteşte 
amintirea eroilor prahoveni, căzuţi în războiul pentru cucerirea indepen¬ 
denţei (1877 — 1878). Este opera sculptorului George Vasilescu. Fiind 
avariat in timpul primului război mondial, monumentul a fost renovat 
în 1927, dar din nou pus la grele încercări în timpul bombardamentelor 
din 1944; a fost din nou refăcut la 23 august 1954. 

Bustul lui I. L. Caragiale (Bd. Gh. Gheorghiu-Dej) a fost ridicat 
în anul 1935. Iniţiativa fusese luată în 1931, de către scriitorul I. A. Bas- 
sarabescu, cînd s-a format şi un comitet pentru ridicarea unui monu¬ 
ment închinat lui Caragiale. Bustul din bronz, opera sculptoritei Laeti- 
ţia Ignat, se afla amplasat în faţa Liceului « Petru şi Pavel ». în timpul 
războiului ultim, o dată cu bombardarea liceului, a fost distrus şi bustul. 
Actuala lucrare este opera sculptorilor Gh. Damian şi Gh. Coman. 

Bustul lui Nicolae Bălcescu (Str. Democraţiei nr. 31). în 1959, 
cu prilejul sărbătoririi a 140 de ani de la naşterea marelui patriot. 
Liceul nr. 4 a primit numele lui Bălcescu. Cu acel prilej, în curtea şcolii 
a fost dezvelit şi un bust, operă a sculptorului Gh. Coman. 

Bustul lui Al. I. Cuza (Str. Trei Ierarhi nr. 10). încă în 1903 se luase 
iniţiativa ridicării unui monument în amintirea primului domnitor al 
Principatelor Unite, dar autorităţile timpului n-au răspuns afirmativ 
acestei iniţiative. Abia în 1959, cu prilejul comemorării unui secol de la 
Unire, a fost dezvelit un bust; este opera sculptorului Th. Vidoli. 

Statuia lui C. Dobrogeanu-Gherea (Intrarea Arinului nr. 6) a fost 
ridicată în 1971, pentru a cinsti memoria marelui gînditor, teoretician 
al mişcării socialiste şi muncitoreşti din România, a cărui activitate s-a 
desfăşurat o bună perioadă de timp la Ploieşti. Lucrarea aparţine 
sculptorului N. Kruch. 

Triptic Domnesc (Str. Poştei nr. 19) se numeşte ansamblul format 
din trei busturi, montat în curtea Şcolii nr. 21, în vara anului 1971. 
E vorba de bustul lui Mihai Viteazul (autor N. Kruch), Vlad Ţepeş 
(autor Vasile Blendea) şi Tudor Viadimirescu (autor O. Iliescu). 

Monumentul comemorativ în amintirea Congresului II al P.C.R. 

(Piaţa 16 Februarie). Pe locul unde în 1922 se afla clădirea în care s-au 
desfăşurat lucrările congresului s-a ridicat o placă de marmură cu urmă¬ 
torul text: « în acest loc a fost casa unde în zilele de 3 —4 octombrie 
1922, în condiţiile teroarei burghezo-moşiereşti, s-a ţinut semilegal 
Congresul al II-lea al Partidului Comunist din România ». 

Monumentele ridicate în amintirea luptelor purtate de petrolişti 
în februarie 1933. în Piaţa 16 Februarie, în 1953, pe un soclu a fost 
montată o placă de marmură cu următorul text: « în amintirea eroicelor 
lupte duse în februarie 1933 de muncitorii petrolişti sub conducerea 
Partidului Comunist din România împotriva exploatării burghezo- 
moşiereşti, împotriva regimului de fascizare a ţării şi pregătirii războiului 
antisovietic ». 

în anul 1958, alte trei plăci au fost montate pe Str. Teatrului nr. 10, 
la Rafinăria Ploieşti şi la Rafinăria Teleajen. 

Placa memorială « Casa Poporului » (Str. Democraţiei) a fost ridicată 
în 1967 şi poartă următorul text: « Pe acest loc s-a aflat între anii 1927 — 
1944 Casa Poporului din oraşul Ploieşti unde şi-au desfăşurat activi¬ 
tatea organizaţiile muncitoreşti din localitate ». 

Placa memorială Cercul cultural « Ştefan Gheorghiu » (Str. Ştefan 
Gheorghiu) al cărei text aminteşte că în acel loc « s-a aflat clădirea care 
a fost folosită în anii 1921 — 1927 de Comitetul regional Prahova al 
Partidului Comunist Român, Consiliul local al Sindicatelor unitare 
şi Cercul cultural « Ştefan Gheorghiu ». 

Placa memorială «I. D. Negulici » (Str. M. Kogălniceanu) a fost 
montată pe peretele Teatrului de păpuşi, în 1968, cu prilejul împlinirii 
a 120 de ani de la revoluţia din 1848. « în această casă — se spune în 
text — a funcţionat, în calitate de prefect al judeţului Prahova, în timpul 
revoluţiei din 1848, pictorul revoluţionar Ion D. Negulici 1812- 
1851 ».' 

Placa de pe peronul Gării de Sud a fost montată în aprilie 1971. 
Ea poartă efigia lui C. Dobrogeanu-Gherea şi un text care aminteşte 
că acolo a locuit şi lucrat marele gînditor şi militant al mişcării socialiste 
din România. De altfel trebuie precizat că, incepîndcu anul 1881, Gherea 
obţinuse concesiunea restaurantului gării din Ploieşti, unde era vizitat 
de figuri marcante ale culturii noastre: B. P. Hasdeu, Anton Bacal- 
başa, Titu Maiorescu, B. Ştefănescu-Delavrancea, 1. L. Caragiale 
şi alţii. 

Muzeul de istorie al judeţului Prahova 

— Secţia de istorie veche /i contemporană a muzeului funcţionează în clă¬ 
direa din Str. N. Bălcescu nr. 25. A fost deschis la 10 ianuarie 1955 şi 
concentrează cele mai valoroase vestigii şi valori istorico-culturale 
privind trecutul judeţului şi a unor zone învecinate. Sînt prezentate 
rezultatele săpăturilor de la Lapoş, Tîrgşorul Vechi, Ghinoaia-Fîntî- 
nele, Drajna, Mălăeşti, Bozieni, Vadul Săpat (piese de cultură mate¬ 
rială din paleolitic, neolitic, bronz, epoca fierului), tezaure monetare 
(sec. XIV —XV), documente de la Ştefan cel Mare şi Mihai Viteazul, 
10 manuscrise din sec. XV, hrisoave şi documente din sec. XVI — 
XIX; dispune de o bibliotecă de peste 10 000 de volume şi 4 000 
de periodice etc. 

— Secţia « Lupta revoluţionară a proletariatului din judeţul Prahova » (Str. 
Krupskaia nr. 1) a fost înfiinţată în anul 1957. Este oglindit procesul 

apariţiei şi dezvoltării mişcării muncitoreşti din judeţ prin intermediul 
documentelor de arhivă, fotografiilor, presei timpului şi a altor piese 
muzeistice. 

— Secţia « Judeţul Prahova pe drumul construirii socialismului » (Str. Krups- 
kaia nr. 1) a fost organizată în 1958 şi reflectă realizările judeţului în 
anii socialismului. 

Muzeul de etnografie (Str. Krupskaia nr. 1) a luat fiinţă in anul 1960, 
ca secţie a Muzeului de istorie al judeţului Prahova. El prezintă piese 
caracteristice creaţiei populare (unelte agricole, precum şi cele folosite 
în branşele pielărie, fierărie, dogărie; sînt prezentate costume, ţesături, 
ceramică etc.). 

Muzeul « Ceasul de-a lungul vremii» (Str. Krupskaia nr. 1) a fost 
organizat în 1963, tot ca secţie a Muzeului de istorie. El cuprinde o 
colecţie de circa 800 de piese (numai 200 expuse), printre care: primul 
ceas de buzunar, orologii de turn, piese realizate de meşteri cunoscuţi 
din Anglia, Franţa, Elveţia sau care au aparţinut unor personalităţi 
(C. Brîncoveanu, Al. I. Cuza, M. Kogălniceanu, C. Bolliac, B. P. Hasdeu, 
Th. Aman, I. L. Caragiale etc.). 

Muzeul « Covorul românesc din Muntenia şi Oltenia » (Str. Krups¬ 
kaia nr. 1) — secţie a aceluiaşi mare muzeu — a fost organizat în 1969. 
Are o colecţie de cîteva sute de covoare (sînt expuse doar 41) ilustrînd 
creaţia din diferite zone etnografice ale Munteniei şi Olteniei. Cel mai 
vechi covor datează din 1739. Altele sînt din 1804, 1810, 1814, 1841 etc. 

Muzeul memorial « I. L. Caragiale » (Str. C. T. Grigorescu nr. 1) — 
tot secţie a muzeului judeţean de istorie — a fost organizat in 1962 
în Casa Dobrescu şi cuprinde documente, fotografii şi obiecte legare 
de viaţa marelui scriitor. 

Muzeul de artă (Bd. Gh. Gheorghiu-Dej nr. 1). Iniţiativa organizării 
unui astfel de muzeu la Ploieşti datează din 1928. In 1931 s-a deschis 
Muzeul de arte frumoase, cu 50 de lucrări ale unor artişti români şi 
peste 100 de reproduceri şi mulaje după lucrări ale unor maeştri străini. 
S-a mutat dintr-un local in altul pînă ce, în 1969, s-a instalat în clădirea 
unde funcţionează în prezent. în sălile muzeului sînt prezente lucrări 
ale lui S. Henţia, Mişu Popp, Gh. Tattarescu, Th. Aman, I. Andreescu, 
N. Grigorescu, Şt. Luchian, N. Tonitza, Şt. Popescu, Pallady, Petraşcu, 
Iser, Ressu, Ţuculescu etc. Sculptura este prezentă prin lucrările lui 
Fr. Storck, I. Georgescu, O. Han, 1. Jalea, Irimescu, Vlasiu etc. 

Muzeul republican al petrolului (Str. Dr. Bagdasar nr. 8) a fost 
deschis în 1961 şi este o amplă trecere în revistă a evoluţiei industriei 
petroliere româneşti. Sint prezentate unelte şi utilaj de foraj, machete 
de rafinării, hărţi, documente, instalaţii etc. 

Un spaţiu larg este rezervat realizărilor din anii construcţiei socialiste. 

Bucov — comună suburbană — este o veche aşezare, cercetările arheo¬ 
logice scoţînd la lumină urme de locuire străvechi. în punctul numit 
Rotari s-au găsit vestigii din perioada de trecere la feudalism, iar în 
punctul La Toaca s-au descoperit o aşezare din sec. IX —X şi bordeiul 
unui fierar din sec. X. Prima menţiune documentară a localităţii datează 
din 1503. în 1600, aici a fost înfrint Mihai Viteazul de către ostile 
polone, care aduceau domn pe Simion Movilă. în 1781 era capitala 
judeţului Săcueni (Saac), desfiinţat in 1845. 

în satul Valea Orlei (comuna suburbană Bucov) se află o biserică 
de lemn, ridicată la sfîrşitul sec. XIV. în ea este înmormintată Stanca, 
soţia voievodului Constantin-Mavrocordat, decedată în 1756. 

TiRGşoRU vechi — comună suburbană — este menţionată docu¬ 
mentar în 1413, în privilegiul pe care Mircea cel Bătrîn îl dădea negus- 

torilor braşoveni. în sec. XV şi următorul era un important centru 
economic. în punctul La Mănăstiri există un întreg complex de monu¬ 
mente : aşezări din paleolitic, neolitic, epoca bronzului şi a fierului, 
epoca dacică, prefeudală şi feudală. Au fost identificate urmele a 
trei ctitorii domneşti: 

Biserica Veche, ridicată de Vladislav II între 1447 şi 1456; 

Mănăstirea Tirgşor, construită de Vlad Ţepeş în 1461. în 1670 a 
fost restaurată de Antonie Vodă din Popeşti şi pictată în vremea lui 
Brîncoveanu. în 1829 a fost avariată de cutremur şi restaurată în anul 
următor. Dar cutremurul din 1838 a avut consecinţe mult mai grave, 
determinînd părăsirea ei în 1851; 

Biserica Roşie a fost ridicată în 1579, de către Mihnea Turcitul. Ultimul 
document care o menţionează în stare de funcţionare e din 1859. 

Muzeul sătesc a fost organizat în 1969, în conacul Moruzi. Prezintă 
ceramică din comuna primitivă, obiecte din sec. III —IV şi din sec. 
IX-X. 

Băicoi, oraşul dintre sonde, a fost menţionat prima dată în documente 
în 1597, ca moşie domnească; a fost donată de Mihai Viteazul moşnenilor 
din Ploieşti, pentru a le satisface cererile de a fi consideraţi în continuare 
liberi. în 1792 Mihai Şuţu da drept logofătului Costache Ghica de a 
organiza tîrg săptămînal pe moşia Băicoi. La sfîrşitul secolului trecut, 
aici s-a intensificat exploatarea petrolului; în 1903 existau 10 sonde şi 
210 puţuri de extracţie. 

Biserica Sfinţii împăraţi, ridicată în oraş în anii 1838 — 1845, de către 
principesa Cleopatra Trubeţkoi, are cîteva icoane pictate de Nicolae 
Grigorescu în jurul anului 1853. 

Comuna Floreşti. Aici se pot vizita cîteva interesante monumente 
de arhitectură. în satul Călineşti, la 1646, a fost ridicată Biserica Ador¬ 
mirea Maicii Domnului, de plan treflat, cu clopotniţă pe pronaos; 
faţada este încadrată de două turnuleţe. 

Palatul Cantacuzino, ridicat în mijlocul unui imens parc împrejmuit 
cu ziduri (vechi de circa 200 — 300 ani), a aparţinut marii familii boiereşti 
a Cantacuzinilor. în acest parc, vornicul Gr. Cantacuzino a ridicat între 
1826 şi 1830 o biserică, pictată în 1876 de Gh. Tattarescu. Alături de 
biserică a ridicat şi un palat (azi sanatoriu). 

în 1914, Gh. Gr. Cantacuzino a ridicat un alt palat (« Micul Trianon ») 
de mari dimensiuni, cu trei niveluri. în timpul celor două războaie, 
palatul a avut mult de suferit. 

Conacul Mavros-Cantacuzino a fost construit între 1821 şi 1825, 
de către Nicolae Mavros. 

Comuna Filipeştii de pădure sînt amintiţi ca sat în documentele sec. 
XVI, sub numele de Filipeştii cei Vechi. Aici se află o biserică con¬ 
struită în anul 1688, de către spătarul Toma Cantacuzino a cărei zugră¬ 
veală a fost executată de cunoscutul Pirvu Mutu-Zugravul (1657 —1735). 

Comuna Filipeştii de Tîrg. Aid pot fi văzute ruinele Palatului 
Cantacuzino. A fost ridicat de postelnicul Constantin Cantacuzino 
între 1633 şi 1653. în vremea lui Nicolae Mavrogheni a suferit mari 
degradări şi nu a mai fost restaurat. 

Poşta Veche — monument de arhitectură — a fost construită la sfîr¬ 
şitul sec. XVIII sau începutul celui următor. A fost staţie de poştă 
pe vechiul « drum al domniei ». 

Conacul Filipescu, monument de arhitectură, a fost ridicat în sec. 
XVIII de către familia Filipescu. în anii 1968 — 1971, clădirea a fost 
restaurată. 

în satul Mărginenii de Jos (Comuna Filipeştii de Tîrg) se pot vizita 
ruinele Casei Cantacuzino. Nu se ştie precis cînd a fost construită 
casa; tradiţia pretinde că aici şi-ar fi avut conac Preda Buzescu — un 
dar de la Mihai Viteazul. 

Comuna Măgureni. Aici se află ruinele palatului început in 1666 de 
Drăghici Cantacuzino-Mărgineanu şi isprăvit de soţia sa. Păuna, şi 
fiul său, Pirvu, în 1671. Din complex face parte şi biserica ctitorită de 
aceeaşi familie, a cărei pictură este atribuită lui Pirvu Mutu. 

Comuna Băneşti. Aici, pe locul unde la 13 septembrie 1913 s-a pră¬ 
buşit Aurel Vlaicu, a fost ridicat un obelisc, care-n vîrf are un vultur, 
cu aripile desfăcute. 

Cîmpina este al doilea oraş al judeţului. Este atestat documentar în 
1503, ca tîrg. în 1593, aici exista un punct vamal, iar in 1684 este men¬ 
ţionat de Miron Costin. în oraş se pot vizita: 

Muzeul memorial « Nicolae Grigorescu » (Str. 23 August nr. 166), 
organizat în casa artistului, construită în 1904. în timpul primului 
război mondial a fost incendiată. Reconstruită în 1954, ea adăposteşte 
muzeul memorial în care sînt expuse tablouri originale, covoare, foto¬ 
grafii, obiecte personale, fotocopii după documente legate de viaţa 
pictorului N. Grigorescu (1838 — 1907). Cu prilejul semicentenarului 
morţii sale, în fata casei a fost înăltat un bust — operă a sculptorului 
I. Vlad. 

Muzeul memorial « B. P. Hasdeu» (Str. 23 August nr. 109) a fost 
înfiinţat în 1965, în castelul construit de marele cărturar între 1893 şi 
1896. Sint prezentate acte originale de familie încă din sec. XV1Î, 
fotografii, manuscrise, mobilier, obiecte personale, un portret al lui 
Hasdeu, de N. Grigorescu şi unul al luliei Hasdeu, datorat lui Sava 
Henţia, exemplare din lucrările scriitorului. 

Bustul lui Aurel Vlaicu (Str. 23 August), ridicat cu prilejul împlinirii 
a 55 de ani de la tragica moarte a celebrului inventator şi constructor 
de avioane român. Este opera sculptoriţei Lie Doina. 

Placa comemorativă « Casa Poporului » (Str. 23 August) a fost ridi¬ 
cată pe locul unde, în 1919, din contribuţia muncitorilor, s-a cumpărat 
un local cu 400 de locuri pentru întruniri. « în acest loc — precizează 
inscripţia — între anii 1919 şi 1940, a fost CASA POPORULUI, 
in care şi-au avut sediul organizaţiile muncitoreşti din Cîmpina ». 

Doftana, sat din comuna Telega, s-a făcut cunoscut mai ales prin 
existenţa aici a unei ocne şi a unei închisori. Pe malul sting al rîului 
Doftana, între anii 1894 şi 1897, a fost construită o închisoare pentru 
a înlocui, ca loc de detenţie, vechea ocnă de la Telega, unde fusese închis 
haiducul Iancu Jianu. Ea a fost construită după modelul închisorilor 
belgiene. Aici au fost întemniţaţi ţăranii arestaţi in timpul răscoalei 
din 1907, iar între cele două războaie mondiale a devenit locul de 
detenţie pentru comunişti şi antifascişti. Cutremurul din 9 — 10 noiem¬ 
brie 1940 a provocat năruirea construcţiei; 14 luptători antifascişti, 
printre care şi Ilie Pintilie, au fost îngropaţi sub dărimături. 
în 1948, unele secţii ale închisorii au fost refăcute, organizîndu-se 
aici un muzeu în care sînt prezentate documente şi obiecte oglindind 
regimul din închisoare, activitatea comuniştilor osîndiţi acolo. Sînt 
expuse instrumentele de tortură cu care zbirii schingiuiau pe deţinuţi, 
iar atelierele de timplărie şi fierărie, secţia « H » au fost reconstituite 
aidoma formei iniţiale. 

în spate, la circa 500 m, pe malul apei Doftana se află cimitirul, in care 
au fost inmormîntaţi deţinuţii care şi-au găsit sfirşitul între zidurile 
Închisorii. 

Comuna Brebu. Aici se află Mănăstirea Brebu. Ridicată de Matei 
Basarab (1632 — 1654), între anii 1641 şi 1650; a funcţionat ca mănăs¬ 
tire pînă în anul 1863, cind a fost transformată în biserică de mir. Din 
vechiul complex, aflat azi in centrul satului, se mai păstrează doar zidurile 
înalte ale incintei, cu metereze de tragere, turnul-clopotniţă, ridicat 
deasupra pasajului boltit al intrării, biserica din mijlocul incintei şi 
casa domnească din partea de nord-vest. 

Biserica a fost începută de Matei Basarab — pisania indicind data de 27 
iunie 1650. Tencuiala şi pictura interioară au fost executate intre 1838 
şi 1841. Biserica a fost construită din cărămidă, cu ziduri groase de pînă 
la 2 m, după un plan trilobat, cuprinzînd un altar cu timpla de zid, naosul 
cu două abside laterale şi un pronaos alungit, împărţit in două printr-un 
perete transversal. Deasupra acoperişului se găsesc trei turle, din care 
cele două mai mici, hexagonale, sint aşezate alăturat, pe o bază comună 
peste pronaos, iar cea de-a treia, de dimensiuni mult mai mari, are 12 
laturi şi este înălţată peste naos. 

Faţadele sînt împodobite cu o reţea de ciubuce din cărămidă scoasă 
în relief, alcătuind un briu între soclu şi cornişă. Portalul intrării şi 
ferestrele sînt prevăzute cu ancadramente din piatră cu elemente gotice, 
frecvente în epoca lui Matei Basarab. 

Pictura interioară este mai puţin valoroasă, cu excepţia porţiunilor 
mai vechi de pe glafurile ferestrelor din pronaos, precum şi cea din 
altar, operă a lui Sava Henţia. 

Cu prilejul lucrărilor de restaurare din 1957 — 1959 au fost refăcute 
turlele din cărămidă aparentă, cornişa, precum şi ancadramentele feres¬ 
trelor, aduse la mărimea iniţială. Turnul-clopotniţă ocupă un loc impor¬ 
tant în arhitectura muntenească din sec. XVII. Clădit, se pare, in jurul 
anului 1650, monumentul este compus din parter şi trei etaje, cu faţa¬ 
dele lucrate in cărămidă aparentă. Parterul, construit pe un plan pătrat, 
este străpuns de gangul intrării. Primele două etaje erau folosite pentru 
apărare, avind metereze pentru tragere cu arme de foc. Ultimul etaj, 
de plan octogonal, cu opt arcade mari, cite una pe fiecare latură, adăpos¬ 
tea clopotele. Faţadele sînt decorate cu ciubuce, care realizează figuri 
geometrice (panouri drepte şi rotunde) despărţite, la diferite niveluri 
ale etajelor, de brîuri cu zimţi. 

Casa Domnească, de formă dreptunghiulară, cu un foişor puţin avansat 
deasupra scării ce coboară la pivniţă, a fost construită în timpul lui 
Matei Basarab şi refăcută la inceputul sec. XIX. Din prima fază de con¬ 
strucţie se păstrează integral pivniţa şi girliciul de acces şi o parte dintre 
zidurile lăcaşului. 

Breaza. în acest oraş poate fi vizitat Muzeul de artă populară din 
valea superioară a Prahovei, care a luat fiinţă in 1969. F,1 cuprinde 
costume, ştergare, scoarţe, crestături in lemn ş.a. 

Posada — localitate in apropiere de Comarnic. Aici se află un valoros 
monument de arhitectură: Schitul Lespezi — ctitorie incepută de 
Dimitrie Cantacuzino spătarul şi terminată in 1661 de fiul său Pirvu. 
în 1798, 1819, 1862, 1906 şi 1952 i s-au făcut reparaţii. Pictura este a 
cunoscutului Pîrvu Mutu. 

SrNAiA. Localitate aşezată pe fostul drum al Prahovei are dovezi de 
locuire încă din epoca bronzului. Mai tirziu, desele referiri la drumul 
Prahovei şi la « vameşii de pe Prahova » ne dau indicaţii despre dezvol¬ 
tarea continuă a aşezării. într-o scrisoare din 1476, Vlad Ţepeş comunica 
braşovenilor că a curăţit «drumurile şi pe la Rucăr şi pe Prahova» 
şi-i îndemna: «...deci umblaţi acum slobozi pe unde vă place», 
în sec. XVI haiducul Nicolae Grozea ar fi ridicat o bisericuţă din lemn 
in apropiere de Sinaia. Sigur este faptul că pe Muntele Molomoţ a 
existat cîndva o biserică cu hramul Sf. Nicolae, distrusă in timpul 
războiului ruso-austro-turc din 1788. 

Prima menţiune a localităţii Sinaia o intilnim in sec. XVII, cînd a şi 
fost construită aici Mănăstirea Sinaia, intre 1690 — 1695. 

Postelnicul Constantin Cantacuzino a fost ucis în 1663, din ordinul 
lui Grigorc Ghica. Fiii săi, printre care şi spătarul Mihail Cantacuzino, 
nevoiţi să fugă pentru a scăpa de prigonirile domnitorului Grigore 
Ghica, in drum spre Transilvania, au urcat coasta Molomoţului, întil- 
nindu-se cu nişte călugări de la schitul Sf. Nicolae, care i-au ajutat 
să ajungă cu bine la Braşov. In timpul domniei fratelui său, Şerban 
Cantacuzino (1678 — 1688), Mihai Cantacuzino, plecînd în pelerinaj 
la Ierusalim, a vizitat şi peninsula Sinai. întors în ţară, a hotărît, in 
1690, să construiască mănăstirea de la Sinaia, care avea să fie tîrnosită 
la 15 august 1695, de faţă fiind chiar domnitorul Constantin Brînco- 
veanu, care a făcut numeroase danii mănăstirii. 

Primul document care vorbeşte despre ţiţei în ţara noastră este legat 
de numele mănăstirii Sinaia; în 1697 un act de vinzare aminteşte un 
« cimp din pădure, apă, livezi de pomi şi pacuri » ş.a., care in 1702 a 
fost cumpărat de mănăstire. Alte două acte, din 1709, vorbesc despre 
achiziţionarea unor terenuri cu păcură de către mănăstire. Un docu¬ 
ment din 1733 autoriza mănăstirea să exploateze trei fintîni de păcură 
de pe moşiile Pelina, Hudeşti şi Matiţa. Mănăstirea n-a slujit numai ca 
adăpost pentru călugări şi drumeţii de pe Valea Prahovei, ci şi ca loc 
de popas şi azil pentru hăjenarii aflaţi în drum spre Transilvania. Intîm- 
plarea a făcut ca insuşi Mihail Cantacuzino să ceară azil aici, în 1711, 
cînd era în drum spre Transilvania. 

în timpul războiului ruso-austro-turc din 1787 1792 Sinaia a fost 

ocupată de austrieci. în momentul părăsirii, aceştia au pus foc lăcaşului. 
Lucrările de reparate au durat pînă în 1795. După uciderea lui Tudor 
Vladimircscu şi ocuparea Bucureştilor de către turci, peste 1 000 de 
bucureştcni au fugit la Sinaia şi în pădurea Molomoţ. Tot aici s-au 
retras şi citcva cete de arnăuţi urmărite de turci. în 1848, N. Bălcescu, 
Eliade-Rădulescu şi Cristian Teii s-au refugiat la Sinaia, la zvonul că 
trupe intervenţioniste au intrat în ţară. între 1849 şi 1850, mănăstirea 
s-a aflat sub ocupaţia trupelor austriece şi ruseşti, care înăbuşiseră revo¬ 
luţia burghezo-democratică din Ungaria. 

Mănăstirea a fost concepută iniţial ca un schit, cu chilii şi un paraclis, 
înconjurate de ziduri foarte groase pentru apărare, in care seprevăzuseră 
deschizături ca la fortăreţe. Biserica, cu planul in formă de cruce, ce 
se află acum în interiorul incintei, are un pridvor deschis, cu arcade 
susţinute de coloane şi un turn-dopotniţă. Biserica este compusă 
din altar, naos şi pronaos, ultimul despărţit de naos prin patru stîlpi 
sculptaţi. Pe capitelurile din mijloc sînt sculptaţi doi grifoni, simbolizind 
« Binele», iar pe cele de la perete tauri înaripaţi simbolizind, în con¬ 
cepţia realizatorilor, « Puterea ». Coloanele pridvorului sînt ornate cu 
motive florale, iar capitelurile lor frumos sculptate şi cu cite doi şerpi, 
simbolizind « înţelepciunea ». 

Deasupra uşii de la intrare se află stema Cantacuzinilor. 

Pictura bisericii, datind din 1694, este opera renumitului Pirvu Mutu, 
format la Şcoala din Cimpulung, vestită pe vremea aceea. în 1795 şi 
1952, picturile au fost refăcute; din pictura originală azi se păstrează 
numai fragmentele din pridvor, tablourile votive ale ctitorilor şi scenele 
din partea superioară a bisericii. Tabloul votiv, reprezentîndu-i pe ctitori 
— Mihail Cantacuzino, cu cele două soţii şi copiii săi — datează din 
1694, suferind foarte mici reparaţii în 1795. 

în partea de nord a incintei fusese ridicat un paraclis, in care iarna se 
oficiau slujbele. în 1787 a fost distrus şi reclădit abia în 1792. Avînd 
forma de navă, paraclisul este compus din altar, naos, pronaos şi prid¬ 
vor; catapeteasma este din zid, ca şi aceea a bisericii. El păstrează pic¬ 
tura originală din 1792, bogată în motive florale, caracteristică a sfirşi- 
tului de sec. XVIII. 

Biserica Mare, a cărei construcţie a inceput in timpul domniei lui 
Gheorghe Bibescu şi a durat din 1843 pină în 1846, este o altă piesă 
importantă a complexului. Suferind avarii, ea a fost reparată in mai 
multe rînduri (1900 şi 1903) şi complet renovată după planurile arhitec¬ 
tului George Mandrea, care i-a dat înfăţişarea de azi. 

Concepută în stil bizantin, biserica are planul treflat, cu turlă şi două 
turnuri-dopotniţă. Zidul a fost construit din cărămidă aparentă şi 
cărămidă multicolor smălţuită, fiind îmbrăţişat cu un briu sub forma 
unei fringhii, realizat din ceramică verde smălţuită. Cărămida smăl¬ 
ţuită şi ceramica au fost aduse de la Viena. Stilpii pridvorului şi anca¬ 
dramentele de la uşă şi ferestre sint din piatră sculptată în stil brinco- 
venesc, dar şi cu clemente de baroc italian. 

Pictorul Asge Exner este autorul picturii in ulei, de stil neobizantin, 
cu imitaţii de mozaic. Motivele sculpturale de pe catapeteasmă, stranele 
şi întregul mobilier sint executate în stil românesc, cu unele influenţe 
bizantine. Clădirile din partea nordică a marii biserici au fost zidite 
între 1951 şi 1957. Clopotniţa mănăstirii a fost ridicată la începutul 
secolului, iar clopotul, cintărind 800 kg, datează din 1775 şi a fost 
returnat în 1914. 

Muzeul mănăstirii, înfiinţat in 1895, conţine peste 600 de obiecte: 
tablouri cu caracter istoric, veşminte din sec. XVIII ctc. Muzeul 
posedă o interesantă colecţie de stampe; tot atît de interesantă este 
colecţia de obiecte de cult (broderii, cărţi, icoane pictate de Pirvu 
Mutu ctc.). 

Castelul Peleş. Ideca construirii aici a unui castel datează din 1873. 
Carol I a ales acest loc pentru ridicarea viitoarei reşedinţe regale de 
vară. Chiar în toamna acelui an au început pregătirile. Planurile au fost 
întocmite de arhitectul vienez W. Doderer, dar numai după doi ani s-a 
început construcţia. Revizuindu-şi planurile şi cerînd suplimentarea 
sumelor iniţiale, arhitectului Doderer i s-a reziliat contractul; tinărul 
său ajutor, arhitectul I. Schulz, a fost însărcinat cu continuarea con¬ 
strucţiei. între 1877 şi 1878, lucrările au fost întrerupte, reluindu-se 
abia în 1879. Inaugurarea a avut loc la 7 octombrie 1888, dar amena¬ 
jările şi lărgirea spaţiilor de construcţie au continuat pină în 1914. 
Castelul de azi seamănă foarte puţin cu cel proiectat in 1873, căci începînd 
din 1896 a fost radical refăcut sub directa coordonare a arhitectului ceh 
Karel Liman. Planul parcului a fost proiectat de arhitectul Knechtel. 
La ridicarea acestui edificiu şi-au dat osteneala meşteri români, francezi, 
germani, italieni, englezi, cehi, unguri, greci, turci, albanezi, polonezi 
etc. întregul complex, cu excepţia Foişorului, a fost conceput şi lucrat 
în stilul Renaşterii germane, la care se adaugă unele elemente de châlet 
elveţian. Interiorul, insă, nu mai prezintă aceeaşi unitate de stil; se întil- 
nesc elemente de Renaştere italiană, engleză, de stil baroc, rococo, 
hispano-maur ctc., peste toate dominant fiind totuşi stilul Renaşterii 
germane. Este in orice caz o mare măiestrie in îmbinarea acestor cle¬ 
mente atît de diferite care, în loc să dăuneze întregului, ii sporesc 
farmecul şi ineditul. 

Parterul castelului (acele săli care prin arhitectură şi decoraţii, prezintă 
interes artistic) a fost amenajat ca muzeu, in care sînt expuse tablouri 
de Tiepolo, Cornelis de Wael, Hugen Verboeckhover, Gustav Klimt, 
precum şi lucrări din şcoala lui Rubens şi Correggio, copii după lu¬ 
crări din şcolile flamande, italiene şi germane ale sec. XVI —XVII. 

— Holul de onoare , construit in 1911 pe locul unei curţi interioare, este 
una dintre cele mai interesante încăperi ale muzeului. Arhitectura şi 
interiorul sînt lucrate în stilul Renaşterii germane. Scara în spirală, 
din lemn sculptat, este opera artistului român Stănescu, fiind una 
dintre cele mai interesante piese ale sălii. Un cuvînt în plus i se cuvine 
Madonei din Niirnberg, statuetă lucrată din lemn de nuc, o copie 
după cunoscuta lucrare din sec. XVI, atribuită lui Peter Vischer. 

— Sala de arme cuprinde o colecţie de arme din sec. XV —XIX (hale¬ 
barde, archebuze, arbalete, armuri germane din sec. XV —XVI etc.). 
în sală sint expuse şi cîteva vechi arme româneşti. 

— Sala mică de arme conţine o importantă colecţie de arme orientale 
din sec. XVI-XIX. 

— Anticamera cabinetului de lucru a servit o vreme drept sală de aştep¬ 
tare pentru audienţe. Conţine o valoroasă garnitură de mobilier breton 
din sec. XVIII. 

— Cabinetul de lucru, decorat in stilul Renaşterii germane, cu plafo 
nurile şi lambriurile lucrate din lemn de nuc şi partea superioară a 
pereţilor capitonată cu imitaţii de piele de Cordoba, era afectat dis¬ 
cutării problemelor legate de treburile statului. 

— Biblioteca, realizată tot în stilul Renaşterii germane, este lucrată 
din lemn de stejar sculptat. 

— Sala de consiliu are decoraţie în acelaşi stil al Renaşterii germane, 
vitralii de mare valoare de la sfirşitul sec. XVI şi începutul sec. XVII, 
aduse din Anglia de la Toddington Castle. 

— Sala veche de mujică, construită înainte de 1896, a fost decorată în 
stilul Renaşterii germane. Aici se află un orchestron (vechi mecanism 
cu melodii imprimate pe suluri de hîrtie perforată). Ferestrele au vitralii 
cu subiecte din basme populare româneşti, lucrate in manieră germană. 
Ceea ce atrage atenţia încă de la prima vedere este o garnitură de mobilă 
indiană din lemn de teck. 

— Sala florentină deschide suita de săli de recepţie ale castelului. Concepu¬ 
tă in stilul Renaşterii florentine, sala are plafonul din lemn de tei 
sculptat şi aurit, din care coboară minunate lustre din sticlă de Murano. 
în centrul plafonului se află o copie după una dintre lucrările lui Georgio 
Vasari. Celelalte tablouri sint copii după Rubens, afară de cel din stingă 
intrării, original, al unui necunoscut din şcoala flamandă (sec. XVII). 
Deasupra căminului de marmură se află o copie în bronz (la scară 
redusă) a cunoscutului grup statuar de pe mormîntul lui Lorenzo II 
de Medicis, operă a lui Michelangelo Buonarotti. 

— Sala coloanelor sau a oglinzilor, cum i se mai spune, era destinată recep¬ 
ţiilor şi este lucrată in maniera Renaşterii italiene. Oglinzile din cristal 
veneţian dau impresia de vastitate. Plafonul şi coloanele în stil ionic 
dau o notă deosebită sălii. Sint expuse copii după tablourile lui Rafael 
Sanzio, Tiziano, Veronese; există un tablou original din şcoala lui 
Correggio, reprezentînd o madonă cu pruncul. 

— Sufrageria ne prilejuieşte reintîlnirea cu Renaşterea germană, care 
a utilizat din plin lemnul de nuc şi pielea de Cordoba. Pe lingă imensul 
covor de Smirna, atenţia este reţinută de vitraliile reprezentînd scene 
din viaţa cavalerilor. 

— Sala maură, destinată recepţiilor, a fost lucrată in* stil hispano- 
maur, fiind integral decorată cu arabescuri de stuc aurit şi pictat, amin¬ 
tind de palatul Alhambra din Granada. în fundul sălii reţine atenţia 
o frumoasă fintină din marmură de Carrara, copie după o fintină arabă. 
Două covoare orientale acoperă aproape întreaga suprafaţă a sălii. 
O notă personală dau acestei săli panopliile cu arme orientale din 
sec. XVI-XVII. 

— Salonul turcesc cuprinde piese care au fost expuse la Expoziţia univer¬ 
sală de la Paris din 1868, achiziţionate cu sume fabuloase. 

— Teatrul, încăpere intimă cu scenă şi şaizeci de fotolii, a fost conceput 
în stil Ludovic XVI; era destinat concertelor sau acţiunilor cu caracter 
artistic. 

Buşteni. Pe la 1840 era o aşezare modestă, dar incepind din deceniul 
IX al secolului trecut a luat un mare avînt. în localitate poate fi vizitat 
Muzeul memorial «Cezar Petrescu», organizat in vila in care a 
trăit scriitorul. în primr încăpere sint prezentate Busturile lui Horea, 
Cloşca şi Crişan, oper ■ ale sculptorului Oscar Han. Sint expuse nume- 

roase documente legate de activitatea scriitorului, iar la etaj se află 
biblioteca lui cu peste 10 000 de volume. 

Comuna LipAneşti. Mănăstirea Zamfira este ctitoria jupincsei Zam¬ 
fira, soţia lui Mânui Apostol, terminată in anul 1743. Biserica veche — 
anexă a cimitirului — are frumoase chenare la ferestre, adevărate 
lucrări de artă, dăltuite in piatră. în 1857, mitropolitul Nifon a ridicat 
biserică nouă în stil obişnuit a! sec. XIX. Este celebră această 
biserică prin păstrarea picturii executate de N. Grigorescu, cind nu 
avea încă 18 ani. 

VAlenii de Munte, localitate care in sec. XV era cunoscută ca tirg. 
pe vremea cind o cetate a Teleajenului a fost distrusă de Ştefan cel 
Marc, în timpul luptelor purtate împotriva lui Radu cel Frumos. în 
1692, Constantin Brincoveanu a trecut prin Văleni după bătălia de la 
Zărneşti. Pe vremea lui, la Văleni este menţionată o vamă, căci în sec. 
XVIII se organiza aici un tirg înfloritor, cu mărfuri venite din Transil¬ 
vania. în oraş sînt cîteva obiective. 

Biserica Mănăstirea a fost ridicată la sfîrşitul sec. XVII, de către 
Hagi Stoian şi soţia sa, Ilinca, pe locul unei vechi biserici de lemn. în 
1730, ea a fost distrusă de cutremur şi refăcută de egumenul Zaharia 
de Galipole. La 14 octombrie 1802 a fost din nou distrusă de cutremur 
şi refăcută abia in 1806. în chiliile acestei mănăstiri a funcţionat o şcoală 
grecească. Biserica arc la ferestre frumoase chenare sculptate în piatră, 
iar pictura datează din sec. XVIII. 

Muzeul memorial « Nicolae Iorga » (Str. George Enescu), orga. 
nizat într-o casă veche cu cerdac, declarată monument de arhitectură, 
în 1830, casa aparţinea polcovnicului Pancu, dar construcţia fusese 
ridicată pe la mijlocul sec. XVIII. Iorga a refăcut-o cu grijă. Stampe, 
litografii, fotografii, tablouri, obiecte şi mobilier sint piese de mare 
atracţie. Sînt cunoscute celebrele cursuri ţinute de savantul Iorga la 
Universitatea populară, organizată de el în localitate şi care a funcţionat 
intre anii 190R-—1914 şi 1921—1940. Aici a existat şi o tipografie, 
« Datina românească », unde s-au tipărit numeroase lucrări. 

Muzeul etnografic al Văii Teleajenului (Bd. N. Iorga nr. 96) a fost 
înfiinţat în 1948. El prezintă piese etnografice specifice văii Teleajenului. 

Comuna Drajna este o aşezare străveche, in care unii specialişti locali¬ 
zează cetatea dacică Ramidava. Aici se află urmele unui castru roman 
ce făcea paza drumului care trecea prin Tabla Buţii. Tot în această 
comună se află o moară de apă, construită in sec. XVII, reparată şi 
mărită în sec. XIX. 

Urlaţi este o aşezare străveche, in care s-au descoperit urme de civili¬ 
zaţie neolitică. Documentar este atestat la începutul sec. XVI. în oraş 
se pot vedea: 

Muzeul etnografic, înfiinţat in 1953, şi care funcţionează intr-o clă¬ 
dire construită de familia Bellu la mijlocul sec. XIX; prezintă piese 
de port popular din zona Cricov, unelte şi covoare româneşti din sec. 
XIX, chenare de uşi şi ferestre sculptate in piatră (sec. XVII —XVIII), 
cărţi rare, picturi din sec. XIX, mobilier, artă orientală etc. 

Casa Domnească din Viile Brincoveanu se află în localitatea Valea 
Crînuului (Urlaţi). Se presupune că era una dintre reşedinţele lui 
C. Brincoveanu, după cum afirmă şi cronicarul Greceanu. Construcţia 
e compusă din subsol şi parter înalt şi a servit ca locuinţă şi cramă. 
Clădirea şi-a păstrat, în mare, forma sa originală. 

Puţul Frumos (localitatea Valea Mieilor-Urlaţi) a fost reconstruit 
in 1862 de către A. Dumitru Ştefan pe locul unei fîntîni mai vechi. 
Puţul e adăpostit de un mic pavilion in stil rustic. 

Crucea lui Constantin Şcrban (localitatea Valea Urloii-Urlaii) a 
fost ridicată în 1655, in amintirea victoriei repurtate de domn la 
Şoplea, împotriva seimenilor şi darabanilor răsculaţi. 

Comuna Iordăcheanu. în satul Vărbila există mănăstirea construită 
in 1539 de marele spătar Dragomir şi banul Tonta. Ea a fost metoh al 
Mănăstirii Mărgineni. Monumentul posedă remarcabile sculpturi în 
lemn şi piatră. 

Comuna Apostolache. Pe teritoriul său au fost găsite urme de locuire 
din epoca bronzului. în trecut, localitatea se numea Mărtineşti, după 
cum glăsuieşte şi un document din timpul lui Radu Paisie (1535 — 
1545). în 1595, comisul Apostolache şi soţia sa au ridicat aici o mănăs¬ 
tire care le va purta numele. Ctitoria a fost reparată în 1850. Din complex 
fac parte biserica, zidurile de incintă, beciurile arhondăriei şi clopotniţa 

Muzeul sătesc din comună cuprinde piese arheologice descoperite 
pe teritoriul respectiv, documente şi piese etnografice. 

Comuna Giierghiţa, in sec. XV, se număra printre oraşele de seamă 
ale Ţării Româneşti. Documente de la Vlad Ţepeş pomenesc ridicarea 
unei cetăţi noi aici. La 24 noiembrie 1473, Ştefan cel Mare l-a infrint 
lingă Gherghiţa pe Radu cel Frumos. Localitatea este legată de numele 
unui şir întreg de domnitori (Mihai Viteazul, Alexandru Coconul, 
Matei Basarab, Constantin Şerban). 

Biserica Domnească este ctitorită de Matei Basarab in 1641, după 
victoria de la Nenişori, repurtată împotriva lui Vasile Lupu. Se aseamănă 
cu biserica ridicată de voievod la Ploieşti. A fost renovată in 1895 
şi restaurată in 1968. 

Importante Monumente Istorice 

1. Biserica reforţnată sau « cu lanţuri» 

2. Palatul episcopal 

3. Hotelul « Dacia» 

4. Statuia dr. Vasile Lucaciu 

5. Muzeul judeţean de istorie 

Importante Obiective Turistice 

Băile Beltiug, staţiune balneară de interes local 

Bixad, staţiune balneară de interes local 

Călineşti-Oaş, complex turistic 

Cămărzana, tei secular, arbore ocrotit 

Crucişor, staţiune balneară de interes local 

Doba, pajişti cu lalele pestriţe 

Virfu Pietroasa, Munţii Gutii 

Tarna Mare, staţiune balneară de interes local 



Judeţul Satu Mare 

Judeţul Satu Mare este situat în nord-vestul României, în bazinul 
inferior al Someşului. Are o suprafaţă de 4 405 km 2 şi o populaţie de 
peste 380 950 de locuitori, reprezentînd 1,8% din teritoriu şi 1,8% 
din populaţia ţării. Densitatea populaţiei este de 86,5 loc/km a . 

Centrul administrativ este municipiul Satu Mare. 

Relieful este alcătuit din două unităţi distincte: în vest se află Cîmpia 
Someşului, cu cursuri de ape părăsite şi dune de nisip, iar în est Munţii 
Oaş şi o parte din Munţii Gutii (1 201 m), care închid Depresiunea 
Ţara Oaşului. 

Clima continental-moderată, nediferenţiată prea mult între cîmpie 
şi dealuri, are o influenţă slab oceanică; precipitaţiile înregistrează o 
medie anuală de 650—700 mm. 

Reţeaua hidrografică, alcătuită din Someş (cursul inferior). Tur şi 
Crasna, prezintă mari variaţii de nivel, fapt ce a impus măsuri de regu¬ 
larizare complexă. 

Resursele naturale sînt reprezentate de zăcăminte de minereuri neferoase 
(Munţii Oaş), materiale de construcţii, izvoare minerale (B(xad, Tarna 
Mare). La acestea se adaugă pădurile, păşunile şi fîneţele naturale. 
Economia judeţului Satu Mare are un caracter complex, axată pe indus¬ 
trie şi agricultură. 

Industria, concentrată în oraşele judeţului, este reprezentată prin con¬ 
strucţii de maşini şi prelucrarea metalelor (Uzina « Unio » Satu Mare, 
profilată pe utilaj minier de transport. Uzina « 1 Septembrie» Satu 
Mare, maşini de gătit cu gaze şi combustibil solid ş.a.), prin exploa¬ 
tarea şi prelucrarea lemnului (Fabrica de mobilă Satu Mare), prin industria 
textilă (Satu Mare, Cărei, Negreşti-Oaş), alimentară şi industria locală. 
Agricultura dispune de 323 000 ha de teren agricol, din care 223 700 
ha arabil. Culturile de bază sînt cerealele (grîu, porumb), leguminoasele, 
lloarea-soarelui, sfecla de zahăr, cartofii, tutunul. 

O caracteristică a acestui judeţ este şi cultura pomilor fructiferi, predo- 
minînd mărul şi prunul, şi a viţei de vie, în zona Tarna Mare, Satu 
Mare, Tăşnad. 

Sectorul zootehnic are o pondere ridicată în cadrul producţiei agricole 
a judeţului, fiind axat în special pe creşterea bovinelor, porcinelor şi 
ovinelor. 

în judeţul Satu Mare se află patru oraşe, din care un municipiu (Satu 
Mare) şi 56 de comune (din care suburbane una) cu 226 de sate (din 
care cinci aparţin oraşelor). Municipiul Satu Mare (84 182 loc.), situat 
pe rîul Someş, la 127 m altitudine, este principalul centru industrial 
şi social-cultural al judeţului. 

Cărei (26 600 loc.), al doilea oraş ca mărime, deţine importante între¬ 
prinderi ale industriei alimentare şi textile. 

Negrefti-Oa;, anul dintre oraşele tinere ale ţării, în care noul se îmbină 
cu specificul oşan, centru al industriei materialelor de construcţii, 
exploatării si prelucrării lemnului, ca şi Tâfnad au fost declarate oraşe 
in 1968. 

în cadrul judeţului sînt importante localităţile cu izvoare minerale 
printre care Băile Beltiug, aşezare pitorească, staţiune balneară de interes 
local şi Bixad. Situată pe valea Tripului, afluent al Turului, comuna 
Bixad are un climat plăcut, fiind adăpostită de curenţi de aer. Cele 
cîteva izvotre cu ape minerale carbogazoase alcaline, clorurate, sodice 
sînt indicate in tratamentul afecţiunilor tubului digestiv şi glandelor 
anexe, în cel al bolilor cardiovasculare şi ale aparatului locomotor. 
Pe lingă frumoasele obiective şi locuri turistice de agrement, printre 
care menţionăm: Hanul « Sîmbra Oilor», Cămărzana (tei secular, 
monument al naturii şi exemplare de castan comestibil), pajiştile cu 
lalele pestriţe de la Doba şi Tătăreşti, virful Pietroasa din Munţii 
Gutii, cunoscut sub numele de « Sfinxul Oaşului », ceea ce atrage in 
primul rînd pe vizitatori este creaţia populară pastorală din Oaş, păs¬ 
trată şi astăzi în formele sale specifice. 

Pottul popular oşan tradiţional, cîntecele, baladele, obiceiurile ca şi 
unele meşteşuguri, ca cioplitul lemnului, pictura pe sticlă şi olăritul fac 
din Oaş o zonă de cel mai mare interes etnografic şi turistic din Româ¬ 
nia. De asemenea, de o inegalabilă frumuseţe şi bine încadrate în natura 
înconjurătoare de un pitoresc remarcabil, casele oşene se prezintă ca 
adevărate creaţii artistice, rezultat organic al artei şi tradiţiei populare 
şi al condiţiilor vieţii materiale din această parte a ţării. 

Judeţul este dotat cu o reţea bună de mijloace de transporturi feroviare 
şi rutiere. Căile ferate şi şoselele modernizate stabilesc legătura dintre 
oraşul Satu Mare, nod important de cale ferată din nord-vestul ţării, 
şi celelalte centre urbane şi localităţi ale judeţului, precum şi cu restul 
ţării. Din această cauză, reţeaua de transport are în acest judeţ un preg¬ 
nant caracter radiar. Se detaşează mai ales între şosele, traseul interna¬ 
ţional Dej — Baia Mare — Satu-Mare — Halmeu — U.R.S.S. 

Nu vom putea însă părăsi aceste locuri fără să amintim cele mai impor¬ 
tante monumente istorice şi de artă de aici. 

SATU MARE. Cronica notarului anonim aminteşte despre înverşunatele 
lupte purtate de maghiari pentru ocuparea cetăţii Sătmar. Au reuşit 
acest lucru abia după trei zile de lupte crîncene. Aşadar, pe teritoriul 
Satului Mare a existat, la sfîrşitul sec. IX şi începutul sec. X, o puter¬ 
nică cetate, cu sprijinul căreia Menumorut încercase să-şi apere inde¬ 
pendenţa teritoriului pe care-1 stăpînea. în 1181 este menţionat Nico- 
laus, comite de Sătmar, ceea ce înseamnă că în jurul cetăţii amintită 
în continuare (1213; 1230; 1239) se dezvoltase o unitate administra¬ 
tivă care îşi avea centrul acolo. în cadrul reformelor monetare iniţiate 
de Carol Robert între 1323 şi 1338, la Satu Mare s-a înfiinţat o monetărie. 
în 1380, ţăranii din jurul oraşului s-au ridicat la luptă împotriva exploa- 
"farii feudale. în 1569 a avut loc o altă răscoală, ţăranii de prin partea 
locului fiind conduşi de Gheorghe Crăciun. 

Aşezat pe drumul comercial ce ducea spre Cehia, Viena şi Cracovia, 
oraşul este menţionat adesea ca un important punct de tranzit. 

Oraşul, ca şi îAtreguI judeţ, a fost teatrul unor îndîrjite acţiuni pentru 
dreptate socială şi libertate naţională (răscoalele din 1437, 1514, 
1703 — 1711, 1784 etc.). în 1848 populaţia oraşului (români, maghiari, 
germani) şi din comunele judeţului s-a ridicat hotărît la luptă. La sfîr¬ 
şitul sec. XIX reprezentanţi ai judeţului (Vasile Lucacic, Alexa Berinde) 
au fost în fruntea mişcării memorandiste. Acţiunile muncitoreşti au 
fost numeroase şi de mare amploare (1901, 1902, 1904, 1912). După 
1918, proletariatul sătmărean a participat activ la greva generală din 
1920, la alte acţiuni greviste organizate în anii 1923, 1926. în anii 
războiului hitlerist, în Munţii Oaşului au acţionat grupuri de parti¬ 
zani. Populaţia a contribuit la eliberarea oraşului de sub ocupaţia 
fascistă. 


Biserica reformată sau « cu lanţuri » (Str. Mihai Viteazul). Construcţia 
ei a început în anul 1788 şi s-a încheiat în 1807. Biserica are planul 
dreptunghiular, cu o singură navă. în partea de est are o absidă semi- 
.circulară, iar în partea de vest un turn construit în 1797. !n anul 1944 
a fost avariată de bombardamente. A fost restaurată. 

Palatul episcopal (Str. Arţarilor) a fost construit în mai multe etape, 
începînd cu anul 1828 şi continuînd pînă în 1892. Clădirei are planul 
în formă de potcoavă. 

Teatrul de nord (Str. Horea). Clădirea, care adăposteşte cele trei 
secţii (română, maghiară şi germană), a fost construită în anul 1892. 

Turnul Pompierilor (Str. Mihai Viteazul) a fost construit în anul 
1904. înalt de 45 m, turnul a fost prevăzut cu o scară metalică în spirală. 

Hotelul « Dacia » (Piaţa Libertăţii) a cărui clădire a fost construită 
in 1909, în stil secession, cu ample motive florale (faţada şi sala de 
concerte). Pe faţadă sînt mai multe variante ale stemei municipiului 
Satu Mare. 

Statuia dr. Vasile Lucaciu (Bd. Republicii) a fost lucrată în bronz de 
sculptorul Cornel Medrea şi este înaltă de 4,75 m. Ea a fost dezvelită 
in 1936, dar în urma dictatului de la Viena (30 august 1940) a fost 
demontată. La 29 noiembrie 1968, cu prilejul aniversării semicente¬ 
narului Unirii, statuia a fost dezvelită din nou, cinstindu-se astfel 
memoria celui care luptase cu abnegaţie pentru unirea Transilvaniei 
cu patria-mumă. 

Muzeul judeţean de istorie (Piaţa Libertăţii). Clădirea în care funcţi¬ 
onează muzeul a fost destinată acestui scop în anul 1958. O parte din 
ea (aripa din curte) datează din 1799. Pe locul actualei clădiri se afla 
o alta, în care a fost semnată pacea de la Sătmar (27—28 aprilie 1711) 
Muzeul posedă o bogată colecţie de piese oglindind evoluţia vieţi 
pe teritoriul judeţului, începînd din paleolitic pînă în anul 1848 

Comuna PAuleşti. în 1964, cu ocazia aniversării a 20 de ani de la elibe¬ 
rarea României de sub jugul fascist, aici a fost inaugurat un muzeu 
sătesc. Colecţia expusă este formată din 60 de exponate şi s-a constituit 
prin donaţii şi achiziţii făcute de către Muzeul judeţean de istorie Satu 
Mare. 

Comuna Medieşu Aurit păstrează ruinele unui frumos castel construit 
în stilul Renaşterii în anul 1630, de către nobilul Sigismund L6nyav. 

Comuna Vama. în anul 1957 s-a organizat Muzeul ceramicii; sînt 
expuse peste 500 de piese, dintre care unele cu o vechime de peste 
300 de ani. 

Oraşul Negreşti-Oaş. Aici există un muzeu etnografic, care posedă 
o frumoasă colecţie de port popular oşenesc, obiecte de artă populară, 
ceramică şi icoane pe sticlă. S-a proiectat organizarea în această locali¬ 
tate a Muzeului etnografic «Ţara Oaşului», care se va întinde pe 
o suprafaţă de 2,5 ha şi va cuprinde şi exemplare de arhitectură oşe- 
nească, ateliere de meşteşugari etc. 

Comuna Bixad (prima menţiune documentară din 1478) are o frumoasă 
biserică, construită în 1771. Ea a fost renovată în 1928. Biserica a 
fost construită pentru o mănăstire ridicată în 1689, de către călugărul 
grec Isaia. Aceasta nu s-a/păstrat. 

Comuna CAlineşti-Oaş. în satul Lechinţa din această comună a existat 
o biserică de lemn, construită în 1735. Ea a fost demolată în anul 
1958; şi reconstituită în Muzeul etnografic «Ţara Oaşului». 

Comuna Turulung. Aici există o biserică din lemn, construită în 
anul 1743. Ea are o navă dreptunghiulară şi o absidă cu trei laturi. în 
partea de vest se află o încăpere deasupra căreia se înalţă un turn. Pere¬ 
tele din partea nordică a fost construit din chirpici. 

Comuna Halmeu. în centrul său, pe o mică ridicătură, se află o biserică 
reformată, construită în a doua jumătate a sec. XV. Construcţia are 
planul dreptunghiular, cu o singură navă. 

Cărei (prima menţiune documentară în 1320, sub forma « Villa Karull ») 
este al doilea oraş ca importanţă din judeţ şi reţine atenţia vizitatorilor 
prin cîteva monumente interesante: 

Castelul Kărolyi (Str. Tractoriştilor). în anul 1482, familia Kârolyi 
a ridicat aici o casă întărită pentru a o adăposti de eventuale primejdii 
din afară, dar şi de ţăranii răsculaţi. Pentru a se putea face faţă atacurilor 
turceşti, în 1592 a fost ridicată o cetate, întărită în 1681. La sfîrşitul 

sec. XVIII, cetatea a fost demolată şi în locul ei s-a construit, in 1794, 
un castel în stil baroc. Forma sa actuală se datoreşte lucrărilor din 1894. 
Actualmente, clădirea adăposteşte Muzeul de istorie şi ştiinţe naturale 
cu bogate colecţii arheologice, floră şi faună din zona de cîmpie. 

Mănăstirea călugărilor (Str. Culturii) a fost construită intre anii 
1725 şi 1727. în anul 1778 funcţiona aici o tipografie. Faţada clădirii 
este ornamentată cu elemente în stil baroc. 

Clădirea din Str. Culturii (Liceul teoretic) a fost ridicată in sec. 
XVIII, aici adăpostindu-se prefectura judeţului Satu Mare. Refăcută 
după cutremurul din 1834, în 1905 a fost transformată în stil secession. 
Cu ocazia aniversării a 20 de ani de la eliberarea României de sub jugul 
fascist, la Cărei a fost ridicat Monumentul Ostaşului, ca un omagiu 
adus eroilor căzuţi pentru eliberarea oraşului. Lucrarea a fost execu¬ 
tată de un colectiv condus de sculptorul Vida Gheza. 

Comuna CAuaş. în satul Ady Endre a fost inaugurată, în 1957, o casă 
memorială, cu prilejul aniversării a 80 de ani de la naşterea marelui 
poet maghiar. 

Tăşnad. în oraş poate fi vizitată Biserica reformată, construită, 
probabil, în 1476; are un plan dreptunghiular, absida şi corul de formă 
pentagonală. 

Comuna Bogdand, satul Corund are o biserică de lemn, construită 
în 1723. Interiorul său e decorat cu pictură în ulei pe pînză. Turnul a 
fost mistuit de un incendiu şi refăcut în 1896. Pe partea vestică şi sudică 
are un pridvor cu 'tîlpi şi arcuri de lemn frumos ornamentate. Biserica 
se compune din pridvor, pronaos, naos şi o absidă. 

Comuna Hodod. în satul Lelei se află o biserică de lemn, construită 
în 1802. Tot aici se poate vizita şi un castel baroc, construit între 
anii 1760 — 1770, după planurile arhitectului Litzmann. 

Comuna Aclş. Aici se află o biserică reformată, de tip romanic, con¬ 
struită probabil în sec. XIII. Are o navă centrală şi două laterale. în 
1642, biserica a fost renovată, dar în acelaşi an a căzut pradă unui incen¬ 
diu, care i-a provocat mari distrugeri. A fost reconstruită abia în 1732. 

Comuna Beltiug. în satul Bolda se află o biserică de lemn, con¬ 
struită în sec. XVIII. A fost renovată în 1930. 

Comuna Socond. în satul Soconzel se află o biserică de lemn, con¬ 
struită în sec. XVIII şi împodobită cu picturi în 1852 şi 1874. în satul 
Stîna se află tot o biserică de lemn, construită în 1820, care are bolta 
naosului acoperită cu picturi. 

Comuna Ardud. La intrarea în comună se văd ruinele castelului 
ridicat aici în 1481 de către voievodul Transilvaniei Bartolomeu Drâgffy. 
în locul acesteia, la 1630, Alexandru Kârolyi a construit un castel. 
Unul dintre cele patru turnuri se mai păstrează, dar refăcut în 1896 in 
stil neogotic. Biserica catolică este un alt monument al comunei. 
Ea a fost construită în 1482, în stil gotic, de către acelaşi voievod, Barto¬ 
lomeu Drâgffy. 

La sfîrşitul secolului trecut, pe teritoriul judeţului s-au făcut săpături 
arheologice. Ele s-au intensificat în perioada 1918 — 1940 şi au căpătat 
o mare amploare în anii regimului nostru. Iată cîteva zone sondate: 
la Bixad, Boineşti, CAlineşti-Oaş, Remetea, Viile Medieşului, 
Turulung (urme de cultură materială paleolitică); la Berea, ciu- 
meşti-Berea, Homorodul de Sus, Unimăt etc. (urme neolitice); la 
Boineşti, CehAluţ, Ciumeşti, Culciu Mare, Dindeşti, Sanislău, 
Tiream, Apa etc. (bronz); la Andrid, Cărei, Pişcolt (fler); la Berea, 
Culciu Mare, Medieşu Aurit (epoca dacică) şi la Berea Poeni, 
Moftinu Mic etc. (epoca feudală). 






Planul Oraşului Zalău 



Importante Monumente Istorice 

1. Biserica ortodoxă 

2. Statuia lui Wesselenyi 

3. Muzeul de istorie şi artă 
• Hotel 




Importante Obiective Turistice 
Bizuşa-Băi, staţiune balneară de interes local 
Cheile babei, Poiana Blenchii 
Cheile şi izvoarele Barcăului de la Tusa şi Sîg 
Defileul Someşului de la Ticău 

Jibou, staţiune balneară de interes local. Grădină botanică 
Zalnoc, staţiune balneară de interes local 
Zăuan-Băi, staţiune balneară de interes local 



Judeţul Sălaj 

Judeţul Sălaj are o suprafaţă de 3 850 km- (1,6% din teritoriul Româ¬ 
niei) şi 270 764 de locuitori (1,3% din populaţia ţării). Este aşezat 
în partea de nord-vest a României, fiind unul dintre cele mai mici 
judeţe ale ţării. Densitatea populaţiei este de 70,3 loc/km 2 . Centrul ad¬ 
ministrativ al judeţului este oraşul Zalău. 

Sub aspect geografic. Sălajul este un judeţ cu relieful, în general, deluros. 
Cu excepţia unui spaţiu restrîns în sud-vest, ce cuprinde prelungirile 
nordice ale Munţilor Apuseni — munţii Meseş şi Plopiş (Şes), cea 
mai mare parte a judeţului corespunde unei zone deluroase, nu prea 
înalte (150—300 m), încadrată Platformei Someşene, din care se ridică 
cîteva măguri cristaline mai înalte. în cadrul acestei unităţi adminis¬ 
trative, singurele zone mai joase sînt luncile largi ale rîurilor Someş, 
Barcău şi Crasnei. 

Clima este continental-moderată, elementele climatice principale nesu¬ 
ferind variaţii mari între unităţile joase şi cele înalte. Temperaturile 
medii anuale au înregistrat valori între 6 şi 8°, iar precipitaţiile între 
630 şi 700 mm anual. 

Reţeaua hidrografică este reprezentată de Someş cu afluenţii săi (Almaş, 
Agrij, Crasna) şi de Barcău. 

Principalele resurse naturale sînt constituite din zăcăminte de cărbune 
brun, care se exploatează in sectorul minier Surduc şi în bazinul Alma- 
şului, lignit în bazinul carbonifer Sărmăşag, calcare la Cuciulat şi Pro- 
dăneşti, argilă, nisipuri cuarţoase, alabastru la Stana, Ciocmani- 
Turbuţa. De asemenea, în judeţul Sălaj sînt prezente şi izvoare cu ape 
minerale. La acestea se adaugă un bogat patrimoniu forestier şi întinse 
pajişti naturale. 

Economia judeţului Sălaj are un caracter agro-industrial. Industria 
este reprezentată prin extracţia cărbunilor (Cristolţ, Sărmăşag, 
Chieşd etc.) şi prin întreprinderi ale industriei constructoare 
de maşini şi de prelucrare a metalelor (Fabrica de armături 
industriale din fontă şi oţel Zalău), industria prelucrătoare a 
materialelor de construcţie (Zalău, Şimleu Silvaniei, Nuşfalău), in¬ 
dustria de exploatare şi prelucrare a lemnului, industria alimentară, 
de morărit şi panificaţie, prelucrarea cărnii (concentrată în Zalău, Şim¬ 
leu Silvaniei, Jibou ş.a.), industria meşteşugărească şi locală. 
Agricultura, ramură importantă a economiei judeţului, dispune de 
peste 248 000 ha suprafaţă agricolă. Dintre culturile agricole, pe primul 
loc se află cerealele (porumb, grîu) urmate de cartofi, legume şi plante 
tehnice. Un loc deosebit de important în economia judeţului îl are 
pomicultura, multe localităţi ale judeţului fiind renumite pentru fructele 
lor (Şimleu Silvaniei, Plopiş, Sîg, Valcău de Jos, Stîrciu, Buciumi, 
Bănişor). La acestea se adaugă creşterea animalelor, a doua ramură 
importantă a agriculturii, favorizată de condiţiile naturale prielnice 
şi mai ales de existenţa unor întinse suprafeţe ocupate cu păşuni şi fineţe 
naturale. Ca număr, cele mai răspîndite în cadrul judeţului Sălaj sînt 
ovinele, bovinele şi porcinele. 

în cuprinsul judeţului se află patru oraşe şi 54 de comune cu 281 de 
sate. Oraşele — Zalău, Şimleu Silvaniei, Cehu Silvaniei şi Jibou — fac 
parte din categoria oraşelor mici, cuprinzind între 19 000 şi 8 000 de 
locuitori. Funcţional oraşele Sălajului sînt centre mixte şi de serviciu, 
agricultura fiind în scădere în raport cu industria. Şimleu Silvaniei 
este aşezat într-un renumit bazin pomi-viticol şi prezintă caracteristici 
arhitecturale aparte, ce îl deosebesc mai ales de oraşele din sudul şi 
estul ţării şi-i sporesc atracţia turistică pentru ansamblul său şi cadrul 
natural în care este aşezat. Jibou, cel mai mic oraş al judeţului, este 
un nod principal de căi de comunicaţii, feroviare şi rutiere. 

Pe baza izvoarelor minerale cunoscute, în Sălaj s-au dezvoltat ca sta¬ 
ţiuni balneoclimaterice de interes local Bizuşa-Băi (comuna Ileanda), 
Jibou, Zăuan-Băi şi Zalnoc. 

Frumuseţea plaiurilor sălăjene şi particularităţile peisajului munţilor 
Meseş şi Plopiş^sau ale defileului Someşului de la Ţicău şi ale Cheilor' 
Barcăului de la^Tusa, impresionante şi neaşteptate prin pitorescul lor, 
fac din Sălaj o regiune cu zone ideale pentru odihnă şi recreere. La 
acestea se adaugă mulţimea elementelor etnografice şi folclorice (porţi 
sculptate în lemn şi piatră, costume populare bogat ornamentate) 
care completează potenţialul turistic al acestei regiuni insuficient valori¬ 
ficate. Judeţul Sălaj este străbătut, de la est la vest, de calea ferată Dej — 
Jibou — Sărmăşag — Cărei, cu o ramificaţie Sărmăşag—Şimleu Silva- 
niei, şi Baia Mare —Jibou. Căile rutiere, modernizate, sînt reprezentate 
prin artera Baia Mare—Jibou, şi alta Cluj — Zalău — Satu Mare. Un 
inel închis în nordul judeţului uneşte Baia Mare cu Cehu Silvaniei şi 
Zalău. 

ZALĂU. Teritoriul oraşului, reşedinţă de judeţ, a fost locuit din cele 
mai vechi timpuri (s-au descoperit unelte din neolitic şi din epoca bron¬ 
zului). Prima menţiune documentară a oraşului ca aşezare datează din 
1220, fiind amintit sub formula « villa Ziloc ». După ce a intrat în stă- 
pînirea feudalilor maghiari, regele Băla IV l-a donat episcopului catolic 
din Transilvania, în posesiunea căruia a rămas pînă în 1542, cînd a 
trecut în stăpînirea principatului Transilvaniei. în anul 1571, principele 
Ştefan Bâthory i-a dat drept să-şi aleagă un grup de 33 de senatori, 
ce trebuiau să desemneze un primar şi împreună să conducă treburile 
oraşului. 

Prin aceasta, oraşul îşi întărea autonomia, stare care a durat pînă în 1848. 


Casa în care a locuit Ady Endre (Str. Crasnei nr. 45). O placă de 
marmură, dezvelită la 22 noiembrie 1957, poartă următorul text: 
« în această casă a locuit, ca elev de liceu, între anii 1892 şi 1896, marele 
poet revoluţionar maghiar Ady Endre ». 

Pe Str. Republicii nr. 25, o altă placă aminteşte trecerea prin Zalău 
a regelui suedez Carol XII, în ziua de 9. XI. 1714. 

Statuia lui Wesselenyi (Piaţa Libertăţii) este înconjurată de un parc 
cu arbuşti ornamentali şi este opera sculptorului Janos Fadrusz. A fost 
dezvelită la 18 septembrie 1902. 

Bustul lui Ady Endre (Str. Pieţei) este aşezat în faţa Liceului de cul¬ 
tură generală şi este opera sculptorului clujean Balaskd Năndor; a fost 
dezvelit la 22 noiembrie 1957. 

Bustul lui Simion Bărnuţiu este aşezat într-o mică piaţă din apro¬ 
pierea şcolii care poartă numele revoluţionarului. Este opera sculpto¬ 
rului clujean Romulus Ladea şi a fost dezvelit la 21 iunie 1959. 

Muzeul de istorie şi artă (Str. Pieţei nr. 9) a luat fiinţă în 1951 şi dispune 
de peste 24 000 de exponate prezentate în cele trei secţii, 
în secţia de istorie sînt prezentate piese de mare valoare, începînd cu 
paleoliticul, neoliticul şi pînă în sec. X. Predomină materialul provenit 
din cele şase castre romane ce există în judeţ. Apoi există o bogată 
colecţie numismatică şi un lapidariu roman. 

Secţia de artă populară prezintă textile şi piese de port specifice judeţului. 
Valoroase sînt colecţiile de sumane, pieptare, ceramică etc. 

Secţia de artă plastică dispune de o colecţie de pictură, sculptură şi 
grafică contemporană. în muzeu sînt prezente lucrări de Romulus 
Ladea, Aurel Ciupe, Nagy Imre, Petre Abrudan, Gy. Szab6 Bela, Ion 
Sima etc. 

Comuna Românaşi. Pe malul stîng al văii Agrijului, între satele Romita 
şi Brusturi se află urmele unui castru roman. Săpăturile arheologice 

au scos la iveală şi ruinele unei construcţii din afara castruiui, probabil 
baia. 

Comuna Agrij. La aproximativ 2 km spre nord-vest de centrul satului 
Bozna, la locul numit «Vraniţă», se găsesc urmele unei cetă(i apar- 
ţinînd primei epoci a fierului. Se văd bine încă valurile de pămînt şi 
şanţurile de apărare. 

Comuna Buciumi. La locul numit «Grădişte» sau «Cetate» se află 
urmele unui castru roman. Au fost dezvelite prin săpături pretoriul, 
baia, două magazii, barăcile soldaţilor, cele patru porţi flancate de 
bastioane. în sistemul defensiv al Daciei romane, castrul de la Buciumi 
era un puternic punct fortificat pentru trupele care făceau siguranţa 
hotarului în zona Porolissum. 

Comuna Almaşu. Aici există urmele uneia dintre cele mai vechi cetăţi 
construite între anii 1249 şi 1278. Ea se găseşte amplasată la circa 400 m 
de sat, pe un vîrf de deal, folosind ca loc de refugiu şi apărare. 

Comuna Hereclean. Aici, pe şesul dintre satele Guruslău, Badon şi 
Hereclean, la 3 august 1601, s-a desfăşurat ultima dintre bătăliile ma¬ 
relui voievod Mihai Viteazul. Oastea sa a obţinut o mare victorie împo¬ 
triva lui Sigismund Bâthory, după care a intrat în Zalău prin « Poarta 
Meseşană», înaintînd spre inima Transilvaniei. 

Comuna Bocşa. în curtea bisericii din localitate se află Monumentul lui 
Simion Bărnuţiu, fiu al satului, cate a şi fost înmormîntat intr-o criptă 
din biserică. în micul parc din centrul satului se găseşte Bustul lui 
Simion Bărnuţiu, operă a sculptorului Horea Flămîndu. A fost dez¬ 
velit în septembrie 1967. 

Comuna Măerişte. în satul Uileacu Şimleului se află o biserică reforma¬ 
tă, construită între 1260 şi 1300, în stil romanic. Este singura biserică 
întărită din regiune, avind ziduri puternice, prevăzute cu creneluri. 

Şimleu Silvaniei. Teritoriul oraşului a fost locuit încă din paleolitic. 
Oraşul este menţionat pentru prima oară într-un document din 1251. 
Aici pot fi văzute urmele unei cetă(i construite în sec. XII, pe dealul din 
faţa oraşului şi ale cetăţii construite in 1532, de către familia Bâthory 
(aici s-a născut Ştefan Bâthory); se păstrează fragmente de ziduri, 
două turnuri circulare şi poarta de intrare; Biserica romano-catolică, 
construită în stil gotic în Î532, aflată pe un deal, în apropiere de centrul 
oraşului. 

în faţa Liceului « Simion Bărnuţiu » se află un bust al cunoscutului 
revoluţionar; este opera sculptorului C. Covalschi şi a fost dezvelit 
în 1969. 

Comuna Valcău de Jos. La poalele Munţilor de Aramă, pe vîrful 
Dealului Plai se află ruinele Cetăţii Valcăului, construită în sec. XIII, 
după invazia tătarilor. Se mai văd fragmente de ziduri şi resturile a 
două turnuri. 

Comuna Mirşid. La Moigrad, pe « Măgura Stînii», înaltă de 512 m, se 
găsesc urmele unei necropole dacice. Ruinele impunătoare ale vesti¬ 
tului Porolissum mai întîi dacic şi apoi daco-roman, au fost observa¬ 
te încă la mijlocul secolului trecut. Prima fortificaţie romană ridicată aici 
a fost un castru de pămînt, a cărui existenţă a fost remarcată în 1958, în 
timpul săpăturilor arheologice de pe vîrful Citera. în vremea lui Marcus 
Aurelius, castrul a fost reconstruit din piatră. Foarte curînd după 
ridicarea castruiui de pămînt, în apropiere, s-a dezvoltat o aşezare civilă, 
mai tîrziu declarată municipiu. Săpăturile din anul 1959 au scos la 
iveală urmele unui amfiteatru, construit în timpul lui Adrian (117 — 138). 
Castrul cel mare, realizat în vremea lui Caracalla (211—217), situat pe 
Dealul Pomăt, era o construcţie monumentală, de circa 300 x 220 m. 

fiind printre cele mai mari din Dacia. Aşezat la hotarul de nord al pro¬ 
vinciei, el trebuia să-i facă siguranţa în această zonă. Graniţa din această 
parte era puternic fortificată, urme de turnuri de apărare şi supraveghere 
observîndu-se şi azi pe culmea Meseşului. 

Jibou. în oraş se poate vizita unul dintre cele mai mari edificii de stil 
baroc din Transilvania. Este vorba de Castelul Wesselănyi, con¬ 
struit între 1779 şi 1810. Se presupune că arhitectul principal a fost 
Blaumann. 

Comuna Năpradea. La circa 3 km de satul Cheud, pe un vîrf de deal, 
pe malul Someşului se ridică impunătoarele ruini (circa 8 m înălţime) 
ale unei foste cetăţi feudale. Un document din 1387 şi un altul din 
1423 menţionează aşezarea sub formula «villa vlachalis Naprad» 
(satul românesc Naprad). Cetatea este amintită în documente încă în 
1383 şi ulterior, ca făcînd parte din domeniul unor mari feudali. Se 
spune că după răscoala lui Râkoczi (1703 — 1711) a fost dărîmată. 

Cehu Silvaniei. Pe teritoriul oraşului s-au descoperit urme de civili¬ 
zaţie din epoca bronzului. în 1405, oraşul este menţionat în documente 
sub numele de « Chehy ». în a doua jumătate a sec. XV a fost ridicat 
la rangul de oraş. 

Aici poate fi vizitată biserica reformată, construită de familia Drâgffy 
în stil gotic în anul 1519. 

La sfîrşitul sumarei prezentări a monumentelor din judeţul Sălaj, o 
menţiune aparte trebuie făcută celor peste 50 de biserici de lemn, 
construite în sec. XVIII —XIX cu bogate sculpturi. Dintre cele mai 
importante amintim pe cele de la Fildu de Sus, Zimbor, Sînmihaiu 
Almaşului, Derşida, Letca, Bălan, Baica, Sînpetru Almaşului, 
Hida etc. 

















Planul Municipiului Sibiu 



Importante Monumente Istorice 

1. Clădirea Azilului de bătrtni 

2. Halele măcelarilor 

3. Biserica evanghelică 

4. Primăria Veche 

5. Biserica Ursulinelor 

6. Biserica franciscanilor 

7. Zidurile cetăţii cu turnurile arhebuzierilor, dulgherilor, olarilor 

8. Bastionul « Soldisch » 

9. Casa « Haller » 

10. Muzeul « Brukenthal » 

• Hotel 

Importante Obiective Turistice 
Bazna, staţiune balneoclimaterică 

Calcarele cu hipuriţi de la Cisnădioara, rezervaţie paleontologică 
Miercurea Sibiului, staţiune balneară de interes local 
Munţii Făgăraşi: Lacul şi golul alpin Bilea, rezervaţie complexă 
Mun(ii Cîndrelului: Cheile Cibinului, Iezerele Cîndrclului 

Ocna Sibiului, staţiune balneoclimaterică. Lacul fără Fund, 
rezervaţie geologică 

Păltiniş, staţiune de odihnă şi turism 
Sadu V, Iac de acumulare şi baraj 

Vulcanii noroioşi de la Haşag, rezervaţie geologică, Loamneş 



Judeţul Sibiu 

Judeţul Sibiu, situat în centrul României, in partea de sud a Transil¬ 
vaniei, cuprinde, în limitele sale, una dintre cele mai frumoase zone, 
cu urme de o veche locuire şi de o rară bogăţie folclorică. Are o supra¬ 
faţă de 5 422 km 3 şi o populaţie de peste 449 500 de locuitori, ceea 
ce reprezintă aproximativ 2,3% din suprafaţa şi populaţia ţării; densi¬ 
tatea (82,2 loc./km 3 ) se află cu puţin sub media pe ţară. Reşedinţa jude¬ 
ţului este municipiul Sibiu. 

Relieful este variat, în limitele judeţului înglobîndu-se înălţimi mun¬ 
toase impunătoare, dealuri şi depresiuni largi cu şesuri întinse şi 
netede. Partea de sud aparţine Carpaţilor Meridionali şi anume: Munţilor 
Făgăraş (jumătatea vestică a faţadei sale nordice) de o parte, şi munţilor 
Cibin (Cîndrel) şi Lotrului (parţial) de cealaltă parte, despărţiţi de adîncul 
defileu al Oltului (Turnu Roşu). în Munţii Făgăraş, care reprezintă cel 
mai înalt masiv şi cu aspectul cel mai pronunţat alpin dintre toţi munţii 
României, se găsesc vîrfurile Negoiu (2 535 m), Vinătoarea lui Buteanu 
(2 525 m), Ciortea (2 426) ş.a. Tot aici sînt prezente căldări şi lacuri 
glaciare, urme evidente ale gheţarilor care au sălăşluit în vremurile 
cuaternare. La marginea nordică a munţilor se desfăşoară un adevărat 
culoar depresionar, format din depresiunile Făgăraşului, Sibiului, Săliş- 
tei şi Apoldului. Aceste unităţi depresionare sînt mărginite spre nord 
de Podişul Tîrnavelor îmbucătăţit de văile largi ale Hîrtibaciului, 
Visei şi Tîrnavei Mari in Podişul Hîrtibaciului şi Podişul Secaşelor. 
Clima, de tip continental, suferă uşoare influenţe oceanice, reflectate 
mai ales în cantitatea crescută de precipitaţii: 650 — 700 mm în zona 
joasă, peste 1 200 mm în zona montană. Temperatura medie anuală 
variază între —2° în zona alpină a Munţilor Făgăraş şi 9° în zona de 
podiş. 

Apele ce străbat judeţul Sibiu sînt tributare Oltului şi Mureşului. Dintre 
acestea, Oltul deţine prin bazinul său hidrografic 2/3 din suprafaţa 
judeţului, iar Mureşul cealaltă treime. Cei mai importanţi afluenţi ai 
Oltului sînt: Cibinul cu Hîrtibaciul şi Sadul, iar dintre cei a Mure¬ 
şului — Tirnava Mare. 

Judeţul Sibiu dispune de bogate resurse naturale. Principalele bogăţii 
ale subsolului sînt reprezentate de zăcăminte de calitate superioară 
de gaze naturale, valorificate îndeosebi în zona Tîrnavelor şi Mureşului. 
Legate de existenţa masivelor de sare sînt apele minerale cloruro-sodicc 
de la Ocna Sibiului, iar de zăcămintele de gaz metan apele cloruro-sodice, 
iodurate şi bromurate de la Bazna şi Miercurea Sibiului. De asemenea, 
în raza judeţului Sibiu se găsesc importante rezerve de materiale de 
construcţii ca cele de marmură de pe valea Porumbacului, argile, nisi¬ 
puri, balast ş.a. La aceste bogăţii se adaugă pădurile care acoperă 
aproximativ 1/4 din suprafaţa judeţului, păşunile şi fîncţele naturale. 
Principala trăsătură a economiei judeţului Sibiu o constituie dezvol¬ 
tarea sa multilaterală, complexă, în cadrul căreia ponderea cea mai 
mare revine industriei. 

în cadrul industriei, ramura principală o reprezintă construcţiile dc 
maşini şi prelucrarea metalelor concentrate în oraşele Sibiu (Uzina 
«Independenţa », Uzina de piese auto. Uzina mecanică. Uzina « Ba¬ 
lanţa », ş.a.), Mediaş (Uzina « Automecanica», Fabrica de şuruburi) 
şi în localitatea Mîrşa-Avrig (Uzina mecanică). 

Valorificarea gazului metan constituie baza industriei chimice, dezvol¬ 
tată în oraşul Copşa Mică. Alături de Uzina «Carbosin » care are 
profil de chimizare a gazului metan, tot aici se află o fabrică de acid 
sulfuric şi o instalaţie de plumb şi zinc. Alături de industria grea, pon¬ 
deri însemnate deţin şi ramurile industriei uşoare. Astfel, industria textilă, 
cu veche tradiţie în această parte a ţării, este concentrată în oraşele 
Sibiu, Mediaş, Cisnădie, Agnita şi Tălmaciu, iar industria pielăriei, 
blănăriei şi încălţămintei în Sibiu, Mediaş şi Agnita. Judeţul Sibiu se 
remarcă, de asemenea, prin produsele de sticlă (la Mediaş s-a obţinut 
primul cristal românesc) şi de mase plastice (Sibiu). în producţia de 

sticlă şi geamuri, oraşul Mediaş ocupă locul al doilea pe ţară. O pon¬ 
dere însemnată în economia judeţului o are industria de exploatare 
şi prelucrare a lemnului (Orlat, Tălmaciu, Sibiu, Mediaş) şi industria 
alimentară (Sibiu, Mediaş). 

Agricultura, bine dezvoltată, deţine o suprafaţă de 319 000 ha de teren 
agricol, din care 128 000 ha de teren arabil, iar restul păşuni şi fineţe, 
vii şi livezi. în cadrul culturilor de cîmp, griul are ponderea cea mai 
ridicată, urmat de plantele tehnice şi oleaginoase. în creşterea anima¬ 
lelor, subramură ce participă cu ponderea cea mai mare în realizarea 
producţiei globale agricole a judeţului, predomină taurinele, porcinele, 
ovinele. Destul de răspîndite şi dezvoltate sînt avicultura şi sericicultura. 

în limitele sale, judeţul cuprinde şapte oraşe, din care două municipii 
(Sibiu şi Mediaş) cu 13 localităţi componente, 55 de comune (din 
care suburbane cinci) cu 175 de sate. Cel mai important centru indus¬ 
trial, cultural şi turistic al judeţului este municipiul Sibiu (peste 142 400 
loc.), care este totodată şi unul dintre marile oraşe ale României. 
Urmează, ca mărime, municipiul Media;, cu aproximativ 61 900 de 
locuitori. Celelalte oraşe (Cisnădie, Agnita, Dumbrăveni, Cop;a Mică, 
Ocna Sibiului), deşi sînt mici ca număr de locuitori, sînt centre indus¬ 
triale de importanţă naţională. Ţinuturile Sibiului şi ale Mediaşului au 
fost de-a lungul timpului adevărate focare de cultură. în aceste locuri 
au trăit şi au activat reprezentanţi de seamă ai culturii româneşti şi 
săseşti ca: Nicolae Olahus, George Bariţiu, Gheorghe Lazăr, Simion 
Bărnuţiu, Timotei Cipariu, Ion Axente Sever, Ion Slavici, Octavian 
Goga, St. Ludwig Roth, Georg Reicherstorffer, Johann Lebel, 
Johann David, Friedrich Teutsch ş.a. 

Pe lingă funcţiile sale industriale şi comerciale, Sibiul are şi o mare 
importanţă turistică nu numai prin obiectivele pe care le deţine, dar 
şi prin rolul pe care îl joacă în organizarea activităţii de acest fel. Aici 
se concentrează sau pornesc toate drumurile care fac legătura cu caba¬ 
nele şi complexele din regiunea de munte sau localităţile de interes 
turistic, renumite pentru frumuseţea portului, a cusăturilor şi a obiec¬ 
tivelor de autentică artă populară. Pe lingă monumentele sale istorice 
şi de arhitectură, Sibiul oferă atracţii şi prin cadrul său natural. Aşa 
sînt frumosul Parc « Sub arini», iar in împrejurimi cunoscuta pădure 
Dumbrava, în mijlocul căreia, în jurul unui lac, s-a amenajat un colţ 
zoologic şi un muzeu al tehnicii populare. 

Cisnădie, vechi oraş al Transilvaniei, este cunoscut pentru covoarele 
sale apreciate pe piaţa internă şi chiar în ţările cu o veche tradiţie în 
ţesutul covoarelor. 

Oraş industrial şi nod feroviar Cop;a Mică, menţionat documentar 
ca localitate pentru prima dată pe la 1400, se dezvoltă ca urmare a 
exploatării şi valorificării superioare a gazului metan. 

Un deosebit interes din punct de vedere turistic prezintă oraşul Ocna 
Sibiului, vestită staţiune balneară, cunoscută pentru lacurile sale helio- 
terme (peste 15), cu apă minerală cloruro-sodică, formate pe locul 
vechilor saline. în partea estică a băilor oraşului se găseşte Dacul fără 
Fund sau cum mai este numit Lacul Francisc, declarat monument al 
naturii. Este situat în golul format în urma prăbuşirii unei saline pără¬ 
site în jurul anului 1775. Apa este sărată pînă aproape de suprafaţă, 
unde o pînză subţire mai dulce favorizează acumularea căldurii solare. 
Aici fenomenul de heliotermie este foarte intens. în lunile de vară 
temperatura apei la suprafaţă este de 25—30°, la adîncimea de 2 m, 
unde concentraţia de sare atinge 15 — 20%, temperatura este de 46°, 
iar mai în adîncime creşte concentraţia în sare şi scade temperatura 
(pînă la 14°). 

în judeţul Sibiu se mai află şi cîteva staţiuni balneoclimaterice impor¬ 
tante ca: Păltini; (cea mai înaltă staţiune climaterică din România), 
situată la 1 442 m altitudine şi la 22 km de comuna Răşinari; este reco- 

mandată, datorită climatului său tonifiant, în tratarea afecţiunilor endo¬ 
crine, asteniilor şi sechelelor pulmonare; staţiunea Băile Miercurea 
Sibiului, pe malul pîrîului Secaş, cu ape minerale cloruros-odice, iodurate, 
este indicată în tratarea afecţiunilor aparatului locomotor şi ale siste¬ 
mului nervos periferic, iar Ba^na, cu izvoarele sale minerale iodurate, 
bromurate şi cu nămol de origine minerală, se prescrie în tratamentul 
bolilor reumatismale, ginecologice, de piele, ale sistemului nervos 
periferic şi în debilitate. 

Datorită varietăţii peisajelor, etajate de la creasta alpină pînă în depre¬ 
siunile largi şi intens populate, judeţul Sibiu se numără printre zonele 
cu un potenţial turistic ridicat. 

Frumuseţea peisajelor înconjurătoare şi a aşezărilor renumiţilor oieri 
mărgineni a transformat această zonă de străveche populare româ¬ 
nească a Sibiului într-o arie turistică de importanţă naţională. Este 
cunoscută şi apreciată aici frumuseţea portului şi a ţesăturilor 
populare, a construcţiilor de case şi a obiceiurilor strămoşeşti. De la 
Sibiu şi pînă în vîrful muntelui se găseşte o veche zonă de intensă 
civilizaţie dacică, ale cărei urme se mai păstrează încă în portul şi 
tradiţia populară. 

De la Săli/te, cunoscut prin frumuseţea portului popular (are organizat 
şi un muzeu etnografic), un drum urcă spre complexul de cabane de la 
Crinţ (Munţii Cîndrel), iar altul trece prin sate deosebit de interesante, 
ca mod de viaţă şi autentică artă populară, legate de creşterea anima¬ 
lelor (Galeş, Tilişca, Rod, Poiana, jina). 

Defileul Oltului, renumit pentru pitorescul său, desparte munţii Cîndrel- 
Lotru de Făgăraş, este o altă zonă turistică a cărei valoare este dată 
de particularităţile reliefului şi priveliştile naturale pe care le oferă. în 
sectorul din Munţii Făgăraş, cuprins în teritoriul judeţului, se află cel 
mai frumos lac glaciar din ţară, Bîlea, situat la peste 2 000 m alti¬ 
tudine, în jurul căruia s-a constituit o rezervaţie naturală complexă; 
lacul are o suprafaţă de 4,16 ha şi o adîncime de 11 m. De pe valea 
Oltului, de la Tălmaciu, un drum modernizat urcă pe valea Sadului 
pină la Hidrocentrala Sadu V. 

Prezenţa cabanelor turistice şi a drumurilor de acces, bine amenajate, 
înlesnesc în munţii judeţului Sibiu practicarea largă a turismului montan, 
în afara acestuia se mai practică un intens turism către municipiul 
Sibiu, satele şi oraşele din depresiuni şi podiş, lucru mult înlesnit dc 
reţeaua de căi de transport bine dezvoltată. Astfel, municipiul Sibiu 
este legat prin căi ferate şi drumuri modernizate cu Braşovul şi Rîmnicu 
Vilcea, Copşa Mică şi Alba Iulia, iar prin ele de restul ţării. Acestora 
li se adaugă şoselele judeţene modernizate ce leagă Sibiu cu Agnita — 
Mediaş sau Sibiu cu Păltiniş. în afara acestora, drumuri de interes jude¬ 
ţean leagă atît comunele cu oraşele principale, cit şi satele unele cu altele, 
în afara frumuseţilor naturii, judeţul Sibiu concentrează un impresio¬ 
nant număr de vestigii ale trecutului, mai ales în oraşe, dar şi în celelalte 
aşezări. 

SIBIU. Săpăturile arheologice au scos ia lumină urme de locuire 
străveche; aici au trăit oameni ai paleoliticului, ai neoliticului şi mai 
tîrziu cei care foloseau metalele la confecţionarea uneltelor. în sec. 
II—I î.e.n. este atestată prezenţa populaţiei dacice ale cărei urme au 
fost identificate la Guşteriţa, Ocna Sibiului, Noul etc.; în ultima locali¬ 
tate a existat chiar o aşezare fortificată datată în sec. I î.e.n. — î.e.n. 
în epoca romană, pe teritoriul oraşului s-a dezvoltat o aşezare înflori¬ 
toare; urmele vechii Cedonia au fost identificate în cartierul sibian Guş¬ 
teriţa. în jurul acesteia au existat o serie de aşezări rurale, cum sînt 
cele de la Ocna Sibiului, Slimnic, Noul etc. Din feudalismul timpuriu 
datează resturile de cultură materială descoperite la Ocna Sibiului şi 
la Guşteriţa (cimitire de incineraţie din sec. VII—IX, precum şi 
Cetatea de pămînt de la Orlat, aparţinînd populaţiei autohtone, sec. XII), 



390 / Judeţul Sibiu sb 

Primele menţiuni ale oraşului în documente apar intre 1192—1196, sub 
formula Cibinium, villa Hermanni (Hermannstadt) incepînd din sec. 
XII —XIII. Pe aceste meleaguri, ia mijlocul sec. XII (1141 — 1161) 
au fost aşezaţi colonişti saşi. In aprilie 1241, mînia tătarilor s-a abătut 
şi asupra Sibiului, dar oraşul s-a refăcut repede, datorită poziţiei şi 
rolului său important în comerţul cu Ţara Românească. Prima fortifi¬ 
caţie a oraşului Sibiu a fost ridicată, probabil, după 1224 şi se afla în 
jurul bisericii evanghelice. în prima jumătate a sec. XIV, fortificaţiile 
s-au extins şi pînă la sfîrşitul sec. XV zidurile au cuprins şi Oraşul 
de Jos. 

în oraş au luat o mare amploare meşteşugurile; în 1376 sînt menţionate 
19 bresle, în cadrul cărora se practicau 25 de meserii. în sec. XVII 
şi XVIII existau circa 40 de bresle, şi fiinţa o Companie grecească de 
comerţ, care se ocupa cu dirijarea schimbului de mărfuri între răsăritul 
şi apusul Europei. în Oraşul de Sus se aflau clădirile de interes public 
şi locuinţele patriciatului, în Oraşul de Jos locuiau meşteşugarii şi 
sărăcimea oraşului. 

Pericolul otoman a determinat luarea unor noi măsuri de întărire a 
fortificaţiilor. în anii 1438 şi 1442 turcii au asediat Sibiul, dar nu au 
reuşit niciodată să pătrundă în el. 

în sec. XVI —XVII s-au construit puternice fortificaţii; o schiţă a 
oraşului din jurul lui 1699 ni-1 înfăţişează cu 39 de turnuri, patru basti¬ 
oane şi două rondele, plus un sistem ingenios de şanţuVi şi lacuri pentru 
inundarea porţiunilor de sub ziduri. Începînd cu anul 1836, pînă la 
începutul sec. XX, au fost distruse multe monumente, culminînd cu 
demolarea celor cinci porţi ale oraşului; « Turnului », « Ocnei », « Cisnă- 
diei », « Elisabeta » şi « Leşurilor ». 

începuturile capitalismului, cu apariţia primelor manufacturi de zahăr, 
bere şi hîrtie, au dus la ridicarea unui mare număr de construcţii, 
oraşul ieşind dintre ziduri. 

Fiind unul dintre cele mai importante centre economice ale Tran¬ 
silvaniei, beneficiind de situaţia sa de oraş liber şi întreţinînd legături 
cu centre din Ţara Românească, Moldova, Ungaria, Boemia, Bulgaria, 
Austria şi Germania, Sibiul a cunoscut o mare dezvoltare economică 
şi o bogată activitate culturală. Unul din centrele Reformei a fost 
Sibiul. Aici s-a născut marele umanist Nicolaus Olahus şi îşi scria 
unele din predicile sale Damasus Dtirr. Tot aici Conrad Haas concepea, 
în sec. XVI, primele rachete cu trei trepte, bazate pe principiile ener¬ 
giei reactive. 

încă în 1380 este atestată prima şcoală, iar in 1525 a fost înfiinţată o 
şcoală superioară « Studium generale Cibinense» (Şcoala superioară 
sibiană), iar in 1692 iezuiţii au înfiinţat un gimnaziu. Documentele 
vorbesc că în 1723 s-a înfiinţat şi o şcoală maghiară, iar în 1782 se 
termina construcţia gimnaziului, unde azi se află Liceul nr. 2. în 1780 
şi-a deschis porţile « Gymnasium regium », transformat mai tîrziu în 
gimnaziu de stat. Spre sfîrşitul sec. XVIII, românii aveau o şcoală 
superioară cu trei discipline (matematică, dialectică şi retorică). în 
Sibiu a predat şi Gheorghe Lazăr. Aici s-a înfiinţat, pentru_ prima dată 
in Transilvania, o şcoală de învăţători în limba română. în 1811 s-a 
înfiinţat un seminar ortodox, iar în 1844 Academia de drept, care a 
activat aproape patru decenii. 

Prima bibliotecă din oraş este amintită după 1300. în 1442, biblio¬ 
teca dominicanilor număra 138 de cărţi manuscrise, înbogăţită mult la 
începutul sec. XVI. Au existat chiar şi biblioteci particulare. Cea mai 
bogată dintre acestea aparţinea lui Samuel Brukenthal, care a lăsat la 
moartea sa, în 1803, peste 16 000 de volume. în 1789 această bibliotecă 
a primit o sală de lectură. 

Tiparul are o veche tradiţie în bătrînul oraş, primul fiind înfiinţat în 1529. 
în 1544, Filip Moldoveanul a scos vestitul Catehism românesc, prima 

tipăritură in limba română. în sec. XVIII, tipografia sibiană atinge o 
mare înflorire, devenind un focar de răspîndire a culturii. în 1790 
existau patru tipografii; apar primele ziare în anii 1778, 1784. 
în 1752 — într-o clădire de lemn din Piaţa Mare — se dădea prima 
reprezentaţie teatrală, iar în 1769 casa baronului Mohringer a început 
să fie destinată unor astfel de reprezentaţii. în 1788, pe ruinele aşa-numi- 
tului Turn-Gros, s-a deschis un teatru, care a funcţionat cu intermi¬ 
tenţe pînă în 1949. 

în 1861 a fost înfiinţată ASTRA (Asociaţiunea transilvană pentru lite¬ 
ratura română şi cultura poporului român) care din 1868 a început să 
editeze organul său « Transilvania » (între 1868 şi 1881 la Braşov, apoi 
intre 1881 şi 1945 la Sibiu). 


Clădirea Azilului de bătrîni (Str. Azilului nr. 4) este o construcţie pe 
două niveluri. Ea nu prezintă elemente care să permită o datare 
precisă, dar este atestată încă din sec. XIII. în curtea azilului se află 
o biserică foarte veche, în prima ei formă construită chiar în sec. 
XIII. în timpul renovărilor din 1760, edificiul a suportat transformări 
şi adăugiri, printre care şi un turn. 

Turnul scărilor (nord-vestul Pieţei Griviţa) este una dintre cele mai 
vechi construcţii ale oraşului. El a fost ridicat în sec. XIII, ca compo¬ 
nent al primei centuri de apărare, reprezentînd una din intrările în oraş. 
în 1542 şi 1862 a fost renovat. 

Halele măcelarilor (Piaţa 6 Martie nr.2) sînt atestate documentar încă 
din anul 1370. în decursul anilor au suferit numeroase modificări. 
Eaţada opusă pieţei păstrează încă profiluri gotice (azi Casa Artelor). 

Biserica evanghelică (Piaţa Griviţei) a fost construită pe locul unei 
foste biserici romanice, demolată în sec. XIV. în sec. XV, biserica 
a suferit unele transformări; navele laterale au fost lărgite şi nava 
centrală mult înălţată. în 1448, în partea de vest s-a adăugat o capelă, 
din care se mai păstrează doar peretele vestic. în 1471 au început noi 
lucrări; sacristia a fost mărită, iar deasupra navei sudice s-a ridicat o 
tribună. Capela a fost şi ea mărită, căpătînd forma de azi. în 1494 s-a 
terminat şi clopotniţa. La începutul sec. XVI au fost create cele două 
pridvoare de îa intrare (sud şi nord). 

Demnă de reţinut este fresca de pe peretele nordic al corului, repre¬ 
zentînd Răstignirea, operă a lui Johannes Rosenau (1445), în care se 
resimte influenţa artei italiene şi din Ţările de Jos. Fresca a fost repic- 
tată în 1650, de către Georg Herman. Foarte interesantă este uşa de 
fier forjat a sacristiei (1471). în 1585, Sibiul achiziţionează prima orgă, 
care va funcţiona aici pînă în 1672, cînd a fost montată una nouă, exis¬ 
tentă şi azi. 

în numerosul grup de pietre funerare (peste 60) din ferula bisericii se 
află şi aceea a domnitorului muntean Mihnea Vodă cel Rău, mort la 
Sibiu în 1510. 

Primăria Veche (Str. 1 Mai) este o clădire construită, în a doua jumă¬ 
tate a sec. XV, de către Thomas Altenberger şi a fost transformată 
de Johann Lulai în anul 1545. Şi această clădire, prin latura sa dinspre 
Oraşul de Jos, se încadra în centura de apărare a Oraşului de Sus. 
Pe această latură, puternic consolidată, la parter au fost construite 
bolţi cu caracteristici gotice. Tot din prima fază a construcţiei datează 
şi turnul din colţul clădirii, pe cadrul uşii căruia se poate observa 
blazonul lui T. Altenberger. în sec. XVI i s-au făcut unele completări 
in partea de nord-est. Latura de est a clădirii a fost ridicată în sec. 
XVII, iar ferestrele au fost executate în secolul trecut, după modele 
gotice din faza iniţială a construcţiei. Inscripţia latinească de pe poarta 
de intrare, datează din 1783, fiind inspirată de vizita lui Iosif II la Sibiu. 

Biserica Ursulinelor (Str. Generai Magheru), datînd din sec. XV 
(1478), a fost concepută sub formă de biserică-hală, cu cor hexagonal. 
Pe laturile de est şi nord, pereţii sînt sprijiniţi de puternice contrafor¬ 
turi. Ea a fost construită de ordinul călugărilor dominicani, iar după 
Reformă a trecut în proprietatea oraşului, care a aşezat aici o şcoală, 
în 1728, localul a fost predat ursulinelor. Este un monument care 
păstrează puternice influenţe gotice. 

Clădirea Universităţii săseşti (Piaţa Republicii nr. 8) este o con¬ 
strucţie la care se mai pot observa elemente gotice şi ale Renaşterii. 
Recent au fost scoase la lumină elemente de construcţie gotică de la 
mijlocul sec. XV. în această clădire a fost instalat oficiul monetar, 
atestat în documente încă din 1456. Mai tîrziu, aici şi-a avut sediul 
Universitatea săsească. Tot aici în jurul lui 1520 a fost oficiat primul 
serviciu religios protestant, în deceniile care au precedat Reforma. 

Biserica franciscanilor (Str. Şelarilor) a fost înălţată în sec. XV ca 
biserică-hală, cu cor poligonal, fără clopotniţă. în partea de nord, 
zidurile sînt sprijinite de puternice contraforturi. înainte de Reformă, 
a aparţinut ordinului catolic al călugăriţelor clarisine, iar în sec. XVIIÎ 
(1714) a intrat în posesiunea franciscanilor. în anul 1776, corul bisericii 
s-a prăbuşit, dar a fost reconstruit în scurt timp. în aceeaşi vreme s-au 
făcut transformări faţadei vestice, iar în interior s-au amenajat două 
altare. Sculptura Madona fi pruncul datează din sec. XV. 

Turnul arhebuzierilor (Str. Cetăţii) a fost clădit în a doua jumătate 
a sec. XV, pe o fundaţie octogonală; mai tîrziu a devenit turnul pînza- 
rilor. în interior avea două drumuri de rond folosite ca loc de manevră 
şi amplasare a ostaşilor în timpul luptelor de apărare. 

Turnul dulgherilor (Str. Cetăţii) încheie grupul de turnuri, încă în 
picioare azi, de pe latura sudică a fostelor fortificaţii. Fundaţiile şi o 
bună parte dintre zidurile ce datează de la începutul sec. XV au fost 
realizate din piatră, iar restul din cărămidă, pe la mijlocul sec. XVI. 

Turnul olarilor (Str. Cetăţii), o altă componentă a centurii de apărare, 
construit pe la mijlocul sec. XVI, în cadrul acţiunii generale de sporire 
a turnurilor, are o solidă bază dreptunghiulară, fiind înzestrat cu nume¬ 
roase metereze. 

Turnul de pulbere (Piaţa Fr. Engels) a fost ridicat la mijlocul sec. 
XVI, ca depozit pentru praful de puşcă. El făcea parte dintr-un complex 
menit să asigure apărarea Porţii Ocnei, aflată pe atunci în imediata 
vecinătate. 

Bastionul Soldisch (Str. Alba Iulia). Este una dintre cele mai intere¬ 
sante fortificaţii din complexul care asigură securitatea Oraşului de 
Sus şi a fost construit în anul 1627. 
în apropiere se află ruinele fostului turn al aurarilor. 

Casa Haller (Piaţa Republicii nr. 10) a fost clădită în 1470 şi păstrează 
elemente aparţinind goticului şi Renaşterii. Casa a suferit modificări 
în timpul renovărilor din sec. XVI. 

Turnul pielarilor (Str. Pulberăriei) se înscria în cea de a IV-a centură 
de apărare a Oraşului de Jos. Executat pe o bază octogonală, are dimen¬ 
siuni mai mari ca celelalte. în partea superioară are numeroase deschi¬ 
zături folosite pentru introducerea ţevilor de la armele de foc ale apără¬ 
torilor. Datează din 1638. 

Biserica catolică (Piaţa Republicii) a fost ridicată între 1726 şi 1728, 
de către călugării iezuiţi. Concepută sub formă de biserică-hală, ea 
prezintă, atît în exterior cit şi in interior, influenţele stilului baroc. 

Catedrala ortodoxă (Str. Reconstrucţiei 15) a fost construită in anul 
1778 şi reconstruită în anul 1906. în jurul bisericii se află mormintele 
lui G. Bariţiu, Ioan Raţiu, Al. Papiu Uarian, Iosif Sterca-Suluţiu etc. 

Muzeul Brukenthal. Samuel Brukenthal a fost consilier intim al 
Măriei Tereza şi guvernator al Transilvaniei (1777 — 1787). Muzeul 
care-i poartă numele are la origine colecţia baronului, organizată 
muzeistic şi inaugurată în 1790 intr-o clădire construită în acelaşi an; 
pentru public a fost deschisă în 1817. După 23 August a intrat în patri¬ 
moniul statului, fiind îmbogăţită cu un număr mare de lucrări de artă 
românească din sec. XIX —XX. Sînt bine reprezentate şcoala de 
pictură austriacă din sec. XVI —XIX, ca si pictura transilvană din sec. 
XVIII-XIX. 

Are o importantă secţie de artă populară, colecţii etnografice, de artă 
feudală, secţii de istorie şi de ştiinţele naturii, precum şi o bibliotecă 
deosebit de bogată în incunabule, documente şi tipărituri vechi. 

Ocna Sibiului, oraş situat la nord de Sibiu, la circa 11 km, este o 
staţiune balneoclimaterică foarte căutată. Pe teritoriul oraşului au fost 
descoperite numeroase aşezări care se succed fără întrerupere din epoca 
pietrei cioplite pînă la feudalism. Aici se află o biserică reformată 
construită în sec. XIII —XIV şi o biserică zidită de Mihai Viteazul, 
cu elemente, păstrate şi azi, specifice arhitecturii religioase din Ţara 
Românească. în această biserică s-a păstrat un act de la Mihai Viteazul, 
care vorbeşte despre construirea monumentului. 

Comuna Şelimbăr. La 18/28 octombrie 1599 Mihai Viteazul a obţinut 
o strălucită victorie asupra oştilor comandate de Andrei Bâthory 
după care domnitorul muntean a intrat triumfător în Alba Iulia. Pe 
locul victoriei a fost ridicată o troiţă comemorativă. 

Cisnădie este un vechi oraş, în care se poate vizita un interesant monu¬ 
ment: Biserica din sec. XIII, fortificată în sec. XV. 

Cisnădioara, localitate componentă a oraşului Cisnădie, se mîndreşte 
cu un foarte valoros monument de arhitectură. în cetatea de aici se 
află Biserica Sf. Mihail, « cel mai însemnat monument al arhitecturii 
eclesiastice săseşti de pe la începutul veacului al XlII-lea ». 

Răşinari, comună veche, situată în drum spre Păltiniş păstrează 
ruinele unei cetăţi (probabil sec. XIV); Biserica ortodoxă (sec. 
XVIII), Casa poetului Octavian Goga; un interesant muzeu 
etnografic. 

Comuna Avrig — locul de naştere al lui Gh. Lazăr şi unde, în curtea 
bisericii ortodoxe se află bustul şi mormîntul său — are cîteva monu¬ 
mente importante: o cetate din sec. XIII; Biserică evanghelică 
în stil romanic (sec. XIII); un castel în stil baroc al baronului Bru¬ 
kenthal (sec. XVIII). 

Comuna Cîrţa. în această localitate in primii ani ai sec. XIII a fost 
înfiinţată o abaţie—filială, de către călugării de la mănăstirea Igriş. 
Reconstruită după 1242, ea oglindeşte o masivă pătrundere a goticului 
timpuriu în arhitectura transilvăneană. Biserica se compunea « din 
trei nave, transept, capele dreptunghiulare ... şi un cor compus din 
două travee ». Ansamblul de clădiri închidea o curte interioară de formă 
dreptunghiulară. Din fostele clădiri se mai păstrează doar corul, restul 
fiind ruine. 

Comuna Şura Mare, din apropierea Sibiului, s-a ridicat pe vatra unei 
vechi aşezări daco-romane. Aici s-au descoperit urme de civilizaţie 
prefeudală. în centrul comunei, în sec. XIII a fost ridicată o biserică 
(azi evanghelică) fortificată în sec. XVI. 

Comuna Slimnic s-a constituit prin sec. XI. Apare menţionată în docu¬ 
mente în 1282 (Stolchunbercht) şi 1309 (Stolzemberg sau Stolzimbel). 
Pe un deal din comună se pot observa resturile unei fortificaţii feudale. 
Aici a fost ridicată o cetate ţărănească, anterioară sec. XV, cu scopul 
de a se asigura paza drumului comercial ce venea spre oraş. 

Mediaş este o străveche aşezare, fapt dovedit cu prisosinţă de săpă¬ 
turile arheologice din ultimii ani. Pe Dealul Cetăţii au fost identificate 
urmele unei fortificaţii din epoca fierului. După cucerirea Daciei, 
romanii au refăcut cetatea, care a devenit sediul Cohortei III (« Media »). 
Cronicile sec. XVII vorbesc despre fundarea cetăţii pe la anul 1146. 
Prima menţiune documentară datează însă din anul 1267 (« possessio 
Mediesy »), apoi din 1283, iar în 1389 i se spunea « villa Medies ». Matei 
Corvin hotărăşte refacerea cetăţii, ridicînd trei rinduri de ziduri puter¬ 
nice şi cinci turnuri de apărare. Domnul Moldovei, Petru Rareş, a 
ocupat cetatea, trupele sale participînd la conflictul dintre regele Ferdi- 
nand şi Ioan Zăpolya (1529). în 1571, la Mediaş s-a ţinut Dieta care 
l-a recunoscut pe Ştefan Bathory ca principe al Transilvaniei. în 1599 
Sigismund Bathory, fiind la Mediaş, ceda tronul vărului său, 
Bathory, care avea să fie bătut de Mihai Viteazul, la Şelimbăr, lingă 
Sibiu. 

Populaţia oraşului a participat cu însufleţire la evenimentele revoluţio¬ 
nare din 1848. Din rîndul său au ieşit conducători de mare populari¬ 
tate, ca Ştefan Moldovan şi Ştefan Ludwig Roth. 

In anul 1919, la 8 ianuarie. Adunarea săsească din oraş, convocată de 
Consiliul central săsesc şi de Consiliul naţional săsesc, aproba hotărîrea 
de la Alba Iulia (1 decembrie 1918) privind unirea Transilvaniei cu 
România. « Avînd în vedere unirea Transilvaniei cu România şi fiind 
convinşi de importanţa mondială a acestui act — se spunea în rezo¬ 
luţia adoptată cu acel prilej — poporul săsesc din Transilvania se pro¬ 
nunţă, conform principiului de autodeterminare, pentru unirea Tran¬ 
silvaniei cu România. Salută cordial poporul român şi îl felicită pentru 
îndeplinirea idealurilor sale naţionale. Poporul săsesc ia act nu numai 
de un proces istoric de importanţă mondială, ci şi de dreptul legitim 
al poporului român pentru unire şi formarea unui stat». 

Biserica evanghelică « Margareta », puternic fortificată, a fost clădită 
în sec. XV —XVI, pe ruinele unei bazilici romanice ce aparţinuse 
benedictinelor. Doar nava laterală din partea de nord şi cîteva fresce 
se mai păstrează din vechea construcţie. Biserica a fost realizată după 
un plan bazilical, cu un turn (Turnul trompeţilor) înalt de peste 70 m, 
ridicat in 1450. în 1880, în acest turn a fost instalat un ceas mare, 
care arată şi fazele lunii. Acoperişul este realizat din plăci de teracotă 
smălţuită, colorată în verde şi galben. Un triptic pictat intre 1474 şi 1479 
prezintă un interes deosebit pentru specialişti. Interesant, unul dintre pa¬ 
nourile acestuia, reprezentînd Crucificarea, are ca fundal o vedere a vechii 
Viene. în biserică se păstrează cea mai veche cristelniţă, executată din 
bronz (sec. XIV) şi numeroase covoare aduse din Orient. în curte se 
află montată o piatră comemorativă în memoria Iui Ştefan Ludwig 
Roth (1796 — 1849), revoluţionar şi om de cultură sas, executat la Cluj 
la 11 mai 1849. Tot pentru cinstirea memoriei acestui luptător, în 
Piaţa 23 August a fost ridicat un bust, la 11 mai 1964. 

Vechea cetate. Se mai observă doar resturi ale construcţiei din sec. 
XVI. Se păstrează o parte din ziduri şi turnurile fierarilor, aurarilor şi 
pietrarilor. în turnul de poartă a fost instalat Muzeul de istorie al 
oraşului. Un alt monument interesant este Mănăstirea franciscanilor, 
înălţată în sec. XV —XVI. 

Satul Ighişul Nou, aparţinînd de municipiul Mediaş, are o biserică- 
cetate foarte veche. Lucrările au început în a doua jumătate a seco- 

lului XIV. S-au executat corul şi sacristia, apoi lucrările au fost reluate 
la sfîrşitul sec. XIV sau începutul sec. XV, dar de către un alt meşter, 
cînd s-a terminat sala. 

Pentru a putea prezenta mai multă garanţie populaţiei în faţa incursiu¬ 
nilor turceşti, tot mai dese în sec. XV, s-a trecut la ridicarea unor 
fortificaţii. Zidul înconjurător, de 0,8 m grosime şi 8 m înălţime, era 
completat de turnul porţii, apoi cel al corului, turnul mare şi bastionul 
rotund. în sec. XVI s-au ridicat zidul incintei secundare de nord, iar 
în sec. XVII zidul incintei secundare de sud şi turnul porţii noi. 

Comuna Moşna, la 9 km sud de Mediaş, are o biserică-cetate datînd 
de la sfîrşitul sec. XV. 

Comuna Bazna, staţiune balneo-climaterică, aflată la circa 13 km nord 
de Mediaş, îl poate atrage pe vizitator şi prin existenţa aici a unei vechi 
biserici-cetate din sec. XV. Reţine atenţia prin exteriorul său sprijinit 
de numeroase contraforturi. Este o biserică-hală, cu bolta cilindrică 
şi altarul dreptunghiular. în jurul ei s-au ridicat puternice ziduri de 
incintă, dînd ansamblului o înfăţişare de fortăreaţă. 

Comuna Dîrlos, situată pe dreapta Tîrnavei Mari, foarte aproape de 
oraş, este localitatea în care s-a născut criticul literar Ilarie Chendi 
(1871 — 1913). Aici se află şi o importantă biserică evanghelică, 
construită în sec. XV, cu un portal frumos realizat sculptural printr-o 
împletire de elemente gotice şi renascentiste. 

Comuna Brateiu, care se află pe acelaşi drum, la alţi cîţiva kilometri, 
se mîndreşte cu o biserică-cetate, construită în sec. XIV. O surpriză 
pentru specialişti a constituit-o descoperirea în corul bisericii a unor 
picturi murale datînd din 1481. în aceeaşi comună, într-o zonă de 
exploatare a nisipului şi pietrişului s-au făcut importante descoperiri 
arheologice, care aduc noi date cu privire la continuitatea şi formarea 
poporului român. 

Dumbrăveni, orăşelul aflat la circa 20 km de Mediaş, este menţionat 
documentar în 1332. în 1564, Mihai Apafi — principele Transilvaniei — 
şi-a ridicat aici un castel de vlnătoare, care adăposteşte azi centrul 
şcolar agricol. Catedrala armenească, în stil baroc, de impunătoare 
proporţii, datează din vremea Măriei Tereza. 

La Dumbrăveni, în 1913, Aurel Vlaicu a făcut demonstraţii de zbor, 
cu un aparat de construcţie originală. 

Comuna Laslea. în satul Mălîncrav se află o biserică evanghelică 
construită în a doua jumătate a sec. XIV de către reprezentanţii familiei 
Apafy. în corul acestei biserici s-a păstrat cel mai valoros ansamblu 
de picturi murale gotice din Transilvania, realizate în jurul anului 1405. 

Comuna Biertan. Aici s-a descoperit o inscripţie « Ego Zenovius, 
votum posui » (« Eu Zenovius, mi-am îndeplinit făgăduinţa ») datînd 
din sec. IV, care atestă existenţa unei comunităţi creştine pe aceste 
locuri, încă în acele vremuri, servind o nouă dovadă în sprijinul conti¬ 
nuităţii elementului daco-roman la nordul Dunării după părăsirea 
Daciei de către romani. în comună se află şi o impunătoare biserică- 
cetate, cu patru turnuri, printre cele mai importante biserici-hală din 
Transilvania. Ea a fost realizată între anii 1520 şi 1522, pe locul unei 
construcţii de pe la 1400 şi a fost înconjurată cu trei ziduri sprijinite 
de puternice contraforturi, pentru adăpostirea locuitorilor comunei, 
între 1572 — 1867, aici şi-a avut sediul episcopia evanghelică săsească 
din Transilvania. 

Importante Monumente Istorice 

1. Cetatea de Scaun 

2. Biserica Mirăuţilor 

3. Biserica Sf. Dumitru 

4. Biserica Sf. Ioan Botezătorul 

5. Hanul Domnesc 

6. Muzeul judeţean Suceava 
• Hotel 

Importante Obiective Turistice 
Cacica, salină 

Codrul secular Slătioara, rezervaţie forestieră 
Clmpulung Moldovenesc, staţiune climaterică 
Cîrlibaba, rezervaţia complexă Bila-Lala 
Dorna Candrenilor, localitate cu izvoare minerale 
Finaţele de la Bosnaci — Frumoasa, rezervaţie botanică 
Iacobeni, localitate cu izvoare minerale 
Moldova-Suliţa, Răchitişul Mare, rezervaţie complexă 
Munţii Călimani, rezervaţie complexă 
Pietrele Doamnei, vf. Rarău, rezervaţie geologică 
Poiana Stampei, Tinovul Mare, rezervaţie complexă 
Stejarul secular de la Cajvana, arbore ocrotit 
Vatra Dornei, staţiune balneoclimaterică 
Tinovul Lucina-Găina, rezervaţie botanică, Breaza 



Judeţul Suceava 



I .ocnliz.it în partea de nord a României sau, mai precis, în nord-vestul 
Moldovei, judeţul Suceava are 8 555 km 2 (3,6% din suprafaţa ţării), 
fiind al doilea ca mărime între judeţe. în cadrul acestui teritoriu este 
cuprinsă o populaţie de peste 631 666 de locuitori, adică 3,1% din 
populaţia ţării. Densitatea este de 73,8 loc./km 2 . Centrul administrativ 
al judeţului este municipiul Suceava. 

Relieful este, prin excelenţă, muntos şi deluros. Astfel că mai mult 
de jumătate din suprafaţa judeţului corespunde munţilor, şi anume 
zonei centrale şi estice a grupei nordice a Carpaţilor Orientali. Aceştia 
sînt prezenţi prin culmile împietrite şi paralele ale Obcinelor Buco¬ 
vinei (1 500 m), prin masivele izolate Rarău şi Giumalău (1651 — 
1 857 m) şi prin flancurile nordice ale munţilor Stînişoarei, Bistriţei 
şi Căliman. între aceşti munţi se află la altitudinea de 800 m, largă şi 
unitară, Depresiunea Vatra Dornei drenată de rîul Bistriţa. în estul 
judeţului se află Podişul Sucevei format din dealuri prelungi — coaste — 
cu înălţimi medii în jur de 400 m. 

Clima are un caracter continental, fiind puternic influenţată de etajarea 
reliefului, temperaturile medii anuale fiind mai scăzute în zona montană 
(1°) şi mai ridicate (8,5°) în zonele joase. Precipitaţiile înregistrează, 
în funcţie de etajarea reliefului, valori cuprinse între 500 şi 1 200 mm. 
Reţeaua hidrografică, foarte densă, este reprezentată de Şiret şi afluenţii 
săi: Suceava cu Suceviţa, Moldova cu Moldoviţa şi Bistriţa cu Dorna, 
Neagra Şarului şi Neagra Broştenilor, care au cursuri repezi şi debite 
bogate în toate anotimpurile. în sud-estul judeţului se află cursuri mici 
de ape, dintre care unele seacă vara, făcînd necesară construcţia bazi¬ 
nelor de acumulare. 

Resursele naturale ale judeţului sînt variate şi bogate. în subsol se 
găsesc şi se exploatează zăcăminte minerale, dintre care mai impor¬ 
tante sînt cele de mangan (Iacobeni, Vatra Dornei, Şaru Dornei, Ciocă¬ 
neşti), turbă (Neagra Şarului, Şaru Dornei, Dorna Candrenilor, Poiana 
Stampei), pirită cupriferă (Fundu Moldovei, Leşu Ursului), sare 
(Cacica), calcare (Pojorîta, Iacobeni, Solea). 

O bogăţie de seamă o constituie pădurile, în special de conifere (molid) 
şi pajiştile alpine, care ocupă suprafeţe însemnate în partea centrală şi 
vestică a judeţului. 

Economia judeţului se caracterizează prin complexitate şi dinamism. 
Industria, dezvoltată mult în ultimul deceniu, are ca principale ramuri 
exploatarea şi industrializarea lemnului (cherestea la Falcău, Brodnia, 
Putna, Frasin, Suceviţa, Moldoviţa, Vama, Gura Humorului, Vatra 
Dornei, plăci aglomerate la Fălticeni, mobilă la Suceava, Rădăuţi, 
Cîmpulung Moldovenesc) şi industria celulozei şi hîrtiei (Complexul 
de hîrtie şi celuloză Suceava). Acestor ramuri, care deţin o pondere 
însemnată în producţia industrială a ţării, li se adaugă metalurgia 
neferoasă, inclusiv extracţia minereurilor neferoase (exploatarea piritei, 
manganului, turbei) şi industria constructoare de maşini (Uzina de 
utilaje şi piese de schimb Suceava, Uzina de reparaţii auto Suceava şi 
întreprinderea mecanică Suceava). Bine reprezentată este industria 
alimentară (brînzeturi, lactate la Vatra Dornei, Rădăuţi, Suceava, 
Cîmpulung Moldovenesc, produse din carne la Burdujeni-Suceava, 
panificaţie şi morărit Suceava), textilă (fire de in şi cinepă la Fălticeni 
şi de confecţii, tricotaje « Zimbrul » Suceava). 

Agricultura, a doua ramură de bază a economiei acestui judeţ, dispune 
de terenuri agricole, ce reprezintă 41,8% din totalul suprafeţei jude¬ 
ţului, mai puţin însă decît suprafaţa ocupată de fondul forestier (54%). 
Cea mai mare parte din suprafaţa agricolă o reprezintă terenul arabil, 
la care se adaugă păşunile, fîneţele şi livezile. Principalele culturi agri¬ 
cole sînt: cerealele, sfecla de zahăr, cartofii (locul I pe ţară ca suprafaţă 
şi producţie), inul şi cînepa, plantele furajere. O ramură dezvoltată 
a agriculturii judeţului este pomicultura (zona pomicolă Fălticeni), 
Suceava situîndu-se în primele locuri pe ţară în producţia de mere şi 

cu ponderi importante în producţia de prune, cireşe, pere şi nuci. 
în cadrul agriculturii un rol important îl are sectorul zootehnic. Se 
cresc, în special, bovine şi porcine, la care se adaugă ovinele şi cabali¬ 
nele. Importante complexe zootehnice se află Ia Rădăuţi pentru taurine, 
Vereşti pentru porcine şi Iţcani pentru păsări, 
în limitele judeţului Suceava se află opt oraşe, între care Suceava este 
municipiu şi 90 de comune, din care suburbane patru, cu 396 de sate. 
Cu excepţia municipiului Suceava, care are peste 73 900 de locuitori, 
celelalte oraşe, respectiv: Rădăuţi, Fălticeni, Cimpulung Moldovenesc, 
Vatra Dornei, Gura Humorului, Şiret şi Solea sînt centre economice 
şi social-culturale, iar unele dintre ele staţiuni balneoclimaterice. în 
acelaşi timp, aceste oraşe, mici, cu un trecut istoric bogat, prezintă şi un 
mare interes turistic prin obiectivele istorice pe care le deţin. 
Oraşul Cimpulung-Moldovenesc, situat într-o pitorească depresiune, pe 
valea rîului Moldova, la poalele Rarăului, este un renumit centru al 
prelucrării lemnului, o apreciată staţiune climaterică şi punct de plecare 
în excursii spre Rarău. 

Vatra Dornei, staţiune balneoclimaterică permanentă, aşezată în Depre¬ 
siunea Ţara Domelor în cadrul unui frumos peisaj montan, are o climă 
montană moderată cu aer curat, ozonat. Este renumită pentru izvoarele 
minerale carbogazoase, bicarbonatate, sodice, calcice, feruginoasc, 
magneziene şi nămolul de turbă, bogat mineralizat, indicate în trata¬ 
mentul unor afecţiuni ale aparatului cardiovascular, locomotor, ale 
sistemului nervos periferic. Din această staţiune, cu o frumuseţe pro¬ 
prie, drumurile apucă pe văi ori pe culmi, purtînd amatorii de excursii 
spre pasul Tihuţa, spre valea Bistriţei Aurii şi pasul Prislop ori spre 
Obcinele Bucovinei, unde întilnesc ziduri de cetate şi monumente 
istorice de veche attă românească. 

Pe lingă oraşele menţionate, în cadrul judeţului Suceava se mai află 
şi alte localităţi, care deţin obiective turistice importante ca localitatea 
Vama, străvechea vamă între Moldova şi Transilvania, şi Cacica, 
unde se poate vizita salina, care are în interior un lac, o sală pentru 
serbări şi o sală de biserică tăiată în sare. 

în Depresiunea Domelor se mai află două staţiuni balneare — Dorna 
Candrenilor şi Poiana Negrii — de interes local, ale căror izvoare mine¬ 
rale au proprietăţi terapeutice asemănătoare celor de la Vatra Dornei. 
Dorna Candrenilor, comună situată sub culmea Ouşorului, într-o 
pădure de brazi, are izvoare minerale carbogazoase, feruginoase, alca¬ 
line, hipotone şi nămol de turbă, indicate în tratamentul afecţiunilor 
gastro-intestinale şi renale. Poiana Negrii, din apropiere de Dorna 
Candrenilor, are izvoare minerale cu apă feruginoasă, alcalină, calcică, 
magneziană, hipotonă şi nămol de turbă, indicate în tratamentul afecţiu¬ 
nilor gastro-intestinale, renale, hepato-biliare şi al bolilor de nutriţie, 
în afara celor prezentate pînă acum, un element deosebit de caracteristic 
judeţului Suceava, nucleu al statului feudal Moldova, îl constituie 
existenţa între văile Moldovei şi Sucevei a unui grup de mănăstiri din 
secolele XV —XVI, de o mare frumuseţe şi valoare arhitecturală, la 
care adăugîndu-se frumuseţea locurilor, fac din regiunea respectivă o 
arie turistică de o valoare inegalabilă, unică în felul ei, patronată de 
U.N.E.S.C.O. 

Renumele judeţului Suceava este întregit de frumuseţea naturii şi de 
existenţa unor cunoscute rezervaţii naturale vegetale cu valoare ştiin¬ 
ţifică foarte mare, ca: rezervaţiile Poiana Stampei, Bosanci, Slătioara 
sau stejarul secular de la Cajvana. Mlaştina Poiana Stampei, din apro¬ 
pierea localităţii Vatra Dornei, (17 km sud-vest) este un complex de 
tinoave dezvoltate pe terasele şi lunca rîului Dorna. Aproximativ 
700 ha din zona mlăştinoasă dintre Dorna şi Dornişoara formează 
rezervaţia naturală, care este, în partea sa centrală, un tinov tipic cu 
Sphagnum. Marginile tinovului, în diferite stadii de înmlăştinire, cuprind 

specii arborescente, printre care Pinus silvestru, Picea excelsa, Betula 
verrucosa ş.a. Dintre speciile floristice rare sînt semnalate unele relicte 
glaciare, ca: Emoţia, Gompbocymbella, Dryop/eris. La acestea se adaugă 
diferite specii de animale inferioare, care prezintă o deosebită valoare 
ştiinţifică. 

Piua fele de la Bosanci, situate la sud de Suceava în cuprinsul comunei 
Bosanci, cuprind un relief variat de gropi şi văiugi, ascunse printre 
coaste de deal, pe care se păstrează o vegetaţie complexă de stepă uscată 
şi umedă de mlaştină. Rezervaţia reprezintă, pe aproximativ 10 ha, 
partea cea mai caracteristică a acestor fînaţe multiseculare, foarte puţin 
alterate de factorul antropic. 

Rezervaţia Slătioara, cunoscută şi sub numele de « Codrul secular Slăti- 
oara », păstrează, pe circa 600 ha, un rest din vegetaţia lemnoasă ce 
acoperea cu secole în urmă munţii din nordul Moldovei. Rezervaţia 
situată pe un pinten sudic al Rarăului ce cuprinde arbori monumen¬ 
tali, brazi şi molizi, cu diametre de peste 1 m, înălţimi pînă la 50 m şi 
cu o vîrstă de 400 — 500 ani este considerată ca una dintre cele mai 
vechi din România. 

De asemenea, merită menţionat că la Eucina se află singura herghelie 
de cai huţuli, de munte. în apropiere se află tinovul Găina (com. Breaza) 
în cadrul căruia creşte mesteacănul pitic, relictă glaciară, ocrotită ca 
monument al naturii. 

în munţii din judeţul Suceava sînt amenajate cabane turistice, campin¬ 
guri şi adăposturi, aceştia fiind foarte frecventaţi în tot cursul anului, 
atît pentru pitorescul peisajului natural, cit şi pentru accesibilitatea 
lor favorizată de existenţa unei reţele vaste şi bine puse la punct de 
drumuri de acces. 

De asemenea, reţeaua de transport din restul judeţului este bine repre¬ 
zentată prin două artere feroviare de interes naţional (Suceava — Câm¬ 
pulung Moldovenesc — Vatra Dornei — Năsăud) şi internaţional (de 
pe valea Sucevei şi a Şiretului) şi artere rutiere modernizate care fac 
legătura dintre centrele şi localităţile judeţului, precum şi cu celelalte 
regiuni ale ţării, ca: Fălticeni — Suceava spre Vatra-Dornei, Fălti¬ 
ceni — Suceava — Rădăuţi; Suceava — Roman, Suceava — Botoşani. 
Joncţiunea dintre acestea este făcută de şoseaua care vine de la 
Rădăuţi prin Vatra Moldoviţei la Cimpulung Moldovenesc. O rami¬ 
ficaţie din şoseaua care traversează Depresiunea Vatra Dornei urcă 
pe valea Moldovei pînă la localitatea Izvoarele Sucevei. 

Dar ceea ce a dat faimă acestei părţi a României este marea bogăţie a 
monumentelor de arhitectură feudală moldovenească. Aici au existat 
vechi şi importante centre ale vieţii cultural-politice şi militare moldo¬ 
veneşti. Să le trecem în revistă, pe scurt: 

SUCEAVA. Pe locul oraşului a fost o aşezare continuu locuită încă 
din sec. II —III. în 1388, Suceava este menţionată drept capitală a 
Moldovei. în timpul lui Petru I (circa 1374 — 1392) şi pînă în 1566, 
cînd Alexandru Lâpuşneanu a mutat-o ia Iaşi, Suceava a fost capitala 
Moldovei. A mai fost reşedinţă în timpul lui Aron-Vodă (1592 — 
1595), Ştefan Răzvan (1595) şi a Movileştilor. Suceava a avut două 
importante puncte fortificate: Cetatea Scheia şi Cetatea de Scaun. 
Prima — una dintre cele mai vechi cetăţi din Moldova, dar cu o exis¬ 
tenţă scurtă — a fost dărîmată în timpul lui Alexandru cel Bun. Cetatea 
de Scaun a avut timp de trei secole un rol important în viaţa politică 
a Moldovei. Din Suceava Alexandru cel Bun a condus ţara timp de 
32 de ani, mărind cetatea şi întărindu-i zidurile. în 1401, aici s-a stabilit 
şi Mitropolia Moldovei. în 1408, Alexandru cel Bun acorda privilegii 
negustorilor lioveni, iar oraşul Suceava era menţionat ca unul dintre 
locurile de depozitare a postavului şi a altor mărfuri de export ale 
Moldovei. 

Epoca ci dc apogeu avea să fie însă în timpul lui Ştefan cel Marc. în 
vara anului 1476, ambiţiosul Mohamed II şi-a încercat norocul sub 
zidurile ei, dar îndărătnica apărare a moldovenilor i-a frînt voinţa 
victoriei şi l-a silit « să se retragă în mod ruşinos ». Ştefan făcuse din 
Suceava un fel de creier al sistemului său dc apărare. în 1497, 21 de 
zile şi nopţi in şir, tunurile leşilor au bătut în ziduri, dar ele au rămas 
neclintite. Niciodată cetatea n-a fost cucerită prin forţa armelor, 
în mai 1600 trupele lui Mihai Viteazul alungă de pe tronul Moldovei 
pe Ieremia Movilă şi se intitulează « domn al Ţării Româneşti şi Ardea¬ 
lului şi a toată Ţara Moldovei ». 

Suceava trăieşte pentru o clipă marele vis devenit realitate, primind 
ostile marelui voievod Mihai. Apoi, asupra oraşului s-au aşezat vremuri 
grele, intrînd tot mai mult în anonimat. în 1775, în urma atitudinii dc 
neutralitate pe care Austria a avut-o în timpul conflictului militar dintre 
Turcia şi Rusia (1768 — 1774), a primit o parte din teritoriul Moldovei 
(Bucovina) în care se afla şi Suceava. Timp de un secol şi jumătate 
acest teritoriu a stat sub stăpînire habsburgică. în timpul primului 
război mondial foarte mulţi bucovineni au fugit în Moldova şi s-au 
înrolat în armata română. 

Pe teritoriul judeţului, la începutul sec. XX au început să activeze 
organizaţii muncitoreşti, mai ales in zona Domelor şi a Cîmpulungului 
Moldovenesc. Puternice acţiuni revendicative au fost organizate dc 
muncitorii forestieri în anii 1929, 1930 — 1933. 

Azi, Suceava ca şi întregul judeţ, întreaga Moldovă a fost chemată 
să-şi scrie o nouă istorie, demnă de înaintaşii săi — o istorie a muncii, 
bunăstării şi demnităţii. 

* 

Cetatea de Scaun este situată în partea de răsărit a oraşului, pe un 
platou înalt, avînd o poziţie dominantă. Prima menţiune a cetăţii datează 
din anul 1388, într-un act de la Petru I. Descoperirea unor monede 
din timpul său în straturile care coincind cu perioada în care a fost 
construită cetatea a întărit convingerea specialiştilor că fortificaţia a 
fost ridicată în timpul domniei lui Petru I şi este opera unor meşteri 
autohtoni. 

Construită din piatră, cetatea avea un plan rectangular cu laturile sen¬ 
sibil egale. Pentru o mai mare coeziune, zidurile au primit în corpul 
lor grinzi de lemn aşezate în lung şi transversal. Zidurile aveau o 
înălţime de circa 10 m şi o grosime de aproximativ 2 m. Cetatea era 
apărată de opt turnuri şi de un şanţ pe latura de vest. Turnurile aveau 
un plan pătrat, cu laturile de 4x4 m, aşezate în colţurile cetăţii şi pe 
mijlocul curtinelor ei. 

Cert este că, in timpul lui Alexandru cel Bun, Suceava dispunea de o 
cetate de piatră puternică. Ştefan cel Mare a întărit cetatea Sucevei 
pentru a preîntîmpina un atac cu folosirea masivă a artileriei. Lucrările 
efectuate de el s-au desfăşurat în două etape. în faza intîi, înainte dc 
1476, s-a construit un zid împrejmuitor, gros de 2 m, susţinut de 
masive contraforturi dispuse, patru pe latura de est şi şase pe cea de 
sud. Zidul avea cîteva bastioane pătrate. Acest zid s-a ridicat la o dis¬ 
tanţă de 20 — 25 m de celălalt mai vechi, în spaţiul dintre ele creindu-se 
o curte interioară. Zidului i-a fost mărită siguranţa cu ajutorul unui 
nou şanţ, lat de 20 m, care separa cetatea de restul platoului. Intrarea 
se făcea pe un pod suspendat pe piloni de piatră, printr-o poartă 
îngustă, puternic fortificată. 

în acest fel întărită, cetatea a rezistat cu succes asediului turcesc din 
anul 1476. După campania din acel an, Ştefan a organizat noi lucrări 
la Suceava. Zidului de 2 m, ridicat de el, i-a fost adăugat un altul, a 
cărui grosime varia între 2 şi 4 m, înzestrat cu bastioane semicirculare; 
cetatea căpăta astfel o formă stelată. După aceste noi amenajări, a rezistat 
asediului de 21 de zile, întreprins în 1497 de Ioan Albert, regele polon. 

în cetatea Sucevei îşi avea domnul Curtea sa; casele erau mari şi solid 
construite, cu caturi suprapuse; pentru necesităţile de cult fusese creat 
un paraclis ale cărui resturi de zidărie se văd şi azi. Din fostul palat 
domnesc nu s-au păstrat decît o parte a subsolului şi citeva fragmente 
de zid. Cercetările făcute aici plasează construcţia lui între sec. 
XV —XVII, mai precis între domniile lui Alexandru cel Bun şi Vasile 
Lupu. 

Biserica Mirăuţilor era locul de încoronare a domnitorilor şi prima 
reşedinţă a Mitropoliei Moldovei. Specialiştii atribuie prima ctitorie 
a Mirăuţilor lui Petru I; forma de azi însă se datoreşte lucrărilor efec¬ 
tuate de K. A. Romstorfer, între 1898 şi 1901, cînd a reconstruit-o. 
Se presupune că actuala construcţie ar urma, în linii mari, planul vechii 
biserici. 

Biserica Sf. Gheorghe, caracteristică pentru sec. XVI, a cărei 
construcţie a început în timpul lui Bogdan cel Orb (1504 — 1517), 
s-a terminat în timpul lui Ştefăniţă Vodă (1522). Biserica trebuia 
să înlocuiască vechea mitropolie a Mirăuţilor. Turnul pătrat de la 
intrare este din vremea lui Petru Şchiopul, tar capela, de factură gotică, 
s-a clădit prin osteneala mitropolitului Anastasie Crimca. în ansamblu, 
construcţia este zveltă şi suplă. Pictura, pe o suprafaţă considerabilă 
în interior, şi cu urme pînă azi în exterior, relevă originalitate în modul 
de tratare a subiectelor religioase. 

Biserica Sf. Dumitru, construită între anii 1534 şi 1535 este un monu¬ 
ment prezentînd caracteristicile stilului moldovenesc, avînd pridvorul 
adăugat ulterior. Puternicul turn-clopotniţă, de 30 m înălţime, a fost 
ridicat în anul 1561 la sud-est de biserică, de către Alexandru Lăpuş- 
neanu. Pe faţada de răsărit a turnului se află o inscripţie şi stema cu 
capul de bour. 

în municipiul Suceava se mai pot vizita; Biserica învierea Domnului, 
zidită de Elena Rareş Doamna, în 1551; Biserica Sf. Ioan Boteză' 
torul, ctitorie din 1643 a lui Vasile Lupu; Hanul Domnesc, monu¬ 
ment de arhitectură laică din sec. XVII, restaurat în 1964 — 1966. 
Azi el adăposteşte secţia de artă populară a Muzeului judeţean Suceava. 

Mănăstirea Zamca este cel mai important edificiu religios construit 
de colonia armeană din Suceava. Ridicată pe un platou din partea de 
vest a oraşului, construcţia ocupă o bună poziţie strategică. Cercetările 
arheologice efectuate au infirmat unele păreri in legătură cu existenţa 
aici a unei mănăstiri în sec. XV şi s-a precizat că actualele construcţii 
au fost ridicate în sec. XVII. De altfel, pe cheia de boltă a arcadei 
estice de la intrarea turnului-clopotniţă este menţionată data construc¬ 
ţiei — 1606. După amploarea complexului şi lipsa de unitate stilistică 
este mai uşor de presupus că mănăstirea a avut mai mulţi ctitori. 

La sfîrşitul sec. XVII, trupele polone de sub comanda lui Ioan Sobieski 
au ocupat Suceava, stabilindu-şi cartierul general la Zamca. Cu acest 
prilej, construcţiile au avut mult de suferit, starea de deteriorare accen- 
tuîndu-se în aşa fel, îneît la începutul sec. XVIII au fost necesare lucrări 
de consolidare. 

Biserica a fost construită după un plan dreptunghiular, compunîndu-se 
din pronaos, naos şi altar. Intrările au fost practicate, una în peretele 
nordic al naosului, iar cea de-a doua în peretele vestic al pronaosului. 
Catapeteasma a fost înlocuită cu o draperie simplă, suspendată de o 
bîrnă transversală. Boltirea naosului este specific moldovenească. 
Pronaosul, pătrat, este boltit cu o calotă sferică sprijinită pe patru 
arcuri. în pronaos, zidul despărţitor are două ferestre, de o parte şi 
de alta a uşii. 

în exterior, biserica are o linie arhitectonică simplă. Cite o pereche de 
contraforturi de formă octogonală sprijină de o parte şi de alta zidurile. 

Decoraţia îmbină elemente de tradiţie gotică şi clasică cu motive noi, 
de influenţă orientală. — 

Arhitectura exterioară, de mare simplitate, este specifică perioadei de 
trecere de la edificiile pictate integral, spre o nouă formă neînchegată 
încă. 

Zidul de incintă formează un trapez alungit, cu laturi sprijinite din loc 
în loc de contraforturi. Laturile paralele ating lungimea de 59 şi res¬ 
pectiv 66 m, iar celelalte două de 70 şi 74 m. Grosimea zidului este de 
1 m şi înălţimea atinge în unele locuri 4 m. 

Deşi a fost construită pentru necesităţile de cult ale coloniei armeneşti 
din Suceava, ea se încadrează « perfect în formele şi direcţiile de bază 
ale arhitecturii religioase moldoveneşti ». 

Muzeul judeţean Suceava, organizat cu peste 70 de ani în urmă, 
prezintă o mare bogăţie de material. Aici se află o mare colecţie numis¬ 
matică (de circa 10 000 de monede) şi un important număr de docu¬ 
mente din sec. XV —XVIII, expuse în secţia de istorie. La muzeu mai 
funcţionează o secţie de ştiinţe naturale şi una de artă plastică. 

Comuna suburbană Şcheia. în satul Sfîntu Ilie se află Biserica Sfîntul 
Ilie, ctitorită de Ştefan cel Mare în anul 1488. Aici se păstrează, în 
bune condiţii, tabloul votiv înfăţişîndu-1 pe ctitor. 

Mănăstirea Dragomirna este ctitoria mitropolitului Anastasie-Crimca» 
personalitate marcantă a vieţii politice şi culturale moldovene de la 
începutul sec. XVII. în 1602, Crimca a ridicat biserica mică de la 
Dragomirna, iar în 1609 biserica cea mare, căreia, în 1627, domni¬ 
torul Miron Barnovschi avea să-i ridice ziduri împrejmuitoare. în 
sec. XVIII şi XIX s-au făcut şi alte reparaţii care au alterat caracterul 
original al monumentului. Restaurarea complexului a început în 1912: 
lucrările întrerupte de primul război mondial au fost reluate în anii 
noştri, urmărind în special redarea aspectului iniţial al edificiului. 
Biserica Dragomirna se deosebeşte de celelalte construcţii prin propor¬ 
ţiile sale puţin obişnuite, marcînd o nouă etapă în evoluţia arhitecturii 
moldoveneşti. Faţadele au fost lucrate din piatră brută, iar un brîu- 
torsadă împarte pereţii în două registre. Pe laturile de nord şi de sud, 
faţadele au fost împărţite în trei zone egale cu ajutorul a trei pilaştri 
sprijiniţi la bază de contraforturi. Exterioarele altarului şi pridvorului 
sînt împărţite în două, prin cîte un pilastru aşezat în ax; pilaştrii sînt 
legaţi între ei prin două şiruri de arcaturi în acoladă care decorează 
registrul superior, în cel inferior au fost practicate ferestrele ale căror 
chenare conţin elemente de artă gotică. 

Turla, elementul dominant al întregului edificiu, este o adevărată explo¬ 
zie de sculptură decorativă: motive geometrice, vegetale, rozete stilizate, 
stele, pătrate etc. dau impresia unei adevărate broderii în piatră, 
în interior atrage atenţia sistemul de boltire a naosului cu ajutorul a 
două calote însoţite de opt arcuri întretăiate. Acest sistem se pare că 
este de origine iraniano-armeană. Naosul, cea mai mare încăpere a bise¬ 
ricii, are două abside semicirculare săpate în interiorul zidului, fără 
a ieşi în afară. Altarul are o formă semicirculară şi este luminat prin 
trei ferestre mari. 

Elementul frapant al edificiului, noutatea sa, îl constituie bogăţia deco¬ 
raţiei sculptate. Dar şi pictura acestei biserici aduce cîteva noutăţi, 
care ţin nu numai de alegerea temelor, dar şi de modul tratării acestora. 
Caracterul narativ, elementele folclorice care îşi fac loc în fundaluri îi 
dau o notă de pitoresc, o leagă precis de o anumită epocă. Se observă 
chiar o renunţare, pe alocuri, la chingile vechiului program icono¬ 
grafic, introdueîndu-se elemente noi, cum sînt, de pildă, acele peisaje 
arhitectonice întîlnite în unele scene. Dragomirna rămîne şi azi un 
reprezentant de seamă al artei moldoveneşti de la începutul sec. XVII, 
deschizînd de fapt era Trei Ierarhilor. 

Pătrăuţi. în această comună se află Biserica Sf. Cruci ctitoriră de 
Ştefan cel Mare, in anul 1487. Este cea mai mică dintre ctitoriile acestui 
voievod. Biserica a fost realizată după un plan trilobat, avînd turla pe 
naos, iar pronaosul acoperit cu o calotă sferică. Faţadele au fost con¬ 
struite din piatră şi cărămidă aparentă. Zidul este prins de un brîu din 
plăci de teracotă smălţuită. 

Pictura iniţială a suferit mai multe refaceri. 

Comuna Ciprian Porumbescu, unde a trăit o bună parte din viaţă 
compozitorul, este un loc de atracţie pentru vizitatori; aici se poate 
vizita Casa memotială « Ciprian Porumbescu». 

Mănăstirea Voroneţ sau « giuvaerul Bucovinei », cum este ea numită 
adesea, a fost ctitorită de Ştefan cel Mare în 1488. Din acest an datează 
altarul, naosul şi pronaosul, tinda i-a fost adăugată în 1547 de mitro¬ 
politul Grigore Roşea, acelaşi care s-a îngrijit şi de zugrăveala exte¬ 
rioară. în 1550, mitropolitul Teofan a iniţiat lucrările pentru zugră¬ 
virea în interior a bisericii. 

Biserica de la Voroneţ este unul dintre monumentele reprezentative 
ale aşa-numitului stil moldovenesc. Ca la majoritatea monumentelor 
în care se cristalizează stilul arhitectural moldovenesc şi Ia Voroneţ, 
se observă o simbioză armonioasă a elementelor bizantine şi gotice, 
realizată cu foarte mare coerenţă, îneît noul stil capătă o profundă ori¬ 
ginalitate şi paternitate. Se pot observa unele influenţe gotice, evidente 
mai ales la arcurile frînte ale intrărilor şi ferestrelor şi, în general, în 
modul de cioplire a pietrei. Planul este cel tradiţional: altar, naos şi 
pronaos, dispunere dictată de chiar necesităţile cultului ortodox. 
Marea popularitate a Voroneţului se datoreşte, în bună parte, fres¬ 
celor sale exterioare. Scene ca Judecata de apoi, în care apar turcii, 
duşmanii principali ai ţării, constituie un manifest ce chema la rezis¬ 
tenţă împotriva primejdiei otomane. Toate aceste picturi, scăldate 
intr-un nemaiîntîlnit albastru («albastrul de Voroneţ»), prospeţimea 
culorilor, autenticitatea chipurilor, accentele laice sînt principalele 
calităţi ale picturii de la Voroneţ. Neîntrecuta măiestrie, frumuseţea 
şi originalitatea Voroneţului poartă de secole dovada unui mare suflu 
creator, stîrnind şi azi preţuirea şi admiraţia tuturora. 

Mănăstirea Humor a fost construită în 1530 « prin voinţa şi cu aju¬ 
torul blagocestivului Domn Petru Voievod», de către cei mai de 
seamă dregător al său, marele logofăt Teodor Bubuiog. Biserica a 
fost realizată după un plan triconc, fără turlă. Deşi pare foarte mică, 
ea are toate încăperile obişnuite, plus o veşmîntărie-tezaur. Elementul 
predominant al edificiului îl formează pridvorul, de data aceasta 
deschis. El este delimitat de trei stîlpi de secţiune pătrată, legaţi între 
ei prin arce frînte şi este acoperit cu două boiţi în cruce, 
în anul 1535 biserica a fost pictată în întregime, fiind una dintre primele 
biserici cu pictură exterioară: « Pictura exterioară a bisericilor mol¬ 
doveneşti din veacul XVI constituie fără îndoială una din cele mai 
originale pagini din istoria artei » (Sorin Ulea). Apărut prima dată 
în anul 1530, la Biserica Sf. Gheorghe din Hîrlău, acest gen de pictură 
a fost preluat şi dezvoltat la Suceviţa, Moldoviţa, Coşula, Arbure, Voro¬ 
neţ etc. Cercetătorii şi specialiştii au apreciat că acest fenomen artistic 
este de origine autohtonă şi are determinante obiective în evoluţia 
societăţii moldoveneşti în prima jumătate a sec. XVI. 

Cercetările recente au identificat pe pictorul de la Humor în persoana 
lui Toma zugravul din Suceava, « curtean al slăvitului şi măritului 
domn moldovean, Petre Voievod », cum se prezenta chiar el într-un 
document din 1541. 

Petru Rareş, mai ales în timpul primei domnii (1527 — 1538), a conti¬ 
nuat politica antiotomană a părintelui său, iar zugravul Toma de la 
Humor — « curtean » al domnului — a exprimat în pictură ţelurile 

politicii externe a lui Rareş. Că este aşa ne-o dovedeşte însăşi impor¬ 
tanţa pe care o acordă pictorul scenei Asediului Constantinopolului , zugră- 
vind-o la intrare, pe mari suprafeţe, într-o poziţie dominantă. 

De altfel, programul iconografic de la Humor va fi reluat, aproape 
neschimbat şi la alte monumente ale epocii; dar, după 1545, această 
scenă centrală va dispare, întrucît domnia nu va mai putea pune în 
centrul politicii sale rezistenţa împotriva presiunii turceşti. 

Cele mai importante scene: Asediul Constantinopolului , ]udecata de apoi etc. 

Mănăstirea Moldoviţa (comuna Moldoviţa). Pe o terasă ocolită 
de pîrîul Ciumîrna, constructorii lui Petru Rareş au durat, în 1532, 
o minunată operă de arhitectură. Tradiţia a păstrat amintirea timpurie 
a unei construcţii religioase în aceste locuri. De bună seamă, ca toate 
construcţiile foarte timpurii din această parte de nord a Moldovei şi 
aceasta va fi fost ridicată din bîrne de lemn. Această construcţie de 
lemn a fost înlocuită de Alexandru cel Bun, în primii ani de domnie, 
cu una nouă din piatră, căci un document din 1410, vorbind despre 
această mănăstire o numea « cea nou zidită ». Se pare că ctitoria lui 
Alexandru cel Bun — ale cărei urme se văd şi azi — n-a putut rezista 
unor alunecări de teren care au avut loc la începutul veacului XVI 
şi s-a surpat. Petru Rareş a hotărît construirea unui nou lăcaş şi pentru 
aceasta a concentrat un număr mare de meşteri (pe unii i-a adus din 
Transilvania. . . ). 

în jurul bisericii s-a ridicat un puternic zid descriind o incintă pătrată 
cu laturile de 40 m şi cu grosimea de 1,20 m. înălţimea zidului era de 
aproximativ 6 m; el se mai păstrează şi azi, cu excepţia porţiunii de 
pe latura de sud, care s-a dărîmat sau a fost treptat înglobată în noile 
construcţii. Pe latura de est se înalţă trei turnuri masive, în centru 
fiind cel de deasupra porţii. Acesta are două etaje, la primul existînd 
o încăpere care servea drept adăpost străjilor, iar la al doilea nivel se 
află încăperea din care, în caz de primejdie, luptătorii îl înfruntau pe 
inamic. Cercetări mai atente au scos Ia iveală urmele mai multor turnuri 
distruse probabil în sec. XVIII, cînd aici s-au făcut serioase comple¬ 
tări şi rectificări. 

Realizată după un plan treflat, biserica surprinde, prin ampla desfă¬ 
şurare, întrecînd ca dimensiuni marea majoritate a construcţiilor dina¬ 
intea ei. Lungimea bisericii este de 32,80 m, iar lărgimea de 8,50 m. 
Creşterea dimensiunilor se datora, in mare, şi apariţiei celor două 
încăperi — gropniţa şi pridvorul — care lungeau mult monumentul. 
Privind cu atenţie se observă însă lesne interesul constructorilor pentru 
a găsi acele elemente şi rezolvări arhitecturale care aveau menirea de 
a spori zvelteţea construcţiei, înălţimea, în aşa fel, încît edificiul să 
fie bine proporţionat. 

Din pridvorul cu arcade înalte, acoperit de trei bolţi în cruce, printr-un 
portal maiestuos, cu numeroase elemente de decoraţie gotică cioplite 
în piatră, se intră în pronaos. Bolta de deasupra acestuia aminteşte 
încă de sistemul de boltire din timpul lui Ştefan cel Mare. Ferestrele 
pronaosului (patru) au aceeaşi tăietură în arc frînt, fiecare dintre ele 
fiind despărţită în două de cîte o coloană foarte subţire. în partea de 
sus a fiecăreia s-a executat o rozetă traforată. 

Naosul este acoperit cu o boltă specific moldovenească; patru arce 
susţinute de console dau naştere unui pătrat, peste care, prin patru 
pandantivi, se înalţă un cilindru din zidul căruia se desparte un alt grup 
de patru arce dispuse-n diagonală. întretăierea aceasta de arce, dispuse 
în două etaje, sporeşte mult înălţimea turlei. 

Alături de cea a Voroneţului, pictura Moldoviţei reprezintă cel mai 
valoros ansamblu rămas de la Petru Rareş. Şi aici pictura şi-a păstrat 
întreg coloritul, surprinzător de viu, mai ales pe faţadele de est şi sud. 
Pictura este, de bună seamă, opera unui artist moldovean. Pe întreg 
peretele de est al pridvorului, de o parte şi de alta a uşii, se desfăşoară 

scena Judecăţii de apoi. Compoziţia, de mari dimensiuni, impresionează 
prin ritmul şi echilibrul său, prin marea aglomerare de personaje, în 
majoritate tratate diferenţiat prin culoare şi desen. Cele 24 de scene 
ale Acatistului se desfăşoară în trei registre, pe întreg peretele de sud 
al pronaosului. De o remarcabilă realizare, scena Asediu! Constantino- 
polului impresionează prin forţă şi dramatism, prin puterea evocatoare 
a crîncenelor lupte purtate pe mare şi pe uscat. Este, de bună seamă, 
cea mai impresionantă realizare a artistului de la Moldoviţa. Amintirea 
luptelor purtate de Ştefan cu turcii, grelele încercări cărora ţara trebuia 
să le facă faţă în timpul lui Rareş vor fi sporit şi ele dramatismul şi 
amploarea acestei cronici pictate, străbătută de patriotism şi grijă 
pentru soarta ţării. 

Mănăstirea Suceviţa (în comuna cu acelaşi nume) este ctitoria boierilor 
Movileşti, ai căror reprezentanţi vor urca pe scaunul domnesc în veacul 
XVI. Ţinînd seama de epoca în care a fost ridicată, Suceviţa încheie 
seria marilor realizări arhitectonice moldoveneşti cu picturi exterioare 
construite în sec. XVI. 

Cea mai veche ştire despre mănăstire o găsim la Grigore Ureche, care 
spune că spre a scăpa de mînia lui Iancu Vodă Sasul (1579 — 1582), 
Vlădica Gheorghe al Rădăuţilor, vornicul Ieremia şi paharnicul 
Simion — fiii lui Ioan Movilă, pîrcălab de Hotin în vremea lui Petru 
Rareş — s-au băjenit în 1581, pretextînd că merg să-şi sfinţească cti¬ 
toria, mănăstirea Suceviţa. în 1582, Petru Şchiopul, în timpul celei 
de-a treia domnii (1582 — 1591), întărea daniile făcute de Simion Movilă 
mănăstirii, « pe care sfinţia sa a început s-o zidească ». Începînd cu 
1586, numeroase documente vorbesc despre daniile primite de mănăs¬ 
tire. Movileştii devin primii sfetnici ai voievodului Petru Şchiopul, 
iar în 1595, Ieremia Movilă, cu ajutor polonez, ocupă tronul Mol¬ 
dovei. Pentru mănăstire începe o epocă de prosperitate, devenind una 
dintre cele mai bogate şi mai importante din Moldova. 

Incinta fortificată are ziduri înalte şi groase, cu impunătoare turnuri 
la colţuri şi un turn cu paraclis deasupra gangului boltit al intrării; 
acestora li se adaugă contraforturile, meterezele şi un drum de strajă. 
Biserica a fost ridicată pe un soclu înalt de piatră. Faţada de est este 
formată dintr-un zid drept, corespunzînd în interior pronaosului, grop- 
niţei şi celor trei abside. între curbura lină a absidelor şi zidul drept 
se interpun contraforturi subţiri şi înalte. Un şir continuu de firide 
profilează absidele, dînd o ambianţă plăcută în alternanţa de suprafeţe 
drepte şi curbe a faţadelor; aceste firide — cîte cinci Ia absidele laterale 
şi unsprezece la cea centrală — sînt singurele elemente de decoraţie 
arhitectonică a faţadelor. în această privinţă, faţadele Suceviţei sînt 
mai simple decît la bisericile anterioare, constructorii renunţînd la 
obişnuitele ocniţe superioare. 

Cîmpul picturii, desfăşurat în trei benzi delimitate prin brîie de culoare 
verde, creează un ritm susţinut pe orizontală, îmbinîndu-se subtil cu 
elementele de decoraţie arhitectonică de pe verticală. 

Turla, aşezată pe trei baze (prima de secţiune pătrată, iar celelalte două 
stelate, cu cîte 12 colţuri şi 24 de laturi) aduce unele inovaţii, care vor 
fi preluate la Dragomirna: baza pătrată şi sporirea numărului vîrfuri- 
lor bazelor stelate. Tamburul, octogona! în partea exterioară, are pe 
fiecare faţadă cîte o firidă alungită, iar deasupra fiecăreia cîte trei rînduri 
de ocniţe semicirculare. Şi cele patru ferestre cu chenar de piatră, 
care se termină printr-un arc în acoladă, sînt tot o inovaţie a meşterilor 
Suceviţei. 

Pridvorul, aşezat perpendicular pe axul bisericii, are o boltire formată 
din două perechi de arce longitudinale, etajate în consolă şi două 
arce transversale care susţin un tambur cilin dric. O deschidere largă, 
sfîrşită printr-un arc frînt, al cărei chenar este lucrat din piatră sculp¬ 
tată, face posibilă intrarea în pronaosul cu bolta luminată de patru 

ferestre mari. La est şi vest s-au creat două compartimente printr-un 
arc dublu transversal; între arcurile longitudinale şi transversale au 
fost construite două calote sferice, elemente de boltire des întîlnite la 
monumentele sec. XVI. 

Gropniţa, îngustă şi scundă, cu boltire semicilindricâ, în care lumina 
pătrunde prin două ferestre, are scobită în grosimea zidului de nord- 
vest o scară îngustă care duce la vesmîntăria-tezaur. 

Naosul, de proporţii mari, este una dintre reuşitele arhitectonice de 
la Suceviţa. 

Altarul este boltit printr-un arc foarte lat spre vest, un arc semicir¬ 
cular şi o semicalotă şi primeşte lumină prin trei ferestre. De o parte 
şi de alta se deschid firidele ample ale proscomidiei şi diaconicului, 
fiecare luminate prin cîte o ferestruică. 

Pictura s-a păstrat în condiţii excelente şi are o ridicată valoare artis¬ 
tică, înscriindu-se ca un moment aparte pe linia păstrării unor tradiţii, 
dar şi pe aceea a introducerii unor noi elemente valoroase, atît în pri¬ 
vinţa tematicii, cit şi a stilului Cei doi zugravi români — fraţii Ion şi 
Sofronie — au creat o operă autentică, unitară şi cu o mare forţă de 
expresie. în exterior, ea face corp comun cu elementele arhitectonice, 
realizînd o suită de efecte bine regizate. Atenţie deosebită trebuie 
acordată elementelor noi, care apar la Suceviţa sub imboldul artei 
populare, fenomenul evidenţiind două aspecte importante: dorinţa 
de a depăşi tiparele tradiţionaliste şi caracterul original al gîndirii şi 
interpretării creatoare de care dau dovadă artiştii suceveni. Scena 
Scara lui Ioan Climax reprezintă incontestabil una dintre cele mai mari 
reuşite ale picturii de la Suceviţa. Atenţia este reţinută şi de friza filo¬ 
zofilor (Aristotel, Platon, Pitagora, Sofode etc. . . ). 

Şi la Suceviţa, culoarea joacă un rol important, verdele fiind dominant. 

Solca. în acest oraş poate fi vizitat Muzeul etnografic amenajat 
într-o veche casă moldovenească din sec. XVIII, ea însăşi monu¬ 
ment istoric. 

Biserica Arbure (comuna Arbore). Luca Arbure a deţinut timp de 
aproape 40 de ani dregătoria de portar al Sucevei, pe care în 1497 a 
apărat-o timp de trei săptămîni în faţa asediatorilor poloni. A fost 
unul dintre principalii boieri ai lui Ştefan, sfetnic de seamă al lui 
Bogdan III şi tutorele lui Ştefăniţă, de a cărui sabie va pieri însă tragic 
în 1523, la Hîrlău, fiind acuzat de trădare. 

Pe la 1502, Luca cumpăra satul Solca şi in 1503 a început clădirea bise¬ 
ricii. Din pisanie rezultă că această biserică a fost ridicată « cu ajutorul 
domnului ». Ajutorul a constat în trimiterea meşterilor domneşti, poate 
aceiaşi meşteri care au ridicat bisericile de la Reuseni şi Dobrovăţ, fiindcă 
asemănările acestora cu biserica lui Arbure sînt mai mult decit evidente. 
Construită după un plan dreptunghiular, biserica are pereţii lucraţi 
din piatră brută, iar la bolţi a fost folosită cărămida, interiorul este 
fracţionat în cele trei compartimente obişnuite: pronaos, naos şi altar, 
primele două avind formă dreptunghiulară şi fiind egale ca dimensiuni. 
Spre vest, zidurile longitudinale se prelungesc dincolo de peretele 
pronaosului, unindu-se la partea superioară printr-o boltă semicilin- 
drică, dînd naştere unui spaţiu folosit ca clopotniţă. Acesta este un 
element nou în arhitectura moldovenească. Uşa de la intrare, aşezată 
în peretele sudic, are un chenar în arc frînt; ferestrele, în număr de 
cinci, sînt de dimensiuni mici, dreptunghiulare şi cu marginile în semi¬ 
cerc spre interior. Tîmpla este mai nouă (se pare din sec. XVIII). 
Faima bisericii se datorează mai ales picturii sale. Cronologic, biserica 
de la Arbure, zugrăvită cu şase ani înainte de Voroneţ, este penultima 
biserică din epoca lui Petru Rareş, zugrăvită în exterior. Deşi deterio¬ 
rată, pictura — atît cit s-a mai păstrat — prezintă o mare valoare artis¬ 
tică. Dacă la Voroneţ se poate vorbi de o dominantă a culorii albastre, 
aici nota dominantă o dă culoarea verde. Multiplele nuanţe de verde 

se asociază armonios cu celelalte culori, şi ele de o mare bogăţie de 
tonalităţi. 

Biserica, necropolă de familie, adăposteşte in pronaos mormintele 
ctitorilor: Luca Arbure, soţia sa Iuliana etc. 

Situată într-o regiune în care monumentele-minuni ale arhitecturii 
moldoveneşti au răsărit la tot pasul, biserica Arbure este una dintre 
cele mai interesante componente ale acestei mari familii. 

Rădăuţi. în oraş se află Biserica Sf. Nicolae, construită de Bogdan 
I (1359 — 1365) şi cotată ca cel mai vechi monument istoric din zid din 
nordul Moldovei. în timpul domniei lui Alexandru Lăpuşneanu i 
s-a adăugat un pridvor. Biserica a fost necropola primilor domni 
moldoveni; mormintele de aici ale lui Bogdan I, Roman I, Ştefan I 
etc. au pietre funerare frumos sculptate, realizate din porunca lui 
Ştefan cel Mare. 

Tot în acest oraş poate fi vizitat un interesant Muzeu etnografic, 
în care se află exemplare din vestita ceramică de Rădăuţi şi Marginea. 


« Privitul tpn lumina tort st descbidi subt arcul ti, fi ast&ţi 
stă Ştefan Voivod. . . In icoand cu capul aplicat fi mlinih 
încrucişate ». 

Mihai] Sadoveanu 

Mănăstirea Putna. începuturile mănăstirii Putna ne conduc cu peste 
cinci secole în urmă. în 1466, « Ştefan Vodă a poruncit lui Ion Vistier¬ 
nicul să sloboadă cheltuielile zidirii de la Putna ». Construirea bisericii 
a început la 10 iulie 1466, ne mărturiseşte Grigore Ureche, şi s-a încheiat 
în 1469; în 1481 erau terminate şi fortificaţiile ei. Pe la mijlocul sec. 
XVII mănăstirea era in ruină. La 1654, în timpul luptelor pentru scaunul 
domnesc între Vasile Lupu şi Gheorghe Ştefan, Putna a fost devastată 
de oştile lui Timuş Hmelniţki, ginerele lui Vasile Lupu. Reparaţiile 
s-au terminat abia în 1662, în vremea lui Eustratie Dabija. Apoi, în 
vremea lui Constantin Cantemir, mănăstirea a fost atacată şi prădată 
de cazaci şi polonezi. Puternicul cutremur din 1739 a ruinat din nou 
clădirea. între 1756 şi 1760 Iacob (Putneanul), fost mitropolit, a iniţiat 
lucrări de restaurare. în 1902, în timpul stăpînirii austriece în Bucovina, 
ea a suferit reparaţii generale executate sub îndrumarea arhitectului 
K. A. Romstorfer, sub această înfăţişare găsindu-se şi astăzi. în apropiere, 
pe valea Putnei, se găseşte chilia Iui Daniil Sihastru, săpată în stîncă. 
Destinată a fi necropolă a familiei lui Ştefan cel Mare, biserica are 
proporţii puţin obişnuite pînă atunci: 37x11 m şi o înălţime la turlă 
de 33 m. Realizată după un plan trilobat, biserica are pronaos, naos şi 
altar, gropniţă şi un pridvor închis. Zidurile sînt lucrate din piatră 
brută, legată cu mortar şi au o grosime de 1,50 — 1,80 m, fiind sprijinite 
de 12 contraforturi, şase dintre ele adăugate în sec. XVI şi XVIII. 
Turla înaltă şi zveltă este împodobită cu coloane răsucite şi capiteluri 
corintice. 

Interiorul bisericii a fost împodobit cu picturi murale, care au suferit 
foarte mult în timpul numeroaselor refaceri. Azi pereţii sînt acoperiţi 
cu o tencuială obişnuită. 

în gropniţă, în partea ei de sud, se află mormîntul lui Ştefan, acoperit 
cu un frumos baldachin din marmură albă. Pe lespedea sarcofagului 
este încrustată o inscripţie, în care viteazul domnitor ne apare ca « ctitor 
şi ziditor al acestui sfînt lăcaş ». Lîngă mormîntul său se află cel al Doam¬ 
nei Maria Voichiţa (decedată în 1511), a treia soţie a lui Ştefan, fiică 
a voievodului muntean Radu cel Frumos, luată ca ostatică în timpul 
expediţiei în 1473. în partea de nord a gropniţei se află mormîntul 
Măriei de Mangop, a doua soţie a lui Ştefan cel Mare, decedată în 1476, 
şi cele ale lui Bogdan şi Petru — fiii lui Ştefan — morţi in 1479 şi 1480. 

în pronaos sint mormintele lui Bogdan cel Orb (mort in 1517) şi al 
surorii sale, Maria (moartă în 1518), cele ale Măriei, soţia lui Petru 
Rareş (moartă în 1529) şi al lui Ştefăniţă Voievod (mort in 1527). 
în ansamblul mănăstiresc, singura construcţie din sec. XV, păstrată 
integral este turnul tezaurului, situat în partea de vest a incintei. Pe 
faţa sa estică s-a păstrat pisania originală, care spune printre altele: 
« Binecinstitorul domn a toată ţara Moldovei, Io Ştefan Voievod, 
fiul lui Bogdan Voievod, a zidit şi a făcut turnul acesta şi zidul în jurul 
mănăstirii în anul 6989 (1481) ». Actualul turn de intrare datează din 
1757, purtînd o pisanie şi stema de la un alt turn mai vechi. Pisania 
de pe faţada din interior şi stemele reunite ale Moldovei şi Ţării Româ¬ 
neşti sînt din timpul lui Constantin Racoviţă, care a domnit succesiv 
in cele două ţări. 

Clădirile care se înalţă azi în curtea mănăstirii au fost construite între 
anii 1854 şi 1856; altele sînt in curs de realizare. 

Sculptura în piatră, relativ redusă la bisericile lui Ştefan cel Mare, 
folosită la împodobirea chenarelor de uşi şi ferestre, este de factură 
gotică, un împrumut din Transilvania. La Putna, sculptura pietrei 
este prezentă în elementele decorative care împodobesc biserica şi 
pietrele de mormînt. Toate mormintele de la Putna au lespezi sculp¬ 
tate diferit, fiecare avînd o notă aparte, distinctivă. în domeniul sculp¬ 
turii mai pot fi menţionate piesele lucrate în lemn, o frumoasă cruce 
de chiparos donată mănăstirii de Ştefan cel Mare în 1503; apoi sînt alte 
obiecte din anii 1566, 1639, 1690, 1743. . . 

Mănăstirea este renumită prin tezaurul său de broderii, ţesături, manu¬ 
scrise, argintărie, obiecte de cult. Amintind celebrul « Evanghelier dc 
la Humor » (1487), clopotele « Blagovistnic », dăruit în 1490 de însuşi 
Ştefan şi « Buga » din 1484, «Epitaful» din 1490, «Patrafirul» din 
1504, enumerăm numai cîteva dintre piesele de mare prestigiu ale mănăs¬ 
tirii. în bibliotecă se găsesc azi nouă manuscrise din vremea lui Ştefan: 
Tetraevanghelul de la Humor (1473), Mineiul pe august şi Mineiul pe noiem¬ 
brie (1467), Cuvinlările Sf. loan Cură de aur (1470), Leastvi/a lui Ion 
Scdraru (1472), Sbornic (1474), Tetraevanghelul (1488 — 1489), Mineiul 
pe noiembrie (1504) şi Tetraevanghelul (1504). Dar şcoala de caligrafi de la 
Putna s-a remarcat şi prin scrieri laice (cronici şi anale, însemnări de date 
istorice etc.). Există două versiuni ale aşa-numitului Letopiseţ de la Putna. 
Putna deschide, de fapt, seria marilor construcţii din timpul domniei 
lui Ştefan cel Mare. 

Şiret este unul dintre cele mai vechi oraşe moldoveneşti, fiind menţi¬ 
onat documentar încă din 1339. în deceniile 5 — 9 ale sec. XIV a fost 
capitala Moldovei. Aici se poate vizita: 

Biserica Sf. Treime, atribuită de tradiţie voievodului Sas (circa 1354 — 
circa 1358), este « cel mai vechi monument de plan triconc al arhitec¬ 
turii religioase din Moldova, construit din piatră. După planul acestei 
biserici se vor construi cele mai de seamă monumente ale arhitecturii 
moldoveneşti din secolele următoare », Zidurile au fost construite din 
piatră, cărămida simplă sau smălţuită fiind întrebuinţată numai ca 
element decorativ. în exterior apar cîteva elemente decorative, preluate 
şi duse la o mare dezvoltare de către meşterii din epocile următoare: 
firidele « sfîrşind » în arcade semicirculare, sau briul zimţat, ori folosirea 
ceramicii smălţuite. 

Discuţiile în legătură cu datarea precisă a acestui monument nu s-au 
încheiat încă; el rămine, însă, în mod cert un reprezentant de seamă al 
arhitecturii moldoveneşti din sec. XIV. 

Comuna Grămeşti. în satul Bălineşti, aşezat pe malul drept al ţiului 
Şiret, se află un interesant monument de arhitectură. Este vorba de 
Biserica Sf. Nicolae, ctitorită de logofătul loan Tăutu, în 1499. Se 
ştie că aici a lucrat un meşter moldovean (partea de zidărie), iar bolţile 
navei şi tindei, puternicul soclu de piatră ce-nconjură fundamentul 



sv Judeţul Suceava / 419 

se datoresc unui meşter catolic. Tot acesta a adăugat cornişa gotică 
şi chenarele ferestrelor. 

Clopotniţa are aspectul unui pridvor, în faţa intrării, fiind sprijinită 
pe doi stîlpi. 

Alături de Voroneţ, această biserică păstrează unul dintre cele mai 
valoroase ansambluri picturale din vremea lui Ştefan cel Mare. 

Baia, comuna situată pe valea Moldovei, la sud-vest de Fălticeni, 
are o istorie veche. Aici a fiinţat prima capitală a Moldovei. Pe la 1300, 
Baia era menţionată ca oraş; documentele amintesc existenţa unei 
cetăţi de lemn, cu val de pămînt, şanţ de apărare şi palisade. în 1352 
era principalul centru economic şi politic al Moldovei lui Dragoş. 
Negustorii şi meşteşugarii din partea locului aveau strînse legături cu 
cei din Transilvania. în 1359, Bogdan — întemeietorul statului feudal 
moldovean de sine stătător — a mutat capitala la Şiret. 

Baia a continuat totuşi să se dezvolte. Cetatea a fost arsă de Matei 
Corvin, în timpul expediţiei din 1467. în fostul oraş pot fi vizitate: 

Ruinele bisericii catolice. în anul 1410, Alexandru cel Bun, a cărei 
soţie — Margareta — era catolică, a zidit aici o biserică din zid în stil 
gotic. în 1415, voievodul încuviinţa înfiinţarea la Baia şi a unei epis¬ 
copii catolice. Din vechea biserică, ruinată în sec. XVIII, n-au mai 
rămas decit resturi de ziduri; mai bine păstrate sînt cele ale clopotniţei. 

Biserica Albă. După bătălia de la Baia, din 1467, Ştefan cel Mare a 
ridicat aici o biserică. Ea a fost restaurată în 1908. Deasupra uşii se 
află stema Moldovei, cioplită în piatră. Biserica n-are pictură. 

Biserica Adormirii este una dintre ctitoriile lui Petru Rareş. Construită 
in 1532, biserica copia ca plan pe cea a Mănăstirii Humor, dar nu are 
turlă. Ea a fost restaurată recent, pictura fiind refăcută. Tabloul votiv 
il înfăţişează pe ctitor, împreună cu Doamna Elena şi fiul său Iliaş. 

Rîşca. în comună se află mănăstirea cu acelaşi nume, ridicată in 
1542 de către Petru Rareş. Complexul mănăstiresc este împrejmuit 
de o incintă trapezoidală, intrarea făcindu-se pe latura de sud, pe sub 
turnul-clopotniţă. Biserica are o formă uşor alungită, cu două turle, 
în timpul unor lucrări de reparare, efectuate în 1827, peretele dintre 
naos şi pronaos a fost eliminat şi s-a pictat interiorul. Aici a fost surghiu¬ 
nit, în 1840, Mihail Kogălniceanu de către domnitorul Mihail Sturza. 

Slatina este o comună des vizitată de turişti. Aici se află Mănăstirea 
Slatina, ctitorită de domnitorul Alexandru Lăpuşneanu. în 1561 a fost 
construită biserica, care repeta ca plan ctitoria lui Ştefan cel Mare 
din Piatra Neamţ, fiind însă de proporţii mult mai mari. în exterior, 
biserica este decorată cu o bandă continuă de ocniţe. în 1828 a fost 
restaurată, refăcîndu-se şi pictura. întregul complex este apărat de 
ziduri puternice, care închid o curte de formă pătrată. Zidurile au fost 
prevăzute cu drum de strajă şi metereze, avînd la cele patru colţuri 
cîte un turn. 

Mănăstirea Probota (comuna Dolhasca). în 1530, Petru Rareş hotăra 
să-şi ridice prima şi cea mai importantă ctitorie a sa, biserica Mănăs¬ 
tirii Probota. Aceasta îşi are, în linii mari, prototipul în biserica Mănăs¬ 
tirii Neamţ, fiind realizată după un plan asemănător, cu aceeaşi secţi¬ 
onare a interiorului (pridvor, pronaos, naos şi altar) la care se adaugă 
camera mormintelor. Ceea ce se observă cu totul nou la Probota era adop¬ 
tarea unui sistem diferit de boltire, ca şi noua înfăţişare a pridvorului, 
realizat din blocuri de piatră făţuită, cu opt ferestre înalte şi înguste, 
purtînd în timpane ornamente de piatră străpunsă. Aceste ferestre 
aerisesc întregul edificiu şi îi dau o notă de supleţe. 

La început, biserica a fost zugrăvită în întregime, atit în interior, cît 
şi în exterior. 

Judeţul Teleorman 

Hste unul dintre judeţele din sudul României, situat în centrul Câmpiei 
Române. Are o suprafaţă de 5 872 km 2 şi o populaţie de peste 542 600 
de locuitori, ceea ce reprezintă 2,5% din suprafaţă şi 2,7% din populaţia 
ţării, densitatea populaţiei (92,4 loc./km 2 ) este superioară mediei pe ţară. 
Reşedinţa judeţului este oraşul Alexandria. 

Relieful, tipic de cîmpie cu o uşoară înclinare de la nord spre sud şi 
cu altitudini între 50 şi 130 m, corespunde în mare parte vestului 
C.împiei Burnazului şi Cîmpiei Găvanu-Burdca (nord), subunităţi ale 
Cimpiei Române. 

Clima continentală, cu nuanţă de silvostepă, are temperaturi medii 
anuale mai ridicate decît în restul ţării (10° —11°), dar cu oscilaţii mari 
între anotimpuri. Precipitaţiile înregistrează valori reduse, cuprinse 
între 500 şi 550 mm. 

Reţeaua hidrografică este formată de Teleorman, Vedea şi Călmâtui, 
rîuri de cîmpie cu regim variabil, cu viituri de primăvară şi toamnă 
şi scăderi mari de vară. Dunărea, care delimitează judeţul în partea de 
sud, formează o luncă largă favorabilă îndeosebi unor intensive culturi 
legumicole. 

Resursele naturale sînt reprezentate prin zăcăminte de petrol puse în 
evidenţă şi date în exploatare în sectorul Olteni-Videle şi prin materiale 
de construcţie (nisipuri şi argile). 

Economia are un caracter complex. Industria este reprezentată, în 
principal, prin întreprinderi alimentare: fabrica de ulei vegetal la 
Roşiori de Vede, Fabrica de conserve de legume şi fructe la Turnu 
Măgurele, Complexul de prelucrare a legumelor şi fructelor din Alexan¬ 
dria, produse de carne la Alexandria, întreprinderi de morărit şi pani¬ 
ficaţie la Roşiori de Vede. Alte ramuri mai dezvoltate sînt: industria 
construcţiilor de maşini şi prelucrarea metalelor (in oraşele Roşiori 
de Vede şi Alexandria), industria chimică (Turnu Măgurele), textilă 
(Alexandria, Roşiori de Vede). 

Agricultura, principala ramură a economiei judeţului, dispune de o 
întinsă suprafaţă agricolă (peste 506 700 ha) din care marea majoritate 
(93%) o reprezintă terenurile arabile. Principalele culturi agricole sînt 
cerealele (grîu şi porumb), floarea-soarelui, sfecla de zahăr. Suprafeţe 
importante deţine legumicultura, judeţul Teleorman ocupînd unul 
dintre primele locuri pe ţară în privinţa suprafeţei şi producţiei aces¬ 
teia. Păşunile şi fineţele, ca şi viticultura şi pomicultura, ocupă supra¬ 
feţe restrînse. 

Un loc important în agricultura judeţului il ocupă creşterea animalelor, 
mai ales bovine şi porcine. 

In judeţul Teleorman se află cinci oraşe, dintre care unul este municipiu 
Turnu Măgurele, şi 84 de comune (6 suburbane) cu 233 de sate. Oraşele 
Turnu Măgurele (48 000 loc.). Alexandria (34 730 loc.), Ro/iori de 
Vede (25 700 loc.), Zimnicea şi Videle sînt vechi centre comerciale, 
dezvoltate la intersecţii de importante drumuri, unele avînd o istorie 
multiseculară. Ele sînt oraşele tipice de cîmpie din sudul ţării, 
in cadrul judeţului Teleorman, o zonă interesantă prin natura sa o con¬ 
stituie Lunca Dunării, care poate fi transformată într-o arie turistică 
de seamă. De asemenea, pot fi puse în valoare şi unele insule forestiere, 
resturi ale unor codri seculari de odinioară, cum sint: «Stejarii lui 
Cătănuţă » din comuna Grădinari, declaraţi monument al naturii, şi 
« Tufanii Grozii » din Drăgăneşti-Vlaşca, locul unde a fost decapitat 
haiducul Grozea. 

Reţeaua de transport este reprezentată prin calea ferată Bucureşti — 
Craiova— Timişoara cu ramificaţii din Roşiori de Vede spre Turnu 
Măgurele, Zimnicea şi Piteşti, şi şoseaua modernizată Bucureşti — 
Alexandria—Craiova cu ramificaţii din Alexandria şi Roşiori de Vede 
spre Turnu Măgurele şi Zimnicea. 



42C / Judeţul Teleorman tr 

ALEXANDRIA. Reşedinţa judeţului este un oraş tînăr, fundat în 
deceniul IV al secolului trecut. Aici se poate vizita catedrala, care 
păstrează interesante picturi realizate de Ştefan Luchian. Muzeul 
arheologic, organizat în oraş, prezintă mărturii descoperite în urma 
săpăturilor efectuate în ultimul timp, ilustrînd vechimea vieţii pe 
acele locuri. Se poate vizita, de asemenea, o porţiune vizibilă încă 
din valul de pămînt (« Troianul », cum îi spun localnicii), ridicat 
aici de către împăratul roman Hadrian, pentru apărarea imperiului 
împotriva atacurilor din afară. 

Turnu Măgurele. In timpul împăratului Septimiu Sever, pe locul 
oraşului de azi s-a construit o puternică fortificaţie. Pe aici trecea puter¬ 
nica linie de apărare Limes Transalutanus. Localitatea se numea Turris. 
în timpul lui Constantin cel Mare (sec. IV) s-a ridicat o nouă forti¬ 
ficaţie, ale cărei urme pot fi văzute şi azi, la locul unde Oltul se varsă 
în Dunăre. Procopius din Caesareea (sec. VI) nota că în localitate se 
făceau intense schimburi comerciale. în acelaşi loc, după formarea 
statului feudal independent Ţara Românească, exista acolo un impor¬ 
tant punct de vamă. în jurul anului 1393, Mircea cel Bătrîn a construit 
o cetate, care, după moartea sa, a intrat în stăpînirea turcilor. Cu mici 
excepţii (în timpul domniilor lui Vlad Ţepeş şi Mihai Viteazul), cetatea 
a fost sub ocupaţie turcească pină în 1829. Resturi din zidurile cetăţii 
pot fi văzute şi azi. 

In 1838, din iniţiativa negustorilor locali, la Turnu s-a înfiinţat un port. 
în timpul războiului pentru cucerirea independenţei (1877 — 1878), 
oraşul a avut un important rol strategic în desfăşurarea operaţiilor 
pentru cucerirea fortificaţiilor turceşti de la Plevna. 

Zimnicea, oraş portuar, semnalat in documente încă în sec. X. Aşezarea 
era mult mai veche, săpăturile scoţînd la iveală urme de civilizaţie a 
triburilor dacice din Cîrnpia Română. în timpul feudalismului timpuriu, 
Zimnicea a fost o înfloritoare aşezare de navigatori, 
în 1385, pelerinii germani Peter Sparnau şi Ulrich von Tennstădt au 
făcut o călătorie prin Transilvania şi Ţara Românească; printre locali¬ 
tăţile menţionate de ei se află şi Zimnicea. 

în 1877, primele unităţi române au trecut Dunărea în Bulgaria pe podul 
de vase de la Zimnicea. 

Roşiori de Vede este menţionat pentru prima dată de către cei doi 
pelerini germani, în 1385. în apropierea oraşului trecea valul de apărare 
roman Limes Transalutanus. 

în 1623 — 1624 a avut loc o răscoală a călăraşilor (corpuri de ostaşi), 
la care au participat şi cei din Roşiori de Vede. 

în oraş se poate vizita un muzeu consacrat marii răscoale ţărăneşti 
din 1907. 











Importante Monumente Istorice 

1. Cetatea Timişoarei 

2. Castelul Huniazilor — Muzeul Banatului 

3. Primăria Veche 

4. Casa de Fier 

5. Catedrala romano-catolică — Monumentul « Sf. Treime » 

6. Catedrala ortodoxă 
• Hotel 

Importante Obiective Turistice 

Bazoşu Nou, rezervaţie dendrologică 

Buziaş, staţiune balneoclimaterică 

Călacea, staţiune balneoclimaterică de interes local 

Pădurile de la Bistra, Giroc, Pişchia, Şarlota 

Satchinez, rezervaţie ornitologică 



Judeţul Timiş 

Situat în vestul României, judeţul Timiş are o suprafaţă de 8 678 km 2 
(3,6% din teritoriul României) şi o populaţie de peste 642 400 de locuitori 
(3,1% din populaţia ţării). Este cel mai întins judeţ al ţării ca supra¬ 
faţă. Reşedinţa sa este municipiul Timişoara. 

Relieful se caracterizează prin predominarea suprafeţelor netede — 
Cîmpia Banatului — mărginite în est de dealurile joase piemontane ale 
Buziaşului şi ale sectorului sudic al Podişului Lipovei. Spre nord-est 
se află ultimele prelungiri ale Munţilor Poiana Ruscăi. 

Clima continentală are caracter de cîmpie, cu temperaturi medii anuale 
de 10 — 11° şi cu precipitaţii cuprinse între 500 şi 700 mm. 

Teritoriul judeţului este străbătut de rîurile Bega (cursul mijlociu şi 
inferior canalizate) şi Timiş, care au curs meandrat, cu dese revărsări 
din cauza pantei reduse, ceea ce a necesitat dese regularizări ale 
albiilor.' 

Resursele naturale sînt reprezentate de zăcăminte de lignit (Sinersig), 
materiale de construcţii (bazalt, argile şi nisipuri) şi izvoare cu ape 
minerale (Buziaş, Călacea, Timişoara, lvanda). 

Economia judeţului are un caracter complex, cu industrie dezvoltată 
şi o agricultură intensivă şi specializată. 

Industria, cu o pondere de 3,7% din producţia globală industrială a 
ţării, concentrată în mare parte în oraşele Timişoara şi Lugoj, este repre¬ 
zentată de unităţi ale industriei construcţiilor de maşini şi prelucrarea 
metalelor (motoare electrice — « Electromotor » şi « Electrobanat» —, 
laminate, poduri rulante, utilaj forestier etc.), ale industriei chimice 
(Uzinele « Azur » şi « Solventul » Timişoara), întreprinderi ale industriei 
alimentare (Timişoara şi Lugoj) şi textile la Timişoara şi Lugoj (mătase, 
confecţii). La acestea se adaugă industria materialelor de construcţii 
(Lugoj, Jimbolia), industria pielăriei şi încălţămintei, industria locală etc. 
Agricultura este bine dezvoltată, suprafaţa agricolă deţinînd peste 
698 200 ha din teritoriul judeţului, din care 552 960 ha este 
arabil. 

Principalele culturi agricole sînt cerealele, judeţul Timiş ocupînd locul 
IV pe ţară în producţia acestora, după Constanţa, Ialomiţa şi Ilfov. 
Un loc de frunte îl ocupă şi în producţia de floarea-soarelui, sfeclă de 
zahăr şi cartofi. De asemenea, este dezvoltată pomicultura (in special 
mere şi prune) şi legumicultura în jurul oraşelor. 

Sectorul zootehnic, subramură agricolă dezvoltată a economiei jude¬ 
ţului, se bazează pe creşterea bovinelor, porcinelor şi ovinelor, iar în 
zona preorăşenească pe creşterea păsărilor. Baza tehnico-materială 
a creşterii animalelor a fost sporită prin darea in funcţiune a Fabricii 
de nutreţuri combinate de la Beregsău, îngrăşătoriile pentru tineret 
taurin de la Grabaţi şi Hodoni, complexele pentru creşterea şi îngră- 
şarea industrială a porcilor de la Birda şi Beregsău, Complexul de 
îngrăşare a mieilor de la Topolovăţu Mare, complexele avicole de la 
Giarmata şi Orţişoara. O notă specifică o dau judeţului sericicultura şi 
apicultura. 

în cuprinsul Timişului se află şase oraşe, dintre care două sînt municipii 
(Timişoara şi Lugoj) şi 76 de comune, din care suburbane trei, cu 318 
sate din care cinci aparţin oraşelor. 

Oraşele sînt importante centre social-economice şi culturale ale Bana¬ 
tului. Timişoara, prin funcţiile sale multiple şi numărul său de locui¬ 
tori (214 226 loc.), este unul dintre primele oraşe ale ţării, ca mărime 
şi importanţă social-economică. Al doilea oraş important al judeţului 
este Lugoj (39 400 loc.), urmat la distanţă mare de jimbolia, Sinnicolau 
Mare, Bu^iaş şi De ta care au sub 15 000 de locuitori. 

Oraşul Buziaş, situat pe terasa Timişului, între dealuri acoperite cu vii, 
are funcţie balneară bine stabilită. Staţiunea beneficiază de un climat 
plăcut şi de izvoare cu ape minerale carbogazoase, feruginoase, bicar- 

bonatate, cloruro-sodice, hipotone atermale, indicate în tratamentul 
afecţiunilor cardiovasculare. în oraş se află o valoroasă colecţie de artă 
populară. 

Proprietăţi asemănătoare staţiunii Buziaş prezintă şi Călacea , care râmîne 
însă staţiune balneoclimaterică de interes local. 

Judeţul Timiş, deşi are un relief în mare parte de cîmpie şi deal, deţine 
zone turistice de agrement create în special de întinsele păduri de foioase 
şi văile largi ale apelor care sint apreciate şi ca locuri de vînătoare şi 
pescuit. O zonă turistică importantă este partea vestică a masivului 
Poiana Ruscâi, renumită pentru practicarea sportului de iarnă. Aces¬ 
tora li se adaugă ştrandurile naturale, ca cele de la Albina, Sag, Periam, 
Costeni. 

în judeţul Timiş se află cunoscuta rezervaţie dendrologică Bazoş şi 
pădurile de la Bistra, Pişchia şi Şarlota. Legat de acestea merită 
menţionat stejarul de la Duboz, relictă din stejerişul bănăţean de altă¬ 
dată, care are 1,80 m diametru şi 25 m înălţime. Se găseşte lingă biserica 
de lemn din sat, fiind ocrotit ca monument al naturii. 

Foarte interesantă şi pitorească, constituind un important obiectiv 
turistic, este rezervaţia ornitologică de la Satcbinez, din zona de ses 
a Banatului. în mlaştina aflată la 25 km nord-vest de Timişoara (74 
ha de bălţi) se află numeroase locuri de cuibărire a unor păsări 
acvatice rare, ca: stîrcul roşu, stîrcul galben, egreta mică, stîrcul de 
noapte. 

Timişul este judeţul cu cea mai densă reţea de căi ferate şi şosele din 
România. Cel mai important nod de transport în cadrul judeţului este 
municipiul Timişoara — unul dintre principalele noduri de comuni¬ 
caţie ale întregii ţări — concentrînd şapte linii rutiere şi feroviare, care 
pleacă radiar şi care-1 leagă cu toate localităţile judeţului. Şoselele sint 
tăiate şi de un inel aproape închis, situat la o distanţă de 40—60 km de 
Timişoara. Alt nod de comunicaţie, dar de dimensiuni mai mici, este 
oraşul Sînnicolau Mare. Liniile ferate mai importante ce străbat teri¬ 
toriul judeţului sint: Bucureşti —Jimbolia (linie internaţională); 
Timişoara—Cluj; Timişoara —Reşiţa; Timişoara —Moraviţa ş.a. 

TIMIŞOARA. Teritoriul oraşului a fost locuit încă din comuna primi¬ 
tivă. Prima menţiune documentară a oraşului datează din anul 1212 
(« castrum regium Themes »). în 1241, tătarii au distrus aşezarea, care 
s-a refăcut repede; în sec. XIV era deja un mare centru economic 
şi militar al Banatului. în 1441, Iancu de Hunedoara era comite de Timi¬ 
şoara şi oraşul va înflori mult, datorită sprijinului acordat de către el. 
în 1514, sub zidurile oraşului s-a dat marea şi ultima bătălie a răscula¬ 
ţilor conduşi de Gh. Doja. în 1552, Timişoara a fost cucerită de turci 
şi transformată în reşedinţă a paşalîcului ce i-a purtat numele. în 1716, 
trupele austriece conduse de generalul Eugeniu de Savoia au alungat 
garnizoana otomană, eliberînd oraşul care devenea capitala Banatului 
Timişoarei, iar mai apoi a comitatului Timişoarei ocupat şi organizat 
de austrieci ca domeniu al coroanei habsburgice. Este perioada cînd 
în Banat s-au aşezat numeroase grupuri de colonişti. 

La mijlocul secolului trecut, în Timişoara apar primele organizaţii 
muncitoreşti. în 1868 s-a înfiinţat Asociaţia generală a muncitorilor, 
secţie a Internaţionalei I. în 1869, ea a condus o grevă a lucrătorilor 
de cale ferată. In 1890, în oraş s-a sărbătorit pentru prima dată ziua de 
1 Mai. La începutul secolului nostru, acţiunile muncitoreşti se înmul¬ 
ţesc. Timişoara trăieşte din plin evenimentele din anii 1921, 1933, iar 
în 1940 populaţia a demonstrat împotriva odiosului dictat de la Viena. 

In perioada pregătirii insurecţiei, în Munţii Banatului au activat grupuri 
de partizani. Locuitorii oraşului s-au ridicat cu arma în mină pentru 
apărarea căminelor şi libertăţii lor, ameninţate de hitlerişti. 
în anii noştri, oraşul a devenit un important centru industrial modern, 
un centru al culturii şi ştiinţei. 

Cetatea Timişoarei. Din 1266 există prima menţiune documentară a 
unei cetăţi la Timişoara. Ea pare să fi fost mai veche, din moment ce în 
1177 era menţionat un comite de Timiş, care, probabil, îşi avea reşe¬ 
dinţa pe malul Begăi. O nouă cetate, de piatră, pare să fi fost ridicată 
de Carol Robert (1308 — 1342), care, stabilindu-se o vreme aici, 
şi-a ridicat şi un puternic castel. în faţa primejdiei tot mai evidente a 
expansiunii otomane, Iancu de Hunedoara, stabilit şi el aici, constru¬ 
ieşte un nou castel şi reface fortificaţiile. Sub zidurile noii cetăţi, corniţele 
Pavel Chinezul i-a înfrînt pe turci în 1479, iar în 1514, în încercarea 
lor de a ocupa cetatea, răsculaţii conduşi de Doja au fost înfrînţi. în 
1552, turcii ocupă cetatea Timişoara. Fortificaţiile din sec. XVII ne-au 
fost descrise de Evlia Celebi, cronicar turc; cetatea era de formă penta- 
gonală, cu trei posturi de observaţie, ziduri lungi de 8 km şi 1,50 m 
grosime; avea cinci porţi masive cu poduri mişcătoare. 

Intre 1724 — 1765, imperialii au ridicat o nouă cetate de tip Vauban. 
Ea avea nouă bastioane dispuse radial şi era înconjurată de o triplă 
centură de ziduri şi tot atîtea şanţuri. Intrarea se făcea prin trei porţi 
cu poduri mişcătoare, păzite de puternice bastioane. La sfîrşitul sec. 
XIX au început lucrările de demolare. Se mai văd fragmente în Str. 
Popa Şapcă, Calea Aradului, Str. Brediceanu (azi Restaurantul 
« Cetăţii »). 

Castelul Huniazilor a fost construit de Iancu de Hunedoara, care 
şi-a avut o perioadă de timp reşedinţa la Timişoara. Azi clădirea adăpos¬ 
teşte colecţiile Muzeului Banatului, cu cele trei secţii ale sale; istorie, 
ştiinţe naturale şi etnografie. 

Primăria veche (Piaţa Libertăţii) este o construcţie în stil baroc, 
ridicată între anii 1731 şi 1734, impresionînd prin eleganţa liniilor şi 
armonia proporţiilor. 

Casa de Fier, care se ridică în cartierul Cetate, este şi ea una dintre 
vechile construcţii ale oraşului. în scobitura unuia dintre ziduri se găseşte 
un copac fosil, cu un strat metalic, simbol al breslei fierarilor. Se presu¬ 
pune că în această casă se afla sediul calfelor venite să primească titlul 
de meşter. 

în oraş mai pot fi vizitate şi alte obiective, printre care amintim: Mănăs¬ 
tirea franciscanilor din Str. Ungureanu (1733 — 1736); Biserica sîr- 
bească din Piaţa Avram Iancu (construită în 1734 şi cu adăugiri din 
1791); Catedrala romano-catolică din Piaţa Unirii (1737 — 1773), 
clădire monumentală realizată în stil baroc; Catedrala ortodoxă, 
ridicată la începutul sec. XX, cu turle zvelte şi acoperişul frumos 
colorat etc. 

Monumentul Sf. Treime din Piaţa Unirii a fost ridicat în amintirea 
victimelor provocate de marea epidemie de ciumă din anii 1738 — 1739 
de către supravieţuitorii acelui flagel în anul 1740; lucrare executată 
de Johan Antony şi Jean von Hunsen. 

Monumentul ostaşului român a fost dezvelit la 30 decembrie 1962, 
cu prilejul aniversării a 15 ani de la proclamarea republicii. Pe cele 
două laturi are montate două mari basoreliefuri, înfăţişînd momente 
ale luptei pentru eliberarea patriei de sub jugul fascist. 

Bustul lui Eftimie Murgu, turnat în bronz, se află in faţa Institutului 
politehnic. Figură luminoasă a culturii româneşti, F.ftimie Murgu a 
fost unul dintre fruntaşii revoluţiei burghezo-democratice din anul 
1848. Lucrarea aparţine sculptorului Romulus Ladea. 

Bustul lui Traian Lalescu, matematician cu reale merite in dezvol¬ 
tarea şcolii româneşti de matematică, se află aşezat în curtea Facultăţii 
de mecanică din Bd. Mihai Viteazul (1930). 

Bustul doctorului Victor Babeş — savant de renume mondial — 
operă a sculptorului Romulus Ladea, se află aşezat pe Bd. Dr. V. Babeş. 

Bustul lui Mihai Eminescu a fost aşezat la întretăierea Bd. Politeh¬ 
nicii cu Victoriei; este opera sculptorului I. Gombosiu. 

Lugoj, municipiu, situat în vecinătatea munţilor împăduriţi, este un 
vechi centru de cultură românească, cu o bogată şi zbuciumată istorie. 
Documentele consemnează existenţa sa încă din anul 1369. Pe Clmpia 
Libertăţii din localitate s-a ţinut marea adunare revoluţionară din 
1848, în timpul căreia patriotul revoluţionar Eftimie Murgu a dat 
citire unui program cuprinzînd revendicări general-democratice. 

La Lugoj s-au găsit resturile unei aşezări paleolitice, ale unei cetăţi 
dacice şi ale unui castru roman. 

în oraş poate fi vizitat un interesant muzeu, în ale cărui săli sînt prezen¬ 
tate documente şi obiecte privind trecutul istoric al oraşului şi împre¬ 
jurimilor; este prezentată şi o bogată colecţie etnografică. 

La Lugoj a fost construită, între anii 1759 şi 1766 o frumoasă cate¬ 
drală ortodoxă purtînd puternice amprente ale stilului baroc. Turnu¬ 
rile au fost terminate abia între anii 1800 şi 1806. 

Comuna Traian Vuia. Aici s-a născut inventatorul român; (1872 -1953). 
se poate vizita Casa memorială «Traian Vuia». 

Comuna Lenauheim. Aici s-a născut marele poet german Nikolaus 
Lenau (1802 — 1850). în localitate poate fi vizitată Casa memorială, 
în faţa căreia se află o frumoasă statuie. 

Importante Obiective Turistice 

Delta Dunării, rezervaţiile: Roşea— Buhaiova —Hercisca; 

Sf. Gheorghe — Perişor — Zătoane; Periteasca — Leahova — Portiţa 

Pădurea Caraorman, rezervaţie forestieră 

Pădurea Letea, rezervaţie complexă 

Pădurea Luncaviţa, rezervaţie forestieră 

Punctul fosilifer Agighiol, rezervaţie paleontologică 



Judeţul Tulcea ; ; 

Situat in sud-estul României, judeţul Tulcea ocupă partea nordică a 
Dobrogei. Are o suprafaţă de 8 430 km 2 , ceea ce reprezintă 3,5% din 
teritoriul României, situîndu-se ca mărime pe locul al patrulea între 
judeţele ţării. Populaţia judeţului depăşeşte 255 800 de locuitori (1,2% 
din populaţia ţării). Raportată la teritoriu, densitatea pe kilometru 
pătrat este de aproape 3 ori mai mică (30,4 loc./km 2 ) decît densitatea 
medie a ţării, aici fiind prezentă o regiune naturală mai puţin populată, 
Delta Dunării. Reşedinţa judeţului este municipiul Tulcea. 
în cadrul acestui judeţ, relieful prezintă ca element caracteristic alătu¬ 
rarea directă a două unităţi morfologice distincte şi foarte diferite. în 
partea de sud se află o zonă deluroasă, nu prea înaltă (podişurile Casimcea 
şi Babadag) care se continuă în nord cu o regiune mai înaltă şi puternic 
erodată (Munţii Macin) ce trece spre est în dealurile joase ale Tulcei. 
Rest al unor munţi de vîrstă hercinică, cei mai vechi din România, 
Munţii Măcin ating astăzi abia 400 m, înălţimea maximă de 467 m 
înregistrîndu-se în vf. Ţuţuiatul din Culmea Pricopanului. Partea estică 
a judeţului este formată de Delta Dunării, cea mai tînără şi joasă formă 
de relief din România, care continuă să se formeze înaintînd în mare 
prin materialul adus de marele fluviu şi depus între cele trei braţe ale sale. 
Clima, continentală, se caracterizează prin veri calde şi ierni blînde, cu 
precipitaţii scăzute. 

Judeţul Tulcea este înconjurat la vest şi nord de Dunăre, iar spre est 
de Marea Neagră şi complexul lagunar Razclm (lacurile Razelm, Golo- 
viţa, Babadag). în cuprinsul său este străbătut de cursuri mici de ape, 
cu regim foarte neregulat, care în timpul verii seacă aproape complet. 
Resursele naturale ale judeţului sînt destul de variate. Astfel, zăcămin¬ 
tele metalifere feroase apar în zona localităţii Iulia, iar cele neferoase 
la Altîntepe; din zona muntoasă şi de podiş se exploatează graniţe, 
cuarţite şi calcare. Munţii, Podişul Babadag şi grindurile din Delta 
Dunării silit acoperite cu păduri de foioase. De asemenea, delta prezintă 
o importanţă foarte mare pentru stuf şi pescuitul industrial. 

Economia judeţului arc un caracter complex. în cadrul industriei, 
2/3 din volumul producţiei globale o dă industria alimentară, judeţul 
Tulcea fiind, datorită Deltei Dunării, principala bază piscicolă a ţării. 
Cele mai importante întreprinderi industriale ale judeţului sînt unităţile 
alimentare pentru valorificarea peştelui (Tulcea, Sulina), Fabrica de 
produse lactate (Babadag), întreprinderi pentru exploatarea şi valori¬ 
ficarea stufului (Tulcea) şi pentru construcţii şi reparaţii navale desti¬ 
nate deltei, unităţi pentru exploatarea materialelor de construcţie 
(Măcin), a calcarului siderurgic (Mahmudia), a baritinci (Somova) şi a 
piritei cuprifere (Altîntepe). 

Agricultura nu dispune de suprafeţe întinse agricole, o mare parte din 
teritoriul său fiind ocupat de ape. în cadrul suprafeţei agricole care 
deţine 334 800 ha, terenul arabil reprezintă 250 500 ha. Fineţele şi 
păşunile ocupă peste 21%, viile şi pepinierele viticole 3,2% etc. Princi¬ 
palele culturi sînt cerealele (porumb şi grîu), plantele industriale (floarea- 
soarelui), legumele şi viţa de vie (renumita podgorie Niculiţel). 

Un loc important in economia judeţului îl ocupă creşterea animalelor 
(bovine, porcine, ovine) şi mai ales pescuitul (primul loc in producţia 
piscicolă a ţării) şi vînatul în deltă. 

Pe teritoriul judeţului se află cinci oraşe, dintre care un municipiu 
(Tulcea) şi 43 de comune cu 133 de sate. 

Cu excepţia municipiului Tuicea (45 154 loc.), cel mai important centru 
economic şi social-cultural al judeţului, celelalte oraşe (Măcin, Babadag, 
Isaccea şi Sulina) sînt localităţi mici, sub 10 000 de locuitori, de impor¬ 
tanţă judeţeană, cu excepţia Sulinci care este portul de acces din mare 
pe Dunăre. 

Oraşele sînt importante centre turistice ale judeţului şi ţării. Tulcea 
este favorizat de o aşezare foarte pitorească pe malul Dunării , in 

imediata apropiere a deltei şi prezintă un potenţial turistic foarte ridicat, 
actualmente insuficient valorificat. 

Pe lingă Babadag , Macin şi Sulina , trebuiesc amintite localităţile Maliuc , 
care este centru de cercetări stuficole şi una dintre bazele turistice ale 
deltei, şi Jurilovca vestită pentru cherhanalele sale. Merită menţionate, 
ca centru turistic important al deltei, îndeosebi pentru excursii şi 
vînătoarc, localitatea Crifan, iar Chilia Veche ca una dintre cele mai 
mari şi vechi aşezări ale deltei. 

Caracteristica judeţului Tulcea o constituie prezenţa Deltei Dunării, 
care prin frumuseţea ei inedită este unică în România şi Europa. Acest 
pămînt tînăr şi în continuă formare este o unitate fizico-geografică 
care-şi păstrează în mare măsură mediul natural nealterat, ceea ce face 
din ea un areal de o deosebită importanţă ştiinţifică prin conservarea 
unor asociaţii vegetale aproape spontane şi o zonă de o mare atracţie 
peisagistică. 

Formată într-un golf maritim, prin aportul conjugat al Dunării şi 
mării. Delta Dunării are intre braţele Sf. Gheorghe, Chilia şi Sulina, 
inclusiv sectorul complexului lagunar Razelm, o suprafaţă de circa 
5 000 km 2 din care 4/5 este ocupată de ape. Caracteristice pentru 
deltă sint atît asociaţiile vegetale de pe grinduri şi cele de pe plaur, 
cit şi strînsa îmbinare a apei şi uscatului, la care se adaugă extraordinara 
bogăţie faunistică. 

Specia vegetală cea mai răspîndită este trestia ( Phragmites ) , care formează 
adevărate păduri, pe o suprafaţă de peste 100 000 ha, cu mare valoare 
economică. Pe grindurile fluviatile cea mai răspîndită plantă este salcia 
albă (Salix alba), iar pe grindurile maritime rogozul (Juncus). In deltă 
se găsesc multe alte specii de plante din care numeroase submersc. 
Prin aşezarea ei în zona temperată a globului, prin adăposturile natu¬ 
rale pe care le oferă şi abundenţa hranei. Delta Dunării este cel mai 
important loc de popas al păsărilor migratoare, pe aici trccînd impor¬ 
tante drumuri de pasaj ale acestora, fiind, mai ales primăvara şi toamna, 
un adevărat paradis ornitologic (peste 300 de specii de păsări), 
în afara păsărilor, delta împreună cu complexul Razelm abundă in 
specii de peşti, fiind cea mai importantă regiune de pescuit a României. 
Vegetaţia şi fauna atit de bogate fac din deltă o imensă rezervaţie natu¬ 
rală. în cadrul ei sînt ocrotite prin lege mai multe zone, ca Rezervaţia 
Rojca — Buhaiova — Hrecisca din nordul Depresiunii Matiţa, cu 
numeroase colonii de pelicani, unice în Europa, Rezervaţia Sf. Gheor¬ 
ghe — Perifor — Zătoane , la estul Depresiunii Dranov, unde cuibă¬ 
resc, de preferinţă, lebedele. Rezervaţia Pcriteasca — Leabova — Portiţa 
în complexul lagunar Razelm (Razim). 

Foarte cunoscută şi apreciată pentru interesul ştiinţific şi turistic pe 
care-1 prezintă este Pădurea L.etea. Rezervaţia forestieră Letea, de pe 
grindul fluvio-maritim cu acelaşi nume, se află dezvoltată pe un relief 
de dune. Pădurea are o vegetaţie cu aspect luxuriant, cu liane ce amin¬ 
tesc de pădurile tropicale. Cele mai răspindite plante sînt stejarul de 
luncă, stejarul brumăriu, plopul alb şi negru de luncă, frasinul, viţa 
sălbatică, periploca graeca , hameiul etc. 

Rezervaţiilor botanice şi faunistice li se adaugă punctul fosilifer de la 
Agighiol, din partea de nord-vest a Razeimului, care conţine numeroase 
cochilii de amoniţi în depozite triasice de calcare cenuşii şi roşii. Pentru 
marea valoare paleontologică acest depozit a fost declarat monument 
al naturii. 

în ceea ce priveşte reţeaua de transport, judeţul Tulcea nu dispune 
decît de o linie ferată care leagă Tulcea cu Medgidia şi de aici cu restul 
ţarii. Şoselele, bine reprezentate, leagă Tulcea de Constanţa, de Galaţi 
(transbordare), de Macin pe la nordul masivului Măcin, de Hîrşova, de 
Mahmudia şi Dunavăţ şi de satele din vestul lacului Razelm. 

Căile de comunicaţii în acest judeţ sînt completate, mai ales in partea 
nordică şi aproape în exclusivitate in cadrul deltei, de transporturile 

fluviale. Cele mai importante porturi sint Tulcea, Sulina şi Mahmudia. 
Pentru cea mai mare parte a satelor deltei transportul cu barca este 
mijlocul obişnuit de a se deplasa de la o casă la alta. 

TULCEA. Reşedinţa judeţului este unul dintre oraşele cu istorie 
multimilenară din Dobrogea. Aşezarea getică a fost refăcută in sec. 
VII î.e.n. şi mult dezvoltată de către coloniştii din Histria. In timpul 
stăpînirii romane, aici s-a dezvoltat o aşezare civilă numită Aegyssus — 
ale cărei urme au fost identificate de arheologi. în vremea lui Mircea 
cel Bătrîn s-a aflat sub stăpînirea sa. Sub numele de Tulcea a fost menţi¬ 
onată în anul 1694, intr-o scriere a lui Matheo Gondola. Aflată sub 
stăpinire otomană timp de aproape patru secole, Tulcea a fost reşe¬ 
dinţă de sangeac. în oraş pot fi vizitate: 

Geamia Azizie (Str. 14 Noiembrie), al cărei turn se vede din depărtare, 
este construită în prima jumătate a sec. XVII—XVIII. 

Statuia lui Mircea cel Bătrîn. în piaţa centrală a oraşului, la sfirşitul 
anului 1972, a fost dezvelit un impunător monument închinat marelui 
voievod român Mircea cel Bătrin (1386 — 1418), a cărui amintire este 
legată de lupta pentru eliberarea Dobrogei de sub dominaţia otomană. 
Stăpînirea în Dobrogea era menţionată chiar in titulatura lui Mircea 
din 1406: « . . .mare voievod şi singur stăpinitor, domn a toată Ţara 
Ungrovlahiei . . . încă şi pînă la Marea cea Mare . . . ». 

Statuia ecvestră este opera sculptorului Ion Jalea. 

Monumentul de pe Colnicul Horei. Este un obelisc înălţat in amin¬ 
tirea eroilor căzuţi în războiul pentru independenţă (1877 — 1878). 
El se compunea dintr-un grup statuar, avind în dreapta un dorobanţ, 
iar in stînga un vultur. în timpul primului război mondial fiind avariat, 
obeliscul a fost restaurat. 

Muzeul « Delta Dunării» (Str. Progresului) cuprinde valoroase expo¬ 
nate privind trecutul istoric al oraşului, de asemenea piese etnografice 
şi are o secţie de ştiinţele naturii. Se intîlncsc aici exponate de mare 
valoare: «tezaurul tătăresc» din sec. XIII, o colecţie de peste 9 000 
ie monezi de argint şi de aur etc. l.a subsol a fost amenajat un acvariu, 
care prezintă in cele 11 bazine diferite specii de peşti ai Deltei Dunării 
şi exemplare exotice. 

NlCULlţEi. este o comună al cărei nume este legat de vestitele podgorii 
din împrejurimi. Lingă localitate s-au descoperit fundaţiile unei bise¬ 
ricuţe din sec. XI— XII. Ea a fost construită din cărămidă romană 
(s-au găsit exemplare de cărămizi purtind ştampila Legiunii I « lovia ») 
si avea un plan treflat. Este cel mai vechi exemplar de acest tip in 
ţara noastră. 

Isaccea. Se presupune că, in acest loc, Darius ar fi construit podul 
de vase pentru a-şi trece oastea în timpul expediţiei sale împotriva 
sciţilor, în anul 514 i.e.n. Pe ruinele localităţii Noviodunum , înfiinţată 
de romani, s-a ridicat oraşul de azi. La început (sec. XV), se numea 
Obluciţa. Numele actual şi l-a luat in timpul stăpînirii turceşti: de la 
Isac-Chivi (satul lui Isac) s-a ajuns la lsaccea. 

în oraş poate fi vizitată o geamie (Str. 30 Decembrie), monument de 
arhitectură cu o vechime de peste 300 de ani. 

La sud de oraş, între Dealul Teilor şi Niculiţel, sc află Mănăstirea 
Cocoş, ctitorită de mocani români (1835). 

Garvăn, comuna Jijila. în partea de nord a satului s-au descoperi' 
urmele unei vechi aşezări feudale, Dinogeţia. Săpăturile arheologice 
au scos la iveală resturi de cultură materială încă din neolitic. Romanii 
au găsit aici o aşezare geto-dacă a cărei populaţie întreţinuse strinse 
relaţii comerciale cu oraşele greceşti. Unităţile militare romane canto¬ 
nate aici aveau misiunea de a apăra graniţele imperiului. în timpul lui 

Diocleţian (284—305) au fost luate noi măsuri de intărire a securităţii 
imperiului, măsuri menţinute şi de Constantin cel Mare (306 — 337). 
Aici au fost aduse două legiuni: I « Iovia-Scythica », cu sediul la Novio- 
dunum (Isaccea) şi II « Heracleea », cu sediul la Troesmis (Igliţa), avînd 
misiunea să apere Dobrogea. S-au executat noi fortificaţii, în cadrul 
cărora un rol important îl juca cetatea Dinogeţia — ridicată în timpul 
lui Diocleţian şi ale cărei ziduri au rezistat pînă în sec. VI. în anul 
559, cetatea a fost distrusă de un atac al hutrigurilor (trib huno-bulgar), 
după care nu s-a mai putut reface decit parţial şi a decăzut treptat, 
împăratul Ion Tsimiskes (969—976) a împins din nou graniţa Impe¬ 
riului bizantin pînă în Dobrogea. Aici a creat un ducat Paristrion, 
care îşi avea capitala în Durostolon (Silistra); teritoriul său cuprindea 
şi Dinogeţia. în perioada sec. X—XII zidurile vechii cetăţi romane au 
fost reconsolidate şi amplificate. în afara construcţiilor din piatră şi 
cărămidă s-au descoperit numeroase bordeie, locuite de o populaţie 
ce se ocupa cu agricultura, pescuitul, creşterea vitelor şi vînătoarea. 
S-au descoperit şi unelte care atestă dezvoltarea meşteşugurilor; se 
prelucra fierul, se turnau vase şi obiecte din bronz şi plumb. Printre 
altele a fost găsit şi clopotul unei bisericuţe — cel mai vechi de pe 
teritoriul României. 

Bogăţia materialului arheologic descoperit aici a permis specialiştilor 
să aprecieze că aşezarea, avînd legături de comerţ cu Bizanţul şi Kievul, 
este socotită printre cele mai vechi oraşe medievale de pe teritoriul 
României. Începînd din sec. XI, infloritoarea aşezare a intrat într-o 
perioadă de decădere, în sec. XIII ajungind la încetarea completă a 
activităţii. 

Bisericuţa- în interiorul cetăţii au fost descoperite resturile unei bise¬ 
ricuţe. Construită in sec. XI, ea avea dimensiuni modeste: o navă 
pătrată cu pilaştri la colţuri, cu absidă la răsărit şi o cupolă sau turlă. 
Zidurile s-au păstrat doar pînă la înălţimea de 30 cm, fiind realizate 
din piatră brută, altcrnînd cu porţiuni din citc trei rînduri de cărămizi. 
Unele fragmente de mortar păstrează culori de tempera, provenind, 
probabil, de la pictura interioară. 

Babadag. în nordul oraşului, satul Agighiol, intr-un mormint de că¬ 
petenie tracă s-a găsit un bogat tezaur de artă traco-dacă, din sec. V 
i.e.n. Aici se află o moschee, înălţată la sfîrşitul sec. XVII; Biserica 
armeană, ridicată probabil in sec. XVII, reclădită in două rînduri 
în sec. XX; casa Panaghia unde funcţionează Muzeul de artă 
orientală. 

Comuna Sarichioi. în satul Enisala, la locul numit « Dealul Gras », 
se ridică impunătoarele ruine ale fostei cetăţi Enisala. Pe locul unei 
vechi fortificaţii bizantine, în sec. XIII s-a ridicat noua cetate de plan 
poligonal neregulat. Spre sud-est şi est era apărată de ziduri puternice 
a căror grosime atingea 3 m şi o înălţime de 6—7 m. Spre nord — 
nord-est, zidul avea două turnuri patrulatere; porţiunea de zid din 
partea de vest a fost aşezată direct pe buza prăpastiei. Genovezii ridi¬ 
caseră această cetate pentru a-şi asigura comerţul la gurile Dunării, 
între 1389 şi 1396 a fost cucerită de turci, apoi a intrat în stăpinirea 
lui Mircea cel Bâtrîn. în 1416 — 1417 a fost recucerită de către turci, 
care la sfîrşitul sec. XV sau începutul celui următor au părăsit-o. 
Dunele de nisip transformau treptat golful Razelm intr-un lac şi cetatea 
îşi pierdea importanţa. 

Importante Monumente Istorice 
Biserica Si. Ion (Str. Ştefan cel Mare) 

Ruinele fostului Palat Domnesc 

Mausoleul lui Peneş Curcanul (In cimitirul oraşului) 
Statuia lui Ştefan cel Mare (Piaţa Centrală) 

Situat în estul României, ocupînd o bună parte din Podişul Central 
Moldovenesc, judeţul Vaslui se întinde pe o suprafaţă de 5 300 km- 
şi are o populaţie de peste 470 840 de locuitori, ceea ce reprezintă 
2,2% din teritopiu şi aproximativ 2,3% din populaţia ţării. Pe kilo¬ 
metru pătrat a fost înregistrată o densitate de peste 88,8 de locuitori, 
valoare aproximativ egală cu media pe întreaga ţară. Reşedinţa jude¬ 
ţului este oraşul Vaslui. 

Relieful de podiş are o înclinare generală de la nord spre sud, altitu¬ 
dinile ce variază între 200 şi 400 ni fiind mult mai cohorîte spre lunca 
joasă a Prutului (20 m). 

Reţeaua hidrografică este reprezentată de cursul superior şi mijlociu 
al Bîrladului cu afluenţii săi (Vaslui, Crasna, Tutnva şi Zeletin) şi de 
F.lan, afluent al Prutului, care drenează partea sud-esticâ a judeţului. 
Clima are un pronunţat caracter continental, media anuală a tempera¬ 
turilor fiind cuprinsă între 7,5 şi 9,5°, iar precipitaţiile, relativ reduse, 
între 450 şi 600 mm anual. 

Resursele naturale le formează păşunile, fîneţele şi pădurile, precum şi 
materialele de construcţii (gresie, nisip, pietriş). 

Din punct de vedere economic, judeţul Vaslui se caracterizează printr-un 
profil agrar-industrial. Industria, care a cunoscut o însemnată dezvol¬ 
tare, în special în ultimul deceniu, este amplasată în principalele oraşe: 
Bîrlad (fabricile de rulmenţi, de confecţii, ulei, preparate din carne, 
de produse lactate), Vaslui (fabricile de mobilă, confecţii, filatura 
de bumbac) şi Huşi. 

Industria alimentară mai cuprinde unităţi specializate în valorificarea 
produselor agricole (industrializarea vinului, tutunului). Industria locală 
şi meşteşugărească este prezentă în centrele urbane Bîrlad, Vaslui, 
Huşi, Negreşti. 

Agricultura deţine in cadrul economiei judeţului ponderea cea mai 
mare, terenul agricol ocupînd 408 800 ha, ceea ce reprezintă 3/4 din 
suprafaţa sa totală, din care circa 73% revine terenurilor arabile, 20% 
păşunilor şi fineţelor, iar 7% viilor şi livezilor. Culturile agricole prin¬ 
cipale sînt: cerealele (circa 70% din suprafaţa arabilă), urmate de plan¬ 
tele tehnice (floarea-soarelui, sfecla de zahăr, inul, cînepa, tutunul ş.a.) 
care deţin şi ele circa 12% din suprafaţa arabilă. 

Judeţul Vaslui dispune de condiţii deosebit de favorabile pentru 
cultura viţei de vie, fiind renumite podgoriile Huşului, şi a pomilor 
fructiferi. 

Păşunile şi fineţurile naturale au constituit o premisă pentru dezvol¬ 
tarea sectorului zootehnic, creşterea oilor fiind practicată din vechime. 
Deşi se cresc în număr mare bovine şi porcine, totuşi ponderea cea 
mai ridicată o au ovinele construindu-se. In acest sens, şi un mare 
complex industrial pentru îngrăşarea berbecilor la Rişeşti-Drînceni. 

Locuit din cele mai vechi timpuri, judeţul Vaslui are o reţea deasă 
de aşezări, reprezentate de patru oraşe, din care un municipiu (Birlad) 
şi 71 de comune cu 456 de sate. Cele mai mari şi importante centre 
economice ale judeţului sînt oraşele: Birlad (50 916 loc.). Vaslui 
(27 792 loc.), Hufi (21 997 loc.), un important centru al vinificaţiei, şi 
Negref/j cu unităţi ale industriei locale. 

Pe teritoriul judeţului se găsesc puncte şi locuri de atracţie turistică, 
iar în oraşe se intîlnesc monumente istorice şi de artă, precum şi urme 
materiale ce vorbesc de un trecut istoric glorios. 

Astfel, in cadrul judeţului se află două cunoscute rezervaţii naturale, 
reprezentate prin Pădurea Hîrboanca (lingă corn. Deleşti) şi punctul 
fosilifer Mâluşteni. Pădurea Hîrboanca (40 ha), deţine o mare bogăţie 
de specii de stejari (stejar brumăriu, stejar pufos), rămăşiţe ale unor 
întinse păduri de silvostepă din zona Vaslui. Această rezervaţie consti¬ 
tuie un important centru de hibridogeneză şi de furnizare a hibrizilor 
pentru cultura forestieră. 

Pimctul fosilifer Mălufteni este situat în regiunea de dealuri din sudul 
Podişului Moldovenesc, la nord de com, Măluşteni. în cunoscutul 
Deal al Lacului se deschide o rîpă tăiată de pîriul Valea Românească, 
în care apar depozite argilo-nisipoase cu resturi bogate de oase de 
mamifere. 

Deşi nu dispune de un peisaj natural variat şi de numeroase monu¬ 
mente cultural-istorice, judeţul Vaslui prezintă însă o natură specifică 
zonei de podiş din Moldova Centrală, cu trăsături specifice satelor din 
această parte a ţării şi cu bîlciuri tradiţionale ce atrag numeroşi vizi¬ 
tatori. Pe teritoriul judeţului Vaslui trec calea ferată şi şoseaua care 
leagă oraşul Tecuci, şi deci sudul ţării, cu Bîrladul, Vasluiul şi mai 
departe cu laşul, cu o derivaţie spre Huşi. De asemenea, din Birlad se 
desprinde o ramificaţie a şoselei şi liniei ferate, care fac legătura cu 
U.R.S.S. prin Fălciu şi tot din acest nod porneşte o şosea în curs de 
modernizare spre Bereşti în sud, iar alta în nord, stabilind legătura 
cu satele de pe valea Tutovei. 

VASLUI. Oraşul situat pe valea Bîrladului, pe un drum comercial 
internaţional, este menţionat prima dată în 1435. După 1475 s-a dezvoltat 
tot mai mult; în 1490 aici a ridicat Ştefan cel Mare frumoase curţi 
domneşti. în oraş se pot vizita: 

Biserica Sf. Ion, construită de Ştefan cel Mare în anul 1490, în memoria 
celor morţi în timpul campaniei din 1475, face parte din acel grup de 
construcţii realizate de voievod spre sfîrşitul domniei, mai mari ca 
dimensiuni şi la care meşterii şi-au adus importante contribuţii în 
găsirea unor noi soluţii pentru realizarea boltirilor. Tot în oraş pot 
fi văzute ruinele fostului palat domnesc (sec. XV). 

Mausoleul lui Peneş Curcanul (în cimitirul oraşului) a fost ridicai 
în memoria vitejilor dorobanţi căzuţi eroic în bătălia pentru cuce¬ 
rirea Plevnei. 

Statuia lui Ştefan cel Mare. în decembrie 1972, în piaţa centrală 
din Vaslui, a fost dezvelită o impozantă statuie a lui Ştefan cel Mare, 
domnitorul a cărui amintire este veşnic trează pe aceste meleaguri. 
Statuia, înaltă de 5 metri, este montată pe un soclu; pe acesta a fost 
montată stema Moldovei din timpul lui Ştefan cel Mare, un basorelief 
intitulat «închinarea steagurilor» şi s-au săpat în bronz cuvintele 
aparţinînd lui Nicolae Iorga: « Domn adevărat, viteaz şi cu minte şi 
iubitor de ţară şi neam. Intr-însul găsise poporul românesc cea mai 
curată şi cea mai deplină icoană a sufletului său ». 

Statuia este opera sculptorului ieşean Iftimie Birleanu. 

Podul Înalt. în partea de sud-vest a oraşului Vaslui, între Dealul 
Paiul, Coasta Muntenilor şi locul de vărsare a Racovei în Birlad, se 
întinde o luncă îngustă şi mlăştinoasă. Aici, la 10 ianuarie 1475, cei 
40 000 de oşteni comandaţi de Ştefan cel Mare, la care s-au adăugat 
5 000 de secui şi 2 000 de polonezi, veniţi în ajutor, au zdrobit un corp 
de oaste otoman, mult mai puternic (peste 100 000 de oameni). « Atunci 
— după cum mărturiseşte o cronică — au fost prinşi fără întirziere 
şi ţinuţi în prinsoare paşa, vice împăratul şi alţi opt voievozi mai vestiţi, 
care se aflau în fruntea oştirii turceşti . . . Cîţi prizonieri, cîte bogăţii 
şi cite lucruri de preţ au ajuns în mîinile învingătorilor, poate şti ori¬ 
cine ». A fost, intr-adevăr, una dintre cele mai strălucite victorii militare 
din istoria noastră. învingătorul însuşi făcea cunoscută lumii fapta 
moldovenilor: «Am Învins straşnic pe acei duşmani ai noştri şi ai 
creştinătăţii întregi. Şi i-am fărîmat şi i-am călcat în picioare ». 

Municipiul Bîrlad, vechi tîrg comercial, este amintit pentru prima 
dată în sec. XII, apoi în 1408. în localitatea înfloritoare de pe valea 
Bîrladului s-au ridicat, de timpuriu, curţi domneşti. în trecere prin 

oraş se pot vizita cele două biserici, Sf. Gheorghe şi Sf. Dumitru, 
din sec. XVII; Muzeul de istorie; Muzeul «V. Pârvan», cu secţii 
de istorie, ştiinţele naturii şi artă plastică etc. 

Huşi, aşezare veche, menţionată documentar încă din anul 1487. Pot 
fi vizitate Biserica episcopiei, construită de Ştefan cel Mare, în anii 
1494 — 1495 şi Statuia lui Alexandru Ioan Cuza. 

Pe teritoriul judeţului Vaslui se află şi cîteva staţiuni arheologice impor¬ 
tante, cum ar fi cele de la Movila Eăbîia (lingă Huşi) şi Cetatea de 
pămint de lingă Bîrlad. 







Planul Municipiului RImnicu VIlcea 



Importante Monumente Istorice 

1. Biserica To(i Sfinţii 

2. Complexul arhitectonic al Episcopiei Rîmnicului 

3. Biserica Sf. Paraschiva 

4. Biserica Buna Vestire 

5. Casa memorială « Anton Pan» 

• Hotel 

Importante Obiective Turistice 
Băile Govora, staţiune balneoclimaterică 
Băile Olăneşti, staţiune balneoclimaterică 
Bivolari, staţiune balneară de interes local 
Călimăneşti, Căciulata, staţiune balneoclimaterică 
Defileul Oltului (Cîineni — Turnu Roşu) 

Masivul Cozia, rezervaţie naturală 
Valea Lotrului, zonă turistică 
Valea Latoriţei, zonă turistică 
Ocnele Mari, staţiune balneoclimaterică 
Voine asa, staţiune climaterică 
Vidra, lac de acumulare şi baraj 



Judeţul VIlcea 

Ţinut de un neasemuit pitoresc, judeţul Vîlcea este situat în partea de 
nord a Olteniei, în sudul Carpaţilor Meridionali. Are o suprafaţă 
de 5 705 km 2 (2,4% din suprafaţa României) şi o populaţie de peste 
397 595 de locuitori (1,9% din populaţia ţării), ceea ce reprezintă o 
densitate de aproape 70 loc./km 2 . Reşedinţa judeţului este municipiul 
Rîmnicu Vilcea. 

Datorită poziţiei sale geografice, relieful se poate caracteriza după 
modul în care este repartizată suprafaţa judeţului, prin excelenţă, de 
munte şi de deal. în nord, însuşi limita judeţului urmăreşte creasta 
înaltă a Făgăraşului (la vest de vf. Negoiu) prin vîrfurile Scara, 
Ciortea, Budislavu, Suru, ce depăşesc 2 280 m, trecînd la vest de 
Olt în culmea principală a Munţilor Lotrului pînă în apropiere de 
vf. Parîngul Mare. l.a sudul acestor masive se desfăşoară culmea 
Căpăţînii, iar pe stînga Oltului, masivul impunător şi prăpăstios al 
Coziei (nu are decît 1 664 m). Din culmile principale, cu peisaj alpin 
(păşuni, relief glaciar), se desprind, spre sud, mai totdeauna culmi 
secundare, ce coboară domol spre depresiunea intramontană a Loviştei 
sau spre depresiunile subcarpatice închise la sud de dealuri cu înălţimi 
de aproximativ 600—700 m. Treapta dealurilor subcarpatice şi a coli¬ 
nelor piemontane (Piemontul Olteţului), ce urmează spre sud zona 
montană, deşi mai puţin înaltă (600 — 400 m), prezintă, la rîndul ei, un 
relief foarte variat şi atrăgător. La contactul cu muntele, dar şi în lungul 
văilor ce fragmentează zona deluroasă se găsesc o serie de depresiuni 
(Jiblea-Berislăveşti, Păuşeşti-Măglaş, Hurezu etc.) ce adăpostesc o 
puzderie de sate, staţiuni balneoclimaterice şi oraşe. 

Varietatea reliefului se reflectă puternic în diversitatea aspectelor clima¬ 
tice, media temperaturilor multianuale crescînd treptat, conform succe¬ 
siunii treptelor de relief, de la 0° (în zona montană cu peste 2 000 m) 
pînă la 10° (în zona dealurilor piemontane). Cantitatea precipitaţiilor 
variază între 1 400 şi 400 mm anual. 

Apele care brăzdează teritoriul judeţului Vîlcea sînt drenate în între¬ 
gime către Olt, care străpunge Carpaţii Meridionali prin frumosul 
defileu Turnu Roşu, situat în parte în limitele judeţului Sibiu, şi Cozia. 
în Depresiunea Loviştei, Oltul primeşte apele vigurosului său afluent 
Lotru, ce îşi culege izvoarele din masivul Parîng (unul dintre ele 
pornind chiar din Lacul Cîlcescu). La sud de Rîmnicu Vîlcea, Oltul 
adună un mănunchi de ape, şi anume: de pe stînga pe Topolog, iar 
de pe dreapta pe Olăneşti, Bistriţa Vilcii, Govora şi Olteţ. 
Varietatea geologică a teritoriului judeţului Vîlcea este pusă în evidenţă 
de importante resurse naturale, ca: pegmatite cu cuarţ, feldspat şi 
mică (zona Voineasa), sare (in zona subcarpatică — Ocnele Mari), 
cărbuni, petrol şi minereuri neferoase complexe, materiale de con¬ 
strucţie (calcare, gresii, pietrişuri şi nisipuri), resurse hidroenergetice. 
Acestora li se adaugă importantele izvoare minerale (ape sulfuroase, 
cloruro-sodice, iodurate, bromurate) de care se leagă prezenţa vestitelor 
staţiuni balneoclimaterice. Bogăţia solului o reprezintă întinsele păduri 
şi pajişti alpine (pădurile ocupă 267 000 ha). 

Economia judeţului are un caracter complex, industrial-agrar. 

Datorită condiţiilor economice favorabile pentru valorificarea supe¬ 
rioară a rezervelor naturale de care dispune, industria a cunoscut o 
dezvoltare mare în ultimul deceniu, ponderi ridicate deţinînd industria 
chimică (Uzina de produse sodice Govora, Combinatul chimic din 
oraşul Rîmnicu Vîlcea — în cadrul căruia se produce printre altele 
lindanul, insecticid folosit in agricultură), exploatarea forestieră şi indus¬ 
trializarea lemnului (întreprinderi forestiere la Brezoi, Horezu, Jiblea, 
Băbeni —Bistriţa ş.a., iar de prelucrare complexă la Rîmnicu Vîlcea), 
industria alimentară (Rîmnicu Vilcea, Rîureni), industria pielăriei, 
blănăriei şi încălţămintei (Rîmnicu Vîlcea), industria materialelor 
de construcţii ş.a. Prin darea în funcţiune a Hidrocentralei de pe 
Lotru (Ciunget) cu o putere de 510 MW, grandioasă amenajare 

hidroenergetică de pe rîurile interioare, industria energiei electrice va 
avea o pondere ridicată în cadrul ramurilor industriale ale judeţului, 
în ceea ce priveşte agricultura, condiţiile naturale favorizează dezvol¬ 
tarea zootehniei, pomiculturii şi viticulturii — ramuri cu tradiţie în 
cadrul judeţului. Cultura cerealelor şi a plantelor tehnice (sfeclă de 
zahăr şi tutun) este extinsă, în principal, in sud pe luncile cursurilor 
de apă. Pomicultura şi viticultura au înregistrat însemnate creşteri în 
suprafaţă, fiind cunoscute atît bazinele pomicole Horezu, Bistriţa, 
Olăneşti, Berislăveşti (prune), Călimăneşti, Bujorcni — Goranu (mere), 
cit şi vestita podgorie a Drăgăşanilor. în jurul oraşelor şi a staţiunilor 
balneare s-a dezvoltat legumicultura, care asigură aprovizionarea cu 
legume proaspete a acestor centre. 

întinsele suprafeţe de păşuni şi fineţe naturale au creat condiţii deosebit 
de favorabile pentru creşterea animalelor, importantă ramură şi cu 
vechi tradiţii în economia locală. 

Se cresc, în special, ovine şi bovine, in zona nordică şi porcine în sud, 
judeţul deţinînd densităţi medii la hectar superioare mediei pe ţară. 
în regiunea deluroasă se practică albinăritul şi sericicultura, 
în limitele judeţului sînt opt oraşe, din care un municipiu (Rîmnicu 
Vîlcea, cu 41 642 loc.), cu 4Î localităţi componente, 78 de comune cu 
568 de sate (din cate 14 aparţin oraşelor). Cu excepţia municipiului 
Rimnicu Vîlcea , principalul centru economic şi social-cultural al jude¬ 
ţului, celelalte oraşe, deşi sînt mici, sub 15 000 de locuitori (Drăgă- 
şani, Călimăneşti, Brezai, Horeau, Băile Olăneşti, Ocnele Mari, Băile Go¬ 
vora, au o intensă activitate comercială, agricolă, industrială sau balneo¬ 
climaterică. Oraşele, situate de-a lungul Oltului (excepţie face Horezu 
din Subcarpaţi, în vestul Oltului), alcătuiesc o adevărată microre- 
giune urbană complexă, în care specificul balnear este totuşi pregnant. 
Apariţia şi dezvoltarea acestor centre este legată fie de funcţia lor 
comercială (Rîmnicu Vîlcea, Brezoi, Horezu, Drăgăşani) sau minieră 
(Ocnele Mari), fie de cea balneoclimaterică (Călimăneşti, Băile Olă¬ 
neşti, Băile Govora şi Ocnele Mari). 

Rimnicu Vîlcea, situat pe valea Oltului, are o aşezare pitorească, între 
dealurile subcarpatice, la încrucişarea a două căi de circulaţie majore. 
Cadrul natural este întregit de existenţa numeroaselor monumente 
istorice şi de artă, şi de prezenţa unui frumos zăvoi cu arbori seculari 
şi izvoare sulfuroase. 

Călimăneşti, incluzînd şi staţiunea Căciulata, cunoscut încă de pe vremea 
romanilor^ este situat pe valea Oltului, la ieşirea acestuia din defileu, 
într-un minunat cadru natural. 

Numit şi Băile Călimăneşti — Căciulata, oraşul este o staţiune balneo¬ 
climaterică permanentă, foarte apreciată pentru proprietăţile curative 
ale izvoarelor sale minerale. Primele izvoare, cunoscute încă din 1830, 
au fost apreciate de doctorul Carol Davila, care le-a recomandat şi 
împăratului Napoleon al III-lea. Cel mai important izvor este Căciu¬ 
lata, similar cu proprietăţile apelor de la Evian, Vittel şi ale altora din 
Franţa şi Elveţia. Apele minerale sulfuroase, cloruro-sodice, calcice, 
magneziene, sînt indicate în tratamentul intern şi extern al unor afec¬ 
ţiuni ale tubului digestiv şi glandelor anexe, renale şi ale căilor urinare, 
precum şi în cel al bolilor profesionale, reumatismului şi al sistemului 
nervos periferic. 

Băile Olăneşti se află în depresiunea cu acelaşi nume, la 450 m altitudine. 
Este o staţiune balneoclimaterică permanentă, cu izvoare minerale 
de compoziţie foarte variată, în majoritate cloruro-sodice, calcice, 
magneziene, sulfuroase, iodurate, bromurate. Cunoscute încă din secolul 
al XVII-lea, valorificarea lor începe de-abia din a doua jumătate a 
secolului al XVIII-lea, fiind indicate în cură internă sau externă, în 
tratamentul unor afecţiuni ale aparatului locomotor, ale sistemului 
nervos periferic, ale tubului digestiv şi glandelor anexe, renale şi al 
bolilor profesionale. 



Judeţul Tulcea 



Monumentul de pe colnicul Horei din Tulcea 





Statuia ecvestră a lui Mircea cel Bătrîn 

Muzeul « Vasile Pârvan» din Bîrlad 














Biserica mănăstirii «Dintr-un lemn» din comuna Frînceşti 









Un complex arhitectonic de o mare frumuseţe: Hurezu 


Cula veche de la Măldăreşti 

Oraş ul băile Govora — «raţiune balneoclimaterică permanentă, este aşezat 
înfr-o mică depresiune, formată la confluenţa văii Hinţa cu pîrîul 
Govora, între dealurile Piscupia, Cerbului, Păuşeşti şi Baba Floarea. 
Are o climă blîndă, apele sale minerale cloruro-sodice, iodurate, bromu- 
rate şi sulfuroase fiind indicate în cura externă, iar cele bicarbonatate, 
sulfatate, calcice, magneziene, hipotone pentru cura internă. Apele 
staţiunii, puternic iodurate, sînt foarte indicate în tratamentul afecţiu¬ 
nilor sistemului nervos periferic, ale aparatului locomotor, respirator, 
al bolilor de nutriţie ş.a. 

Ocnele Mari , o altă staţiune balneoclimaterică, este foarte cunoscută 
pentru Concentraţia salină mare, pînă la 250 g/l, şi conţinutul impor¬ 
tant de sulfat de fier, sulf şi iod al apelor sale. De asemenea, staţiunea 
posedă nămol mineral şi sapropelic, apreciat pentru proprietăţile sale. 
Horezu, renumit tirg şi loc de popas, este situat într-una dintre cele 
mai însemnate zone pomicole ale ţării, fiind cunoscut pentru unităţile 
sale de exploatare a lemnului şi ale industriei alimentare. 

Brezoi, situat în plină zonă montană, centru forestier in Ţara Loviştei, 
este şi punct turistic de plecare pe valea Lotrului, spre Voineasa si 
Hidrocentrala de la Ciunget. 

Drâgâfani, vechi centru comercial, este renumit pentru soiurile de 
vinuri realizate aici, cum sînt: Pinot gris, Pinot noir, Riesling italian, 
Tămiioasă românească. 

Vîlcea este o zonă foarte interesantă din punct de vedere etnografic 
şi folcloristic, atît sub raportul construcţiilor de locuinţe, al covoarelor 
şi scoarţelor, cit şi al portului popular. Prin aşezarea sa geografică 
beneficiază de toate caracteristicile unei zone turistice complexe, îmbi- 
nînd forme de relief variate, de la dealuri piemontane la munţi, de la 
pitorescul văilor (defileul Oltului, cataractele Lotrului, cheile sălbatice 
ale Bistriţei vîlcene) la grandoarea munţilor. Defileul Oltului, între 
Cozia şi Turnu Roşu, ate o măreţie aparte, rezultată in bună parte 
din diferenţa mare de nivel între albia Oltului (380 m alt.) şi înălţimea 
de peste 2 000 m a munţilor Făgăraş, Lotru şi Căpăţînei, care străju¬ 
iesc valea. Bazinul Lotrului va deveni, în curînd, datorită amenajă¬ 
rilor hidrotehnice, una dintre cele mai mari şi importante zone turis¬ 
tice montane din România, cu un profil complex. 

Legăturile dintre oraşe, precum şi dintre diferitele localităţi sînt asigu¬ 
rate atît de artera feroviară şi şoseaua modernizată de pe valea Oltului, 
cit şi de şoselele subcarpatice, modernizate, Rîmnicu Vîlcea — Rîu- 
reni — Horezu — Tîrgu Jiu şi Rîmnicu Vîlcea — Piteşti — Bucureşti. 
La acestea se adaugă ramuri secundare, parţial modernizate, ca; şoseaua 
Drăgăşani — Zătreni —Mateeşti, segmentul Brezoi — Voineasa —Petro¬ 
şani, Rîmnicu Vîlcea -Olăneşti. Acestea sînt completate de o reţea 
deasă de drumuri care leagă între ele localităţile judeţului. 

Numeroase monumente istorice şi de arhitectură vin să întregească 
peisajul turistic al Vîlcii. 

RÎMNICU VÎLCEA. Prima menţiune documentară datează din 1388, 
cînd Mircea cel Bătrîn dădea un hrisov în care se menţiona şi o moară 
la Rîmnic. Localitatea s-a dezvoltat repede, fiind aşezată pe unul din 
drumurile ce legau Transilvania cu Ţara Românească, devenind un 
important centru cultural. Domnitori şi boieri au ridicat aici numeroase 
construcţii. Pe aici au trecut, în 1599, sub conducerea banului Udrea 
şi a fraţilor Buzeşti, o parte dintre armatele lui Mihai Viteazul, în drum 
spre Transilvania. Mulţi dintre locuitorii judeţului Vîlcea au participat 
la răscoala condusă de Tudor Vladimirescu. La Troian, lîngă Rîmnicu 
Vîlcea, şi-a aşezat tabăra, în 1848, Gh. Magheru. Aceeaşi participare 
activă au avut-o vîlcenii şi la evenimentele din 1859. în 1876, munci¬ 
torii care lucrau la construcţia şoselei Rîmnicu Vîlcea — Piatra Olt 
au iniţiat o puternică acţiune revendicativă. Azi, oraşul este intrat din 
plin în circuitul marilor transformări socialiste. 

Biserica Cetăţuia. Prima construcţie a fost ridicată la inccputul sec. 
XVI. Cea actuală este un edificiu modest, datind din sec. XVII. Biserica 
are o arhitectură simplă, cu ornamentaţie de influenţă armeană şi o 
pictură (probabil) din 1680. în 1529, aici a fost ucis Radu de la Afumaţi, 
de către boierii uneltitori. 

Biserica Toţi Sfinţii a fost construită intre anii 1762 şi 1764, reunind 
elemente de arhitectură întîlnite la celelalte construcţii din împreju¬ 
rimi. Pridvorul aminteşte de stilul brîncovenesc, iar turlele amintesc 
de procedeele folosite de meşterii de la Curtea de Argeş. Decoraţia 
exterioară e alcătuită din două registre de firide, dreptunghiulare şi 
arcuite, l.a intrare, uşa are un ancadrament cu ornamentaţii zoomorfe 
şi vegetale şi tot aici se poate vedea o frumoasă stemă a Cantacuzinilor. 

Complexul arhitectonic al Episcopiei Rlmnicului (Str. Argeş). 
Clădirile fuseseră ridicate în sec. XVI, dar nu se mai păstrează nici 
una. Azi poate fi vizitată biserica mare, construită în 1856, care prezintă 
interes deosebit pentru pictura sa executată de Gh. Tattarescu. Paraclisul, 
construit în anul 1751, are pereţii zugrăviţi în exterior (exemplar rar în 
Ţara Românească), prezentînd portrete de filozofi şi sibile, iar în in¬ 
terior are o valoroasă pictură în frescă din anul 1751. Catapeteasma 
este sculptată în lemn, în stil brîncovenesc, asemănător celei de la 
Mănăstirea Hurez. 

Casa memorială « Anton Pann» (Str. Ştirbei Vodă, nr. 18) este organi¬ 
zată într-o clădire ridicată în sec. XVIII. Aici a trăit Anton Pann « cel 
isteţ ca un proverb», în perioada 1826 — 1828 şi 1835 — 1837. Se mai 
pot vizita: Biserica Sf. Paraschiva, ctitorie a lui Pătraşcu Vodă 
(1554 — 1557), construcţiile fiind terminate de Mihai Viteazul în 1587; 
Biserica Sf. Gheorghe, zidită în anul 1681; Biserica fostului schit 
Inăteşti (mijlocul sec. XVIII); Biserica Buna Vestire, ctitorită în 
1747 de Radu Rîmniceanul logofătul. 

Băile Olăneşti, staţiune balneoclimaterică, aflată la circa 20 km de 
Rîmnicu Vîlcea, unde poate fi vizitată biserica de lemn din Albac sau 
Biserica lui Horea, construită în 1746 şi care a fost adusă aici în 1954. 
Tot aici există Biserica Sf. Nicolae, construită în anul 1718 de repre¬ 
zentanţii familiei Olănescu. Are o pictură valoroasă, foarte bine păs¬ 
trată; sînt interesante mai ales portretele ctitorilor, şi în general costu¬ 
maţia personajelor. 

Mănăstirea Cozia — în apropiere de Călimăneşti — are biserica 
construită de către Mircea cel Bătrîn, în anul 1388, iar pictura pronao¬ 
sului datînd din 1391. La început o găsim menţionată sub numele 
de mănăstirea Nucet, apoi a împrumutat numele muntelui din vecină¬ 
tate. Biserica — deşi nu-i prea mare — atrage atenţia prin eleganţa 
şi armonia proporţiilor, bogăţia de ornamentaţii şi excepţionala valoare 
a picturii. Partea superioară a chenarelor de la ferestre datează încă 
din vremea lui Mircea, ca şi rozetele de deasupra lor. Pridvorul a fost 
adăugat în timpul lui C-tin Brîncoveanu. 

Interiorul bisericii este cu adevărat excepţional ca valoare. Aici se 
află mormîntul lui Mircea şi al Teofanei, mama lui Mihai Viteazul. 
Pictura din pronaos datează din sec. XIV, iar cea din naos şi altar din 
anul 1704. Catapeteasma şi policandrele sînt din timpul lui Brînco¬ 
veanu. Pe peretele de vest al naosului au fost pictaţi Mircea şi fiul său, 
în costum de cavaleri, iar în stingă se află portretele lui Şerban Canta- 
cuzino, ale părinţilor acestuia etc. 

Cişmeaua lui Neagoe (aflată sub cerdacul chiliilor) a fost construită, 
în 1517, de Neagoe Basarab. Cişmeaua lui Brîncoveanu, în imediată 
apropiere de intrarea în biserică, colectează apa unui izvor de munte 
şi este frumos decorată. 

Paraclisul brîncovenesc, situat în colţul de nord-est, a fost construit 
de C-tin Brîncoveanu în 1711. 

în corpul de clădiri de pe latura estică a fost amenajat şi un mu 2 eu, 
în care sînt expuse: monede, tipărituri vechi, obiecte şi podoabe de 
cult. Chiliile de pe această latură datează din timpul lui Mircea cel 
Bătrîn. 

Paraclisul lui Mihnea Turcitul, pe latura de sud, a fost construit în 
1583, pictura fiind realizată în 1855. 

Biserica Bolniţei, separată, se află de cealaltă parte a şoselei şi a fost 
construită de Radu Paisie între 1542 şi 1543. Are o mare valoare 
artistică. Exterioarele sînt decorate prin alternarea zonelor de cărămizi 
şi piatră într-un frumos joc de culoare şi prin firide înalte terminate 
cu arcuri. Din anul zidirii datează şi pictura. Proporţionalitatea şi 
fineţea execuţiei i-au atras o faimă binemeritată, fiind considerată un 
« giuvaer al veacului XVI ». 

întregul ansamblu arhitectonic de la Cozia rămîne un loc demn de 
vizitat pe îndelete, căci fiecare piatră de aici trezeşte ecouri puternice. 

Schitul Ostrov (Călimăneşti) are o biserică construită de Neagoe 
Basarab, în anul 1522, dar care a fost zugrăvită abia în 1760: pictură 
de o remarcabilă valoare artistică. 

Mănăstirea Govora. Frumoasa biserică cu pridvor deschis, privită 
de departe, din spatele zidului de incintă, pare o cetăţuie, cu turnul 
înalt şi ziduri puternice. Prima menţiune documentară datează din 
1488, cînd Vlad Călugărul i-a întărit nişte danii. în timpul lui Radu 
cel Mare (1495 — 1508) a devenit un important centru cultural, acest 
domn fiind şi primul ei ctitor cunoscut. în sec. XVII, Matei Basarab 
a refăcut incinta, ridicînd ziduri puternice cu creneluri şi turnuri de 
apărare. Tot el a construit şi foişorul (cuprins apoi în turnul-clopot- 
niţă), chiliile de pe latura de vest şi clădirea tipografiei. Aici s-au 
tipărit Psaltirea din 1637 şi Pravila de la Govora ~ 1640. în timpul lui 
Brincoveanu s-au efectuat lucrări. în 1711 s-a terminat şi s-a pictat 
biserica nouă, ridicată in mijlocul incintei. în sec. XIX, noi transfor¬ 
mări i-au dat forma de azi. 

Biserica, de plan treflat, cu abside poligonale şi pridvor deschis, are 
frumoase coloane de piatră sculptată. Peste naos se ridică turla cu 
arcaturi pe zece laturi; pronaosul şi pridvorul sînt acoperite cu bolţi. 
Pictura interioară are o mare valoare, fiind executată de zugravi iscu¬ 
siţi. Exteriorul este decorat cu un brîu median pictat. Ferestrele au 
frumoase ancadramente de piatră sculptată. în 1958, ansamblul a fost 
integral renovat. 

Mănăstirea Bistriţa. în comuna Costeşti — aşezare multiseculară (de 
curînd au fost găsite obiecte din prima perioadă a epocii fierului) — 
vizitatorul este atras de valoroasele monumente de arhitectură medie¬ 
vală. Primul pe care-1 poate vizita este mănăstirea Bistriţa, din satul 
cu acelaşi nume, situat la circa 6 km de Costeşti. Ea a fost construită 
in 1492, iar în 1494 Vlad Călugărul întărea nişte danii făcute mănăstirii 
mai înainte. Pe unul dintre clopote se află gravată data de 1497. Ctitoria 
a fost avariată, în 1508, de către voievodul Mihnea cel Rău, deoarece 
Craioveştii se ridicaseră împotriva sa. în urma revenirii din pribegia 
lor în Transilvania, Craioveştii au refăcut mănăstirea. în 1683 a fost 
din nou reparată, pentru ca întreaga construcţie să fie complet recon¬ 
struită în 1856, dîndu-i-se forma de azi. 

Ctitoria Craioveştilor era o construcţie masivă, cu puternice fortificaţii, 
din care nu s-a păstrat decît biserica bolniţei din afara incintei, con¬ 
struită de banul Barbu Craiovescu, prin anii 1520 — 1521. în timpul 
lui Constantin Brincoveanu a fost restaurată şi s-a efectuat o pictură 
nouă, adăugindu-i-se pridvorul dinspre apus. 

Mănăstirea Arnota este ctitoria lui Matei Basarab. Mănăstirea a fost 
construită în 1633, la începutul domniei, fiindcă aşa cum aminteşte 

tradiţia, înainte de a fi domn, Matei scăpase de cetele turceşti urmări¬ 
toare, ascunzîndu-se în nişte tufărişuri din aceste locuri. în 1648 au 
fost aduse aici şi reînhumate rămăşiţele lui Danciu Vornicul, tatăl lui 
Matei Basarab, fost oştean al lui Mihai Viteazul. Aceeaşi soartă o vor 
avea şi osemintele lui Matei, înmormîntat iniţial la Tîrgovişte şi mai 
apoi reînhumat la Arnota. 

Biserica mănăstirii este o construcţie mică, cu o linie simplă şi sobră. 
A fost realizată după un plan trilobat, cu abside poligonale şi pridvor 
deschis. O turlă înaltă se ridică deasupra naosului, iar o alta, mai 
mică, pe pridvor. Cu ajutorul unui brîu din cărămidă aparentă, faţadele 
au fost împărţite în două registre; în cel inferior s-au executat firide 
rotunjite, iar în cel superior au fost realizate ocniţe adîncite. Pereţii 
şi turlele sînt înfrumuseţate cu ornamente din cărămidă aparentă şi 
ciubuce. Pictura iniţială, bine păstrată, are o mare valoare artistică 
documentară. Foarte valoros este portretul lui Matei Basarab. 

Chiliile de azi au fost construite o parte între anii 1852 şi 1856, iar altele 
în 1934. într -una dintre încăperi a fost amenajat un mic muzeu, în 
care au fost expuse odoarele mănăstirii. 

Mănăstirea Hurez (satul Romanii de jos) este unul dintre cele mai 
valoroase monumente de artă feudală din Ţara Românească, « o expresie 
desăvîrşită a cunoscutului stil brîncovenesc ». După ce a devenit domn 
al ţării (1688), C. Brîncoveanu a început lucrările de construire a comple¬ 
xului Hurez, care au fost încheiate în anul 1697. 

Un dreptunghi de 85/65 m, cu trei dintre laturi formate din clădirile 
anexe, iar cea dinspre răsărit realizată dintr-un zid masiv, formează 
incinta mănăstirii. Latura de sud cuprinde palatul domnesc, stăreţia, 
clopotniţa, biblioteca şi intrarea în incintă. Construcţia are două niveluri, 
legate prin scări de acces, care duc în cîte un foişor. Palatul are încăperi 
mari şi frumoase; la extremitatea estică se află apartamentul domnesc. 
Clopotniţa are baza pătrată şi este decorată cu două registre de firide. 
Sub clopotniţă se află intrarea cu bolta amplă şi uşa masivă. Pe latura 
de apus se află trapeza, paraclisul şi chilii, orînduite tot în două niveluri, 
între 1752 şi 1753, pe aceeaşi latură a fost construit foişorul lui Dionisie, 
după un plan pătrat, fiind sprijinit de puternice coloane şi arcade, cu 
influenţe ale stilului baroc. 

Biserica mare se ridică în mijlocul incintei şi a fost construită între 
anii 1691 şi 1694, de către Manea (zidar), Vucaşin Caragea (pietrar), 
Istratie (lemnar). Constantin, Ioan, Andrei, Stan, Neagoe şi Ioachim 
(zugravi). Construcţia, de plan trilobat, are ca punct de inspiraţie biserica 
episcopală de la Curtea de Argeş, numai că aici s-a adăugat pridvorul 
specific brîncovenesc. Turla care încununează construcţia se sprijină, 
în interior, pe patru arcuri masive de zidărie, cu ajutorul pandantivilor 
de stil bizantin; cea de deasupra pronaosului este sprijinită pe zidul 
despărţitor dintre naos şi pronaos şi pe două coloane din interiorul 
pronaosului. 

Exteriorul este bogat decorat cu panouri dreptunghiulare (in registrul 
inferior) şi firide ornamentate cu cercuri (în registrul superior). Uşa 
de la intrare este încadrată de un chenar din marmură sculptată; dea¬ 
supra ei se pot vedea pisania, stema Ţării Româneşti şi cea a Canta- 
cuzinilor. 

Pictura interioară arc o mare valoare, deoarece în afara scenelor 
religioase, pictorii au dat naştere unei galerii de portrete ale Brînco- 
venilor, Basarabilor şi Cantacuzinilor. în pridvor sînt chipurile a trei 
din principalii constructori ai lăcaşului: Manea-zidarul, Istratie-lemnaru! 
şi Vucaşin-pietrarul. 

Culele de la Măldăreşti. Satul MXldâreşti se află la circa 4 km de 
Horezu şi reţine atenţia prin cele cîteva construcţii, menţionate adesea 
sub numele de cule (case fortificate). 

Cula veche sau cum i se mai spune Cula « Greceanu » a fost construită 
prin sec. XVII —XVIII de către membrii familiei boiereşti a Măldă- 
reştilor. 

Cula nouă a fost construită în 1823, tot de un Mâldărescu, iar din 1907 
a intrat în proprietatea lui I. Gh. Duca. Ambele clădiri sînt ridicate 
pe mai multe niveluri, iar zidurile sînt prevăzute cu metereze. Uşile 
au fost confecţionate din birne foarte groase. în cula veche, începînd 
din anul 1958, a fost organizat un muzeu de istorie. 

Mănăstirea « Dintr-un lemn ». în comuna Frînceşti s-a construit, 
acum aproape 300 de ani, mănăstirea numită straniu « Dintr-un lemn ». 
Legenda aminteşte că un pustnic a ridicat aici o bisericuţă, la construcţia 
căreia a folosit materialul provenit dintr-un singur copac, de unde şi 
numele ei. Mai apoi s-a ridicat o nouă biserică, de zid, atestată docu¬ 
mentar pentru prima dată în anul 1635. La 5 februarie 1689, Constan¬ 
tin Brincoveanu făcea o danie mănăstirii, în care se specifica, printre 
altele, că mănăstirea a fost « înălţată din temelia ei de răposatul moşul 
domnii mele Preda vornicul ». 

Azi, schimbat mult faţă de original, ansamblul se compune din două 
incinte, prima fiind construită în secolul trecut. Din această curte, ttecînd 
prin gangul boltit al turnului-clopotniţă, se ajunge in incinta princi¬ 
pală, situată pe un teren mai ridicat. în centrul acesteia se află biserica 
construită de Preda Brincoveanu, căreia i s-au adăugat, in 1684, prid¬ 
vorul şi ancadramentele de piatră din jurul ferestrelor. în timpul dom¬ 
niei lui Ştefan Cantacuzino, bisericii i s-au adăugat turla de deasupra 
pronaosului, portalul de la intrare şi o nouă pictură. De fapt, pictura 
a fost executată in mai multe rînduri (1635, 1715 şi 1841). în exterior, 
faţadele sînt împărţite în două registre. Sculptura coloanelor de la 
pridvor, ancadramentele de piatră de la ferestre şi portal sporesc fru¬ 
museţea construcţiei. 

în partea de nord a incintei. Ştefan Cantacuzino a ridicat casa stăreţiei, 
cu un frumos cerdac spre curte, iar pe faţada opusă o loggie, cate ser¬ 
veşte acum drept sufragerie. 

Clădirile care sînt în vecinătatea turnului-clopotniţă sînt de dată mai 
recentă (sec. XVIII). 

La vest de curtea principală se află biserica de lemn, refăcută in două 
rinduri, reproducînd, probabil, formele celei mutate de Preda Brinco¬ 
veanu, cind a hotărit construirea bisericii de zid. 

Judeţul Vrancea 

Străvechi pămînt românesc, judeţul Vrancea este situat în sud-vcstul 
Moldovei, la curbura Carpaţilor Orientali. Se întinde pe o suprafaţă 
de 4 863 km a (2% din suprafaţa ţării) şi are o populaţie de peste 379 600 
de locuitori (aproximativ 1,8% din populaţia României), ceea ce revine 
acestui teritoriu o densitate de 78,1 Ioc./km 2 . Reşedinţa judeţului 
este municipiul Focşani. 

Cuprinzînd în limitele sale zona principală a Curburii carpatice, relieful 
prezintă o mare varietate, dispunîndu-se în trepte de la vest la est. 
Astfel, in vest se găsesc o serie de culmi şi masive muntoase, cuprinse 
sub denumirea de Munţii Vrancei, ce nu depăşesc 1 800 m (vf. Lăcăuţi, 
1776, Muntele Goru, 1 784 m, vf. Coza, 1 628 m). Aceşti munţi 
domină printr-un abrupt de circa 300 — 600 m, un prelung uluc depre- 
sionar submontan, compartimentat în mai multe sectoare, mărginit 
spre est de dealurile subcarpatice. Treapta cea mai joasă de relief, dc 
pe teritoriul judeţului, revine cimpiei şi luncii Şiretului. 

Clima temperat-continentală este diferenţiată in funcţie dc etajarca 
reliefului. Astfel, în zona de cîmpie temperatura medie anuală este dc 
10°, în zona dealurilor subcarpatice este cuprinsă între 6 şi 10°, iar în 
munţi între 2 şi 6°. Relieful determină şi în cazul precipitaţiilor o repar¬ 
tiţie inegală, cantitatea medie a acestora fiind cuprinsă între 600, 800 
şi 1200 mm. 

Reţeaua hidrografică este tributară Şiretului, care formează limita 
estică a judeţului. Principalele rîuri sînt: Putna cu Zăbala şi Milcov, 
Rîmnic şi Şuşiţa. Apele au curs repede şi debite bogate. Datorită viitu¬ 
rilor puternice, mai ales de primăvară, rîurile se revarsă, provocînd, 
în unii ani, inundaţii mari. 

Resursele naturale, localizate în special in zona dealurilor subcarpatice, 
sînt reprezentate de importante zăcăminte de sare gemă, materiale dc 
construcţii şi izvoare minerale. La acestea se adaugă suprafeţele împă¬ 
durite şi pajiştile alpine. 

Economia are un caracter agrar-industrial, cu o pondere foarte marc a 
viticulturii. Industria judeţului este profilată, îndeosebi, pe ramurile in¬ 
dustriei alimentare (vinificaţia, industrializarea laptelui şi a cărnii, valori¬ 
ficarea legumelor şi fructelor). în cadrul acesteia, locul principal il deţine 
valorificarea producţiei viticole (Focşani, Coteşti, Odobeşti, Panciu, 
Faraoanele, Timboieşti, Dragosloveni). O altă ramură importantă este 
exploatarea şi prelucrarea lemnului, reprezentată prin complexele pentru 
industrializarea lemnului de la Gugeşti şi Focşani. La acestea se adaugă 
industria chimică (Mărăşeşti), a materialelor de construcţie (cărămizi 
la Păuneşti, prefabricate la Doaga), a confecţiilor (Focşani) etc. 
Agricultura este o ramură de veche tradiţie în Vrancea. Din suprafaţa 
totală a judeţului, 252 600 ha reprezintă teritoriul agricol. Principalele 
culturi agricole sînt cerealele, în special porumbul, plantele tehnice şi 
legumele. O importanţă deosebită in cadrul terenului agricol o au 
suprafeţele cultivate cu viţă de vie şi pomi fructiferi (pruni, peri, 
cireşi). 

Vrancea deţine 9,4% din suprafaţa viticolă a ţării şi circa 17% din produc¬ 
ţia marfă de struguri, cea mai mare producţie pe ţară. La cunoscutele 
podgorii: Panciu, Odobeşti, Jariştea şi Coteşti se adaugă centrele viticole 
cu suprafeţe mai restrînse Păuneşti — Rugineşti şi Tîmboeşti —Bordeşti. 
întinsele suprafeţe de păşuni şi fineţe naturale din zona înaltă au favori¬ 
zat creşterea animalelor, care în Vrancea are o veche tradiţie. în zona 
muntoasă se cresc, mai ales, bovine şi ovine, iar în zona joasă porcine 

i bovine. 

n cuprinsul judeţului se află cinci oraşe, din care un municipiu (Focşani) 
cu 15 localităţi componente, 59 de comune (din care două suburbane) 
cu 331 de sate. 

Cel mai mare oraş şi centru economic este municipiul Focşani (50 267 
loc.). Celelalte centre urbane (Adjud, Mărăşeşti, Panciu, Odobeşti) 
sînt oraşe mici, sub 15 000 de locuitori. 

O largă dezvoltare a înregistrat-o, in ultimul deceniu, activitatea turis¬ 
tică, pe teritoriul judeţului existînd un relief muntos cu peisaje inedite 
şi o serie de localităţi cu profil balneoclimateric. 

Astfel, in afară de Soveja, staţiune climaterică, în ultimii ani s-au dezvoltat 
ca localităţi cu profil balneoclimateric încă două comune: Tainici 
(Lepfa) şi \i:;im;ca-l .!ve~i- Mai importantă este staţiunea balneocli¬ 
materică sezonieră de interes local Vizantea (alt. 410 m). Are izvoare 
minerale, cunoscute din 1882, cu ape cloruro-sodice, sulfuroase, bicar- 
bonatate, calcice, magneziene. Staţiunea este indicată pentru tratamentul 
afecţiunilor tubului digestiv şi ale glandelor anexe, boli ale aparatului 
locomotor şi ale sistemului nervos periferic, afecţiuni ginecologice. 
Vrancea, prin trecutul său, este o zonă folclorică şi etnografică foarte 
interesantă pentru portul popular, ocupaţii şi obiceiuri. Specificul 
artei populare, numeroasele monumente istorice şi frumuseţea cadrului 
natural de incontestabilă originalitate fac din Vrancea un judeţ cu ridicat 
potenţial turistic, încă insuficient valorificat. 

Situat între Muntenia şi Moldova, la contactul munţilor, dealurilor şi 
cimpiei, judeţul Vrancea dispune şi de o reţea de drumuri bine dezvol¬ 
tată. Este traversat de linia ferată principală Buzău — Rimnicu Sărat — 
Focşani — Mărăşeşti — Adjud — Suceava şi de ramificaţia Mărăşeşti — 
Tecuci, care leagă inelul subcarpatic de linia ce duce la laşi; la acestea 
se adaugă linia secundată Mărăşeşti — Panciu. Aceste trasee feroviare 
sint însoţite de şosele modernizate care stabilesc legătura între princi¬ 
palele centre ale judeţului, precum şi cu restul ţării. 

Oraşele şi localităţile judeţului sint vechi centre cultural-istorice, 
păstrătoare a unor importante monumente. 

FOCŞANI. Oraşul reşedinţă al judeţului Vrancea este un punct de 
plecare pentru vizitarea numeroaselor monumente istorice şi obiec¬ 
tivelor turistice din zonă. Aşezat în plină cîmpic, oraşul are o bogată 
şi veche istorie. La sfîrşitul sec. XV, pe aici trecea drumul lui Rotopan 
care lega Moldova cu Ţara Românească. Pină în anul 1859 a fost punctul 
principal de graniţă între cele două ţări române. 

Prima menţiune documentată a oraşului o întîlnim in 1574, într-o 
cronică muntenească, care relatează venirea la domnie a lui Petru 
Şchiopu. La sfîrşitul sec. XVI a devenit capitala ţinutului Putna. 
Fiind o punte de legătură între cele două ţări surori, ideile unioniste 
au găsit în Focşani adepţi înfocaţi, devenind al doilea oraş unionist, 
după laşi. Oraşul avea o situaţie specială, fiind împărţit in două: « Foc¬ 
şanii Moldoveni » şi « Focşanii Munteni » ultimul, o vreme, reşedinţă 
a judeţului Rimnicu Sărat, fiind mai vechi. Lupta pentru unire a creat 
o stare de spirit favorabilă revendicărilor democratice, pe care deputaţii 
putneni, in frunte cu Ion Roată, le-au pus în faţa Divanului ad-hoc 
al Moldovei. 


Biserica Sfintul loan (Piaţa « La Munteni ») a fost zidită in anul 1661, 
de către Grigorc Chica, domnitorul Ţării Româneşti (1660 — 1664). 
In anul 1840 a fost reparată de către episcopul Timoftei Tesalonul 
din Salonic. Mănăstirea veche, purtind acelaşi nume, căreia i-a aparţinut 
biserica, a avut un rol important în istoria oraşului (partea muntenească). 
Era o mare posesoare de domenii, aflîndu-se mereu în conflict cu oră¬ 
şenii şi ţăranii din satele închinate. 

Cînd, in 1734, un puternic cutremur a zguduit oraşul, zidurile încon¬ 
jurătoare, turnul-clopotniţă şi alte clădiri au fost serios avariate, unele 
nemaiputind fi recuperate. 

Biserica Profetul Samoil a fost zidită în anul 1756 de către Constantin 
Racoviţă. în mai multe rînduri a fost arsă şi ruinată. în anul 1848, 
Mihail Sturdza a dispus ca epitropia Mănăstirii Sf. Spiridon din Iaşi 
să înfiinţeze la Focşani un spital, care a şi început să funcţioneze în 

chiliile bisericii, sub conducerea doctorului de origine vieneză Valentin 
Milbacher. 

în oraş mai pot fi vizitate cele două biserici armeneşti din sec. XVIII; 
Biserica Precista (1709 — 1716); Biserica Sf. Nicolae-Vechi (înainte 
de 1720) şi Sf. Nicolae-Nou (1732). 

Uliţa Mare a Unirii, care nu este altceva decit vechiul drum al lui 
Rotopan, păstrează, în genere, acelaşi traseu. Aici se află vechiul local 
al vamei munteneşti, care a funcţionat pînă în 1859. O placă de bronz 
aminteşte că pe locul acela se afla înainte hotarul dintre Ţara Româ¬ 
nească şi Moldova. La această vamă a lucrat poetul Grigore 
Alexandrescu. 

Poşta, al cărei edificiu se află pe Calea Cuza Vodă, este considerată 
cea mai veche clădire din oraş. Pînă în anul 1859 a funcţionat aici pichetul 
principal al graniţei; aici se afla sala pentru controlul paşapoartelor, 
camerele de găzduire şi locul de schimbare a cailor de poştă. 

Clădirea a fost restaurată de mai multe ori, găzduind în ea Hanul 
« Cimbru », Hotelul « Cimbru » şi mai tîrziu a fost transformată in sală 
de spectacole. în 1905, ea a devenit localul Poştei din Focşani. O placă 
comemorativă prezintă următorul text: « Aici a fost cel dinţii hotar, 
distrus pentru unitatea naţională. 1931 mai». 

Şcoala generală (Calea Cuza Vodă) are o clădire veche, restaurată 
în mai multe rînduri. Aici a funcţionat, începînd din 1832, prima şcoală 
a Focşanilor Moldovei. 

Strada Comisiei Centrale trezeşte multe amintiri. O veche clădire 
a găzduit Comisia centrală, înfiinţată în 1859, care avea menirea de a 
pregăti unificarea legislativă şi instituţională a celor două principate, 
prin redactarea unei constituţii unice. Comisia se compunea din 16 
membri, cîte opt din fiecare principat, printre ei figurînd şi Grigore 
Alexandrescu. Comisia centrală a funcţionat aici între anii 1859 şi 1861. 
în 1966, în această clădire s-a organizat Muzeul Unirii, care prezintă 
peste 1 000 de exponate privind Unirea. 

Casa Zamfirescu (Str. Tinereţii). Aici a locuit o vreme scriitorul 
Duiliu Zamfirescu (1858 — 1922). Şi-au perindat paşii peste pragul ei: 
Al. Vlahuţă, N. Grigorescu, Gh. Petraşcu şi alţii. 

Liceul « Unirea» (Str. Ştefan Golescu) funcţionează într-una dintre 
cele mai frumoase clădiri ale oraşului; a fost întemeiat la 7 ianuarie 
1866 şi se numea Gimnaziul «Alexandru Ioan Cuza». Au predat aici, 
printre alţii: D. D. Pătrăşcanu, tatăl lui Lucreţiu Pătrăşcanu, I. A. Bas- 
sarabescu, C. Giurescu, D. Caiu etc. Printre cei care au studiat aici 
amintim pe: A. Saligny, P. l.iciu, Gh. Longinescu, Ştefan Longinescu, 
N. D. Cocea etc. 

Teatrul naţional din Focşani funcţionează într-o frumoasă clădire 
din Str. Republicii, construită în anii 1911 — 1913. Ea a fost realizată 
după planurile arhitecţilor S. Vasilescu şi I. Ciugulea. 

Muzeul judeţean de etnografie şi muzeul de istorie (Bd. K. Marx). 
Muzeul de istorie a fost întemeiat prin 1920 de către profesori şi elevi. 
Exponatele înfăţişează, în mod grăitor, trecutul istoric al judeţului. 
Sînt prezentate obiecte rezultate din săpăturile efectuate la Bîrseşti, 
Focşani, Dumbrăveni, Cîrligele şi Blidaru (unelte din epoca bronzului, 
fierului, monede dacice, tezaure feudale etc.). La acestea se adaugă un 
număr mare de documente, stampe şi tipărituri vechi. 

Muzeul de etnografie face o mică sinteză a meşteşugurilor şi portului 
popular din judeţul Vrancea; a fost adăpostit mai întii în casele lui 
Ghiţă Boiu (Bd. Lenin) şi apoi, începînd din 1899, în actuala clădire. 

Mausoleul eroilor din 1916—1918, ridicat prin osteneala Ligii cul¬ 
turale, secţia Focşani, între anii 1924 şi 1926, în amintirea celor căzuţi 
pc aceste meleaguri. A fost restaurat în anii 1958 — 1959; 

Monumentul eroilor Regimentului 10 Putna (Bd. Bucureşti), 
ridicat în 1930 de către sculptorul C. Demetrescu; 

Monumentul eroilor putneni din anul 1877 (Bd. Lenin) a fost reali¬ 
zat în anul 1916 — autor Oscar Spăthe. El înfăţişează o femeie cu tri¬ 
colorul în mină, indicînd dorobanţului direcţia de atac. Pe faţa soclului 
se află un basorelief reprezentînd atacul dorobanţilor la Griviţa. Apoi, 
pe o altă placă sînt gravate numele celor 244 de eroi, începînd cu maiorul 
Dumitru Şonţu şi căpitanul I.eon Cracalia. 

Statuia Victoriei (17 km spre nord de Focşani) a fost ridicată în 1934. 
Este opera sculptorului Oscar Han, care pe un soclu de piatră a dispus 
statuia de bronz înfăţişînd o femeie purtînd o spadă ridicată cu ambele 
braţe deasupra capului. 

Odobeşti, podgorie veche, încă pe la 1600 era una din cele mai impor¬ 
tante din întreaga Moldovă. în 1716, D. Cantemir o consideră a treia 
podgorie a Moldovei, după Cotnari şi Huşi. 

Prin sec. XVII, ea a devenit prima podgorie a ţării ca întindere, 
în localitate pot fl vizitate beciul domnesc; monumentul eroilor 
din primul război mondial (1916—1918), operă a sculptorului Oscar 
Han, Biserica Sfintul Ilie, construită în 1777. 

în apropierea Odobeştilor, turiştii sînt atraşi de Cetăţuia, locul unde 
altădată se ridica Cetatea muntenească Crăciuna. în 1482, Ştefan 
cel Mare a ocupat-o şi a fortificat-o, punînd acolo, cum spune croni¬ 
carul Ureche, « pîrcălabi pe Vîlcea şi pe Ivan. . . ». 

Mănăstirea Meta, aflată in comuna cu acelaşi nume, este ctitoria 
Cantemireştilor. Ea a fost construită de Constantin şi Antioh Cantemir, 
ultimul refăcînd-o din piatră şi cărămidă, pe la 1705. La 3 mai lo88. 
Constantin Cantemir dădea o carte prin care mănăstirea era înzestrată 
cu domenii întinse. în 1758, cînd au năvălit tătarii în Moldova de Jos, 
mănăstirea a fost prădată cumplit. Ea se asemăna mult cu vechile biserici 
domneşti din Moldova (Probota în special), dar reparaţiile ulterioare 
au degradat-o. 

Pictura, restaurată între anii 1936 şi 1938, este un important document 
iconografic al familiei Cantemireştilor. 

Mărăşeşti. Spre slava celor căzuţi eroic aici in august 1917, în luptele 
crincene cu trupele invadatorilor, a fost ridicat un mausoleu. Este 
o construcţie viguroasă, « o replică peste milenii a Columnei traiane 
şi a monumentului de la Adamclisi». Pe frontispiciu se află scris: 
« întru slava eroilor neamului ». 

La Mărăşeşti au căzut, apărîndu-şi pămîntul strămoşesc, 450 de ofiţeri 
şi peste 21 000 de soldaţi români. Numele multora dintre ei sînt gravate 
pe plăci de marmură aflate în mausoleu, dar mult mai mulţi nu sînt men¬ 
ţionaţi. în memoria lor, în faţa mausoleului, pe o lespede s-a scris: 
„Aici doarme fericit ostaşul necunoscut. . . Pe oasele Iui se odihneşte 
pămîntul României ». 

Panciu, localitatea apărută pe la 1800, a fost iniţial un fel de iarmaroc, 
dar dezvoltîndu-se treptat a devenit tîrg. Primul război mondial, 
care în anii 1916 — 1917 şi-a stabilit unul dintre fronturi pe valea Şuşiţei, 
i-a lăsat urme grele. în iulie 1917, Panciu a fost cucerit de germani. 
După 1918 s-a refăcut cu greu. în 1940, cutremurul, apoi al doilea 
război mondial l-au ruinat din nou. Azi este un oraş înfloritor trezit 
la viaţă în anii socialismului. 

în oraş se pot vizita: monumentul eroilor din 1916—1917, operă a 
sculptorului C. Dimitriu-Biriad: schitul Sfîntul Ion şi schitul Brazi, 
ambele întemeiate între anii 1820 şi 1840. 

Satul MArăşti, străjuit de Dealu Ouşoru, a fost ales în 1917 pentru 
construirea unui bastion german pe frontul ce se întindea din Munţii 
Oituz pînă la Şiret, spre Nămoloasa. în iulie 1917, armatele române 
au obţinut o mare victorie, eliberînd un teritoriu de circa 500 km 2 
cu 30 de localităţi; au fost capturaţi peste 2 700 de prizonieri şi o mare 
cantitate de materiale de război. în aceste lupte a căzut F.caterina Teo- 
tloroiu. 

Casa memorială «Moş Ion Roată» din comuna Cîmpuri, reînvie 
amintirea ţăranului deputat in Divanul ad-hoc al Moldovei. în 1959 
a fost restaurată, arătînj azi aşa cum se găsea în timpul vieţii sale. 

Mănăstirea Soveja, din comuna cu acelaşi nume, a fost construită 
de Matei Basarab, in anul 1645. Deasupra uşii bisericii se află o inscripţie 
în slavonă, cu stema Ţării Româneşti. Din vechile chilii şi zidul de 
incintă nu s-au păstrat decit ruine. 

Aici a fost surghiunit, în anul 1846, scriitorul Alecu Russo; cit timp a 
stat aici a scris « Ziarul unui exilat politic în 1846». Pe aceste melea¬ 
guri a descoperit şi cules cunoscuta poezie populară « Mioriţa ». 

Mausoleul eroilor de la Soveja. Zidit din piatră şi străjuit de tunuri 
(trofee de război), mausoleul are în spate un mic muzeu militar, prezen- 
tînd arme, fotografii, documente şi presă despre participarea României 
la primul război mondial 




Terenuri de camping şi locuri de popas 1 


DN 1: 


DN 1 A: 
DN 1 B: 


DN 10: 
DN 11: 


Km 10,3 + 1: Camping Băneasa (4- căsuţe) 

Km 22: Popasul Săftica (căsuţe) 

Km 28 + 11: Complexul turistic Snagov-sai (motel, 
căsuţe 4- loc de campare) 

Km 35 4- *7: Camping Snagov-Parc (4 căsuţe) 

Km 49: Popasul Româneşti (căsuţe) 

Km 68,5 4- 3: Camping Păuleşti — Ploieşti 
Km 80: Camping Paralela 45 — Băicoi (-j- căsuţe) 

Km 110,5: Popasul Cernica — Comarnic (căsuţe) 

Km 117: Popasul Izvorul Rece — Sinaia (căsuţe, loc 
campare) 

Km 132: Popasul Buşteni — tunel (căsuţe) 

Km 160: Popasul Dirste (căsuţe, loc campare) 

Km 168 -j- 12: Camping Vînătorul — Poiana Braşov 
(4- căsuţe) 

Km 213,5: Camping Dealul Persanilor (-J- căsuţe) 

Km 296,5: Popasul Fîntîniţa Haiducului (căsuţe, loc 
campare) 

Km 310 4- 4: Camping Dumbrava Sibiului (4- căsuţe) 
Km 315,5 4- 12: Popasul Ocna Sibiului (căsuţe, loc 
campare) 

Km 333: Popasul Sălişte (căsuţe, loc campare) 

Km 349,5: Camping Băile Miercurea (4- căsuţe) 

Km 360: Popasul Cîlnic (căsuţe) 

Km 365: Popasul Parcul Arini-Sebeş (căsuţe, loc cam- 
pare) 

Km 375,5: Popasul Cabana dintre Sălcii (căsuţe) 

Km 405: Popasul Căprioara-Aiud (căsuţe, loc campare) 
Km 446 + 2: Camping Turda-Băi (4- căsuţe) 

Km 469,4: Popasul Feleac (căsuţe) 

Km 473 1,7: Camping Făget-Cluj (+ căsuţe) 

Km 515,4: Popasul Izvorul Crişului (căsuţe) 

Km 137: Popasul Cheia (căsuţe, loc campare) 

Km 6 + 1,5: Popasul Bucov — Parc (căsuţe, loc campare) 
Km 59,2: Popasul Merei (căsuţe, loc redus de campare) 
Km 59,2 + 9: Popasul Sărata Monteoru (căsuţe, loc de 
campare) 

Km 86: Popasul Siriu (căsuţe, loc de campare) 

Km 33 + 3: Popasul Reci (căsuţe, loc de campare) 
Km 33 + 31: Popasul Poiana Zînelor — Covasna 
(căsuţe, loc campare) 

Km 42: Popasul Valea Dalnicului (căsuţe, loc campare) 


1 Cf. Hărţii turistice a României, publicată în revista România pitorească (supliment), 
decembrie, 1972, pp. 9 şi 15—N.R. 

DN 12: 


DN 12 B: 
DN 12 C: 


DN 13: 

DN 13 A: 


DN 14: 
DN 14 A: 
DN 15: 


DN 15 B: 


DN 17: 


DN 17 A: 


DN 1 C: 


DN 18: 


Km 58 + 20,5: Popasul Băile Bâlvânyos (căsuţe, loc 
de campare) 

Km 79,7: Hanul Lina (căsuţe) 

Km 93,5: Camping Poiana Soldatului (+ căsuţe) 

Km 45,5 + 1: Popasul Moara la Făgădău — Tuşnad 
(căsuţe; loc campare) 

Km 46 + 1: Camping Tuşnad-Băi 
Km 18 + 2,5: Camping Slănic Moldova (+ căsuţe) 
Km 25: Popasul Pîrîul Oilor — Lacul Roşu (căsuţe, 
loc de campare) 

Km 26: Popasul Lacu Roşu (căsuţe; loc campare) 

Km 146: Popasul Dealul Viilor — Bălăuşeri (căsuţe) 
Km 161: Popasul Vaţman (căsuţe) 

Km 36+3: Popasul Sovata (căsuţe) 

Km 36 + 5: Popasul Stîna de Vale (căsuţe, loc campare) 
Km 75,7: Popasul Odorhei (căsuţe, loc campare) 

Km 87,5: Camping Hula Daneşului 
Km 10 + 5,5: Popasul Bazna (căsuţe) 

Km 76 + 1: Camping Tg. Mureş (căsuţe, loc redus de 
campare) 

Km 192,5: Popasul Stîna din Căliman (căsuţe, loc de 
campare) 

Km 20 + 2: Popasul Borsec (căsuţe, loc campare) 

Km 247: Popasul Poiana Teiului (căsuţe) 

Km 277: Camping Potoci — Bicaz ( +căsuţe) 

Km 372,1: Camping Gherăeşti — Bacău ( + căsuţe) 

Km 36: Popasul Branişte — Vînători Neamţ (căsuţe, 
loc de campare) 

Km 61,5 + 1: Camping Codrişor — Bistriţa ( + căsuţe) 
Km 146: Camping Runcu — Vatra Dornei ( + căsuţe) 
Km 233,5: Popasul llişeşti (căsuţe, loc campare) 

Km 26: Popasul Vatra Moldoviţei (căsuţe, loc campare) 
Km 55: Popasul Suceviţa (căsuţe) 

Km 42,5: Popasul Băiţa — Gherla (căsuţe) 

Km 131,5: Popasul Stejaru — Finteuş (căsuţe, loc 
campare) 

Km 144 + 0,4: Popasul «La două veveriţe» — Ilba 
(căsuţe) 

Km 169 + 0,3: Popasul « La doi porumbei» — Lăpuşei 
(căsuţe; loc campare) 

Km 177 + 37,5: Popasul Sîmbra Oilor (căsuţe, loc 
campare) 

Km 196 + 10,7: Popasul Mujdeni — Oraşul Nou (căsuţe, 
loc campare) 

Km 0,5 + 1: Dealul Florilor — Baia Mare (căsuţe, loc 
campare) 

Km 3+7,5: Camping Firiza ( + căsuţe) 

DN 19: Km 110,5: Popasul Vraja Crasnei (căsuţe, loc campare) 

Km 130,5+2: Popasul Grădina Nucilor — Păuleşti — 
Satu Mare (căsuţe, loc campare) 

DN 1 F: Km 81: Popasul Romanilor — Zalău (căsuţe, loc 

campare) 

DN 2: Km 31: Popasul Sineşti (căsuţe) 

Km 165,6: Popasul Bachus (căsuţe) 

Km 183,5: Popasul Căprioara — Focşani (căsuţe, loc 
campare) 

Km 410: Popasul Dumbrava — Fălticeni (căsuţe, loc 
campare) 

Km 455 + 45: Camping Putna ( + căsuţe) 

DN 2 A: Km 16,8: Popasul Pădurea Malu (căsuţe) 

Km 50 + 0,3: Popasul Fundata (căsuţe) 

Km 63: Popasul Privighetoarea — Slobozia (căsuţe) 

Km 141,5: Popasul Hanul Morilor (căsuţe, loc redus 
de campare) 

Km 201,5: Popasul Cişmeaua — Ovidiu (căsuţe, loc 
campare) 

Km 205 + 10: Camping Mamaia — sat 
Km 205 + 13,5: Camping Năvodari 

DN 2 B: Km 47: Popasul Brotăcel (căsuţe) 

Km 96,2: Popasul Lacul Sărat — Brăila (căsuţe, loc 
campare) 

Km 137: Popasul Tirighina — Galaţi (căsuţe) 

DN 21: Km 45: Popasul Dropia (căsuţe, loc campare) 

DN 22: Km 177+39: Camping Pelicanul — Murighiol ( +căsuţe) 

Km 216: Popasul Doi iepuraşi — Babadag (căsuţe) 

Km 252,3 + 16: Terasa Histria (căsuţe, loc campare) 
Km 231,5 + 16 + şalupă: Popasul Portiţa — Jurilovca 
(căsuţe, loc campare) 

DN 22 A: Km 20 + 18,5 (spre Măcin): Popasul Căprioara (căsuţe, 
loc campare) 

Km 38: Popasul Cerbul Lopătar — Topolog (căsuţe, 
loc restrîns campare) 

DN 22 B: Km 13: Popasul Pescarilor — Capu Midia (căsuţe) 

DN 24: Km 6,5: Popasul Zăvoiul — Cosmeşti (căsuţe, loc 

campare) 

Km 88,9: Popasul Ulciorul — Sîrbi (căsuţe) 

Km 173: Popasul Stîna Poieni (căsuţe, loc campare) 

Km 183,2: Camping Bucium — Iaşi 

Km 198: Popasul Ciric — Iaşi (căsuţe, loc campare) 

DN 25: Km 31,5: Popasul Hanu Conachi (căsuţe) 

DN 26: Km 14+1,5: Camping Gîrboavele — Galaţi 

DN 28: 

DN 29 A: 
DN 3: 


DN 39: 


DN 5: 
DN 52: 
DN 55: 

DN 59: 
DN: 6 


DN 65: 


DN 66: 


Km 12: Popasul Trei Iazuri — Miclăuşeni (căsuţe) 

Km 19: Popasul Strunga-Băi (căsuţe, loc campare) 
Km 4: Popasul Adîncata (căsuţe, loc campare) 

Km 9,3 + 3: Popasul Cernica (căsuţe, loc campare) 
Km 18 + 2: Popasul Pustnicul (căsuţe, loc campare) 
Km 58,3: Popasul Hanul din Salcîmi (căsuţe, loc campare) 
Km 128: Popasul Chiciu-debarcader — Călăraşi (căsuţe) 
Km 129: Popasul Ostrov — debarcader (căsuţe) 

Km 250: Popasul Valul lui Traian (căsuţe, loc redus 
campare) 

Km 12,5 + 1: Camping Eforie Nord 
Km 16,7 + 1: Camping Eforie Sud 
Km 27 + 3: Camping Costineşti 
Km 36,1+2: Camping Neptun 
Km 38 + 2: Camping Jupiter 
Km 38,1 + 1: Camping Venus 
Km 46: Camping 2 Mai 

Km 64: Camping Vama — Giurgiu 

Km 44: Popasul Turnu Măgurele (căsuţe, loc campare) 

Km 35: Popasul Victoria — Adunaţii de Giormani 
(căsuţe, loc campare) 

Km 14: Popasul Şag — Timişeni (căsuţe) 

Km 92: Popasul Alexandria (căsuţe, loc campare) 

Km 117: Popasul Roşiori de Vede (căsuţe) 

Km 228 + 3: Camping Lunca Jiului — Craiova 
Km 228 + 5: Terasa Băniei-Bucovăţ (căsuţe) 

Km 269,3: Popasul Gura Motrului (căsuţe, loc campare) 
Km 323,3: Popasul Balota — Şimian (căsuţe, loc campare) 
Km 338 + 4: Popasul Parc Crihala — Drobeta — Turnu 
Severin (căsuţe, loc campare) 

Km 363,7+7: Popasul Orşova (căsuţe, loc campare) 

Km 380,2 + 1,7: Popasul Pecinişca — Băile Herculane 
(căsuţe) 

Km 456,5: Camping Caransebeş 

Km 499 + 32: Popasul Buziaş (căsuţe, loc campare) 

Km 506,5: Popasul Coştei — Lugoj (căsuţe) 

Km 555,5: Camping Pădurea Verde — Timişoara 

Km 33,5: Popasul Pădurea-Şarului — Balş (căsuţe) 

Km 49: Valea Oltului — Slatina (căsuţe) 

Km 72 + 0,5: Popasul Scorniceşti (căsuţe, loc campare) 
Km 81: Popasul Optaşi (căsuţe) 

Km 108,2: Popasul Cerbul (căsuţe) 

Km 67,5: Camping Debarcader — Tg. Jiu 

Km 81,8: Popasul Castrul roman + Bumbeşti (căsuţe> 

loc campare) 



DN 67: 
DN 68: 

DN 68 B: 
DN 69: 

DN 7: 


DN 7 C: 
DN 72: 
DN 72 A: 
DN 73: 
DN 76: 

DJ 762 B: 

Km 97,5: Popasul Lainici (căsuţe) 

Km 152: Camping Stejarii — Horezu ( +căsuţe) 

Km 54: Popasul Sarmizegetusa (căsuţe, loc redus 
campare) 

Km 13 + 13,5: Camping Cinciş — Lac Teliuc ( + căsuţc) 
Km 22 + 11: Popasul Călacea (căsuţe, loc campare) 

Km 30: Popasul Vinga (căsuţe) 

Km 22,5: Popasul Vlăsiei — Tărtăşeşti (căsuţe) 

Km 63: Popasul Mătăsaru — Găeşti (căsuţe, loc restrîns 
campare) 

Km 114,5+2: Camping Trivale — Piteşti ( + căsuţe) 
Km 123: Popasul Valea Ursului (căsuţe, loc campare) 
Km 157: Popasul Topolog (căsuţe, loc campare) 

Km 171,6: Popasul Ostrov — Rm. Vîlcea (căsuţe, loc 
campare) 

Km 189: Popasul Seaca — Călimăneşti (căsuţe, loc 
campare) 

Km 202: Popasul Lotrişor — Călimăneşti (căsuţe, loc 
restrîns campare) 

Km 235: Popasul Rîul Vadului — Cîineni (căsuţe, loc 
restrîns campare) 

Km 363,4: Popasul Poieniţa Orăştiei (căsuţe, loc campare) 
Km 376,7 + 0,4: Popasul Strei — Simeria Veche (căsuţe, 
loc campare) 

Km 438,5: Popasul Zam (căsuţe, loc restrîns campare) 
Km 472: Popasul Bătuţa (căsuţe) 

Km 510 + 1: Popasul Lipova (căsuţe) 

Km 558: Sălaşul de la Răscruce — Pecica (căsuţe, loc 
campare) 

Km 31,5: Camping Sînnicoară — Curtea de Argeş 
Km 6: Popasul Dragodana (căsuţe, loc campare) 

Km 6,4: Popasul Priseaca (căsuţe, loc campare) 

Km 121 + 2: Camping Valea Cetăţii — Rîşnov 
Km 23,8: Popasul Cerbul — Brad 
Km 181: Camping Băile 1 Mai 
Km 91: Popasul Dezna (căsuţe) 

Km 101: Popasul Moneasa (căsuţe) 

